
STRAIPSNIAI 


ĮSPĖJIMAI (UVOGOS) 


APOKRIFAI 


Lietuvių ir žemaičių dievobaimingumas buvo visiems 
žinomas. Dar ir dabar, neveizdint įsikerėjusių mūsų šalyje 
visokių piktų papročių, mažinančių dievobaimingumą, 
daug atsiranda žmonelių, kurie ir patys stengias išrasti 
pasigerinimo dorybėje būdus. Kunigų paduodamus būdus 
laiko neužtenkamais, todėl godžiai persirašo vienas iš kito 
visokias maldeles, litanijas, giesmes, kurios akyse jų darosi 
svarbesnės už paprastąsias. 

Daiktas tai būtų labai malonus ir didžiai geistinas, kad 
žinotų tie Žmonelės, kaip reikia tokias maldas arba dievo- 
baimingus skaitymus vartoti, ir kad pažintų tikrą jų prekę, 
nes tarp gerų skaitymų daugybė atsitinka visokių nieknie- 
kių. Todėl paduodu čia keletą įspėjimų (uvogų). Už 
paramtį reikia turėti šį išaiškinimą: „Niekas negali vartoti 
tokios maldos, kurios nėra patvirtinęs popiežius“. Bet lietu- 
viai retai tesilaiko šio paramčio. Žmogaus (nors ir dievobai- 
mingo) nemokinto pateplioti niekniekiai kitų neišmanančių 
pradedama laikyti kuone stebuklingais. Čia dar nėra didelio 
blogumo. Bet tarp šiaip jau skaitymų ir pasigerinimo būdų 
atsiranda visiškai mulkiški dalykai, be jokios minties, o 
vienok iš senų senovės tebelaikomi pranašystėmis. Viename 
tokiame rašte yra pranašystės apie atsiradimą gelžkelių ir - 
mišparų. Žinoma, lengva atspėti raštininkui, pranašauti, 

kai gelžkeliai Anglijoje ir Belgijoje, o mišparai pietinėse 
viešpatystėse atsirado daug anksčiau kaip pas mus. 

Kitas rankraštis turi šiokį įrašą: „Kopija gromatos, ras- 
ta Ryme prie altoriaus šv. Mykolo archaniolo, nežinoma, 
nuo ko parašyta aukso litaromis, kuri tam tikru laiku pati 
atsipečėtija ir duodas paskaitoma nuo žodžio lig žodžio“. 

Perskaitęs tik įrašą, jau lauki, jog Dievas žino, kokių 
svarbių daiktų bus ten pasakyta: aukso litaromis, pati atsi- 
plėšia... vienu žodžiu, stebuklinga gromata. Bet jei „stebuk- 
linga“, dėl ko gi pats Apaštališkasis sostas, arba popiežius, 
jos neapskelbia? Pasakyta, nežinoma, kas parašęs, o kiekvie- 
nas straipsnelis prasideda žodžiais: „Aš, sūnus Dievo gyvo- 
jo“; tai rašė pats Viešpats Jėzus. Tai, žinoma, dar daugiau 
reiškia tos gromatos svarbumą. Bet ką gi randame? Tiktai du 
Dievo įsakymu: 1) šventas dienas švęsti ir 2) neskriausti 
artimo. Šituodu įsakymu visaip kratinėja per ištisus 7 pus- 
lakščius, vargiai mintis sumegzdamas - matyt, nedidelio gal- 
vočiaus rašyta, nors ir pasivadinęs - Jėzum. Už paskaitymą 
šio rašto žada po 100 dienų atlaidų, apsaugojimą nuo 
žaibų ir perkūnų, nuo ligų ir bado, moterims laimingą gim- 
dymą vaikų ir palaiminimą joms visam amžiui ir daug kito- 
kių malonių. Dar svarbiau - visų nusidėjimų atleidimą, 
nors jų būtų tiek, kiek yra „jūriose lašelių ir pajūriuose smil- 
telių“! Argi tai katalikiškas nuodėmių atleidimas be jų išpa- 
žinimo ir be gailesčio? Kita, gerai žinote, mieli broliai, jog 
atlaidus vienas popiežius tegali suteikti ir tai su išpažinčia. 

Antra dalis gromatos turi pranašystes: „Aš, Jėzus, Sūnus 
Dievo gyvojo, apleisiu jus ligomis, badais, žaibais, perkū- 
nais, juodais paukščiais, tokiais sumišimais, jog vienas ant 
kito lips, ir daugybe kitokių nelaimių, bet tą gromatą 
turintieji bus laisvi nuo visa to su pažadėjimu dangaus 
karalystės, ir nelaimė tam, kurs neįtikės tai gromatai, nes 
bus Apaštališkojo sosto iškeiktas“! 

Nugi ar gali atsirasti tarp jūsų dar kitas toks drąsus 
mulkis, kurs galėtų visokius savo niekniekius paremti 
popiežiaus vardu? Iš tiesų, manau, neatsiras kito tokio. 

Matote, broliai lietuviai, jog nesunku ištirti gerumą jūsų 
rankraščių, reikia tiktai nors truputį pagalvoti. Todėl ne 
kiekvieną gautą rankraštį persirašinėkite ir vartokite, tik 
visų pirmiausia perkratykite patys atskiras mintis, o jei ir 
tada negalėsite numanyti, tai eikite pas kunigą, jis jums 
paaiškins. 

Ant galo keletas žodžių apie skaitymą Biblijos. Niekus 
tauzija svetimų tikėjimų žmonės, sakydami, būk katalikų 
vyresnybė ginanti šiaip jau žmonėms skaityti Bibliją. Ne 
tik negina, dar labai trokšta to, bijo tik, kad iš nepermany- 
mo Rašto neatsirastų klaidžių mokslų, nes šv. Petras pa- 
sakė šv. Povilo gromatose: „Yra daiktų sunkių permanyti, 
kurius nemokyti perverčia savo pačių prapulčiai“ (2 Petr. 
3, 16). O šv. Augustinas sako: „Iš kur kyla tiek klaidžių 
mokslų, jei ne iš Švento Rašto, kurs pats yra geras, tik ne- 
gerai suprastas?“ Todėl ir šventoji katalikų Bažnyčia telei- 
džia skaityti Bibliją, kur yra paaiškinama (komentoriai) ir 
tai pavelijant vyskupui arba išpažinties klausytojui. Lietu- 
vių kalba tėra vienas leidimas Biblijos Naujojo Įstatymo 
Vilniuje vyskupo Giedraičio', kiti gi leidimai, o jų gana 
daug atsirado Lietuvoje, yra protestantiškos (bambiziškos), 
todėl ir jų skaitymas visiškai užgintas. Tai nelaikykite, 
broliai, savo namuose nei bjaurių raštų, nei svetimų Bib- 
lijų, bet sudeginkite juos, neišleisdami plėstis sviete. 


TRUSAS APIE VAIKUS 


Kas savo jaunystėje sėja vėją, 
tas paskui rinksis audrą. 


Ne vienas lietuvis tėvas, padėjęs savo sveikatą beaugin- 
damas vaikus, dūsauja senatvėje, iš jų turėdamas ne para- 
minimo, tik sunkiausį kryžių. Tačiau neša jį kantriai, 
bijodamas ir pasiskųsti, nes „tai yra kryžius, paties Dievo 
duotas už motinos nežiūrėjimą, tam vaikui augant, arba 
už nemokėjimą išprašyti jam šv. Dvasios“. 

Ar tokie žmonės protingi, ar ne, toliau pamatysime. 

Užsienių valstybės, kaip antai: Prancūzija, Vokietija, 
kentėdamos prispaudimą tikėjimo dalykuose nuo bedievių 
ir kreivatikių, ką gi daro, norėdamos išgelbėti savo tikė- 
jimą? Trūsiasi daugiausiai apie vaikus. Iš karto gali mums 
pasirodyti juokinga, gi įsižiūrėję giliau, pamatysime tą 
elgimosi ne neprotingą esant. 

„Vaiko siela, - yra išsitaręs Anglijos filosofas Beko- 
nas“, - yra tabula rasa (nesutepta lenta), kurioje ką norėsi, 
tą parašysi“. Tai suprasdami, katalikų tikėjimo mokytojai 
traukia vaikus savo globon, stengdamies nesuteptose jų 
širdyse išrėžti gryną Dievo mokslą ir Jo meilę, nes kas 
įsikerės sieloje iš kūdikystės, to nebeišrausi per visą jo 
amžių. Gražus tame dalyke šv. Augustino paveikslas: jis, 
labai nedorai gyvenęs, paliko šventuoju, nes negalėjęs 
ištrinti iš savo širdies „Išganytojo vardo, kurį, taip sakant, 
išžindau iš savo motinos“ (Monikos). 

Dėl ko gi ant tėvų yra uždėtas atsakymas už vaikus 
prieš Dievą ir žmones, jeigu vaikų gyvenimas nepridera 
nuo tėvų, tik nuo kokio nors motinos nusistebėjimo? 
Pažiūrėkime lietuvių vaikų auginimo būdo ir nulemsime 
lietuvius tėvus kaltus esant Dievui ir tėvynei ir negalint 
gauti iš Dievo savo vaikams šv. Dvasios. 

Visas lietuvių trūsas apie vaikų auginimą pasibaigia, 
ligi tik pramoko jie keleto maldelių atmintinai ir, nieko 
nesuprantant, skaityti mišių maldas. Tik kiekgi naudos iš 
tų poterių, jei juos patarškia kaip pasukta mašina? Ar 
naudoja gi kiek nors iš prisakymų, atlikdami išpažintį? Ar 
įdeda gi tuos prisakymus motina, mokindama vaiką, taip 
giliai jam į širdį, idant tai galėtų būti stipriu pamatu 
ateinančio jo gyvenimo? Jukgi žmogus per visą savo 
gyvenimą turi kovoti su visokiais pagundinimais ir prie- 
puoliais, o kaip galės jiems atsispirti arba išsiaiškinti, jei 
jo tikėjimo namai yra ant smilčių pamato pastatyti? 

Pavyzdžių tokių bepamatinių žmonių per daug yra 
pasaulyje, tik nelaimė, kad jie neatveria kitų tėvų akių. 

„Tai Dievo duotas kryžius“, — atsako ir nurimsta. Tik argi 
pats Dievas ateis išmokyti tavo vaikų visų didžiausių 
žmogiškų ir tikėjimiškų tiesų ir pradžių, idant nebūtų 
paskui kryžiaus tau? Rūpinkis, tai ir Dievas padės, o 
norėdamas tai dovanai turėti, tik nusidedi. 

Užaugę vaikai užmiršta savo tikėjimą, nes jo niekados 
nebuvo supratę; užmiršta tėvų meilę, nes iš jų jokios nau- 
dos nebuvo gavę, - ir vaikščioja po žmones „tėvą, brolius 
keikdamas ir degtinę gerdamas“. Už stiklinę degtinės galima 
jis ir jo tikėjimas nusipirkti ir parduoti. Pagaliau darosi 
neprieteliu sau ir kitiems. Kiek Lietuva kenčia nuo tokių 
žmonių, sunku ir apsakyti. Taigi reikia, kad tėvai kiek tiek 
daugiau trūstųsi apie savuosius, nes „obuolys nuo obelės 
netoli terieta“: protingų tėvų ir vaikai bent kiek protingi. 

Toliau, žmogaus gyvenimui būtinai reikia tėvynmeilės, tik 
ji tarp lietuvių ar visai nuskurdusi, ar taip giliai pasislėpusi, 
kad retai kada ją tepamatysi. Apie tikėjimą mūsų vaikas 
dar turi šiokių tokių žinių, o apie pirmąsias tėvynmeilės 
sėklas nėra ko nei sakyti: kartais vaikas pusbernis vargiai gali 
pasakyti, prie kokios pridera tautos. O tai ne paskutinis 
dalykas žmogaus gyvenimo pamate. „Pagal genties meilę, o 
kartais ir prieš ją, - sako garbingas kun. Pelczaras*, - eina 
tėvynės meilė. Kas gi tai yra tėvynė? Ar tiktai ta žemė, 
kurioje gimėme ir kurioje kada ten atsilsės mūsų kaulai? Ne, 
dar visa dvasios ir doros atstanka, tos žemės įstatymai, 
laisvė, papročiai, padavimai ir ta kalba, kurios mus išmokė 
motina, ir tas katalikų tikėjimas, kurį paliko mums tėvai. 
Krikščionys ne tiktai gali, dar ir turi mylėti tėvynę, nes 
Dievas tą meilę įkvėpė į širdį, ir V. Jėzus žodžiu ir pa- 
vyzdžiu patvirtino“. Kitoje vietoje knygos „Dvasinis gyveni- 
mas“ skaitome: „Krikščioniškoji tėvynės meilė neapsireiškia 
tuščiais pajautimais ir žodžiais, tik darbais ir tiesa, t. y. kas 
myli tėvynę, tas stengias gyventi sulig Dievo įsakymų, o 
užvis neužmiršta dievobaimingai auginti savo mažutėlių, 
kurie, mums į žemę įlindus, užims mūsų vietas. Kad taip 
visi mylėtų tėvynę, žmonijos veikaluose nebūtų tiek nedo- 
rų straipsnių“. 

APIE KLAUSYMĄ 
SVIETIŠKŲJŲ VALDŽIŲ 


Liūdnas padėjimas visų šios dienos valstybių valdytojų 
ir jų valdinių: kaip iš vienos, taip ir iš antros pusės kyla 
nesutikimų dėl peržengimo jų rūpesčio ribų. Valdytojai 
kartais užsimiršta valdžią teturį ant žmonių, atliekan- 
čių žemiškus reikalus, gi niekados - ant atliekančių dieviš- 
kuosius. Valdiniai gi, matydami peržengimą viename dalyke, 
kartais pradeda nepripažinti valdžios svarbumo nei kituose 
dalykuose. Tas nepripažinimas pas mus, Dievui dėkui, dar 
neapsireiškia aiškiu valdžios neklausymu, vis dėlto dažnai 
girdėti tai prieteliškose žmonių kalbose, kada jų svetimi 
negirdi; ilgainiui gi ir žodžiai gali virsti darbais. 

Idant galėtume pasisaugoti labiausiai neteisingų iš mū- 
sų pusės išsišokimų prieš valdžią, reikia žinoti, kaip žiū- 
ri į tą dalyką vadovas tikro krikščioniško gyvenimo - šv. 
Bažnyčios mokslas. 

Štai keletas žodžių iš II knygos kun. Pelczaro „Dvasi- 
nis gyvenimas“ (114-115 p.), išreikiančių santykį tarp 
valdžios ir valdovų. 

„Šv. Raštas sako, kiekviena valdžia, kurią žmonės ant 
žmonių turi, einanti iš tos valdžios, kurią turi Dievas ant 
žmonių. „Per mane, - sako Dievas, — karaliai karaliauja ir 
įstatymų davėjai daro tiesą“ (Priežod. 8, 13). Dėl to tai 
valdytojai savo valdžią turi pavartoti vardan Dievo ir sulig 
Jo valios... Krikščionis, sekdamas Kristaus dvasia, gerbia 
teisėtą valdžią ir klauso tam tikrų jos paliepimų, nežiū- 
rėdamas asmenų, nes vyresnį mato Dievo vietoje esant, 
klauso ne iš baimės bausmės, tik iš sąžinės, kad taip 
apaštalas liepia: „Kiekviena siela tebūnie pasidavusi aukš- 
tesnėms vyresnybėms“. Ir kitur: „Pasiduokite ne tiktai dėl 
rūstybės, taip pat ir dėl sąžinės“ (Rom. 13, 1, 5). Pavyzdys 
pats Dieviškasis Mokytojas, kurs ne tiktai liepė, — ir patsai 
mokėjo karaliams duokles. Pavyzdys Marija su Juozapu, 
kuriuodu, liepiant stabameldžių karaliui Augustui, atliko 


tokį sunkų ir tolimą žygį“. Pavyzdys pirmųjų amžių 
krikščionys: nors persekiojami, jie nekėlė maištų, tik 
meldės už savo karalius persekiotojus, drąsiai gynė savo 
tėvų žemę Ir ištikimai atlikdavo visas gyvenimo pareigas. 

Tik tada, jei pasaulinė valdžia lieptų daryti ką nors 
priešinga aukštesniam įstatymui, jei peržengtų savo val- 
džios ribas ir užsimestų privaryti Žmogų daryti tai, kas 
priešinga Dievui, nereikia, nedera klausyti, nes „daugiau 
reikia klausyti Dievo kaip žmonių“ (Ap. D. 5, 29). Taip 
apaštalai, nežiūrėdami žydų teismo uždraudimų, nesi- 
liovė apsakinėję, „ką jiems Dievas buvo įsakęs“; taip pir- 
mųjų laikų krikščionys sąžiningai kariavo su tėvynės 
priešininkais, gi kai kaizeris reikalavo, kad jie, nugalėję 
priešininkus, eitų stabų dievaičiams aukoti, griežtai atsi- 
sakydavo. Kada valdimieras Akvilinijus įsakė Florijonui?, 
Rymo kariuomenės vadui, išsižadėti tikėjimo ir aukoti 
dievaičiams, tasai atsakė: „Jau seniai esmi Kristaus tarnas, 
nors taip pat ištikimai tarnauju karaliaus kareivijoje. Visuo- 
se dalykuose, paliečiančiuose tarnavimą kariuomenėje, 
esmi pasiruošęs tavęs klausyti kaip savo vyresnio. Gi kad 
galvą lenkčia prieš velnius, nepriversi“. Lygiai kada kara- 
lienė Justina, priderėdama į arijonų atskalą, norėjo iš 
Medijolano* katalikų atimti bažnyčią, ir vyskupas Ambro- 
ziejus? taip atsakė: „Kas tikrai man pridera, kad ir pati 
gyvybė, tai karaliui liepiant mielai atiduosiu, gi kas yra 
Dievo, tai nei aš duoti, nei karalius imti negali“. Pasibaigė 
taip: karalienė paliepė kariuomene apsiausti bažnyčią, kur 
buvo Ambroziejus su žmonėmis. Tris dienas prabuvo ten 
uždaryti, budėdami maldoje ir dievobaimingai giedodami, 
kol karalienė neatlyžo. 

Lig šiolei lietuviai sekė šiuo krikščionių pavyzdžiu: 
nedarė jokių prieš vyresnybę maištų, ar gera, ar bloga iš 
jos pritirdami. Maištai, 31 ir 63 m. įvykę, nesiskaito: ne 
lietuviai juos buvo sukėlę. Gi vyresnybei pradėjus kabinėtis 
prie katalikų tikėjimo, jau daug kartų yra parodę, kaip 
moka už savo tikėjimą galvas dėti. Neišdavimas per 
keletą dienų Kęstaičių bažnyčios“ yra tikras šv. Ambro- 

ziejaus, Medijolano bažnyčios gynėjo, paveikslas. Ir kitose 
vietose daugybė panašių atsitikimų rodo lietuvius mokant 
ginti savo prosenolių tikėjimą nuo priešininkų. 

Duok gi, Dieve, kad ir niekados to neužmirštų!.. 


KAUNO GUBERNATORIUS 
APIE MŪSŲ BAŽNYČIAS 


Tuojau, kaip tik prisiėmė valdžią, Kauno gubernatorius! 
išvažiavo į savo valdybą. Jo pasergėjimus mielu noru 
spausdino laikraštis „Svet““. Apie pravoslaunąsias cerkves jis 
sako, visos esančios mūrinės, labai gražiai išlaikomos, net 
geriau neg katalikų bažnyčios visų turtingiausiose parapi- 
jose: Biržų, Pabiržės, Vabalninko ir kitų. Ne maža tai mums 
gėda! Tik kai kuriose vietose kaip galėdami iš paskutinio 
lietuviai stengiasi statytis naujas bažnyčias ir kai kur jau ligi 
pusei privarė. Salose, padedant grafienei Przezdzieckienei, jau 
pastatyta nauja medinė; Kamajuose taip pat sujudo statyti. 
Tik, Dieve, duok šv. Dvasios vyresnybei, kad pavelytų! 


LIETUVIŲ KALBOS SVARBUMAS 
MOKSLO ŽVILGSNIU 


(Pagal kun. Ambr. Kossarskį)' 


La Litluanie surtout s'est conšervė 
dans tout son integritė native, et, au- 
jourd'hui encore, ce sont les paysans de 
la LiHhiuanie, gui parlent la lauguo la 
plus admirable de VEurope. 

Chauvėe (Le Indo-Europ.) 


Tikru malonumu mes, lietuviai, gauname žinoti, skaito- 
me apie mokytų vyrų jausmus, reiškiančius norą, idant 
lietuvių kalba pasikeltų iš paniekinimo, kokiame lig šiol 

buvo, idant ta kalba šneką žmonės apsišviestų lygiai kaip 
ir kitos gentys. Šventas tai ir svarbus galvojimas, kad ir 
svetimtaučių vyrų, ne tiktai dėl to, kad tai mūsų tautos 
ir šalies savystė, dar ir dėl kitų priežasčių, šiandien, tiesa, 
nebenaujų, vis dėlto vilsiuos, ne veltui praleisiąs laiką, 
apie tai kalbėdamas. 

Čekai, lužyčiai, norvegai, islandiečiai, nors jų po tiek 
nedaug, galėjo pasirūpinti savo literatūra ir, ją išlavindami, 
gerai yra padarę, nes tai jų savystė, nes per tai niekam 
nepakenkia, o naudos daug. Mokytieji vyrai šiandie labai 
brangina kiekvieną aplinkybę, kiekvieną kalbos krypsnį, 
būtinai reikalingą jai tyrinėti: be to negalima būtų susida- 
ryti tikras supratimas apie lingvistiką. Taigi įvedant lietu- 
vių kalbą į vartojimą knygose, nedera bijotis sumišimų 
ar sustabdymo mokslų progreso. Pati Apvaizda padalijo 
žmones į gentis, duodama vienodos visiems kalbos laisvės. 
Už ką gi lietuvių tauta negalėtų vartoti to, ką patys 
prigimties įstatymai pažymėjo? 

Jei kiekviena tauta, nors ir nedaug temananti apie savo 
galybę, gali palikti savo kalbą, vartodama jų literatūroje, 
kaip Dievo duotą dalį, - ką gi besakyti apie lietuvių 
kalbą, kuri, sulyginus su kitomis, yra tikras milžinas, 
kurią tiesiai galime pavadinti visų mums žinomųjų 
kalbų sanskritu, kuri nuo šiolei ne vien lietuvių tautai, 
tikiuos, būsianti būtinai reikalinga Europos ir ne Europos 
šviesiųjų genčių mokslams. Įstabus daiktas: svarbiausioji 
ir garbingiausioji Europos kalba taip vėlai buvo pažinta; 
dar įstabiau, kad pirmieji vertybės skelbėjai buvo ne lietu- 
viai ir ne lenkai, tik svetimtaučiai vokiečiai, paskui pran- 
cūzai, anglai ir gale - slavai. 

Buvo, tiesa, ir iš paskutiniųjų kurie ne kurie anksčiau 
garbingai liudiję apie lietuvių kalbą, tik jų balso nepaser- 
gėjo. Ir ligi šiol lietuvių kalbą tebeskaito lygia totorių arba 
kalmukų ir dar mažiau jos moka neg šiųjų. Rašytojas len- 
kas nemėgsta jos, skaito barbariška, mokslui nereikalinga. 
Bajorai gėdijas susirinkime ištarti lietuvišką žodį ir bjau- 


riausiu jos kraipymu nori pasirodyti esą aukštesnio apšvie- 
timo ir didžialenkių kilties. Šunbajoris, neturįs nei supra- 
timo apie kalbamokslį, bet tik nekalbėti lietuviškai, bjau- 
riausiai kraipo lenkišką. Kas gi žiūrės į tokią tuštybę be 
tikro širdies sopulio? Svetimtaučiai tyčiomis keliauja į 
Lietuvą pažintų šlovingų senų senovės Žmonių, pažintų 
jų kalbos, tūkstančiais metų pažymėtos. Vokiečių kalbi- 
ninkas Augustinas Šleicheris*, Prahos universitatės mokyto- 
jas, Austrijos valdžios liepiamas ir kaizerio turtais aprūpintas, 
dideliu vargu mokinasi lietuviškai iš prastų žmonių. Ir pats 
prisipažįsta, jo vargus pasaldinąs didis džiaugsmas, kurio 
turėjęs, rasdamas gyvoje kalboje gražiausių lyčių (die her- 
rlichste Formen). 1856 m. jis išleido lietuvių kalbamokslį. Pas 
mus antraip. Pačioje lietuvių tautos širdyje gėdijamės ar, 
tikriau, nenorime žinoti to, ką turime. Iš tiesų ne kartą pri- 
sireikia paraudonuoti, atminus, kad apie mūsų šalies turtus, 
daiktus ir gėrybes dažniausiai ne mes pradedame kalbėti, tik 
svetimtaučiai mums atveria akis ir parodo, lyg jie vieni tegali 
jausti ir suprasti, kas pas mus yra gražaus ir gera. 

Gerų norų užtektų mokslavyriams patarnauti mokslams. 
Tik... jie renka archeologinius trupinius ir dulkes, teturinčius 
vietinę vertybę, ant kurių nebegalime nei vieno žodžio, nei 
vienos raidės paskaityti, o apleidžia vieną visų didžiausių 
senovės Žymių, kalbą, tikrai geografinę, mitologinę, isto- 
rinę, be kurios nei nuosavų tautų ir kraštų vardų, drauge 
nei heraldinių, nei visų seniausiųjų kalbos įstatymų, nei 
kosmogonijos ir senovės žmonių mitologijos, nei slavų 
kalbos pradžios išguldyti ir išaiškinti negalime. Tai derinu 
ne tiktai į nemuniečių, dauguviečių ar vysliečių kraštus, — 
į visas Europos šalis ir žmones, dėl to kad lietuvių kalba, 
„būdama viena visų seniausiųjų ir tobuliausiųjų, yra visų 
arčiausia pirmosios prokalbės ir dėl to šventa, ritualinė, 
pamatinė tolimesniosioms. Ji savo senumu ir pirmumu per- 
eina ne tiktai visas Europos kalbas, dar ir senąją indų, kurios 
daug dalių yra tiktai sutrumpinimas ir sugadinimas lietu- 
viškųjų šaknų. Ne tiek svarbios klasikinės, taip senovėje 

garsingos lotynų ir graikų kalbos kaip lietuvių: tai reiškia 
ne taip tobula jų sąstata, aiškus išaugimas ir persikeitimas 
iš lietuvių arba iš kitos kurios, artimiausiai su ja susigimi- 
niavusios. Gerai garsus kalbininkas Andrius Vasilionis*, pir- 
masis Vilniaus vyskupas, atsiliepė į kryžiuočių pasiuntinius 
1397 m.: „Kad graikų ir lotynų kalbos būtų suvisu užmirš- 
tos, tai lietuvių kalba savo lyčių tobulumu ir savo turtu 
lengvai galėtų užimti jų vietą. Lotynų kalba, kuria rašė 
Ciceronas ir Horacijus, niekados nebuvo tokia gryna žmonių 
lūpose, dėl to ir išėjo iš paprastojo vartojimo, o paskui pavirto 
Vakarų Europos tarmėmis. Kas kita lietuvių kaiba: ji gryna 
ir nepagedusi paliko žmonių lūpose, atmetus keletą tarmi- 
nių atmainų, tolimesniųjų genčių padarytųjų. Todėl ji yra 
patverianti, kol užteks Lietuvos žmonių“ (Narbutas). 

Šiandieną mokyti vyrai nebeskaito tokių pasakymų 
tuščiais. Vokiečiai, vadai kalbų moksluose, galėtų pasa- 
kyti ką nors šlovinga ir didžia apie savo tautos kalbą. 
Tačiau, mylėdami tiesą, aiškiai išpažįsta, jų kalba ne 
tiktai neišsitaisiusi, dar daug pirmykščio savo grynumo 
nustojusi; tuo tegalinti viena lietuvių kalba pasigirti, kaipo 
mažiausia už visas indoeuropines gyvąsias kalbas atsimai- 
niusi, amžiams slenkant. 

Kalbų mokslas parodė ne naująsias kalbas tobulesnės 
esant, tik senąsias. Dėl to ir mūsų, lietuvių, kalba, būdama 
senų seniausia, yra logikingesnė už kitas, Saltinine ir lyg 
raktas kitoms. Be jos užsiimti bet kurios kalbos kilmė- 
moksliu yra tai įsileisti į labirintą samprotavimų ir tūks- 
tančių sunkenybių, be vilties kada nors išbristi ant tiesaus 
ir atviro kelio. Lotynų kalba išaiškinti savo lytims reika- 
linga yra lietuvių kalbos. 

Imkime kad ir lotynų žodį virtus. Maks. Jokūbavičius?, 
buvusis Vilniaus universiteto mokytojas, kalbėdavo per savo 
lekcijas: „Nei kurioje kalboje nėra atitinkančios prasmės 
žodžio išversti lotynų virtus“. Tuo metu lietuvių kalba 
buvo pamiršta, nežinoma; kitaip toks šviesus žmogus, be 
to, bene lietuvis, nebūtų taip išaukštinęs lotynų kalbos. 

Virtus savo prasme ir kilme yra tas pat kaip ir lietuvių 
tvirtas; abiejose kalbose tų žodžių prasmė ta pati: sakant 
apie kūno tvirtumą — narsumas, apie dūšios — dora. Do- 
ra — nuopelnas, nuopelnų gauname trūsu, trūsui reikia 
vieno — reikia būti Hvirtam. Rymėnai tą žodį vartojo atme- 
tę t, kurią lietuviai pasilaikė; iš to ir žodis virtus stovi l0- 
tynų kalboje skyrium, kaip paveldėtas, neturįs savųjų 
tarpe nei tikro kilmėmokslio, nei giminaičių išraiškų, kaip 
tai turi Hvirtas, tvirtuoti. 

Čia išleidžiame iš lietuvių kalbos paveldėtųjų suma- 
žinimo prasmės žodžių: mater iš motė (broteris) ir svarbu- 
mą lietuvių žodžių mitologijoje (cuniculus — kunigėlis), ne 
taip aiškių. Skaitytojai jau ir dabar galės prikibti, sakyda- 
mi: jei galima, lyginant žodžius, vieną raidę atimti arba 
pridėti, idant panašiau skambėtų ir rodytųsi, tai Dievas 
žino, kaip ką sugretinsime! Atsakome: moksle savu baudu 
nenueisi. Kas imasi kilmėmokslinių išvedimų, tas turi sekti 
kalbos prigimtį, gerai žinoti keitimosi įstatymus, kuriems 
pasiduoda, amžiams bėgant. Kalbos nesimaino; jos kadaise 
buvo tobulesnės, paskui bevartojant apsitrynė ir pasidarė 
nebe taip tobulos; ilgesnės lytys sutrumpėjo, taip kad dabar 
sūnums ne kartą prisieina kalbėti kinų būdu: ū, žen, mėr 
(prancūzų), kur seniau jų tėvai lotynai ištardavo: augustus, 
jejunium, majores. Bendroji taisyklė, kalboms kylant ar lei- 
džiantis, tai raidžių nubyrėjimas; bendroji todėl taisyklė ir 
joms atnaujinant ir pradžios siekiant, tų pačių raidžių 
atstatymas ir atgal prinarstymas. Toks būdas yra kritikos, 
mokslo ir istorijos. Priimdami aiškinių visybę ir jų apskri- 
tinimą už kalbų senoviškumo ženklą, pamatysime lietu- 
vių kalbą ir šiuo žvilgsniu prašmatnesnę esant už visas 
Europos kalbas: slavai lietuvių žodžius trumpina nuo galo, 
lotynai nuo pradžios. 

Pavyzdžiai: 1) lietuvių-slavų žodžiai: aprašas-obraz 
(as), draugas-druh(as), dūmas-dym(as), gaigalas-hohol(as), 
kuinas-kon(as), žiūrėti-z(iujret(i); 2) lietuvių-lotynų žo- 
džiai: dvidantis-(d)bidentis, dvynas-(d)binus, dvipėdžius- 

(d)bipedis, dejuoju-(d)ejulo, garumas, garas-(g)aromata, 
gurbs-(g)urbs, įvairus-(į)va(ijrius, kinsalis, kinsas-(kjinke- 
la, kvapas-(k)vapos, metas-(m)aetas, platus-(p)latus, pla- 
čiaus-(p)latius, plauju-(p)lavo, skaistus-(s)castus, sniegs- 
(s)nis, sningu-(s)ningo, stogas-(s)toga(s), šermukšnis- 
(š)erminea, žansis-(ž)anser, t. ir t. 

Jau seniai mokslavyriai yra pasergėjęą panašumą tarp 
senovės rymėnų kalbos ir lietuvių. Priskaitė daugiau nei 
tris dešimtis visiškai panašių arba tų pačių žodžių 
abiejose kalbose, nors ir kitos visos kalbos kiek tiek panėši 
į kita kitą, kildamos iš vienos bendros prokalbės. Stebėjosi 
tuomet panašumu kelių dešimčių reiškinių; kaipgi dar 
labiau stebėtųs, jei, geriau prisižiūrėję, pamatytų, jog ne 
kelios dešimtys ir ne keli šimtai, tik visa lietuvių kalba 
atsimuša lotynų kalboje kaip veidrodyje, ne tiktai svarbes- 
niosiose lytyse, - ir smulkmenose. Kalbamokslio smulkme- 
na: tokių supinum, mokslinė lytis, mažai buvusi žmonių 
vartojama, lietuvių ir dabar apie Anykščius tebevartojama: 
rautų, pjautų, gultų, t. ir t. Tas tiktai jų skirtumas, kad 
prokalbei artimesnė buvo ne lotynų kalba, kaip reikėtų 
laukti, tik šiandieninė lietuvių kalba. Nemuniškė ir daugu- 
viškė, tebebūdamos gyvos, ja tebekalba apie du milijonu 
žmonių, ant pusaniro tūkstančio metų pergyveno jaunes- 
niąsias savo seseris: lotynų, graikų, senųjų slavų, gotų. 
Jau tuo reiškiasi didžiausis jos senoviškumas, kad visos 
kitos kalbos juo toliau į senovę, į senovines jų lytis, juo 
labiau prisiartina prie šiandieninių lietuviškųjų lyčių. 
Todėl visiems senovės mylėtojams, kalbų tyrinėtojams, 
mitų rašytojams, geografams, botanikams ši kalba yra 
nepaprasto svarbumo ir būtinumo. 

Norime, kad galvojantys vyrai, ar tie. būtų lietuviai ar 
lenkai, ką plačiau pasakytų apie tai; atmetę šalin visas 
savo neapykantas, imtųsi kelti lietuvių literatūrą, žadan- 
čią visiems tiek daug. naudos. Tik nereikia žiūrėti prieši- 
ninkų klykimo, tik sekti tokių vyrų paveikslu, kaip a. a 
vysk. Valančiaus, vysk. Baranausko, kun. Jauniaus, Daukan- 

to, Praniauskaičios“, kan. Pabrėžos ir kit';, palikusių ar 
paliekančių amžiną garbę. Mūsų trūsu: atsidaro platus 


laukas, turtų — be skaičiaus, bereikia |; rinktis ir rašytis; 
naudos bus tiek, kiek ir nesiviliameę. 
Dėl išsitaisymo lietuvių kalboje :: dėl jos prigimties 


išgilinimo būtinai reikia pamėgti lietuvių ūkininkas. Amžiai 
parodė juos esant geru, sveiku protu, galint priimti civiliza- 
cijos sėklas, tik duokime jam jo brangią savastį — literatūrą. 
„Ce sont les paysans de la Lithuanie, gui parlent la langue la 
plus admirable de I'Europe“". Todėl ši kalba atidarys mums 
žmonių padavimų turtus, kurie paplauks kaip stebuklingų 
daiktų upė. Jos išdailinimu neprisireiks mums rūpintis: ji jau 
taip gražiai išpuošta, jog daugiau nebereikalauja. Mūsų 
žmonės laisvomis valandomis taip puikiai ją pavartoja, kaip 
nei viena kita gentis. Todėl lengvai gali tarnauti bet kokį 
daiktą aprašant, kad ir aukščiausį ir poetingiausį. (Kurap- 
kiškyje, Svėdasų par.) 


KAS IR KAIP TĖVYNĘ GADINA 


Tėvynė mano, vieta garbinga, 
Kaip motinėlė, esi meilinga! 

Seniau tu tėvų buvai šlovinta, 
Dabar gi priešų esi pamintai. 


Žemę, kuri visados prigulėjo mūsų tėvams, vadiname 
Tėvyne. Tas žodis dažnai ištariamas su visokeriopais pa- 
gražinimais. Tik ar pagalvojo apie tai bent vienas? Tėvynę 
vadiname - brangia dėl to, kad čia gyveno ir kaulus padėjo 
mūsų seneliai ir tėvai, kur ir mes gimėm ir numirti norėtu- 
mėm. Vadiname dar - miela, kad visuose mūsų varguose ir 
nuliūdimuose ji viena tegali mus nuramint ir numaldyti. Ir 
iš tikro... „Tėvynėje laimės negavęs, svetur negausi“, „sve- 
čiuose gera, gi namie dar geriau“. Visi mūsų vargai, reikalai 
ir nuliūdimai sujungti su ja. Tai kaipgi galime jos nemylėti, 
nevadinti jos brangia, miela, neimti jos nelaimių už tikras 


22. 


savo nelaimes, jos reikalų — už savuosius, negelbėti jos 
skęstančios, nesidžiaugti jos išsikėlimu? Mažiausis daiktelis 
primena mums ką nors jos, drauge ir mūsų, laimingų die- 
nų. Tai kaipgi mes galime nemylėti jos praeities, užrašytos 
istorijose, neapverkti šios dienos jos padėjimo ir nelaukti ge- 
resnių laikų ateityje? Taip, turime ją mylėti ir gerbti ne tiktai 
žodžiais ir darbais, - visu mūsų pasielgimu, idant galėtume 
ir vaikams, ir vaikų vaikams įkvėpti ir įsakyti tokią pat 
meilę. Taip turi savo tėvynę mylėti kiekvienas žmogus. 

O mes, lietuviai, kaip ją mylime? Juk ir mūsų Tėvynė taip 
pat verta meilės, ne prastesnė už kitas. Nėra mums gėdos, 
atsivertus praeitus laikus, nes taip pat buvo „didvyrių že- 
mė“, kurių veikalai nepaliko bergždi, be naudos, o jų gyve- 
nimo negalime prilyginti į blykstelėjimą aitivaro. Tegu 
neilgai tegyveno, — ir to jiems užteko garbei nusipelnyti ir 
prisiskirti prie Europos sūnų. Anie laimingieji laikai praėjo, - 
paliko dar daug daiktų, niekados nepraeinančių ir šiandien 
leidžiančių aukštai pakelti galvas. Turime senų seniausią 
kalbą, kurią ir mūsų priešininkai pradeda pripažinti 
aukštesne už savąją. Dievas apsčiai apdalijo mus protu ir 
sielos turtais, davė širdį mylinčią, į visa ką gera pasine- 
šusią. O jei šiandie matome daugelį sugedusių, tai ne iš 
prigimto mūsų netikumo, tik dėl iš šalies įsibrovusių prie- 
žasčių: daugiausiai — iš priešininkų malonės. Vieną kartą 
jie tyčiodamies gadina mūsų širdį, kitą - nenorėdami. Tik 
apverktinas daiktas, kad jie nesuturi ir nenori suturėti kren- 
tančių ant mūsų nelaimių. Jukgi jie mūsų globėjai (?). O 
kokį jų globojimo turime ženklą? Tą vieną „niekados ne- 
apsirinkančią“ policiją ir mums „civilizacijos šviesą nešan- 
čius paselenčikus“. O kokius valdininkus mums atleidžia? 
Apgavėjus, sukčius, vagis, žmogžudžius, savo tikėjimą 
pardavusius, o vienok jų nusprendimai skaitosi už neberei- 
kalingus prirodymų. Gerai vienas protingas žmogus pasakė: 
„Ruskiai mums rankas surišo, o žydai kišenes apžiūrėjo“. 

Girtybė pas mus seniai jau įleido šaknis. Ne tik nieko 
nedaro, dar ir drąsina į tai. Panorėk šiandei išmesti žydą 

iš miestelio arba sodžiaus, - nepadarysi nieko, nors duotu- 
mei pačiam ministrui prašymą. Štai koks panašaus drą- 
sinimo pavyzdys. 

Salos, kaip pats vardas rodo, guli viduryje vandeny 
didelio Dviragio ežero Ukmergės ap. Ten yra bažnyčia, 
Kamajų parapijos duktė, ir grafo Marikonio* rūmai, šiandei 
prigulį jau kam kitam. Privažiuojant iš Anykščių pusės, akį 
nuveria tos salos gražumas: apaugusi žaliais medžiais, iš jų 
kyšo balti rūmo mūrai ir bažnyčia. Dar gražesne ji pasirodo 
gavus Žinoti ten nesant nei vienos žydų karčemos, o kromą 
laikant lietuvį. Nesidžiauk: per didžiuosius žmonių susi- 
rinkimus, policijos tarnui, urėdninkui, padedant, nes gauna 
už tai po kelias dešimtis rublių, žydai iš ratų parduoda 
degtinės už tūkstantį rublių. Ar tai gražu saliečiams? Ma- 
tome, kaip Lietuvoje visa gali padaryti, „niekados neapsirin- 
kančiai“ policijai pakišus rublius. 

Čia labai tinka seniau girdėta pasaka. Policistas, eidamas 
per upę, įkrito į ekertę, tik galva besimato. Žmonės rėkia: 
„Karčių, virvių, rąstų!“ Gi vienas sako: „Geriau, mulkiai, 
parodykite rublį, tai ir pats iššoks“. Ir visi jie viena uo- 
lekčia matuoti, vienaip susiūti. Skirtumo tiek tėra, kad 
mažesnis mažiau ima, o didesnis daugiau. 

Svėdasų štai miestelyje, Ukmergės apskr., urėdnikas 
stebisi, kad atsirandąs nors vienas žmogus, nemokąs jam 
duoklės. Jis jaučiasi tame krašte ponu, pats niekados kitaip 
nesivadina, kaip tik „načalnik“ ir, prireikus pinigų, stačiai 
rašo raštą, pridėdamas savo vasalo ženklą, nėmaž nebi- 
jodamas, kad tai gali būti parodyta kam aukštesniam. 
Nebent tai jam leista. Kame tik priepuolis, nelaimė, tuoj jis 
su savo dvylikos metų sūnum, pasikabinusiu šikšninę 
terbelę: tėvelis ima, sūnelis kraunas. Mat iš mažens reikia- 
ma pratinti būti vertais savo tėvų įpėdiniais. 

Urėdninkai renka trupinius, nes ir jie patys ne didesni 
už vištą. Gi asesoriai žuvauja didesnių kąsnių. 

Anykščių, Ukmergės 5 stono“, asesorius štai kokią 
šėtonišką politiką prasimanė lietuviams apiplėšti. Prieš 
penketą metų atvažiavo į anykštėnus jaunas, gudrus, 

gražus oficierius Pokrovskis ir užėmė asesoriaus vietą. Iš 
pradžių pasirodė toks teisingas, taip meilus, taip norintis 
veltui žmonėms patarnauti, jog visų širdis patraukė į sau, 
kaip prastų Žmonelių, taip ir ponų, ir kunigų. Trejiems 
metams praslinkus, pradeda iš visų prašinėti, kad pasko- 
lintų pinigų. Kas gi atsakys tokiam teisingam žmogui, 
kurs paprikų niekados neima, ko pas mus dar nebuvo 
buvę. Na, ir davinėjo pasiturintieji žmonelės po keletą 
šimtelių, net ir neturtingieji iš kitų skolinosi, vekselius 
davinėjo ir asesoriui skolino ant paprasto parašo. Visados 
žadėdavos atiduoti už savaitės, tik ta „savaitė“ pasirodė 
lygi Danieliaus pranašo savaitei“. Daugiausiai jam sukišo 
apylinkės kunigai, nes daugiausiai jį mylėjo... iš baimės, 
kad neįskųstų ir nereiktų be teismo mokėti pabaudų. Per 
dvejus metus Pokrovskis rinkos pinigų, o kur juos dėjo, 
vienas Dievas težino. Galų gale jį išmetė iš tarnystės, ir 
skolintojams jis špygą parodė. 

Ariogalos asesorius kaip iš akies trauktas Pokrovskis. 
Jį taip pat išmetė. Kas gi čia gali būti? Manote, jis vėl ne- 
gaus vietos? Da greičiau neg švenčiausis žmogus katalikas. 
Gubernatorius jau pažadėjęs jam vietą Kurše ar Lenkuose. 
Gerai, kad bent nebe Lietuvoje. Nors tiek padorumo. 


PASELENČIKAI. 
JUDOŠIŲ GAMINIMAS 


Mokyti vyrai prirodinėja lietuvius iš senų senovės 
buvus ramius ir glaudaus būdo, kaip tai liudija nesugadinta 
mūsų kalba, palikusi tokia pat, kaip ir prieš keturias 
tūkstančias metų. Nežinau, ar begalėtų tą patį pasakyti 
apie šios dienos lietuvio būdą, kurs nuo kai kurio laiko 
minėtinai atsimainė. Kas do priežastis? Žinoma, jų daug 
yra. Svarbiausios gi: 1) pavyzdys „nešančių mums civili- 
zacijos šviesą paselenčikų“, kurių „širokija russkija natu- 

ry“! smarkiai įžeidžia mūsų žmonelių dorą. Mirtinoji 
ruskiams nuodėmė, kad jie dėl savo siekių aukoja mūsų 
gyvenimo dorą! Norėdami, kad ruskių įtaka lietuviams 
padidėtų, atleidžia į mus savo „rinktinių sūnų“: kumel- 
vagių, Žmogžudžių, vienu žodžiu, ruskių visuomenės 
atmatų. Ko gi gera mes, o drauge ir jie, galime tikėtis iš 
tokios įtakos? Išmokti galvų skaldyti, rankų sukioti, o 
pasigėrus ir galvų nusisukti; vienu žodžiu, prisitaikinti 
prie jų „širokich russkich natur“. 

Tai gražiai mums išaiškina žemiau aprašytoji žmogžu- 
dystė, atsitikus Anykščių apylinkėje. 

Anykščiuose trečiadienių turgai. Miestelis, kaip visi 
žino, nemažas: visa ko galima gauti. Todėl ir apylinkės 
žmonių susirenka ten visokiais reikalais: kas parduoti, kas 
ko pirktis. Rudeniop pereitų metų, saulei jau nusileidus, 
susitarė keturi Čekonių sodžiaus burlokai paselenčikai eiti 
„bit poliakov““. Pasakyta — padaryta. Nueina į artimąją 
karčemą, ant p. Jelenskio žemės stovinčią, visiškai prie 
vieškelio. Ten, susibarę su lietuviais, užgriauna vieškelį 
šakotais medžiais ir laukia kitų atvažiuojant, nes su pir- 
maisiais, matyt, nepakako kultis. Prietemoje žmonių nebe- 
daug bevažiuoja namo, nebent mėgstantieji po burną išgerti 
ar dideliais reikalais palikę. Mūsų burlokai ramiai sau geria 
degtinę ir laukia aukų. Žmogus, privažiavęs prie medžių, 
o nežinodamas, dėl ko kelias užstotas, eina į karčemą 
pasiklausti. Tuojau užpuola jį burlokai, reikalaudami degti- 
nės. Žinoma, žmogus jiems neima, tai gauna į apyausį, o 
sudribus ir į nugarą, ir šonkaulius paskaito. Daugelį tokiu 
būdu pažeidė, tik jų skaičiaus nežinome, nes į visas puses 
išbėgiojo. Sunkiai iki šiol sergančių yra penketas kiauromis 
galvomis ir du visiškai negyvu. Daktaras pripažino juos esant 
užmuštus svarstyklių meškomis nuo keleto svarų. Visa tai 
padarę, burlokai eina į veselijas, šoka, dainuoja lyg nekal- 
čiausi pamergiai. Kada gi pasakė, jie žmonės užmušę, atsi- 
liepė: „Nu, i slava Bogu. Davaite vodki!“? 

Žmonių tokiomis širdimis įtaka aiški visiems. Dabar 
visi sėdi cypėje, o byla labai užsiėmė p. Jelenskis. Kadgi 

jam pasisektų gerai pabausti tie mūsų neprieteliai pavyz- 
džiui kitiems jų draugams mušeikoms. 

Minėtinas daiktas, ruskiai, norėdami kuo labiausiai atskirti 
lietuvius nuo lenkų, tuo pačiu laiku nepripažįsta mūsų 
skirtumo nuo jų, kaip lenkus, taip ir lietuvius vadina „po- 
liaki“. Taip juk nėr. O jei lietuviai daugiau pasinešę į lenkus 
nekaip į ruskius, tai turbūt yra tam ir akstinų. 

Antroji ne mažiau svarbi mūsų širdies pažeidimo prie- 
žastis — tai judošių gaminimas. 

Rusų visuomenė, jos bendrovės, apsiaustos aiškiosios ir 
slaptosios policijos tinklu, tūno baisiausiame proto apsnū- 
dime, susiturėjime: jų laikraščiuose nerasi nei vienos 
drąsios ir tiesiai išreikštos minties. Žmonės suprato ir 
širdimi tyli, bijodami tėviškos globos kalėjime arba bet 
kokio nemalonumo. Smulkesnieji bučiuoja vyresnybei ten, 
kur niekas gerų žmonių ne: tarnauja jiems tik savo asme- 
nimis, nes protą sau iš vyresniųjų skolinas. Svetimtaučiai, 
turi nukentėti kaip VI. Solovjovas“, išvarytas už tai iš savo 
valstybės. Tas policijos tinklas, nors neregimas, taip sunkiai 
slogina visus galvojančius visuomenės narius, jog du suė- 
jusiu prieteliu nedrįsta vienas antram atverti savo širdžių, 
nes „ir sienos gali ausis turėti“. Dėl to ir mintys negali kilti 
kaip rūgstąs augalas, nes turi pūti, aplietas neleidžiančių 
degti skystimu, ir trokšta kaip lydžiai pasmirdusiame 
vandenyje. Ten gyvenimas tik vijūnams ir kitoms nesrioguo- 
tosioms žuvims. Jos purkštauja per tą pasmirdusį vandenį 
ir jaučiasi visiškai laimingos. Tiesus kelias joms į dangų, 
tik kažin ką jos ten veiks, kad pūvančių balų ten nėra... 

Toks pat tinklas aptiesė ir mūsų Lietuvą. O dėl ko? Juk 
lietuviai dar nemoka politikuoti ir maištą kelti, valdžios 
tebeklauso? Lengva atsakyti: mes dar turime kai ką lais- 
va, - savo mintį, katalikų tikėjimą, geresnį esant už 
pravoslavų. O tai mirtinasis mūsų „griekas“. Reikia ir ta 
mintis sugniužinti. Tik kaip? Lietuviai knygas skaito. 
Palaikyti nusidėjimu politikai tą skaitymą, kad nei į 

rankas nebeimtų knygos, tai paliks tamsūs, nieko neišma- 
nantys kaip gudai, tada nieko nebegalvos, ir visur bus 
santarvė. 

Sulig aplinkybių ir judėjimas: yra pasmirdusio vandens, 
turi privisti ir nesrioguotųjų Žuvų, nes į tai yra masina- 
mos. Tai ir sakau, politikos byla smarkiai pažeidžia mūsų 
doros padėjimą: dėl malonių, šiltų vietelių ir pinigų 
daugelis kas duoda savo dūšią ir skriaudžia savo brolius. 

Šimonių, sakysime, urėdnikas V. Matuliauskas yra tik- 
ras lietuvis ir katalikas. Neduok Dieve, sako Krylovas, kai 
ragaišį pradeda kepti kurpius, o batus siūti duonkepys!" 
M., iš mažens neturtingas našlaitis, tarnavo pas ūkininkus, 
ganydamas jų kiaules, paskui artoju. Atiduotas į kariuo- 
menę, išmoko rašto ir iš turkų karo grįžo kokiuo ten 
mažuoju laipsniu ir gavo urėdniko vietą. Pusę amžiaus 
ištarnavęs kitiems, pajuto antrą pusę reikiant tarnauti jam. 
Mažas skirtumas: jis buvo vienas tarnas, o jam turės šimtai 
tarnauti, ir tai ne tik kūnu, — ir kišene. Kurpius ima kepti 
ragaišį: Vincukas virsta baisiu urėdniku, plėšia žmones 
atsispirdamas; nėra tokio žingsnio, kad jis į ką neprisika- 
bintų. Vis tai niekai: žmogų teisman paduos, bet ir primo- 
kins, žinoma, nedykai, kaip išsisukti; ir ruskiams geras, ir 
lietuviams šiaip taip. Tik šį rudenį susitepė kur kas 
negražiau; geistume, kad kaip nors apsikuoptų. 

Rudeniop į Šimonis suvažiuoja daugybė žmonių į 
atlaidus. Atvyko ir Svėdasų urėdnikas. Tuojau prikibo prie 
vienos moteriškės; lietuvišką maldaknygę nešančios, ir 
atėmė. Tik tai jam į gera neišėję. Žmonės kalbinėja, 
nežinau, ar tiesa, Matuliauską turėjus pyktį ant Svėdasų 
urėdniko Skvorcovo, pakursčius žmones, šie supuolę ir 
Skvorcovą primušę. Šis gavęs patirti tikrąją Žmonių 
užpuolimo priežastį ir pagąsdinęs jį teismu. Nuversda- 
mas nuo savęs atsakomybę, M., nesenai teatvykęs į 
Šimonis, ėmė visaip. tardyti, kas mušė, ir kišti žmones į 
cypę. Jau keliolika žmonių sėdi. 

Tokius judošius, kad ir iš katalikų, ruskiai mielai vaiso 
mūsų tėvynėje. 

KATALIKAI, YPAČ LIETUVIAI, 
TARP STAČIATIKIŲ 


Dabar visame sviete tiek ir tėra kalbos, kaip apie „am- 
žiaus pabaigą“. Iš tiesų yra apie ką šnekėti, nes tai yra 
jau devynioliktasis krikščionystės veikalų amžius, kurs 
praėjo, sulig šv. Luko, „gerai darydamas“ (Ap. Darb. 10, 
38). Bet gerai tedarė tikroji krikščionystė — katalikystė, kuri 
per tą 19 amžių nešė, krauju apsipildama, sveiką mokslą 
į visas svieto šalis, dėjo savo gyvastį už dvasišką savo 
artimų gyvenimą. Tokiu būdu išsipildė pranašystės apie 
tikrąją Bažnyčią, kad ji bus — katalikiška arba, lietuviš- 
kai sakant, visur esanti. Dvasiškasis mokslas buvo bet 
kuriame krašte civilizacijos pamatas, nes išmokė gimines 
žmoniškumo arba įvedė į praktiką Dievo įsakymą apie 
artimo meilę. Lengva pasakyti — įvedė, bet sunku jį įvy- 
kinti, nes kiekvieną savo žingsnį turėjo krauju žymėti, nes 
vieni to mokslo nesuprato, kiti iš puikybės suprasti neno- 
rėjo. Paskutinieji buvo ir yra visų nedoriausieji, nes klaidos, 
iš nesupratimo kylančios, ne šiandien, tai rytoj bus patai- 
sytos, bet jei Žmogus su gera nuomone ir pažinimu klai- 
džioja, tai ir vargo gailu jį žodžiais ar darbais įtikinti, be- 
lieka melstis, kad V. Dievas duotų jiems savo malonės, jų 
protą apšviečiančios, ir atitrauktų juos nuo žemiškų da- 
lykų, nes tiktai iš žemiškų priežasčių to nenori suprasti. 

Tokie tai yra pravoslavijos išpažintojai, kurių valdžioje 
sunku katalikams gyventi. Idant suprastume, kodėl masko- 
liai taip elgiasi su mumis, reikia keletą -žodžių priminti 
apie pačią stačiatikystę ir apie jos atsiradimą. Dvasiško- 
sios katalikų vyresnybės visados buvo priedermė — rūpintis 
gyvenimo padorumu, kylančių iš Dievo įsakymų laikymo, 
todėl ji visados perspėdavo klystančius, net ir didžiūnus. 
Bizantijos (Konstantinopilės) kunigaikščiams nelabai tai 
patikdavo, todėl ilgainiui stengės išsirinkti tokius dvasiš- 
kuosius, kurie neprieštarautų jiems. Bet ir ant jų buvo 


vyresnis — popiežius, tai prireikė graikų kunigaikščiams 
atmesti popiežius, idant galėtų tai, ko panorės, jau be jokio 
persergėjimo iš šalies daryti. Maskoliai, priėmę tikėjimą iš 
Graikijos, gavo ir tą popiežiaus niekinimą priimti; to 
negana, caras Petras I pasiskelbė pats popiežium, o jam 
mirus, savo įpėdinius, ar tai bus vyriškas ar moteriška. 
Nuo to laiko šv. krikščioniškas tikėjimas tapo sulygintas 
su pasaulinės politikos priemonėmis, k. a.: su policija ir kt., 
nes gavo tarnauti daugiau carui kaip Dievui. Aišku, tokios 
nuomonės apie tikėjimą nereiškia tikrojo Dievo mokslo. 

Maskolijoje tad dvasiškasis mokslas žemiau stovi už 
pasaulinę politiką, tikėjimas tėra jos tarnas. Dabar žiūrė- 
kime, kokiai gi politikai tikėjimas tarnauja, tą patvirtinda- 
mas ir savo apsiaustu apdengdamas. Maskolių idėe fixe! 
yra begalinis išsipūtimas į visas šalis; antra, žmonių 
laikymas tokiame paklusnume carui, kad bijotų šaukti, net 
antrą kailį nuo jų lupant. Toms idėjoms maskoliai viską 
pašvenčia: artimo meilę ir gėdą, kurios sugrįžusios 
kaitins jiems akis. 

Išsipūtimas visų pirma, jų nuomone, turįs prasidėti 
nuo visų slavų surišimo Rusijos globoje, o junge ir cemen- 
tu turinti būti visas tas gimines vienijanti stačiatikystė. Tarp 
slaviškųjų giminių stovi nedidelis būrelis katalikų nesla- 
viškos kilties — lietuvių. Tas tatai būrelis reikia maskoliams 
įsitraukti į tą sąjungą, nes kitaip visa jų politika suir- 
sianti. Tai ir suprantamas dalykas, kodėl maskoliai taip 
elgiasi su kitomis tautomis ir tikėjimais, o labiausiai su 
lietuviais katalikais. Tik stebėtinas ir jų azijiškas neatsižvel- 
gimas į tai, ką gi kiti žmonės pasakys apie tų jų suma- 
nymų vykinimą. Visų pirmu matome didžiausią tų 
politikanų veidmainybę. Visa maskolių literatūra skamba 
šauksmais ir rėksmais ant pereitųjų amžių tikėjiminės 
neapykantos, kuria neva pasižymėdavę katalikai, ir pasi- 
gyrimais tariamąja dabartine tikėjimų laisve. Žiūrėkime gi, 
kokia laisve mes džiaugiamės. Neskaitant unitų, kurius 
taip žvėriškai atsivertė į pravoslaviją 1839 metais“, lygiai 

naikina ir katalikus: panaikino Polocko, Minsko, Cholmo ir 
kt. vyskupystes, pridėdami jas prie gretimųjų — Mogiliavo, 
Vilniaus ir kt. Tuo pat žygiu pamažino seminarijose klie- 
rikų, dėl to plačiosios vyskupijos visados jautė ir tebejau- 
čia didelę kunigų stoką; to tik ir tereikia mūsų priete- 
liams. Žmonės, per kelias dešimtis metų neregėję kunigo, 
negali suprasti tikėjimo tiesų, tai maskolių misionoriams 
skelbti tokiems savo pravoslavija yra be galo lengva. Kartais 
atsiranda nuliekamas kunigas, ir vyskupas skiria jį į kurią 
patuštėjusią vietą, tada generalgubernatorius gali jo neįsi- 
leisti; dažniausiai taip ir daro. Dėl tos priežasties daug 
Petrapilio vyskupijos kunigų sėdi sau be vietos, o daugybė 
parapijų lieka, kaip ir buvus, be kunigų. 

Lengva maskoliams su parapijonais, kurie neturi kunigo, 
bet ir tose parapijose, kur yra kunigų, maža ką jie tegali 
padaryti. Maskoliai savo raštuose užpuldinėja katalikus, 
prikišdami jiems nebūtų daiktų, o katalikai negali jiems 
įrodinėti jų neteisybės, tai užginta; taip pat ir bet kokie 
susispyrimai kunigų su popais. (Mat maskoliai šviesos kaip 
pelėdos bijo.) Piešia paveikslus, lieja agnosėlius (medalikus) 
bizantiniu stilium arba visiškai stačiatikiškųjų šventųjų 
ir, padėję lotynišką ar lenkišką parašą, kuone veltui 
įkaišioja bagamazninkams, kad tai jie katalikams parduo- 
tų. Bagamazninkais rusai vadina ir tuos, kurie tokius pa- 
veikslus piešia. Kokios vertybės yra tai piešiniai, reiškia 
pats jų pravardžiavimas - mazninkais, t. y. Dievo sutepė- 
jai. O tegul tik kas pasako nors žodelį ant tokio pasielgi- 
mo - tuoj išvažiuos į šiaurę, kaip tai ir atsitiko Kamajų 
kamendoriui Domininkui Tumėnui?. | 

Kentėti ir negalvoti (terpet i ne rassuždat) - štai kas 
belieka katalikui. Už kritikas nukentėjo ir Kauno bei Pane- 
vėžio gimnazijų kapelionai (kun. Cezaras Jačinauskas ir 
kun. Aleksandras Dambrauskas“). Karaliaus dienomis bur- 
lokai varydavos į savo cerkves ir katalikus mokinius; 
kapelionai teisingai sakė, jų vaikai galį ir bažnyčioje 
pasimelsti. Tiek tebuvo tų dviejų kapelionų kaltybės, vis 

dėlto ir už tuos menkniekius abudu gavo po 5 metus 
šiaurėje pabūti ištremti. Visa tai maskoliai daro, kad vaikai 
jau iš mažens priprastų prie stačiatikystės. 

Tam pačiam tikslui rusai ir cerkvines savo mokyklas 
steigia. Kokią įtaką daro tos rūšies mokyklos, bet kas gerai 
žino; tai pareiškia pats jų vardas; ką vaikui į širdį įdėsi, 
to ir iš paaugusio nebeiškrapštysi. Neužmiršta, žinoma, ir 
didesniųjų. Visokiais pragumais stengias katalikų tikėjimą 
jų akyse išniekinti, o stačiatikių išaukštinti. Savo vyskupus, 
lankančius vyskupijas, iškilmingai priimti gina, o džiaugtis 
verčia, kai arkiriejus lanko; nesidžiaugiančius policija bizū- 
nais palinksmina. Miestuose užgintos katalikų procesijos, jie 
turi dėtis prie iškilmingųjų maskolių procesijų, bent var- 
pais skambindami, kaip tai Vilniuje buvo. 

Ką besakyti apie tūkstantis atimtų bažnyčių, panaikin- 
tų vienuolynų, išplėštų turtų, iš kurių tik po 1'/ nuoš. 
(pusantro rublio iš šimto atimtųjų) temoka kunigams. 
Naujas bažnyčias statyti ar senas taisyti gali tik valdžiai 
pavelijus. O kiek reikia vargo, kol tai išmaldauji! Na, 
žmonės kaip vargsta taip, betgi nors jų žingsniai nesupan- 
čioti. Ale koks kunigo padėjimas! Kunigas Rusijos imperi- 
joje kaip vinių prikalinėtoje bačkoje: ligi tik pajuda, tuoj 
į kurią įsiduria; be policijos žinios nė žingsnio nežengia. 
Išvažiuodamas iš savo parapijos, turi prašytis sprauninko, 
iš gubernijos — gubernatoriaus, apie užsienius ir kalbėti 
nėra ko! Kodėl? Turbūt maskoliai bijo, kad išvažiavęs 
kunigas neišdėtų švieson, kaip Rusija pakenčia tikėjimus. 
Susirgęs kunigas negali nė pamanyti apie greitą operaciją 
ar ką panašu: penkis kartus numirsi, kol visus nuo Ano 
lig Kajifo apvaikščiosi, kol leidžiamųjų raštų susilauksi. 
Vienas Žitomiriaus vyskupijos kunigas susirgo akim; tos 
vietos gydytojai neapsiėmė jo pagydyti be operacijos, pa- 
siuntė jį į Prūsus, bet leidimo jis laukė pusantrų metų ir 
suskubo nabagas apakti. 

Tai matai, kokia yra Rusijoje tikėjimo laisvė. Argi galima 
maskolius už tokį jų apsiėjimą vadinti Europos sūnumis? 

Azijiečiai, ir tiek! Jiems vieta, kaip išsitaręs šv. Kazimieras, 
tenai, už Volgos. 

Čia rašiau apie visus katalikus tarp stačiatikių, bet 
kiekvieną daiktelį galime taikinti, ir tai daugiausia, į 
lietuvius katalikus. Jų padėtis kuone lygi airių padėčiai“. 
Kitas tautas spaudžia, spaudžia, bet norsgi savaip kalbėti 
negina, o mums, lietuviams, nė tos „malonės“ neteikia: lie- 
tuviškai kalbėti — nusidėjimas, o rašyti — tai jau mirtinoji 
nuodėmė. Dėl to ir lietuvių knygų spausdinimas griežtai 
užgintas ir lietuviškasis namų mokslas nepagirtas. Apie 
lietuviškąją spaudą jau daug yra prirašę mūsų laikraš- 
čiai, čia to nebepakartosiu, nes ir straipsnio platumas to 
neleidžia; vėlgi ar begalimas daiktas surašyti visas masko- 
lių nedorybes apsieinant su katalikais? To nė didelėje kny- 
goje nepadarysi (Poznaniuje tai mėginta padaryti)“, ne tik ne 
menkame kalendoriuje. Rasi tik vienas Dievas tesuskaito 
visas kančias ir dejavimus nekaltų mūsų žmonių ir atsiųs 
kokį nors nuraminimą ir paguodą. Duok, Dieve, kuo grei- 
čiausiai to susilaukti! 


NEĮVYKUSIOS VILTYS 


Sunkus dabartinis padėjimas ruskių valstybės gyvento- 
jų! Iš vienos pusės, sunki valdžia slogina protą ir valią, 
slogina taip, jog galvojantys žmonės pradėjo bijoti savo 
paties šešėlio: štai Stai išgirs mano nekantrius žodžius; štai 
Stai įtrauks į eilę nusidėjusių valstybei, uždarys kalėjime, 
išvys į tolimą Rusijos kraštą, paves žandarų malonei; štai 
štai pajus beveik mano mintį, priskaitys prie neištikimų, 
„neblagomisliaščich“ - nepadoriai galvojančių, ir tas 
intapas kaip raupų žymė iš tolo baugins didesniąją dalį 
„blagomisliaščich“ — padoriai galvojančių. Mintys tad, 
neturėdamos galios išsireikšti ir mainytis, negali lavintis, 
sutena, užmiega, gi jų nešiotoją - Žmogų pripratina 


2. T. Vaižgantas, V t. -33- 


pavedžiojimu už nosies: turėk nosį pavėjui, ir tau bus 
patogu gyventi. Senesnieji jau prie to priprato, jiems gana 
vyksta šaldyti ir karštas, neramus jų jaunųjų atžalų 
kraujas. Tėvas, išleisdamas jauną savo sūnų į mokslavietę, 
perserginėja: „Vaikeli, tik tylėk! Vaikeli, nešnekėk vagone: 
nežinai, kas gali išgirsti! Vaikeli, nepertaryk mokytojams!“ 
Iš pradžių jaunųjų dvasia purtinasi prieš tokią vergiją, 
tik praktiškumas gana greit paima viršų ir priverčia jų 
dvasią giliai giliai įsitraukti į vidų. Paskui jau ir visus kitus 
mokslus apie gyvenimo gudrybę priima paviršutiniškai, 
nebevargdamas savotiškai perkratyti girdėtus dalykus, ir 
darosi automatinis vyresniųjų įsakymų pildytojas, kurio 
visa dora prasideda ir pasibaigia taisykle: žemesnis tesilen- 
kie aukštesnio — „čin čina počitai“'. Gi valstybė gali pasi- 
džiaugti išauklėjusi pavyzdingą valdininką. Taip ir darosi 
Rusijos tvarka. 

Iš antros pusės, sunkus ūkio, ekonominis padėjimas 
slogina ramumą, tik su juo jau sunkėliau grumtis. Kaip ten 
yr, taip yr su dvasios aukštybe ir jos reikalavimais: ji, kaip 
jau matėme, galima priveikti; gi padaryk, kad geras, pa- 
klusniu sau, kad alkdamas neprivalytumei valgio ir šalda- 
mas — dangos! Ūkio nupuolimas taip žymus, kad skundų 
nebegali suturėti nei baimė. Visais kraštais gali išgirsti 
žmonelių dūsavimą ir dejavimą: nėr pinigų, nėr pinigų! 
Budėdami klieda, sapnuodami spėja apie geresnius laikus, 
apie palengvinimą, apie mokesčių atleidimą ir apie ištisus 
maišus dar kitoniškų malonių. Gi laikas bėga, vargai 
didėja, o pašalpos nei iš kur nėra, kaip nebuvę. Aiškiau- 
siai ir garsiausiai tas nerimasčiavimas apsireiškė per pasku- 
tiniuosius Rusijoje atsitikimus, pervirtimą. Šio to patogaus 
padaryta kai kuriems pavargėliams, keletas trupinių paber- 
ta jaunųjų viešpataujančių papratimu, tai davė progos ir 
visiems kitiems pavargėliams — o kur jų nėra? — vilties: taip 
pat gausią, ko stinga, malone, prie „malonių“ priskirdami ir 
tokius dalykus, kurie tiesiai žmogui prideri, kaip antai, 
dalelę laisvės. 


Trečia, skaudžiai slogina nelemtoji ruskinimo politika, 
valstybės užsimetimas suruskinti pakraščiais gyvenančias 
tautas: suomius, kaukaziečius, Pabaitijo Žmones, lenkus, 
ypač gi lietuvius. Ruskių valdžia jau prieš šimtą metų 
yra sumaniusi sulieti į vieną vienodą kuopą visus plačios 
savo valstybės gyventojus, primesdami jiems savo rusų 
kalbą ir stačiatikystę, ir tą savo sumanymą vykina smar- 
kiau ar lengviau sulig aplinkybių. Kur sutinka didesnį 
pasipriešinimą, ten savo darbą varo lėčiau, kur mažesnį, 
ten — drąsiau ir begėdiškiau. Didžioji Lietuvos Kuni- 
gaikštija, turėjusi didesnį gudų žemės kraštą neg tikrųjų 
lietuvių, patekusi didžiarusiams, buvo visa palaikyta iš 
senovės esančia rusų. Kaip iš saviškės, atėmė visas teises: 
uždraudė spausdinti lietuvių knygas, idant savo kalbą 
veikiau užmirštų, suvaržė katalikus, idant savo tikėjimo 
išsižadėtų. Katarinos pradėtasis darbas“, per ilga vis 
smarkiau varomas, ir šiandei jau kuone visi lietuviai nu- 
mano, supranta ruskių siekimus. Kareiviškai sakant, pirma- 
jai ugniai tame lenkų, ypač gi lietuvių, naikinimo kare 
iškišta katalikų dvasiškiai, kaip įtakingiausieji žemajam 
liaudies luomui. Ruskių valdžia gerai supranta, jog tik 
kunigų įtaka lietuvių liaudis taip tvirtai turis, tad atvires- 
nieji jų tiesiog sako: iškarkime vieną skaistų rytelį visus 
kunigus, o Žmonės patys mūsų bus. Iš antros pusės, ir 
kunigai supranta lietuvių tvirtybę priderant nuo prisiriši- 
mo prie katalikų Bažnyčios, į kurią kuone visi pridera, 
išskiriant mažą saujelę kalvinų bei liuterių. Šitą prisi- 
rišimą stengiasi kuo ilgiausiai ir kuo stipriausiai palaikyti, 
nes, viena, tai tiesioginis jų uždavinys — ganyti žmones 
Katalikų Avinyčioje; antra, tai liepia jų prisirišimas prie 
savo tautos. Tikėjimą mūsų krašte spaudžia, kunigus 
varžo, jų valdžią mažina, atskiriems laisvę atima, policijai 
prižiūrėti atiduoda — štai žolynėliai kunigams uostyti. 

Visa tai neramina kunigus ir neleidžia jų pavirsti val- 
džios pastumdėliais, žmonėmis be savo valios. Valios 
trūkumas pareigas pildant kunigams tiek pat sveria, kaip 

kitiems patogybių. Todėl jie ir budėdami sapnavo apic 
palengvinimus, apie laisves, apie „malones“. Jaunojo valdo- 
vo (Mikalojaus II) pasielgimas reiškė tai galint išsipildyti: 
čia su Rymu palieka sutartis, konkordatas nepagedęs, čia 
iš Lenkų atimta nekenčiamas Varšuvos generalgubernato- 
rius Gurka“, čia akyse apskelbia papeikimą Vilniaus gene- 
ralgubernatoriui Orževskiui, kad net jį apopleksija trenkia*: 
išjuokia ir išpeikia jo ir Kauno gubernatoriaus Klingenber- 
gio pasielgimą su kražiečiais“, pramindamas juos „Kražių 
herojais“; čia vėl kur kitur maloniai apsieina, išsiskirdamas 
nuo kitų viešpačių, ir išreiškia minkštus valdymo keti- 
nimus. Visa tai davė vilties būsiant geresnių laikų kata- 
likams. Ir viltys neišsipildė: vieton laukiamųjų malonių 
gauname štai kokių Žinių. 


DVIDEŠIMTIES MAGISTRŲ BYLA 


„Jo Malonybė Imperatorius, Teisių ministeriui nužemin- 
tai pristačius aplinkybes valstybei nusidėjusių kunigų 
bylos... 1894 m. lapkričio 30 d. teikėsi aukščiausiai įsakyti: 
tardymą pabaigus, administracijos galia atiduoti įvardytuo- 
sius asmenis aiškiajai policijos priežiūrai penkeriems me- 
tams kiekvieną, Vidaus dalykų ministeriui paskiriant jiems 
gyventi vietas, tik ne Vakarų pakraštyje ir ne sostinių 
gubernijose“. Sulig to įsakymo, 24 teologijos magistrai 
aukštesniuoju dvasišku mokslu atsidūrė tolimose Rusijos 
gubernijose pasmerkti per penkerius metus nieko neveikti, 
tik rodytis policijai. 

Išgirdę tokią daugybę kaltinamųjų, galės manyti apie 
sukeltą didelį maištą, gi tikrai - nieko ten didžio nebūta. 
Aš stingu žinių visam tam dalykui pakankamai apsakyti, 
nežinau nė jų pavardžių. Surašau, ką per dvejus metus 
visoje Rusijoje katalikai apie tą bylą kartojo, o užsieniuose 
ir rašė. 

Vienais metais Petrapilio kunigų akademijos studentai, 
gavę magistrų laipsnius, prieš išsiskirdami į įvairias 

vyskupijas, susitarė neužmiršti savo pažinčių ir bičiuolys- 
tės. Kiekvienas patvirtinęs savo parašu: kartkarčiais rūpin- 
siąs susitikti su buvusiais savo draugais ir šelpsiąs juos, 
kuriems kokių priepuolių atsitiksią: ligos ar ištrėmimo. 
Tą nelaimingąjį popierį pasiėmęs Kun. Pravda, paskirtas 
mokytoju Kelčių kunigų seminarijon. 1892 m. ta seminarija 
buvo triskart beužsideganti. Iš trečio karto patirta, vis tai 
padegąs vienas klierikas — Gavronskis. Niekas nežino, kam 
šis tai darė. Suėmus jį ir atidavus tardytojui, jis, bijodamas 
didelio pabaudimo, panorėjo išsipirkti, primeluodamas ir 
įskųsdamas visą seminarijos vyresnybę, būk tai ji plati- 
nanti nepadorias mintis ir ruskių valdžios nekentimą. 
Nežinia, ar Gavronskis taip išsipirko, tai tik neabejotina, 
kad policija pasinaudojo jo įdavimu, iškrėtė visą semina- 
riją, visus ten esančius klierikus ir kunigus, knygyną ir kt. 
Rado keletą užsieniuose spausdintų knygų, patvirtinan- 
čių Gavronskio skundimą. Seminarija tapo šešeliems me- 
tams uždaryta, jos mokytojai į kalėjimą sukišti, t. ir t. Visa 
tai užsieniuose plačiai aprašyta ir nedera mano pasakai. Jei 
tai priminiau, tai tik dėl to, kad nuo Kelčių prasidėjo 
aprašomoji byla. Policija, krėsdama kun. Pravdą, rado 
akademikų parašus, kitur vėl kažin kokį popiergalį, 
rašytą Pravdos ranka, su keletu ruskiams nemalonių 
sumanymų, kurių nė žinoti nežinojo susirašiusieji studen- 
tai. Iškrėtė visus susirašiusius, tik, be draugų raštų, 
daugiau nieko įtariamo nerado, ir viskas buvo nutilę. Buvo 
girdėti, vieni rusai Pravdos prasižengimą, jo raštus prieš 
valstybę, Kelčių seminarijos agitaciją prieš valstybės val- 
džią ir visų pasirašiusiųjų akademikų bylą sudėti į 
vieną ir palaikyti tai vienu nusidėjimu, kiti, doresnieji, 
ruskiai tuos tris dalykus bandę tardyti skyrium, kaip ir 
derėjo padaryti, nes akademikų sąryšis su Kelčių semi- 
narija buvo toli nevienodas. Vėl vieni manė tai esant 
prieštaravimą nustatytajai valstybės tvarkai, kiti - fanatikų 
draugiją be sąryšio su politika, t. ir t. Jau. tas nuomonių 
nevienodumas aiškiai rodė sunku būsiant rasti kokį svar- 

bų prasikaltimą, ypač akademikų. Praslinko metai ir 
antrieji, vis tyli; jau pati policija, per visą laiką ganiusi 
apskųstuosius, buvo pradėjusi kalbėti bylą pasibaigsiant 
niekais ir juos būsiant iš žandarų globos paleistus, — štai 
netikėta užklumpa jaunojo karaliaus „malonė“: bylą pa- 
baigti administracijos galia. Kas tai yra? Tai yra nuteisti be 
teismo, be apgynėjų; ir tai buvo leista kaipo „malonė“, nes, 
teisdami sulig $ 250 rusų įstatymų, tai būtų skyrę sun- 
kiųjų darbų ir atėmimą visų piliečio teisių. 

Akademikai teismo nebijojo, žinodami teismą nerasiant 
jokios jų kaltybės: jų sąryšis su Kelčiais nepatvirtintas, o 
prieteliautis, kaip tai jie buvo apsiėmę, beveik visi studen- 
tai prieš išsiskirdami apsiima. Klausimas dabar, ar buvo 
jaunasis karalius įsitikinęs akademikus kaltus esant? Ir 
kodėl jam kaip tik dabar tą bylą pasirašyti pakišo, o ne 
anksčiau? Kurie žino Petrapilio santykius, sako, būk tai 
buvusi caro tarnų intriga, kuriems netiko liberalusis kara- 
liaus elgimasis. Bijodami, kad jis tikrai nepalengvintų 
mūsų krašto padėjimo, sugrąžindamas jam norsgi Bažny- 
čios laisvę, pasinaudoję tuo neva nusidėjimu, pristatę tai 
kaip baisią kunigų kovą su valstybe ir todėl nevertą 
jokių palengvinimų. 

Girdėtis, karalius esąs geras, tik apgautas ir apgaudinė- 
jamas, taigi jo pareiga bus visa tai atitaisyti, dvejetas 
dešimtų jaunų mokytų kunigų sugrąžinti atgal. Katalikų 
Bažnyčiai tai didelis nuostolis: nustojo savo kunigų, nu- 
stojo ir vilties gauti iš naujo caro bet kokių malonių. 
Neišsipildė viltys. 

P. S. Kas žino vardus, pavardes, vietas, iš kur suimti, 
ir vietas, kur padėti tie nelaimingieji kunigai, tegu mums 
parašo tam straipsniui papildyti. 


PRIEDAS 


„Kurjer Poznanski“ apie šį dalyką taip rašo: Berlyno 
laikraščiai sausio 29 d. š. m. duoda šitokių žinių apie 
ištrėmimą 24 kunigų iš Lenkijos ir Lietuvos. 

Kelčių seminarijos mokytojai: 1) kun. Savickis, rektorius, 
2) Frelekas, inspektorius, ir 3) Pravda; visi trys ištremti į 
Rytų Sibiriją penkeriems metams; pirmuojudu į Jakucko 
žemę, trečiasis į Irkucko guberniją; 4) Gruščinskis į 
Rytų Sibiriją trejiems metams, 5) Senkus į Archangelską 
3 m., išvežtas iš Varšuvos sausio 28 d., 6) Bochnia ir 7) 
Slaveta į Vologdą 3 m. 

Kun. Savickis ir kun. Frelekas buvo laikomi Varšuvos 
citadelėje (tvirtovėje) nuo 1893 m. kovo mėn. iki pat ištrė- 
mimo. Kiti kunigai tuo laiku iš citadelės išleisti, gi pabai- 
goje gruodžio mėn. pereitų metų vėl į Varšuvą atgabenti 
ir kriminalistų kalėjiman įdėti, t. y. vienan kambarin su 
vagimis ir žmogžudžiais. Iš jų atėmė laikrodžius, nedavė 
jiems lovų, kad neturėtų kur galvos pridėti. Kun. Senkų 
vežė iš „peresilnojo“ kalėjimo vienose rogėse su dviem 
moterim, kurios, kaip ir kunigas, negalėjo keliauti pėsčios. 
Aplink ėjo kareivos plikais kardais. Tik vienam jo draugui 
oficierius teleido prisiartinti prie rogių, atsisveikinti ir... 
apsiverkti. 

Visi kiti kunigai ištremti 5 metams į visokias Maskoli- 
jos gubernijas: 8) Nasalskis iš Vloclavko į Jaroslavlio g., 
9) Fulmanas į Ž. Naugardo g., 10) Stankevičius į Kalugos 
g. 11) Kazanskis į Tulos g., 12) Paulauskas į Kostromos 
g., 13) Pranaitis, Petrapilio kunigų akademijos garsus 
profesorius, į Tverės g. (jis išprašė palaukti vieną mėne- 
sį), 14) Trasunas iš Petrapilio į Vladimiro g., 15) Przemoc- 
kis, šv. Kotrynos vikaras Petrapilyje, jau nuo sausio 17 d. 
sėdi Dysnianske Naugardo g., 16) Przezdzieckis, paulinų 
vienuolis iš Čenstakavos, į Penzos g., 17) Rušinskis iš Ži- 
tomiriaus, nuo 1893 m. buvęs Zaslavo vienuolyne, į Mas- 
koliją, 18) Valentas iš Mintaujos į Simbirską, 19) Genys 
iš Mintaujos į Kazanių, 20) Barauskis, Kauno seminarijos 
mokytojas, ir dar 4 nežinia, kur ištremti. 

Tiems, kurie buvo mokytojai seminarijose ar gimnazijose, 
užginta ant visados tokias vietas beužimti. Buvo šnekama, 
kunigus Savickį, Freleką ir Pravdą būsiant pakartus. Iš 

tiesų maskolių neteisybei ir nedorybei betrūksta vienų 
kartuvių. 


MUS UŽMIRŠO: 
DUOKIME APIE SAVE ŽINIĄ! 


Žodžius „mus užmiršo“ jau senai senai galėjome pasa- 
kyti apie save mes, lietuviai. Ypatingas tautos likimas! Ji 
tarytum turėjo visa, ko reikia ilgai būti, tačiau tas buvimas 
tepaliko istorijų knygoje ir mokslavyrių atminime. 

Pusėje tryliktojo amžiaus Rytų Europos vakarinio krašto 
lygumoje pradėjo taisytis nauja valstybė. Iš nežinomo 
kuone ligi pat to laiko miškų krašto Nemuno upės baseine 
išėjo karžygių jauna tauta, ilgiau už kitas indoeuropines 
tautas išlaikiusi savotiškas prieškrikščioniškos Azijos 
kultūros ypatybes. Stebėtinai greitai šita tauta stengiasi 
susidaryti platų politininį organizmą ir išreikšti didelę 
energijos ir veiklumo atstanką. Mažiau kaip per 100 metų 
susidaro plačiausi valstybė - Didžioji Lietuvos Kunigaikš- 
tija, regimai pavojinga kaimynams, turinti didelių pajėgų 
ir įrankių. 

Taip rašo prof. Antanavičius'. 

Nebesuskaitomoje daugybėje karų ir mūšių su prieši- 
ninkais lietuviams nebuvo laiko atsigręžti į savo valstybės 
vidaus tvarką, kurią kartkarčiais ardė mažesniųjų kuni- 
gaikščių savimeilė, ir, sulyginant neilgai trukus, turėjo 
savotišką būvį surišti su kaimynų likimu. Savo staman- 
trumu gyvenimo priepuoliuose, savo narsumu kovose, 
daugybe garsių vadų karžygių karuose Lietuva pašvietė 
traukė į save kaimynų krikščionių ir mongolų — maho- 
metonų — ir ėmė trauktis į užmiršimą. Kol dar buvo su 
Lenkija, rasdavome norsgi valdžios datuose ją paminėtą, 
kaipo Lenkijos priedą. Gi Lenkijai puolus, nuo pradžios šio 

XIX amžiaus prasmenga ir tie paminėjimai. Visų ilgiausiai 
Lietuvą minėjo geografijos ir istorijos žemėlapiai. Gi rusams 
savotiškai valstybę padalijus, bepaliko Lietuva vienose 
istorijos knygose ir mokytojų atminime, kaipo vienas 
senovinių dalykų. Už didžiąją dalį to naikinimo darbo 
galime padėkoti rusams, kuriems tiek ir terūpi, kaip čia mus 
išdildžius. Galime juos pasveikinti: jiems pasisekė išdildyti 
mus iš Europos vyrų akių; visi mus užmiršo, mums visi 
pagiedojo reguiem, kaipo žmonėms, išpildžiusiems savo 
istorijos paskyrimą ir ištirpusiems jūroje svetimų galinges- 
niųjų gaivalų. Mūsų retkarčiais bepaleidžiamą balsą 
laiko už einantį beveik nuo Marso, ne nuo Žemės. 
Tačiau juk ne taip! Rusai, pragaišinę Didžiosios Lie- 
tuvos Kunigaikštijos vardą ir jos garsą, neišdildė jos šir- 
dies — tikrųjų lietuvių tautos. Apie tris milijonus žemai- 
čių ir aukštaičių taip pat tebekvėpuoja, kaip ir anuose 
garsiuose laikuose, o tai juk ne juokai! Trys milijonai — tai 
minia žmonių! Dabar, sulyginus su kitomis tautomis, mažu 
kuo begali pasirodyti; gi patogiomis aplinkybėmis savo 
skaičiumi gal nebūtų apsileidusi kitoms. Atminkime, iš ko 
pasidarė 90 milijonų rusų. Tiktai iš keliolikos nuo Lietu- 
vių laikų, vien kad buvo laisvė plačiose žemėse. Mums 
neleidžia platintis, kaip beišmanydami atitraukia nuo 
mūsų narius, ir vis dėlto ji gali susilyginti savo skaičium 
bent su kitados buvusia savo valstybe, davusia tiek garsių 
darbų, parodžiusia tiek „kietos, nepakrutinamos energijos, 
privalomos lietuvių tautai“, sulig to paties ruso Antanavi- 
čiaus žodžių. Manykime tad, kiek tai gyvų pajėgų slepia- 
si tų trijų milijonų krūtinėse, kiek tai naudos būtų visuo- 
tinam progresui, jei būtų laisvė visa tai suvartoti, visa tai 
išlavinus apreikšti! Gyvumo ir energijos ištekliaus, žino- 
ma, negalima paslėpti neigi užgniaužti, tegalima sutrukdyti 
jį gyvenimo, darbo kelyje. Taip buvo mums: aplinkybės 
sutrukdė savotiškąjį mūsų dvasios gyvavimą, statydamos 
kliūtis. Lietuva per kai kurį laiką tikrai buvo nustėrus, 
išvydusi ant savo tako baidyklę. Gi per ilga prasigraužė 

kitais keliais, aplenkdama kliūtis, ir toliau plaukia, reika- 
laudama sau privalių laisvės teisių. Pirmas tik atkiutusių 
darbas buvo atkiutinti ir kitus sau artimesnius, sujudinti jų 
energiją, kad jiems pasidarytų ankšta paprastojoje savo 
vietoje. Antras darbas dabar užėjo: apsireikšti su visu tuo, 
kas jau padaryta, tiesa, kurie buvo apie mūsų esimą 
beužmirštą, duoti apie save žinią Europos žmonėms. Tik 
kaip? 

Viršiau esu jau prasitaręs, mūsų balsų dar nenori 
klausyti, kaipo tokių, kurie dar neturi kuo užimti platesnio 
būrio žmonių vaidentuvę; taip pat dar neklauso mūsų 
išeivių į Ameriką, kurie, tiesa, garsiai rėkauja, tik, deja, 
nepadoriu būdu, nesilaiko teisybės, nešiojančios plikos 
teisybės rūbą, o gryni šauksmai, rėksmai, keiksmai euro- 
piečiams tedaro įspūdį nepasitenkinusiųjų, kurie vienus 
ant kitų siundo tiesiog iš gryno papratimo daryti netvar- 
ką. Belieka dar du būdu duoti apie save žinią. Senų 
seniausioji mūsų kalba pritraukė Vakarų Europos moky- 
tuosius, ir jie įsitikino, per anksti esą mums giedoti reguiem, 
nes mumyse dar esama savotiškumų ir pajėgų, siūlančių 
ateityje nemaža naudos. Tik tasai balsas per silpnas. 

Vienui vienas tinkamas ir, taip sakant, pirštu priduria- 
mas belieka mokslo įrodomasis kelias svetimtaučių litera- 
tūroje, žodžius iliustruojant paveikslais vietų, žmonių ir 
atsitikimų, paišytais, tepliotais ar fotografuotais. Paaiški- 
nimo žodžiais galima supažindinti su tiesa, paišiniais tai 
patvirtinti ir padaryti įtikima arba, kaip sakiau, pirštu 
praduriama. 

Panašiai padirbėta jau Kirkoro, pririnkusio medžiagos 
dideliam tomui „Živopisnaja Rossija““. Šiandei vėl pasitai- 
ko progos pasivaidinti Europai. P. Algirdas koresponden- 
cijoje į lenkų „Stowo“* rašo, Vilniaus fotografas Fleury“ 
gavęs iš Paryžiaus laikraščio „Le monde illustrė“? (pasau- 
lis paveiksluose) ilgą laišką, kietai kviečiantį kuo daugiau- 
sia atsiųsti paveikslų iš Lietuvos etnografijos, plačiausiai 
tą žodį suprantant: vietų, tipų, urėdų, landšaftų ir šiaip 

jau paveikslų, kurie iš visų pusių iliustruoja gyvenimą 
Lietuvių ir Gudų šalyje. P. Fleury esąs talentingas piešėjas 
ir akvarelistas, turįs gražų rinkinį piešinių. Vilniaus tipus 
ir scenas jau dedąs į iliustracijų laikraščius... 

Net širdis sutvaksėjo džiaugsmu, beskaitant šią trumpą 
žinutę: štai, sakau, laukiamasis atėjo. Tik tuojau ir vėl 
ataušau, vėl nutilo širdis, atminus, vargiai galint tikėtis 
būsiant tinkamai pasinaudota pakvietimu visoje Europoje 
skaitomojo laikraščio. Gerai, kad p. Fleury - talentingas 
piešėjas ir akvarelistas, tik ar jis yra drauge lietuvis dvasia? 
Ar jo rinkinyje yra daiktų, tikrai galinčių parodyti tą mūsų 
savotiškumą? Ar gali jis, mums svetimtautis, spėjant iš jo 
pavardės, pajusti kai kurias mūsų šalies gražybes, kaip tai 
jaučia, sakysime, mūsų pačių artistai dailininkai, ir ar 
sugebės tai perlieti ant drobės? Abejoju. Daugiau, kaip jis 
žiūri į Lietuvą? Čia jau ir abejojimo nebėra — kaip į 
Lenkijos kraštelį, lygiai kaip į Voluinių, gi mums norėtųsi 
pasirodyti kai kuo įstabesniu. Todėl jo tipai ar tikrai 
lietuvių, surastų gilumoje, kur svetimos įtakos dar nieko 
nepagadino, kurie taip nepanašūs į Vilniaus, ypač gi į 
Gardino tipus? Tenai žmonelės, prastodami savo kalbą, 
prastojo didžiosios dalies savo papročių ir jau kitaip 
beišveizdi gyvenimo scenose. Jos kitoniškos viduryje Lie- 
tuvos, kitoniškos Lietuvos sostapilėje Vilniuje, garbingame, 
tik taip nutautusiame mūsų mieste. Iš Vilniaus atsargiai imk 
scenas, nes vieton etnografinių galima duoti kosmopoliti- 
nių ypatybių, atseit tokių, kurios visur vienodos. Ir tai 
neduotų Žinios apie mus gyvus, tik patvirtintų nuomonę 
apie mus išnykusius ir būtų tik akmeniu ant tariamojo 
mūsų kapo. 

Lietuvai reikia tikrų gyvų lietuvių, kad galėtų pridera- 
mai darbą padirbti. Jai reikia Mickevičių ir Kundrotų“, kad 
galėtų kitiems tinkamai mūsų gražybes apsakyti. 

Plati, romi mūsų Tėvynė. Ii nieko neturi, kas tiesiai į 
akis kristų, kaip, sakysime, Šveicarijos kalnai ir ežerai. Romi 
žemelė, kaip romi lietuvio širdis, visa kvėpuoja meile, 

jausmų ir pageidimų nutilimu, vien tik traukia ilgą ilgą 
liūdną dainą sudėstyti arba jau sudėstytą ištisą išgiedoti. 

Sunku vienok laukti genijų, kad tai išreikštų, kitiems 
duotų suprasti. Priseina tenkintis kuo mažesniu. Todėl 
visus, pavaldančius plunksną ir tepalus, visus fotografus, 
visus, kuriems dar rūpi pagarbinti savo Tėvynė, nieko 
nesakant apie kitus dalykus ir rūpesčius, kviečiame paben- 
dradarbiauti su p. Fleury. Juk tai darbas gražus ir patogus: 
begarsindami Lietuvą, pagarsins ir save, jos darbininkus ir 
tinkamai bus užmokėti. 

Tik ar ne veltui pašaukimas... Mūsų artistai — nebe 
mūsų, išsižadėję gimtinės, patraukti kitur ir kitu kuo. Tegu 
jie bent pajustų dėkingumą už išauklėjimą kelių eilių jų 
giminės. Tas pats Algirdas, kitoje vietoje rašydamas apie 
Vilniaus varsininką Vincentą Slendzinskį'“, draugą ir prie- 
telį Andriolio“, būk jis kartais užsiimąs gimtinės dalykais, 
dabar dirbąs Lietuvos istorijos paveikslą „Gedimino sapno 
aiškintojai“ ir „Šventę linksmybės dievaičio Ragučio“ 
peizažo pavidalais. Slendzinskis esąs nepaprasto talento, tik 
gyvenimo aplinkybių sudarkytas. Argi negaili, kad toksai 
p. Sl. jau 20 m. nebeduoda laikraščiams iliustracijų? Tokie 
kaip tik ir gali prisidėti prie mūsų darbo, kaipo aiškintojai 
mūsų gyvenimo. O gal dar ir jis pasirūpintų lygiai su kitu 
vilniečiu Edv. Rėmeriu?, žinomuoju „Sargybos“ ir šiaip jau 
gražių peizažų meistru? Už vieną savo darbą Lvovo pa- 
rodoje Romeris yra gavęs sidabrinį medalį. Dabar pradėjo 
piešti sceną Vilniaus gatvėje. Neabejoju, kad paieškojus ir 
daugiau atsirastų Žmonių, kurie, pakursčius ir davus gerų 
siužetų, mestų darbus dėl pelno, portretų ar religinius 
paveikslus ir atsidėję padirbėtų labai užleistoje lietuvių 
gražiojo meno dirvoje. 

P. S. P. Algirdas dažnai siuntinėja žinią iš Vilniaus į 
lenkų laikraščius. Stebiuosi, nematydamas jo parašo greta 
lietuviškųjų. Iš visa ko matos jį linkstant į lietuvių pusę: 
tai rodo jo paduodamųjų žinių turinys, na, ir patsai 
pseudonimas. 

DAKTARAS CUMPFETAS - 
AKIŲ GYDYTOJAS 


(Dr. Cumpftas' iš „Žabalių prieglaudos“ Petrapilyje antrą 
kartą atsiųstas Lietuvon akių gydytų.) 

Nė vieno žmogaus sąnario ligos nėra taip užsikrėtusios 
Lietuvoje kaip akių ligos. Beveik negalima rasti kiemo, kur 
nebūtų vieno kito Žmogaus, labiausia moteriškos, parau- 
donavusiom akim, o tankiai be jokios išimties visa šeimy- 
na. Nei sausligė, nei džiova, tiek daug aukų iš Lietuvos 
imanti, nei Aigipte džiuma, užkrečiamoji votis, negali 
susilyginti. Paimkime pirmojo apygerio gydytojo knygą, 
kur jis užsirašo savo gydomųjų ligas ir duotuosius pata- 
rimus, pamatysime pusę ligonių esant silpnom akim. 
Dažnai ta pusė susideda iš dveito tūkstančių ir daugiau 
per vienus tik metus. 

Dažniausia Lietuvoj pasitaiko dvi ligos, ne tiek pavojin- 
gos, kiek nemalonios: trachoma ir trichiasis, atseit blakstie- 
nų užsidegimas ir vadinamieji šeriai, arba blakstienų 
augimas į vidų, ne į orą, kaip reikia. Per ilgą laiką tas 
blakstienų užsidegimas, paraudonavimas pereina į pačios 
akies sopę, ir akies obuolys apsitraukia plėve, kurios 
dažnai esti nebegalima benuimti. 

Nežinodamas gydymo mokslo, negaliu susekti visų 
priežasčių tos mūsų tautos nelaimės — trachomos. Mokyti 
gydytojai sako, Lietuvos krašto oras, klimatas esąs tai ligai 
visti geras. Gi kiekvienas bent kiek nuvokiąs žmogus, kaip 
reikia sveikata laikyti, pasakys, jog jei ne prasidėti, tai bent 
paplisti tarp lietuvių padeda jų pačių nemokėjimas pato- 
giai gyventi. Atminkime, kaip lietuviai gyvena. 

Sunkus darbas per ištisą dieną, dažnai pasilenkus, 
suvaro daug kraujo į galvą, o drauge ir į akis. Per ištisą 
dieną kulia, linus mina, braukia, šukuoja, grūdus mala, 
sijoja. Nedaug tepamiegoję, užmiegotom ir nenumazgotom 
akim puola prie rytmetinės ruošos, užkuria didelę krosnį 

kaip kokiame geležies fabrike, krosnį dažnai be kamino. 
Liepsna muša kaip iš pragaro, svilina moteriškai veidą 
bestatant indus į vidų. Dūmai, liūliuodami lig žemės, per 
porą valandų graužia akis, o pro duris, dūmams išleisti 
atidarytas, šaltas oras staigiai šaldo nuo įkaitimo tvaskantį 
veidą. Reikia būti tikrai lietuviškai užsigrūdijusiu, kad 
netrenkia paralyžius. Dykai tačiau tai nepraeina: nors ne 
ūmai, neregimai, vis dėlto sugadina akis ir plaučius silpnes- 
niųjų Žmogėnų ir padaro juos palankius užsikrėsti. 

Trachoma, ypač savo prasidėjime, yra labai limpama 
liga, gi kas ją dalija saviesiems, jei ne patys savieji ligoniai? 
Burnas prausias ne tiktai tame pat inde, dažnai ir tuo pat 
vandeniu, kuriuo jau kiti nusiprausė. O šluostytis tai ir 
papročio nėra savais rankšluosčiais: visiems tas pats vie- 
nas. Dar blogiau, kad ir nepraustas užtraškanojusias akis 
ligoniai, pagriebę kitų rankšluostį, pasišluosto. Kurgi tau 
jis turės tam tikrą skepetėlę, kad ji reikia nešiotis, arba 
ieškosis, kai aiškioje vietoje kabo gana švarus rankšluostis! 
Dėl to gi daugybė lietuvių per visą ilgą savo amžių 
vaikščioja paraudonavusiom akim, kenčia jų graužimą, 
perštėjimą ir bijo šviesos. O tai juk ne kokie gerumėliai. 
Nebekalbu apie daugybę kitokių akių ligų, atsirandančių 
kitiems kūno sąnariams gendant, greit ar ne taip greit 
atimančių žmogui šviesą. 

Kariauti su ligomis yra gydytojų, jų gana daug darbščių, 
išmintingų, mokytų. Kitomis ligomis jie padeda laimingai 
persirgti, gi akysopstą jie labai retai palengvina. Suprantama, 
dėl ko. Akys visų silpniausieji ir visų jautriausieji viso kūno 
sąnariai. Jos reikia gydyti atsargiai, gerai prisityrus, ką jos 
mėgsta, ko nemėgsta. O visų ligų gydytojas negi gali būti 
lygiai visuose dalykuose ganėtinai prisityręs, ne kiekvienas 
ištesi turėti daugybę padargų visam kam papjaustyti. Jei 
kitos ligos reikalauja, kad ypatingai jomis užsiimtumei, jei 
nori gerai jas gydyti, tai akių ligos juoba. Tokie gydytojai, 
specialistais vadinami, dažniausiai gyvena miestuose, kur turi 
ypatingus savo ligonbučius ir kur prasti žmonės iš toli ne 

visados turi laiko ir lėšų atvažiuoti. Miesteliuose tokių 
specialistų gana reta. Juos nors dalimi atstoti dabar štai rū- 
pinasi Petrapilio „Žabalių globa“ (stacionarnoje lečenije), 
esanti globoje buvusios karalienės Marijos“. Ta „Globa“, su- 
daryta prieš dvi dešimti metų, išsilaiko dovanomis, kasmet 
renkamomis visoje Rusijoje visų tikėjimų bažnyčiose. Ir mes, 
lietuviai, įmetame į nešiojamąjį indelį savo skatiką, kada 
kunigai užšaukia iš sakyklos. Didžiuosiuose miestuose 
„Globa“ turi savo namus, kur laiko aklus, o šiaip jau svei- 
kiems duoda darbo visokias labai dailias vytelines pinti, 
pakojus (kilimus) megzti ir daug kitokių storų darbų, kurius 
galima dirbti vien tik apgrabomis. Taip pat turi savo mokyk- 
las, kur mokinasi darbų, o gal netikėsite, ir skaityti ant ypa- 
tingų knygų. Labai naudingos mokyklos! 

Taigi šita „Globa“, kuriai dabar pirmininkauja daktaras 
Grotas, paskutiniu laiku ėmė į visas valstybės šalis leisti 
išmaningesnių akių gydymo specialistų. Į Lietuvą prieš 
trejus metus buvo paskirtas Jonas M. Cumpftas, medicinos 
daktaras, sąnarys bendradarbis Karališkojo eksperimenta- 
linio medicinos instituto, Petrapilio privatinės d-ro Magau- 
lio akių ligoninės ordinatorius. Darbštus, sumanus, nors 
dar gana jaunas tasai gydytojas, turbūt vokiečių kilties, 
kaip pavardė rodo, nuomonėmis lenkas, gi gimimu ir 
augimu yra lietuvis; jo tėvas Lietuvoje kalvinams kunigauja. 
Gal dėl to, kad jis gražiai moka lietuviškai ir lenkiškai, jis, 
ne kas kitas, paskirtas į mūsų kraštą. Per anuos metus 
važinėjo po Panevėžio apskritį, 1894 m. nuo Kalėdų lig 
vasario mėn. buvo Telšiuose. 

Kad tokių specialistų atsilankymas yra labai geistinas 
mums, patvirtina jau pats skaičius atėjusių pas jį ligonių. 
Vienuose tik Telšiuose per tą trumpą penkių savaičių 
laiką jis priėmė apie visą tūkstantį; geistinas tuo labiau, 
kad „Globa“ yra jam įsakiusi neturčius gydyti visiškai 
dykai ir tik iš turtingųjų imti nelyginant mažą mokestį. 
„Globa“ pirmiausia nori gerai padaryti prastiesiems žmo- 
nėms ir atsiunčia gydytojus, taip pat gerus, iš „Globos“ 

nieko neimančius, gi ir ne pralobtų važinėjančius; jei ką 
jie ima, tai tik tiek, kiek gana padoriai pragyventi. 

Toje daugybėje visokių būta ligonių. Vieniems užteko 
apžiūrėjimo ir vaistų, kitiems reikėjo padaryti mažesnės ar 
didesnės operacijos, kurias, reikia pasakyti, dr. Cumpftas 
padarė gana sumaningai, o keletą sunkesnių operacijų ir 
visiškai gerai. Ar bus tačiau ligonys jo gydymu patenkinti, 
parodys mums netolimoji ateitis, nes tučtuojau atsakyti 
gana sunku, lygiai kaip sunku nutarti, ar išpildė jis savo 
uždavinį ir neužvylė žmonių. Be abejojimo, bus visokių: 
ir giriančių, ir peikiančių, klausimas tik, katrų daugiau. 
Apsvarstant visas d-ro Cumpfto buvimo aplinkybes ir 
pažįstant mūsų žmones, galima spėti daug būsiant nepa- 
tenkintų, tačiau dėl priežasčių, ne nuo jo priderančių. 
Žinomas daiktas, kad mūsų lietuviai, suprantame čia ir 
žemaičius, eidami pas gydytoją ir mokėdami jam pinigus, 
tvirtai yra įsitikinę, jog jį pagydyti galima. Tuo tarpu 
nenori suprasti, jog liga, įsikerėjusi, įsisenėjusi, labai 
sunkiai pasiduoda gydoma arba ir visiškai nepasiduoda; 
antra, nori, kad gydymas vyktų beveik stebuklingai greit, 
gi pagerėjimo ženklų nematydami, neturi kantrybės laukti, 
ir juo nekantresni, juo garsesnis gydytojas buvo jais užsi- 
ėmęs. Trumpu gi laiku, žinoma, nepavesi sunkaus ligonio 
į sveikatą; gydytojas tegali primokyti, o jei ligonis netesės 
išpildyti, kas įsakyta, ir neišgis, gydytojas nebūdamas bus 
kaltas. Jau ir dabar yra daugelis nekantrių ir nepatenkintų, 
tik daugiausia jo apsiėjimu su žmonėmis. Čia negalime jo 
kaltinti už nemandagų prasčiokų priėmimą. Cumpftas, 
matyt, neturi tiek kantrybės, kad, prasidarbavęs kiaurą 
dieną, šaltai, po kelis kartus galėtų aiškinti prastiems 
žmonėms daiktus, regis, labai lengvai suprantamus. Pyksta, 
kruta ir nemandagiai apseina, nešvelniai, kaip pridera 
tikram gydytojui. Antrą nemalonų įspūdį daro jo norė- 
jimas kuo daugiausia uždirbti, ir tuo jau ne visai pilnai 
tinka savo užduočiai. Pirmiausia, jis turi būti gailestingas, 
kaip ir „Globa“ nori, o tuo tarpu jis deda kainą: kas 

daugiau užmoka, neva greičiau prieina, o kas neturi kuo 
mokėti, turi laukti po keletą dienų, nors, tiesą pasakius, 
ir visi per daugybę negreit galėjo prieiti: Mano nuomone, 
reikia užrašyti ligoniai sulig to, kaip jie ateina, o jau 
kiek? Iš turtingųjų galima ir brangiau paimti. „Gerai 
manantis“ gydytojas kitaip negali daryti. Paimdamas kuone 
iš kiekvieno, dr. C. stengiasi per dieną priimti kuo dau- 
giausia ligonių ir iš tikro priimdavo po kelias dešimtis. 
Sunku turėti vilties, kad tokiu trumpu laiku suskubtų su 
visais išgaliais išsiteirauti ligonio apie jo ligą, jos pradžią, 
priežastį, būdą laikymosi, t. ir t. Laiko gi buvo labai 
maža, nes daug jo išėjo operacijoms su vienu tik padėjėju, 
Dorpato studentu Adomu Valentu. 

Ta nemalonioji Cumpfto darbo dalis vienok neturi nuo 
jo atstumti ligonis: kurgi rasi tobulų Žmonių. Visiems, 
kurie reikalingi ir gali jį pasiekti, patariu jam pasirodyti. 
Kaipo savas žmogus, jis gali mūsų tėvynei nemaža gera 
padaryti. Jau pats mūsų Žmonių ištyrimas ir jų sveikatos 
sąlygų yra naudingas, nes savo darbų apyskaitomis, 
spauda paskelbtomis, atkreips mokytų gydytojų akis ant 
mūsų. Patsai gi, ilgainiui aukštyn iškilęs, kodėl gi nega- 
lėtų padaryti vienos kitos ligoninės „Globos“ žinioje? 
Kodėl gi tose ligoninėse negalėtų įtaisyti jau kitur esamų- 
jų mokyklėlių akliesiems lietuvių kalba? Manau, valdžia 
nepašykštėtų nors keliems knygos lakštams išpūstomis 
raidėmis, bet tik palengvinus tų nelaimingųjų padėjimą 
ir davus jiems šiokių tokių žinių apie pasaulį, kurio 
matyti negali, o ir apie išganymą tiems, kurie drauge ir 
kurti. Tad galime d-rui Cumpftui velyti, kad iškiltų, kad 
jis mokslo darbuose pažengtų, o labiausia neapleistų ir 
literatūros darbo, nes jau ką ne ką yra parašęs. Lenkų 
„Ateneum““ 1897 m. Nr. 9 yra jo straipsnis: „Regėjimo 
pajautimas, jo lavinimas ir vertė žmogui. Fiziologiškai- 
psichologinis tyrinėjimas tikt gimusių vaikų ir nuo gimimo 
žabalų prieš ir po atgavimo regėjimo“. Tą straipsnį aš 
kitur atpasakosiu (žr. „Tėvynės Sargo“ 1896 m.). 

P. S? Apie latvių ir jų 1895 m. tautos šventę žr. sky- 
rium knygutėje „Aplink Baltiją“. 

„Apžvalga“ 1896 m. yra dar pati įsidėjusi iš „Tėvynės 
Sargo“ du Vaižganto straipsniu; Nr. 6: „Kaip reikia rašyti 
lietuviškus vardus (Žemaičių konsistorijos paliepimas)“ ir 


Nr. 10: „Kaip alsėdiškiai rūpinosi valsčiaus mokykla““. 


TĖVYNĖS SARGAS 


Miela ir brangi mūsų tėvynė, didi ir garbinga senovėj, 
varguose ir nelaimėse paskendusi šiandieną! Žudo ją 
valdžia, skriaudžia ateiviai svetimtaučiai, o ir patys jos 
vaikai savo piktais darbais ne sykį ją baisiai sužeidžia. 
Tokiam padėjime būdama, nedyvai, jog ji kaskart labiaus 
silpsta, kaskart žemyn žlunga ir per tai kaskart daugiaus 
reikalauja nuo savo vaikų — tėvynainių karštesnės meilės, 
didesnio pasišventimo jos reikalų apgynimo. 

Garbingi senovės prabočiai mūsų, supratę savo už- 
duotį anose gadynėse, nesigailėjo trūso ir gyvasties, nar- 
siai kovojo su kryžiokais, rėmėsi su rusais, gindami savo 
brangią tėvynę su kardu rankoje nuo įsigriovusių priešų, 
ugnimi ir kardu be mielaširdystės viską Lietuvoje naiki- 
nusių. 

Kuo tankiau neprieteliai mūsų žemę įsimanė naikinti 
ir plėšti, tuo labiau mūsų proseniai turėjo budresniais tapti, 
ypač kryžiokų parubežėse, idant dieną ir naktį nuog 
užpuolimo neprietelių saugotųsi. Todėl mūsų proseniai 
buvo įtaisę tokį persergėjimo gyventojų ženklą, apie 
kurį mūsų tėvai dar ir šiandien daug gali papasakoti. Ant 
aukščiausių visame paviete kalnų, kurie ir per tankumy- 
nus girių iš tolo matomi buvo, įtaisydavo stiebus, tai yra 
įkasdavo aukštas kartis arba storus, ilgus, lygius medžius, 

kuriuos, apsukę šiaudais, aptepdavo derva (smala). Pric 
šitų stiebų, sustatytų visoje vokiečių parubežėję, per 
dienų dienas ir naktis sargai budėdavo. Pamatęs kryžio- 
kus, per rubežių į mūsų žemę įsiveržusius, sargas 
uždegdavo stiebą, o jo gaisras duodavo žinią kiekvienam 
gyventojui, jog reikia veikiai ar nuo kryžiokų slėptis, ar 
rengtis su jais kariauti ir nuog jų apsiginti. Tokių stiebų 
daugumas buvo, dėl to gi vienam užsidegus, kiti taipogi 
tapdavo uždegti, ir taip visame paviete pasklisdavo garsas, 
jog kryžiokai po Lietuvą jau skraido...* 

Šiandieną gadynės persimainė. Kruvinos karės Lietuvoj 
nutilo, vienok... seni Lietuvos priešai tebegyvuoja ir tuo tik 
nuo senovės priešų skiriasi, jog vietoj ugnies ir kardo grie- 
biasi dažniausiai kitokių, kytresnių ginklų, siekdamiesi 
išnaikinti mūsų tėvynėj jau ne kūno, bet dvasės gyvastį. 

Tokiam gi pavojui tebesant, kaip senovėje, taip dar 
labiaus šiandieną reikalingi yra budrūs tam tikri sargai, 
pranešantiejie savo broliams lietuviams ir žemaičiams 
apie visus nedorus priešininkų darbus ir užmanymus. 
Tiktai persimainius didei šioj gadynėj pačiam kovojimo bū- 
dui, turbūt jau ir sargai kitoki negu senovėj. Senovėj pakak- 
davo uždegti stiebą medinį, šiandieną reikia įtaisyti 
žiburį dvasišką. Tokiu žiburiu dvasišku ir sieksis būt 
šis naujas laikraštis, kursai dėl to ir tapo pramintas „Tėvy- 
nės Sargai“. 

Čia gal ne vienas iš lietuvių pasakys: na, kam čia reik to 
naujo laikraščio! ak ir be to yra jau keletas nepeiktinų lie- 
tuviškų laikraščių, Prūsuose išeinančių. Tiesa — yra 
„Varpas“, yra „Apžvalga“, yra „Ūkininkas“. Bet... skambė- 
jimas „Varpo“ nedaeina iki ausų prasčiokų. „Apžvalga“, 
nors ir žvalgos gana rūpestingai, vienok ne viską pamato, o 
„Ūkininkas“ irgi ne visiems ūkininkų reikalams atsako. Ta- 
tai nė vienam senam laikraščiui kelio neužkertant, „Tėvynės 
Sargas“ užsiims daugiausiai tuom darbu, kurį kiti laikraš- 
čiai apleido ir pražiopsojo. 


* Skaityk knygelę „Apie senovės Lietuvos pylis“', puslapyje 11. 

Kaip tikras „Tėvynės Sargas“, šis naujas laikraštis rūpin- 
sis pirmučiausiai perserginėti brolius lietuvius ir žemaičius 
apie visokias neteisybes trijų didžiausių mūsų neprietelių: 
vietinės administracijos, žydų ir išgamų lietuvių. 

Nors pernai sukako jau šimtas metų nuo to laiko, kaip 
Lietuva ir Žemaitija papuolė po valdžia maskolių, vienok 
šiaurvakariniam krašte maskolių administracija visai ne- 
žiūri ant viešpatystės įstatymų, nors ir prastų, bet elgias 
saviškai ir skriaudžia lietuvius, kaip jai patinka, apsieidama 
su jais ne kaip su to paties caro padonais, bet lyg su jo 
neprieteliais. Kabinasi kur tik gali prie Lietuvos dvarponių, 
štriopuoja be jokios teisingos priežasties Lietuvos kunigus, 
verčia per gvoltą lietuvius ūkininkus daryti niekam nerei- 
kalingus „prigovorus“, draudžia bažnyčias statyti arba 
senas pataisyti ir t. t., ir t. t. Visas tas vietinės administra- 
cijos neteisybės „Tėvynės Sargas“ pasirūpins savo skaityto- 
jams teisingai aprašyti ir pamokyti brolius lietuvius, kaip 
tur prie aukštesnės valdžios apgynimo savo tiesų ieškoti. 
Rašant apie administracijos neteisybės, „Tėvynės Sargas“ 
padavinės vien tik tikrus atsitikimus ir darys tai pakajingai, 
be jokių keiksmų ir nepriderančių plūdimų, nes tai nei 
laikraščiui garbės, nei skaitytojui naudos neatneša. 

Kas atsieina žydų - tai „Tėvynės Sargas“ aiškins saviems 
skaitytojams mokslą Talmudo“, kurio visi Lietuvos žydeliai 
prisilaiko ir pagal kurį žydui ne tiktai leista, bet ir prisaky- 
ta yra skriausti krikščionį, kur tik gali ir kaip tik gali. Pagal 
tą mokslą elgdamiesi ir drūčiausios vienybės laikydamie- 
si, mūsų žydeliai ir siekiasi kaip įmanydami neprileisti 
lietuvių prie prekybos ir amatų, stengiasi anuos į skolas 
įtraukti ir tokiu būdu galutinai į savo bernus paversti. Todėl 
„Tėvynės Sargas“ atsakančiais pamokinimais ragins nuolat 
turtingesnius lietuvius prie įsteigimo krautuvių, arba kro- 
mų, po miestus, miestelius ir didesniuosius kaimus, pada- 
vinės Žinias, reikalingas amatnikams, rodys teisingus kelius, 
kuriais žengdami lietuviai galėtų pagaliaus visai be žydų 
apsieiti ir nieko nuo jų nei pirkti, nei su jais kaip nors 
susidėti. 


Pagaliaus „Tėvynės Sarzas“ aiškins saviems skaitytojams 
kiekvieną nedorą darbą ne kurių lietuvių paklydėlių 
arba ir stačiai išgamų, nes, ant mūsų nelaimės, atsiranda 
neretai mūsų tėvynėj ir tokie. Prie paklydėlių — priskaitom 
bedievius apjakėlius, kurie raštais savo platina atvirai 
bedievystę, išjuokdami tikėjimą šventą, Bažnyčios apei- 
gas, kunigų stoną ir t. tt Apie tokius raštus „Tėvynės Sar- 
gas“ talpins teisingus ir pakajingus pranešimus — persergė- 
damas skaitytojus, kad anų nepirktų ir neplatintų. Prie 
lietuvių išgamų priskaitom tuos, kurie savo brolius mas- 
kolių policijai išduoda, žandarais siundo, už maskolių 
pinigus savo brolius žudo, suteikdami policijai reikalingas 
žinias apie lietuvius raštininkus, apie lietuviškų knygų 
platintojus, skaitytojus ir t. t. 

Tokių išgamų — išdavikų ne tiktai darbai „Tėvynės 
Sarge“ bus aprašyti, bet ir vardai priduoti, užvis jeigu tas 
jų judošiškas darbas bus jau nebe pirmas. 

Kas atsieina įtalpos „Tėvynės Sargo“, tai ji bus dvejopa: 
vienon pusėn kiekvieno numerio patilps straipsniai politiš- 
ki, moksliški, kritikiški, polemiški ir tiems panašūs, kita 
gi pusė bus pavesta žinioms praktiškoms, kaip tai: apie 
prekybą, amatus, žmonių ir gyvuolių gydymą ir t. t. 

Toks tai yra „Tėvynės Sargo“ programas. Redakcija to 
naujo laikraščio turi viltį, jog išreikštas aukščiaus progra- 
mas kiekvienam tikram tėvynės mylėtojui patiks. Todėl 
visus, su tuom programu sutinkančius, kaip dvasiško, taip 
ir svietiško stono, redakcija „Tėvynės Sargo“ meilingai 
užprašo prie sandarbininkystos. 


ŽODIS RAŠĖJAMS 


Šu didžia malone išgirdau, kad skaitlius lietuviškų 
laikraščių Europos Lietuvoje! pasididins dar vienu. Kaip jį 
sutiks vyresniejie laikraščiai, vargu yra įspėti, tą tiktai 

galiu pasakyti, kad reikėjimą naujo laikraščio jautė kuone 
visi skaitantys lietuviai. 

Gal ne vienas atsiras, kurs lietuviškų laikraščių dygi- 
mą panorės vėl prilyginti dygimui kerpių po lietaus ant 
paversto pūvančio rąsto, kaip jau girdėjome naujai pasiro- 
dančiams, šiandien turinčiams savo vietą laikraščiams. 
Tuomet manė, kad nedideliui dar skaitytojų būreliui gana 
padaryti galėsiąs vienas antras laikraštis, todėl gi didesnis 
jų skaitlius vien tikt darysiąs keblumą per konkurenciją. 
Laikas vienok parodė, kad ir didesniam skaitliui yra pas 
mus vietos, ne dėl to, kad skaitytojai duoda užtenkančią 
medžiagišką pašalpą, kurios lig šiol visiems trūko (tikrai 
dėkui žmonėms geros valios, kurie veltu rašo, šiaip ne 
šiaip turėjos), bet dėl to, kad dvasiškame mūsų gyvenimę 
yra aniems vieta, bei tikt būtų su doru, aukštesniu siekiu. 
Mažas yra, tiesa, siauras tas mūsų nelaimingų gyvenimas, 
bet visgi negal ano įbrukti į vieną siaurą romtelį. Jau tas 
dalykas, kad vieni lietuviai yra didelio mokslo, su plačio- 
mis pažiūromis, kiti gi beveik visiškai be mokslo, kurių 
reikalai tiktai tikėjimo dalykuose teperžengia rubežių 
rūpesnio apie ūkės dalykus, rodyte rodo, kad viename 
laikraštyje dvasiškas penas vieniems ir kitiems vargiai gal 
sutilpti. Inteligentų todėl ir skiriamas ūkininkų laikraštis, 
kokiais šiandieną yra „Varpas“ ir „Ūkininkas“, išdygo 
visiškai natūrališkai, ne kaip kerpės ant netvirto, nekrutan- 
čio rąsto, bet kaip dvi gyvo medžio šaki. Pripažįstu todėl, 
kad juodu, kad tikt turės, kaip viršiaus pasakiau, aukštesnį 
siekį ir darbuosis apie reališkus gyvus, ne utopiškus rei- 
kalus, verti yra platinimo. 

Ant pirmos pažiūros gali pasirodyti, kad jau ir užtektų 
tų dviejų laikraščių, reikėtų tiktai sutraukti visus geres- 
nius rašėjus į vieną draugiją, kurie galėtų savo raštais 
padaryti anuos turtingais turiniu, apimančiais visas bun- 
dančios Lietuvos dvasios puses, o skaitytojams reikėtų 
susijungti į būrelius dėl užmokėjimo redagavojimo kašto 
ir lengvesnio perplatinimo tarp aukštesnės ir žemesnės 

Lietuvos bendrybės luomos, kad galėtumėm nusiraminti, 
viską padarę. O būtų tai gražus, geistinas daiktas, būtų 
tai jau iš tikro tobulystė, gausius vaisius išduodanti, lietu- 
vių apšvietimas milžinišku žingsniu žengtų aukštyn, bet 
kaip kiekviena tobulystė šviečia mums iš tolo, traukia prie 
savęs, o vienok niekumet žmonės anos nepasiekia, taip ir 
ši mūsų sandarbavimos tobulystė tarsi visumet pasiliks 
tiktai geidimu. „Žmonės (tauta) piktoje valandoje visumet 
dalijas į daugelį partijų ir šalininkų“, - sako Antanas 
Prochaska* savo „Szkice historyczne“ 10 p. Mūsų valanda 
(laikas), be abejojimo, piktų pikčiausias, mūsų žmonės 
neprotingesni už kitus, argi reikia tada stebėties, kad ir pas 
mus atsiranda visoki šalininkai ir partijos. 

Lig šiol mūsų broliai apšvietėjai pagal savo nuomones 
apie apšvietimo dalyką dalijos dar tik į du dideliu būriu. 
Mislytumėte, kad juodu skiria nesantarvė pamatiniame 
dalyke, pačiame supratime apšvietimo reikėjimo? Anaiptol! 
Ir vieni, ir antri pripažįsta šviesos reikėjimą ir geradėjys- 
tę, nes ir aklas tą turi troškimą; juos skiria tiktai nesan- 
tarvė, kaip reikia tą dalyką išpildyti. Vieni sako arba, jei 
nesako, tai gal iš gyvo darbo suprasti: duok broliams 
regimų daiktų supratimą, įsprausk aniems į ranką kuo 
geriausią padargą įgauti galimai geresnį medžiagišką 
būvį, ir galas! Antri, išvydę toje programoje spragą, su 
plaukais iš baimės pasišiaušusiais šaukia: kame yra to viso 
cementas ir papėdė? nejaugi tiktai instinktas? kuomi gi 
žmonės atsiskirs nuo gyvuolių, tarp kurių taipogi yra ir 
geriaus, ir prasčiaus kraunantis sau gūžtą ir atrandantis 
maistą? Vieniems regis, kad be to cemento galės apsieiti, 
kiti per nevalią nori aną brukti šaukiantiems: vyrai gin- 
kimės, - ir štai, palikę šalyje pamatinį dalyką - apšvie- 
timą, pjaunas apie reikalingumą ar ne krikščioniško 
tikėjimo. Laužo ietis arba plikais žodžiais, arba, palikę 
tuos plikžodiškus ginčus, spaudina darbus, patvirtinančius 
jų nuomones. Ar šiaip ar taip, kiekvienas iš jų turias 
nerviškai įsikabinęs idėjos, kurios yra šalininku, drebėda- 

mas, kad tikt neatitrauktų kas nuo jos, o išgirdęs šauks- 
mą, kad tai vienpusystė, tikt stipriaus sugniaužia delnus, 
tikt giliau įkiša nagus į turiamą daiktą. Per tat vieni 
įgavo vardą bedievių, liberalų, kiti — klerikalų davatkų. 

Tų paskutiniųjų turėjo būti „Apžvalga“. Ir ji buvo iš- 
dygusi ne iš tyčių, ne kaip kerpė, bet natūrališkai kaip 
medis ant dirvos, turinčios tam tinkančias sultis. Du me- 
džiu: dvišakas liberalų ir stiebinis klerikalų, užaugusiu 
ant Europos Lietuvos dirvos, per ilgą laiką stengės ap- 
dengti vienas antrą savo ūksme, betgi ūksmės padarymui 
reikia lapų, o tų stokojo, nes anie auga tiktai gerai trę- 
šiant ir dauginant, o tų tręšėjų ir augintojų buvo dideliai 
mažai, labiausiai „Apžvalgoje“. 

Tegul tie žodžiai neesti šlovės nuplėšimu darbininkų, 
ar šiaip ar taip, su gerais norais, paskviliu ant laikraščių; 
toli esu nuo to pasakymo, kad liberalų ir klerikalų laik- 
raščiai vien tikt tarp savęs būtų besipjovę, nes, apart to, 
ir vieni, ir kiti davė po saują tikrai naudingų žinių ir 
pozityviškai užsirašė ant mūsų rašliavos vistorijos lapų, 
tą ir patys priešai vieni kitiems pripažįsta, o skaitytojai 
jaučia savo širdyse šlovingiems darbininkams padėką. 

Aš pats ir daug kitų trokštame apšvietimo ant pamato 
krikščionijos, kuri tikt viena, pagal garsaus „Sloveneca“ 
pasakymo, iš atžvilgio į kultūrą yra tautų skolintoja, 
kurios lig šiol nė kokios vilnys neišgriovė. „Apžvalga“ 
stovėjo ant tokio pamato, bet kad mažai kas apie aną 
rūpinos, buvo dideliai nusmailusi. Štai kame pasirodo vieta 
naujam laikraščiui. Iš to paties kelmo turi išdygti jaunas, 
dideliai šakotas medis, kurios tai visos sultingais lapais ir 
prisirpusiais vaisiais turi būti nusvirusios. „Apžvalga“, 
įeidama į ano organizmą su savo sandarbininkais, padarys 
galimu greitą užaugimą. Gailu būtų „Apžvalgos“ vardo, 
kurs jau taip plačiai yra žinomas, betgi neapkanta, kokioje 
yra pas ruskių valdžią, smarkus už anos skaitymą perse- 
kiojimas priverčia išsižadėti ir vardo. Koks jis bus kitas, 
toks tai bus — didelio svarbumo tame nėra, už visa atsakys 


turinys. Aš norėčiau tame laikraštyje regėti tikrą „Tėvynės 
Sargą“. Tegul jis stovėtų ant sargybos kaip inteligentiškų, 
taip ir prastesnių Hetuvių reikalų, nors ir nepatogu tą 
dalyką atlikti viename. Atminkite, kad Europos Lietuvoje 
jau du laikraščiu tuomi užsiima maždaug, ir, Dieve, 
aniems padėk tame, kas yra geras, betgi suvisu nesirūpin- 
dami apie visų didžiausį ir visų plačiausį Lietuvos 
dvasios apsireiškimą —- religiją, verste verčia, kad tą 
dalyką užtėmytų ir giliai į įdėmę įsidėtų koks trečias 
laikraštis. Atsiradimo todėl ano niekas negali papeikti jau 
dar ir dėl to, kad nuo turtų pasidauginimo galva neskau- 
džia. Ir tame laikraštyje skaitytojas turi rasti turtą, ir tai 
gerai įgautą, be kitų krividos, kurį drąsiai, be gėdos 
galėtumėm palikti savo vaikams. Tiktai krikščionija temo- 
kin įgauti tokį turtą. Todėl gi ir krikščioniška katalikiška 
idėja turi jame būti ant pirmos vietos, nors patsai laikraštis 
ir nebus speciališkai dvasiškas. 

Kas seka Europos dvasios krutėjimą, tas, be abejojimo, 
nuolat girdi apie klaidingų materializmo sūnų bankruta- 
vojimą ir pagrįžimą prie krikščionybės. Tegul ta grįžtan- 
ti vilnis ras tame laikraštyje savo garsą, o gal ne vienas 
iš Lietuvos jaunumenės susilaikys beskaitydamas nuo taip 
tankiai atsitinkančio paklydimo. 

Toliaus antruoju pamatiniu akmeniu turi būti tautiška 
idėja. Tegul jis sergi mūsų brolius nuo tų neprietelių, kurie 
nori įtraukti lietuvius į savo tarpą, užmesdami savo tau- 
tystę. Čia, iš vienos pusės, ruskiai neilsta beieškodami lietu- 
viams žabangų — tegul tas laikraštis mus perserga ir pa- 
rodo, kame pavojus; čia, iš antros pusės, aukštoji Lietuvos 
luoma - bajorai — klaidingai mano, kad, imant apšvietimą 
nuo sasiedo, reikia suvisa pas aną nusidanginti, o žemajai 
luomai paskui anuos sekti; tegul tas laikraštis neerzindamas 
vienos luomos prieš antrą išrodinės, kame yra prideranti 
kiekvienai vieta pagal patarlės: žinok, paukšte, savo gūžtą! 

Toliaus turi būti didelis skyrius, didelis, jei taip pasaky- 
siu, plyšys, per kurį šviesa kristi ant brolių su siauresniu 

protu, šviesa su visais vaivorykštės dažviniais. Tas skyrius 
turi būti dideliai šakotas, kad galėtų apsiimti visa, kas 
tiktai gali padaryti, kad mūsų broliams būtų ir šviesa, ir 
puiku, ir sotu, ir sveika. 

Polemikai skiriamos vietos nenorėčia pavesti, nors ir 
tolie esu nuo mislės anos išsižadėti. Mislių apsimainymas 
turi būti, juk niekas negal geisti, o ir geisdamas pasiekti tą, 
kad visi būtų vienokių apie visus daiktus nuomonių. Gali 
būti anos klaidingos, galinės, betgi iš susitrynimo aiškiai 
pasirodo, kame tiesa, o tankiai - kame „aukso vidurys“. 
Nėra ko nusiminti, kad polemikoje nėkumet nė viena pusė 
neprisipažįsta esant priveikta: tuščia savimeilė neleidžia 
tą padaryti; geros mislys, sveikos sėklos, krisdamos į pro- 
tą, padarys savo. Pridera steigties, kad ginčai dviejų nuo- 
monių šalininkų nebūtų panašūs į žąsinų kapojimus, 
kame ne tiek sopės, kiek klegėjimo; tegul tylomis remias, 
kaip jaučiai, nustumantys silpnesnį be bliovimo. 

O ir visame laikraščio vedime turi būti užlaikytas 
pakajus, pakajus ir ramumas, pagaliaus ir tuose straipsniuo- 
se, kurie bus parašyti apie mūsų tikrųjų neprietelių 
svetimtaučių užmanymus. Tegul pats sakinio svarumas 
padaro savo įtekmę. Čia vėl nereikia pakliūti į antrą 
priešingą galą, rezonavojimą: tas per nuobodu; kalba turi 
būti gyva, lengva, linksma, kad ir protui, ir širdžiai įtiktų, 
nors kiek sumažintų tą anomaliją, kad tas pats laikraštis 
turi tarnauti ir aukštesniems, ir žemesniems. Jau nekalbu 
apie kalbos grynumą, jos dailinimą, tas dalykas visiems 
yra žinomas, kaipo vienas svarbiausiųjų. 

Dar kilsta klausimas, kaip, kokiame pobūdyje aną išleis- 
ti? Man tinka mėnesinės kningelės. Nėra ko skubyties, 
turint medžiagos, išleidinėti tankiaus: geriaus mėnesinį 
sąsiuvą turtingesnį padaryti. Vis tiek mislių su skaityto- 
jais pasidalijimas negali būti per tankus iš priežasties 
keblumo prigavime. Ojei! užtenka; tegul tikt ant mėnesio 
nors kartą gauna skaitytojas apystorę kningelę ir aną 
perskaito, bet ir to negalime padaryti: tankių tankiausiai 

zauname po kelių mėnesių. Kningelėse ir sulaikyti ateinan- 
čiam laikui geriaus, labiausiai, jei popierius bus geresnis už 
„Apžvalgos“, lūžtąs belenkiamas. Ant popieriaus plono, 
bet stipro nereikia gailėties: mislys ant jo išlietos įuk ne 
vienam tiktai skaitytojui paskirtos. 

Mūsų aplinkybėse negal padėti vilties ant pronumera- 
torių, akuratniai piningus įmokančių, todėl spaudinti rei- 
kėtų taip, kaip šiaip jau kningelės, ir atiduoti į krautuvę 
išpardavimui. Geriaus būtų, kad medžiaga visuomet būtų 
užbaigta per tris sąsiuvus, padarančius vieną tomą. Toks 
sąsiuvų išpardavinėjimas apsergės nuo didelio pragaiščio: 
redagojimo kaštas ne šiandien, tai rytoj vis turi sugrįžti. 

Gal būtų gerai padaryti sąsiuvus keimariniais, t. y. 
medžiagą, supratimui sunkesnę, talpinti skyrimai ir leng- 
vesnę skyrimai, kad galima būtų anuos perskirti. Ale tas 
dalykas mažesnis yra už atidalijimą suvisu politiškų 
straipsnių. Reik sergėtis, kad už vieną straipsnį nereikėtų 
mesti į pečių viso sąsiuvo. 

Priedų, žinoma, nė kokių nebus. Gerai vienok redakcija 
padarytų išleisdama po savo priežiūra kningeles tokioje 
pat papėdėje kaip ir laikraštis; jo vardas, ant kningelių 
padėtas, tegu! būtų patvirtinimu, kad be baimės galimos 
platinti tarp savųjų. Visgi tai bus redakcijos nuopelnas. 

Ne kiekvienas užmanymas, tuo labiausiai laikraščio 
užmanymas, gal iš karto atsakyti savo užduočiui: tobuli- 
nimą visumet reikia turėti priešakyje. Juk ir dideliai tur- 
tingi ir liuosiai mokytų tikrų rašėjų vedami svetimi 
laikraščiai kasmet apskelbia apie permainas, kad geriaus 
galėtų skaitytojams tikti. Tas atžvilgis, o taipogi ir paskai- 
tymas sau už priedermę privertė mane parašyti keletą 
perspėjimų. Prašau anas atspausti kaip norint dėl parody- 
mo ir kitiems skaitytojams, kad kiekvienas iš jų turi 
prisiųsti savo pažiūras, perspėjimus, reikalavimus, jei nori 
susilaukti tinkančio jiems laikraščio. Redakcija vėl tegul 
neniekina tų Žmonių balso ir uoliai renka juos į savo 
prityrimų krūvą. 

Nepridera tyčioties, o kartais ir pykti ant mūsų laikraš- 
čių, kad kartais netaktiškai pasielgia arba neužtektinai 
atsako laukimui. Stoka mokyto atsakančio ten pat sėdžian- 
čio redaktoriaus, vargas persiuntime darbo į antrą pusę, 
visa tai padaro, kad kartais tempias Žmogus, kad tikt 
sutverti priderantį skaitlių pusių. Žinome, kad daug ko 
trūksta ir trūks, bet netobulystę tegul nors kiek išteisina 
antipatarlės dalis - laudanda voluntas?. Parodykit gi, vyrai 
skaitytojai, kad yra jumyse tas pagirtinas noras, šelpkite 
straipsniais, platinimu tarp savęs, roda. Iš savo pusės 
prižadu pagal gales rašinėti. : 

Tepriima garbinga redakcija nuo manęs linkėjimą pasi- 
vedimo ir Dievo palaiminimo garbingame rūpestyje. 


KĄ GERA GALI PADARYTI 
VALSČIAUS SŪDAS 


Dievas, paleisdamas žmogų keliauti per ne kurį laiką 
pasaulyje, apdovanojo aną protinga, puikia, nemirštančia 
dūšia. Jos protingumas tame apsireiškia, kad visumet turi 
gero ir pikto pažintį, jos puikumas tame, kad visumet 
traukias prie gero, o bjaurinas piktu, ką mes vadiname 
sanžinia, arba sumenija. 

Rodos, tiesi yra vaga, kuria turi bėgti gyvenimas. Lengvai 
regėjo tą vagą pačios gilios senovės žmonės, kurie norėjo 
palenkti ausį ir prisiklausyti sanžinios atsiliepimams; dar 
lengviaus yra matyti mums, naujos gadynės žmonėms - 
krikščionims, kuriems Dievo sūnus Jėzus aiškiai užbrėžė tos 
vagos krantus ir parodė pavojų, jei pasišalintumėme. Vienok 
visokie pikti kūno palinkimai tankiai yra taip dideli, kad 
peršaukia dūšios atsiliepimus, ir žmogus išeina iš vagos. 

Per nevalią įvaryti jį į vagą yra daug visokių vaistų; 
mes juos vadiname žmonių įstatymais, kurių reikia klau- 


syti, prieš kuriuos atsakyti tiems, kurie Dievo įstatymų 
neklauso. Kiekviena viešpatystė turi ypatingus įstatymus, 
kurie visi, nors ir nevienodu būdu, visgi veda prie vienodo 
siekio - doro gyvenimo per sutarimą tarp savęs, per 
pasidalijimą vargų ir rūpesčių apie tvarką ir atsargumą. 

Visokius įstatymus turime ir mes, būdami Ruskių vieš- 
patystės dalelė. Vargu vienok būtų atrasti taip naudingą, 
puikų ir malonų kaip sodiečių patvaldystė. Palikta jiems 
valia pasidalyti į būrelius mažesnius, bendrijas, arba 
obščestvas, toms susijungti į didesnius valsčius; valsčiaus 
tarnams moka tiek algos, kiek nutaria, patys anuos išsiren- 
ka ir išmeta, ir niekas negal aniems priešintis ir kišties 
atliekant viešpatystės reikalaujamas priedermes (N.B. Jei 
šiandien kita ką regime, t. y. kad tarpininkai valdo vals- 
čium, kaip aniems patinka, o aniems taip tinka, kaip raš- 
tininkas paprašo įkišdamas jam į saują, tai jau patys 
valsčionys kalti; be tarpininko, kaip neprotingi galvijai be 
piemenio, nieko negalėdami nuspręsti!). Labiausiai gi 
išganingas yra pačių sūdas, paremtas ne ant kokių ten 
rašytų įstatymų, bet ant pačių sodiečių papročių, nuo 
senovės pas juos esančių ir įėjusių į jų kraują. Vox po- 
puli, vox Dei (žmonių balsas — balsas Dievo), sako loty- 
niška patarlė: vienas žmogus gali klysti, būti su piktais 
norais, o tarp didelio būrio atsiranda ir su gerais norais, su 
sanžinia ir išmintimi, kurie kelia balsą prieš klaidžiojan- 
čius ir gaišintojus ir padaro žmonių balsą sutinkančiu su 
Dievo valia. 

Kaipgi tai puikiu dalyku yra tie sodiečių susirinkimai! 
Kiekvienas, turįs abejonę, neramumą prieš ką, gali eiti į 
būrį, pasisakyti, pasiklausti rodos ir pašalpą bei apgynimą 
gauti. Žinoma, kad greičiaus atras teisybę, greičiaus bus 
suprastas savųjų pažįstamų sodiečių, nekaip svetimtau- 
čių, svetur gyvenančių. 

Kaipgi spaudžia širdį gerai suprantančiam žmogui, kad 
gauna girdėti apie nemokėjimą pasinaudoti ir iš to vienai 
vieno malonaus mums įstatymo, kad žmonės eina anti 

susiėjimų, arba susirinkimų, ne pakajaus ieškodami, bet 
vienas kito kraują gerti, vandenio šaukšte prigirdyti, ant 
siulo pakarti! 

Vakaras. Sodas arba miestelis paskendęs tyloje, jei tikt 
grįžtantys gyvuoliai savo bliovimu pertraukia tylą arba 
gailus, verksmingas, o raminantis širdį varpas pradeda 
kaukti, šaukdamas žmones, kad atsimintų ir apie kitoniš- 
kus rūpesčius, nebesančius brolius. Oro virpėjimas suvir- 
pina ir žmonių širdis, ir lenkias kojos keliuos bei lenkias 
galva nužemintoji maldoje, po kurios atsistoja dar labiaus 
Nnuramintu. 

Tuo tarpu veizdėkite, kas tai dedas valsčiaus troboje. 
Didesnis už kitų sodiečių namas, aiškioje vietoje pastaty- 
tas, kaukia, ūžia visokiais nežmoniškais balsais. Kiek 
gerklių, tiek atskirų balsų: kiekvienas šaukia, kito neklau- 
sydamas. Prisiklausykite aniems, ko taip geidžia, ko taip 
prašo? Nuliūsite, išgirdę vien tikt skundas, vien tik skun- 
das, o nėkumet romaus pasirokavimo apie savo reikalus. 
Juk negana tiktai nubausti vagį, uždegėją, skolininką be 
sąžinios, krividijantį sasiedą, yra dar kitoniški, dūšios 
teikalai, apie kuriuos taipogi pridera rūpintis. Prie anų 
priguli ir visokių nedorybių šaknys. Šv. Bažnyčia mokina 
žmones nepaklysti, o paklydusius į gerą kelią ateiti, bet 
labiausiai nuo mūsų pačių priguli, kad nedorybė muinyse 
šaknis įleidus neįsikerėtų ir išaugtų į didelį medį. 
Korojame vagis, bet ar visuomet tie nelaimingi yra taip 
dideliai kalti, kaip mes nusūdijame? Ar nesukruta pačių 
sūdžių širdyje abejojimas, begne yra ir jie patys verti 
nubaudimo, kaipo pirmoji priežastis — už nedorą mažųjų 
auklėjimą, už nepriveizdėjimą anų? Tai ką gi jau čia ir 
bedarysi visa pragaišinęs. Oi, dar ne viskas pragaišinta, vis 
dar palieka mums susipratimas ir galia pataisyti apleista! 
Negali nelaimės atstumti vienas - tesirenka į kupetą; 
vienas žmogus ir lazdos negal perlaužti, bet kad susirinks 
keletas ir rodžiai imsis už darbo ir didoką rąstą subraš- 
kins; vienas piemuo ir dvejeto galvijų tarp škadų išganyti 


negali, bet kad susirinkę toje vietoje keletas, tai ir šimtą 
priveiks ir dar sau švilpaus. 

Tokiomis kupetomis yra sodiečių susirinkimai. 

Užprašau čia išmanančius ir su valsčium pasižįstan- 
čius Žmones, kad teiktųs mus apšviesti, ką gero gali 
padaryti sodiečiai susirinkdami į kupetą per taip vadina- 
mus prigavarus. Aš pats pakeliu tame dalyke balsą ir 
manau, kad 

I. Valsčiaus sūdas gali 
išvaryti papirosinę ligą iš 
jaunumenės tarpo. 

O ar verta — paveizdėkime pasinaudodami „Zorza“! 

Labai prastai dedas pasaulyje! Bile vaikas, dar poterių 
nemokąs, ant lūpų pieną tebturįs, nosies nusišluostyti 
nemokąs, jau papirosus rūkia kaip senas. Žinome, kad 
kaskart labiaus tas bjaurus ir vodingas paprotys įsiplatina 
tarp mūsų vaikų; žinome vienok ir tą, kad kaskart dau- 
ginas pas mus paleistuviai: papirosas veda mūsų vaikus 
prie visokio pikto. Mūsų sūnelių melavimas, nepaklusnu- 
mas, nemokslingumas, suktybės, vagystos argi ne nuo pa- 
piroso prasideda? 

Ant tėvų ir globėjų uždėta yra priedermė su Dievu do- 
rai vaikus užauklėti, anuos sergėti nuo blogų papratimų, o 
mokyti tikėjimo ir naudingų papročių. O kad ne, tai šitame 
ir aname sviete laukia juos baisus atsakymas. 

Skundžiamės ant piktų laikų! O dėl ko gi jie tokie? Dėl 
to, kad daugelyje kartų tėvai nenori arba nemoka padaryti 
geresniais. Iš tikro vaikai susilauktų geresnių laikų, kad 
tėvai vietoje sustiprėjimo piktuose papratimuose, paleistu- 
vystėje ir t. t. mokytų naudingų dalykų, kaip tai: skaitymo 
ir rašymo mokslo, o Dievo ir žmonių įstatymų mylėjimo. 

Jau dabar tėvai daug kenčia, kad nesirūpina apie gerą 
savo vaikų auklėjimą. Šiandien tankiai tėvai skundžias ant 
savo vaikų, kad ant senatvės krividija; kodėl gi nekrividys, 
užauklėti kaip laukiniai? Kad mokytų savo sūnus skaityti 
ir rašyti, o išmokinę ant tų neapsistotų, bet varytų leng- 

vesniame, liuosesniame laike arba šventėse prie kningos, 
kad nesigailėtų jiems nupirkti naudingas kningeles skaity- 
mui, kad ant galo savo gyvenimu duotų jiems gerą pa- 
veikslą, tai iš tikro lavintųs gerai gyventi. Bet ką jau? Jei 
vaikai išmoksta šiaip ne taip skaityti, tai jau tokį mokslą 
ant elementoriaus skaito už užbaigtą ir nė žiūrėti nebepa- 
sižiūri į kningą, kad jau ir elementorius per daug aniems 
įkyrėjo, o kitoniškų kningų neturi. Nors nemaža tėvų 
gailis duoti elementoriui ir popieriui nusipirkti: iš kur, 
sako, imsi? Nu, tai kuom gi mūsų sūnūs liuosame laike 
užsiima? Sueis vienas su kitu: „Ar turi papirosų? Duok 
man užsitraukti“. - „O tu tai neturi?“ — atsako tas. „O kur 
tai gausi, kad mano tėvelis nerūko?“ - atsako jam. „Mulki! 
paimk porą kiaušinių, o ne, tai paieškok tėvo kišeniuose 
Štai ir yr 

piningų ir nusipirk sau taip, kaip aš darau 
papiktinimas, o vis tai per tėvų kaltybę. 

Ateina nedėlia arba šventė, tėvai vis turi ką veikti. Vieto- 
je pakišti sūnui knygą arba ir patiems, jei moka, paskaityti, 
o paskui apie tat su vaikais arba sasiedais pasikalbėti, jie su 
žydais turi užsiėmimą arba važiuoja nusisamdę, perka arba 
parduoda, vaikai tuo tarpu tegul sau esti, kur nori, ir tegul 
daro, kas jiems tinka. Nereik stebėties, kad vaikams suaugus, 
kad laukia nuo anų gero vaisiaus, gauna rūgščiai kartų. 

Daug daug kenčiame, kad leidžiame mažiesiems rūkyti! 
Gaisrai iš kur daugiausiai pasikelia, jei ne iš papirosų 
snarglių dantyse? 

Mūsų sodoje taip atsitiko. Vienas kaimynas išvydo savo 
anūką tarp dviejų stoginių papirosą rūkantį ir taria jam: 
„Kas gi tai, jau papirosą rūkai?“ Vaikas šmakšt papirosą 
į plyšį ir nubėgo. Netrukus stogines apėmė liepsna, toliaus 
trečioji ir kaimyno namas. 

Regis, kad tai niekas papirosas dantyse mūsų meilelių! 
O, veizdėkite, per vieną valandą išnaikino kaimyno turtą 
už kelius tūkstančius rublių. Taip tankiai atsitinka. 

Kad valdžia užrašinėja protokolą apie atsitikusį gaisrą, 
mes nors žinome, kad to priežasčia buvo papirosas mūsų 


64. 


pačių arba kaimyno nesuaugusio sūnaus dantyse, bet 
bijodamys, kad draugystė apsergėjimo nuo ugnies neatsa- 
kytų mums išmokėti nors dalį pragaišties, sakome: „E, tai 
tikrai tyčiomis kas iš pykčio uždegė!“ Taip sakydami pa- 
darome netikrą liudijimą. 

Taip, broliai, pripratimas mažų mūsų sūnų rūkyti 
papirosus yra didžiai užsikrečiančiu ir dideliu priepuoliu. 
O mes vienok iš to nieko nedarome. Laikas jau būtų 
pertraukti bloga! 

Bet kaip čia imties už darbo? 

Atsirastų tokie žmonės, kurie būtų už neleidimą ir 
tikrai neleidžia saviems nieko panašaus. Ale kiekgi yra 
tokių, kurie vietoje neleisti, patys padeda savo sūnums 
rūkyti? 

Vienas snarglius, eidamas į lauką, sako tėvui: 

— Tėveli, duok man titūnio! 

Jo tėvelis ant tų pėdų išpildo prašymą, bet berniokas, 
apžiūrėjęs paduotą, meta tėvui po kojų tardams: 

- Tai pasiimk sau! Ar užtektų man lig pietų? 

Motyna vėl, paturėdama sūnaus šalį, atsiliepia: 

— Pridėk jau jam, pridėk! 

— Nu, kaipgi, — sako tėvas, — jam atiduosiu visą, o ką 
aš berūkysiu perdien? 

- Tu tai senas, greičiaus dėlto apsieisi!.. 

Šitai vaikų auklėjimas dabartiniuose laikuose. 

Vienas vėl tėvas sako savo keliolikos metų sūnui: 

— Joniuk, duok man į pypkę savo titūnio! 

- Nu, kaipgi! — tas atsiliepia. - O tamsta man davei, kad 
antai pritrūkau? Ant galo, argi atiduotum tokį, kokį aš 
turiu? 

Duotųs tas paprotys užeiti, bet tiktai per santarvę, t. y. 
kad korotų ne savus tiktai sūnus, bet ir kaimynų, kuriuos 
išvys berūkančius. Geri ir protingi gimdytojai lengvai ant 
to sutiktų, bet tokiems, apie kuriuos aukščiaus pasakiau, 
nė neminėk! Ir prieš tokiuos vienok galima gauti vaistą: 
tokiuos prie protingo pasielgimo galima priversti. Kitaip 

vargas būtų ant tuščio... Tokia santarve įvesti veiklumą 
galima tiktai valsčiuje, kame pasišnekėjus reikėtų nutarti, 
kad visi rūpintųs apie pikto pataisymą. 

Vienam protingui gaspadoriui pasirūpinus, taip buvo 
vienoje vietoje padaryta: valsčiaus susirinkimas nusprendė, 
kad lig 18 metų negal suvisu rūkyti. Kiekvienas tėvas atsa- 
ko už savo sūnų, kiekvienas vyresnis už jaunesnį, jei leis- 
tų prie savęs rūkyti. Prasikaltęs moka iš pradžios 50 kap. 
štrapo, paskui pasidaugina, jei antrąkart prasikaltins. Kaip 
matote, nusprendimas buvo geras; tinka kiekvienam skaity- 
tojui, bet nežinia, kaip ano prisilaikys. O būtų gėda, kad 
neprisilaikytų, ir pragaištis didelis. Jau tai ne vieną nau- 
dingą nusprendimą valsčiaus arba sodos susirinkimas pa- 
daro, bet mažai iš to tesusilaukia vaisių, nes mažai kas 
teprisilaiko anų. Ką padės ligoniui gydytojo užrašyti 
gydyklai, jei nenusipirktų anų aptiekoje ir gydytojo prisa- 
kymo neišpildytų? Nors ir geriausis būtų gydytojas, 
geriausiai ligą ištyręs ir tikriausį, neabejotiną gydymą 
užrašęs, jei neprisitaikysime prie paliepimo, nė kokios 
naudos neapturėsime. Lygiai daros ir su mūsų nusprendi- 
mais valsčiaus sūduose. 

Jūs, broliai skaitytojai, turėdami daugiaus už kitus savo 
valsčiuje apšvietimo, visomis sylomis įkalbinėkite kitiems 
visa, kas visiems ant gero gal išeiti. Juk kiekvienam pridera 
nemokantį pamokyti. Steikitės visus į kupetą sukviesti, 
kur yra visų geras; drauge ir pralobti greičiaus, ir pakajų 
įgyti geriaus gal, nekaip skyrimai, pavieniai. 

II. Valsčiaus sūdas 
gali apsaugoti jaunumenę 
nuo girtuoklystės. 

Antruoju žingsniu jaunumenės pagedime yra degtinės 
(arielkos) ragavimas. Kokį sanryšį gali turėti papirosų 
rūkymas su degtinės ragavimu? O, ir didelį. Atsistokite 
tiktai šventdienyje už šventoriaus vartų pamokslo laike — 
išvysite mažesnius ir didesnius jaunikaičių būrelius, besi- 
skubinančius iš bažnyčios. Vargiai tikt pasibaigs suma, 


66 - 


kaip mūsų jaunikaičiai puola prie durų: išsiveržę iš 
žmonių tarpo, liuosiai sau ore pasipurtina, kaip nukraty- 
dami kokį nemalonų slogėjimą, ir mauna į artimąją pa- 
dangtę (pastogę), kuria tai, žinoma, yra karčema, nes kas 
i juos tame laike įsileis prie savęs, jei ne žydai? Bėga 
„pasirūkyti“ ant greitosios, koleik neprasidės mišparai. 

Ir paveizdėkite, koks ten linksmumas! Kiekvienas jaučia 
save kaip Žuvis vandenyje: kepurė - ant ausies, papirosas — 
kairiame žande, dūmai ein iš burnos kaip iš pečiaus, o visas 
jo veidas taip ir juokias, taip ir dairos aplink, ar neužgirs 
ko nors linksmo. Purvina karčema net skamba nuo jo balsų, 
nes kiekvienas šaukia taip, tarytum kad nori būti išgirstu 
pagaliaus antroje troboje. Tai šiek tiek vyresnė jaunumenė; 
jaunesnioji ir visai maži stirkso arčiaus durų ir su neiš- 
pasakytu pavydėjimu žiūri į rūkstantį papirosą laimingų 
sanbrolių lūpose. Kaipgi geistų tame laike būti nors truputį 
vyresniais, o jei jau ne, tai nors turėti skatiką kišenėje: visgi 
galėtų nors slaptomis išrūkyti! 

Ale jau ir papirosai pasibaigė, o kunigas bažnyčioje kaip 
sako pamokslą, taip sako; ir ką jis ten naujo išmislija? 
Pamokslui pasibaigus, prasideda koks ten giedojimas arba 
stacijos, ir vis mišparų nėra. Ką čia daryti: „Berneliai, kas 
turi po penkkapeikį - prie manęs: bus po vieną!“ - šaukia 
visų šauniausis, turįs dantyse ilgą cibuką su sudegusių 
jau papiroso galu. Nedrąsiai prisiartino keletas, ir mezliava 
sumesta; tuojaus atsirado butelis ir stiklas, skubinai apibė- 
gąs laimingųjų eilę, skubinai išmaunančių degtinę, nes 
visgi nepadoru būtų, kad kas iš vyresniųjų pamatytų. Pa- 
raudonavęs iš gėdos, beimdamas stiklą, jau nebenustoja to 
raudonumo, aną išgėręs; karčemoje dar ramiaus pasidaro. 
Vieta šilta, plati, žydelka meili, kaip tetutė, draugai — 
atviros Sirdies, kaip broliai; visi tauškia, stumdos, juokau- 
ja, o čia ir ant mišparų pradėjo skambinti. Bet kas tai tau 
beužgirs varpo balsą, o jei katras ir išgirstų ir pajaustų 
savo širdyje neramumą, tai ir tas neturėtų nė noro; nė 
valios apleisti linksmą draugiją. 

Po pusės valandos visi paskęsta vilnyje užplaukiančių 
iš bažnyčios suaugusių žmonių, kurie iš karto neišvysta 
jau esančių svečių, nes kiekvienas skubinas su kūmu, 
prieteliu arba nors su pažįstamu išgerti po vieną antrą. 
Jiems tą padarius, ir širdis suminkšta: jau norėtųs priglausti 
prie jos visą karčemą drauge su purvina žydelka. 

Šit išvysta vieną iš mažųjų. „Jurgi, o Jurgi! Ir tu čia?“ - 
„Čia, dėde!“ - skamb iš pasienio atsakymas. „O šalta tau, 
bjaurybe? Eikš, še tau burna!“ Jurgelis meta kaip už ausių 
ir vėl smunka į pasienį. 

Su mažomis atmainomis tas pats atsitiks ir antrą nedė- 
lią, o per keletą metų išeis jaunikaitis, jau nebgalįs 
suprasti, kaip tai gal miestelyje būti, o karčemą apleisti? 

Ką besakyti apie visuomet mieste gyvenančius? Kaip 
žydų ožkos prie sodiečių vežimo, taip miesto vaikiūkš- 
čiai turi būti prie gėrėjų. Kiaurai per keletą adynų stovi 
jie be žodžio, klausydamys pusgirčių blazgatijimo ir lauk- 
dami įvairumo. O juk ir susilaukia. Šit atsiliepė sidabriniai 
jų balsai: tai jau kas pasakė kokį „riebų“ juoką, šit neuž- 
ilgo ir tikra komedija prasidėjo. Venckaus Petras su Morkaus 
Jonu begerdamu supyko ir aštriai baras, neužilgo vienas 
šluoja antram į žandą, tas kimba į plaukus, ir abudu virsta 
į vieną kupetą ant aslos. Aplink juos renkas vainikas iš 
didžiųjų sustojęs, o mažieji kaip žąsiukai bėgioja aplink, 
tai pasikreipdami veiz į vidurį pro didžiuosius, tai ant suo- 
lų sulipdami per visų galvas. Širdis jų taip ir tvaksi; mis- 
lijate, kad iš baimės? O, ne! Iš azarto: katras katrą nuveixs, 
daugiaus dantų išbarstys, daugiaus plaukų nuraus, dau- 
giaus kraujo iš nosies ištekins, o tas regėjimas ar nevertas 
kelių adynų laukimo? Juk tokie regėjimai nuo senų senovės 
buvo ir žmonėms patikdavo ir patinka. Rymiečiai turėjo 
cirkus, kame mušės gladijatoriai vienas su kitu arba su 
žvėrimis; šiandien turime Ispanijoje mūšius su jaučiais, 
kurapkų ir gaidžių kapojimus. Nu, dėl mūsų palinksmi- 
nimo mes patys kapojamės. Allright! 

Miesčionims karčema, tai kaip didelių miestų gyven- 
tojams klubai, kame liuosą laiką praleidžia. Veizdėkitę! 


-68- 


m m 


Pavalgę pietų, miesto jaunimas vyriškosios lyties ir traukia 
į pakarčemes, vieni ieškodami pasivėlijusio sodiečio, kad 
prie ano prisikabintų ir geru ar piktu arielkos gautų, kiti 
ieškodami netikėtų atsitikimų, kad galėtų savo narsumą 
ir savo pečio tvirtumą parodyti, treti kortomis palošti, o 
paskui juos seka antroji, mažųjų, eilė, besimokinanti, kaip 
reikia ant svieto gyventi. Paleistuvystė kaip užsikrečianti 
liga platinas tarp jų, prasidėdama nuo papiroso, stiklo ir 
kortų, o jau ant ko pasibaigia —- skaitytojai geriaus už mane 
žino, nes kasdien po keletą išnykėlių regi. Baisu, jog 
pritildyti sąžinią ir ištvirkti! Kas prisižiūrėjo būdiškam 
mūsų Žmonių nupuolimui, jų palankumui prie pikto, tas 
aiškiai supras visą vodingumą jaunimui karčemas lankyti. 

Be mažko taip pat dedas ir sodose, kame yra karčemos, 
siauresniuose, žinoma, rėmuose, nes ten „mažesnis svietas“, 
bet visgi ir ten piktą savo įtekmę ant jaunimo karčemos 
padaro. Ateina šventvakaris, arba vakaras prieš šventę. 
Visi jauni vyriški traukia kaip gulbės į karčemą pasišne- 
kėti, kortomis palošti, o ir išgerti privargus beplepant. 
Neatskiriami mažieji, kaip čian buvę. Per kiauras naktis 
išbūna tose buvynėse, nors iš žiovavimo net žandai traška. 
Ant rytojaus reik priderančiame laike kelties, bet kur tau! 
Ilgai reikės gaspadoriui ir gaspadinei prie jų dainuoti, o ne 
vienai suvisu be pasekmių, — ir geriaus padarytų, kad 
veltuo laiko neleisdama pati jo darbus nudirbtų. 

Čia pašnibždomis kiekvienam į ausį pasakysiu, kad 
toks per naktis budėjimas ir išgėrimas ar nėr tiktai akstinu 
prie nečystatos? Į stalą sudaviau, tegul žirklės atsiliepia! 

Viršiaus steigiaus parodyti jums porą karčemos pa- 
veikslėlių, tegul mums to ir užtenka, nors gyvenime ne- 
suskaitomai daug jų yra. Geriaus paduosiu toliaus dar 
vieną — namų buities paveikslėlį, dėl kurio padarymo 
būtinai reikia pilkosios, kaip dėl paveikslo ištepimo ant 
sienos reikia aliejų. Turiu galvoje žemaičių talkas. 

Žemaičiuose taipogi daug sėja linų, kaip ir Lietuvoje, 
bet tiktai kitaip anuos išdirba. Ten beveik neregėjau arkliais 

sukamų mašinų ir didelių jaujų džiovinimui, džiovina jie 
klojimų jaujose, 0 mina senoviškų būdu su mintuvais. 
Darbas, žinoma, nespartus, vienai šeimynai būtų per 
nuobodus, užtat visumet tą darbą nudirba su talka. Pa- 
skirtoje dienoje gaspadorius suvadina keliolika jaunų 
žmonių abiejos lyties, kurie jau, nežinia dėl ko, nakties 
laike turi visą jaują išminti. Gaspadorius, susivadinęs 
svetimus, turi anuos priderančiai priimti ir pavaišinti, o 
žemaitis neišmano kitoniško vaišinimo kaip tiktai arielka. 
Prasidėjus vaišėms, kiekvienas turi savo dalią išgerti, nes 
norįs išsikalbėti gauna nemažai išjuokimų ir paniekinimų 
už tokį netikumą, kad jau ir vienos negal išgerti. Ar tai, 
girdi, nuodai, ar tu numirsi nuo vienos antros? 

Nėra ką daryti! Geria suaugęs, geria dešimties metų 
piemenėlis, geria bernaitis, geria ir mergaitė. Taip pasistip- 
rineę ir pasilinksminę eina visi pusgirti į pustamsį kloji- 
mą. Kaip jie ten „linus“ mina, kaip biškį pamynėję ant 
šiaudų ilsis, tai jau neturiu užtektinai drąsumo aprašyti, 
vien tikt norėtųs uždaryti klojimų duris ir uždegti stogą, 
kad su visa troba supleškėtų nelyginant kaip Sedomoji“, 
nes toks pat ir pasielgimas. 

Kame gi, paklauskite, pikto šaknis? Jaugi stokoje prie- 
žiūros, bet labiausiai vaišinime arielka. „Ar tu nuo vienos 
numirsi!“ — šaukia linksmas sandarbininkas. „Ar tai nuo- 
dai?“ — priduria gaspadorius. O nežinodami abudu pasako 
tiesą. Taip ir vienas stiklas nepripratusiam jaunam, 0 
labiausiai jaunai yra tikru nuodu ir beveik būdiška smerčia; 
tuojaus pasidaro nenatūrališkai linksma, kraujas muša į 
veidą, drąsumo taipogi daugiaus, — argi tolie lig pikto? 

Ei, tėveliai, prastai dedas su jūsų vaikais, ei, gaspado- 
riai, ant jūsų sąžinios bus samdyta šeimyna. Metas per- 
traukti tą piktą netvarką. Bet kaip? Atsakymą regite 
viršiaus parašytą: per santarvę, valsčiuje padarytą. Dabar 
daugelis ir geros valios žmonių išsitaria: „Suprantu, kad 
prastai yra, bet ką vienas padarysi kitaip užsimanęs? 
Neturėsime talkos, nė šeimynos“. Tiesa, nors ir verksminga 

tiesa, bet visiems gaspadoriams sutarus, jau nė vienas 
samdininkas nebgalėtų nieko užmetinėti. Kas vėl kaltas, 
kad, pagal pačių gaspadorių nuomonės, šeimynos nebe- 
galima įveikti? Patys gaspadoriai, jų apsileidimas ir būdiš- 
kas menkumas. 

Mano roda tokia pat, kaip ir pirmame skyriuje buvo: 
1) jaunimas abiejos lyties negal į karčemą nė žingsnio 
įžengti; sugautą vyresnį lai valsčiaus sūdas saviškai 
nubaudžia, jaunesnį — patys tėvai arba gaspadoriai, kad 
atmintų; 2) mergaitės, kuoleik jaunos, negal gerti nė vieno 
stiklo arielkos, sugautas dideliai nubaust; jei neklausytų - 
apskelbti visai sodai, kad tokia yra girtuoklė; 3) gaspadoriai 
moka koronę už davimą jaunimui arielkos arba už išlei- 
dimą į karčemą. Parodykite, kad esate vyrai — ne virbalai: 
padarykite tokį prigavarą, o per tai ir jums naudos, ir 
Dievui garbės pasidaugins. O gal ir anie seni laikai sugrįš, 
kada pasilinksminimo ieškojo muzikoje ir giesmėse, o ne 
kortose ir arielkoje. 


PRADINIS MOKINIMAS 
ŽEMAIČIUOSE 


(Pagal J. Vitortą'. Przegląd Powoszechny“ 1895,3) 
Š 8 y 


Pradžioje bėgančiojo ar tai pabaigoje praėjusiojo, jau 
gerai nebeatmenu, dešimtmečio buvome liudininkai ne- 
švankios kritikos J. Šliūpo kningelės „Litwini i Polacy““. 
Autorius galėjo kartais su tiesa apsilenkti, galėjo mažus 
dalykus ištempti dėl pridavimo aniems didesnės vertės ir 
svarumo, galėjo negerai sujungti priežastes su pasekmėmis 
ir per tat išvesti klaidingas konkliuzijas; kritikos darbas 
neapkęsti neteisybės ir aną parodyti. Žinomas Petraburko 
lenkiško „Kraj'aus““ korespondentas iš Lietuvos Jonas Vi- 

tortas paminėtoje kritikoje (nes tai jis buvo jos autorium), 
pažymėtoje antrašu „Litwomani“ ir patalpintoje „Kraj'aus“ 
prieduose, atliko tą darbą pagal savo galės. Ir visa būtų 
gerai buvę, kad jis pats būtų neapsilenkęs su tiesa. Tėvy- 
nės meilė, kartais iš tikro gal per aiškiai pasirodanti 
jaunuosiuose lietuviuose, davė jam progą užmesti jiems 
paniekinantį vardą — litvomanų, plačiai paskui pasklidusį 
po Rosiją, Lietuvą ir Lenkiją, bjaurindamas vargstančius 
dėl savo Tėvynės atgaivinimo lietuvius. Pagal autoriaus, 
aukštinimas savo Tėvynės, sanbrolių garsinimas ir ragini- 
mas būti tėvynainiais tai yra liga, manija, medžiaga išjuo- 
kimui garsių jumoristų. Nešvankus išvardijimas rado gerą 
dirvą pas minkštagalvius, su pasigėrėjimu ir dabar tą 
vardą tebevartojančius, ir nešvankumas tebėra, nors jau 
gerokai metų praslinko į užmiršimą. Kaip saulė aiškus 
buvo jo tikslas — satyra nubaidyti lietuvius nuo užmanymo, 
taip nemalonaus jų sasiedams lenkams, prie kurių, Dievas 
žino, kas jį stūmė. 

Tempora mutantur (laikai persimaino)... Šiandieną Vi- 
tortą, kitados paniekinusį parodančius pasauliui savo 
Tėvynę, matome bešnipinėjantį, besiknaisiojantį jos vidu- 
riuose. Iš netyčių kartais pasirodo ir simpatijos spindulė- 
lis straipsniuose, talpinamuose Krokuvos lenkiškame „Prze- 
gląd Powszechny“. „Lądy ludowe na Litwie“, „Szkolnict- 
wo ludowe na Žmudzi“, „Postępy prawostawia w Gub. 
Kowienskiej“? yra kaip atlyginimu už nešlovę. Tegul kalba 
pasauliui apie mūsų geras, o nors ir piktas, bet tik teisingas 
puses, tegul mus pažįsta, beg neišnyks kumet nors panie- 
kinimo vardas, beg neužsidės garbės vainiko ir tie, kurie, 
kitiems terodydami, mus pamylėjo. Tegul rašo nors ir 
svetimoje kalboje, jei jau nemoka savos, kurios buvo išsi- 
žadėjęs: vis tai skatikas į mūsų iždą. 

Ką jis padarė prieš kitus, padarykime prieš save: at- 
verskime vieną antrą mūsų praeities istorijos lakštą ir 
paveizdėkime, koks buvo, o iš dalies ir koks yra žmonių 
apšvietimo padėjimas Lietuvos Kunigaikštystėje. Pasinau- 

doti gal p. J. Vitorto „Szkolnictwo ludowe na Žmudzi“ ne 
dėl to, kad tas straipsnis turėtų ką ypatingą naujo: auto- 
rius yra paprastu kompiliatorium iš žinomo Jaroševyčės“ 
ir jubiliejinės knygos Kauno gub.“, taipogi ir metinių „Pam. 
kn. Kauno gub.“, bet dėl to, kad ten randame rūpestingai 
apmestas gijas, ant kurių kiti, turintys daugiau žinių, gali 
išausti visą Lietuvos mokyklų ir mokinimo istoriją. Šal- 
teniai, iš kurių jis sėmė, mums yra lengvai prieinami, todėl 
ne kuriuos mažmožius apleidžiau: jie gali būti interesingi 
tiktai užrubežiškiams. 

Vienas vienok nemeilus ruožas tiesias per visą gan ilgą 
straipsnį, ruožas, galįs pareikalauti ir nuo p. Vitorto 
atsakymo už tiesos iškreipimą. Autorius, užsimanęs per- 
kratyti Žemaičių „žmonių“ mokinimą, kiek tik kartų 
užliečia tuos „žmogusus“, visur matai juos „chlopais“; 
žemaitį autorius identifikuoja su „chlop“ ir kito vardo 
aniems neranda. Minėdamas gi mūsų apšvietimo korifėjus 
Radzivilus, Tiškevyčes, vyskupus, atsargiai anuos apeina, 
o pagirdamas pavadina „gorliwy obywatel““, suprask - ne 
žemaitis. Lenkų akivaizdoje Žemaitija visgi autoriaus 
parodyta „chlopiška“, lygiai kaip ir jų Literatūra - žmonių 
(suprask — chlopų) - „ludowa“. Autorius sakos regėjęs 
lietuviškus raštus; jei iš tikro regėjo, tai reikėjo ir perskai- 
tyti, būtų atradęs, kad lietuviai turi ir bajorus, ir pradžią 
inteligentiškos literatūros, ne vien „ludową“. Na, tiesa, iš 
karto nėra ko taip daug reikalauti: kakinkimės lig ko ir 
trupučiais, nuo turtingųjų stalų krintančiais... Juk mes 
prie to pripratę!? 

1. Pirmąkart aplankęs Žemaičių žemę pasistebės, kad 
daug didesnė valsčionių dalis bažnyčioje meldžias iš 
knygų, o ant Kuršo rubežiaus tai kuone visi; parapijų 
sąrašai liudija, kad skaitlius analfabetų (nemokančių 
skaityti) kraipos tarp 1575-5070, apskritai siekdamas 4046. 
Tarp mūsų kalvinų mokėjimas skaityti yra visuotinis su 
retomis išimtimis. Toks dalykų padėjimas pasidarė iš 
lengvo, be nepaprasto vargo, vienutinai privatiško užsima- 

nymo keliu, labiausiai katalikiškos dvasiškijos, kuri įsodino 
žmonių apšvietimo diegą, ilgai ir palengvo aną auklėjo, 
įvaisė tarp žmonių nuomonę, kad gėda nemokėti iš knygos 
melsties: „Visų paniekinimo auka pasidarytų tas sodietis, 
kurį išvystų be maldaknygės“, - rašė Liudvikas iš Pakė- 
vės daugiaus kaip prieš pusę amžiaus („Wspomnienia ze 
Žmudzi“)'“. Ir dabar tas dalykų padėjimas mažai teatsi- 
mainė; tą galime išaiškinti tiktai istoriškai, ir dėl to 
padarysiu trumpą, paviršutinę peržvalgą Žemaičių mo- 
kinimo praeities. 

Sunku sutikti su tuo, kad per 90 metų po priėmimo 
katalikystės nebūtų buvę Žemaičiuose nė vienos mokyk- 
los, turi būt buvo jos prie Medininkų katedros, kaipo ir 
prie didžiųjų parapijos bažnyčių, vienok neliko jų nė 
žymės. Pirmąjį mūsų sulaukusį paminėjimą apie mokyk- 
los įkūrimą randame Tauragių bažnyčios ir klebonijos 
erekcijos akte 1507 m.; ji buvo įtaisyta Jono Bartašino 
turtais su užsergėjimu, kad mokytojas mokėtų žmonių 
(vulgaris) kalbą; ten mokino lietuviškoje kalboje lotyniškos 
ir cerkviškai slaviškos kalbos, skaitlių ir bažnytinio giedo- 
jimo. Nuo tos mokyklos įkūrimo lig reformacijai nėra 
paminėjimų apie naujų mokslaviečių atsiradimą. 

Gerai žinome, kaip sunkiai nusvėrė Lietuvos ir Žemai- 
čių likimą tikėjimo reforma, priartindama susilenkavimo pro- 
Cesą, padariusį galą visų valdingai lig to laiko baltrusystei. 
Vienok lietuviškas liežuvis pasiliko ir toliaus valsčionių 
kalba, nors ir rados žmonės, norėję pakelti aną lig litera- 
tūriškų kalbų vertei ir pasinaudoti dėl tikėjimo propagan- 
dos. Tikėjimo spiriamas Prūsų kunigaikštis Albertas liepė 
atspausti pirmąją lietuvišką knygą; buvo tai vertimas 
mažojo dr. Martyno Liuterio katekizmo, išėjęs iš po spau- 
dos Karaliaučiuje 1545 ar 47 m.“ Liuterystė stojo ant Lietu- 
vos slenksčio naminiuose rūbuose, vienok neįgijo pasive- 
dimo, turi būt dėl savo vokiškumo, kurį, tiesą pasakius, 
užlaiko lig šiolei. Tuo tarpu kalvinystė, nors ir lenkiškuose 
rūbuose, tuomet dar įžymiai svetimuose, labai prasiplatino, 

apimdama aukštosias ir vidurines bajorų luomas, o iš 
dalies ir turtingesniuosius miesčionis. Tiktai Žemaičiuose 
turėjos tėvų tikėjimo žmonės, da perpus stabmeldžiai. Kuo 
buvo pas mus reformacija, rašo Jaroševyčė: „Klebonai buvo 
arba išmetami iš bažnyčių ir turtų, arba patys, pačias 
vedę, perkeisdavo bažnyčias į kalvinų susirinkimus. 
Ištuštėjo ir klioštorių mūrai. Griovė altorius, naikino 
abrozdus, paniekino šventas vietas ir bočių grabus, paga- 
liaus kraujas aptaškė ne kurias bažnyčias. Septyni šimtai 
parakvijų skaitės Lietuvoje prieš reformą, o apie 1566 m. 
tik 6 kunigai bepasiliko Žemaičiuose, kituose pavietuose 
gal tik tūkstantysis išsigelbėjo nuo reformos“ („Obrazy 
Litwy“““, II, 36). Su kalvinyste visliai kerėjos arijonystė, o 
miestuose tarp vokiečių veisės liuterystė, netrūko ir kitų 
sektų. Tas tikėjimiškas krutėjimas iš tikrųjų buvo labai 
seklus ir paviršutinis; į žmonių kuopas nėkumet neįsibro- 
vė kaip paskui katalikystė: žmonės tiktai matomai priim- 
davo kalvinystę, priversti prie to bajorų. Apskritai sakant, 
kalvinystė pasiliko visuomet tikėjimu didelės mažumės, 
nors ir labiaus civilizuotos ir įtekmingos... pagaliaus žydė- 
jimo dienose. Nekenks čia pridurti, kad niekur neradau, 
kad kalvinų dvasiškija būtų steigusis palengvinti sunkų 
lietuvio valsčionio likimą. 

Neužilgo atsitiko protestantlystės nupuolimas, staiga 
katalikiška reakcija, beveik antras Žemaičių atvertimas ir 
t. t. Kartu su religišku krutėjimu, gal jo pakeltas, ėjo didelis 
protų judėjimas, kurio įranke buvo lenkiška kalba. Tuomet 
tai per kunigaikščių Radzivilų steigimus atsirado protes- 
tantiškos mokslavietės, kurios ilgai užsilaikė pagal tuome- 
tinės pedagogijos; ten tai pirmąkart pradėta buvusioje Didžioje 
Lietuvos Kunigaikštystėje moky lenkiškos kalbos, išstumiant 
cerkviškai slavišką. Mikalojus Juodas kunigaikštis Radzivilas, 
tikras kalvinystės apaštalas, gausiai šelpė mokytus ir 
besimokinančiuos, dėl pritaisymo atsakančių mokytojų jis 
įkūrė prie Karaliaučiaus ir Oksfordo visuotinyčių stipen- 
dijas, savo dvaruose statinėjo kalvinų susirinkimus (bažny- 

čias), prie kurių tuojaus atsirasdavo ir mokykla. Dabartinės 
Kauno gubernijos rubežiuose su Lukaševyče“ rankose pri- 
skaičiau daugiaus ne 50 susirinkimų, tarp kurių apie 40 
buvo parapijinių, gal tiek pat ir mokyklų buvo. Jose 
mokyta vaikus abiejos lyties skaityti, rašyti ir skaitlių, 
podraug ir tikėjimo pamatų, reikalingų žinoti prie konfir- 
macijos; liturgiškas liežuvis susirinkimų, prie kurių buvo 
mokyklos, buvo ir išguldžiamu (mokinimo) liežuviu, ir dėl 
to daugumas mokyklų buvo lietuviškos. Ta aplinkybė 
privertė spaudinti lietuviškai veikalus su liturgiška ir 
religiška įtalpa, nors ir labai nedaug. Spaudinta Prūsuose 
ir Vilniuje, nuo 1650 m. per kelias dešimtis - Kėdainiuose, 
o lietuviškos Biblijos vertimas (taip vadinama Chylinskio 
Biblija) tai net Londone. Buvo tai daugiausiai vertimai iš 
lenkiško; taip Zofija Pašušvė““, Rietavo tijūnienė, liepė iš- 
versti it atspausti savo kaštu Rėjo Postillą: „Postilla Lie- 
tuwiszka Tatay est Ižguldimas prūstas Ewangeliu ant kož- 
nos Nedelios ir Szwentes per wisus metus kurios pagal 
buda sena Bažnicžioy est skaitomos... Nokladu Jos Mili: 
Ponios Zophios passusswes... Metuose Diewa 1600“; tas 
vertimas draug su taip vadinamu Kėdainių kancijonalu 
„Kniga Nobažnistes Krikščioniszkos Ant garbos Diewuy 
Traycey... Ant wartoim4 Bažnicioms dides Kunigistes Lie- 
tuwos Kiedaynise... 1653“ — ilgai buvo vartojamos kalvinų 
žmonių mokslavietėse, dėl to tai ir paminiu apie jas. Buvo 
taipogi ir prie liuteriškų susirinkimų viena antra lietuviš- 
ka mokykla. . 

Protestantiškos mokyklos žydėjo labai neilgai, bet jos 
labiausiai privertė katalikišką dvasiškiją prie veiklumo ant 
dirvos žmonių apšvietimo religiškoje dvasioje. Tą karę 
pradėjo Melchijoras kunigaikštis Giedraitis, Žemaičių 
vyskupas antroje XVI amžiaus pusėje, prisakydamas mokyti 
žmones tikėjimo, taipogi skaitymo ir rašymo; 1595 m. išėjo 
iš po spaudos Daukšos katekizmas, ar ne pirmoji tik ka- 
talikiška knyga lietuviškoje kalboje. Atėjo gadynė antrojo 
Žemaičių atvertimo, kame didžiausią rolę išpildė jėzavi- 


76 


tai. Tas zokonas atsikreipė prie žmonių jų prigimtoje 
motiniškoje kalboje ir drąsiai išėjo ginti juos nuo kalviniš- 
kų bajorų; naikindami kalvinystę ir stabmeldystės palai- 
kas, uoliai mokino tikėjimo ir būdiškumo (morališkumo) 
tiesų. „Nedaug atsirado asabų, 0 ir tas mums suteikė kunigų 
Jėzavitų zokonas XVI ir XVII amžiuose, norinčių tobulinti ir 
platinti tėvų kalbą“ („Obrazy Litwy“, II, 155,) - sako Jaroše- 
vyčė. Čia gana paminėti dvi pavardi: Jono Jaknavyčės (1609- 
1668)", tikro žmonių apaštalo, kurs išleido maldakningę, 
Evangelijas ir katekizmiškus pamokslus, kaipo ir Konstanti- 
no Sirvydo (1598-1631), per gerai žinomo prabočiaus lie- 
tuviškų žodynininkų ir gramatikų. Apskritai sakant, 
zokonas, prisidėdamas prie tautiškos literatūros auklėjimo, pasi- 
darė nuopelnus ir ant apšvietimo dirvos, nors pradiniu moki- 
nimu jėzavitai beveik suvisu neužsiimdavo; pakeisdavo juos 
tame dvasiškieji kitų regulų ir svietiški kunigai. Nėr 
žinios, kiek buvo mokslaviečių, ale neabejotinai jos buvo 
parapijų miesteliuose prie didžiųjų bažnyčių ir kliošto- 
rių; taip zokoninkės mergaitės užlaikė mokslavietes dėl 
mergaičių Kražiuose ir Krakėse. Pradžioje XVII amžiaus 
iš privatiškos iniciatyvos įkurta 13 parapijinių mokyklų, 
kaip Jaroševyčė sako. Tose mokyta, apart religijos, lietuviš- 
kai skaityti ir rašyti, taipogi ir pradžios skaitlių, kartais 
pridėdavo mokslą lenkiško ir lotyniško liežuvio, taipogi ir 
bažnytinio giedojimo. Mokinimo tikslas buvo patvirtinti 
tikėjime. Ne kuriose mokyklose mergaitės mokinos kartų su 
berniukais. Mokytoju paprastai būdavo zakristijonas, tiktai 
religiją apsakinėdavo klebonas arba kamendorius. 

Švedų užpuolimas, naminė karė sunaikino visą kraštą, 
didžioji dalis katalikiškų mokyklų išnyko, o kalviniškos 
beveik visiškai, vienok kad viesulas šiek tiek nurimo, tiktai 
protestantiška dvasiškija pradėjo triūsties apie mokinimo 
dalykus, katalikiškieji užsilaikė pasistebėtinai šaltai, ką 
galime sau išsiaiškinti susilpnėjimu didžiojo akstino — 
kalvinystės, kuri verste vertė darbuoties toje pakraipoje. 
Daug gero tame laike padarė dėl kalvinų mokyklų nua- 

liotas kunigaikštis Boguslovas Radzivilas; padėkavojant jam, 
kėlės jos truputį, nors gimnazija Biržuose nuslinko lig 
aukštosios parapijinės mokyklos, o kėdainiškė nustojo 
senojo savo garsumo. Kunigaikščio Boguslovo duktė Liud- 
vika'" da uoliaus globojo žmonių apšvietimo dalykus; taip 
ji pavedė kaštą 12 jaunikaičių, taisančių už rubežiaus ant 
mokytojų; liepė spaudinti ir dalyti žmonėms knygas, 
evangelijas, katekizmus, maldaknyges ir kitus religiškus 
veikalėlius lietuviškoje kalboje; duosniai apveizdėdavo 
mokslavietes, žodžiu, darydavo, ką galima buvo padaryti 
prie Jono III“. Kad Veinarave, sodoje dabartinio Panevėžio 
pavieto, atrado tikrus stabmeldžius, kunigaikštytė rašė 
reformuotos Naumiesčio parapijos klebonui: „Teikis Jo 
Mylista išdalyti nabagams tiek (katekizmo) egzempliorių, 
kiek reiks, o jeigut netektų, liepsi paduoti daugiaus at- 
spausti ir padaryti tą, kas man priguli ir bus galima, kad 
tik Jūsų Mylistos, ten esantys, duotumėte žinią, ko tam 
reikėtų“ („Dzieje košciotėw wyznania helweckiego w Lit- 
wie“, Lukaszewicz, 1, 285); tuos rūpesčius vienok pertraukė 
kunigaikštytės be laiko myris 28 gyvenimo metuose (1695). 
Naminė karė, pasibaigusi naikinančia kova prie Alki- 
ninkų“?, svetimųjų užpuolimai, pavietrės ir bado metai 
pavertė kraštą į tuščią; mokslavietės nupuolo. 

Kad po 1717 metų Žemaitija pradėjo kelties nuo nu- 
trenkimo, jau niekas nebesirūpino apie Žmonių ap- 
švietimą, tiktai kur ne kur iš klebonų mylistos kėlės 
katalikiškos iškalėlės, kalviniškos gi tame laike kuone 
visiškai išnyko iš priežasties stokos publiško apgynimo. 
Betgi Žemaitija niekuomet nebuvo pasiekusi tą laipsnį 
ubagystės, netvarkos ir glušumo (mulkystės), kaip Lietuva, 
kurios žmonės beveik į laukinius pavirto, taip, kad ne- 
galėjo nė pamislyti apie pagerinimą kartaus savo likimo, 
kaip teisingai užtėmija Jaroševyčė. Daug priežasčių, kurių 
čia neminėsiu, ant to susidėjo. Visgi žmonių apšvietimo 
kibirkštis užsiliko, geresnis likimas aušo nuo pusės XVIII 
amžiaus. 

Katalikiška dvasiškija vėl pradeda ruošties apie parapi- 
jinių mokyklų įtaisymą. Edukacijos komisijos įstatymai ir 
reformos labai mažai anų tedasilytėjo; palikdama principe 
ant jų perdėtinystę, atidavė į katalikiškos dvasiškijos 
prieglobstą. Jos triūsa rado gerą dirvą: šviesus žmogus, 
uolus „obyvatelis“ kun. Jonas Lapatinskas“", Žemaičių 
vyskupas, paliepė, kad iš bažnytinių turtų kiekviename 
parapijos miestelyje būtų uždėta mokykla, kuriose kunigai 
turėjo lietuviškai mokyti vaikus religijos, skaitymo, rašymo, 
skaitlių ir bažnytinio giedojimo, o ne kuriose svarbesnio- 
se — lenkiškos ir lotyniškos kalbos; tas paliepimas tuo 
veikiaus buvo išpildytas, kad krutus vyskupas, lankydamas 
kasmet bažnyčias, lankė ir mokyklas, ragindamas prie 
mokymos, o ir pats mokino mokykloje Viržuvėnuose, pa- 
prastoje savo rezidencijoje. Žinoma, kad toks paveikslas ra- 
do pasekėjus; taip Karpis“ uždėjo mokyklą, duosniai aną 
apveizdėjęs „dėl Joniškėlio valsčiaus berniukų“; ji lig 
šiolei tebėra ir vadinas „fundušava“. Savo dvaruose mo- 
kyklas statė Zaluskiai“, o karališkiuose — iždininko pagel- 
bininkas Tyzenhauzas“. Įstatymų išpildymas ne visuomet 
buvo pakaktinas: matyt, kad tai prigulėjo nuo, manding, 
aukštosios dvasiškos valdžios ir klebonų uolumo, bet į 
užmiršimą niekumet nenuėjo. 

Priminsime, kad per Seimo konstituciją 1768 m., pripa- 
žinusią disidentų toleranciją, kalvinų mokyklos vėl pasi- 
kėlė, bet nebeatgavo senoviško aiškumo. 

Politiški persimainymai, Lenkijos išnykimas mažai pa- 
gadino pas mus žmonių mokinimo padėjimą, pagaliaus 
neilgai trukus šviesiuose Vilniaus universiteto laikuose 
pasikėlė ir sutvirtėjo. Tuomet tai žmonių literatūra pradė- 
jo užsiimti ir svietiškais dalykais (poemos Donelaičio iš 
XVIII amž. nepriguli prie žmonių literatūros), ne tiktai 
dvasiškais arba būdiškais. Strazdelis, Ivinskis, Stanevyčė 
(žmonių karžygis 1831 m.)“ ir kiti su pasivedimu rašo 
žmonėms lietuviškai. Daug prieinamų vidutinių moksla- 
viečių, nemaža stipendijų ir konviktų dėl neturtingo 

jaunimo dideliai palengvino lavinimą „mužikų“ vaikų, 
kurie tuomet lengvai kliūdavo ir į universitetą. Vienok 
neilgai taip buvo, nes jau paliepimas 1827 m.“ užgynė 
valsčionims įstoti į gimnazijas, leisdami pabengti daugiau- 
siai pavieto mokyklą. Paskui po atsitikimų 1831 m. paeiliai 
buvo nukeltos visos klioštorių mokyklos ir daug svietiškų, 
o likusios įtaisytos pagal vieną paveikslą ir įvestas rusiš- 
kos kalbos mokslas, nukentėjo taipogi ir katalikiškos para- 
pijinės mokyklos, vienok tai čia, tai te didžioji jų dalis 
užsiliko; nieks apie jas nesirūpino. Privatiškos asabos 
kartais labai energiškai paremdavo tame laike dvasiškijos 
darbą; gana paminėti kunigaikščio Ireniejaus Aginskio““ ir 
grapo Jono Tiškevyčės“, Biržų ordinato, vardus. Toje ga- 
dynėje Liudvikas iš Pakėvės rašė: nuo senų užvestas 
paprotys mokyti sodiečių vaikus skaityti, rašyti ir skaitlių 
užsituri ir šiandien. Tuomet tai gyvenimas išdirbo tipą 
keliaujančio mokytojo, arba taip vadinamo direktoriaus, 
kurs vaikščiojo iš sodos į sodą mokydamas vaikus. 
Pagaliaus nebuvo susilpnėję padavimai, kad garbės 
vertas atminties kunigas Motiejus Valančauskas, uolus 
darbininkas ant žmonių apšvietimo ir jų literatūros dirvos, 
liko Žemaičių vyskupu; jis sekė pėdomis garsaus savo 
pirmsekio Lapatinsko. Dideli proto ir charakteriaus priva- 
lumai, nesuteptas gyvenimas, pasielgimas, pilnas vertės 
rimtumo ir takto, pelnydavo jam visų guodonę ir svarbu- 
mo (gerai žinomas yra atviras atrėmimas, duotas general- 
gubernatoriui 1866 m. Kaune ant vagzalo. „Znajete li, Vaše 
Preosviaščenstvo, čto mnogo katolikov prinimajet pravosla- 
vije?“** — paklausė Kaufmanas?. „Tiem lučše, Vaše Vysoko 
Prevoschoditelstvo!?? — atrėmė vyskupas, — niežuota avis 
visą pulką gadina!“). Daug įgijo Žmonių apšvietimas, kad 
parėmė aną savo galinga įtekme toksai žmogus, tuo la- 
biaus kad ir aplinkybės nuo 1856 m. persimainė ant gero- 
sios. Dėl to gi apie 1859 m. kuone nebuvo parapijos, netu- 
rinčios mokyklėlės, kame mokė lenkiškai arba lietuviškai, 
pagal vietinių aplinkybių, skaityti, rašyti, skaitlių ir 

religijos; tuometinis gubernatorius St. Chominskis“!, kiek 
galėjo, rėmė dvasiškijos darbus. Rudenyje 1861 m. staigiai 
puolo prie uždėjimo prieigų dėl vaikelių ir mokyklų, dėl 
vaikų ir paaugusių (nedėlinės mokyklos), po metų jau 
buvo anų apie 500. 

Vienok greit užtiko revoliucijos viesulas, o kad nutilo 
šiek tiek, dalykų padėjimas persimainė lig nepažinimo; po 
1863 m. visos be išimties privatiškos mokyklos sugriuvo, 
o iš parapijinių užsiliko tik turinčios savo turtus, ir tuos 
ant galo valdžia atėmė. Nuo to laiko prasidėjo rusiškos 
iškalos ir dėl žmonių, nors mėginimai rusifikuoti per 
mokyklas prasidėjo daug anksčiaus. Jau 22 liepos sen. st. 
1842 m. caro paliepimas nutarė, kad viešpatystės dvaruose 
būtų uždėtos žmonių iškalos dėl apšvietos platinimo 
(gero viešpataujančios kalbos pažinimo), kaipo ir pritaisy- 
mo valsčiaus tarnų; viešpatystės gėrybės ministeris, paaiš- 
kindamas tą caro paliepimą, 20 kovo sen. st. 1843 m. 
užtvirtino įstatymus apie mokyklas karališkuose dvaruose. 
Pagal anuos, mokytoju turėjo būti pravoslaviškas dvasiškas 
arba džakonas, o jo pagalbininku — djačokas arba psalty- 
rinkas“; mokykla turėjo kaštuoti 250 rub.: mokytojui algos 
85 rs.“?, jo pagalbininkui 75 rs., sargui 17 r. 50 k., ant 
triobos pasamdymo, pakuros ir šviesos 45 rs. ir ant kitų 
mokyklos išleidžių 27 r. 50 k. Dėl tų mokyklų užlaikymo 
uždėta ant karališkųjų valsčionių skiriamas mokestis. 
„Ale praktikoje gr. Kiseliovo paliepimas““, - sako jubiliejinė 
knyga „Kauno gubernija per gadynę 1843-93 m.“, - Kauno 
gubernijoje negalėjo būti išpildytas. Padėti mokytojus iš 
tarpo pravoslaviškų dvasiškųjų pasirodė labai neparanku, 
nes visi vaikai išpažino katalikystę“. Pradėjo todėl skirti 
mokytojais svietiškus žmones, betgi neturinčius nieko 
vieno su pedagogika; paprastai buvo tai inteligencijos arba 
biurokratijos išgamos. Dėl palengvinimo sunkios užduoties 
išmokyti lietuvius ir žemaičius rusiškos kalbos pirmąkart 
buvo išduoti rusiškai-lietuviškai elementoriai; Telšių, 
Šiaulių ir Raseinių pavietuose apšvietimo ministerija už- 


81. 


dėjo 8 parapijines mokyklas pagal mislies įstatymo 1828 m. 
„Uždėdama tas mokyklas valdžia geidė susilpninti bažny- 
tinių mokyklų įtekmę, kuriose ne tiktai nemokyta rusiš- 
kos kalbos, bet pagaliaus ignoruota, paremiant lavinimą ant 
lenkiškos arba lietuviškos kalbos“, — sako minėta knyga. 
Tose mokyklose mokino rusiškai, betgi iš reikalo šelpės 
vietinėmis kalbomis, tiktai religijos mokslas buvo mokyti- 
nių motyniškoje kalboje vedamas. Moteriškų viešpatystės 
mokyklų nebuvo visiškai. Mokyklas prižiūrėjo skiriamos 
valdžios šakos, vienodumo nė žymės nebuvo. 1864 m. 
pradinių mokyklų, prigulinčių nuo viešpatystės turtų 
ministerijos, oficijališkai buvo 35 su 1432 mokytiniais, 
įtrauktais į mokytinių sąrašą; iš tikrųjų nebuvo nė 
vieno mokytinio. Tame tai laike prasidėjo karštas administ- 
racijos rūpinimas apie rusiškų mokyklų uždėjimą, kurios 
turėjo per 20 metų surusifikuoti visą kraštą. Pradinių 
mokyklų įstatymus dėl Šiaurvakarinio krašto caras užtvir- 
tino jau 23 m. sen. st. 1863 m.“", bet Kauno gubernijoje pri- 
taikinti juos buvo galima tiktai pasibaigus maištui, t. y. pa- 
baigoje 1864 m.; 26 lapkričio atidengė Panevėžyje pradinių 
mokyklų direkciją, kurią 4 bal. 1865 m. perdangino į Kau- 
ną. Toje valandoje klausimas lenkiško ir lietuviško liežu- 
vio jau buvo išrištas: lenkiškas buvo visiškai pašalintas, 
lietuviškas paliktas kaipo pašalpa vaikams, lig neišmoks 
užtektinai viešpataujančios kalbos, mokytojams mokinant 
skaityti ir kunigams dėl pradinio religijos pamokinimo. 
Ant pastatymo nelemtos atminties Mikuckio““, Varšuvos 
universiteto profesoriaus, mirusio 1890 m., į lietuvišką 
rašybą įvedė rusiškas raides (graždanką), užgindami 
toliaus spaudinimą lietuviškų knygų lotyniškomis litero- 
mis, per ką išnaikino Iegališką lietuvišką literatūrą. Kata- 
likų kunigai buvo suvisu pašalinti nuo mokinimo, apart 
religijos. Žmonių apšvietimo dalyką rėdas pasiėmė į savo 
rankas. Tuometinis didis Lietuvos valdytojas Muravjovas 
pripažino, kad Kauno gubernijoje neverta taisyti pradines 
mokyklas viešpatystės kaštu, nes valsčionys čia yra turtin- 

gesni nekaip kitose lietuviškose gubernijose, todėl komiso- 
riai prie valsčionių reikalų pradėjo lenkti (su policijos ir 
kariumenės pagalba) valsčius prie anų įtaisymo. Tokio- 
se aplinkybėse komisoriams gangreit sekės: susirinkimas 
(skodas) tylėjo, o tą tylėjimą turėdams už sutarimą, rašė 
jo vardu nusprendimus apie mokyklos įtaisymą. Ne tokie 
tai buvo laikai, kad būtų galima buvę ieškoti teisybės. Jau 
1865 m. parapijinių mokyklų buvo 22, pradinių 76 (apart 
35, prigulinčių prie viešpatystės turtų ministerijos), taipogi 
bažnytinių (protestantiškų) — 16; visose skaitės 3'/, tūkst. 
mokytinių. „Gadynę 1864-68 m. reikia pavadinti gadynė 
karšto darbavimos apie pradinių mokyklų įtaisymą; jau 
1868 m. skaitės 186 mokyklos su 6000 mokytinių“. Už savo 
stovį ir medžiagišką aprūpinimą mokyklos turi padėka- 
voti komisoriams ir „tikram supratimui“ pradinių mokyklų 
reikalų, kurių tikslu yra — įvaisymas tarp neišlavintų ir 
sufanatizuotų lietuvių ir žemaičių rusiškos kultūros ir 
tautystės pamatų. 

Verta arčiaus prisiveizdėti klausimui apie pradinių mo- 
kyklų įtaisymą. Žemaičiuose įtaisymo pareigos buvo 
uždėtos ant valsčionių, kurie vienok, nežiūrėdami į visą 
tuometinį baisumą, nelabai skubiai statė triobas, teisinda- 
mies stoka medžiagos; dėl to gi 17 vas. 1860 m. nutarta 
išduoti iš karališkų miškų medžiagą, o valsčius priversti 
tikt padirbti. Taip tatai mokyklų įtaisymas ėjo sparčiai: 
1864-68 įtaisyta 119; pagaliaus 1868 m., sunkaus neužau- 
gimo, bado, atidengta 3 mokyklos. Neužilgo karštis pradėjo 
mažinties: nuo 1868-72 įtaisyta 12, o nuo 1872-82 tiktai 5; 
nuo 13 metų nė vienos viešpatystės mokyklos nėra įtai- 
sytos. Svarus buvo mokytojų klausimas; atsakyta užpra- 
šant auklėtinius dvasiškų pravoslaviškų seminarijų, bet 
tiktai iš gilios Rosijos. Apart aprūpinimo mokytojų alga, 
daržais ir sanpyliais, pridėta jiems da daug tarnystės 
privilegijų, kaip tai: emeritūra sutrumpinta lig 15 metų; 
žinoma, kad tai vis prilygo tiktai tikriems ruskiams, atėjū- 
nams iš pat Maskvos gilumos. Daugybė privilegijų ir da 

daugesniais prižadėjimais priviliotas inteligencijos išgamų 
debesys puolo ant naujo uždarbio. Buvo, tiesa, tarp jų 
žmonės, kurie mokinimą Žemaičiuose turėjo kaipo kokią 
civilizavimo kunigystę, bet tokių buvo labai nedaug; tuo 
reikia išaiškinti, kad tarp mokytojų atsirado du, kurie su 
atsižymėjimu pabaigė universitetą; 1868 m. tarp mokytojų 
atsirado 3 geometrai, mokytinis Mediškos akademijos ir t. t. 
Didžioji gi dalis buvo Tverės seminarijos mokytiniai be 
skyriaus ar buvo pabaigę ją, ar ne. 

Jau tuomet pripažino reikalą įtaisyti skyrimų mokytojų 
seminariją dėl pritesėjimo Kauno gubernijai ir lietuviškiems 
pavietams Vilniaus gub. mokytojų, nors kiek pažįstančių 
žmonių kalbą. Panevėžyje 14 lapkr. 1872 m. atidengė semi- 
nariją gimnazijos mūruose, likusiuose po jos išnaikinimų 
1864 m. Jos įstatymai yra vienodi su kitų, skirias tiktai 
tuom, kad lietuviška kalba yra čia priverstina; mokyti apsi- 
ėmė p. Liackis, iš mokslo inžinierius, iš tarnystės pavieto 
kasierius, iš amatorystės - nenusidavęs meteorologas ir kal- 
bininkas (lingvista). Žinoma, kad tik pravoslavni yra priima- 
mi į seminariją. Palengvo tos įstatos mokytiniai užėmė 
didžiąją dalį vietų mokytojų, kaip tai 1893 m. net 8746. 

Nepasakysiu, kaip ir ko mokina pradinėse Žemaičių 
mokyklose, nes tai dalykai žinomi, oficijališką anų išro- 
dymą galime rasti minėtoje knygoje „Kov. gub.“ Žinoma, 
oficijališkas apsakymas yra toli nuo tiesos, nes ten apleista 
auklėjimo tendencija: mokytojas tose mokyklose kaip įma- 
nydamas steigias subjaurioti vaiko akyse tėvynės praeigą 
ir katalikystę, įkvėpti neapkantą lenkystės ir aukštųjų 
luomų, neniekindamas nė ko, nė visų bjauriausiomis me- 
lagystėmis. Steigias taipogi sujudinti neįsitikėjimą dvasiš- 
kiems ir turtingiesiems valsčionims, kurie paprastai yra 
labai neprieinami Rytų pakurstėjimams. Religijos mokytojai, 
kuriuos tiktai trečioje dalyje temokina (?), steigias veikti 
priešingai, bet iš visokių priežasčių jų įtekmė yra labai 
silpna. Tiesa, mokyklų įtekmė ir be to per greit pranyksta 
per kietas gyvenimo išlygas ir pačią tiesą. 

Mokslinyčios turi visokias pašalpas; taisant jas buvo 
žadėta, kad knygos ir kiti daiktai bus veltuo duoti, bet 
prižadėjimas neišsipildė; paskui valsčius privertė išduoti 
ant tų reikalų kasmet po 10-20 rs. Per 1870-93 m. valsčiai 
išdavė ant nupirkimo mokslinyčioms reikalingų pašalpų 
iš viso 40 072, arba apskritai po 1742 r. ant metų. 

Jau nuo pat pradžios prie mokslinyčių buvo maži 
knygynai iš rankvedžių ir vaikų knygelių. Pradžią pa- 
darė Maskvos knygų pardavėjas Syčevas, kurs paaukavo 
1865 m. visokių tinkančių knygelių už 1650 rs.; paskui 
buvo valsčiai raginami, kad duotų ant jų padidinimo 
kasmet po 10 rs. Pagal sąrašą tuose knygynuose turi būti 
apie 150 000 tomų visokių rankvedžių ir knygų, bet iš 
tikrųjų praėjusiuose metuose pasirodė, kad jų beveik 
visiškai nėra. Turiu čia pridurti, kad kuratorius Vilniaus 
mokslo apygardos į tas bibliotekas atsiuntė 2000 egzemp- 
liorių „Knyga skaitymo pradinėse mokyklose“, taipogi 500 
„Pčely““' ir 1000 „Polskaja krivda i Russkaja pravda“? ir 
daug kitoniškų panašių knygų. 

Dėl palengvinimo įgavimo rusifikuojančių knygų už- 
dėjo 9 krautuves 1865 m., į kurias kuratorių ir Petraburko 
ekonomiška draugystė atsiuntė knygų už 995 rs.; 1867 m. 
uždėjo da 8 krautuves. Štai ką sako oficijališka atskaita 
1886 m.: „Knygų pardavimas iš krautuvių eina negirdėtai iš 
lengvo; niekas nenori anų pirkti, pagaliaus tėvai, mokytojų 
įkalbami, kad pirktų savo vaikams atsakančias knygas, 
atsisako, valsčiai šaltai žiūri į stoką knygų ir rankvedžių 
pradinėse mokyklose, nors ir buvo ir tokios, kurios neturėjo 
nė vieno elementoriaus“. Iš tų krautuvių per 20 metų, t. y. 
nuo 1870-90, parduota tiktai už 14 389 r.; pastarajame laike 
parsiduoda knygų per metus vargiai už 500 rub. 

Pravoslauni mokytiniai yra išskiriami, nors tai ir ne- 
sutinka su pradinių mokslinyčių tikslu; pagal įstatymą 
1888 m. 13, VI iš mokesčių nuo žemės Kauno gub. kasmet 
asignavojas 400 rub. ant užlaikymo 5 pravoslaviškų mo- 
kytinių agronomiškoje mokykloje Petravičiuose (Minsko 

gub.); taipogi generalgubernatorius moka kasmet 4050 rub. 
ant užlaikymo 7 bursų, kuriose tilpsta 120 berniukų, sūnų 
taip vadinamų poselencų. 

Lig šiol nė žodžiu neužminiau apie moteriškas pradi- 
nes mokyklas; jų tikt 7 tėra, įtaisytos buvo beveik tik dėl 
ruskių poselencų dukterų; tiesa, kad pradinės mokyklos 
yra prieinamos vaikams abiejos lyties, ale mergaičių yra 
neišpasakytai mažai; taip 1892 m. Panevėžio paviete buvo 
tikt 17. Čia priguli pridurti, kad moteriškose mokyklose 
turi mokyti paprastų moteriškų darbų, o vienok to nėra: 
kalvinų mokyklos, kurios užsilaikė prie susirinkimų, buvo 
panaikintos 1889 m., iš liuteriškų užsiliko tik 2 — Kaune 
ir Kėdainiuose. 

Apart pradinių žmonių mokyklų, kurių turime 162, yra 
dar kitos prie pradinių priskaitytos ir prigulinčios prie mo- 
kinimo direkcijos; tos yra: dviklasinės miesto mokyklos - 3, 
pavieto - 1 (matomai, čia yra klaidė!), parapijinių — 22, liu- 
teriškų — 2, žydiškų - 7, keletas privatiškų, žodžiu, 236 
žemosios mokyklos. Apskritai jų užlaikymas 1892 m. kaš- 
tavojo 160 923 rs., kuriuos sudėjo: viešpatystės rėdas 31 625 
r., sodiečių valsčiai 73 321, žydų kagalai“ 32 543 r. ir t. t. 
Patėmijimo verta, kad rėdo primokėjimai kaskart didinas, o 
valsčių, sulyginus su 1888 m., pasimažino ant 346 r.; per 
susimažinimą mokytinių skaitliaus, susimažino ir kiti 
šalteniai. 

Mokytinių skaitlius per paskutinius 9 metus pasididino 
ant 1,1476, nors žmonių priauglis tame laike pasidaugino — 
9,4240; tas prajovas paskui išsiaiškins. Mokytinių katalikų 
skaitlius susimažino per tą patį laiką ant 13,54, nežiūrint 
į didelį žmonių priauglį ir administracijos rūpestingumą. 
Katalikiškos mergaitės beveik nevaikščioja į mokyklas. 
Mokyklų rėdo pripažinta, kad mokinimas metuose vaikų 
yra 1240 visų gyventojų; jei tą pritaikinsime prie katalikų, 
tai atrasime, kad vaikų turi būti daugiaus kaip 140 000, 
mokinas gi tiktai 8097, todėl drąsiai gali pasakyti, kad vargiai 
V,» dalis vaikų mokinimas metuose semia mokslą patinkantį rėdui. 

Matome tada, kad rėdo mokyklos netinka žmonėms ir 
joms tarp anų nepasiveda; valsčiai neduotų, jei būtų 
galima, nė sulūžusio skatiko, nes ir dabar prie tokio mėgi- 
nimo iš viršaus naudojas visais pragumais, kad tikt apkirsti 
išleidimus ant mokyklų, kas šiek tiek aniems pasilenka. 
Kokie gi tokio mokinimo rezultatai? Per 30 metų mokės 
apie 75 000 vaikų; pabaigė mokyklas 19 000 berniukų ir 
1500 mergaičių. Žinomas yra rusiškų mokyklų tikslas — 
praplatinti viešpataujančią ir „rusišką kultūrą tarp lau- 
kinių, sufanatizuotų žemaičių“. Ar pasiekė tą tikslą? 
Tegul faktai parodo. Iš 10 654 rekrutų, paimtų 1885-88 m., 
pasinaudavo iš palengvinimo 4-0 laipsnio, t. y. pabaigė 
pradinę mokyklą, tiktai 333, kas tai padaro vargiai 3,1296 
viso skaitliaus, nors procentas mokančių skaityti (lenkiškai 
arba rusiškai) atsakąs buvo 18,6-20, o 1886 m. net 26; 
mokėjimo lietuviškai skaityti lotyniškomis raidėmis nesiima 
į skaitlių. Tarp susirinkusių į Telšius 1888 m. ant mokslo 
prigulinčių prie „opolčenijos““" atsirado ne daugiaus kaip 
25 moką rusiškai, Vilkmergės paviete, visų labiausiai 
surusintame, nes turinčiame net 3,1670 ruskių-kolonistų, 
prieš trejetą metų tyrė viešpataujančios kalbos išsiplati- 
nimą. Šitai ką apie tat rašė „Pam. kn. Kow. gub.“: „Čia 
lietuvis yra vikresnis ir drąsesnis už žemaitį, ne taip 
paslaptingas ir neįtikiąs ir mažiaus niektikis. Gyvendamas 
arčiaus baltrusių, pasidavė jis ankstesnei ir gilesnei ruskių 
įtekmei, slavų kalba daugiaus jam yra žinoma kaip žemai- 
čiui. Vienok pasirodė (1890 m.), kad tikt 6659 asabų, t. y. 
44, temoka rusiškai skaityti, o 18 130, t. y. 1370, supranta 
rusiškai“. Kauno paviete 5,5/o moka rusiškai skaityti, tuo 
tarpu kad mokančių skaityti lietuviškai kiekviename vals- 
čiuje priskaitysi šimtus. Seredžių valsčiuje atsirado net 
36“0 mokančių lenkiškai; priduria ruskiai, kad „ant nelai- 
mės“ mokėjimas lenkiškai skaityti Kauno paviete yra dide- 
liai išsiplatinęs. Valsčionys Raseinių pavieto labai greit ir 
rodžiai mokos lenkiškai, tuo tarpu visi rūpesčiai išplatin- 
ti viešpataujančią kalbą davė mažus rezultatus (3,540 


.87- 


mokančių rašyti ir 1396 kalbėti). „Matyt, kad daug asabų, 
kurios išsimokė rusiškai, iš visokių priežasčių atkrinta į nemo- 
kėjimą rusiškai“, — sako „Pam. kn.“ Dėl tų priežasčių ati- 
tolinimo įtaisyta pereituose metuose 61 knygynas prie di- 
džiųjų mokyklų „dėl platinimo tarp sodiečių mokslo 
rusiškai skaityti“ ir „tiesių pažiūrių“. 

Vienu žodžiu sakant, pradinis mokinimas Žemaičiuose 
užvylė ruskius, daug nuo jo laukusius; jie patys persiliu- 
dijo, kad nė sapnuoti negal apie Lietuvos suruskinimą su 
mokyklų pagalba. Iš tikro matome, kad nuo 1885 m. 
pagrindas kaskart labiaus iššliaužia iš po jų kojų; skait- 
lius katalikų mokytinių mažinas, o Žmonių neapkanta 
rusiškų mokyklų auga. Ant to susidėjo keleta priežasčių. 
Štai didžiosios: ant pirmos vietos padėsime nevaisingumą 
ir nenaudingumą mokinimo, nes žinios, tose mokyklose 
gautos, niekam gyvenime nedera, pagaliaus ir skaitliai, nes 
mokykloje vartoja rusiškas mieras, o pas mus yra vartoja- 
mos senos lietuviškos; žmogus, išmokęs mokykloje arba 
kariūmenėje rusiškai, o daugiaus niekur negirdėdamas, turi 
užmiršti, tuo labiaus, kad neregi paveikslų. Ant galo 
mokyklos neturi geros šlovės tarp žmonių, nes, kas tiesa, 
mokytojai yra žmonėmis iš po tamsios žvaigždės, girtuok- 
liai ir paleistuviai; yra išimtys, bet retos. Nė vienas doras 
gaspadorius neleis vaikų į mokyklą. Tą, žmonių nuomo- 
ne, daugelyje vietų sulaiko dvasiškija ir aukštosios luomos, 
nors ir slaptu darbuodamies; tą patį persitikrinimą platina 
ir žmonių literatūra, labai pas mus prasiplatinusi. Neabe- 
jotina, kad agitacija prieš mokyklas labai darbščiai vedama; 
ant jos tai taip skundės administracija. Tą perskirti turėjo 
išėmimas įstatymų apie lietuviškų knygų platinimą iš 
po sūdo kompetencijos ir padavimas administracijai, bet 
užsivylė. Tą patį gal pasakyti apie įtaisymą ir užlaikymą 
paslaptingų mokyklų; sūdai, neregėdami jose nieko pikto, 
uždėdavo juokingai mažą nubaudimą, šykanuodami per 
tat administraciją; įstatymai 15 kov. 92 m. perdavė tuos 
dalykus administracijai, bet vėl užsivylė; paslaptingos 

mokyklos kaip buvo, taip tebėra, tiktai giliaus pasislėpė... 
o vėl ir policija paprastai tyli, nes tame atrado naują pelno 
šaltenį; reikia pasakyti, kad ir pati valdžia išstoja tiktai 
priversta denunciacijomis. Denunciantų pas mus mažai, 
nubaido anuos paveikslai (?) baiso „chlopų“ atkeršijimo. 
Gana, kad tokių bylų buvo tik kelios, o sūdo nusprendi- 
mai buvo mielaširdingi ir su atžvilgiu. Daug didesnė mū- 
sų Žmonių dalis moka nors skaityti ir kultūriškai stovi 
daug aukščiaus už baltrusį, prisiartindami prie latvių. 
Suprasdamas savo tautišką skirtingumą ir istorišką kie- 
tumą, Žemaitis pasipuikydamas sako: „Žemė ir dangus 
praeis, o žemaitis pasiliks!“ Ir neabejotinai nesiduos surus- 
kinti. 


KAIP REIKIA RAŠYTI 
LIETUVIŠKUS VARDUS? 


(Paliepimas Žemaičių konsistorijos) 


Neseniai Žemaičių vyskupystės džekonai apskelbė per 
kursoriją sau paduotai dvasiškijai ypatingą ir paminėjimo 
vertą paliepimą Žemaičių R. k. Dvasiškos konsistorijos 
nuo 14 d. vasario mėnesio. Jis šiaip skamba: 

„Po imennomu poveleniju Jego Imperatorskago Veličestva ukaz 
iz Telševskoj R. k. kons“!. Užtėmyta, kad parapijų dvasiškija 
daugelį metriškų knygų veda „nebrežno“, t. j. „nepravil- 
no““ užrašo vardus ir pavardes tėvų, gimusiųjų, susiženiju- 
siųjų ir palaidotųjų, ir da prieš įvykusį nuo senų laikų pa- 
protį įrašo į metriškas knygas, kaip pasirodė iš knygų 
parapijinės Plungės bažnyčios už 1893 m., vardus: Jozapas 
vietoje Josif, Antanas v. Anton, Ona v. Anna, Vincentas 
Močulskis v. Vikentij Močulskij, Jonas Ignacasov v. Ivan 
Ignatjev, Vladislovas, syn Ony, v. Vladislav, syn Anny, ir 

t. t. Iš tos priežasties tęsias apsunkinantis susirašinėjimas, 
sujungtas su laiko pragaišinimu ir įžymiais išleidžiais, 
išrodantis Igotas? kaseitiškose priedermėse, sukcesijos“, ba- 
jorystės ir kitas tiesas. Dėl to tai prisakė: paliepti visiems 
Žemaičių vyskupystės džekonams per kursoriją priversti 
parapijų dvasiškiją, kad ji metriškus užrašus darytų 
pirma gerai išklausinėjus apie vardą ir pavardę kaip tėvų ap- 
krikštytųjų ar einančiųjų į moterystę, taip ir numirusiųjų, 
ir kad vardus ir pavardes įtrauktų į Has knygas sutinkan- 
čius su įvykusiu papročiu, neįvedant „proizvolno novo- 
vvedenija“", kad būtų kame nors džekonų užtėmyta, pri- 
versti būtinai perrašyti, o knygų su aukščiaus paminėtais 
prasikreipimais į Konsistoriją nepristatyti“. 

Tiek! Non multum, sed multa!“ Parašų nėra ko minėti. 

Konsistorijos Ruskių viešpatystėje turi ypatingą priva- 
lumą, kurio niekur kitur nerasi; kitur konsistorijos yra par 
excellence" dvasiškos institucijos, t. y. jų žinioje yra dau- 
giau dvasiški dalykai. Rosijoje gi tikrai dvasiškais dalykais 
užsiima privatiškos vietinių vyskupų raštinyčios, o kon- 
sistorija yra par excellence tarpininke tarp dvasiško ir 
svietiško rėdo. Kaipo valdžios institucija, ji darbuojas, 
sulyginus su kitomis, gan savotiškai, neprigulinčiai; ji turi 
vienodai baisų akstiną, duodantį jos paliepimams rimtu- 
mą, kokiu yra „po imennomu poveleniju Jego Imperators- 
kago Veličestva“ ir dalykuose visiškai prie svietiškos 
valdžios neprigulinčiuose. Ale ir be to niekas neatsakytų 
jos paliepimams rimtumo, jei tiktai regėtų sanžinišką, 
nevienpusišką ir logišką triūsą apie savo priedermių 
išpildymą. Užduotis, tiesa, sunkus: ir vilką pasotinti, ir 
ožką sveiką sulaikyti, ir ruskiams įtikti, ir savo brangių 
tikėjimo dalykų neapleisti, betgi pagal galės pildo anas ar 
sanžiniškai, ne mūsų rūpestis kontroliuoti. 

Priminus Kaune esančią Žemaičių konsistoriją ir pa- 
skutinį jos paliepimą, išprotautumėme, kad šiuokart (kas- 
žin, gal ir tankiaus?) pasielgė ji nerūpestingai ir nelogiškai. 
Atsakymą už visa priguli, žinoma, suversti ant jos aukš- 

tesniųjų tarnų; kaipo tokie pasiduoda kritikai be pažemi- 
nimo institucijos, kurios vardu užsidengia. 

Kauno konsistorijos tarnai yra nedarbštūs ir nerūpestin- 
gi, nes tankiai, kaip girdėties, taip dirba, kad tik greičiaus 
rūpestį nuo savo pečių nuverstų, jei - N. B. - jo neuž- 
miršta, kas būk dar tankiaus atsitinką. Tą patvirtina šioks 
paveikslas. Beveik kasmet Žemaičių dvasiškija gauna 
konsistorijos persergėjimus apie gerą, taisyklišką (pravil- 
noje) knygų vedimą, bet tas jos paliepimas ar persergėji- 
mas, nors ir „po imennomu poveleniju“, visgi pasilieka 
šūviu, į vėją išleistu: ' vgos kaip buvo prastai vedamos, 
taip ir tebėra. Kad pakiaustumėme, kas kaltas, vargu būtų 
rasti atsakymą: kalta po truputį vietinė dvasiškija, kalta ir 
konsistorija, kad nurimsta, paleidus per daug apskritą 
paliepimą ar persergėjimą. Pasakyti: knygos yra negerai 
vedamos, todėl reikia anas gerai vesti, beg nebus juokinga? 
Tas pats yra su „pravilno“ ir „nepravilno“. Kiekvienas dva- 
siškas, gavęs perspėjimą su „pravilno“ reikalavimu, stei- 
gias pasamdyti raštininką arba perrašytoją, mokantį 
rusiškai Haisykliškai rašyti, ir būtų tikrai peiktini, jei kitaip 
darytų. Ant to vienok jų rūpestis apie konsistorijos palie- 
pimo išpildymą ir pasibaigia, tuo tarpu, pervertę metriš- 
kas knygas, atrastumėme daugybę „nepravilnostej““, apie 
kurių išnaikinimą Žemaičių konsistorija lig šiol nepasi- 
rūpino. 

Ant pirmosios vietos stovi sistematiškas lietuviškų 
pavardžių gudinimas per jų sulenkavimą. Tiktai pasku- 
tiniame laike pradėjo kilti keblumai iš pervertimo Žiburinių 
į Žiburinskius, Žirgulių į Žirgulevičius, pagaliaus, risum 
teneatis!? mūsų Gervių ir Vabalų į Žuravskius ir Žukaus- 
kius; ale perkeisti pavardės galūnes: aitis į ajė (Kalvaitis- 
Kalvajė), utis į uč (Jurgutis-Jurguč) ir paskui daryti iš jų 
motriškuosius vardus, rusiškai rašant lenkišku papročiu 
(Kalvajciova); nutraukti pavardžių galą: is, as, a, jei pavardė 
susikrauna daugiaus kaip iš dviejų sąjamų (Daugirdas- 
Dovgird, Jaugelis-Javgel, Pabrėža-Pabrež ir t. t.), lig šiol 

pasiliko be nubaudimo. Tikros lietuviškos pavardės pasidarė 
iš lietuviškų žodžių, kurių prasmę ir paskui užlaiko, bet 
tik tuomet, jei tebėra visas žodis (pavardė) su savo užbaiga. 
Daugkentis, Juokdarys, Jundila, Taučius aiškiai suprantami, 
bet Dovkint, Jokdar, Jundzill, Tovč ir jiems panašūs gali būti 
visaip vartomi, priduriant kaskart kitoniškus galus. Daug 
tokių pavardžių įtraukta į heraldiškas'" knygas, per tat jų 
nešiotojai turi tiesą reikalauti, kad būtų rašomos kaip stovi 
senoviškuose šeimynų dokumentuose, nes iš reabilitacijos 
išeitų nemaža keblumo; bet nėra protingo tikslo kunigams, 
girdžiant savo raštinyčiose Valintas, Vismuntas, užrašyti 
Valent, Vismont, kaip nėra tikslo, pagaliaus suvisu negal, iš 
Lukošius, Petrašius, Petrulis padaryti Lukaš, Petroš, Petrul, 
nes tai jau būtų suvisu kitos pavardės, randamos ir tarp 
nelietuvių. Iš to išeina tikra painija: vienur gadina, kitur 
ne. Kaip visos rėdo institucijos, kartu su Žemaičių konsis- 
torija, paistos toje painijoje, kaip aniems neišeina keblumai 
sujungti su visokiais nemaloniais institucijos... ant kurių 
skundžias Žemaičių konsistorija, iš kitos priežasties, tas 
dėl manęs lig šiol pasilieka paslapčia. Atmetus šalin visus 
atžvilgius į institucijas, toks gudinimas yra mums patiems, 
mūsų Žmonėms vodingas. Neužginama tiesa yra, kad inte- 
ligencijos užduočiu yra paturėjimas savo šeimynos, o ir 
žmonėse tradicijos: šeimyniškos, tautiškos ir kitų, kurios 
tai savo ypatingumu, skirtingumu nuo kitų, o vienu... mūsų 
savais daro tvirtybę. Žmogaus charakterius ir būdiška vertė 
yra geresnė, didesnė, jei jis jaučias ne iš netyčių pasaulyje 
atsiradusiu, bet viduriniu lenciūgo rateliu. Tuomet jis nela- 
vinamas lavinas pranokėjų prityrimais, nevedamas eina 
žinomuoju keliu. Kitaip dedas su esančiu „sine patre, sine 
matre, sine generatione“". Nežinia, iš kur ir kaip atsiradęs, 
nežino ir kam esąs: gyvena, bile tik prastumti gyvenimą; 
kaip? jam vis tiek: nieko negavęs, nepriverstas ką nors 
palikti. Tokie visuomet yra „neužbaigtaisiais“, tankiausiai 
vodingais žmonėmis. Šeimyniškos tradicijos, išdygusios ant 
tautiškų, kietai surištos su pavarde. Ilga buvo dorų žmo- 

nių eilė Jundzilų“, pirmasis Jundzilas turėjo būti pionie- 
rium naujame krašte su naujais papročiais pradėti gyvenimą; 
ar lengviaus pradėti, ar toliaus tęsti? ar žinomas klaides 
pataisyti greičiaus gal, kaip kad reiktų laukti dar anų 
apsireiškimo? Todėl gi pavardės, kad ir sugadintos, bet 
seniai, prieš kokį nors 100 metų, jau, pagal manęs, nebeturi 
būti taisomos, bet pavardės, sugadintos per tebegyvenančio 
tėvo paikystę, turi vaikuose būti Hikrai užrašomos; tokių pas 
mus visų daugiausiai; per tat nepasididins keblumas, nes ir 
be to yra visų visaip rašomos: kitaip bažnyčioje, kitaip 
valsčiuje, kad iš burnos reikia pavardę ištraukti, dar kitaip 
užsirašo, jei sasiedas ištaria, ne pats pavardės nešiotojas; 
paskutiniame karte visų tikriausiai išeina, nes ne iš inte- 
resuotų lūpų. Galą padaryti tam sumišimui tarp Lukaš ir 
Lukošius, Petroš ir Petrašius turime ir galime per užrašy- 
mą teisingai skambančios ir pagal įvykusio ištarimo papročio, 
lig kol tiktai, lig ateinančios kartos, rašyti neteisingąją 
kabliuose, kaip Slapšis (Slapšinskis), kaip ir yra reikalau- 
jama. 

Atpratimas nuo savo dalykų išnaikino daugumoje ir sa- 
votišką lietuvišką, jei pasakysiu, instinktą, parodantį be 
jokių samprotavimų, kas gerai, tikrai, kas nebetikrai; 
pagadinti pavardę vardiniame linksnyje daugeliui rodos 
paprastu dalyku ir menkos vertės. Bet peržiūrėkime knygas, 
Kaip yra gadinamos pavardės, kurių užsilikęs tautiško 
instinkto truputis neleidžia gadinti aukščiaus paminėtu 
būdu - pavardės trumpos, iš dviejų sąjamų, gal vodin- 
gumas aiškiaus pasirodys. Tose, jei ne vardiniame linksnyje, 
tai gimtiniame, turi būti jeibė. Pasistebėtinai mūsų lenko- 
manai linksniuoja: vienskaitlio vardinis linksnis Grižas, 
Šleinius, Garnys; daugskaitlio vardinis - Grižasy, Šleiniusy, 
Garnisy; daugskaitlio gimtinis — strikt! ir pasidarė Grižov, 
Šleiniov, Garniov, o motriškoji gymė Grižova, Grižuvna ir 
t. t. O nelaiminga lietuviška pavardė, vulgariškai sakant, 
į tripirdą lenkiama! Lietuviška pavardė, rusiškai rašoma, 
lenkiškai linksniuojama ir da netaisykliškai! Tai yra mon- 

strum ir dyvų dyvai, kad konsistorija neturėjo iš to lig šiol 
laiko ir kašto pragaišinimo. Juk būtų skundusis; tuo tarpu 
tame dalyke lig šiol buvo palikta kunigams pilna valia 
rašyti, kaip tik pirštai kruta. 

Užtai daug nelaimių antkrito ant konsistorijos už per- 
mainymą kokios vienos litaros krikšto varde. Čia regimas 
yra didelis nelogiškumas. Kas svarbiaus yra, ar parašyti 
Kalvaiciova vietoje Kalvaitis, ar Ona vietoje Ana (ar Arina); 
kame didesnis prasikreipimas? O prieš ką išdavė reklama- 
ciją? Tai pirma; antra, nelogiška buvo pati reklamacija prieš 
vardų pakreipimą tokiu būdu, kaip Plungės bažnyčios 
knygose: jis (pakreipimas) mūsų metriškose knygose ne 
pirmasis ir ne bjauriausis, nes ir prieš aną buvo vardai neiš- 
pasakytai kraipomi, o reklamacijos nesulaukė. Da kartą at- 
verskime lietuviškas metriškas knygas arba, tikriaus, nors 
vieną gimusiųjų knygą ir paveizdėkime, kaip ten yra užra- 
šomi vardai per paskutinį dvidešimtį metų. Išvysime, kad: 

Antanas yra užrašomas Antoni/j ir Anton. 

Nastazija: Anastazija, Anastasija, Nastazija ir Nastasja. 

Ambrožiejus: Ambrožij, Ambrozij ir Amvrosij. 

Aloyzas: Aloizyj ir Aloiz. 

Vincentas: Vincentyj, Vincentij, Vikentij. 

Elžbieta: Elžbieta, Elzbieta (pradžioje su E arba su 9), 

Elizabeta ir Elisaveta. 

Jurgis: Jeržyj, Jurij, Georgij ir Georg. 

Katarina: Katerina, Katarina, Kataržina ir Ekaterina. 

Zigmuntas: Zigmunt ir Sigizmund. 

Ignacas: Ignacyj, Ignatij. 

Jonas: Jan, Joann ir Ivan. 

Juozapas: Jėzef, Jozef, Juzef, Josif, Osip. 

Levonas: Leon ir Leo. 

Motiejus: Maciej ir Matfej. 

Mykolas: Michal, Michail (Mikolaj ir Nikolaj). 

Steponas: Stepan ir Stefan. 

Pranciškus: Francišek, Francisk ir Franc. 

Jokūbas: Jakub ir Jakov ir t. t. ir t. t. 


Nėra beveik vardo, rašomo be perkreipimo nors vienos 
litaros, nors taip: Barbara ir Varvara, Kliara ir Klara. Plun- 
gės knygose patėmytus truputį kitaip skambančius vardus, 
Žemaičių konsistorija pavadino „proizvolnym novovvede- 
nijem“; tai kaipgi pavadinti tik parodytą tikrai babilonišką 
sumišimą? Begne iš „proizvolnych novovvedenij“ jis pa- 
sidarė, nereklamuojant konsistorijai? Taip! Maždaug ketvir- 
toje dešimtyje sekančio šimtmečio parapijų dvasiškija 
nustojo vesti metriškas knygas lotyniškai ir vardus užra- 
šyti lotyniškus iš Brevijoriaus ar Martirologijos"“, o pradėjo 
vesti lenkiškai „proizvolno“, lenkuodama ir vardus. Iš 
Georgius, Joannes, Josephus padarė Jerzy, Jan, Jozef. Po 
keliolikos metų ruskiai užmetė jau savo kalbą ir metriškų 
knygų vedime, bet kunigai, nors ne visi, neprašyti, nedė- 
kavoti, „proizvolno“ iš Jerzy, Jan, Jozef padarė Jurij, Ivan, 
Osip. Konsistorija nė nesudejavo, matydama lenkavimą ir 
rusinimą: tai nebuvo „novovvedenija“, tai nebuvo „proiz- 
vol“; jis atsirado tiktai... pradėjus saviškai, lietuviškai 
rašyti!? Pardon, begne užsistojau ant piršto? Dovanokite, 
meldamieji! 

Konsistorija kaipo motyvą savo paliepimo parodo: Hęsi- 
mas apsunkinančio susirašinėjimo, sujungto su laiko pragaišininiu 
ir įžymiais išleidžiais... Bet dovanos mums, kad tam neįtikė- 
sime: suk nesuket, beg nebuvo motyvu - nežemaitiškumas 
Žemaičių konsistorijos ir stačiai neapkanta viso, kas yra 
lietuviška. Argi? Kad konsistorijos paduotas motyvas būtų 
buvęs tikras, būtų ji padarius skyrių tarp darančių 
keblumą „novovvedenij“ ir nedarančių. Gerai suprantame, 
kad nepridera užrašyti vardus vienaip vienur, kitaip kitur, 
kaip nepridera taip pasielgti su pavardėmis (apie ką aukš- 
čiaus buvo kalba). Jei vieną kartą į gimusiųjų knygą 
buvo įrašyta Jerzyj, Jurij, Ivan, Sergiej, tai jau ir ženyda- 
masis turės būti užrašytų Jerzyj, Jurij, Ivan, Sergiej, ir 
numiręs turi pasilikti tam paskirtoje knygoje Jerzyj, Jurij, 
Ivan, Sergiej. Jei gimusiųjų knygoje bus jerzy, einančiųjų 
į moterystę Jurij, numirusiųjų gi bus Jurgis, tai tikrai bus 

keblumas iš nežinojimo, kad Jerzyj, Jurij, Jurgis tai tas pats 
vardas; ruskis, nežinąs lenkiškos ar lietuviškos kalbos, 
nenorės įtikėti, kad Jerzy ir Jurgis tai tas pats. Jei Plungės 
bažnyčios knygų vedėjas taip pasielgė — negerai, nepamis- 
lijęs padarė, ir konsistorija turėjo tiesą persergėti. Bet 
podraug turėjo išskirti tik gimusiuosius; aniems gal duoti 
kokį tik nori vardą, o keblumo iš to nebus jokio, nes 
tolesniame savo gyvenime visuomet nešiosis su tuo ne kitu 
vardu: Jurgiu pakrikštytas, Jurgiu užsirašys knygoje einan- 
čiųjų į moterystę, jo vaikai bus „Jurgio“ vaikais, ir 
numiręs bus Jurgis. Kame gi čia bus apsunkinąs susira- 
šinėjimas, sujungtas su laiko ir kašto pragaišinimu? jų 
negal būti niekur kitur, kaip tiktai konsistorijos vaidintu- 
vėje. Jukgi nekilsta keblumai iš to, kad vaikus vienose 
gimusiųjų knygose užrašo Jan, kitose — Joann, trečiose — 
Ivan, ketvirtose — Jogann; nekils, kad penktose prancūzo 
vaiką užrašysime Žan, anglo — Džon, latvio — Janis, 
lietuvio — Jonas. Jei metriškose bažnytinėse Žemaičių 
vyskupystės knygose gal rašyti (kaip ir yra iš tikro daro- 
ma) tą patį vardą penkeriopai, logika reikalauja, kad 
galima būtų šešeriopai, jei tam yra tikras reikalas, geriaus 
reikalavimas. Gimdytojų priedermė ir rūpestis duoti savo 
vaikui vardą, rūpestis jiems dideliai mielas. Kas gi nežino, 
kad prieš išvežimą kūdikio į krikštą sustoja aplink 
gimdytojos lovą tėvas, bobutė, tetutės ir kiti gentys ir renka 
vardą. Kiekvienas savo balsą paduoda: motyna mylimo 
savo vyro vardą, tėvas mylimos savo moters vardą, kurios 
doras gyvenimas turės būti vienu iš pirmųjų mokslų, kiti 
garbinamojo šventojo, kurio gyvenimas labiaus tinka, dar 
kiti, kad su juo (vardu) yra sujungti kokie atminimai — 
šeimyniški, tautiški, istoriški. Tokiu būdu davimas kūdi- 
kiui vardo yra tiktai tolesniu traukimos tradicijos, padavi- 
mų. Paaugęs vaikas gaus žinoti, kodėl jam tokį vardą 
antdėjo šeimynos suėjimas, ir pripras guodoti vyresniųjų 
nuomonę, o kiti jam už prasišalinimą drąsiai išmetinės: 
„Gailu, — sako, — kad tokį vardą nešioji!“ „Veltuo tau tokį 

vardą uždėjo!“ Vardas tada Žmogui yra vienu iš morališ- 
kųjų veikimų; tėvų tada valios nė kokiu būdu negal 
laikyti už menką nė konsistorija, nė kunigas, pirmąkart 
užrašydamas žmogų į skaitlių gyvųjų. Kunigas turi mo- 
kyti, kad būtų priduodami vardai katalikiškoje bažnyčioje 
garbinamųjų šventųjų, kad paaugęs turėtų paveikslą 
krikščioniško gyvenimo, bet negali niekuomet tėvų privers- 
H užrašyti tą arba kitą vardą, nes tam dalykui paskirto 
nėra Kanonų įstatymo. Ir senesniuose laikuose duodavo 
vardus ne tiktai šventųjų, bet vardus dorų, galybių, do- 
vanų ir t. t.: Fortunatus, Felix, Prudentiana, Modestia, 
Gaudentius ir t. t. Ir naujesniuose laikuose duoda nekrikš- 
čioniškus vardus: Wanda, Olgierd, Witold ir t. t. Truputį 
išėjau iš savo vagos, kad parodyčiau per sulyginimą, kad 
kunigai, jei gali užrašyti, priešingai geidimui Bažnyčios, 
nekrikščioniškus vardus vien tik dėl to, kad tėvai taip 
geidžia, tai šimtą kartų greičiaus turi išklausyti tėvų 
noro pavadinti vaiką krikščionišku vardu, tiktai truputį 
kitaip skambančiu. 

Mes tam nenorime tikėti, kad Žemaičių konsistorija 
nesutiktų su aukščiaus pasakytu ir būtų priešinga žemai- 
čių tautiškumui. Tėvynės meilė užima vietą tarp aukščiau- 
siųjų ir garbingiausiųjų jausmų, ar tai dega lenko širdyje, 
ar lietuvio. Lenkas duoda savo vaikui vardą Tadeuš, kad 
buvo to vardo Kastečka (Kosciuško), lietuvis duoda Vytoldo 
vardą, kad buvo gerbiamas mūsų kunigaikštis; jei jiems 
trūksta krikščioniškų jausmų, geri yra ir vieni tautiški, 
patriotiški. Taigi kad lietuvis vien tik iš patriotiškumo no- 
rėtų savo kūdikiui duoti vardą Jonas, Juozapas, tai ir 
tuomet dar reiktų mums guodoti jų valią. Viliamės, kad 
Konsistorija nepriguli prie eilės tų paradoksuotų lenkoma- 
nų, kurie prisirišimą lietuvių prie savo tėvynės vis dar 
tebevadina „manija“: nebetoli laikas, kad ir mūsų jausmai 
bus lygiai šventi kaip ir kitų, nes teisingo Dievo, o ne 
interesuotų žmonių valioje yra sugrąžinti mums prigulin- 
čias tiesas. Fiat, fiat!“ 


4. T. Vaižgantas, V t. + 97. 


Konsistorijos paliepimas taip parašytas, kad nė kokiu 
būdu negal iš jo gauti atsakymo, ar konsistorija visiškai 
neleidžia rašyti lietuviškai skambančias pavardes, ar tiktai 
„tėvų, gimusiųjų, einančiųjų į moterystę ir palaidotų- 
jų“ — tuos žodžius du kartu pasakė, o apie pačius gimu- 
siuosius nė karto. Paskutiniame karte visa būtų gerai, ir 
kunigams nebeliktų nieko daugiaus, kaip tiktai išpildyti 
konsistorijos valią. Ant nelaimės vienoje vietoje pasakyta: 
„Ir da prieš įvykusį nuo senų laikų paprotį įrašo į 
metriškas knygas... vardus Juozapas v. Josif“ ir t. t. be 
parodymo, į kokias knygas: ar į visas tris, t. y. gimusiųjų, 
einančiųjų į moterystę ir numirusiųjų, ar tiktai dvi 
paskutinioji? Kitoje vietoje vėl pasakyta: „Ir kad vardus ir 
pavardes įtrauktų į tas (kokias gi) knygas, sutinkančius 
su įvykusiu papročiu“. Kas svarbiausia, tai toliaus: „neį- 
vedant proizvolno novovvedenij“, — kur neįvedant novov- 
vedenij? ar voobšče“, ar tiktai į dvi knygi, tas klausimas 
vis pasiliks, nes žodžiai, „kad ji (dvasiškija) metriškus 
užrašus darytų pirma gerai išklausinėjus apie vardą ir pa- 
vardę kaip tėvų gimusiųjų ar einančiųjų į moterystę, taip 
ir numirusiųjų“, leidžia mislyti, kad vis tai sakoma ne 
apie pačius gimusiuosius ir ne prie anų taikinamas įvy- 
kęs paprotys, bet tas „proizvolno novovvedenij“ kitiems, 
labiausiai lenkomanams, leidžia reikalauti absoliutiškumo. 
Be abejojimo, didžioji dalis džekonų taip ir padarys, 0 tuo 
tarpu da čia klausimas. 

Žinok gi dabar, kad geras, ar konsistorija, išmetinėdama 
dvasiškijai jų „nebrežnost“, pati parašė „nebrežno“, ar tai 
yra aukštai diplomatiškas paliepimas, kad laikui virtus 
lengvai galėtų išsisukti iš lietuvių sūdo: paliepimo nesu- 
prato, ir galas; tuo tarpu gi tegul sau rašo, kaip nori, tik 
ne lietuviškai. Kad sulenkuoti konsistorijos tarnai gali 
priešinties lietuvystei, kaip ir kiti lenkai daro, tai mums 
nedyvai, nedyvai būtų ir jų lenkiškos aspiracijos (ką 
turbūt ir reikia suprasti po žodžiu — įvykusis paprotys), 
bet kad konsistorijai geriaus tinka Ivan nekaip Jonas, Osip 


nekaip Juozapas, Vikentij nekaip Vincentas ir kad liepia 
lietuviškus vardus ruskinti, tai jau reikia tik rankomis per 
strėnas suduoti ir pakaušyje pasikrapštyti! Tegul konsisto- 
rija dovanotų mano drąsumą, kad aš, būdamas kunigu, 
nesibijodamas grieko, tame dalyke jos nepaklausyčiau: 
stačiai aš negaliu sau išmislyti lietuvio „Ivana, Osipa, 
Vikentija, Sergeja, Panteleja“! Lygiai Latvijoje, kurios pusė 
taipogi prie Žemaičių vyskupystės priguli, niekas nemis- 
lija, nė žmonės, nė kunigai, iš latvio Jukis, Jahnis, Vilis, 
Kriš padaryti Jurij, Ivan ir t. t. arba Jerzy, Jan ar tai 
Vilhelms, Christian, bet visuomet rašo taip, kaip girdi; 
išimtys retesnės. Bet latviams gal, nes jie latviai; vokiečiams 
taipogi gal iš Anna pasidirbinti Anne, o mums iš Anna - 
Ona negal dėl to, kad mes lietuviai, dėl to turbūt, kad mes 
litarą permainome iš pradžios, ne iš galo! 

Krikšto vardų ir pavardžių užrašinėjimas yra svarbes- 
nis, nekaip aš moku ir tesėjau pailgame savo plepėjime 
parodyti. Negaliu tada nepaduoti praktiško pasiūlijimo, ką 
reikia daryti. Visų pirma reikia ypatingu raportu kreipties 
prie paties šaltinio, prašant išaiškinimo. Toliaus, kaip 
pasielgs nelaimingas jaunas kamendorėlis, atvykęs į gilią, 
juodą, kaip yra sakoma, Žemaitiją ar į Latviją? Pakrikš- 
tija kūdikį, bet kaip ano vardą užrašyti? Iš knygos „atei- 
nančiųjų popierių“ atmena - pagal įvykusį paprotį, o 
tuo tarpu jis yra, duokime, silpnas istorijos moksle. Atmena, 
kad Latvijoje turėjo didelę įtekmę ant latvių vokiečiai, 
žino, kad ten katalikiškais kunigais buvo daugiausiai 
sulenkuoti lietuviai, pildą rusiškus paliepimus. Vokiečiai, 
lenkai, latviai, lietuviai, ruskiai — visa iš karto: kurių gi 
viršus buvo? Lygiai atmena, kad Lietuva ir Žemaitija 
priėmė tikėjimą katalikišką rymišką lotynišką iš suloty- 
nizuotos Lenkijos, turėjusios jas įtraukusi į save; žino, kad 
šiandien ruskiai įtraukė į savo kūną ir Lietuvą, ir Len- 
kiją. Lotynai, lenkai, lietuviai, ruskiai — visa iš karto, o 
kurių viršus šiandien ir kaip tol tas viršus traukias? Kurį 
reikia skaityti už „šiandien“ įvykusį paprotį? Verčia naba- 

gas knygas, randa tikrą kratinį lotyniškų, lenkiškų ir 
rusiškų vardų. Kuris iš tų trijų gaivalų ima viršų, nors 
zalvą nusuk, nesupaistysi. Seniaus tai kas kita: aiškiai re- 
gimi periodai lotyniški ir lenkiški, bet šiandien? šiandien? 
Lenkiškas nebesugrįš, rusiškas — negeistinas, beg neatė- 
jo laikas saviškam, lietuviškam? Eureka!“ rašysiu, kaip 
girdžiu! suk pakratęs tuos visus įvykusius ir neįvykusius 
papročius! To vienok, kolaik neišsiaiškins klausimas, 
nerodyčiau, nes džekonas prie priėmimo metinių knygų 
gali padaryti didelį... vargą, priversdamas visą knygą 
perrašyti. Geriaus bus, kad už tikrai „nuo senų įvykusį 
paprotį“ paskaitys vien tik lotynišką ir užrašys vardus iš 
Brevijoriaus, vien tik galūnės sutrumpinęs, jei to reikalau- 
ja daugumo kalbų ištarimas. Vokiečiai, duokime, nesavus 
Wilhelmus daugiausiai rašo griežtai lotyniškai. Tuo tarpu 
kviečiu išmaningus žmones, kad apskelbtų raštu projektus 
tikro užrašymo vardų, kas nori lotyniškai, kas nori lietu- 
viškai. Tuomet žinosime, už ką kariauti. Du tiktai keliu 
tepripažįstu: ar lotynizavimą, ar litvanizavimą. Tertium 
non datur“. Lotyniškumas lietuvystei nekenks, bus 
pagaliaus pagražinimu ir aiškiai parodys katalikystės sie- 
kį — vieną avinyčią ir vieną piemenį padaryti. Tiek 
kunigams. 

Žmonės gi, kuriems rūpi davimas savo kūdikiams lie- 
tuviškų vardų, tegul to nuo kunigų reikalauja, o jei 
atsakytų, pasiremdami ant konsistorijos paliepimo, tegul 
ten protestą nuleidžia, kad regėtųs, jog tai ne jaunų 
kunigų intriga, bet žmonių, iš miego bundančių, reika- 
lavimas. Tuo tarpu gi gali duoti du vardu: vieną lotyniš- 
ką, antrą lietuvišką - Jakob Keistutis, Kazimir Jozap, 
Francisk Jurgis ir t. t., jei priima Aleksander Olgierd, 
Vladislav Jagiela, priims ir kitus; skyriaus nėr. Tiek tėvams. 

Palieka geisti ir konsistorijai, kad kuo veikiausiai tame 
dalyke išleistų aiškų reikalavimą, ne apskritą, koks turi 
būti modus vivendi“, pirma gerai ištyrus metriškas knygas 
ir atminus, kad tempora mutantur et lituani in illis?, 

P. S. Turiu viltį, kad laikraščiai neišleis iš akių to 
mūsų tikro reikalo ir pozityviškais darbais prisidės prie iš- 
aiškinimo. Vieni pykimai nepastums dalykų. 


REGĖJIMO PAJAUTIMAS, 
JO LAVINIMAS IR 
VERTĖ DĖL ŽMOGAUS 


(Pagal dr. Cumftą. Ateneum 94 m. Nr. 9) 


Kad žmogus galėtų supaistyti daiktus sumišimė aplink 
mus esančio pasaulio, prigimimas apdovanojo jį pajautimų 
padargomis, tarp kurių, be abejojimo, regėjimas užima 
pirmąją vietą. Lyčių (formų) turtas, dažvinių (koliorių) 
įvairumas per tuos vartus prieina prie mūsų pažinties; 
dėka jam mes manomės būdami ant ploto, manome apie 
tolumą. 

Kuo labiaus vienok priminsime sau to pajautimo vertę 
dėl žmogaus jo kovoje už būvį, tuo labiaus pasistebėsime 
iš nemokėjimo tikt užgimusio vaiko pasinaudoti iš akių 
įspūdžių. 

Pirmose savo dienose vaikas nė kuo neparodo, kad ap- 
link esantys daiktai prieina prie jo pažinties: nekreipia akių 
prie blizgančio daikto, nė galvos į šalį, kame staigu pa- 
sikelia trenksmas. Tiktai kad tas daiktas priliečia jo kūną, 
iššaukia jame krutėjimą, idant išsiliuosuotų nuo įkyrumo. 
Kitaip dedas su gyvuoliais. Matome vabalus, kad atėję ant 
svieto tuojaus pradeda liuosiai krutėti. Viščiukai, ančiukai 
tikt išsikišę parodo didelį vikrumą lesdami grūdus. Tą 
patį galime patėmyti ir ne kuriuose žindančiuose; Du Bois- 
Reymond! tikrai nurodo, kad veršiukas tuojaus po atvedi- 
mo moka prigulinčiai perstatyti keturias savo kojas ir 
paspirti savo lygsvaros vietą, tuo tarpu kad vaikas atsa- 

kančiai lavinas tiktai pirmuose gyvenimo mėnesiuose. Ap- 
skritai gal pasakyti, kad gyvuolis tuo vėliaus išmoksta 
liuosiai judėti, kuo aukščiaus paskui stovi išsilavinime. 

Ta tiesa ypatingai pritinka žmogui: ką žemesnieji sutvė- 
riimai atsineša ant svieto su savimi, turi, taip sakyt, prigim- 
tą, tą žmogus iš lengvo ir sunkiai prisisavina. 

Kaip tą darome? Iš kur mumyse atsiranda supratimas 
apie ploto atstumą (tolumą), lytis? 

Prigimties tyrėjai dėl atspėjimo kokios nors jos paslapties 
tankiausiai vartoja du tyrimo būdu: įsistebėjimą (observa- 
ciją) ir patyrimą (eksperimentą). Jei pritaikinsime tą ir 
prie dalyko, tai įsistebėjimui, arba observacijai, pritiktų tik 
gimę vaikai. Reikėtų tiktai surinkti visas bundančio vaiko 
gyvenimo valandas, kuriose pasirodo, kad įspūdžiai iš oro 
prieina prie vaiko pažinties keliu to arba kito pajautimo, 
ir išrodyti, kokia eile tai dedas. Pasiremdami ant įsistebė- 
jimo, galime padaryti ne kartą labai į tiesą panašius nu- 
sprendimus, betgi ištirti tų nusprendimų teisingumą ga- 
lime tiktai per eksperimentą; jam šiame dalyke pritinka 
žmonės, kuriems Dievas nepridavė iš karto visų pajauti- 
mų arba davęs po ne kurio laiko aiėmė ir vėl po ne kurio 
laiko sugrąžino. 


Visi gydytojai tyrėjai patvirtina, kad tik užgimusio vaiko 
lėlelė darbuojas, reaguoja prieš šviesą taipgi gerai, kaip ir 
suaugusiųjų, t. y. susiraukia užleidžiant šviesą stačiai ant 
akių ir prasiplečia ias aptamsinant. Tas patėmijimas yra 
dideliai svarus, nes liudija, kad vaikas ant svieto atsineša 
regėjimo dirgsnį (nervą), jaučiantį šviesą, t. y. gali pri- 
vesti šviesos suerzinimus lig smagenų vidurio, iš kur vėl 
per judinantį dirgsnį eina lėlelės suraukimas. Taip tatai 
galia atskirti šviesą nuo tamsos yra vaiko prigimta. Ant to pra- 
dinio pamato lavinas visi supainioti akies veikimai. 

Tuo tarpu nėra ženklų, kad aplink esantys daiktai yra 
vaiko kaip reikiant matomi; priešingai, ilga eilė patėmijimų 
parodo, kad jų per pirmas kelias nedėlias nepažįsta, kaip 
tai, nesuturi akių nė ant vieno daikto; toliaus, akių kru- 

tėjime stoka abipusiško sutarimo, ženklinančio regėjimą 
abiem akim. Taip, viena akis juda, o kita pasilieka ant 
vietos; akys kreipias viena į vieną, antra į kitą pusę; to- 
liaus, viršutinė blakstiena pasikelia tada, kada akies obuo- 
lys pasilieka romus ir antraip; žinome, kad suaugę užsi- 
merkia, mirksi, nesitikėtai priartinant prie jų akių kokį 
daiktą, duokime, ranką, prieš akis gi tik gimusio galime 
mostaguoti ir šiaip, ir taip, o mirksėjimo nebus. Toks 
padėjimas tęsias pagal Raehlmaną maždaug du mėnesiu. 

Šeštoje nedėlioje, sako Raehlmanas, jau ne kartą senkas 
iššaukti aną sujudėjimą, jei tinki ant netikėtos regėjimo 
linijos; sakome - netikėtos, nes tame laike vaikas dar 
neįremia akių nė į vieną daiktą, neužlaiko jų, nėgi seka 
paskui ranką, tuojaus pamesdamas, ir nelengva antrąkart 
atrasti nuolat persimainančią regėjimo liniją. 

Idant geresniai suprastumėte tą apsireiškimą, priminsiu 
jums ne kuriuos fiziologiškus, arba sąnarinių kūnų darba- 
vimos, dalykus. ; 

Spinduliai, lig pasiekia tinklinę mūsų akies luobą, turi 
pereiti eilę peržiūrimų daiktų, kurie juos laužo ir jungia 
į vieną vietą, kame jau daros kokio daikto paveikslas. 
Taigi, kad tas daiktas būtų aiškiai matomas, jo paveikslas 
turi gulėti ne kurioje gerai anatomiškai paženklintoje 
tinklinės vietoje, taip vadinamoje aiškaus regėjimo vietoje, 
vadinamoje geltonu tašku arba vidurine įlanka. Jei žiūrime 
toli, tai ta „aiškaus regėjimo vieta“ guli ant vidurinės 
linijos; ji pas vaikus pirma pradeda darbuoties. Daiktai, 
kurių paveikslai krenta ant kitų tinklinės dalių, yra 
neaiškiai matomi; idant anuos aiškiai pamatytumėme, 
steigiamės užvesti tą paveikslą ant aiškaus regėjimo vietos 
arba kreipiame akis prie daikto. 

Kad apylinkinės vaikų tinklinės dalys pradeda darbuo- 
ties, t. y. kad apytamsūs paveikslai duodas pažinti, erzina 
uvogą ir pakelia norą sugauti juos „aiškaus regėjimo vie- 
toje“, prasideda tada mėginimai atkreipti akis į šalį, mė- 
ginimai, prie kurių vaikas negreit pripranta. 

Kaip tik vaikas išmoksta valdyti savo akių krutėjimus, 
jau visados jas kreipia prie savo rankelių, sekdamas jų 
mojavimą. Toliaus pradeda mėginti nutverti daiktus, kurie 
pasirodo jo regėjimo plote, nors jie būtų toliaus, kaip jo ran- 
kelės gali pasiekti, nes talpinimas į vietą, arba matomųjų 
daiktų projekcija plote, reikalauja nuo vaiko taipogi sun- 
kaus mokslo. Norėdamas nutverti kokį daiktą, vaikas iš 
pradžios visuomet griebia pro šalį ir tik po kelių nepa- 
sisekusių mėginimų apgrabomis pasiekia tikslą. Dėl tų 
sunkybių pergalėjimo reikia nemaža valios įtempimo, nes 
nors tuos mėginimus vaikas daro be perstojės, vienok 
praeina du, kartais ir daugiaus mėnesių lig išmoksta tiesti 
ranką į šalį artimiausio griebiamų daiktų atstumo. 

Taip tada vaikas pradeda numanyti artimą sau apylin- 
kę, kurią kiekvienoje valandoje gali pasiekti. Dėl supais- 
tijimo gi tolimesnio atstumo reikalingi yra jo paties kūno 
judėjimai, todėl ir jų supratimą įgauna tik tada, kada 
vaikas pats išmoksta krutėti ant ploto ir prilietimu gali re- 
giamus daiktus pritirti. 

Mėginome, kiek galima, trumpai aprašyti, kaip žmogus 
paprastose išlygose renkas patyrimus, duodančius galią 
paistyties pasaulyje ir išsidirbti kokį nors apie jį suprati- 
mą. Matėme, kad tame darbe regėjimo pajauta turi ne 
mažąjį svarumą. Bet kaipgi manos žmogus, jei jam trūks- 
ta tos, Matomai, visų svariausios, pajautimo padargos? 

Lengva suprasti, kad pasaulis kitoniškai atsimuša tokių 
žmonių prote. Geriausiu to paveikslu yra garsi savo laike 
auklėtinė instituto dėl aklų ir kurčių-nebylių Bostone - 
Laura Bridgman, kuri nustojo nuo pat mažumės regėjimo, 
girdėjimo, kalbos, paragavimo ir uodimo. Iš visų tada pa- 
jautų liko jai tik dasilytėjimo pajauta. Prisiveizdėkime gi, 
kaip ji užstojo kitas, kaip pasaulis atsimušė jos supratimuo- 
se ir kaip protas išsilavino. 

Štai trumpas Lauros gyvenimo aprašymas. Lig antrų 
gyvenimo metų ji lavinos paprastai, taip kaip ir kiti vaikai, 
ir žadėjos būti sveiku ir pajemblum vaiku, kad tuomet 

esanti škarlatinos liga atėmė jai visas pajautas, apart dasi- 
lytėjimo. Dešimtuose metuose ji buvo priimta į institutą, 
kame su sekimo verta kantrybe užsiėmė neišpasakytai 
sunkum darbų - išmokyti ją vartoti išpūstas raides ir 
kalbėties ant pirštų. Vargas buvo kuo pasekmingiausis: 
taip pasidarė jai galima susinešimas su likusiuoju pasauliu, 
o tas vėl buvo pamatu tolimesniojo mokinimo, privesto 
galimai prie aukštesnio tobulystės laipsnio. Laura buvo 
suprantanti ir pajembli mokytinė. Ji žinojo savo tikėjimo 
pradžias ir istoriją, gerai mokėjo anglišką savo kalbą, 
skaitlius, geografiją ir istoriją. Pagaliaus ir jos notūras 
(charakterius) persimainė. Namie susinešimui su motyna 
turėjo tiktai nedaugelį ženklų, kurių ne visados užtekda- 
vo, per tat, pagal tėvų pasakojimo, tankiai prieš įstojimą 
į institutą pykčiodavo, o tėvas rykštėmis turėjo aną 
maldyti. Kadgi pasaulis ir žmonės pasidarė jai prieinami, 
kad jau galėjo juos suprasti ir savo mislis išreikšti, pasidarė 
linksma ir glaudžia. „Kaipgi, linksminuos, kad buvau 
sutverta!“ — sakydavo ne kartą. 

Labai ypatinga buvo tas, kad visuose Lauros suprati- 
muose, pagaliaus atitrauktuose, pasirodydavo jų apgrėboji- 
mas ir, be abejojimo, tiktai per tuos vartus (supratimai) atei- 
davo į protą. Jautimas per dasilytėjimą buvo joje aukštai 
išlavintas; ji jautė oro virpėjimą Žmonėms prisiartinant 
arba kalbant ir taip atskirdavo pažįstamų žingsnius ir 
balsus. Paklausta apie tat, atsakydavo, kad ji girdi kojomis. 
„Aš jaučiu, kad Tamsta kalbi“, — jos žodžiai; arba: „Tamsta 
būk romi: kas ten dešinėje, mano kojoje girdi“. Pagal jos 
mokytojų liudijimą, ji ne galvą, bet rankas arba kojas at- 
gręždavo į šalį, kuri iš kokios nors priežasties darydavos 
įstabia. Dasilytėdama ji pažindavo kiekvieną asabą iš ar- 
timųjų, pagaliaus įspėdavo savo pažįstamų palenkimus, 
priliesdama jų veidą. Vienąryt norėjo ją prikelti kokioje 
ten valandoje; mokytoja, įėjus į jos kamarą, išvydo aną 
besitaisančią; paklausta, kaip ji gavo žinoti, kuomet reikėjo 
šiandien atsikelti, atsakė: pridedu prie durų ranką ir jau- 
čiu, ar jos dreba, taip aš gaunu žinoti, ar mergaitės jau 

atsikėlė“; tuo tarpu, pagal tos mokytojos liudijimą, tarp jos 
guliamojo kambario ir kitų mergaičių buvo dar du kam- 
bariu. Dėkui aukštai išlavintam jautimui Laura gangreit 
mokėjo gerai supaistyti instituto vidurį. 

Ir ne tiktai su išoriniais daiktais ji galėjo susipažinti per 
tą pajautimą, tą patį galime patėmyti ir abstraktiškuose 
(atitrauktuose) jos supratimuose. Jos nuomonė apie daiktų 
gražybę buvo visų pirmu sujungta su lygino supratimu. „Ta 
asaba turi būti graži ir gera, dėl to, kad jos rankos švelnios ir 
miukštos“. Šakota lazda jei nepatiko, vienok jei nelygios vie- 
tos buvo lygiuose atstumuose, tad lazda jai patikdavo. 

Matome tada, kad jautimo įspūdžiai yra aistetiško, o 
muskulų krutėjimo lengvumas ir ritmiškumas yra išlygos 
aistetiško patikimo. 

Ypatingi buvo Lauros sapnai, dėl to, kad neturėjo nieko, 
kas parodytų girdėjimo arba regėjimo supratimus. Sapnyje 
ji taipogi krutindavo pirštus kaip ir budėdama kalboje, 
vienok taip greit, kad negalima buvo suprasti. „Aš nesap- 
nuoju, kad kalbu lūpomis, bet kad pirštai“, — sakydavo ji 
savo draugėms. 

Mūsų mislių prigulėjimas nuo pajautimų pasirodo dar 
aiškiaus sapnuose prof. Raehlmano ligonies; buvo tai tamsi 
nuo gimimo mergaitė su užsilikusiais vienok kitais pajau- 
timais. Ji sakinėdavo savo draugėms, kad tankiai sapnuoja, 
bet niekumet nieko sapne nematė. Taip, jai sapnavos, kad 
„Vaikščiojo po vandenį, kad užkliuvo ir parvirto į pur- 
vą“, kad jos „tėvas buvo atvažiavęs ir norėjo namon pa- 
siimti“. Užklausta vienok, ar matė ji tėvą, vandenį, purvą, 
atsakydavo, tėvą girdėjus, vandenį, purvą jaučius ir t. t. 

Kad atgavo po operacijos regėjimą, jų įspūdžiai pra- 
dėjo apsireikšti ir sapnuose. Vienąryt su džiaugsmu saki- 
nėjo, kad „pirmąkart matė sapne“; jai sapnavos, kad „matė 
gražius žalius laukus, kame augo ir žaliavo bulvės, kad ji 
po tą lauką vaikščiojo“ ir t. t. 

Laura sapne nemato ir negirdi, tiktai pirštais kalba; 
Raehlmano ligonis lig operacijos nemato, bet girdi ir jau- 
čia, atgavus gi regėjimą, tas atsimuša ir jos sapnuose. 

Į mūsų tyrimą buvo įtrauktas paeiliai vienas, paskui 
antras pajautimas, ir su atidarymu kaskart naujų kelių, ku- 
riais įspūdžiai gali prieiti prie proto, ir supratimų turtas, ir 
įvairumas kaskart atsakančiai dauginas. 

Dar aiškiaus pasirodo prigulėiimas mūsų supratimų 
nuo kelių, kuriais ateina, kad vieno arba kito pajautimo 
stokoja, o užtat kiti labiaus išsilavina. Bostone buvo kuone 
vienkart su Laura kita akla ir kurčia nebyiė Helena Keller“, 
kurios, apart jautimo, aukštai išsilavino uodimas. Toks arba 
kitoks kvepėjimas sujudindavo joje eilę atminimų, iš kve- 
pėjimo jai palikdavo, prie to arba kito kvepėjimo prijung- 
davo mislį. Kituose atsitikimuose girdėjimas buvo pamatu 
žmonių ir patikimų išsirinkime; gražus, skambus, minkš- 
tas balsas susijungdavo su nuomone apie asabos gražumą, 
jos charakteriaus gerumą ir t. t. 

Lengva suprasti, kad panašios nelaimingos aukos tankiai 
atsitinka, kad ir pas mus jų ne stoka. Atminkime, kaip 
nuolat šėliojas pas mus raupai, difteritis, škarlatina ir jadra 
ir kaip daug, labiausiai vaikų, praryja, o kad ir nepasibai- 
gia smerčia, tai palieka neišgydžiamų pažeidimų, kaip 
nelaimingos Lauros, suardę vieną ar kitą pajautimą: akis, 
ausis, ant galo ir abudu iš karto. Gana išeiti ant švento- 
riaus, kad išvystumėme juos, pripildančius šventorius ir 
bobinčius. Skaitytojas vienok gal sutiks su manimi, kad jų 
vieta apšviestose viešpatystėse ne ant šventoriaus, bet 
ligonbučiuose ir ypatinguose namuose. 

Tas verksmingas padėjimas seniai atgręžė ant savęs 
gydytojų ir šiaip jau geros valios žmonių akis. Praėjusiuo- 
se metuose (94) buvo mėginta naujas priepuolio užbėgimo 
būdas: buvo tai taip vadinami persinešą okulistiški skyriai, 
išsiunčiami į visus Rosijos pakraščius „Marijos draugystės 
prieglobstos žabalių“ (Petroburge). Vienas iš tų skyrių 
darbavos Lietuvoje (žiūrėk mano: „D-ras Cumftas — akių 
gydytojas“. „Apžv.“, 95 m., Nr. 15). Rūpėjo mums okulis- 
tiška pagalba žmonėms ten, kur sanitariškas ir ekonomiš- 
kas padėjimas verksmingas ir iš kur kaimynai negali gero 
gydytojo pasiekti. 

Vienu iš to okulistiško keliavimo po mūsų šalį pasida- 
lysiu su skaitytojais, nes yra pridurku tyrimo, apie kurį 
kalbėjome. 

Buvo tai 17 metų lietuvininkas vaikas Petras Lukša, 
sūnus labai neturtingų tėvų, iš katrų tiktai motyna tebe- 
gyveno. Pagal jos pripažinimą, vaikas šiaip jau buvo 
sveikas, tiktai nuo gimimo aklas. Atskirdavo, tiesa, šviesą 
ir pažindavo rankos mojavimą labai artie, vienok pirštų 
skaityti negalėjo. Jo akių nesveikata duodavos pažinti ir 
nepažįstantiems medicinos, nes abi lėleli buvo balti, o akių 
visuomet bėgiojimas ir jų kraipymas dideliai aną bjaurino. 

Autorius sakinėja toliaus, kaip padarė Petrui operaciją 
ir kaip paskui persitikrino apie tą pačią eilę prityrimuose 
Petro ir tikt užgimusio vaiko. Iš karto Petras matęs vien 
tikt šviesą, paskui apgrėbojimu pradėjęs pažinti artimes- 
nius daiktus, nes vienomis akimis matyti dar memokėjęs, pas- 
kui kaip mokinęs pažinti daiktų atstumą ir didumą ir t.t. 
Tuos visus dalykus apleidžiame, nes arba yra per daug 
speciališki, arba yra atkartojimu aukščiaus jau pasakyto. 

Stebėtinos yra klaidos, kurių dasileidžia tokie ligonys. 
Jei jam parodyti kamolį ir ritinį iš lentos, abudu pripažins 
už vienodu; lygiai dedas ir sų kryžiavimu ir ketvirtotų; 
gyvą šunį ir jo paveikslą ant popieriaus ima už vieną. 
Supratimą apie perspektyvą ir daiktų gilumą tuomet tik 
įgauna, kad pirma apčiupinėjimu persitikrina apie skirtin- 
gumą tarp kamolio ir ritinio. 

Tokios klaidos, o labiausiai jų pataisymo būdas leidžia 
mums suprasti, kaip žmogus paprastai išsidirba nuomonę 
apie tolumą, lytis ir t. t. 

Pridurkime ant pabaigos porą žodžių apie galią pažin- 
ti dažvinius (koliorius). Ta galia, lygiai kaip ir galia atskirti 
šviesą nuo tamsos, yra prigimta, nes išeina iš ypatingos 
(optiško) regėjimo dirgsnio galės darbuoties prieš šviesą 
visaip, pagal šviesos vilnių ilgumą. Kaip kurie tos galės 
gali ir neturėti nuo prigimimo arba turėti ne visiškai; 
priminsiu visiems žinomus atsitikimus, daltonizmu vadina- 

mus, t. y. visuotiniško arba iš dalies dažvinių nepažinimą, 
bet jau tos galės negal įgauti, kaip įgauname supratimą 
apie atstumą ir t. t. 

Taip, Petras pažindavo dažvinius mano sesers rainės be 
jokio iš mūsų pusės steigimos atkreipti jo akis į vieną 
šalį. Dažvinių vardų jis, žinoma, nežinojo, vienok optiš- 
kas jo dirgsnis buvo paerzintas kiekvienu dažviniu, ir tą 
atskyrimą jis gerai jautė. 


REIKIA ATGAIVINTI 
VYSKUPO VALANČAUSKO 
„BLAIVYSTĘ“ 


Kam klius į nagus šis „T. S.“ numeris, teatskaito su atide 
aukščiaus patilpusius raštus, nors ir būtų jau iš sakyklų 
skaitant girdėjęs: vieną raštą Aukščiausiojo Ganytojo visos 
katalikiškos Avinyčios — Popiežiaus, antrą — Šviesiausiojo 
Žemaičių vyskupo!. Juo labiaus pridera kiekvienam katali- 
kui įsidėti tuos žodžius į dėmę, kad 1) yra tai nepaprastas 
balsas - balsas aukščiausiųjų katalikų Bažnyčios perdėti- 
nių, su kuriais visuomet pasilieka Šv. Dvasia pagal dieviško 
mūsų Viešpaties prižadėjimo: „Bet kad ateis ta tiesos Dvasia, 
išmokys jus visokios tiesos“ (Jon. 17, 13), lygiai pagal pranašo 
Izaijo 59, 21: „Tas mano su jais sandaras, sako Viešpats, mano 
Dvasia, kuri yra ant tavęs, ir mano žodžiai, kuriuos padėjau į 
tavo lūpas, neatsitolins nuo jų lūpų ir nuo tavo sėklos lūpų, ir 
nuo tavo sėklos sėklos lūpų, sako Viešpats, nuo dabar ir ant am- 
žių“; dėl to tai Aukščiausiasis Ganytojas, Šv. Tėvas, tikėjimo 
ir būdiškumo dalykuose yra neklystančiu, pridera mums 
anų klausyti ir jų reikalavimus skubotai išpildyti; 2) kad 
iš tų gerai suprastų žodžių galime semti daug išganingų 
it šiaip jau Žmonėms naudingų Žinių. Ką gi tie raštai vi- 


siems katalikams ir ypatingai lietuviams praneša, ko geidžia 
rašę? 

Vedančia misle Šv. Tėvo rašto yra įvedimas vienybės 
tarp viso pasaulio žmonių „idant visiems krikščionims viso 
svieto vienas būtų tikėjimas, protų ir darbų dievobaimingu- 
mas“. Kad tarp visų krikščionių pasidarytų „širdis viena ir 
dūšia viena“, turi karštai paskirtose dienose (novenos) melsti 
atsiuntimo Šv. Dvasios ir pataisyti savo gyvenimą. 

Vedančia misle vyskupo rašto yra parodymas, kaip 
žmonės veikiaus tą gali padaryti; jo tada raštas yra tarsi 
prailginimu pirmojo, Šv. Tėvo, rašto. Šviesus ir rūpestingas 
apie jo ganymui paduotųjų žmonių gerovę, išmetinėda- 
mas lietuviams įvairius atsitinkančius prasikreipimus pro 
dorą krikščionišką gyvenimą, mūsų vyskupas sako: 
„Visiems tiems ir kitiems aiškiems nusidėjimams didžiausi 
priežastis ir bjauriausi versmė yra atsitraukimas ne kurių 
nelaimingų katalikų nuo šventos blaivystės ir atkritimas į 
aiškią girtuoklystę, pražudančią visą Žmogaus procės 
uždarbį, visą krikščionišką dorą, padorybę ir dovanas 
Šv. Dvasios... Iš to turėdami labai didelį rūpestį ir siel- 
vartą, labai tankiai su didžiausiu širdies troškimu karš- 
čiausiais ir maloningais žodžiais ir Mes patys, ir per 
mieliausius savo sūnus - kunigus... privadžiodavome į 
blaivystę ir paprovą gyvenimo ir gerai žinome, jog dau- 
gybė griešninkų tėviško Mūsų balso paklausė ir nuo gir- 
tuoklystės ir nedorybių liovėsi. Vis dar tol gražu ne visur 
išsipildė tokia atmaina“. Šaukia todėl anuos, kad neužkie- 
tintų savo širdies girdėdami aukštesnį už jo balsą — paties 
Šv. Tėvo, o kunigams įsako, kad per tą laiką tam tinkan- 
čius pamokslus sakytų privadžiodami parapijonis į papro- 
vą... labiausiai visus juos lenkdami į šventą blaivystę. Karšti 
tėviški žodžiai, kuriuos skaitytojas tenai atras, pasekmin- 
giaus sušildys lietuvių širdis kaip žodžiai paprastų ku- 
nigų; jie savo tauzijimu be perstogės apie prisiturėjimą nuo 
gėrimo net jau ir įkyrėjo parapijonims, o laukiamų vaisių 
kaip nėr, taip nėr. Kodėl gi taip? Aš misliju dėl to, kad 

mūsų kunigai darbuodamiesi sakyklose ir spaviednyčiose 
nepadeda arba retai tepadeda tvirtą apribuotą reikalavimą, 
primygimą; atitraukti nuo praktikos, nors ir puikūs, išaiš- 
kinimai nedorybių sujudina prastų žmonių protus, išgauna 
jų patvirtinimą: juk tiesa — nepadoru! bet nesukelia, neį- 
tempia jų valios; jei iš tikro tas dalykas tau rodos nepa- 
dorum, tai saugokis ano. Patys mūsų žmonės, taip mažai 
išsilavinę, dar nemoka gyventi santarvėje su protu, t. y. kad 
proto vedami galėtų sutaikyti savo gyvenimą, žengti 
kiekvieną žingsnį. Tokie dalykai reikalauja mislijimo, o 
išmislijus pradėjimo (iniciatyvos) kad ir nauju keliu eiti, o 
juk be apšvietimo tai negalima; be jo gali eiti tiesiai arba 
metais sutvirtėjusia vaga, arba vedami tvirta ranka (suprask, 
kaip susirinkimuose, taip ir pavieniai). Toks vedimas, arba 
ganymas (N.B. „Varpo“ išjuoktas Nr. 8, 95 m.)“, bendrijos 
gyvenime turi savo vietą; jis neužmuša vedamųjų, arba 
ganomųjų, pradėjimo (iniciatyvos), nesusiaurina tikros 
liuosybės, nors ir uždeda jai ribas: civilizuotos bendrijos 
liuosybės be ribų negali turėti, ji yra tiktai vaidintuvėje taip 
vadinamųjų utopistų; ne, vedimas yra tai padėjimas 
įtempti silpnesniųjų valią, kad pradėtų laikyti už gyve- 
nimo įstatymą — protą, visuose dalykuose sutinkantį su 
krikščionijos įstatymu. Vesti reikia keliu apšvietimo, keliu 
būdiškumo; tuodu dalykų mėgiasi būti skyrimai ir nuo 
žemiškos laimės, nors ir dėtumi ant pirmos vietos laimę 
amžiną. Ar šiaip ar taip, gailu yra žiūrėti į klystantį arba 
kreivaliuojantį žmogų; pamokyti ir ant gero kelio atvesti 
yra priederme kiekvienos sąžinios. Šitai keletą žodžių 
ištariau Lietuvos kunigams, kad jie, paklusni iš viršaus, 
pradėtų reikalauti nuo sau paduotų žmonių atsijokėjimo 
ir paprovos, labiausiai iš ragavimo spiritinių gėrimų; 
meldimai ir išrodymai, kad degtinės ragavimas turi būti su 
tvarka, neišdavė vaisių: žmonės nemoka savimis valdyti; 
norint jų pataisymo, priguli visiškai užginti ragavimą 
degtinės, nesibijant pasūdijimo, kad tai bus varžymas kitų 
sąžinios; kad turi kas rankoje nuodus, nuo to priguli tuojaus 

atimti. Kunigai, iš jūsų tegul išeina atgaivinimas blaivystės, 
kitados įvestos visoje Žemaičių vyskupystėje neužmiršta- 
mo a. a. vyskupo Motiejaus Valančausko. Kitados įstojęs į 
tą draugystę iškilmingai prisiekdavo prieš altorių Šven- 
čiausios Panelės, kad išsižada spiritinių gėrimų, įsirašy- 
davo į tam tikras knygas, o kaipo regiamą Zenklą turėjo 
„brostvą“, t. y. kasdien turėjo kalbėti po tris poterius, turbūt 
dėl išprašymo sau tvirtybės valios... Valančausko įvesta 
Blaivystė da ne visiškai išnyko; tai šen, tai ten gal ir dabar 
sutikti pavieniai senosios kartos žmogystas, tvirtai užlaikan- 
čias Blaivystės įstatymus, tebekalbančio. Visi jie yra žmo- 
nėmis neišpasakytai maloniais, šviesiais ir su nepaprastu 
valios tvirtumu. Išbūti lig tolei brolijoje, kuri matomai 
prasmego į užmiršimą, kurią visi apleidė — tai nepaprastas 
dalykas. Ne kartą stebėjaus iš jų nepakrutinamos valios; 
kad su didžiausiu nuliūdimuų užsimeni apie pragaišimą 
numylėto vyskupo draugystės, atsako: „Dievas su jais visais, 
aš neapleisiu lig smerčio!“ - ir iš tikro išsituri. Tegu gi tiems 
padoriesiems, nors žengiant į kapą, prašvistų akys, jiems, 
kurie skaitės mūsų gerųjų užvedimų mohikanais, išvydus 
atgyjančią numylėtą broliją! 

Broliai lietuviai! tegyvuoja tarp mūsų atminimas vys- 
kupo Motiejaus, tikro mūsų geradėjo! Jo atminimas tesu- 
minkština mūsų širdis ir padaro jas palankesniomis ant 
balso verto jo įpėdinio, dabar laimingai Žemaičių vysku- 
pų sostą užimančio - vyskupo Mečislovo“. Jo raštas pa- 
leistas į visas vyskupystės šalis ne iš tuščios garbės ieš- 
kojimo, bet iš tėviško prie savo žmonių prisirišimo, iš 
geidavimo mums viso, kas pagerina mūsų buitį. Klausy- 
kite ne tik negirtuokliauti, bet visiškai nebgerti ir nebra- 
gauti spiritinių gėrimų! Kunigai jums padės tą padaryti. 
Tegu jie, sulaukę į spaviednę žmogų, kad su gailesiu iš- 
pažins savo griekus, kad bus įkaitintas Dievo mylista, 
neužmiršta ant galo užkviesti ir prie Blaivystės. Daugumas 
mažai tegeriančių žmonių tuojaus išsižadės, kiti labiaus 
pamėgę rąžysis, bet ir aniems užteks keleto rimtų žo- 

džių, padrąsinimų, priviliojimų, — ir tie išsižadės. Turė- 
dami jau nebmažą būrį geresniųjų, padariusiųjų priža- 
dus nebgerti, lengviaus jau bus pritraukti ir prastesniuosius, 
t. y. dar labiaus papratusius gerti ir jau stovinčius ant kraš- 
to pelkės — girtuokliavimu vadinamos. 

Tegu jiems bus paveikslu keletas susiedijos parakvijų 
šiaurynvakariniame Žemaičių krašte. Ten per novenos lai- 
ką' kunigai, pasakę po vieną antrą paaiškinantį pamoks- 
lą apie gėrimo vodingumą ir aiškiai užkvietę prie prižadų 
ant spaviednės padarymo, jau nebeturėjo didelio vargo 
išgauti tokius prižadus: per trumpą laiką turėjo jau po 200- 
500 brolijos sąnarių vyrų ir moterų. Skaitlius, žinoma, 
kaskart didinsis ir novenai pasibaigus. Ten kunigai turi viltį, 
kad už metų galės suskaityti nesančius Blaivystėje, kaip 
dabar gal suskaityti esančius. Reikia tiktai sasiedams kuni- 
gams iš vieno darbuoties, kad žmogelis neturėtų tame da- 
lyke mielaširdingesnių ir nepultų prie ano spaviedoties. 

Neapleisdami nė vieno, atliekančio spaviednę, jie ypa- 
tingai atgręžia akis ant jaunimo ir ant pačių ūkininkų, 
užlaikančių šeimyną; jaunimui nedovanoja nė jokiu būdu: 
kiekvienas turi žadėties, kitaip, kaipo nenorią pasitaisyti, 
neverti absoliucijos; gaspadoriai, vaišindami ir nulenkdami 
svetimą šeimyną talkos laike, išmokė aną gerti — tegu gi 
dabar geru paveikslu ir atpratina. Ypatingų priedermių ant 
įstojančių į Blaivystę neuždeda, nes tam reikėtų vyskupo 
parėdymo; reikalauja tik ant spaviednės duoti Viešpačiui 
prižadus, šlovingą žodį, kad dėl Dievo meilės, savo ir 
artimo naudos, paeisiančios iš gero jų paveikslo, išsižada 
spiritinių gėrimų ar ant viso gyvenimo, ar ant metų (tik 
ne trumpiaus), jei bijos ant ilgesnio laiko; metams praslin- 
kus bus liuosi ir galės pradėti vėl girtuokliavimą, jei Blai- 
vystė nepatiks, bet abejoju; kuriems gi patiks blaivystėje 
gyventi, turės prižadus atnaujinti. 

Prižadus padaro keturius: 1) visiškai išsižada patys 
ragauti spiritinių gėrimų, 2) visiškai niekam kitam neduoti: 
nė šeimynai, nė svečiams, nė tiems, kuriuos norėtų kada 

nors nulenkti, kaip tai: sūdžias, skolintojus, 3) nestovėjimo 
karčemose per ilgesnį laiką arba ir visiškai nelankymo, jeig 
tik kromo pirktųs arba ką išvadinti; niekuomet neatlikti 
karčemoje jokių reikalų, ilgesnių kalbų, bet traukties kur 
norint į gaspadą pas žmogų, 4) platinti tarp savųjų žinias 
apie Blaivystę, aiškiai pasisakyti jau reikalaujamus prižadus 
padarius, kad niekas negalėtų nei vaišinti tokios asabos 
spiritiniais, nei reikalauti nuo jos. Ko negal - negal! 

Daugeliui galės pasirodyti išsižadėjimas visiškai per aš- 
trium, bet tiktai toks prižadėjimas ir padarys geras pasek- 
mes. Ant galo ir senosios Blaivystės buvo tokie reikalavimai, 
ir daug kitų viso pasaulio blaivystės draugysčių ant visuo- 
tinio susirinkimo, Bazelyje šįmet atlikto, taip nutarė; prieši- 
nimasis buvo labai silpnas, ir ant galo visiškai pasidavė 
mažoji pusė. Aiškiai ten buvo parodyta, kad „protingas“ (?) 
arielkos vartojimas niekur žmonių neapgina nuo pragaiščio, 
nei jokie monopoliai, nei skarbavas pardavinėjimas, kaip tai 
liudija Belgija, kame spirito pardavinėjimas stovi ant „protin- 
giausio“ (?) pamato, ir tai jau seniai, o žmonės baigia nykti 
iš ano gėrimo. Popiežius taipogi nusiuntė savo pasiuntinį 
ant to kongreso - vyskupą d-rą Eggerį ir patį uždėtoją, 
kaip pas mus Valančauskas, blaivystės savo vyskupystėje. 
Vysk. Eggeris turėjo kalbą apie girtuoklystę iš atžvilgio į 
būdiškumą, ant galo visam kongresui suteikė nuo Šv. Tėvo 
apaštališką palaiminimą. Kaip kalba, taip ir palaiminimas 
buvo entuziastiškai priimti ir nutarta tuojaus paleisti telegra- 
mą Šv. Tėvui viso kongreso vardu (nors ten didžioji pusė 
buvo nekatalikų) su padėkavone. Regite, kaip ir Šv. Tėvas 
malonėja regėti savo žmones blaivystėje. Taigi vardan Dievo 
ir Tėvynės gero pamėginkime ir mes, begne seksis! 

Reikia atgaivinti Blaivystę visur, bet ypatingai minėtoje 
Žemaičių pašalėje. Čia artimumas Prūsų rubežiaus, kita- 
dos pigus spiritas už rubežiaus padarė tą, kad degtinė 
įsisunkė į visas žemaičio gyvenimo gyslas; žemaitis iš 
Paprūsės negali nė vieno žingsnio padaryti be degtinės. 
Liūdni tai dalykai, norėtų anuos neperžiūriamai užtiesti, 

bet veltuo: gėręs — neteisingas, gėręs rūstus ir neramus, 
gėręs bjauraus liežuvio, gėręs paleistuvaująs, gėręs papik- 
tintojas savųjų, gėręs teršiąs ir visų švenčiausius tikėji- 
mo dalykus, — tatai yra kasdieniniai nepaslėpiami paveiks- 
lai. Šiandieną ir dievobaimingu jau nebegal būti be ariei- 
kos: nenori, girdi, giesmininkai giedoti, negavę degtinės. 
Girtuokliavimas išvarė priderančias jaunimo zabovas, iš- 
naikino teisybę sūduose, - vienu žodžiu sakant, suteršė 
visas gyvenimo puses, o kartais ir panaikino. Visa išknai- 
sioti iš karto negal; parodymui degtinės codingumio, blaivystės 
Įvaisymiui bus pavestas „Tėvynės sarge“ skiriamas straipsnis, kurį 
pripildyti prašome padėti visus. Kiekvienas iš savo krašto te- 
gu mums prisiunčia, koks yra girtuoklystės ir blaivystės 
padėjimas: vieni dalykai galės išgandinti savo bjaurumu, 
kiti paguosti malonumu ir prie savęs patraukti, — štai ir 
bus nešimas į vieną korį medaus lašelių. Tiktai darbš- 
čiai, broliai, kaip bitys. 

Ant galo pagalios negaliu išturėti nepasakęs keleto 
žodžių ir apie spirito vodingumą dėl kūno. Visaip yra 
spiritas geriamas ir visuomet su pragaiščiu sveikatos. 
Geriančius gal padalyti į tris didelius skyrius: 1) girtuok- 
lius, 2) geriančius ir 3) tik ragaujančius su vaistais. Gir- 
tuokliavimą vodingu esantį, rodos, nebereikia aptarti po 
tiek girdėtų iš sakyklos paaiškinimų, perspėjimų ir gan- 
dinimų Dievo ir žmonių sūdu. Žmogus iš geros valios 
pasiverčiąs į beprotį, deginąs savo vidurius daugeliu 
nuodingo aštraus alkoholio (spirite esančio) yra arba 
išnykęs ir nevertas žmogumi vadinties, arba nelaimingas 
minkštvalys, nemokėjęs kitur paguodą atrasti kaip tik 
degtinėje. Abiejų arčiausia ateitė verksminga — įgavimas 
visų pirmu ir tai gangreit neišgydžiamų arba vargiai 
išgydžiamų pilvo ligų, o paskui neužilgo ir tikrą bepro- 
tystę (nustojimą proto). Tokie kūną ir dūšią pražudo, 
nieko naudingo nepadarę nė sau, nė žmonijai. Girtuokliau- 
jantys reikalauja ne baudimo, įkalbėjimo, prašymo arba 
Dievo sūdu gandinimo, bet gydymo tam paskirtose ligon- 

butėse, vadinamose „dėl alkoholikų“; būdiškos įtekmės 
daugiausiai reikalauja geriantys: jie už vis daugiaus blėdės 
padaro per savo nemieruotą daugumą - čielos viešpatys- 
tės eina į pražūtį iš priežasties gėrimo, o jau visos į su- 
menkėjimą. Spiritas Žmogų nuodija, nes spirite esanti ne- 
atimamoji dalis, alkoholis, yra nuodas. Juo daugiaus yra to 
alkoholio spirite, juo jis stipresnis, suprask, nuodingesnis. 
Prisiveizdėkime geriančiam. Jau vieną burną išgėręs žmo- 
gus yra įžymus: išgėrė tą vieną baisiai raukydamasis ir 
purtindamasis; pirmasis gurkšnys viniu jam nurėžė per 
pilvą, jau ir akys nepaprastai pradėjo blizgėti; geria dau- 
giaus — jau ir galva ūžia, rankos kaskart labiaus krinta že- 
myn be valdžios, per ausis spiegia, jau nebeaiškiai ir be- 
girdi (beg nebus čia priežastis nesvietiško geriančiųjų 
šauksmo, visi du triskart balsiaus kalba, kaip kad visados); 
jau ir akyse tavoruoja, ir viskas aplink sukas; išgėrė dar — 
baisus traukymas ir rangymasis pilvo, kankinamojo nuodais, 
išmeta atgal visa, ką tik turėjo, pagaliaus ir gerus, maiti- 
nimui kūno reikalingus valgius ir gėrimus; kaip smertis 
išblykšta jo veidas, ir krinta ant žemės kaip negyvas. Pri- 
imk kitoniškus nuodus, tą patį išvysti, juo aiškiaus, juo 
daugiaus priimsi. Kiek tai paskui reikia laiko, kol įgėręs 
atsigaivina! Valgyti ant rytojaus nenori, nors pilvas ir 
tuščias, nepasistiprinęs negali darbo dirbti; visas piktas, su 
galvos skaudėjimu slankiojas visą dieną. Kad dažniaus per 
daug prigeria — tai jau ir girtuoklio vardą nusipelno, nors, 
tiesa, ir mažiaus, ir rečiaus geriančiųjų paskutinis laipsnis 
vis tas pats — girtuoklystė, liga, reikalaujanti gėrimo. Pilvas, 
eržinamas aštriais daiktais, išleidžia daugiaus sulčių, 
valgymo trynimui reikalingų, kaip kad visuomet; jei aną 
tankiai priverti sparčiaus darbuoties, įgysi paprotį, t. y. 
jausi neramumą, nustojus taip sparčiai varyti sultis, atsi- 
randa noras vėl paraginti per paeržinimą spiritu. Toksai 
raginimas, būdamas neprigimtu pilvo dalyku, aną sunaiki- 
na, įvaro uždegimą, o kartais ir vėžį. Tankiai geriantys, 
nors ir po ne daug, gali taipogi įgyti tokį pat paprotį, ligą, 

reikalaujančią gydymo. Aš nemoku gerai išpasakoti, kaip 
alkoholiumi suardo minkštus Žmogaus vidurius; skaitykite 
išleistas žinovų knygeles apie girtuoklystę, ten daug ko 
atrasite, bet ir tų kiekvienam nenaujų patėmijimų primi- 
nimo užtenka, kad žmogus išsigąstų ir pasibjaurintų. Gal 
pasakytumėte, kad geriantys trečiojo skyriaus tai nė sau, nė 
kitiems nieko pikto nepadaro. Iš šalies žiūrint taip yra, tas, 
kurs arielką vien tik „ragauja“, ir tai dar ne vieną, bet su 
vaistais, nieko pikto nepadaro; taip ir jie patys samprotauja. 
Mums vienok regis, kad ir čia, jei mažai yra pikto, tai zero 
suvisu nėra. Aš nedrįstu tame dalyke pakelti balsą, kokią 
įtekmę gal turėti ant silpnų, labiausiai moterų, kūnų 
spiritas, priimamas kaipo liekarsta, lygiai ar yra tokie 
gydyklai, kuriuos pritiktų sutaisyti su spiritu (vaistai visų 
imami), tą balsą palieku įtikėjimo vertiems su gydytojų 
mokslu vyrams. Naudinga būtų išvysti kokiame nors mūsų 
laikraštyje gerą paaiškinimą, kad kunigai galėtų savo 
žodžius patvirtinti pasiremdami ant daktarų balso. Man 
regis, kad tas balsas nebūtų pagiriąs. Kiek galiu numanyti, 
vaistai iš auglių yra daugiausiai sutaisomi verdančiame 
vandenyje ir geriami kaipo arbata; augmenų šaknys, žievės, 
lapai, žiedai ir t. t. reikalauja tik apipylimo verdančiu 
vandenimi, bet nieko nežinau apie jų mirkymą, labiausiai 
spirite. Juokingas daiktas, kad iš šimto pakviestų į blai- 
vystę, kokie du trys tenepaklausia: „Nejaugi negal ir su 
liekarstomis?“ Tarp penitentų gi yra ir moterys, ir vyrai, ir 
seni, ir jauni, ir sirginėją, ir tvirti kaip ąžuolai, bet visi be 
išimties nori turėti dėl visa ko ištikimą vaistą — arielką su 
„liekarstomis“. Spiritas „su šaknelėmis“, „su liekarstomis“, 
„Su žolelėmis“, „su burkankomis““, „su trejomis devynerio- 
mis“ žemaitiškoje Paprūsėje yra tuo pačiu, kuo kitur pain- 
expeller arba kiti universališki vaistai; beveik nerastumi 
moteriškės, neturinčios nors kiek butelyje. Apsirgęs arba 
nuvargęs drąsiai gali ten eiti, prašyti, o ištaręs tą magišką 
žodį „su liekarstomis“, jau gali turėti viltį, kad prašymas 
bus išklausytas: gaus burną. Man regis, kad kitados pigi 

buvusi „prūsinė“ įgijo tokią šlovę tarp žemaičių, kad bu- 
vo priimta ir į naminę aptieką, visų pirmu moterėlių, o 
paskui ir vyrų. Dabar niekas kitoniškų naminių vaistų 
nebžino, kaip tiktai arielkoje mirkytą žolelę (tikriaus jos 
sunką) ir, o stebuklai, jei žemaitis nenumiršta, tai visuomet 
išgyja! Prie tų vaistų yra taip prisirišę labiausiai moterys, 
kad nėra galės anas perkalbėti. Šiurpulys ima girdžiant, kad 
moteriškės sunkumoje traukia kasdien „su liekarstomis“, kad 
po pagimdymo tuojaus tvirtinas, neklausydamos įkalbėjimų, 
kad gali gauti karštį, neabejotinai įvarantį į grabą. Kartais 
taip ir atsitinka. Tei ir neatsitiktų, tai visgi gėrimas moterų 
yra vodingas, kad ne joms pačioms, tai bene jų vaikams, 
prie krūtės esantiems. 

Valsčiams paduočiau rodą, kad jie, vietoje paskirti 
nemaž piningų ant persigabenimo iš Vilniaus visokių 
melagingų ruskių popų-dejatelių knygų, paskirtų vieną 
rublį ant išrašymo labai naudingo, nors ir rusiško, mė- 
nesinio laikraščio „Vestnik Trezvosti““, išleidžiamo Petra- 
burke dr. med. Grigorjevo. Jis pigus: su prisiuntimu tiktai 
rublį tekaštuoja. 


APSISERGĖJIMAS NUO GAISRŲ 


Po ilgo, šlapio, šalto pavasario atėjo mums šįmet gied- 
ros dienos, neišpasakytai kaitrios, nes 30 su viršumi. Kaip 
šaltis, šlapumas nedavė sėti, taip dabar sausumas ir karštis 
neleidžia pasėtiems auglius leisti - dygti. Dievas vienok bus 
mums mielaširdingas, išklausys mūsų prašymo ir atsiųs 
mums reikalingą lietų. Bet tas Dievas nelaiko savo Apveiz- 
doje nė vieno, kurs pats nesirūpina apie save. Sako patarlė: 
sergėtą ir Dievas serga; ji kasmet išpildo labiaus šiokiuose 
karštuose - deginimą triobų. Šilčiai išdžiovina triobų 

medį, šiaudinius gi triobų stogus padaro kaip paraką: 
užtenka vienos kibirkštėlės, kad šiaudai užsiimtų ir ugnis 
akies mirksnyje išnaikintų visas išdžiūvusias triobas. Kiek 
tai pervasar atsitinka nelaimių iš gaisrų priežasties, kiek 
žmonės turi pragaiščio, kiek išgąsčio, kiek paskui vargo, 
ko! atstato triobas, labiausiai, jei kišenėje nėra ištekliaus! 
(O klausimas, kame šiuose laikuose išteklių atrasi?) Bet 
kad ir turėtų nelaimingas, tai kame gi dar medžiaga? 
Miške. Važiuok anos pasikirstų, susivežtų, o kur gauti 
laiko, kad ir be priepuolio žmogaus visos vasaros dienos 
vasaros darbais užimtos? Ant greitosios iš žalių medžių 
sustatytos triobelės tokią ten ir vertę teturi! Nesakant apie 
kitus nemalonumus, vienas sielvartas turi žmones priversti 
prie atsargumo. Bet kur čia tau! 

Argi mūsiškiai atsimena apie panaktinius? Dar žiemą 
ar rudenyje, kad naktys ilgos — šiaip ne taip: vienas antras 
sargas slankiojas lig pusnakčio, bijodamys urėdninko (taip, 
tatai?!), o jau vasarą — nė neišvysi! Tuo tarpu vasarą jie 
yra reikalingesni kaip žiemą: žiemą Žmonės daugiausiai 
bijos piktų žmonių, kad jie arklio nepavogtų, klėties ne- 
išplėštų, o vasarą nesibijo, kad ugnis, iš netyčių užsiė- 
mus, neišnaikytų viso turto. Iš anksto neišvydęs, argi 
beišneši, kad ir tuojaus išvydęs nebegali nieko bepadaryti! 
Norsgi žmonės nesupleška, kas tankiai atsitinka gaisrui 
pasikėlus, žmonėms bemiegant. Sergėkitės ir sergėkite savo 
turtą! 

Arba vėl, argi yra tvarka su rūkymu? Kas šiandien 
neberūkia? Tik kelinėmis apsimaus, jau prašo įsiūti kišenę, 
kur tankiausiai atrasi žiupsnelį nuo tėvų ar gaspadoriaus 
pavogtos tabokos, o kad jau nustos kiaules ganyti, tai jau 
jis pilnas vyras! drąsiai eina prie ugnies pypkę užsidegęs 
oran, kur į pastogę. Kokia gi dažniausiai esti gaisrų prie- 
žastis, jei ne papirosų rūkymas, ir tai nesuaugusiųjų 
žmonių, neatsargių, nepasimokinusių. Kas tai da nelai- 
mė — neatsargumas, kiek ji blėdės padaro neturtingiems 
žmonėms. 

Pirmuosiuose „T. S.“ numeriuose šaukiau valsčius prie 
padarymo santarvės - užgrėsimo nesuaugusiems papirosus 
rūkyti“. Gal ne vienas nusišypsojo, kaip tai iš menko daikto 
nori visą valsčių pakelti. O, tai nemenkas daiktas, kaip 
parodo ir šįmet jau prasidėję gaisrai. Verta būtų sukelti 
valsčių dėl sulaikymo nors tik vieno ūkininko triobų; tai 
ką gi besakysi, jei tankiai visa soda, kame ankštai gyvena, 
kaip tai Lietuvoje, ar visas miestelis sudega?! Tarp kores- 
pondencijų, ką pranešiau iš Kalvarijos, liūdnos tai naujie- 
nos! neduok, Dieve, nė vienam tokių sulaukti arba nors 
išvysti. 

Mulkis tėvas besidžiaugiąs, kad jo snarglius į vyrą 
panašus, nes jau pypkę rūkia; nedoras ir tas, pats piktą 
paveikslą paduodąs —- paveikslą neatsargumo su pypke: 
tegu vyresnieji niekuomet nesineša pypkių oran, tegu 
kaskart dėdami aną į pečionę (koklę) pasako sau: negal, 
testovi! tai jaunesnieji tą regėdami ir patys pripras prie 
atsargumo. 

Moterys tegu nepalieka vienų vaikų namie tik prie 
susenėjusių žmonių, mažai bekrutančių arba ir visiškai iš 
vienos vietos nebesitraukiančiųjų. Juk žinoma, kaip ma- 
žesniems patinka sieriniai, kaip gavę anų lustelį bedraską 
kame nors kertėje. Argi sunku uždegti? Vargas, tiesa, kad 
reikia ir darbą dirbti, ir vaikus ganyti, bet ką čia padarysi, 
kad didesnis vargas esti iš prastojimo savo turto? Begne 
galėtų palikti kūdikius prie kaimynų, kur yra koks gyves- 
nis, vikresnis žmogus, galįs prižiūrėti. Antra, tegu esti 
atsargūs su ugnimi, nežeria žarijų artie prie skiedrų, o 
labiausiai neišpila pelenų ir neneša anglių oran tą pa- 
čiądien: tankiausiai pelenuose išsineša užsislėpusi kibirkš- 
tis arba neužgesęs anglelis, kurs lengvai vėjo įkūrenamas, 
įpučiamas veikiai atsigauna. 

Gaspadorius teapžiūri, ar tvarkoje yra kaminai, ar iš- 
krėsti, ar suodys išgrandytos, ar neįtrūkę kame nors, ar pro 
dangtį išvesti. Vis tai nedidelis rūpestis, nesunkus darbas, 
nereikia tik apsnūdusiu būti. Žemaitį lenkai giria už tą, kad 
jis, priešingai lenkams, išmintingas ne po iškados pasidary- 

mo, bet jų neapsergėjimas kruvinai uždirbto savo turto kita 
ką parodo, - kad neverti to pagyrimo. 

Geriaus yra mokėti neapsirgti (saugoties įkritimo į li- 
gas), kaip apsirgus mokėti gydyties; geriaus nedatirti prie- 
puolių, kaip atsitikus mokėti anuos atitolinti. Vienok prie- 
puoliai atsitinka ir iš pačių kaltybės, 1r iš netyčių; reikia 
todėl mokėti pasekmingai jiems atsispirti. 

Valsčių susirinkimams paduočia šiuokart tokias rodas: 
1) sujungti savo galias išsisaugojimui priepuolių ugnies, 
2) apmislyti vaistus padarymui ugnies priepuolių kuo ma- 
žiausiai vodingai. Kaip reikia saugoties, ir aukščiaus keletą 
žodžių pasakiau, ir pats rėdas jus mokia, rėdas, be abejonės, 
prastas, bet šiame dalyke protingai mokiąs. Jis prisakęs 
naktimis statyti sargus, nestatyti triobų artie vienos nuo 
kitos, užlaikymo tvarkoje kaminų ir pečių persekioja ne- 
išpildančius, ir gerai daro; prastai gi vienok, kad yra 
nesąžiniškas žemesniuose tarnuose, kurie persekioja tiktai 
negalinčius išsimokėti, o pakiša vieną antrą rublį — gal 
sau sudeginti nors visas triobas. Broliai lietuviai, ar jūs 
"apjakę? Argi negeriaus mums patiems susiprasti, kas yra 
tikras mūsų geras, triūsties apie aną be kitų priežiūros, o 
labiausiai prievartos, ir nemėtyti be reikalo sunkiai uždirbtos 
kapeikos į gilias atėjūnų ir kankintojų kišenes? Nelaukdami 
policijos (suprask - maskoliškos) apveizdėjimo, patys vals- 
čiai tepaskiria apžiurnas į kiekvieną sodą. Juk turite 
išrinktuosius, turite savo policiją - šimtininkus ir dešim- 
visa reikalinga būtų tvarkoje, o ugnies priepuoliai perpus 
susimažins. Susirinkime tokiuos dalykus lengvai nuspręsti, 
reikia tik vienam paduoti užmanymą, juk tai jums nieko 
nekaštuos. 

Sunkiaus bus sueiti į santarvę apie užvedimą kiekvie- 
noje sodoje gerų gesymo gaisrų padargų, bet apie tą pa- 
sikalbėti būtinai turite. Juokas ima paveizdėjus į jūsų 
padargas! Rodos, kad pildydami rėdo paliepimą turėti 
parankėje kirvius ir geležinius kablius ant ilgų kotų, 

statines, lipynes, antas ant virpčių — darote dėl kitų nau- 
dos (žinai, kad svetimi marškiniai nerūpi). Kabesys (lietu- 
viškai — kekšis, žemaičiai vadina busoku) koks vienas, 
tiesa, kaba ant didelio nelygaus virpčio, taip sunkaus, kad 
vargiai pastatysi, o vienok netvirto, nes vienas galas per 
drūtas, antras per laibas; geležinis kablys tik antmautas, 
gerai kad prikaltas dviem mažom vinelėm arba pririštas virvele 
(tikrai pats regėjau); kirvis visas surūdijęs ir bukas, kaip 
tai sakant toks, ant kokių raganos raitos į Rygą joja; ką 
su anuo įkirsi? lipynės supuvusios, antos aukštai ant stogo 
iškeltos, bet priderančios tik varnoms nubaidyti, bet nė 
kokiu būdu ne vandeniui lieti, nes nebturi nė vieno lapelio: 
visi ant saulės sudžiūvę nubyrėjo; argi negal ir anų pa- 
stogėje laikyti? O apie statines ant ratų nėra ko minėti. Jei 
yra kam paženklinta laikyti sodoje statinę, tai tas pastato 
kokią perpus suirusią ir pripila vandens; jam užsidegus 
turės arčiaus porą viedrų vandens; o kaimynui užsidegus, 
kaip pajudys savo bačką? Reikia būtinai valsčiuje nu- 
spręsti, kad kiekvienas gaspadorius turėtų ne po vieną tik 
padargą, bet po kelias, ir tai tvirtas, ne ant juoko padirbtas: 
gerą lipynę, šluotas, kablį, ilgą kirvį, o porą trejetą 
gerų bačkų ant stiprų dviračių visi iš vieno tepasidirbi- 
na, lygiai kaip ir švirkštą. Švirkštas ir mažas daug naudos 
atneša prie gesymo, o ką besakyti apie šiek tiek didesnį? 
Tegu kiekviena soda nesigaili rublio kito ant anų nupirki- 
mo, O gaisrui atsitikus, sudegs tik dešimta dalis viso to, kas 
dabar sudega. Dabar kas? Ugnis užsiėmus eina liuosiai 
pavėj, niekas anos neužstoja, ir veizdi, kad per adyną su- 
ėdė visą apylinkę, kaip tai Kėdainiuose atsitiko. 

Nejaugi visame valsčiuje neišsiras nė vieno gudresnio, 
vikresnio, karštesnio vyro, galinčio sujudinti kitus? Keleto 
karščių žodžių užtektų palenkimui klausytojų prie iš- 
pildymo gerų užmanymų. Pradėkite, vyručiai, gyventi 
savo protu ir liuosiai, neprimygiami iš aukšto! 

Žinome, kad tie persergėjimai ir rodos nepasieks visų 
sodiečių ausių, nes daugumas jų negali turėti laikraščių, 

kaip tai yra užrubežyje. Užtat įprašome skaitytojus, kad 
jie persakytų arba perskaitytų kitiems, ką randa naudingą 
lietuviškuose laikraščiuose: laiku padarytas persergėjimas 
ne vieną nelaimę užsios, o ir prie skaitymo paragins. 


KAIP ALSĖDIŠKIAI RŪPINAS 
APIE VALSČIAUS MOKYKLĄ 
IR KAIP KITI VALSČIAI 
TURI RUPINTIES? 


Baisi yra Maskolija savo didumu ir žmonių daugumu, 
bet aną nemažai susilpnina didis gyventojų įvairumas: 
Maskolija susideda daugiaus kaip iš 110 mažesnių ir 
didesnių tautų. Maskolija savo galybę ir tvirtybę regi ne 
įgavime tų atskirų tautų meilės ir guodonės per matomai 
malonią prieglobštą, per matomai dorą elgimos, triūsą 
apie jų gerovę ir guodojimą jų ypatybių, bet, priešingai, 
įbauginime anų, sumindžiojime jų papročių, jų tiesų, 
vienu žodžiu, nuplėšime jų, nors kartais ir šiurkštaus, bet 
visgi savo kailio, o apvilkime vienodu - maskoliškų. Pada- 
ryti visas tas (su viršum 100) tautas maskoliais ir pravo- 
slavais — tai yra paskutinis Maskolijos siekis dėl sulaikymo 
tvirtybės arba, teisingiaus, dėl sutvirtėjimo. Mums nerūpi 
šiuo kartu, ar ilgam bus ant tokio pamato statyta tvirtybė, 
rūpi tik, kaip jie savo užsimanymus išpildo (šiuo kartu 
užliesime tiktai valsčiaus mokyklas); rūpi dėl to, kad 
išnėrimas iš savo kailio nepriguli prie maloniųjų dalykų; 
jei netikite, tai pamėginkite nudrėksti kailį nuo gyvo ožio, 
paveizdėkite, ką jis sakys: ar atata, ar ojojoi! ar saldžiai 
išties kojas, ar spurdės kiek tik galėdamas. 

Bet vėl, kad galėtų nuo gyvų nulupti kailį, turi gerai, 
tvirtai ano įsitverti, ką ir nori padaryti per maskoliškas 

valsčių mokyklas. O kaip mes tada pasielgsime? Jei mūsų 
kailis yra taipogi prie kūno prikepęs, tai lupami turime 
bliauti sulig ožiu, turime taip spurdėti, kad maskolis mus 
turėtų vis tik kaip dviem pirštais, o ne visa sauja. Nėra 
reikalo būti taip būgštiems, kad kiekvienas išgama iš savo 
tėvynės, atvykęs prie mūsų, vartytų mus saviškai. Švic- 
sos, vyrai, ieškokite ir drąsumą turėkite, tada suprasite 
savo reikalus ir mokėsite anuos ginti. Valsčius tai yra jūsų 
po tikėjimo visų didžiausia galybe: nepakrutinamas prisi- 
rišimas prie krikščioniško katalikiško tikėjimo, valsčius 
gerai rėdomas - jie tiktai mus sulaikys nuo išsinėrimo iš 
savo kailio — nuo nustojimo lietuvystės. Starostos (šimtinin- 
kai), staršinos, o labiausiai rinktiniai (vybornyje) turi būti 
visų tvirčiausi, apšviestesnieji, padorūs ir drąsūs. Rinkti- 
niai turi vadinties juk dėl to, kad jie yra iš vienos minios 
gerieji, apšviestieji, ne iš prastųjų prasčiausieji. Tada ir 
visi viršininkai, jums užmesti dėl susiaurinimo jūsų pat- 
valdystės, nebus taip nemandagūs, neblaškys jumis su 
paniekinimu. „Litovskije mužiki - eto merzkije, sujevernyje, 
tHomnyje životnyje“ (Lietuvos valsčionys yra tai bjaurūs, 
niektikingi, tamsūs gyvuoliai) — šitaip apie jus atsiliepia ne 
kurie jūsų viršininkai; kad ir elgias su jumis kaip su 
gyvuoliais, neturinčiais savo proto, tai gan aišku: užrėkė 
kaip ant arklių - „Stoj!“, ir jūs tylitę ir darote, ką tiktai 
viršininkai, labiausiai tarpininkai (mirovyje pasredniki) 
užsimano ir jums pakiša. 

Dievui dėkui, laikai kitoki virto, lietuviai kaskart labiaus 
pradeda pažinti žmonišką savo vertę, ir maskoliams 
pradeda nebe taip gerai kloties; žinoma, žemaičių kantry- 
bė pasirodė turinčia savo ribas. Tai še, tai te apsireiškė 
pasipriešinimas begėdiškiems vietinių viršininkų reikala- 
vimams, skriaudžiantiems tikėjimiškus jausmus ir paprastas 
liuosybės tiesas. Tiktai mokyklos stebėtinai lig šiolei pasi- 
liko šalyje. Bet karšta agitacija per paskutinius šešerius 
metus „Apžvalgos“, kalendorių, šiaip jau knygelių, atviras 
pasipriešinimas tikėjimo mokytojų tose mokyklose, kurių 

be mažko pusė yra nubaustų išsiuntimuų į Maskoliją, 
klioštorių arba uždėjimu štrapo nuo 25 lig 300 rublių, at- 
statymu nuo kunigiškų priedermių pildymo ant visados, — 
vis tai padarė tiek, kad ir mokyklos pradėjo valsčiams 
rūpėti. Pradėjo giliaus įsiveizdėti, kas ten už didelio namo 
sienų dedas, ką valsčionių vaikai gero gauna? Argi jau lig 
šiolei nieks nieko nežinojo? Tikėjimo mokytojai žinojo, po 
truputį ir žmonėms aiškino, bet tik po truputį, nes bijojos 
sunkaus atsakymo; žinojo ir tėvai, kad mūsų jaunimas, 
mūsų vilties, mūsų senatvės paguoda, mokinas ten masko- 
liškai rašyti, skaityti, kalbėti, kad nuėjęs į kariūmenę ne 
taip tankiai gautų kumščiu į žandą arba į pilvą; girdėjo 
taipogi kaip piemenys, atmetę į šalį taip dorą, o jiems 
priderantį raliavimą, drožia jau nebe visiškai dorą: „Tri 
derevni, dva sela“, - bet niekas nemislijo, kokią vertę gali 
turėti visi tie dalykai. Prie to nesirūpinimo prisidėjo ir 
instinktyviška tų mokyklų neapykanta: žemaitis ar lietuvis 
visur įeis, paveizdės, bet mokyklą visuomet aplenkia jau 
tai be jokios iš šalies agitacijos. Tuo tarpu maskoliškos 
mokyklos yra visų didžiausia mūsų nelaimė, didžiausia 
baimė prieš ateitę. Da gerai, kad anas valdo, vaikus veda 
daugiausiai netikę vyrai, girtuokliai; vaikai pasipiktina, bet 
visgi piktas išeina mažesnis, nekaip kad mokykla esti 
vedama žmogaus, išpūsto noru atsakyti maskoliškos vyres- 
nybės laukimams; tokie yra mums pavojingi, nes, prisiden- 
gę varymu tarp mūsų apšvietimo, jie iš tikrųjų varo 
sumaskoliavimą ir pravoslavimą, aną garbina, katalikus 
išjuokia, Lietuvą pažemina ir t. t. Vaikams kaip vaikams, 
regis, kad taip ir reikia, klausant išguldinėjimo aritmetikos, 
geografijos, prisiklausyti ir kitų dalykų, tai ir klauso, ir 
supranta, išmeta anuos iš galvos, bet ne iš širdies — 
palenkimas, gera nuomonė apie visa, girdėta iš pono moky- 
tojo lūpų, taip nežymiai ir pasilieka. Viešpataujančią 
kalbą žinoti reikalinga, tai, tiesa, mokyties skaityti, rašyti, 
skaitlių, geogratijos ir istorijos — da reikalingiaus, tai da 
didesnė tiesa, ir niekas vaikų nuo mokyklų, nuo šviesos 

nebaidytų, bet dabar... kad apšvietimo žvaigždėms galvoje 
suvisu ne apšvietimo dalykai, bet kits kas, tai jau... žino- 
kitės, kaip sau norite. Maskoliai vis kaltina kunigus už nė- 
pasivedimą mokyklų Žemaičiuose, o tuo tarpu jie patys 
yra kalti: kam teršia tikrą mokslą? 

Metas, jau metas mums patiems pasirūpinti, kad mokyk- 
lose būtų „mokslo“ mokinama. Puikų paveikslą, 0 gal ir 
pradžią, padavė Alsėdžių valsčius (Telšių apsk), nuo jo visi 
gali daug ko išsimokyti; tas atsitikimas tenepraeina nežy- 
miai, kaip nepraėjo nežymiai Kražių istorija; verta būtų, 
kad ir kiti laikraščiai atkartotų žemiaus aprašytą, o ant 
vietos ištirtą su visais išgaliais Alsėdžių valsčiaus pasi- 
elgimą, apie kurį paminėjo jau p. Aukupaitis Nr. 2 „Tė- 
vynės Sargo““. 

Alsėdžių valsčius apima ne tiktai Alsėdžių parakviją, 
bet dalį Kalvarijos ir kitų apylinkės parakvijų. Yra tai 
dalelė Žemaitijos, veltuo juoda vadinama, nes žmonės ten, 
sulyginus su kitais mūsiškiais, yra daug apšviestesni, o kas 
ypatinga, tai kad moka atiduoti priderančią guodonę 
apšviestesniems ir išmintingesniems, dėl to ir santarvė tarp 
jų visuomet yra paveikslinga. Kad kitur lai suskis, įgavęs 
balsą, šauk neveizdėdamas ką ir kaip, Alsėdžiuose pras- 
tesnieji moka pasiteirauti, kad paskui netrukdytų kitų arba 
aniems neužstotų. Nors vis tai žmonės, mokslų nėję, bet 
savo gera supranta. Šitai dabartinis mokslainės padėjimas 
jau seniai jiems rūpėjo, rūpėjo ir tikėjimo dalykai. Be jokios 
priežiūros, vieno tik mokytojo vedama mokyklos gaspado- 
rystė jiems labai netiko; da labiaus netiko prievarta melsties 
rusiškai ir da prieš pravoslavišką ikoną (abrozdą), ker- 
čioje pakabytą. Ne kartą vaikai skundės, kad užmirštan- 
čius atsisukti į kerčią arba negreit atsisukančius mokyto- 
jas paragina už ausių sugriebęs (dievobaimingumo taip, 
žinoma, ir reikia mokyti). Vyrai kaip vyrai, jiems gauti į 
ausį nė už ką — nenaujiena, o ar už tikėjimą, ar kita ką, 
tai jiems vis tiek, bet jų moterys, žinai, kad tvirtesnės 
katalikystėje ir minkštesnės širdies. Tos ir vaikų ausių, ir 

dūšios gailėdamos, labai žvairavo į varymą vaikų į mo- 
kyklą, kame, vietoje apšviesti, išmokia pravoslavijos; neil- 
zai trukus ir vaidai pasikėlė: jos savo — vaikus pagadinsi- 
te, vyrai savo — į kariūmenę reiks leisti, o ir štrapą už 
neleidimą mokėti. Ant galo pagalios išprotavo, kad ir iš 
tikro mokykloje, kur eina vien tik katalikų vaikai, katalikų 
įstatytoje ir užlaikomoje, reiktų būti vietai ir katalikiškam 
kryžiui, kaipo ženklui mokinančios jaunumenės katalikys- 
tės. Jis, gird, nesipeš su ikona viešpataujančio tikėjimo, 
tegu esti kiekvienas sau priderančioje vietoje: ikona pagal 
maskolių papročio kerčioje, o kryžius pagal lietuvių 
papročio krikštasuolėje — viduryje sienos. Nieko pikto 
nemislydami, alsėdiškai jau prieš trejus metus klausės 
tarpininko (posrednik), ar galėtų likusiuosius 30 rublių 
paskirti ant įtaisymo kryžiaus į mokyklą. Bet tarpininkas 
Petrašen privatiškai, t. y. nusikabinęs retežį (lenciūgą) 
(būk jiems esą užgrėsta su žmonėmis rokuoties), ilgai 
aiškino, kad visi tikėjimai negali turėti paveikslų pagal 
savo papročio (klausimas, kodėl? ar jau Lietuvoje taip daug 
tų tikėjimų?), kad maskoliškoje mokykloje turi būti ir 
maskoliški paveikslai (užmiršo nabagas, kad Alsėdyje turi 
būti žemaitiška katalikiška mokykla, kur viešpataujančios 
kalbos, mokėti reikalingos, mokinama). Tuokart taip ir 
pasibaigė valsčiuje, bet ne namie: kasdieninis reikalas 
kasdien save primindavo po kiekvieno vaiko namon iš 
mokyklos pagrįžimo, ir alsėdiškiai neužmiršo. 

N.B. Nors tai prie apkalbamo dalyko ir neprigulės, bet 
kaipo labai charakteristišką, įstabų dalyką priminsiu apie 
anų 30 rublių istoriją. Buvo tai taip. Prieš trejetą metų 
atvažiavo naujas, jaunas tarpininkas Petrašen, didelis 
mylėtojas medžionės, ir apsigyveno Alsėdžių valsčiuje, 
miestelyje Seduose. Alsėdiškiams jis nepatiko, o čia duok 
ir duok furmankas, tai į vieną mišką, tai į kitą. Panorėję 
anuo nusikratyti, ką gi daro? Paštoriui pasibaigus metams, 
nebenusamdė kito, bet patys susitarė statyti furmankas iš 
eilės po šešius arklius kasdien. Žinoma, arkliai ir vežimai, 

kaip Dievas davė, o da, ką čia slėpti, ir tyčiomis prastus 
pastatydavo. Tarpininkas, daugiausiai važinėjęs, ir štrapą 
dėjo ant turtingesniųjų, ir į cypę kišė neturtingus tinkti- 
nius (vybornyj), o tie kaip ne, taip ne, ir vežiojo per ištisus 
metus, kaip jiems tiko, nors dešimtį kartų parankiaus yra 
užmokėti paštui. Nebežinau, kaip ten ant galo paštą vėl 
išleidė. Per tuos metus važinėjantys su praganais įmokėjo 
30 rub. likusiųjų valsčiaus kasoje ir pasiūlytųjų ant 
kryžiaus įtaisymo. * 

Pradžioje šių metų, t. y. 11 dienoje sausio mėnesio, Alsė- 
džių valsčius susirinko, pribuvus ir tarpininkui, ant sueigos 
(schod) dėl padarymo, kiek ir ant ko reiks išleisti pinigų per 
ateinančius metus, padaryti taip vadinamą smetą. Kaip ir 
ką ten apsvarstė, tai dalykai visiems žinomi, kiekviename 
valsčiuje vienoki: tai pakelia, tai nuleidžia algas tarnams, tai 
sulygsta apie kita ką - statymą malkų, triobų taisymą ir 
t.t. Pažymėsiu tiktai tą, kas mums ypatingai rūpi - jų rūpes- 
čius apie mokyklą. Alsėdžių mokykloje sėdi, ar žinote kas? 
Ogi Mažeika Jonas, kaip pavardė parodo, tikras lietuvis, bet 
šiandien pravoslavas bjauriausios veislės (kaip visados esti 
su mūsiškiais kūlvartomis), turįs da ir pačią lietuvaitę, 
taipogi perkrikštą, nes jos tėvai ir šiandien da tebėra kata- 
likais. Yra tai žmogus visiškai nevertas įtikėjimo, ir aš ste- 
biuos, kad išsiranda da keletas ūkininkų, drįstančių pa- 
duoti jo vedimui savo vaikus. Yra tai šnipikas, tykąs, ką 
kunigai iš sakyklų žmonėms reiškia, valkiojąsis pakiemiais 
ir užleidžiąs žandarus ant tų, kur patėmys kokią lietuviš- 
ką knygelę (tikra tiesa!). Argi reikia stebėties, kad valsčius 
jam nelabai tikėjo? Sueigai pasidarius, valsčius pareikalavo 
peržiūrėti, ant ko jis apverčia į mokyklą paskiriamus, sun- 
kiai uždirbtus valsčiaus pinigus. Pašauktas į sueigą turėjo 
parodyti skaitlius už praėjusius metus. Nabagas skaitė skai- 
tė, už kiek išrašė knygų (kokių, tai šiuo kartu alsėdiškiai 
nesirūpino), bet visgi jam pritrūko šešių rub.; išsisukė tuo, 
būk likusiuosius išdavęs ant aptaisymo knygų. Tegu sau ir 
taip bus, valsčius jam šiuo kartu nieko nesakė, bet, nebeno- 

rėdams, kad jis ir toliaus vadžiotų už nosies ir išleistų 
paskiriamą, o taip sunkiai uždirbamą kapeiką Dievas žino 
ant ko arba ir į savo kišenę, pradėjo reikalauti uždėjimo ant 
mokyklos aprūpintojų (popečitel), arba apžiurnų, apveizdė- 
tojų. Tarpininkas Petrašen užklausė, ar yr toks įstatymas; 
rašytojas Luščin ant greitosios atrado, kad „na obščestven- 
nyja zadanija smotritelej“" gal pastatyti. Tada valsčius išrin- 
ko iš savo tarpo tris: 1. Pranciškų Bieliauskį iš sodos Dir- 
meikių, 2. Antaną Bubelę iš sodos Žvirblaičių ir 3. Igna- 
cą Žukauskį iš sodos Kirpsčių ir užrašė į nusprendimą 
(prigovor) vardu „popečiteli“. Tai du dalyku. Da pasirodė, 
kad mokytojas, imdamas nuo valsčiaus algą, dagi naudojas 
iš jo kasos. Valsčius kasmet į mokytojo rankas įduodavo po 
100 rubl. dėl šilimos, bet Mažeika nė mislyti nemislijo statyti 
malkas: jis kasdavo velėnas, o suvežti anas visgi reikdavo 
valsčiui. Nežinau, ar vaikai stipo, ar ne, bet kad turėjo gerti 
pasmirdusį kvapą, tai kiekvienas, kūrenęs velėnomis, žino. 
Tai jau tikra žmogžudystė - gadinti trioboje orą ir taip jau 
perdien kelių dešimtų vaikų pagadinamą. Ant tų pėdų 
apsiėmė mokyklą per metus apšildyti grynomis malkomis ir 
suvežti anas savo arkliais vienas už 95 rubl., antras lygiai už 
90 rublių; jį valsčius ir pasamdė. Liko tada pagal pernykš- 
tės „smetos“ 10 rubl. Ant ko anuos apversti? Tai ketvirtas 
dalykas. Yrioboje esantys pradėjo šnekėti, kad būtų verta ant 
kryžiaus į mokyklą, o vienas iš jų, mokąs maskoliškai, 
išklausęs žmonių geidimo, stovėdamas priešakyje, išguldė 
tarpininkui; tam paklausus, ar visi to nori, pasikėlė tikra 
audra: visi visi norime kryžiaus! 

Privedu čia didelės garbės verto mūsų sandarbininko 
A. Dailidės“ teisingus, kaip auksas brangius užtėmijimo 
vertus žodžius: „Šioksai klausimas, — sako jis, — tegalėjo 
kilti tarp apšviestų rinktinių (vybornyje), kokie yra alsė- 
diškiai rinktiniai — visi geriausieji, apšviestieji žmonės, 
žiedas valstinės inteligencijos. O kitur rinktinius skiria iš 
bobilių tarpo, tamsūnus, girtuoklius, būgščius it zuikius, 
kurie nedrįsta prieštarauti tarpininkui. Alsėdiškiai, turė- 

dami kokį klausimą, išskiria iš savo tarpo drąsiuosius, 
iškalbingesniuosius, kurie drąsiai sustoja visų priešakyje 
prie pat stalo, kame sėdi tarpininkas, drąsiai kalba ir at- 
remia užmetinėjimus. O kitur, atsilieps kas su prieštaravi- 
mu, tarpininkas suriksta: „Kas ten? Paduokite aną šen!“... 
ir prieštaraująs, slėpdamos pro draugų pažasčia, išsmun- 
ka laukan“. Tiek. 

Taigi tarpininkas, išklausęs, ko valsčius reikalauja, šiuo 
kartu atsakė, tame nieko pikto neregiąs, kryžių pripažįs- 
tąs, o kas link kitų įstatymų, tai nė jis anų žino, nė pagal 
jų elgias; žinokitės, gird, jūs, ir liepė 10 rubl. įrašyti į 

saika 5 
Metinė smeta, kaip žinoma, eina vienoje kopijoje į tarpi- 
ninko raštinyčią, antrojoje - gubernatoriaus užtvirtinimui. 
Po ne kurio laiko smeta sugrįžo iš Kauno gubernatoriaus 
užtvirtinta be jokių užsergėjimų ar perspėjimų. Valsčius 
tada pasiuntė du mokyklos aprūpintoju į Plungę medinio 
kryžiaus užsakytų už 10 rub., ką jie ir padarė. Kryžius 
dailiai padarytas, padoriai išveizdąs, bažnyčioje pašvęs- 
tas, 17 d. vasario tuodviejų aprūpintojų buvo nuneštas į 
mokyklą, bet Mažeika, iškeikęs anuos nepaprastais Žo- 
džiais (ką gerai rusiškai mokant, nesunku padaryti), pa- 
sakė, kryžiaus nepriimsiąs. Tada valsčius 21 d. to gi 
vasario sutaisė taip vadinamą „preprovoditelnaja bumaga“ 
(yra tai raštas, kokio nors rėdo vardu einąs, pranešąs, kad 
kas nors yra siunčiamas) ir su juo vėl pasiuntė jau visus 
tris aprūpintojus į mokyklą; tie, nenorėdami vėl klausyti 
dailių Mažeikos žodžių, pasiėmė du liudininku. Mažeika, 
išvydęs juos, sukliko nepripažįstąs jokių ant savęs 
viršininkų, kaip tik mokyklų direkciją, ir vėl šoko lojoti, 
bet turėjo atlyžti, apžiurnoms paprašius aną būti šiek tiek 
mandagumi, nes jie atėjo ne guodžiamos Mažeikos asabos 
paregėtų, bet pildydami valsčiaus nusprendimą, nes taipo- 
gi turi ant savęs viršininkus, tarpininką ir gubernatorių, 
o kad tarp jų nebūtų jokių ginčių, tai pasiėmė štai 
liudininkus; už viską kita tada reiks ir rokundą kitonišką 

turėti. Mažeika da sakęs, visgi jų nepripažįstąs už aprū- 
pintojus ir kryžiaus be staršinos ir be popieriaus nepriim- 
siąs. Ant tų pėdų buvo paduota „raznosnaja““ knyga su 
popieriumi viduje ir pasiųsta staršinos pavadintų; Mažei- 
ka, perskaitęs ir radęs, kad jam reikia tik priimti ir dau- 
giau nieko, tuojaus pasirašė knygoje priėmęs, o kur padė- 
siąs, tai jau, gird, ne aprūpintojų rūpestis: ar už pečiaus, 
ar po pečiumi. Tokie nepadorūs ketinimai aprūpintojus iš 
tikro jau įpykino: „Perprašome, — sako, — taip tu nepada- 
rysi su šventais daiktais! Jei tu kryžių priėmei, tai ir padėk 
priderančioje vietoje, o į užpečkį blaškyti, kaip tu nori, 
mes neleisime!“ Atėjo ir staršina, Mažeika šoko ant jo, kam 
jis siuntęs, o tas vėl romiai teisinas pildymu valsčiaus 
nusprendimo. Kilo ginčai, kur kryžių padėti; Bubelė besi- 
bardamas pridėjo kryžių prie sienos: „Šič, - sako, - jam 
vieta!“ Mokytojas gi suriko: „Nu tak beite!“7 Bet čia vienas 
iš aprūpintojų atkreipė jo uvogą, kad du kabančiu istoriš- 
ku abrozdėliu gali pagadinti, ką Mažeika iš tikro išvydęs 
liepė vaikams nukabinti; vaikai, esą mokykloje paprastame 
skaitliuje, tuojaus nukabino. Aprūpintojai, užgirdę moky- 
tojo leidimą, išvydę ir vietą pataisytą, netruko tvirtai 
prisegti viduryje priešakinės sienos viršuje lango. 

Rodos, kad ir galas. Valsčius nutarė, tarpininkas neuž- 
gynė, gubernatorius patvirtino, aprūpintojai mokyklos 
išpildė visa pagal užvestos eilės ir romiai sau parkiūtino 
namon, džiaugdamies, kad ir namie bus pakajus, ir vaikai 
turės ženklą, parodantį juos katalikais esant. Bet užmiršo 
nabagai, kad, jei nori ką nors Maskolijoje padaryti, tai 
pagal jos patarlės septynius kartus turi primieruoti, o čia 
visur mieravę, o neprimieravo prie valsčiaus mokyklų 
įstatymų ir, patys nežinodami, įkalo tokią vinį į kaktą 
ne tiktai mokyklų direkcijai, bet ir gubernatoriui su gene- 
ralgubernatoriumi ir patiems ministrams apšvietimo ir 
vidurinių dalykų. Kilsta jiems klausimas, ką gi čia bepa- 
daryti? Vietinė Lietuvos administracija įstatė, kad dėl 
greitesnio sumaskoliavimo ir supravoslavavimo visur, o 

labiausiai mokyklose, nebūtų kryžiaus, tiktai pravoslaviš- 
kas abrozdas (tur būti bijos kryžiaus kaip piktos dvasios). 
Viešpatystės įstatymo, užginančio prisegti kryžių mokyk- 
loje, nėra, ir kryžius galėtų sau laimingai pasilikti, bet tada 
tuojaus kils kiti valsčiai su tuo pačiu reikalavimu. Nuplėšti 
vėl nepadoru, nes tada aiškiai pasirodytų aštrus jų perse- 
kiojimas katalikystės ir už kryžius (šiandien jau tas niekam 
nebėr paslapčia, labiausiai po išleidimo įstatymų, užgi- 
nančių statyti kryžius ant kryžiakelės), antra, reikia ir 
bijoties nepasidarymo antros tokios istorijos kaip Kražiuo- 
se, pranešusios visam pasauliui apie pasielgimą maskolių 
su katalikais. O žemaičiai, reikia jiems pripažinti tiesą, 
moka ginti, kas jiems brangu; o alsėdiškiai moka ir pagan- 
dinti: „Neduosime!“ — sako. 

Dabar visi rėdo ir mokymo valdininkai bėgioja vienas 
prie kito, patys nežinodami, ką ir bepadaryti, o kryžius, 
lyg iš jų tyčiodamasis, kaip stovėjo, taip tebestovi, o gal 
ir stovės. Po kelių dienų prisegimo atvyko į Alsėdį 
mokyklų inspektorius Morozov, belankydamas mokyklas; 
ten radęs nebuvusį pridėčką, ėmė teirauties, kaip čia 
buvo. Pirma pasišaukė pišorių ir pagal maskolių papročio 
norėjo visų pirmu nutrenkti šauksmu ir gandinimu, kad 
greičiaus išgautų tiesą, bet tam, matyt, nepatiko, nes 
apsisukęs išėjo laukan, nenorėdamas duoti jokių parody- 
mų ne savo viršininkui. Paskui pasišaukė staršiną. Suo 
tuo visiškai kitaip apsėjo: mandagiai, švelniai prakalbėjęs, 
prie stalo pasisodinęs, ponu vadindamas ir išaukštinda- 
mas, savo gi veidą rodydamas nekalčiausiu ir be jokios 
gudrybės, ištraukinėjo saviškai parodymus, matyt, kad 
neišpasakytai norėjo nuversti nuo mylimo Mažeikos, o visą 
atsakymą suversti ant pildytojų. Staršina, apsvaigęs nuo 
tų saldumynų, iš tikro prikalbėjo taip, kaip buvo klaustas, 
ir pasirašė. 

Staršina, pavarde Stanis, iš sodos Paburkių, buvusysis 
zakristijonas, nevertas yra tokio pagyrimo, kaip p. Auku- 
paitis įrašė Nr. 2 „T. S.“ Yra tai žmogus, tiesa, doras, 

negeriąs, dievobaimingas, bet neišmintingas; geriaus jam 
pritiktų ir vėl pasilikti zakristijonu, kaip būti alsėdiškių 
staršina. Lojoti nėr už ką, bet ir pagirti taipogi nėr už ką. 

Paskui pasišaukė visus buvusius prie prisegimo. Teira- 
vos taipogi neišpasakytai švelniai, išaukštindamas, padrą- 
sindamas ir kitaip nevadindamas, kaip tiktai „gospoda 
popečiteli“, bet aniems nuo tų švelnumų galva neapsisukė 
kaip staršinai. Jie išpasakojo visa, kaip buvo, ne taip, kaip 
inspektorius norėjo: apie prisegimo priežastis, kam jiems 
reikia turint ikoną dar kryžiaus, kas pirmą mislį padavė, 
kas pirmas atsiliepė ant sueigos — kas gi gal anuos suvičioti 
(suvokti)? Ypatingas buvęs atsakymas ant inspektoriaus 
užklausimo: „Kokią tamstos turėjote provą, nepasiklausę 
atsakančios vyresnybės, įvesti nebuvusį daiktą į mokslai- 
ne, kur kiekvienas menkas daiktas yra pagal įstatos ir su 
žinia atsakančios vyresnybės patilpęs?“ Aprūpintojai būk 
atsakę: „Mes baltinome mokslainės sienas nieko nepasiklau- 
sę daleidimo, ir buvo priimta, ir nieks nieko nesakė taipogi 
ir su kitokiu remontu; lygiai įsteigiame kitus daiktus patys 
nesiklausdami. Todėl ir dabar, įsteigdami pagal valsčiaus 
prigovorą kryžių, mes tarėmės neturią reikalo klausti 
daleidimo!“ 

Surašęs ir jų atsakymus, inspektorius norėjo, kad pasi- 
rašytų, bet vienas iš aprūpintųjų, mokąs gerai skaityti, 
išvydo ten punktą, reiškiantį, būk jie visa tą savo valia 
padarė, ir atsisakė pasirašyti, kol nebus tas punktas išmes- 
tas. Ant savęs išteisinimo aprūpintojai turėjo svarbų at- 
sakymą, darę ne sava valia: jie pildė valsčiaus nuspren- 
dimą, jiems ir pats mokytojas pasakė „pribivaite“, „snimite 
kartinki“". Triskart pasiūlijęs ir nieko nepešęs inspektorius 
išvažiavo į Kauną su vienu staršinos parašu. Turbūt ant 
jo balso atpuolo 3 d. kovo žandarai, apveizdėjo, kas čia 
atsitiko, apuostė, išmieravo (sako, būk kryžius esą 1'/, 
aršin.) ir išvažiavo; 5 d. atvyko Telšių sprauninkas ir 
pasiteiravo apie tą patį. Tarpininką gi telegrama nusikvie- 
tė gubernatorius. Pagrįžęs iš ten vėl ištyrė (lyg nežino- 

damas?) prie trijų poniatųjų“, su tomis jau žiniomis buvo 
nutrauktas į Vilnių pas generalgubernatorių. Kas gal 
žinote, kas ten buvo? Žinome tiktai tiek, kad ten pat turėjo 
atsėdėti arešto dvi nedėli; pagrįžęs namon tuojaus pava- 
dino prie savęs pišorių ant dviejų nedėlių. (Sakinėja, būk 
gubernat norėjęs išmesti pišorių, ale tarpininkas pasigai- 
lėjęs esančio su pačia, su vaikais); jo pagalbininką, para- 
šiusį „preprovoditelnuju bumagu“"", išmetė; staršiną at- 
statė nuo pildymo pareigų (dabar anas pildo kandidatas); 
popečiteliams „cirkuliarno“!! apreiškė, kad „aprūpintojais 
gali būti tiktai pravoslavni, bet nė kokiu būdu ne katalikai“, todėl 
zi anuos taipogi atstatė nuo pildymo pareigų. Užtėmykite 
tuos Žodžius, nes jie yra svarūs. Aprūpintojais gali būti 
pravoslavni. Kodėl gi? Klausimas. Katalikai namus išstatė, 
katalikai užlaiko juos ir mokytoją su šeimyna, beveik vieni 
tik katalikai leidžia savo vaikus į tas mokyklas, o ant to 
apžiurnu turi būti pravoslavnas! Ar suprantate, kas tai da 
daiktas? Dar ir paikas daiktas, nes kame gi Žemaičiuose 
atrasi pravoslavnus, apart tarnaujančių? Tokių įstatymų 
nėra, vis tai išmislas mūsų vietinės administracijos, bet 
tokių dalykų niekas nėkuomet nerašo; anuos vienas kitam 
žodžiais pasako: generalgubernatorius ir gubernatoriai 
žemesniesiems, tie vėl žemesniesiems; „cirkuliarno“ parašy- 
ti, tai jau reikia visiškai neturėti sarmatos. 

Tarpininkas Petrašen yra, sulyginus su kitais jam pana- 
šiais, gan doras žmogus; doru pasidaręs tik po atvykimo 
ir susirėmimo su alsėdiškiais; regite, kad ir su jais galima 
šiaip ne taip versties. 

20 d. kovo gubernatorius Klingenbergis, arba Klumpdir- 
bys, kaip aną žemaičiai vadina, atsiuntė į „sjezdą miro- 
vych posrednikov“"“, reikalaudamas be jokio atspyrio ai- 
mainyti ne kuriuos punktus valsčiaus nusprendime. Tie 
būk atmainę apie aprūpintojus ir kryžių, bet labai ste- 
bėjęsi, kad be jokios tiesos pareikalavo atmainymo. Šventas 
tarpininkų prastumas! ar pirmąkart mūsų kraštelyje dedas 
kas be jokių įstatymų, vien tik pagal, manding, kokio 

viršininko? Nesirūpina, ar sutinka tai su visos viešpatystės 
įstatymais, ar ne; Petraburke tankiausiai niekas nežino, kas 
pas mus dedas. 

1 d. gegužės mėn. į Alsėdį atvyko Telšių sprauninkas 
su dum „gorodovoj“ (miesto urėdninkai) ir trimis žanda- 
rais, pasikvietė staršiną, Bubelę ir Žukauskį ir visus 
areštavojo, nusiuntė, o paskui ir patys nuvažiavo prie 
Bieliauskio, bet, to neradę namie, išsivežė tik sugautus į 
Telšių kalinį, kame pavieniai susodintus išlaikė lig 14 
geguž., t. y. lig pat karūnacijai“. Gavę telegramą apie at- 
liktą karūnaciją, tuojaus anuos išvarė ir iš miesto, kad kuo 
veikiausiai namon grįžtų. Ir tas pasielgimas buvo be jokių 
įstatymų! Žmones be jokio sūdo nusprendimo, ar kaltas, 
ar nekaltas, sugauna, palaiko kalinyje dvi nedėli ir išlei- 
džia, ciesoriaus vardu dovanoja. Komedija! 

Visi sako, maskoliai nieko pikto nedarysią, nes iš tikrų- 
jų čia jie patys buvo kalti savo nelaimės: ar per neapsižiū- 
rėjimą, ar per kitką, kad ir pakeldami netvarką (jie ir taip 
moka), praleidžia, per pirštus žiūrėdami, popierius, o 
paskui valsčių koroja! Matyt, taip jau Dievas davė, kad 
pradžia atgręžimo valsčionių akių ant mokyklų buvo 
padaryta su jų pačių pagalba. Lietuviai, neužmirškite, kad 
žmonės steigias apie gerą būvį savo mokslaviečių, atmin- 
kite ir jūs visados, tegu tas rūpestis niekuomet ir iš jūsų 
galvos neišeina! Aš nerodiju mėginti taip pat padaryti, kaip 
alsėdiškiai padarė, nes antrąkart jau taip nebenusiduos; jei 
rūpinsitės, patys atrasite jeibes jūsų mokyklose, patys 
pradėsite ir steigties apie jų atitolinimą. Rūpesčio tiktai, 
vyrai, rūpesčio apie savo gerą! 

Čia aš paduosiu tiktai vieną rodą kas link mokslainių: 
nešelpti anų kasmet pagal įvesto papročio vis paskirdami 
po kelias dešimtis rublių. Šelpti reikia, aš to neužginu, bet 
žinant ant kokių reikalų. Taigi, kol paskirsite iš savo ka- 
sos, turite paklausti mokytojo, ko jis reikalauja ir už kiek? 
Jei reiktų daiktų, palengvinančių mokslą, — rankvedžių, 
paveikslėlių iš istorijos ir gamtos mokslo, geografiškų 

planų arba šiaip jau kokių figūrų, tai reikia nesigailėti, bet 
kad pasakytų ant bibliotekos dėl skaitymo, tai jau neduo- 
kite: jei jie nori Lietuvą maskolinti, tai jau bent už savo 
pinigus tesidarbuoja, o ne už mūsų pačių Gerai būtų 
mokant skaityti nors ir maskoliškas knygas, bet tik būtų 
pamokinančios, o dabar kokias gi išrašo? Vis tik veikalus 
Vilniaus „dejatelių“ popų ir jiems panašių ruskių, vis tik 
tokios įtalpos, parodančios tave esant ruskiu, ir kad juo 
būti neišpasakytai gerai esą. Pats regėjau stirtas knygų: 
Vilniaus kalendorius, popų monografijas apie „pravosla- 
viškumą“, Aštriųjų vartų“ abrozdo kaip ir Čenstakavos, 
išdavimus sinodo ir t. t. Klausimas, ko gero vaikai ir ne 
vaikai išmoks iš tų knygų? Vien tiktai niekinti savo pa- 
pročius, savo tikėjimą, savo istoriją, o jau prastas paukštis, 
kurs į savo gūžtą teršia; geriaus anam būti su mažesniu 
apšvietimu. Valsčiai taip gausiai aprūpina savo mokyklas, 
kad beveik kiekvienoje per paskutinius 15-20 metų susi- 
taisė knygų už 500-600 rubl., o kaip kurios tai jau turi 

čilišč “5. kurs 
kaskart didinas. Ant ko jis bus apverstas? Negaliu įspėti, 
tik nemislykite, kad ant jūsų naudos, bet ant platinimo tarp 
jūsų savo užmanymų. Girdėjau vieną taip sakant: „Įtai- 
siau visa, ko tiktai reikia, pripirkau knygų, kokias tik 
vyresnybė siūlė, o čia kasmet dar gaunu po 15 rubl.; jau 
nebžinau, ant ko ir beapversti! Ar jau tai mūsų valsčiai 
taip turtingi?“ Bjauru yra tas dalykas, kad patys žmonės 
savo rankomis užsimeta šniūrą ant sprando ir laukia tik, 
kad kas susimylėtų ant anų ir pakartų. Pfu! 

Mokytojai negali nieko įtaisyti į mokyklą, kol jų direk- 
cija nepatvirtins, tegu gi nuo to laiko negali nieko geisti, 
ko valsčius negeidžia, o dėlto turi susiartinti su mokykla 
ir rūpinties, kaip ir ką ten mokytojas daro. Šitai dar viena 
geroji valsčiaus pusė, geras, rūpestingas valsčius tai yra 
mūsų galybė, tamsus, nerūpestingas tai mūsų prapultis: su 
jais gali padaryti maskoliai, ką tik nori, nors kad ir išgauti 
nusprendimus apie nereikalingumą lietuviškų knygų. 
Saugokitės! 

UŽMOKESNIS UŽ ŠUNIŠKĄ 
TARNYSTĘ 


- Vy svoim povedenijem pričiniajete nam tolko chlopoty! 

- Pozvolte, Vaše Vysoko Prevoschoditelstvo, objasnitsia! 

- Ne slušaju! Proščaite! 

(„Tamista savo pasielgimu suteiki mums tiktai rūpes- 
čius!“ — „Leisk, V. V. P., išsiteisinti!“ — „Neklausau! Su- 
diev!“) Tiktai tokia kalba tebuvusi tarp ministro vidurinių 
dalykų ir tarp buvusiojo Kauno gubernatoriaus Klingenber- 
gio. Ministro balsas ir jo žodžių aštrumas buvo nelemtos 
atminties Klingbeuteliui paskutiniais kapinio akmens žo- 
džiais. Nors jau ne kartą gavo girdėti nepadrąsinančius 
atsikreipimus prie savęs, vienok visgi turėjo viltį išbūti ant 
vietos, stovėdamas už galingo Lietuvos karaliuko — Vilniaus 
generalgubernatoriaus pečių. Kaip matome, smarkiai užsi- 
vylė: neseniai gavęs naują ordiną turėjo vienkart su juo 
apleisti midum ir pienu plaukiančią maskoliams Lietuvą 
ir pasitraukti į... ištrėmimą, nors perkėlimas jo į naują 
vietą, lygią tarnystę tuo vardu nevadinas. Klingenbergis 
su savo „šlovingai“ gautais išdabinimais man dabar išsi- 
rodo kaip karvė, kuriai užrišo kankalą įvarydami į dide- 
lę, žolėtą, krūmuotą, klampią pelkę. Taip maždaug 
išsirodo ir nauja jo vieta - Viatkos rėdyba. 

Padėta Pauralyje už tūkstančių varstų nuo mūsų į 
šiaurę, su šaltu, miglotu oru, su gyventojais, gan retai 
užgyvenusiais ne visur išduodančią vaisius žemę, su 
visiškai kitokiomis gyvenimo sąlygomis, Viatkos rėdyba 
gali patraukti prie savęs tiktai duonos ieškantį, o niekur 
kitur neberandantį, kaip tai atsitinka su nelaimingais mūsų 
viengenčiais - mokytais lietuviais, bet ne tokį įsigalėjusį 
maskolį. Buvo jis tarp žmonelių — lietuvių, vienai vieno- 
dų visoje rėdyboje, vienodų savo būdu, vienodų savo gy- 
venimu, - romių, nuolaidžių žemdirbių, kaip ir visi tokie, 

kurie iš lengvo žemę kapinėja; pakliuvo į tarpą įvairių 
įvairiausių totoriškai altajiškų tautų: totorių, čiuvašų, 
mardvos, čeremisų, vatėkų, vagulų, baškirų, maščerėkų 
ir tepterų, neskaitant to krašto ruskių, — mišinio iš slavų 
ir minėtųjų tautų — totorių arba pustotorių. 

Jų gyvenimo būdas —- daugiausiai galvijų vaisymas ir 
fabrikiškas darbas. Nors, tiesa, Viatkos rėd. da ne taip už- 
siima taip vadinamais kalnų amatais, t. y. iškasimu ir per- 
dirbimu metalų, kaip da arčiaus Uralo gulinčios rėdybos, 
vienok ir čia yra jau gana didelių fabrikų, kaip tai: Iževs- 
kas ginklų fabrikas ir Kamsko-Votkinskas gelžės ir mecha- 
niškas fabrikas su tūkstančiais darbininkų kiekvienas. 
Būdas šiokių darbininkų, pripratusių kietu kūju ir gelže 
minkštinti, yra daug aštresnis kaip žemdirbių, prie to da 
jie apšviestesni, kaipo kupetoje gyvenantys, neramesni, nes 
dideliame būryje visgi atsiranda vienas antras šiundintojas 
prie gero ir pikto; paminėkime da zemstvą, t. y. susirinki- 
mą vietinių obyvatelių, turinčių savo rankose beveik visą 
vidurinio rėdybos gyvenimo valdymą. Suprasime tada, kad 
buvusysis „dejatel“, kareivis už pravoslaviją, skerdikas 
katalikų, ten bus paprastu vyresniuoju činauninku, nebe- 
turinčiu vietos pasirūžyti ir rankomis pamastaguoti. 

Nelaimingas tas kareivis už maskoliškumą ir pravosla- 
viją Lietuvoje, prižadėjęs savo iškeltojui ir patronams 
neužilgo suėsti visus kunigus, o šiaip jau žmonelėmis tik 
užsikąsti, vienok, kaip juokingai žmonės praminė, „užsirijo 
kunigiena“. Neturėdamas ar neišmanydamas, ką veikti 
ramiame krašte, Klingenbergis švaitės švaitės, vergė vergė 
kunigus, pūdė pūdė bažnyčias, painiojo vyskupui kiekvie- 
ną žingsnį, ant galo puolo auka savo darbštumo: persi- 
dirbo, gavo trūkį, apsirijo kunigiena. 

Eina garsas, kad pabaigusiu jį dalyku buvusi atskaita 
įtūžusio Kauno vyskupo Paliulionio, ministrui prisiųsta 
apie trukdymą ir visiškai neleidimą statyti naujas bažny- 
čias arba nors pataisyti senąsias. Atskaita būk turėjusi 65 
atsitikimus, parodančius, kaip Klingenbergis pasielgia su 


+ 138 - 


katalikyste. Esą ten labai keisti ir neabejotini parodymai 
tikros terionystės ir persekiojimo. 

Klebonas, duokime, išpildęs visus valdžios reikalauja- 
mus formališkumus, siunčia prašymą per visas kancelia- 
rijas lig pat gubernatoriaus, kad teiktųs leisti atstatyti 
virstančią bažnyčią, paduoda apsvarstymą kaštų, kiek 
ištekliaus turi, o kiek da reikia ir kas anuos sudės: dvar- 
poniai, kunigai ir valsčionys. Klingenbergis leidžia atgal 
per visas tas pačias kanceliarijas užgynimą Žmonėms pri- 
gulėti prie mezliavos, nes da ne visą esą užmokėję duok- 
lę į viešpatystės iždą. Žmonės, gavę žinią, kas da kliūtis 
bažnyčios statymui, užmoka vienas už kitą visas „nedo- 
imkas“! ir apskelbia per kleboną ir visas kanceliarijas jau 
tų kliūčių nebesą, o Klingenbergis tuo pačiu keliu: „Pri- 
znaju, čto net nadobnosti“ (pripažįstu už nereikalingą), ir 
juokias sau! Argi tai netyčiojimas iš naguose laikomos 
pelės? Tariuos ir tarp turkų kitokį esant elgimos. Ten 
skriaudžia žmones atvirai, pagaliaus pjauna anuos, bet 
nesityčioja. 

Arba vėl išmislas. Panorėsi ką nors padirbti ir gausi po 
ilgo tarmaso valdžios sutikimą, turi apreikštą išteklių su- 
dėti į kaznačeistvą. Argi ne ant juokų įstatymas? Inži- 
nierius, duokime, nutarė, darbas kaštuosiąs 10 tūkstančių 
rublių ar ten kiek. Vienas dvarponis duoda miško už 1000 
rubi., antras plytų už 700 rubl., žmonės stato darbininkus ir 
arklius, kuriuos reiktų 4000 rubl. apmokėti, prisireikus sam- 
dyti; tiktai, ką reikia iš svetur pirkti, svetimus amatninkus 
apmokėti ir inžinieriui, sudeda mažiaus kaip pusę pinigų, 
ir tai ne iš karto. Kaipgi čia padėti į kaznačeistvą visą 
sumą 10 tūkst., kad anų tėra 2-3 tūkst., o kita visa natūro- 
je, aną gi pakeisti (apmainyti) piningais nė dvarponiai, nė 
valsčionys negali, nė nori. Štai darbas ir vėl sutrukdytas, o 
Klingenbergis vėl sau juokias iš gudraus savo išmislo. 

Nebtekęs kantrybės Kauno vyskupas būk atsikreipęs 
prie ministro su prašymu aiškaus atsakymo, ar visiškai 
nebegali bažnyčias statyti ir jas taisyti? Tada nustosiąs 

beprašęs, sulaikysiąs žmonių vargą ir turtą, leidžiamą 
ant niekų. Ministras negali apie visa žinoti, ką čia veikia 
du „dejateliu“: Orževskis ir-Klingenbergis. (Ką gi besakyti 
apie karalių?) Atsiuntęs tada savo paslaptingą komisiją, 
kuri ištyrusi paduotų pavyzdžių teisingumą ir buvusi 
vartais į ištrėmimą Kling. į Viatką. 

Patys maskoliai pripažįsta pas juos esant „podlost 
beskonečnaja““, tuo tarpu apsiriko. Argi rasi kitą tokį 
paveikslą vergiško prisitarnavimo savo patronams, šuniš- 
ką, kaip tai sakant, vaikščiojimą prieš generalgubernato- 
rių ant paskutinių kojų menkesnio policmano, taip ilgai 
šveičiusio batus Orževskiui, kaip tai darė Klingenbergis. 
Pliudžiamas iš Vilniaus, jis puolo užsimerkęs ant lietuvių 
ir katalikų, nors ne kartą gaudamas botagu per šoną (kaip 
tai buvo Kražiuose)“, vis tai dėl kąsnelių, mielaširdinga 
ranka mėtomų iš Vilniaus. Pasirodė vienok, kad tokia 
tarnystė ne visiems, Dievui dėkui, patinka ir ant gero 
visiems išeina, kad sūdžiant — nereikia persūdyti, užpuo- 
lant — turėti atžvilgius, kitaip greit visa pragaišinsi. Štai 
tau ir išėjo ant tiesos. Teesti persergėjimu kitiems pana- 
šiems tarnams, 0 ir mums patiems: už šunišką tarnystę 
pridera šuniškas užmokesnis, aukščiaus ar vėliaus išsipil- 
dąs. Maskoliai Lietuvos činauninkai! visų jūsų laukia 
Viatka, nes už piningus jūs vienas kitam batus šveičiat ir 
aukštesniųjų liepiami budeliais esate! Tai vienas Klingen- 
bergiui užmokesnis — nuo jo perdėtinių. 

Antras bus tvirtesnis nuo mūsų pačių ir kaimynų. 
Amžiai praslinks, o nelemta atmintis apie jį pasiliks raš- 
tuose. Garsas apie jį pasklido po visą Europą ir Masko- 
liją, jo broliai maskoliai, prie zemstvų prigulintys, krato 
rankas prie vienos mislies, kad Kling. gali atlikti jų perdė- 
tiniu: nereikia mums tokio, nereikia! O jis geistų dabar 
šimtąkart labiaus užmiršimo kaip tokio garso! O ką 
žinosi? Jukgi buvo žmogus, kurs, norėdamas savo vardą 
palikti per amžius žmonių atmintyje, sudegino Efeso Dia- 
nos dievaitės bažnyčią, dėl savo puikumo paskaitytą tarp 

septynių pasaulio stebuklų. Bet tokio garso mes jam ne- 
pavydėkime! 

Dabar priguli mums laukti, kokį gi užmokesnį gaus 
antras Kling. bendrininkas — „dejatel“ Orževskis? Oi, nebe- 
gerai pradeda kloties. ir jam, nebegerai! o vis per didelį 
uolumą ir puikybę. Šitai Vilniaus generalgubernatorius, 
turiąs tokią valdžią, kokios neturi nė vienas turkų paša, 
užsigeidė pranešti ir patį ministrą, bet begne palūš kojas 
beeidamas lenktynių. Šiandien kaipo tiesą sakinėja minist- 
rą esant nuomonių priešingų generalgubernatorystei 
lietuviškame krašte, užteksią, sako, gubernatorių, kaip ir 
kitose viešpatystės šalyse, akstino su žandarmišku galelių 
jau nebereikią. Ministras tada ne visuomet patvirtina 
nežmoniškus užsimanymus generalgubernatoriaus. Orževs- 
kis, be abejojimo, galėjo ne kartą pažinti tą, o pažinęs 
apseiti be ministro. Taigi jis su savo žemu tarnu Klingen- 
bergiu būk du kartu prašęs karalių, aplenkdamas minist- 
rą, ištremti vyskupą Paliulionį. Vienąkart už platinimą 
Lietuvoje lietuviškų knygų su nemaloniu maskoliams 
turiniu. Karalius padavęs užmanymą ministro apsvarsty- 
mui, jo atsiųsta paslaptinga komisija pasergėjo, tiesa, labai 
didelį lietuviškų knygų prasiplatinimą, bet nesuvokė 54- 
ryšio tarp platintojų ir vyskupo. Antrąkart už sistematiš- 
ką priešinimos visiems maskolių užmanymams, kad ir 
žmoniškiems, bet gudiškiems. Ir vėl ministras gavęs pa- 
liepimą nuo karaliaus tyrė, atsiuntė vyskupui užkvietimą 
prisidėti prie mezliavos taip vadinamai „Draugystei Raudo- 
nojo Kryžiaus“; ji šelpia ligonis miestuose, o ypatingai su- 
žeistus karės laike. Vyskupas, matydamas tame visos Žžmo- 
nijos, be jokio skyriaus, gerą, užkvietė kunigus ir žmones 
prisidėti su savo triskatikiais. Ir vėl mūsų „dejateliai“ 
pasiliko su ilga nosia. Negal pasakyti, kad tokie pavyzdžiai 
sutvirtintų gerą generalgubernatoriaus šlovę, sutvirtintų 
ir generalgūbernatorystės stovį, greičiaus jie pakasa kaip 
vieno, taip ir kitos pamatą. O kadgi sulauktumėm anos 
sugriūvant! O kadgi sulauktumėm žmoniško rėdo! 


- 141 = 


JUDOŠYSTĖ LIETUVOJE 


„Saulėtekis paraudonavo, ir skystančioję miško tamsoje 
pasirodė bjauri žmogystės krūva, kabaldžiuojanti ant epu- 
šės. Pasikorusio galva, kuone visiškai nutrūkus nuo liemens, 
nulinko žemyn, varnai jau išlesė jos akis ir skruostus. Pats 
liemuo buvo vietomis apnuogintas, šviesdamas pūstančio- 
mis žaizdomis, mojavo po orą rankomis. Pulkas draskan- 
čiųjų paukščių sūkuriojo ant lavono, o drąsesnės toliaus 
varė suardymo darbą. 

Tai buvo išdavėjo kūnas, paties nusižudijusio. 

Visi čia esantys su baime ir pasibjaurėjimu nusigrįžo nuo 
pasirodusio prajovo. Atsikėlusio iš numirusiųjų (Jėzaus) 
veidas užkaito rūstybę. 

— O išdavėjau! - tarė Jis, - tu sau padarytu smerčiu tareis 
išsiliuosuosiąs nuo slegiančio tave pardavimo; tu greit 
supratai savo nešlovę ir pasiskubinai pabaigti rokundą su 
nešvankum gyvenimu. Persižengimas pasirodė tau taip 
aiškum, jog tu su baime atsitraukei prieš visų paniekinimą, 
o išsirinkai geriaus pražudymą dūšios. „Vienas akies 
mirksnis, — sakei sau, — ir mano dūšia nugrims į nebepraš- 
vintančią tamsybę, o į širdį nustos ėję sanžinios grau- 
žimai“. Bet tenebus taip. Nulipk nuo medžio, išdavėjau! 
tesugrįžta tau išlestos tavo akys, teužsiraukia pūstančios 
tavo žaizdos ir teatsinaujina nešlovingas tavo veidas tokiame 
būde, kokiame jis buvo, kad bučiavai tavo išduodamą. 
Gyvenk! 

Ant šito žodžio išdavėjas visų akivaizdoje nulipo nuo 
medžio ir puolė ant žemės prieš Atsikėlusį iš numirusiųjų, 
melsdamas Jį sugrąžinimo smerčio. 

— Aš visiems parodžiau kelią į išganymą, - toliaus 
traukė Atsikėlęs iš numirusiųjų, — bet tau, išdavėjau, jis 
uždarytas ant visados. Tu Dievo ir žmonių prakeiktas, 
prakeiktas ant amžių amžinųjų. Tu neužmušei draugo, 

atvėrusio prieš tave dūšią, bet užklupai jį iš netyčių ir 
išdavei aną ant nukaltinimo ir išjuokimo. Užtat prisūdiju 
tau gyventi. Tu vaikščiosi iš miesto miestan, iš sodžiaus 
sodžiun ir niekur nerasi pastogės, kuri tave priglaustų. Tu 
klambysi į duris, ir niekas neatidarys jų. Tu melsi duonos, 
o tau paduos akmenį, tu trokši, - tau paduos indą, pripil- 
dytą krauju tavo parduotojo. Tu verksi, ir tavo ašaros pavirs 
į ugnies upelius, degys tavo skruostus ir apdės juos šašais. 
Akmenys, per kuriuos tu eisi, šauks: „Prakeiktas išdavėjas!“ 
Žmonės ant turgų prasiskirs prieš tave, ir ant visų veido 
tu perskaitysi: „Prakeiktas išdavėjas!“ Tu ieškosi smerčio 
ir ant sausumos, ir ant vandens, - ir visur smertis nusigrįš 
nuo tavęs ir prašnyps: „Prakeiktas išdavėjas!“ Negana to: 
per vieną laiką likimas pasigailės tavęs: tu įgysi draugą 
ir išduosi aną, ir tas draugas iš kalinio gilumos sušuks: 
„Prakeiktas išdavėjas!“ Tu įgausi galią gerai daryti, bet tas 
geras užnuodys dūšias tavo sušelptųjų. „Prakeiktas išda- 
vėjas! — sušauks jie, - prakeiktas tu ir visi tavo darbai!“ Ir 
vaikščiosi tu iš amžių amžiun su neužmingančia kirmėlė 
širdyje, su pražudyta dūšia. Gyvenk, prakeiktas, ir būk 
atenčioms kartoms ženklu tos begalinės bausmės, kuri laukia 
išdavimą. Kelkis, pasiimk vietoj lazdos medžio šaką, ant 
kurios vyleis rasti smertį, — ir eik! 

Ir tik nutilo ore Atsikėlusio balsas, kaip išdavėjas atsikėlė 
nuo žemės, pasiėmė lazdą, ir greit jo žingsniai nutilo tame 
neapimame, neįspėjamame tolume, kur jį laukė gyvenimas 
iš amžių amžiun. Ir vaikščioja jis lig šiolei po žemę, 
vaisydamas nesutikimus, pardavystę ir maištus... 

Taip pasakoja vienas iš gerųjų maskolių rašėjų - 
Saltykovas (Ščedrinas)', o aš trauksiu toliaus gyvatą to 
bjauraus sutvėrimo, atgaivinto išdavėjo Kristaus, Judo 
Iskariotės. 

Viskas išsipildė, ką tiktai Kristus buvo Judui paskyręs. 
Praslinko keliolika šimtų metų, kaip jau pradėjo baisią 
savo kelionę, nerasdamas širdžiai ramumo arba nors galvai 
atilsio; tars žodį — tulžis pasipils, žengs žingsnį — žemė 

sudrebės; visur girdi, visur jaučia: „Prakeiktas išdavėjas savo 
draugų, savo prietelių!“ Ir bėga nelaimingas iš to krašto 
kitan ir tą patį sutinka, visi aną alioja nuo savęs. 

Apsukęs visus kraštus, ištyręs visus žmones, datyręs 
nuo jų nesuskaitomų paniekinimų, kartėlio prisigėręs 
slinko per pelkėtą, mišku apaugusią šalį, kur žmonės buvo 
kantrūs ir romūs. Prastai pavalgę, prastai apsidarę, surū- 
kusiose triobose jie vienok buvo linksmi ir sveiki, dirbo sau, 
dirbo ir kitiems, o padėkos vietoj gavo piktą žodį arba į 
nugarą... Vienodas vargas ir kančia rišė žmones tarp savęs 
maloniais užjautimo ir paguodos ryšiais: vienas kitą maldė, 
vienas kito gailėjos, ir buvo jiems savo tarpe gerai. Buvo tai 
Lietuvos žemė, šventa pavadinta. 

Iš karto Judas nedrįso nė žingsnio žengti: vylės čia 
datirsiąs da daugiaus paniekinimų ir da aštresnių perse- 
kiojimų. Tuo tarpu ne! Tvinkterėjo iš džiaugsmo jo širdis 
šlovingais jausmais. „Jei aš pažemintas ir kenčiu, - sakė jis 
sau, — tai žinau, už ką: aš Dievą pardaviau ir ant smerčio 
išdaviau, o jie už ką? Juk mano Parduotam rūpestingai 
tarnauja, mano išdavimo bjaurumą ašaromis nori numaz- 
goti?!“ Ir, o stebuklai! likimas jo pasigailėjo: įgavo galią 
gerai daryti ir romiaus kaip kitur apsigyveno Lietuvoje. 

Nedaug metų praslinko. Jau lietuvis pats ant savęs dirba, 
savo ranka moka, nieks ano nekernuoja, nieks anam šonų 
netranko. Surūkusios gryčios virto, o jų vietoje atsistojo 
aukšti, su dideliais langais, su prieangėmis ir kaminais 
rūmai. Apsitaisė guzikuotais, „su trimis siūlėmis“ žiponais, 
numetę trinyčius iš vieno kąsnio, mastele suraukiamus. 
Atsirado skatikas kišenėje, o per jį - papirosas dantyse, o 
stiklelis rankoje. Lietuvis liko ponu ir labai pamėgo. „Aš 
pats ponas, aš pats pons!“ visur girdėjai, o už vis balsiaus — 
karčemose. Atsigers degtinės, pagirdys kitus ir šaukia, kiek 
tik išgali: „Kuo aš ne pons?!“, kol negauna per ausį nuo 
kito, taipogi norinčio būti ponu ir taipogi balsiai šaukti. 
Virsdamas murma: „Palauk, atkeršysiu!“ Čia taip, kitur 
kitaip, bet visi iš karčemos išsineša tą patį - kerštus. 

Kaimyno gyvolis padarė iškadą už du grašiu. „Jis mane 
pražudys! — sako nuskriaustasai. „Kas jis da pons, kad 
nenori gyvolių ganyti?“ Tas vėl atsiliepia: „Kas jis da pons, 
jei mano kiaulė gali aną pražudyti?“ Ir abudu pabaigia — 
kerštais. Su kaimynėmis tas patis. 

Kieme yra du, trys broliai. Ir vienas nori būti ponu, ir 
antras, ir trečias. „Tu man ne pons, tu man ne pons!“ - 
kaskart balsiaus girdis iš triobos. Į ginčą įsikiša tėvai, no- 
rėdami parodyti savo valdžią, rumtumą ir ištikimybę, bet 
vaikai įdręsi ir jiems atrėžia: „Ir jūs mums ne ponai!“ - ir 
vėl pasibaigia kerštais. 

Prietelystės ryšiai tarp genčių ir kaimynų susilpnėjo; 
šiandien Jonas su Antanu sutaria ir gyvena kaip du broliu... 
o, ne! da geriaus, nes dabar ir broliai nebesutaria, bet nėr 
žinios, ar sutars rytoj? Jei Jonas sutiks su Petru, tai tuoj 
užmirš seną savo draugą Antaną, pagaliaus pradės iš ano 
tyčioties, jei Petras Antanui keršija. 

Išnyko tikras supratimas teisybės, užmiršo tiesą, jog 
geriaus yra būti mielaširdingu kaip teisingu. Paiki atkaklūs 
pasipūtėliai nesiduoda nė priliesti, kaip dilgės (notrinės): 
tuojaus kanda, akis išvertę žiūri ir ausis ištempę klausos, 
begne pasergės drįstantį jį pažeisti. Menk daugio, nekalto 
juoko ir pasityčiojimo, kurį protingas juokais nudeda arba 
daugiausiai atmoka tuo pačiu, kvailam pasipūtėliui užtenka 
užmegzti mazgą: „Palauk! — sako, — tu mane ir mirdamas 
atminsi!“ Stebėties reikia, kaip atkaklūs ir puikūs žmonės 
yra nedori ir neteisingi! Jie griebias daryti sūdą sau patys, o 
koks tada esti sūdas, kožnas gali numanyti: save per lengvai, 
kitus per aštriai. Ir atsitinka taip, kad datyręs skriaudą, 
ditkos vertą, bekeršydamas nuskriaudžia kitą ant šimto 
rublių, nenustoja, jei, atkeršydamas mažam savo skriaudi- 
kui, dagi ir kitus pats nuskriaus, - nieko neatsimena, by tik 
atkeršyti. Jei negali toksai aiškiai daryti sau „teisybę“ (?), kas 
tankiausiai atsitinka, nes ne visiems duota kitus sūdyti, tai 
patyloms kanda, iš už tvoros užpuola, šimteriopai įkyria. 
Kaipgi tai bjauru ir nešlovinga! Bet argi supras tuščios 
galvos, kietos širdys? 

Laisvė ištvirkino, o proto nedavė. Kožnas ištvirkęs ne- 
taikus, nepaklusnus, didžiuojas, o kad protu kitų negali pra- 
nešti, tai steigias atkaklybe. Reikia tik vienam ištarti: „Taip“, 
kad kitas keršydamas pasakytų - „Ne!“ Ir nebeliko tarp 
lietuvių santarvės ir meilės, ir pradėjo vienas kito bijoties 
ir sergėties. Laisve nusibodėję, veržte pradėjo veržties atgal 
vergijon patys, įtraukdami ir kitus, pradėjo eiti Judo pėdais: 
išdavinėti savo draugus ir prietelius ir neprietelius. 

Šitai paveikslai. 

Šeimyna ir gentys — visi „savieji“ — drąsiai šnekučiuoja 
už vieno stalo ir vieno uzbono. Liežuviai įgauna didesnį 
palankumą, atmintis — daugiaus įspūdžių, kitados aptu- 
rėtų; pristigę kitko, atsimena sau pažįstamų, apie juos 
pramanytas kalbas, jų neįspėjamus pasielgimus. Mislijat, jog 
tai pasiliks tarp „savųjų“? O, ne! vis atsiras vienas judas, 
kuriam knitėte knitės nubėgti ir išduoti „savuosius“. Šitai 
tau ir vėl kelias kerštai, ne iš vienos burnos išgirsi: „Pra- 
keiktas išdavėjas!“ 

Šventvakaris. Lietuviai, iš bažnyčių nuraminti pagrįžę, 
pavalgę ir pogulio (pokaičio) pagulėję, vienas paskui kitą 
iškiūtina į pašalę; vienas prie kito, — ir susitaisė keliolika, 
daugiausiai senųjų, bet nestoka ir naujųjų, nors jie dabar 
juo griežia kortomis ir sodų karčemoj sėdi, nekaip senųjų 
kalbų klausos. Kalba apie sunkius laikus: javai nebedera, 
mokestis auga, valdžia skriaudžia, pišorius vagia, mokytojas 
iš vaikų tikėjimo tyčiojas ir t. t., ir t. t. Vienas giliai atsiduso, 
antras galvą pakrapštė, o trečias paraudonavęs ir kumštį 
sugniaužė, ir dantimis grikšterėjo, o visi — šį tą ir benuta- 
rią. Mislijat, jog tai pasiliks tarp „savųjų“? O, ne! Štai iš 
galo sodos, kame stovi da platesni rūmai, lietuvių ranko- 
mis įstatyti dėl... „ponų“, įsisprendęs į šonus ateina vie- 
nas iš jų, tikras jau „ponas“, nes jo žiponas da juodesnis 
už lietuvių, da daugiaus turi siūlių ir guzikų, o rankoje 
mojuoja lazdele. Eina sau ant spacieriaus. Susilygino su vy- 
rais. Vyresnieji Žvairomis akimis žvilgterėjo, jaunesnieji — 
pavydėjo. „Gm! - mislija sau, - eina „ponas“ „ant spacie- 

riaus“, kadgi ir aš gret su juo? A? šlovė nemaža: „su po- 
“ vaikščioja“. Pamislyta — padaryta: 


“ 


nu“... „ant spacieriaus“ 
striuokt vienas paskui nieko vyrams nesakiusį ir... — „Zdra- 
stvui!“ — „Zdrastvui! O čiom že eto vaši tolkujut?“ (Apie ką 
gi tai jūsiškiai šneka?), - paklausia „pons“ nenoroms, reikia 
gi ką nors pasakyti nekviestam prikibusiam. Tas to ir te- 
laukia, „pons“ prakalbino, paikam ir tuščiam net galva 
apsisukė: taip jau tiko. „Da, čto! duraki — politikujut, vsio 
pro vašich!“ (Na, ką ten! durniai - politikuoja, vis apie jū- 
siškius), — skubinas atsakyti. Eina toliaus iš šalies, su nusi- 
žeminimu ir tankiai žvilgsi į akis, norėdamas įspėti kožną 
jų mirksnį, kaip viernas šuo savo ponui steigias jam įtikti, 
ką tik išgirsta, tą skubotai patvirtina; tas tyčiojas iš sasiedų 
ir kunigų, ir mūsiškis padeda, - ką sakau! šimtąkart dau- 
giaus prikalba, pripasakoja ir ką tas mislija, ir ką anas kal- 
bėjo, ir apie šeimyniškus, ir apie tautiškus, ir apie tikėji- 
miškus dalykus, nė prašytas, nė dėkavotas vargsta, net jam 
seilės gerklėje susiplakė. „Ponas“ tyli, klauso ir net pasibjau- 
rino, ant galo nebeiškentėdamas taria balsiai: „Proščai, - 
o sau priduria: — Podlec! christoprodavec!“? Žinias vienok 
užlaiko, nes jam reikalingos: jau jis turi vergijoje keletą vy- 
tų. Reikale mokės aniems užrišti burną: „A a! žinau, ką tu 
kalbi, ką jūsų kunigas“... ir t. t. - štai ir vergija, ir vėl išgirsi 
iš nuvergintųjų lūpų: „Prakeiktas išdavėjas!“ Iš šalies gi 
žiūrėdami apšviesti jo broliai net pažaliuoja iš stokos 
šviesos, išminties, stokos supratimo savo vertės, nepride- 
rėjimo sliužioti ant pilvo prieš savo neprietelius, — ir ne- 
drįsta mesti jam į akis - prakeiktas; yra tai jau po truputį - 
podlec, bet aną da galima pakelti. Kimba tada prie darbo. 

Rašo, dirba visų kraštų ir viešpatysčių apšviesti 
lietuviai. Kam ir kaip? Klausykite! Lietuvą turi apnikę 
neprieteliai. Apšviestus Lietuvos sūnus išgainiojo į visas 
šalis, o kitus laiko tamsybėje. Lietuvius ir jų tikėjimą 
policija laiko suvaržius. Lietuvius činauninkai kasdien 
apvagia, Lietuvos kunigus vargina ir koroja už pildymą 
savo priderysčių. Lietuvoje lietuviškai negal melstis ir 

apsišviesti, nes jų spauda užginta, nes juos nori iš jų kailio 
išnerti, o kitu apvilkti. Kur neatsigrįši, ten regi svetimą 
būdą ir užriestus nagus, o kame užtarytojai ir apgynėjai? 
Niekur kitur, tiktai juose pačiuose, o labiausiai apšviestes- 
niuose. Kurie gali, žodžiu mokina, kaip aplenkti aštrų taką, 
kurie negali su kardu rankoje ginti, tie rašo, skundžias 
maskolio sasiedams ant savo nelaimių, žibina jam akis prieš 
sasiedus, reikalauja tiesos nuo pačios maskolių diduomenės. 
Žodis, iš lūpų išėjęs, greit pranyksta, ant popieriaus 
užrašytas — ilgai tveria ir tankiai dasiekia galą, kur buvo 
siųstas ir padaro savo. Maskoliai pradėjo galvas kraipyti ir 
užsiduoti klausimą, kas bus su Lietuva, jei ir toliaus taip 
aną varžysime, skriausime, atsiųsdami savo išgamus — 
činauninkus ir neleisime jiems turėti teisingai reikalaujamos 
spaudos? Matoma jau atmaina maskoliuose pasidarė, 0 per 
ką? — per lietuvišką literatūrą, per jos knygeles ir laikraš- 
čius. Jie tada lietuviams užstoja gyvus prietelius, jie gina ir 
apšviečia. Kaipgi jie gimsta? Visų šalių lietuviai, supran- 
tantys savo skriaudą, rašo veltuo (dykai), už savo pinin- 
gus parašytą spaudina, ant lietuvių pečių paskui ateina 
per rubežius, arba Maskolijos sieną, žinoma, naktimis, 
slapta, - kiek tai vargo pernešti pelkėmis ir miškais, kiek 
baimės, kad nenutvertų, o kiek papuola į sargų rankas, 
moka štrapus, eina išvaryti į tolimesnius kraštus. Visgi 
lietuviai priveikia visus vargus ir pristato savo broliams 
daugybę knygelių už pigiausią, sulyginus su kitais, prekę, 
by tik norėtumėte skaityti ir apsišviesti. Taip sunkiai gimę 
ir užlaikomi laikraščiai, knygos atkeliauja per šimtus 
viorstų; išsisukę nuo šimto sargų ir žandarų, gauna ant 
galo sau vietą lietuviškoje trioboje. Sasiedai jas skaito ir 
džiaugias, jog jie neapleisti, ir mokinas, ir meldžias. Bet 
mislijate, jog tai pasiliks tarp „savųjų“. O, ne! Reikia tik 
vienam nors truputį supykti, kad jau atvestų ant užlaikan- 
čio policiją, kad jau užmirštų ir savo naudą, ir jog, 
įkąsdamas neužkenčiamą, nuskriaudžia visus kaimynus, 
norinčius apsišviesti, įbailina anuos ir užkerta kelią kitoms 

knygoms! Ir vėl išgirsi tuos baisius žodžius: „Prakeiktas 
išdavėjas!“ ir iš lūpų kalinyje sėdžiančio, ir iš burnos visos 
sodos: „Prakeiktas, ir šimtąkart prakeiktas!“ 

Vienąkart atvyko didelis vežimas į Sedą ir prisiprašė 
ant nakvynės pas vieną ūkininką. Vežime buvo visokio 
„lietuviško gero“ už 400 rubl. Jo kaimynas, kažko įpykęs, 
pasinaudavo tuo, idant įkąstų, ir davė žinią žandarams. 
Tiesa, įkando sasiedą, bet kartu įkando prekėją, kurs už 
niekur nieką prakišė 400 rubl., įkando visą savo Lietuvą - 
tėvynę, išplėšdamas anai šviesos daugybę, prisitarnavo 
tada mūsų neprieteliams, išduodamas savuosius brolius ir 
savo motyną — tėvynę. Tai kaipgi ir jis neišgirs iš šimtų 
lūpų „Prakeiktas išdavėjas“, kaip jis, mindydamas savo 
motynos tėvynės krūtis — vaikščiodamas po savo Lietuvą, 
neišskaitys ant kožnos pievelės, ant kožnos girelės ir kal- 
nelio: „Prakeiktas ir prakeiktas išdavėjas. Prakeiktas Judas, 
visų išdavėjų prabočius, prakeiktas jis ir visi jo darbai!“ 

Taip tatai išsipildė visa, kas buvo Judui skirta, jog, ir 
įgavęs galią gerai daryti, bus prakeiktas, nes visgi padarys 
judošiškai, kaip tai su lietuviais: išliuosavęs neapšvietė, 
nedavė supratimo savo gero; dabar už tat vėl kaskart 
tankiaus turės girdėti taip jam nemalonius, o taip atmenamus 
žodžius — prakeiktas ir prakeiktas! ir vėl reiks bėgti į 
svetimą kraštą. Palieka jam tik viena paguoda, jog Lietuvoje 
pasisukęs įvaisė tvirtą judošystę, jog judų išdavėjų, 
tokių kaip jis pats, labai daug priviso ir eina stačiai jo 
pėdais, pabučiavimu išduodami savo tėvus ir brolius, ir 
draugus, ir kaimynus. Jie stos už savo bočių krūtinėmis ir 
neleis veikiai pasiskirti. 

Taip pasaka sako. O aš čia be juokų paklausiu jus, broliai 
lietuviai: nejaugi jūs esate krikščionimis tik iš vardo? 
Nejaugi neįsidėjote da pamatinių Kristaus mokslo tiesų — 
mylėti artimą, pagaliaus ir neprietelį, kaip patys save, 
dovanoti skriaudas, nematyti artimo akyje krislo, kol iš savo 
akies neišimsi rąsto. O kas be ydų? Tu iš proto išeini, kad 
tau kokią mažą skriaudą padaro, atkeršydamas nuskriaudi 

visą Tėvynę; kas gi būtų su tavimi, jei jos sūnūs visi 
panorėtų tau už tat atkeršyti? Tu keršydams išplėšei 
kitiems turtą. Ar tai jau neskaitai sau už nuodėmę? Tai 
prastai! Jei supranti, jog yra nuodėmė, o ant spaviednės 
nesisakai, tai da prasčiaus, nes savo dūšią paskandini, jei 
padarytos skriaudos neatlyginsi, o tas vėl prie malonių tau 
dalykų nepriguli, nes už savo įtūžimą turėtumi šimtais 
mokėti. jau tai vienas yra kelias, ne tik niekam nevodingas, 
betgi da ir šlovingas: nejudošiuoti, savųjų neparduoti ir 
neišduoti, juos guodoti ir mylėti. Tada bus tarp mūsų 
pakajus, o per jį ir laimė, santarvė duos mums tvirtumą, 
užtenkantį atsispyrimui tūleriopų neprietelių. Nejaugi jūsų 
širdims svetima yra šlovė? Tam nenoriu tikėti, o jūs savo 
doru pasielgimu parodykite, jog neapsirikau. 


PAGERINIMAS ŪKĖS PER 
IŠSISKIRSTYMĄ 
sSODŲ 


Žemės paviršis da tebegyvenančiųjų atminime atsimai- 
nė. Lietuvių prabočiai, atsikėlę iš grabų, užmetę akimis 
ant plikų laukų, rėžiais ir keturkampiais smulkiai sukapo- 
tų, nebenorėtų bepripažinii už savo tėvynę; viena tik sena, 
mažai atsimainiusi kalba priverstų įtikėti čia lietuviams te- 
begyvenant. Bepigu buvo senovėje! Visą Lietuvą, kaip ji yra 
ilga ir plati, turėjo apsiausti miškai, miškuose kerėjo ąžuolai 
šimtamečiai nuo šešių sieksnių drūtumo, lLieknos, galūnė- 
mis debesis siekiančios pušelės, o tarp tų visų daugybė 
miškinių gyvuolių bėginėjo ir paukščių lizdus sau krovė. 
Plačios, gilios upės per miškus plaukė, o upėse buvo tirštai 

žuvies ir vėžių, ir vandeninių gyvuolių. Paupiais tęsės vil- 
notos pievos su taip aukšta žole, jog Žmogui siekė lig pažas- 
čių. Dirvų buvo maža, bet kadangi ir žmonių buvo ne per 
daug — užteko. Prasiknis mediniu arklu sau žmogus kąsnelį 
pievos, išrovęs krūmus, pabarstys saują grūdelių ir laukia 
šimteriopo vaisiaus: dirva jo neužvildavo, jei lietus ar sau- 
sumas nepavodydavo. Greit jau tuomet prityrė: vaisiai, 
kasmet toje pačioje vietoje sėjami, prastai auga, ir tai nedi- 
delis daiktas: nebepaauga vienur, persikėlė kitur, išdraskė 
naują dirvą ir vėl sau romiai laukė rytdienos, prašydamas 
Dievą atitolinti neprietelį ir visokią ligą; senojoje gi vietoje 
ar pasėjo kitką, ar be gailesčio pametė sau: tesilsės dirvonu. 

Praslinko krūva metų, žemės veidas atsimainė, žmonių 
prisivaisė, miškus iškirto vis dirvas taisydami, žemę žings- 
niais išsidalijo ir iš jos tik pradėjo žiūrėti ir peno, ir turto, 
nes miškai ir upės nustojo davę. Surinkę krūvon visus 
miestų gyventojus (bajorus, miesčionis, kareivius), pridėję 
prie jų visus paleistus kareivius ir amatninkus, visgi išvys- 
tumėme skaitlių du kartu mažesnį už skaitlių taip vadina- 
mųjų valsčionių. Kas gi prie valsčių prisirašę? Jei atme- 
sime mažą dalelę amatininkų, - vien tik žemdirbiai - 
ūkininkai. Jau tas parodo žemę esant šiandien motyną 
penėtoją visos Lietuvos. Juo po mažesnę žemės skibelę pa- 
sidalijo žmonelės, juo daugiaus naudos geistina būtų gauti, 
idant turėtų kuo pramisti su savo šeimynomis, priderančiai 
apsivilkti, o ir gražiai pasilinksminti. Geistina būtų, kad dy- 
kai duotų, bet žemė motyna, nors turtinga, vienok šykšti; 
pultinai užpuolus aną, nesusikursi, reikia mokėti prašyti, 
prisimeilauti jai, o tada duos ne tik duonos, bet ir ragaišio! 

Lietuviai tuo tarpu lig šiolei nė mislyti nemislija prisi- 
meilauti: senoviškai užpuola ant žemės, apiplėšia aną, ką 
tanda ant paviršio, ir krapšto pakaušį, kad ta gera kitiems 
mMotyna jiems pasirodo pamote. Jau nebegrįš tie laikai, kad 
žemdirbys semte sėmė turtus iš žemės, nė dėkui jai nepa- 
sakęs; noroms nenoroms reikia jau susiprasti, jog jei viskas 
aplink mūsų mainos, tai ir mes su savo pažiūromis, su savo 

papročiais turime virsti, krypti pagal pūtimo mokslo, 
išminties, išmonės ir prityrimų. 

Kokiuos gi prityrimus, kas link išdirbimo žemės, page- 
rinimo ūkės, atnešė mums naujasis laikas? Ko negali, sako, 
paimti syla, o paimti reikia, tą padaryk gudrumu: žemė iš 
geros valios nebeduoda turto, turime išvilioti be jos pačios 
skriaudos. Taigi pritirta - lig šiol buvusysis žemės išdirbimo 
būdas vodingas esąs pačiai žemei, o mažai naudingas 
ūkininkams. Ką ir kiek beišmilši iš karvės, jei aną vis tik 
šiaudais tepeni, o kartais ir tų neduodi? Žemė taip kaip 
karvė: duoda tik pasisotinus, atilsio ana nereikalauja, tik 
penėjimo. Kas tai yra mūsų vadinamasis žemės atilsis? Yra 
tai prisirinkimas vėkų, reikalingųjų vaisiams. Kaip žemė 
tas vėkas renkas? Mūsiškiai aną purtina, palieka tuščią, 
kartais mėšlagalį įmeta, lietus palyja, akmuo patrupo, kokia 
šaknelė supūsta, vis tai daros reikalingas vaisiams penas. 
Tuo tarpu gudresni ūkininkai pasinaudavo iš senojo prity- 
rimo, jei tie patys javai ant tos pačios vietos kasmet neauga, 
tai įsimainydami auga. Kodėl? Žemė turi visokio maisto; 
rugiai tada ima vieną, miežiai maždaug kitokį ir t. t., 
kiekvienas vaisius sau ypatingą, tuo tarpu palikdami po 
savimi kitiems naudingas daleles. Betirdami ančtiko ant 
„žolių“, kurios pasėtos neiščiulpia reikalingų grūdams 
dalelių, bet pačios dagi palieka jas arba duoda, pagal mūsų 
supratimą, žemei atilsį, kad ir neriogsos tuščia, belauk- 
dama peno, jeig jau iš Dievo Apveizdos! 

Paprastai tada ūkę gerina išversdami lig šiol buvusiuo- 
sius tris laukus į šešius, devynius, vienuolika. Pūdymas 
stovi tik keleliuose metuose, o ne kas treti, stovi vien tik 
dėl to, kad reikia iš anksto pritaisyti dirvą žieminiams 
grūdams pasėti, o šiaip jau per ilgus metus iš žemės nau- 
dojas, tai visokius grūdus suimdami, tai pašarą ir visokių 
žolių nupjaudami; ganyklą turėdami vasarą, o pašarą 
žiemai, ko grūdais nepaims, išmitintais galvijais atims. 

Neminiu čia apie gerą ištyrimą viršutinės derlingos 
žemės plutos: jos šaltumo, storumo, diržingumo ir prisitai- 

kinimo beariant, bevežant mėšlą, besėjant grūdus; vis tai, 
mieli skaitytojai, rasite tam tikrose knygelėse ne už didelius 
piningus, by tik norėtumėte gauti. Knygelės jums, lietuviai, 
dabartiniuose nelaisvės laikuose yra vienai vienais platin- 
tojais tarp jūsų prityrimų apie ūkę. Kitur yra tam tikros 
mokyklos, Lietuvoje jų nėr, kitur yra didesni dvarai, turtin- 
gesni ūkininkai, laikantys mokytus užveizdėtojus, pritaiki- 
nantys visokius naujus išmislus ir priemonius, pas mus ir 
didžiadvarių nebedaug, maskolis steigias ir tuos pačius 
išnaikinti, idant galėtų, pats juos nupirkęs, padaryti vietas 
platinimo aprusinimo ir pravoslavijos. 

Bet vis, ar šiaip ar taip, nauji išmislai, priemonė, pri- 
tyrimai iš visų šalių veržias į Lietuvą: tai iš nedaugelio 
nedidelių dvarų, tai iš miestų, kur lietuviai patys važiuoja 
ieškodami išminties, jei ji pati neatsilanko. Pirmutinis 
pjovimo javų būdas apleidė vietą spartesniam, gelžiniai, 
vienodai nustatyti plūgai jau nebe vienoje vietoje užstojo 
šakalinius, sunkius valdymui, kiekvieno kitaip nustatomus 
arklus, ypatingi mėšlai atvažiavo prie mūsiškųjų, visokios 
įnagės — mašinos vėl nebedyvai, - vienu žodžiu sakant, 
pagerinimas ūkės pagal mokslo ir naujųjų prityrimų nebe- 
siskaito naujiena. Ir aš aukščiaus pabrėždamas keletą žo- 
džių neketinau skirti naują kelią, bet parūpinti tuos, kurie 
girdėjo, o gal ir regėjo visą naudą, o sekti kitų paveikslu 
nenori. O, tokie neverti užtarimo ir pasigailėjimo, jei suskurs 
ir sumenkės: jukgi iš tinginio, iš nepakrutėjimo nelaimė 
atėjo, o niekur ne iš priepuolio. Griebkitės tada, tinginiai, 
už darbo, išsiteiraukite pas žinovus, gaukite reikalingų 
sėklių ir vykitės paskui seniai jus ūkės vedime aplenkusius. 

Reikia iš teisybės pagirti lietuvius: tarp jų mažai tėra 
tikrų tinginių; ką kas gali, daro. Šitai prašome pažiūrėti 
į Žemaičius. Laukai aptverti, nors ir su dideliu vargu (iš 
pavasario vyrai dvi nedėli praverčia, kol tvoras sutaiso, o 
žemę tuo tarpu aria moterys - mergos, — dalykas aukštai- 
čiams nepaprastas), laukų daugiausiai po šešius; jei visos 
žemės negali išdalyti, tai atsiskiria sau kąsnį, aptveria ir 

sėja žoles ir ką ten išmano, imdami gerus piningus už 
pašarą. Bet jiems lengva: jie daugiausiai gyvena vienasė- 
džiuose arba po du tris kiemus, nors vienu vardu vadinas 
keliolika tokių vietų. 

Bet ką čia padarys lietuvis aukštaitis, gyvenąs dideliose 
sodose, turįs žemę rėžiuose keliose arba keliolikoje vietų? 
Kaip jis pritaikins naujuosius prityrimus? Jis atmetė pjau- 
tuvus, jis įsitaisė gelžines akėčias, o kaip kur ir gelžinius 
arklius, perka mėšlą, daro, ką gali, bet visgi jo gaspado- 
ravimas yra menkas, visgi tolie užpakalyje kitų stovės, kol 
neįves javų atmainymo daugesniuose laukuose kaip trys. 
Man regis, toli gražu, kol taip pasidarys! Lig šiol da tarp 
aukštaičių lietuvių to nebuvo girdėties, ir neturiu vilties 
kuomet nors išgirsti, jei vis gyvens didelėse krūvose po 20 
ir daugiaus. Jei vienam Žmogui, tik už save teatsakančiam, 
sunku prisirengti prie gero, tai ką gi besakyti apie visus? 
Kiek galvų, tiek galvojimų! O kokie yra galvojimai tamsių 
galvų, tai gal gerai visiems žinoma: kiekvienam noris kitą 
užrėkti, padaryti pagal savo valią, nežiūrint į kitų naudą 
arba nors ar sutiks su sveiku protu. Įvesti naują laukų pa- 
dalijimą galite, lietuviai, pamėginti susirinkę į valsčius; jei 
seksis ten nutarti geriemsiems, prastieji turės priverstinai eiti 
paskui kitus. Abejoju vienok, ar laukiama nauda iš page- 
rintos žemdirbystės atpirktų neparankumą, kurs ištiktų, 
išdraskius laukus. Duokime, penktasis visos sodos laukas, 
ganykla, yra pats galinis, kaip tu ten nuvarysi visą bandą 
(galvijus) per du tris užsėtus? Tvoros? Taip! Bet ir žemai- 
tiško kantrumo neužtektų pratęsti tvoras po du viorstu 
ilgumo, jei soda didelė. Mažesniosioms sodoms gal pavyktų. 

Mano roda tokia. Didesnės, da ne visiškai nuskurdusios 
sodos tenusprendžia valsčiuose išsiskaidyti į visas šalis, 
pasidalyti laukus pagal jų vertes; jei žemė neišmokėta, ant 
neilgų kąsnelių išsidalyti netiks, pasilieka primokėjimas pi- 
ningais tiems, kurie matomai prastesnį kąsnį gavo. Lietu- 
viai labai prisirišę prie sėdybų ir jas brangina, bet sėdybą 
veikiai įtaisysi ir kitur, o už savo gausi priderantį užmo- 

kesnį nuo užvaldžiusio. Toksai išsiskaidymas sodų į dalis 
gali būti naujiena tik Lietuvoje, tuo tarpu Lenkijoje tankiai 
atsitinka, o ir Žemaitijoje esmi girdėjęs apie jurbarkiškius. 
Ten soda išsiblaškė, iš karto lyg regėjos liūdna be medžių, 
visa ant naujakurių, kašto išpilia daug, bet juo tolyn, juo 
geryn eina, o už keleto metų gal dėkavos išmintingiems. 
Apie tą „Tėvynės Sargo“ skaitytojai galės savo laike išvysti 
raštą iš Jurbarko. Tuo tarpu buvau didžiai pradžiugęs, iš- 
girdęs ir pas aukštaičius panašų atsitikimą — Kupiškyje 
(Aukmerg. apskr.), bet smarkiai užsivyliau. (Žiūrėk raštą 
iš Kupiškio aukščiaus'.) Miestelis kitados išsiskaidė, bet... 
vėl ant didelių krūvų. 


1. KAS KALTAS, KAD LIETUVIAI SU 
MASKOLIAIS NESIBIČIUOLIUOJA? 
2. KAS JAU PADARYTA DĖL ĮGIJIMO 
LIETUVIAMS PRIGULINČIŲ TIESŲ, 
YPATINGAI - SPAUDOS? 

3. AR IŠ MiELAŠIRDYSTĖS BUS 
MUMS JI SUGRĄŽINTA? 


Trys dešimtys metų su viršum praėjo, kaip Lietuvos 
judošius kalbininkas Mikuckis su Hilferdingu' išgalvojo 
apdovanojimus maskoliškomis litaromis, o neto! tematąs 
ministras įvykdino jų užmanymą; tris dešimtis metų pačio 
brangiojo laiko sugaišino maskoliai lietuviams, turėjo juos 
tamsybėje, žudė policijos persekiojimais, nemažai išsileidė 
ant sargybos Prūsų pasienyje, kur kareivius užlaiko daug 
tankiaus sustatę kaip kitose vietose; dėl ko gi vis tai? — dėl 
paiko, menko daikto — dėl litarų. Lotyniškos litaros, per 300 
metų lietuvių laikytos už savąsias, gird, per ankštai suriša 
juos su lenkais. Įbrukime tada, sako maskolis, savo graž- 
danką ir užstosime lenkų vietą! Apgynę nuo lenkų 

įtekmės, patrauksime po savo įtekme, suturėję „lotynišką 
propagandą“ (taip maskoliai vadina katalikišką tikėjimą), 
siūlysime savo maskolišką pravoslaviją! Užmanymas 
tūliems maskolių politikonams pasirodė taip šviesiai, 
puikiai, patraukiamai, jog tūli Lietuvos generalgubernatoriai 
šaukė: da 10-15 metų, ir katalikai lietuviai bus pravosla- 
vais maskoliais. Vienok praslinko tie dešimtis-penkiolika 
laukiamų metų, praslinko antrąkart tiek ir trečiąkart tiek, 
o Lietuva vis ta pati, tik nuvarginta. Užmiršo nabagai savo 
patarlę: greit pasaka sakos, bet negreit darbas dirbas. 
Maskoliai pradėjo jausti, o mes kaip ant delno matome tų 
politikonų protą minkštą buvusį: pagyrų puodas tebėra 
netaukuotas. 

Išrokavime nebuvo logikos. Lenkai įtekmę padarė ne dėl 
to, jog jiems palengvino vienoda abėcėlė, bet dėl to, jog per 
penkius šimtus metų gyveno su lietuviais vienodu gyveni- 
mu; lotyniškos propagandos niekas iš šalies neveda, loty- 
niška mūsų abėcėlė niekam nerūpi, - tai mes patys katalikai 
siekėme ir neliausimės siekę katalikiškos šviesos, mokslo 
iš visur, iš kur tik galime prigauti; lenkai arčiaus, jų kalbos 
išmokti lengviaus, katalikų padėjimas vienodas — tai imsime 
iš Lenkijos, kam parankiaus yra imti iš Vokietijos — tegu 
sau ima iš Vokietijos. Kas da rūpestis maskoliui? 

A a! užvydėjimas, kodėl ne nuo jų. Gerai! imsime ir nuo 
jūsų, ko mums trūksta, o jūs turite, bet kas bus su tuo, ko 
jūs neturite, o mums reikalinga? Atsakymo negaunate, bet 
veidmainiškai steigiatės įkalbėti, jog mums suvisu ir nerei- 
kalinga, ko Rosijoje negal gauti. Aš, duokime, einu į kromą 
nusipirktų avies kailinių, o kromninkas, jų neturėdamas, 
kaip išmanydamas steigias įkalbėti, būk man užvis geriau 
pritinką šunies kailiniai ir neišleidžia iš kromo, kol nepa- 
sišauksių sargo ir neišsiveršiu per nevalią. 

Žmogus nemėgia pripažinti save už kaltą, bet vis ant 
kitų rūpinas sumesti. Taip ir su burliokais; matydami 
kaskart didesnį neapkentimą ruskių Lietuvoje, jie spren- 
džia, būk tai esąs iš šalies pakurstymas. Tuo tarpu netiesa: 

lietuviai ir patys turi jausmus ir nuovoką. Dabartinių 
lietuvių deviza: mes patys, mes patys! Jog tai tikra tiesa, 
teatmena pradžią saviško Lietuvos gyvuojimo: ji įvyko tik 
išsiliuosavus iš lenkų glėbio, veltuo tada kaltintum lenkus 
už šiundymą; težino, toliaus, jog mes tvirtai tikime Lietuvą 
tegyvuosiant saviškai, kol neįkris į antrojo kaimyno (mas- 
kolio) glėbį. Vienok vargu beatsitiks taip: per daug jau 
esame prityrę, kaip saldus yra neva prieteliškas, bet ilgas 
glamonėjimas. Ne, mano mieli kaimynai! Skolindami mums 
reikalinga, negalite reikalauti už palūkanas mūsų liuosybės, 
mūsų tiesų išsižadėjimo. Jų mes neišsižadėsime, be jų 
gyventi negalime, kaip negali sliekas, išverstas neprieteliš- 
ka ranka, kepti ant kaitros, bet tuojaus traukias į savo 
urvelį. . 

Kas čia kaltas, ar lenkas, ar pats lietuvis, jei jis instinkty- 
viškai pradėjo traukties į savo urvą kaip sliekas, kad mas- 
kolis anuos pasvarstė, pakilojo? Nejaugi kaltas ir tas lietuvis, 
kurs, maskolio išmestas, pradeda roplinėti beieškodamas, 
kame ir koks yra jo urvelis? Tai pirmasis lietuvių žingsnis 
kovoje už savo tiesas, maskolis privertė aną padaryti; ant 
savęs terūguoja, jei jam nebepatinka; pakrapštę avilį, te- 
gu moka bites numaldyti, tiktai persergiame, jog melagin- 
gais dūmais nebeapsvaigins. Reikia gana padarymo teisin- 
giems mūsų reikalavimams, ir galas; kol to negausime — 
nenutilsime. 

Ko gi mums reikia? O, daugelio reikia, bet užvis dau- 
giau — nesuterštos šviesos, ne melagingo mokslo, bet tikro, 
atgaivinančio. Maskoli, jei nori ir toliaus knaboti medų iš 
Lietuvos avilio, jei nori naudoties iš jos turtų, tai paduok 
anai prietelišką ranką dalykuose apsišvietimo, nevargink 
mus, nežudyk kalbos, sugrąžink mums spaudą, neniekink 
papročių, negink prigriebti ir iš kitur, ko pas tave neran- 
dame, tada nebus priežasčių tavęs neapvežėti, būsime 
bičiuoliais. Jei tu neliausies, mes ginsimės, būsi nedoras - 
neapkęsime ir tai juo labiaus, juo ilgiaus neužganėdysi. Pa- 
kol lietuvis nenumano kitų ginklų, prieš Apveizdą ir moks- 

1ą meldžias, tada ir apsišviečia, neleisi jam to daryti, paliksi 
neprieteliu. Stabdai šviesą, bet tau nepavyks sustabdyti aną: 
šviesa leidžiamų ir neleidžiamu keliu veržias į Lietuvą, 
apšviečia tautiečius, suteikia pažinimą savo tiesų ir didu- 
mo skriaudos iš išplėšimo anų. Argi gali tokiose aplinky- 
bėse prietelystės ryšys tarp lietuvių ir ruskių užsitraukti? 
Greičiaus atsileis ilgainiuo visiškai. 

Prietelystės ryšys greičiaus atsiras tarp lietuvių ir prūsų. 
Nedyvai! Prašome prisižiūrėti skaitantiems lietuviams. Per 
pas juos mylimas svečias nešiotojas prūsinių knygų ir laik- 
raščių. Kokiuo rojum jiems rodos Prūsai, kur kiekvienas 
rašo ir kalba, ką jam protas ir širdis pasako, kur liuosiai 
sau mokos, liuosiai ir kitus moko! „Tėvynės Sargas“, „Ap- 
žvalga“, „Ūkininkas“, „Varpas“ — juk vis tai žinomi lietu- 
viams sargai jų tiesų, apgynėjai nuskriaustųjų, prieš ku- 
riuos niekas negali pasislėpti. Antra dešimtis metų teplau- 
kia, kaip prie prūsiškų laikraščių (dabar jau penkių), 
rašomųjų vokiškomis, arba gotiškomis, litaromis, prisidėjo 
„Aušra“, „Šviesa“, o po jų aukščiaus paminėtieji keturi, o 
jau kaskart rečiaus senkas išgirsti: „Oi, prūsai! O, prūsai! 
Susidėk su anais!“ arba: „Taigi prūsas ištepė ištepė masko- 
lį!“ Šiandien jau visiems žinoma, jog tie keturi laikraščiai 
tai ne „prūsų“ darbas, bet apsireiškimas gyvasties ir dvasios 
lietuvių, esančiųjų maskolio valdžioje, jog tie laikraščiai 
ne „prūsams“ paskirti, bet lietuviams šiapus sienos, jog 
skriaudas, datirtas nuo savo rėdo „tamsioje“ Žemaitijoje, 
išvelka ant šviesos, ir per tat sutepa rėdą ne prūsas, bet 
tas pat Žemaitis. Tiems laikraščiams, kalendoriams ir kitoms 
knygoms dėkui už išaiškinimą, ką turime, ko laukiame, 
ko bijome, kuo bauginame ir baidome. 

Žmogaus dvasia nerami ir liuosa tenai apsireiškia, kame 
nevaržo. Šauna vienok šviesius savo spindulius į visas 
šalis, jiems nėra tolumo, nė sienos, nė sargybos, — štai kodėl 
Prūsuose išėję ir mus apšviečia. Kaipgi tada maskolis apie 
visa tą mislija? Ar da tebėra tos nuomonės, jog tai darbas 


- 158 « 


jų neprietelių sasiedų? O ne! Vilniaus cenzūra, deginanti 
vežimus sugautų ant sienos į mūsų šalį einančių knygų, 
žandarmerija ir policija, visose Lietuvos vietose atrandanti 
naujausiuosius išleidimus Prūsų šalyje, seniai jau išvedė 
iš klaidingo kelio: maskoliai žino, jog tai lietuvių darbas. 
Galėjo nežinoti, ką lig šiol ir kaip daug padaryta, bet 
garbingas lietuvis p. Baltramaitis“ padarė sanrašą visų iš- 
leidimų, o ruskių Mokslų akademija savo kaštu atspau- 
dino; klaidžioti tada negalima. Idant parodytų pirštu 
priduriamai, kas ir kaip išeina kaipo lietuvių darbas, 
pasinaudota iš užpernykštės parodos spaudos dalykų): ten 
užėmė vietą lentynos su antrašu „Lietuviška kontrafakci- 
ja“, t. y. veikalai besipriešiną ruskių norams. Aplankydami 
parodą, matė, uostė ir čiupinėjo visą tą kontrafakciją, gir- 
dėjo paaiškinimus ten stovinčių užveizdėtojų, girdėjo pa- 
skui atskaitas p. p. Baltramaičio ir Smilgos“, išvydo straips- 
nius savo laikraščiuose, kaip tai „Novoje Vremia“? ir ki- 
tuose, nors ir nedaugelyje. Apie lietuvišką literatūrišką 
krutėjimą žino jau visi cenzūros komitetai, gaudami suimtus 
kelyje veikalus; Teisdarystės ministerija žino, sūdiję da 
neseniai aplinkiniuose sūduose „nusidėjėlius“ per platinimą 
ir užlaikymą knygų; Vidurinių dalykų ministerija žino, - 
o ir labai gerai žino! - išvarydama jau be sūdo kasmet po 
keliolika platintojų ant dvejų metų ant apsigyvenimo 
tolimose gubernijose, gaudama daugybę prašymų atmainyti 
užgynimą, priturėti Vilniaus cenzūros komitetą nuo visuo- 
tiniško neleidimo prūsinių knygų; taip vadinamasis Vyriau- 
sis rėdas spaudos dalykų (Glavnoje upravlenije po delam 
pečati) Žino iš prašymų, paduotų perniai, idant teiktųsi 
leisti išduoti Rosijoje nors vieną laikraštį (p. p. L. ir S“); ant 
galo ir caras, kad tik norėtų, galėtų žinoti iš daugybės 
prašymų, persiųstų į jo kanceliariją „po priniatiju prošenij 
na Vysočaišeje Imia prinosimych““. Štai kas jau padaryta dėl 
Įgavimo nuo ruskių spaudos: sparčiai kilstanti, bet svetur, 
lietuviška rašliava (literatūra), kurios už jos turinį, nepri- 
lankų ruskiams, kaip prispaudėjams, jie, žinoma, neapken- 

čia ir bijo kaip aštraus bizūno ir vadina kontrafakcija, 
apsireiškimas su savo darbais ruskių akivaizdoje ir prašy- 
mai leisti mums namie darbuoties. Visa, kartu paimta 
(nereikia užmiršti ir 7 laikraščių amerikiečių ir jų protes- 
tų)“, pakėlė ruskių bendrijoje ir rėde taip vadinamą lietu- 
višką klausimą: ką gi su anais dabar padaryti? Ar išsi- 
žadėti, ką buvo išsimanę prieš 30 su viršum metų, 
prisipažinus prie apsirikimo, ir leisti lietuviams spaudą, ar 
toliaus žudyti juos? Prisipažinti prie apsirikimo - nelengvas 
daiktas, todėl valdžia traukias ir traukias su atsakymu. Tuo 
tarpu dorieji, teisingieji rusai savo laikraščiuose kaskart 
stipriaus ir stipriaus spiria, išrodydami visą nepadorumą 
iš užgynimo spaudos ir blėdę, kaip patiems lietuviams, taip 
pagaliaus ir ruskiams, ir visos viešpatystės veikalams. 


Visų pirmu reikia paminėti aukštai teisingą seną mū- 
sų ir kitų svetimtaučių apgynėją profesorių Lamanskį“, 
pirmsėdį Etnografiškam skyriuje Geografiškos draugystės 
Petrapilyje ir redaktorių laikraščio „Živaja Starina“!". Pir- 
masis žinovas tautų Vakarinės Rosijos, jis nenori laikyties 
„Viešpatystės dorų“, t. y. išrokavimų, kas viešpatystei 
naudinga, tai nėra ko atsigręžti, ar ne blėdinga ypatoms ir 
tautoms, bet stovi už tiesą atskirų ypatų ir tautų. Štai ir 
šįmet surinko net šešius artikulus dalykuose lietuviškos 
spaudos. Ant pirmos vietos stovi už kitus ilgesnis artikulas 
šlovės verto mūsų tautiečio advokato (prisiažnyj povere- 
nyj) Motiejaus Lozoraičio (dabar Kaune užsiimančio savo 
praktika)''; p. Jonaitis tą straipsnį atkartojo „Varpe“ Nr. 7; 
toliaus artikulas paties Lamanskio, kurio žodžius laikraštis 
„Peterburgskije Vedomosti““, privedęs nuo pradžios lig 
galo, pavadino „znamenatelnymi““, toliaus artikulai p. p. 
Ginkeno“, p. p. Baltramaičio, Smilgos, ištraukos iš Hilfer- 
dingo raštų. Lamanskio užsimanymas tikrai išveizdi kaip 
kokia „kampanija“ — kova, iš visų sylų remianti priešą. 
Toliaus priminsime kunigaikštį Uchtomskį", redaktorių 
aukščiaus paminėtų „Peter. Ved.“, drąsų publicistą, prie- 

telių paties caro, su kuriuo apvažiavo visą svietą anais 
metais. Seniausis kasdieninis jo laikraštis yra skaitomas visų 
aukščiausiųjų ruskių luomo, o gal ir caro. Jo prietelius 
kunigaikštis Meščerskis"““, redaktorius „Graždanino“", nors 
ir yra skaitomas už niektauškį, vienok labai tankiai drąsų 
balsą pakelia, už ką šįmet jau gavo nubaudimą. Paskui 
tuodviejų seka „Birževyje Vedomosti“"“, visi tie (o gal at- 
sirastų da vienas antras laikraštis, man nežinomas) tiesiai 
ar netiesiai lieja vandenį ant mūsų malūno iš lengvo 
pakreipdami gerą tautiečių nuomonę į mūsų šalį. Jau 
vienas antras galvočius išsitaręs: „Rodos, ir jūsų kentėjimai 
traukias prie galo“ ir tam panašius, jau ir ministras, buvęs 
kažkokiame susirinkime, kame skaitė p. Smilga savo atskai- 
tą, o paskui kilo tarp galvočių užmanymas prašyti val- 
džios numesti nuo lietuvių spaudos uždraudimą, plojęs 
rankomis, parodydamas, jog sutinka. Jau girdėties, jog 
„lietuviškas klausimas“ yra atiduotas į aukščiausią rėdo 
įtaisą - Gosudarstvennyj sovet'“, nuo kurio dabar laukiame 
išsitaręs: „V posledneje vremia vami stali interesovatsia, a 
glavnoje, vy sami soboju i svoim jazykom“ (per pastarąjį 
laiką pradėta apie jus rūpinties, o kas svarbiausia, tai jūs 
patys apie save ir savo kalbą). Tai tiesa! Svarbiausis dalykas, 
kad mes patys pradėjome rūpinties ir kitus sukėlėme, 
privertėme atkreipti priešų atidą ant mūsų. Prie aukščiaus 
išrokuoto, kas jau padaryta dėl spaudos įgijimo, reikia 
priskaityti da daugybę paduotų į visas šalis prašymų, 
ypatingai į ministeriją ir į caro kanceliariją. Laikraščiai, 
kaip „Mitausche Zeitung““", paskui ją „Kraj“, apskelbė pa- 
davimą didelio prašymo iš Vilkmergės apskričio, prašymo 
su daugybe parašų, mes patys žinome apie keletą mažes- 
niųjų prašymų nuo atskirų ypatų arba iš visokių vals- 
čių, ar iš vieno valsčiaus ar gminos (Kauno gub. ir Su- 
valkų); sujudinta ministerija kreipės, žinoma, su užklausimu 
rodos prie vietinės mūsų administracijos. Pasiuto boba 
prieš... triobą! Išgirdę apie mūsų judėjimą, generalguber- 

natorius su nelemtos atminties Klingenbergiu, Kauno guber- 
natoriumi, ėmės saviškai tiesą išrodinėti, ėme įkalbinėti 
valsčiams, kad jie darytų nutarimus (prigavarus), jog 
lotyniškų litarų lietuviai niekur nepageidauja, jog visas 
niršimas paeina nuo kelių maištininkų, neromių Žmonių. 
Tarpininkai, gavę formą, važinėjo po valsčius „s predlo- 
ženijęm““!, kaip tai: Kėdainiuose, Surviliškyje, Josvainyje, bet 
tuoj pradeda šaukti: „Nereikia, nereikia maskoliškų litarų, 
mūsų nė vaikai, nė moterys nemoka!“ ir tuojaus išguža iš 
kanceliarijos, paskui vargiai besurinksi atgal. Kėdainiuose, 
visi lietuviai išsispietė iš kanceliarijos ant rinkos ir padarė 
tikrą demonstraciją su dideliu šauksmu: „Nesutinkame, 
nesutinkame! Nieko mums nepadarys!“ Nežinau, kas buvo 
kitur, nieko nesigirdžia; turbūt ištrėmimas Klingbeutelio į 
Pauralį“" pertraukė darbą, ar pats persitikrino, jog tokiuo 
būdu nieko nesusikurs, ypatingai sujudo lietuviai duoti 
prašymus prieš ciesoriaus apsivainikavimą. Lietuviai Pa- 
nevėžio, Vilkmergės ir iš dalies Kauno steigės pririnkti kuo 
didžiausį skaitlių prašymų, pasiganėdindami 8-10 parašų; 
taip kartais ta dešimtis tik reprezentavo visą valsčių, o 
kartais ir po kelius prašymus išsiuntė tas pats valsčius. Kaip 
kurie anksčiaus išsiuntę jau gavo atsakymą: „Ždat otveta““? 
(biržiečiai), „Vpred do osobago rasporiaženija““! (grinkiš- 
kiečiai). Žemaičiai šiaurvakarinio kampo, Telšių apskričio, 
taipogi padavė, kiekvienas iš valsčių nuo savęs su daugeliu 
parašų, bet atsakymo da nė vienas negavo, nes vėlokai nu- 
siuntė; po apsivainikavimo neperžiūrėtų da buvę 270 000 
prašymų. Oi, ar neprapuls mūsų prašymai toje popieriaus 
jūroje? ar atkreips ant jų peržiūrėtojai savo atidą? Lietuviai 
padarė gerai, steigdamies apie didesnį skaitlių prašymų, 
jis gali išgelbėti ir kitus nuo pražuvimo: keliolika vienodo 
turinio, tai jau krūva! Laukime, kas iš to išeis, o tuo tarpu 
neliaukimės besirūpinę ir toliaus, kaip lig šiol rūpinamės! 
da labiaus rūpinkimės apie gerą padėjimą tilžinių laikraš- 
čių, apie išplatinimą anų kuo daugiausiai, apie aiškinimą 

žmonėms žodžiais, ko negali padaryti per laikraščius. Jei 
sugrąžins mums spaudą, žinosime, jog tai mūsų pačių 
pelnas, nesugrąžins dabar, nenustoję vilties graušime to- 
liaus galvą ministerijai ir carui savo perstatymais, o akis 
jiems žibinsime savo darbais ant literatūros dirvos. 


Lieka mums perspėti tuos, kurie „prašymą“ supranta 
tiesiojoje jo prasmėje. Neturtis, mane sutikęs, prašo auksino, 
pasigailėjęs jo, aš išimu ir duodu vieną beturčiui, nors man 
pačiam belieka tik antras auksinas. Tai yra prašymas 
mylistos. Antrąkart sutinka mane kaimynas ir taria: „Mel- 
damasis, atiduok man penkrublinę, kurią kitados nuo 
manęs paėmei“. Trečiąkart antras sasiedas prašo užmokėti 
už pragaištį, kurį padarė mano tarnas. Tuodu kaimynų 
neprašo mylistos, bet ieško teisybės geruoju, vildamies, jog 
paprašius geruoju nebereiks priversti piktuoju. Nešlovės 
prašančiam čia nėra, nors jis labai viežlybai ir gražiais 
žodžiais prašytų. Nesuprantu, kodėl amerikiečiai taip 
užsimetė ant p. Didinsko“ už „prašymą“, o kitus, jį parė- 
musius, išvadino net parsidavusiais prašomai šaliai. Jie 
turbūt labiaus mėgtų reikalavimus. Tegu sau! Bet nė jų 
reikalavimai, nė jų prašymai nė nugandins, nė suminkštins 
ruskių valdžios; nesuminkštins taipogi ir mūsų pačių 
prašymai, kad ir būtų kas padavęs labai verksmingą ir 
nužemintą. Kas maskoliams rodysis vodingu jų reikalams, 
to mums neduos, savo neišsižadės, kaip tu auksino, sugriau- 
dintas nabago meldimu. Rėdo širdis kieta, tiesiau, rėdas 
širdies visiškai neturi, tiktai protą. Anuot pono J. Š-s** 
(„Varpas“ Nr. 7), „politišką laisvę galima įgyti ne per 
meldimus, bet per reikalavimus, pasistengimą ir kovą už 
savo tiesas“. Daugybė neišklausytų prašymų arba rėžte 
atrėžtų: „Otkaz, priznaju nevozmožnym!““', da daugiaus 
atsakymų, atidėtų ant nežinomai kokio laiko, — vis tai pa- 
rodo, jog mylistos mums neduoda, bet svarsto, ar išpuola, ar 
išgrajys patys duodami, kaip aš svarstau, ar atiduoti kai- 
mMynui penkrublinį, ar yra pavojus, jog neatidavus būsiu 

pašauktas į sūdą ar kitaip žudytas. Jei taip, tai greit ati- 
duodu, jei ne, tai da neduodu. Žinoma, kad toks pasielgimas 
nevadinas sanžinišku ir negali būti paveikslu kitiems. 
Parodo da ir pačių mūsų užtarytojų galvojimas: reikia 
lietuviams sugrąžinti spaudą Rosijoje, nes ir be to jų lite- 
ratūra lavinas, du milijonu žmonių atitraukia nuo priete- 
lystės su mumis, vaiso neapkantą ruskių rėdo, o tas jog 
susilpnina pačią viešpatystę. Atidavę spaudą, mes aną 
priveizdėsime, kad nė nečypterėtų prieš mumis. Matote, 
broliai, kokią „mylistą“ rengias mums suteikti?! Nebus tai 
mylista! 


KAS LIEKA MUMS DARYTI JAU 
GAVUS IR DA NEGAVUS 
SPAUDOS? 


Kam rūpi Lietuvos gerovė, kas prie apšvietos lenkias, 
kaip augmenys prieš saulę, tas su karšta nekantrybe laukia 
pabaigos pirmojo didelio susirėmimo lietuvių su maskoliška 
valdžia už lotyniškai lietuvišką alfabetą. Jau nebėra jokios 
abejonės, jog lietuviai nepriėmė maskoliškai lietuviško 
alfabeto, nebėra abejonės, jog ir nebepriims, jei lig šiol 
nepriėmė. Žmonės graždankos savo kalboje nekenčia, gerai 
jau žino, jog turėjo ir gali turėti be kitų skriaudos nuosavą. 
Regis, ir maskoliai susiprato nieko nepešią, pildami pinin- 
gus ant knygų su maskoliškomis litaromis; jau nuo ilgo ilgo 
laiko nebeišdavė nė vienos knygos, nebeapdovanojo mus nė 
vienu pamokslu mūsų kalboje. Knygos, seniaus išleistos, 
arba pūsta suverstos į krūvą Vilniuje ir Kaune, arba dūla 
mažesniose krūvelėse žmonių mokyklose. Šios paskutinės 
savo valdytojų mokytojų ypatose pradėjo nebekęsti lietu- 
viškų knygų, rašytų gudiškomis litaromis, labiaus už 

pačius lietuvius. Nedyvai! tas pats nereikalingas daiktas, jei 
jo negali tuojaus išmesti, kad tau nebekliūtų, pasidaro labai 
nebedoru, nebeapkenčiamu. Taip pat ir tos knygos žemųjų 
mokyklų šėpose užima tik vietą ir erzina ponus mokytojus. 
Daugumas iš jų seniai būtų sudeginę, kad nereiktų 
parašyti, kur dėjo, daugumas melste meldė aplankančius 
inspektorius leisti „poslat ich k čiortovoj materi!“ (išleisti 
prie velnio motynos). O, kadgi jie seniai būtų susipratę tą 
padaryti, nes turbūt niekas iš skaitytojų neabejos, jog ten 
tik joms vieta; kiek tai kunigų būtų pasilikę nenubaustų, 
kiek vaikų ašarų nepralietų, kad vertė juos nešioties 
„Aukso Altorius“ su maskoliškomis litaromis!, kiek keiksmų 
būtų neapsunkinę nelemtos atminties išdavėjų katalikystės 
kunigų Senčikauskio, Malyševyčės“ ir kitų tokių! Kartais 
leidžia išdalijimą žmonėms, bet pas anuos veikiai pranyksta 
nė žymės nepalikusios. 

Aušta mums vilties žvaigždelė, jog nebeužilgo apturė- 
sime laisvę aiškiai, be baimės nešioties lietuviškas malda- 
knyges, aiškiai ant stalo laikyti laikraščius ir t. t. Vienok su 
atgavimu spaudos nebaigias mūsų reikalavimai, o, da tol 
gražu, kol mus užganėdins! Atgavimas spaudos, tai tik 
pirmoji išgrajyta kova. Kareiviai pasakoja, jog kovoje pasi- 
sekimas, pirmą kartą susiremiant, labai daug sveria, žmo- 
gus, gird, kaip apsvaigsta nuo stiprų gėralų, jam linksma, 
vargus užmiršta, vilties pilnas kimba ant priešo neabejo- 
damas, jog ir vėl pergalės. Ta išgrajyta kova tegu mus 
taipogi pripildo linksmumu, tegu bus užmokesniu už 
pakeltą didelį vargą, už didelį rūpestį. Bet vienkart 
neapsvaigina, tikt padrąsina. Tegu neapsvaigina, idant 
rankos mums nesuteptų, bet padrąsinus veda toliaus pėdą 
po pėdo atkariauti savo liuosybę, tiesą po tiesos atimdinėti 
nuo skriaudikų. Jei spaudą sugrąžins, tai da neužlopys 
skylės mūsų gyvenime. Mūsų kalba iš visur išstumta, turės 
atgauti vėl tas pačias vietas: ir Žemosiose mokyklose, ir 
vidurinėse (gimnazijose), ir aukštosiose — visuotinėse (uni- 
versitetuose) gauti katedrą, dagi sūduose ir kitose rėdo 

kanceliarijose. Apie bažnyčias nekalbu: viliuos ten gera valia 
sugrįš mūsų kalba, gryna ir skambi. Liks mums iškariaut, 


idant visi Lietuvoje činauninkai mokėtų vietinės kalbos, o 
mes tada be pasibjaurėjimo mokysimės maskoliškos, kaipo 
viešpataujančios kalbos, kad galėtumėme netylėti, kitur 
nuvykę su savo reikalais, kad mūsų svetur ne tik „tala- 
močius“? neapgaudinėių. Liks atieškoti lygybę katalikų su 
pravoslavais, laisvės zauti vietas savo tėvynėje, o ne kur ten 
Siberijoje, apskritai sakant — laisvę katalikui ir katalikysiei. 
Argi neskriaudu matyti savo tėvynę apleistą gerųjų jos 
sūnų — mokytų lietuvių? Seniaus iš geros valios, vien lik 
iš paikystės, bėgo iš tėvynės arba, kas da blogiau, pasiliko 
čia pat žeisti aną ir pūdyti; buvo tai mūsų broliai, kuriems 
sekės prasigyventi, apsišviesti, bajorystę įgyti, tie jau 
nebrokavo Lietuvos, verta esančios būt jų motyna tėvyne, 
tie puolo prie lenkų, gadino savo kalbą ir t. t. Dabar, Dievui 
dėkui, svietas suėjo į protą: ir apsišvietęs, ir pralobęs 
geistų pasilikti čian pat dėl garbės ir naudos savo viengen- 
čių, bet juos per nevalią išgena tolyn į Gudiją, kur jie 
patys susigudija, o čia pasilikę vieni prasti žmoneiės vėl 
yra gudijimu žudomi. Vylės priešas žmones, be vadų pa- 
iiktus, greit sugundysiąs, bet apsiriko, atradęs žemaitišką 
prisirišimą prie savo senovės ir stambumą jos apgynime: 
lietuviai lig šiol tvėrė ir be apšviestų vadų, bet jiems kas- 
kart sunkiaus išsisaugoti prastu savo protu kaskart tankiaus 
užstatomų pinklių. Tegu gi neužmiršta ir nenustoja jiems 
rūpėti atgauti lietuviams katalikams laisvę pasilikimo 
Tėvynėje činauninkų vietose. Ir da daug kitų tiesų liks 
mums atsiimti nuo maskolių, bet spaudos neturėdami 
negalime nė pradėti karę, užtat spauda taip geidžiama. 
Jeigu gi, neduok Dieve, Gosudarstvennyj sovet atmestų 
ministerijos perstatymą ir toliaus lieptų vietinę mūsų 
administraciją žudyti persekiojimu už lietuviškas knygas, 
neleisti saviškai apsišviesti, tai belieka mums tas pats 
elgimos būdas, koks ir lig šiol buvo, tiktai dešimteriopai 
karštesnis. Pylėme mes neturtingi pinigus ant laikraščių — 

pilkime da daugiaus, rašėjai pervasar savo kambariuose 
mažai tematė saulės — tegu ir visiškai nemato, kol neužtekės 
saulė visai tėvynei; skaitėme laikraščius — duokime dabar 
dėl apsvarstymo visokių užmanymų, kaip reikia apsiginti. 
Vienu žodžiu sakant, švieskimės švieskimės, nors mus ka- 
žin kaip trukdytų ir gandintų; nereikia per daug drebėti: 
kailio gyvam juk nenulups, o kiekvienas kentėjimas už tė- 
vynę bus brolių meile užmokamas, kiekviena išlieta ašara 
bus įdėta į tautišką iždą kaipo brangus perlas. 

Gausiai kurstydami, idant šviesiai liepsnotųs Lietuvos 
dvasia ir šviesa užsienyje, idant ir iš ten mus šildytų ir 
šviestų, mes turime neduoti išeiti „lietuviškam klausimui“ 
iš kasdieninių valdžios rūpesčių. Lietuvių raštų masko- 
liški laikraščiai nepriima, nes daugiaus tokių Lamanskių“ 
nerasi, lieka mums vienas dalykas — siuntinėjimas ir siun- 
tinėjimas visokių prašymų į visas šalis. Protingai prašyti 
negėda, galima prašymą taip sustatyti, jog jis išrodys 
greičiaus reikalavimu negu meldimu mylistų. Pasiremdami | 
ant tikrų atsitikimų, mes rodysime valdžiai, jog protas, 
logika, teisybė to reikalauja. Jei mūsų pačių neklauso 
ministerija, nė caras, tai turime prisiartinti prie naujojo mūsų 
gubernatoriaus p. Suchodolskio, kaip sako, gero Žmogaus. 
Jį apšviesti priderančiai, anam skųsties, jį prašyti užsto- 
jimo; kad vietinė valdžia persitikrins, jog tai reikalas 
didžiausis ir iš atžvilgio į pačią viešpatystę, tai pats 
gubernijos viršininkas pradės savo metinėse atskaitose prieš 
Ministeriją reikalauti, rodyti; gal vietinės valdžios balso 
greičiaus paklausyt. Taigi, broliai, nesulaukę lig Naujų 
metų sugrąžinimo spaudos, grūskite prašymus pas guber- 
natorių, generalgubernatorių, ministrus, carą, carienę, 
cenzūrą, Upravlenije po delam pečati". Ne tiek čia svarbu, 
ar labai gudriai bus paremti prašymai, kiek svarbu, kiek 
balsų atsiliepia, kiek Lietuvoje yra nenorinčių būti be 
spaudos. Žinoma, neapleisti prakės pakelti balsą ir sveti- 
muose laikraščiuose, ypatingai maskoliškuose, kiek prisi- 

leis: tegu visi žino pasaulėje esant kampą Žžmonelių, 
lietuviais vadinamų, su neužganėdintais troškimais. Jei 
užstoja už armėnus ir Kretos gyventojus, gal ilgainiuo už- 
stos kas ir už mus. Neužstos, tai patys iškariausime, ne mes, 
tai mūsų vaikai. Da vieną užmanymą paduoda p. K. L. 
„Varpo“ Nr. 5“. Jis rodija siuntinėti kuo daugiausiai rank- 
raščių į Glavnoje upr. po d. pečati'. Geras užmanymas, 
kaipo da vienas būdas graužimo galvos vyresnybei. P. Š-s* 
Nr. 7 atšaukia aną užmanymą, tardams, jog užsiėmę 
taisymu rankraščių, apleis pačius laikraščius, nuo kurių 
vienų priguli laukti gero vaisiaus. Ir tai tiesa. Bet p. p. Š-š 
ir K. L. vis vienas kitam nesipriešina. Aš nemisliju, p. K. L. 
norėjusį laikraščiams skriaudos per atitraukimą nuo jų 
darbininkų, jei taip būtų manęs, būtų panašus į Trišką", 
kurs durdams rankoves nusikirpo skvernus. Ne! laikraščių 
sandarbininkai tegu sau žino savo darbą, bet ir be jų turime 
žmones, išleidžiančius kasmet po keletą knygelių dvasiš- 
kos ir svietiškos įtalpos, tegu sau tokie pirma mėgintų nu- 
leisti į Upravlenije, o kad paskui išduos užrubežyje tą 
pačią, tai jam nė kokio atsakymo nebus, galės aiškiai girtis 
tą padaręs. Kas kita talpinti savo veikalą laikraštyje, tai 
būtų aiškus parodymas, jog priguli prie sandarbininkų. 
Veltuo p. Š-s atšaukia niekam nekenkiantį, o naudingą 
užmanymą. 


MEILU MUMS GIRDĖTI, jog „Tėvynės Sargo“ įtalpa, kalba 
ir rašyba patinka visuomenei, nes tie tikt dalykai yra 
svarbiausieji. Kas link spaudos klaidų, tai jos įvyksta iš tos 
priežasties, kad raidžių statytojai nemoka lietuviškai, o 
labiausiai kad nėra vietinio korektoriaus; tą jeibę prašalinti 
dėl to sunku pagaliaus visiems mūsų raštams. Mes iš savo 
pusės galime tiktai klaidas, kurios sudarko mislę, sekan- 
čiame sąsiuve atitaisyti, ką patys ištyrę šiame numeryje 
padarėme. 

Turime pripažinti guodotinam Autoriui tą tiesą, jogei 
„Tėvynės Sargo“ antrašas gal ir ne visiems yra suprantamas, 
bet, kad juo daugiaus jį aiškinant, juo tamsesniu jis taptų, 
tam nenorime tikėti, nes pati „Tėvynės Sargo“ įtalpa aiškiai 
visiems rodo, ar mes pripažįstame už reikalingą dėl 
tėvynės katalikystę, ar ne? Ir ketvirtame sąsiuve, straipsnyje 
„Vilkas avies kailyje“, buvo aiškiai pasakyta: „Niekados ne- 
aukaukime katalikystės dėl gero tėvynės, bet būkime pilni tėvy- 
niškumio jausmų iš Dievo meilės“. Ant galo ir tą patį antrašą: 
„Ne katalikystė dėl tėvynės, bet patriotizmas iš Dievo 
meilės“, antraip pasakius: „Tėvynė dėl katalikystės, o tėvynės 
meilė, arba patriotizmas, dėl Dievo“ — visi supras. Bet kad 
„Tėvynės Sargo“ antrašas būtų visiems aiškus, nuo šio laiko 
vietoje: „Ne katalikystė dėl tėvynės, bet patriotizmas iš 
Dievo meilės“ antrašome: „Mylėk Dievą už visa labiaus, 
artimą kaipo pats save, o tėvynę už save daugiaus“. Šis 
antrašas tą patį reiškia ir visiems bus aiškus. 

Stebėtinas dalykas, jog to mazgo lig šiolei niekas išpai- 
nioti nemėgino. „Šok šok Tamista ir toliaus, kaip moki!“ - 
nes pasakojimas Tamistos ne niekai. 


PADAVIMAS PRAŠYMŲ 
SPAUDOS DALYKUOSE 


Iš Telšių apygardos. I. Iš vieno valsčiaus išė- 
jo šioks prašymas pas ministrą Vidurinių dalykų. Tas 
pats prašymas, tik su priderančiomis atmainomis nusiųs- 
tas iš ten pat pas carą. Parašų buvo, nežinau, kelios de- 
šimtys: 

„Tarp mūsų valsčionių, gyvenančiųjų ne tiktai N. 
valsčiuje, bet ir apylinkėse, paskutiniame laike pradėjo da- 
ryti taip vadinamas kratas. Ateina pas romų mūsų brolį — 


- 169. 


valsčionį, kurs moka tik Dievą garbinti ir savo žemelę 
išdirbti, idant galėtų Carui tarnauti, asesorius su urėdnin- 
kais ir daugeliu poniatųjų ir vardan įstatymų liepia 
parodyti savo gyvenimą. Policijos valdžiai darbuojantis 
vardan įstatymų, tankiai naktimis perima baimė ne tik 
šeimyną valdytojo kratomojo namo, bet ir kaimynus. 

Ne dykai gi pas mus, žemaičius, susidėjo patarlė: „Nuo 
turmos ir terbos neišsisergėsi“, nors mes, kaip žinoma, 
drįstame save skaityti už ištikimiausius valdomuosius 
mielaširdingo mūsų Caro. Iš tikro kratos aiškiai tą patvir- 
tina. Labai dažnai policija, atvykus su savo pagalbininkais, 
daro kratą ir nieko užginto neranda, tada kreipias su 
klausimu, begne turime mes knygų, spausdintų lotyniško- 
mis litaromis. Tada jau žinome, jog kalinio ir dėl to iširimo 
pasibaigimu neprašalinsime, nes kiekvienoje žemaičio arba 
kaimyno lietuvio gryčioje visados rasis tiek maldaknygių, 
kiek yra mokančiųjų melsties iš knygos. 

Mums sako, jog melsties iš knygos neleista ir pirkti 
knygas negal; bet mes tikrai nesuprantame, kodėl gi negal? 
Juk mūsų seneliai ir tėvai, kiek mums žinoma, visados 
meldės iš knygų, mus mokino skaityti žemaitiškas malda- 
knyges, mokino tikėjimo tiesų iš trumpų katekizmų, o apie 
pagadą spėdavo ir šventes atrokuodavo pagal kalendorius. 
Tas paprotys taip įsikerėjo tarp mūsų, jog ir lig šiolei jo 
turimės. Maldaknyges ir katekizmus kaip liuosiai pirko 
mūsų seneliai ir tėvai, taip liuosiai perkame ir mes patys. 

Sako mums, jog su maldaknygėmis ir katekizmais plati- 
nas ir bedieviškos knygos, bet tokias pirkti gina mums ku- 
nigai, ir mes anų neperkame. Mums reikia maldaknygių ir 
katekizmų, idant mes galėtumėme pamokyti savo vaikus, 
kaip mes patys buvome pamokyti savo senių ir tėvų, mums 
reikia kalendorių, be kurių nė vienas ūkininkas neapseina, 
mums tas knygas atneša, mes jas perkame ir kaipo nepik- 
tą, nevodingą daiktą laikome aiškioje vietoje. Bet štai 
atranda policija, pradeda šaukti, jog mes „izmenniki“!, jog 
mes skaitome peržengiančias įstatymus knygas ir už tą 

turime eiti į kalinį, mokėti bausmę, vienu žodžiu — nu- 
siplėšti, iširti. 

Tikrai kaip kuriuose kalendoriuose pasirodo ir bedieviški 
artikulai, nemėgstantys valdžiai, bei mes juk negalime 
pirkdami visados žinoti, kas ten tilpsta. Mes geidžiame įgyti 
kalendorių, mums siūlija jį, ir mes perkame, nežinodami, 
kas ant galo yra. 

Išgandinti tokiais atsitikimais, mes neturime nė vienos 
valandos ramumo; štai štai pasirodys policija, štai štai 
privers apleisti savo šeimyną ir eiti į kalėjimą. Vaše 
Vysoko Prevoschoditelstvo!“ už ką gi? Juk mūsų kaimynai 
ir sanbroliai latviai, dagi ir žydai liuosiai meldžias iš knygų 
ir naudojas iš kitokių knygų. Kodėl gi mes negalime 
naudoties iš savųjų? Pasakoja, būk kaip kuriose lietuviš- 
kose knygose yra kas ten prieš valdžią, mes tokių nenorime 
pirkti, jas tegu sau persekioja policija, jas seka ir neišleidžia 
per sieną, bet tegu mums neperiškadija naudoties iš 
nekaltųjų knygų, atnešančiųjų mums naudą. 

Teikis, Vaše Vysoko Prevoschoditelstvo, įsidėti į dėsnę 
mūsų balsą, kaipo balsą žmonių, romių ir atsidavusiųjų 
Rusiškam Sostui, ir atsistoti mūsų padėjime. Mes negalime 
nurodyti ant reikalingų užmanymų: tai rūpestis šios 
gadynės darbininkų (dejatelej), atsidavusiųjų tėvynei ir 
mylinčiųjų teisybę. Mes galime tik pranešti, jog be lietuviškųjų 
knygų, spaudintų lotyniškomis litaromis, kuriomis didžioji dalis 
vyrų ir moterų temoka skaityti, apseiti negalime! 

Laukdami tikslingo parėdymo, puolame tuo tarpu prie 
V. Vysoko P. su žemiausiu prašymu, begne galėtum atsi- 
kreipti prie Vilniaus komiteto cenzūros su prigulinčiu per- 
knygų, negrąžintų atgal tų, kurios nerašytos prieš val- 
džią ir idant esančios jau prie mūsų nevodingos Žemaitiš- 
kos knygos nebūtų atimamos“. 

Tas prašymas buvo kartu ir protestu prieš spyrimą 
Klingenbergio daryti valsčiuose išsižadėjimus lietuviškųjų 
kningų. 

Ii. Iš antro valsčiaus carui nuleistas šioks pasveikinimas 
su prašymu: 

„Jūsų Imperatoriška Didybė, 

Aukščiausis Monarchai, 

Mielaširdingiausis Ciesoriau! (Tokia forma). 

Iš sakyklų kunigų perskaitytas Aukščiausis Manifestas 
apskelbė mums neužilgo ateinančią dieną Šv. Apvainika- 
vimo Cariškos galvos Jūsų Imperatoriškos Didybės. Tavo 
balsas, žemiškas mūsų Tėve teisingasis, šaukiąs visus mus 
ištikimus Tavo pavaldinius prie maldos dėl išprašymo visų 
Šv. Dvasios dovanų, atsiliepė mūsų galvose ir širdyse ir 
tikrai nepasiliko tuščių balsu: karštos maldos ir duksavimai 
kelsis prie Dangiškojo Tėvo Sosto dėl užlaikymo garbėje ir 
gerovėje Tavo, žemiškas mūsų Tėve, sosto. Romi lietuviška 
žemaitiška gentis, atmenanti aukštai geradėjingą parėdymą 
nabašninko Aukščiausio Tavo Senelio, kuriam mes kalti 
esam už medžiagišką mūsų gerovę, visuomet buvo per- 
imta gilia paguoda ir atsidavimu Rusiškam Sostui, ką ir 
mes, gyvenantys N. valsčiuje, skubinamės išreikšti, pasinau- 
dodami iš taip laimingo atsitikimo. 

Gausios mylistos, prie tokių atsitikimų dalijamos, verčia 
daugelį vilties pagaliaus negalimųjų; mes vienok tolie nuo 
to, visa palikdami mielaširdingai Tavo širdžiai ir įkvėpimui 
iš aukšto. Vienok, kad būtų mums galima priminti save 
Tau, valdingiausis Ciecoriau, šitoje linksmoje dienoje, tai 
drįstumėm vieno prašyti — praleisti ant mūsų da gan 
tamsių galvų didesnį šviesos spindulį nuėmimu užgynimo 
spausti lietuviškai Zemaitiškus veikalus lotynišku alfabetu. 
Daugiau kaip 300 metų vartojo jį mūsų dvasiški ir svietiški 
rašėjai, prie jo pripratome per tuos ilgus laikus, iš jo 
mokinos da mūsų tėvai, tiktai dabartinei kartai nutarta 
nustoti šito gero — spaustos gimtinės kalbos. Bet išsižadėti 
to, prie ko pripranti per ilgus amžius, turbūt ne taip lengva, 
jei ir praslinkus 30 su viršum metų nuo užgynimo vartoti 
lotyniškai lietuvišką alfabetą lietuviškuose spaudintuose 
veikaluose, tokie tarp mūsų žmonių neišnyko. Išaiškinti 

tą galime tiktai tikru, prispiriančiu reikalingumu. Ir iš tikro: 
katalikiškas tikėjimas, kurio turis kuone visi lietuviai, 
lotyniška dievmeldystė ir apeigos neleidžia mums apseiti 
be kitų knygų — rankvedžių dėl geresnio supratimo mūsų 
religijos. Dėl to gi pas mus, lietuvius, randas labai mažas 
nuošimtis nemokančiųjų nors skaityti lietuviškai, neiš- 
imant nė moterų, nė vaikų. Šimtai tūkstančių maldakny- 
gių, katekizmų, būdiško ir moksliško turinio knygų 
persikrausto iš prūsiškos Lietuvos ir iš Amerikos į rusišką, 
čia įgaunamos už baisią prekę. Neturtinga tarnaitė negailis 
išleisti trečią dalį metinio savo uždarbio dėl įgijimo 
maldaknygės. Šituo lietuvių palankumu prie skaitymo 
naudojas Prūsų kontrabandistai ir žydai, uždirbantys 5-6 
kartus daugiau tikrosios knygos vertės. Lietuviai reikalingas 
sau knygas įgyja kaipo nevodingą daiktą, bet argi jie kalti, 
jog negerai mislijantys žmonės steigias su būdiškomis 
išplatinti neviežlybas, su nevodingomis — prieš valdžią 
rašančias? Užsieniuose neniekina ir mūsų literatūros, idant 
išplatintų visokius piktus mokslus tarp žmonių. Pyktis, iš 
to išplaukiąs apskritai dėl visos viešpatystės, o ypatingai 
dėl mūsų, nelaimingų lietuvių, yra didesnis, kaip mes 
galėtumėm aprašyti trumpai: jį paskutiniame laike supranta 
ir mokyti rusiški darbininkai, kuriuos spėti šalininkais esant 
niekaip negalima. 

Dėl to tai drįstame pakelti silpną mūsų balsą, balsą, 
skambantį širdyse visų dviejų milijonų lietuvių, nors retai 
apsireiškiantį. Valdingiausis Ciecoriau! pasirodyk mielašir- 
dingu, apdovanok mus šitoje linksmoje dienoje aukščiausia 
mylista —- sugrąžink mums spaudintą gimtinę kalbą! Ne- 
praeis tai be žymės, išsibrėš neišdildžiamai širdyje lietuv- 
ninkų, atsidavusiųjų Rusiškam Sostui, romių, guodžian- 
čių rusišką Carą ir da labiaus privers mylėti ir zuodoti. O 
ta diena bus mums atsitikimu sprendžiančiu: arba da labiaus 
pririš prie bendros tėvynės — Rosieios, arba privers da labiaus 
užvydėti savo kaimynams - latviams, estams ir žydams, liuo- 
sybės vartojimo gimtinės spaudintos kalbos ir kaip pirma 

kreipti savo akis prie Prūsijos ir laukti iš ten šviesos, pas mus 
užgintos. 

Ne be pamato žuodžiamės viltimi, jog silpnas mūsų 
balsas bus išgirstas ir ateis Tavo, Valdingiausis Ciecoriau, 
prilankus monarchiškas sutikimas“. 

Po tuo prašymu pasirašė 71 žemaitis. 

III. Iš trečio valsčiaus nuėjo carui šioks pasveikinimas 
su 66 žemaičių parašais: „Linksmas judėjimas, visur pa- 
sergiamas prisiartinant dienai Šv. Apvainikavimo Jūsų 
Imperatoriškos Didybės, apsiautė ir mūsų užkampį, ir mes 
nenorime pasilikti svetimais. Įgijęą progą, siunčiame gerus 
linkėjimus savo karštai mylimam Carui - Tėvui, idant 
karūna, kurią priims ant aukštos savo galvos, spindėtų kaip 
ir pirma niekuo neaptamsinamu skaistumu, užgėdindama 
negerai -geidžiančius, padrąsindama ieškančius teisybės 
prieš Aukščiausįjį Sūdžią. Taipogi skubinamės su išreiš- 
kimu mūsų ištikimumo jausmų, kaipo pavaldinių, patvir- 
„tindami tą tiesą, jog mes visuomet buvome romūs ir 
rodžiai, be protavimo išpildydavome pareigas, kurias 
uždėdavo ant mūsų, kaipo -ant paprastų tėvynės sūnų. 

Vienas tik mus nuliūdnina ir įveda netvarką į mūsų 
sanžinią, tai — reikalas sutikti su stoka mums lietuviškųjų 
knygų, -spaudintų Rusiškoje Imperijoje lotyniškai lietuviš- 
komis litąromis. Žinoma, jog su tikslu buvo užgintas tris 
dešimtis metų atgal lietuviškas .spaudinimas lotyniškomis 
lLitaromis ir mūsų sanžinia liepia iklausyti valdžios, „len- 
kiančios atiduoti karaliaus karaliui, :bet ta pati sanžinia 
kartkartėmis randas padėjime be išėjimo, kad prisireikia 
atiduoti Dievo Dievui. Paskutinis priveikia, ir lietuviškai 
žemaitiški gyventojai šiaurvakariniame krašte, priešingai 
valdžios užgynimui, perka lietuviškas knygas, daugiausiai 
religiškas. ToKs mūsų pasielgimas akyse vietinės administ- 
racijos skaitos už pasipriešinimą ir nepaklusnumą, pagal 
to mus ir apsvarsto (ocenivajut), bet skubinamės atkartoti, 
jog mes, apskritai sakant, atsižymime z0mum charakterium 
ir niekamę kitame valdžiai nesipriešiname, negut tekiuose 

atsitikimuose, kad sanžinia svyruoja, nenoroms pasirodo 
pasielgimai, kaip įgijimas slaptomis užsienyje išleistų 
lietuviškų knygų. 
Platinimas knygų baisiai greit pasidarė didžiausiu, o 
pastarame laike dagi knygų, be abejonės, vodingų būdiš- 
kumui ir ramumui. Tas mus, suprantančius savo padėjimą 
ir piktą, kurs vis labiaus, vis labiaus plaukia, privertė 
kreipties su ištikimųjų pavaldinių prašymu — apginti mus, 
iš vienos pusės, nuo vodingos įtekmės su negera misle pa- 
rašytų knygų, iš antros pusės, nuo susirėmimo be perstogės 
su policija. Manome, sutikdami su nuomone etnografiško 
skyriaus Imperatoriškos geografiškos draugystės“, jog to 
pasiekti galima tik keliu sugrąžinimo lietuviškos spaudos 
lotyniškomis litaromis ribose Rusiškos Viešpatystės. 
Viliamės, jog mūsų tikrų tikriausis perstatymas verks- 
mingo savo padėjimo Mielaširdingam savo Tėvui, Valdin- 
gam Monarchui atkreips Jo atidą, ir atsiųs Jis kaipo mylistą 
šitoje linksmoje Šv. Apvainikavimo dienoje liuosybę spau- 
dinti veikalus gentinių dvasiškųjų ir svietiškųjų mūsų 
rašėjų lotyniškai lietuvišku šriftu, o Tavo ypata, Valdin- 
giausis Monarchai, neištrinamai įsibrėš mūsų atmintyje, 
kaip įsibrėžė ypata Aukščiausio Tavo Senelio““. 
Ant tų prašymų da negauta nė kokio atsakymo. 


ŽODIS LIETUVIAMS 


Sveiki, skaitytojai, sulaukę antrų metelių! Kam iš jūsų, 
broliai, da neaišku, jog nėr didesnės geradarystės prieš 
apšvietimą? „Už luptą du neluptu duoda“, — sako teisinga 
mūsų patarlė, sudėta laike, kada manyta, jog be lupimo 
negal išmokyti žmogų išminties iš kningų. Laikas virto 
gerojon pusėn, dabar lupimas išvarytas ne tik iš mokyklų, 

bet ir iš sūdų. Su lupimu tebemolira tik meškas ir šunis, 
o Žmonės prie mokslo raginami ne per pasturgalį; mokyties 
ir apsišviesti reikia ne iš baimės, bet iš supratimo, kokią 
naudą atneša mums šviesa. 

Kaipgi gera gyventi pasaulyje aiškiai reginčiam, kaipgi 
prasta — aklam! Taiposgi pasakykime ir apie žmones su 
apšviestu protu ir žmones su neapšviestu; tie, nors turi akis, 
visgi maža teregi. Šviesios akys ir šviesus protas leidžia 
daugiaus uždirbti ir daugiaus datirti gerumo, šviesios akys 
gerai išveda žmogų keliu, kad ir daug kyšėtų akmenų ir 
šiekštų, kad ir daug būtų gilių, smirdančių purvu grio- 
vių; šviesus protas juo geriaus veda Žmogų gyvenimo 
keliu, juo labiaus pasišiaušiusiu ir nelygum, nes duoda 
pažinti tūleriopas žabangas, kurias užtiesia Žmogus Žmo- 
gui, nes parodo, kame pelkė, kame gal galą gauti, kad ir 
šiaudais būtų apdraikyta. 

Žmogų apšviečia geros mokyklos. Ant nelaimės mūsų 
mokyklų šviesą gal prilyginti dažytiems akilioriams, kurius 
užsidėjęs Žmogus visa regi taip nudažyta, kaip patys 
akilioriai; tuo tarpu tikra šviesa yra skaisti, čysta, neper- 
mainanti, bet tik aiškiaus parodanti daiktus. 

Tokią šviesą neša jums, lietuviai, tikri jūsų prieteliai, 
nes tikri jūsų apšviesti broliai, kurie galvą už jus deda, 
nemindžiodami purvan jūsų papročių ir švento išganingo 
tikėjimo, bet steigdamies persergėti prieš kiekvieną pavojų, 
gražiojantį priepuoliu dvasiai ar kūnui. 

Jie tatai stovi amt sargybos visuose Tėvynės kampuose ir, 
išvydę slaptu šliaužiantį neprietelį, tuojaus užkuria 
šviesų žiburį, kad užpuolami išvystų neprietelį, jį 
išnaikintų arba nors sugrąžintų ten, iš kur buvo išlindęs, 
nes šviesoje jam nelabai vyksta. 

Visokius mes turime neprietelius ir savo tarpe, ir aplink 
save. Vieni apgaudinėja, vagia, muša, žudo; kiti, da piktes- 
ni, steigias išplėšti mums išganingą, dievišką katalikystę ir 
saldžią, šlovingą lietuvystę. Vieni su nuogais ginklais už- 
puola, kiti rodos prieteliais, tuo tarpu laikos ginklus po 
skvernu. 

Pajusti neprietelį, pastatyti ginklą prieš ginklą, sutvirtėti 
kūniškai ir dvasiškai dėl sunkios karės mokina jus minėti 
Tėvynės sargai, t. y. labiaus apšviesti dvasiški ir svietiški 
įūsų broliai, o jų niekuomet negenstančiu Žničiu' - žiburiu 
yra laikraštis, vardu „Tėvynės Sargas“. 

Imkite tada į rankas mėnesinius to laikraščio sąsiuvus! 
Nesigailėkite tam dalykui atidėti ant metų vieną, tiktai vieną 
rublelį! Jo nenusimanysite, o tuo tarpu atrasite visuomet aiš- 
kia liepsna plevenantį žibintuvą, kurs nuo daugelio dau- 
gelio pavojų jus apsergės, daugelį gražiojančių nelaimių 
nustumti išmokys. Negana to! ką aklas lietuvis pragaišino, 
tą apsišvietęs turi atieškoti, o „Tėvynės Sargas“ jam tame 
dalyke padės. Kurstys prie nenurimimo reikalauti sugrąži- 
nimo spaudinti lietuviškas kningas lotyniškai lietuviškomis 
litaromis, o ne maskoliškomis, paskui sulyginimo lietuviškos 
kalbos su maskoliška mokyklose ir sūduose ir t. t. 

Būkite drąsūs! Neprietelis „Tėvynės Sargo“ nemėgia, tai 
tiesa, jo ieško ir, pas ką atranda, - nubaudžia; ale vėl, juk 
jis ne mėsa: jei atsargiai laikysite ir neduosite nereikalingam 
išvysti, neužuos; paslėpti gi ūkininko trobose gal arklį, ne 
tik laikraštį. Užvis geriau gauti ir leisti per rankas. Dėl to 
turite rišti į būrelius gerai pažįstamą jaunimą, surinkti 
po keletą auksinų nuo kiekvieno, tai patiems bus pigiaus, 
neturtingi galės veltu gauti. Kiekvienoje apylinkėje turi 
išsirasti žmogus, turįs pažintį su nešėjais iš Prūsų, jis te- 
aprūpina visos apylinkės draugystes. Kiekvienas žmogus, 
ištaręs nors pusę žodžio už katalikystę ir lietuvystę, nors 
mažą darbą padirbęs, nors mažą auką padaręs vardan 
tuodviejų dalykų, vadinsis Tėvynės sargu ir užsipelnys 
šlovę, brolių meilę ir padėką. Ypatingai užkviečiame 
mokančius nors šiek tiek valdyti plūksną. Užrašykite vis- 
ką, kas tik jūsų atidą atkreips prie savęs, viską, kas tik 
jums yra keista, nepaprasta, ir siųskite arba tiesiai pagal 
žemiaus padėtą antrašą, arba nuneškite pas šviesesnius 
lietuvius, o jie pakeis jus ir mums prisiųs. Nesidrovėkite, 
kad ir prastai parašytumėte: bus pataisyta; tokios pačių 


skaitytojų prisiunčiamos žinios už vis labiaus tinka mūsų 
skaitytojams. 

Kupeton, vyrai - Tėvynės sargai! už tą patį dalyką žo- 
džiais ir darbais, sujungtomis galėmis! Laukan iš mūsų 
tarpo išgamos išdavėjai! Persekiokite anuos! Drąsiau su 
svetimtaučiais: neduokite jiems per daug sauvaliuoti, jus 
plėšti ir žeminti! Tegul žino tik savo tarnystą, ir daugiau 
nieko! Jei visi kartu eisime, veikiai išvys mus svetimtaučiai 
ir turės išklausyti mūsų balsą, sugrąžinti prigulinčias 
mums tiesas, o visų pirmu, jei jiems netinka užrubežiniai 
laikraščiai, tegul leidžia turėti šiapus rubežiaus, tai bent 
jų nekernos. 

Sunku įrašyti pilną „Tėvynės Sargo“ programą: priimsi- 
me visokius naudingus raštus. Apskritai sakant, kaip perniai, 
taip šįmet bus šiokie straipsniai: 

1. Priešakiniai raštai. Į tą straipsnį tilps rimtesni raštai 
apie svarbesnius mūsų reikalus. 

II. Bendrijos reikalai ir papročiai. Į tą straipsnį talpinsis 
visoki raštai, užkliudžiantys visas, kiek galima, mūsų 
gyvenimo puses, rūpesčius ir reikalus; ypatinga atida bus 
atkreipta ant prekystės, karės su žydais, blaivystės ir visokių 
mūsų ydų, ką gera gali padaryti valsčius ir t. t., ir t. t. 

III. Bažnyčios dalykai — religiški raštai. 

IV. Moksliški rašiai apie visokias mokslo šakas, žmones, 
gamtą, mokinimą, auklėjimą, amatninkystę, ūkę ir t. t. Nau- 
dingos parodos. 

V. Literatūriški raštai —- visokios būdiškos ir istoriškos 
apysakos, kaip savų rašėjų, taip ir iš svetimų kalbų vers- 
tos. Poezija. Biografijos, arba aprašymai gyvenimo, garses- 
niųjų Lietuvos darbininkų. Bibliografija ir kritika, arba žinios 
ir apsvarstymai kaip mūsų raštų, taip ir svetimų raštų, apie 
mus kalbančių. 

VI. Politiški ir polemiški raštai, kiek jie gali rūpėti lietu- 
viams. 

VII. Ant sargybos — feljetonas, kuriame trumpai bus at- 
kreipiama skaitytojo atida ant įvairių mūsų rūpesčių. 

VIII. Kas girdėties — didžiausis straipsnis įvairių įvai- 
riausioms žinioms iš visos Lietuvos. 

IX. Iš viso pasaulio žinios. 

X. Margumynai — visoki keisti dalykai, juokai, mįslys, 
patarlės. 

XI. Kalbos dalykai - medžiaga žodynams ir kalbamoksliui. 

XII. Iš latvių gyvenimo — pranešimai, ką ir kaip latviai 
veikia. 

XIII. Pagal reikalą bus įvesti atsakymai ant užklausimų 
skaitytojų dėl apsimainymo misliomis. 

Štai kaip Dievui ant garbės, o Tėvynei ant naudos 
ketiname darbuoties. Jei Dievas mūsų darbus laimins, o 
protingi žmonės nepaniekins jų, nauda bus neabejotina, 
užtat nesigailėsime nė kašto, nė vargo, vildamies, jog tame 
ir antrame dalyke sušelps mus sanbroliai. 

Siunčiant piningus ir raštus, reikia padėti tokį antrašą: 
Tilsit, Ostrp. An Herrn Saunus, Wasserstr.Ž 

Su viltimi, jog neužilgo iškariausime laimingesnį lietu- 
viams būvį, pasilieka 

„Tėvynės Sargo“ Rėdystė 

1597 metuose 1 sausio dienoje. 


KOKIU REIKIA BŪTI PREKĖJjUI, 
KAD ŽYDAI VIRŠAUS 
NEGAUTŲ? 


Ne taip seniai žmonės krikščionys nedrįso nė pamislyti, 
jog prekystėje gali padaryti tiek pat kaip ir žydai. Kaipgi, 
prekystė — tai galvosūkis, kad galva sukama neplyštų, reikia 
iš mažumės pradėti skaitliuoti, kaip žydelaičiai daro: cvei 
A cvei kopekes, rub! a rub!!...-burzda žydas nuo pat mažu- 
mės per kiauras dienas, o kas žino, gal ir naktyje per miegą; 

nemint kol taip apsukrūs ir moka prekiuoti! Kur čia mums 
su jais susidėti? 

Paskutinis vienok laikas aiškiai parodė, jog prekystė — 
neužkeiktas rūmas, į kurį įsiplėšti gal tik tas, kas iš laiko 
vien aštrino nagus, kaip tai paminėti žydai, jog skaitliuoti 
išmoksta ir paaugęs žmogus. Badas — ne tetutė, vargas - 
ne dėdė! Kaip pažiūrėjo žmonėms į akis, tai tuoj nubyrėjo 
visi senoviški prietarai ir nedrąsumas: žmonės kibo prie 
prekiavimo. Dabar, Dievui dėkui, kaskart rečiaus išgirsi apie 
miestelį, kame tarp 10-20 žydiškų kromelių neatsirastų 
1-2 krikščioniškų. Ne tiktai miesteliai, bet ir didesniosios 
sodos jau gali pasigirti kromeliu su mažmožiais, reikalingais 
kasdieniniame žmogaus gyvenime. Taip pat dedas ir dide- 
liuose miestuose: prekystė, lig šiol buvusioji tiktai žydų 
rankose, kaskart sparčiaus eina į krikščionių rankas. Prie 
prekiavimo glaudžias ir šviesūs, mokyti ir savo vaikus ro- 
džiai atiduoda į prekystės mokslą: tam tikros mokyklos 
pilnos turtingų tėvų vaikų. Dabar ir ponai nebeniekina 
prekystės, kaip tai seniaus darė; kaipgi gailu, kad negriebės 
prieš šimtą ar du šimtu metų anksčiaus: kitaip išveizdėtų 
dabar ir jie patys, ir jų dvarai, ir žmonės, tarp kurių 
gyveno. 

Visaip mūsiškiams klojas prekiavime. Didžioji dalis 
džiaugias, radus gerą pelną, mažoji skundžias, jog su 
žydais neištesi rungties (konkuruoti). Matydami, kaip su 
mažu prisiruošimu mūsiškiai pradeda prekiuoti, kaip 
vienok jiems tankiai darbas užsimoka, negalime nepasi- 
džiaugti, jog lieka da derlinga dirva, atnešanti darbinin- 
kams mūsiškiams pusėtiną pelną. Ir tas, kuriam sekas, ir 
tas, kuriam nepasiseka, vienodai turi rūpinties pažinti 
priežastis pasisekimo ir nepasisekimo; negana suversti vi- 
sa ant žydų, išpuola apsidairyti, beg visa reikalinga geram 
pasivedimui prekystėje randas prekėjuose krikščionyse? 
Begne nuo jų pačių priguli pasivedimas, beg nereiktų 
įgyti kokias prekystės doras ir išsibodėti ydų? Jau tai tiesa, 
jog juo daugiaus dorų, o mažiaus pikto bus su mumis, juo 
geriaus mums prekystėje seksis. 

Kokios gi ypatybės prekėjui reikalingos, kad darbas 
sektųs? Apskritai sakant, geras prekėjas turi būti gana 
mokytas ir šviesus. Turi mokėti lengvai ir aiškiai išlieti savo 
mislis ant popieriaus; žinoti reikalingesniuosius įstatymus 
apie prekystę, kad neužsitrauktų atsakymo; gerai išmanyti 
apie skaitlius. Už visa didesnis daiktas — įgijimas kaip 
galima didesnio prityrimo tuose dalykuose, kuriais ketina 
užsiimti, geresnio pažinimo pirkinių, geriausiųjų vietų, 
kame gaunama. Toliaus, reikia vikrumo ir pripratimo greit 
susvarstyti, užvynioti, piningus išduoti ir greit pirkėją 
aprūpinus paleisti. Reikia pasergėti, kokie pirkiniai greičiaus 
išimami ir kaip daug, idant užmetus akimis ant ištekliaus 
iš karto galėtų pasakyti, per kiek laiko da užteks, apseis 
nesiuntęs parvežtų; nepraleisti nepasinaudavus iš atsitiki- 
mų važiavimo kitų į tą vietą, iš kur pirkiniai traukiami, 
idant pigiaus kaštuotų atvežimas. Geras prekėjas turi 
pagaliaus įspėti, kas gali prekystėje atsitikti rudens, žiemos, 
pavasario sulaukus, kokios atmainos gali užeiti, ko daugiaus 
pareikalaus žmonės, gana darydami ar nenumaldomiems 
reikalams, ar tik prietarams ir madai. 

Vienas galvočius prekystę prilygino kanklėms, ant kurių 
ištempta daugybė stygų: apšvietimas, skaitliai, žinojimas 
gaspadorystės ir įstatymų, pažinimas pirkinių, pagaliaus 
ir žmonių dūšios. Ne tas yra geras prekėjas, kurs gerai 
pažįsta visas tas stygas, bet tas, kurs moka grajyti užvis 
labiaus tinkamas muzikas, ir ne tas, kuriam senkas nusverti, 
numieruoti, iškišti prastą pirkinį už gerą prekę arba ne- 
tikrą ketvergę (20 kap.) už gerą. Daugelis perkančiųjų 
sako, geram prekėjui reikia būti truputį vagiu, kad tik ne- 
sugautų už rankos. Tai neteisybė: nė vienas geras, doras 
prekėjas negali dasileisti ko nors panašaus, antraip — viso- 
mis vėkomis steigtis įgyti įtikėjimą jam: jei vieną kartą 
bus sugautas nusvėrime vieno lato, nepridavime skatiko, lig 
pat smerčio bus laikomas už žmogų, kuriam reikia veizėti 
į rankas; prekėjui reikia būti taip vertu įtikėjimo, taip ščyru, 
kad kartais užtektų žodžio už piningus. Prekėjo pasiseki- 


-181 - 


nas priguii nuo prieteliškumo žmonių, nuo palenkimo prie 


jo, dėl to gi reikia būti mielaširdi4gam ir duosniam, kada 
yra renkamos kokios norint aukos arba mezliava ant visuo- 

menės reikalų. 

Pačioje krautuvėje reikia visų pirmu steigtis visa užlai- 
kyti tvarkoje ir žinomosiose vietose, kitaip prekėjas paskęs 
pats savo netvarkoje, nęsuvokdamas reikalaujamų daiktų; 
antra, užlaikyti didžiausį kuopnumą (čystumą) kaip pa- 
čioje troboje, taip ir užlaikyme pirkinių, ir jų skirstyme, 
kad pirkėjas maloniai galėtų pasiimti į rankas ir paskui be 
pasibjaurėjimo vartoti. 

Da vienas didžiojo svarumo dalykas - mokėti versties su 
gyvais piningais, visuomet turėti užtektinai dėl nepasisekimo 
laiko, niekuomet neprigulėti nuo skolintojų nei piningų, nei 
pirkinių, dėl suėmimo viso pelno į savo rankas ir dėl drą- 
sesnio pravedimo užmanymų. Apie reikalingumą sveikatos 
ir stiprumo nėra ko ir kalbėti: prekiavimas yra ne tiktai 
įkyrus, bet ir sunkus. 

Ar atsako krikščionis prekėjas nors pusei tų reikalavi- 
mų? Vieną tik neabejotiną daiktą galime pasakyti - 
rinktinius pirkinius, teisingumą svarstyme ir mąstyme, 
kuopnumą ir viežlybumą greičiaus atrasi krikščionio 
krautuvėje kaip žydo. Žmonės, kurie, aplenkdami savuosius, 
eina pas žydus, regimai skriaudžia ir pradedančius prekiuo- 
ti sanbrolius, ir patys save. Pas žydus ieško pigesnių 
pirkinių ir randa, bet tas pigumas pridengia tik pirkinių 
prastumą, jis visgi nevertas ir mažesnės prekės. Žydai 
nestengias savo sanžiniškumu pririšti prie savęs pirkėją 
ant visados, kad jau nebeieškotų kitur, ką gali gauti pas 
„savąjį“; žydams visų pirmu rūpi išlėbavimas, išmelžimas 
kuo didesnės sumos iš pirkėjo, iš netyčių pas jį užsisu- 
kusio, perkantys tada pas žydus be perstogės keliauja nuo 
žydo lig žydo, veltuo ieškodami nors vien sanžiniškesnio 
už kitus. Rodos, nepabaigti užsivylimai ir atsitikimai, 
parodantys stoką nors mažų mažiausio sanžiniškumo tarp 
žydų, atšaldys pirkėjus ir atstums nuo žydų, jog šimtą 

kartų suvedžioti ir apgauti pražiurs ir supras savo reikalus, 
jog pradės pirkti pas savuosius. Bet kur čia tau! Nieko 
nemačija tūkstančiai užsivylimų, žydų prekystė vis plati- 
nas, 0 vienkart išviliojimas žmonių turto. Apart viso ko 
viršiaus išskaityto, krikščionims prekėjams trūksta da 
vienos svarbios ypatybės, svarbios doros, kurią turėdami 
žydai lengvai nurungia pirkėjus, o tie vėl dėl tos doros eina 
pas žydus, nors su skriauda dėl savęs. 

Ta svarbių svarbiausia dora, be kurios negalime žydams 
nepasiduoti rungtynėse, yra — prekėjų niandagumas, švelnu- 
mas, nuolaidumas, lipšnumas ar kaip kitaip pavadinsite 
malonų, kantrų ponų prekėjų apsėjimą su pirkėjais. 
Mandagumas yra tikru ir tvirtu pamatu pasivedimo prekys- 
tėje. Visas kitas geram prekėjui reikalingas ypatybes gali 
žmogus įgyti arba jau turėti prigimtas, bet kad galėtum 
išgilinti visas mandagumo paslaptes, reikia būti tikrai iš 
žydų genties, praktikuojančios prekiavime nuo pat vergijos 
Aigipto (Egipto) žemėje; žydas tik nesusipainioja, nepasi- 
klysta tarp žmonių silpnybių, kaip tai: tuštybės, savmeilės, 
šykštumo, jautrumo ir t. t., ir t. t; žydas tik teįspėja visas 
jas ir grajija kaip ant stygų. Tiesa, žydų mandagumas, 
meilumas neširdingas, netikras, dažniausiai juokingas, 
vienok reikia prisipažinti, numaldąs kiekvieną. O žydams 
tas tik ir terūpi. Žydams užėjęs pirkėjas yra visų pirmu — 
„geradėju“, „Jo Mylista“ arba nors šiaip jau — „ponu“; jam 
dėkavoja, jog teikės užeiti į krautuvę ir nori duoti uždarbį, 
ar didelį, ar mažą, tai vis tiek, „kad tik andlius eitų“. Jie 
tada neišpasakytai malonūs, nesigaili nė laiko, nė vargo, 
prastų prasčiausiam pirkėjui už pusę rublio parodys šimtą 
visokių daiktų, pasiūlys daugybę pirkinių, apie kuriuos 
nė klaust nebuvo klaustas, parodys naujuosius pirkinius, - 
vienu žodžiu sakant, padarys visa, kad tik įtikti pirkėjui, 
parodyti jam, kaip yra maloniai matomas, geidžiamas ir 
branginamas. Su moterimis vėl ypatingai kantrūs, kenčia jų 
liaudegių ieškojimą (kaprys), ginas, dera (lygsta) lig 
prakaitas išmuša, prisiekia, jog atiduos su pragaiščiu dėl 

savęs, kad tik pirkėjas neišeitų su tuščiomis rankomis. To- 
kiu seniai ištirtu būdu sutraukia pas save kaskart daugiaus 
pirkėjų —- neturtingųjų Žmonių, kokių pas mus daugiaus. 

Tai krikščionims paveikslas, kurio reikia prisiturėti, kiek 
leidžia žmogaus šlovė ir supratimas savo vertės, nes aišku, 
jog pas žydus žmonės eina ne dėl to, kad tikėtų žydų 
ščyrumui, šlovingumui (o, ne! tam niekas, ale tai visiškai 
niekas netiki!), bet 1) kad „ponu“ pabūti nors kiek už 
kruvinai uždirbtus piningus neturtingam žmogui yra malo- 
nu, tokį įspūdį pilnai gauna tik žydų krautuvėse: čia jį 
šlovina, geradėju vadina, čia jam dėkingi už atneštą 
uždarbį ir tą dėkingumą moka parodyti, o kad prie to 
biškį apgaus, tai niekas, ne kiekvienas Huojaus pajus, o ma- 
lonumą - tuojaus apturės; 2) tarp didžiausiųjų neturtingo 
„ Žmogaus malonumų skaitos — įgijimas reikalingų daiktų 
(apskritai sakant, visiems maloni yra valanda, kad gali sau 
įgyti tą daiktą, apie kurį jau seniai rūpinas, kurio seniai 
jau trokšta); kas prisiveizdėjo prastiems žmonėms beper- 
kančiams, visam jų pasielgimui, pradedant nuo išpeikimo 
pirkinių, išbarimo žydo ir net lig atrišimo maišelio, tai 
drąsiai pasakys, jog žmogus ir pusės to ypatingo malonumo 
nepatirtų pirkdamas kitur. Dėl to, tikrai dėl to paprasti 
žmonės aplenkia viežlybesnes krautuves su čystais, kaip 
ponaičiai apsivilkusiais, prekėjais, su rinktiniais pirkiniais; 
negal pasakyti, jog jiems nerūpi įeiti ten, apžiūrėti pirkinius, 
bet visgi neina iš baimės, kad nebūtų nemandagiai priimti, 
kad neapseitų su jais „iš aukšto“, su paniekinimu, darančių 
jį nedrąsum, apkartinančiu maloniausią atsitinkančią 
valandą. Kada turi truputį piningų ir gali pirkti, čia jis de- 
rėti (lygti) negalės, čia jo taupnumą (čėdlyvumą) jei 
neišjuoks balsiai, tai duos suprasti, jog pirkinių, kuriuos 
„ponai“ įgyja, visiškai nepažįsta. Vienu žodžiu sakant, 
viežlybesnės krikščionių krautuvės, priešingai žydiško- 
sioms, visa padarys, kad tik atstumt nuo savęs pirkėją ant 
visados. Vienokis mandagumas su pirkėjais ar jie daug ima, 
ar mažai, kantrybė su ieškančiais liaudegių ar mažinančiais 

pirkinių vertę — tai yra dalykas, kurio niekaip negal aplenkti 
krikščioniškas prekėjas, jei nori žydus aplenkti; tie dalykai 
prekėjo šlovės ir vertės nesumažina. Jei norime, kad pas mus 
pirktų, norėkime įtikti pirkėjams ir steikimės įgyti kuo 
daugiausiai aukščiaus išskaitytų reikalingų dorų. 


RUGPJUTiS 
BE PABAIGOS 


Broliai! ar atmenate jūs sunkų rugpjūčio laiką? 

Kaitrūs saulės spinduliai krinta stačiai ant sustojusiųjų 
pabaryje ir kaip žarijomis apipila nuvargusį jų kūną. Per 
saule apdegusį veidą plaukia prakaito sraujos, iš žemės ir 
pelų kilstančios dulkės aplipdo drėgną burną. Debesys 
muselių ir musių tartum tykoti tyko, kad tik įkąsti į jaut- 
riąją vietą ir išvarvinti karštą kraują; teplaukia jis vienkart 
su tirštu prakaitu! — rankos su išsivertusiomis viršun 
gyslomis nepasikels prie veido, nes jos vien kerta, vien kerta 
priėjusias varpas. Ant galo — šniokšt! pastarąjį kartą; pa- 
staroji sauja šiaudų nusižemino prieš savo auklėtojį ir 
ramiai atgulė po jo kojų. Vargo neįveikiamas darbininkas 
dievobaiminga savo ranka numauna nuo galvos kepurę, 
deda ant savęs šv. kryžiaus ženklą ir tik vieną kartą giliai 
atsidusa, — tai visas jo pailsis! Da vieną kartą užmetęs 
akimis ant viso pėdais sugulusio baro rūpestingai skubias 
prie antrojo. 

Tai yra paveikslas darbo ant „Tėvynės Sargo“ dirvos. 

Iš pradžios išėjo mažas jaunų darbininkų būrelis, taip 
mažas, jog ne vienas, iš šalies žiūrėdamas, šypterėjo kaip 
regėdamas kūdikį, mėginantį risti didelį kūlį (akmenį). 
Bet laikas bėga, karšti, pilni pasišventimo, darbštūs darbi- 
ninkai neilsta; nepraeina mėnuo, išvysti didoką surinktą 

pėdą. Praslinko pusė metų. Kurie nematė ir nejautė — 
išvydo, kurie šypsojos — su neįsitikėjimu atbėgo į talką; 
didesniame būryje darbas spartesnis, ir metus pabaigę — 
barą nuvare, atsigrįžtame atgal ir regime eilę susikrovu- 
siųjų NNr. Ak! giliai atsiduso Tėvynės sargai atminę, kiek 
tai vargo turėjo padėti, kol įgijo reikalingas padargas, 
susirinko į būrį ir pradėjo kirsti, pjauti, rauti, lyginti. Kiek 
kartų, toliaus, neprietelius steigės išgaudyti darbininkus, 
išvogti pėdus, kad neregėdami savo darbo vaisių veikiaus 
rankas nuleistų, — visa veltuo! Darbininkai visi tebėr paba- 
ryje, „Tėvynės Sargo“ numerius ant sienos gaudė ir daug 
pagavo (vienąkart 950, antrąkart 600, tretįkart 900), vie- 
nok da daugiaus išėjo į Lietuvą ir pasklido po margą 
svietą. 

Dėkui gi Tau, Viešpatie, už visas mylistas! Laimink ir 
toliaus mūsų tikrą, su gerais norais ir meile pradėtą darbą! 
Teatneša nuvargintiems, tamsoje laikomiems broliams lau- 
kiamą naudą, o šviesesniems paguodos priduoda! Pernykš- 
čiai darbininkai! mums ilsėties - ne laikas. Mums rugpjūtis 
nepasibaigia. Į darbą, į darbą, kiek mūsų rankos ir protas 
išneša! Be puikybės, be plataus užsimanymo darykime, ką 
išgalime. Kiti galės pripažinti mūsų darbą už neužtektiną, 
bet niekas negal paniekinti steigimos išpildyti pareigas 
(pavynastes), iš Dievo ir Tėvynės meilės kilstančias. Tegu 
kožnas taip daro, o be griaužimo sąžinės galės sau pasakyti: 
padarėme, ką galėjome, tegul daro geriaus ir daugiaus 
galingesni!. 

Į darbą tada ir nauji darbininkai! Raštu ir žodžiu švies- 
kime savo brolius, jei norime, kad mūsų neprieteliams pasi- 
darytų aišku, jog lietuviai gyvi, jog jų vardą neveikiai iš- 
dildys. Dirbkite, rašykite, žinias siųskite, iš kitų kalbų 
verskite. Daugelis klausia: „Ką man apsirinkti?“ Imkit į ran- 
kas sąrašą raštų, patalpintų „Tėvynės Sarge“ 1896 metuo- 
se, o da geriaus - jo prospektą, arba apsiskelbimą, ką ir 
kaip veiks sekančiuose metuose. Ir tą, ir antrą surašiau 
jums, broliai, norėdamas padrąsinti, paraginti. Kas negavo 

visų NNr. už praėjusius metus, tas bent iš sąrašo tepažįs- 
ta, kas mums rūpėjo, o jei pagirs mūsų rūpestį, tegu ir pats 
eina“ „žodį Ketuviams“, kurį „Tėvynės Sargas“ išmėtys ant 
skyrimų lakštelių, tegu išsirenka iš ten, kas jam labiaus 


patiks, tegu apsišviečia pats tame dalyke, o paskui mus 
mokina. 

Sujungtomis vėkomis, didesniame būryje da daugiau 
padarysime, mūsų pėdai bus da sunkesni, nes vaisiai labiaus 
įbrendę. Viliamės ant galo, jog tie, kurie nestos į eilę 
rašytojų, stos į eilę platintojų ir šelpėjų piningais, kas 
kaip gali, by tik galėtų pasisakyti, jog šiokią tokią auką 
(apierą) yra sukūrenęs ant Tėvynės altoriaus. 


TYRĖJAI MŪSŲ - 
SKRIAUDIKAI MŪSŲ 


- Jurgi, duokš savo surinktas dainas! - pasidainuosime. 
Juze, o kur tu dėjai savąsias dainas ir pasakas? 

Tokius klausimus kartkartėmis uždavinėjau pažįsta- 
miems lietuviams, apie Kurius žinojau, jog moka rašyti ir 
mėgsta rinkti į knygeles visokias dainas, kurias jiems sekas 
užgirsti. Reikia matyt jų veidą, pailgą ir nuliūdusį. „Je! - 
sako, — rašiau rašiau rašiau, paskui aptaisiau į knygą, visa 
apylinkė valkiojo po sodas, po susirinkimus, dabar nebetu- 
riu! Studentas M. paėmė, prižadėjęs atspausti, ir prasmego 
kur versmėn ir pats, ir mano dainos!“ Kitas vėl sakos su 
pasigailėjimu, jog viską rašęs: giesmes, dainas, patarles, 
mįsles, pasakas; pasisukus panelė Marė K. išprašius ir 
nusiuntus į Karaliaučių, iš kur gavus net kokį ten ženk- 
lelį, kaipo pagyrimą! Ir t. t. Mūsų rinkėjai palaikų prašomi 
atiduoda, ką turi, bet paskui gailis. Ir verta gailėties! Gilioje, 
tamsioje Lietuvoje tokie surinkimai yra didelės vertės, jie 
maždaug užstoja knygelę. Vienas užrašė, kiti nuo jo 

skolinas, nešiojas, mokinas eilių, dainių, juokų, pasakų. 
Atimti nuo jų tą rinkinį — yr tai padaryti skriaudą. 

Pasergėjęs tą prajovą, negaliu šitoje vietoje nepersergėti 
lietuvių. Jei ieškote jau surinktos medžiagos, negalite 
išplėšti jos sodoms, o nuvežti į kokį gilų užkampį, kame 
daugiaus jų niekas nebeparegės, arba nusiųsti į kokį kny- 
gyną, kame gerai gerai, jei pervers koks tyrėjas mūsų tau- 
tos, o ne, tai taipogi riogsos kandžių griaužiamos. Kas turite 
tokius rinkinius, neduokite niekam 5400 rinkinio, bet nėku- 
met niekam nesigailėkite duoti persirašyH. Rinkėjams ir taip 
bus didelė geradėjystė, nes vienoje vietoje ir iš rašto spar- 
čiau įtraukti į savo knygą, kaip teirauties nuo žmonių ir 
iš lūpų užrašyti. Jei galite, tai ir patys prašančiam perra- 
šykite, kad tik nenustotumėte vargingai ir rūpestingai su- 
taisyto savo turto. Apie senoviškas palaikas, iškasamus 
indus, padabinimus, piningus, ginklus ir t. t. nėra ko kalbė- 
ti: kol jų nustosite - labai pamislykite, kur jie atsidurs. Jei 
tai yr ponas — lietuvis, čia pat gyvenąs ar Lietuvos mies- 
tuose, — duokite, jei svetimtautis — nerodiju, išveš jis kur į 
didelį muziejų, kame ir pranyks kaip lašas jūroje, tuo tarpu 
atlikę tėvynėje galėtų šiek tiek pamokyti vieną antrą 
žingeidingą. 

Kaskart tankiaus pradėjo mus lankyti visoki tyrėjai 
senovės, vildamies tarp lietuvių, kaip tarp visų seniausios 
giminės, atrasti daug įstabaus arba apšviesti tamsią mūsų 
pracitę. Tokius žmones priguli lenkti ir visa padaryti, kas 
tik palengvintų jiems darbą kasime, užsirašyme, išsiteira- 
vime ir t. t. Jei tai yr svetimtautis, mažai tepažįstąs 
lietuvius, reikia pasirodyti meiliais, širdingais, kaip mes tarp 
savęs mokame, atmesti į šali tautišką mūsų neįsitikėjimą 
svetimtaučiams. 

Kartais, tiesa, neverti yra mūsų įsitikėjimo ir meilės. 
Sako, būk anuomet važinėjęs po Lietuvą Anatolis Aleksand- 
rovas, redaktorius ir išduotojas kasdieninio laikraščio 
„Russkoje Slovo“! ir mėnesinio „Russkoje Obozrenije“?. Yra 
tai visų bjauriausi rusiški laikraščiai, bjauresni už „Svetą“. 


- 188 = 


Visa, ką tiktai gali jausti ir mislyti, rusifikatoriai (suruskin- 
tojai) svetimų jiems tautų randa vietą tuose laikraščiuose. 
Gana to, kad Aleksandrovas šaukia į Lietuvą Muravjovo 
laikus. Tokį poną su šiuota reikia ginti laukan, kad nė akys 
mūsų neregėtų. Vėl anuomet pasklido garsas, jog p. Vol- 
teris* esąs špionu. Užtat kaip pirma buvo meiliai priima- 
mas, taip paskui nuo savęs atstumamas ne tik kunigų, bet 
ir prastų Žmonių. Greičiaus buvo tai netiesa. Pasiliks tiesa 
tik tas, jog Volteris visgi daugiaus yra burliokpalaikiu, 
dirbančiu tik dėl apgarsinimo savęs, o niekur ne dėl naudos 
tiriamųjų Žmonių. 

Kitas vėl peterburgietis docentas universiteto P.“ važinėjos 
apie Varnius, mokinos lietuviškos kalbos ir aiškiai sakės, 
būk dėl to, kad norįs uždėti Petraburke lietuvišką laikraštį 
maskoliškomis litaromis, jis, gird, suturėsiąs užrubežinius 
laikraščius. Dieve, jam padėk veikiai persitikrintų, jog jo 
laikraštis tik ruskių teskaitomas būtų. Tokius žmones, 
žinoma, nerodos šelpti, ir veltuo p. Gukauskis? iškernojo 
„Kunigų tamsumą“ už liepimą žmonėms nesusidėti su 
tokiais „jegamasčiais“ (ž. „Pamiat. kn. Koven. gub.“). 

Vokiečiai tyrėjai - tai neturi jokio užpakalyje tikslo, kaip 
tik tiesą ir mokslą. Jie už visus daugiau padarė mums gero 
savo mokslu ir kantrybe tyrime nuo pat pradžios šio 
amžiaus. Gana priminti Ruhigą, Nesselmanną, Kuršaitį, 
Šleicherį ir kt. Dabar ketinąs atvykti, jei da nebuvo, dr. 
Tetzneris iš Lipsko (Leipzig). Dr. Basanavičius apie jį pra- 
neša į Nr. 5 „Varpo“ 96 m.: „Dr. Tetzneris yr pasirengęs ant 
antrosios kelionės Lietuvon. Jis tikis tarp Žmonių dainose, 
pasakose ir kituose dokumentuose archyvų Kaune, Vilniuje, 
Gardine, Trakuose ir kitur surasti tūlas medžiagas dėl 
mitologijos ir jų kultūriškos istorijos. Prūsų valdžia Gum- 
binėje, Karaliaučiuje ir maskoliškoji - Kaune, Vilniuje, 
Gardine, Petrapilyje prižadėjus reikalingą pašalpą“. Lieka 
man visiems Mūsų Žmonėms, ypačiai inteligentams, kuo 
karščiausiai dr. Tetznerį rekomenduoti ir visų prašyti, kad 
visur ir visados p. Tetznerį kuo meiliausiai priimtų ir vislab 

jam suteiktų (?), ką tik kas turėtų užrašęs iš lietuvių 
gyvenimo. Nereikia, man rodos, plačiaus čionai kalbėti, kad 
iš darbų to mokslingo ir prakilnaus tyrinėtojo mūsų 
praeitės, ne tik mokslas, bet ir visa mūsų tauta galės labai 
daug laimėti. Todėlei priimkite, lietu -+ai, šitą meilingą 
svečią širdingai, tikrai lietuviškai! Priimkite, tik nesuteikite 
savo rinkinio, tik perrašę arba prižadėkite perrašę nusiųsti. 


IŠ VISO PASAULIO 


1. MAIŠTO METAI. 2. IŠIRIMAS TURKIJOS. 
3. NERAMIOS ISPANIJOS SALOS 


Prieik giedrą vasaros dieną prie didelės apskritos kupe- 
tos skruzdėlyno ir įsistebėk į jos gyventojus. Vikrios, 
darbščios skruzdys apguli visą kupetą taip, kad nerastum 
nė kur,pirštą pridėti. Bet jos ant vietos neilsis, neša, krauna, 
bėga viena per kitą kaip šiengrėbiai debesį išvydę. O 
paliesk anas, perbrauk lazdele per krūvą: kas ten da 
sumišimas pasikels, kas te da bėgiojimas! Regis, kad pašėlo, 
proto nustojo, o tuo tarpu už valandėlės išvysi jau užtai- 
sytą, ką nemielaširdinga tavo ranka buvo pagadinus. 

Taip pat dedas milžiniškame skruzdėlyne, kurį mes 
vadiname pasauliu. Jis taipogi apskritas, tiktai iš visų pusių 
kaip kamuolys, ant jo pasidarė sau gyvenimą ir visokius 
takus vienas milijardas keturi šimtai milijonų skruzdžių — 
žmonių. Tas tiktai skyrius tarp skruzdėlyno ir pasaulio, jog 
pirmame gyvena viena šeimyna, visi artimi 'bzoliai, čia 
gimę, čia augę, gyvena santarvėje ir meilėje, čia rūpesčiai 
ir norai vienoki, kaip viename, taip kitame; pasaulyje kitaip! 
čia kožnas turi ypatingus pageidimus ir norus, apie užga- 
nėdinimą kurių rūpinas, kaip išgali ir išmano. Čia kožno 
rūpesčiai kitoki, o apie anuos vaikščiodamas, užkliudžia 

sanbroli ir padaro sumišimą, kad ir niekas iš šalies 
nedraskytų. Tikrai tada sakome, jog svietas margas. 

Kas atsiras, galįs susekti, ką ir kaip veikia tas margas 
svietas nors per vieną dieną? Mes galime pasergėti tiktai 
labai įstabius, prašmalnius gyvenimo apsireiškimus kokios 
nors nemažos dalios to didelio pasaulio, juos verta užsi- 
rašyti kaip iš žingeidystės, taip ir dėl pasimokinimo. 

Pernykščius metus tikrai galime pavadinti maištų metais. 
Per visus metus kraujas upeliu liejos daugybėje vietų. 
Afrikoje Abisinijos karalius Menelikas! rodės menku, per 
puslaukiniu, o tuo tarpu italiečius taip pamokė, jog jie 
atmins, nereikią veržties į svetimą žemę. Italiečiai patys 
neturėdami išleido daugybę piningų ant tos karės (vainos), 
pražudė daugybę gerų kareivių (žalnierių), du tris tūks- 
tančius Menelikas paėmė į vergiją, ant galo italiečiai turėjo 
su gėda perprašyti Meneliką, užmokėti apie du milijonu 
rublių ir prižadėti, jog daugiaus nebeišties rankos į sve- 
timą lizdą. 

Ant Madagaskaro, didelės Afrikos salos, vėl kraujas plaukė. 
Madagaskarą prisisavino prancūzai“. Bet užperniai, perniai 
salos karalienė pasikėlė prieš savo globėjus. Prancija ilgą 
laiką turėjo vargti, kol nutildė kulkomis ieškančius laisvės. 
Prancūzų ne tiek pražuvo nuo madagaskariečių, arba 
govesip, kulkų, kiek visokiomis ligomis nepaprastame karš- 
tame krašte. Regiamai viskas nutilo, bet visgi be perstogės 
reikia grumties su maištininkais; tai čia, tai te sukilstančių 
Transvalyje, pačiame pietiniame Afrikos krašte, vėl grumias 
už liuosybę su Anglija. Transvalis tai respublika, pasidarius 
iš atėjūnų iš Europos, ypatingai Olandijos gaspadorių, 
kuriuos iš olandiško vadina boerais. Anglija tuo tarpu geistų 
ir ją globėti. 

Čia turime užžymėti du atsitikimu, da nepasibaigusiu 
ir, Dievas žino, kuo pasibaigsiančiu. Juodu yra dideliai 
svarbūs dėl visos Europos. 

Iširimas turkų viešpatystės — tai vienas nusidavimas. Visi 
Europos gyventojai, taigi ir mes, lietuviai, yra atėję iš pačios 

didžiosios pasaulio dalies — Azijos. Vieni atėjo anksčiaus, 
kiti vėliaus, apie daugumą jau niekas nebegali pasakyti kaip 
seniai. Patys paskutiniai buvo turkai. Jų tėviškė tai pats 
vidurys Azijos — Turkestanas. Mongolų iš ten išstumti turkai 
pasitraukė į vakarus, į Mažąją Aziją, ir pasidarė daug kuni- 
gaikštysčių. Neilgai vienok trukus, narsus turkų vadas 
Osmanas*, arba Otmanas, pergalėjo visas jas ir įsteigė vieną 
didelę viešpatystę 1300 metuose su sostaviete Bursos mieste. 
Jo įpėdinis įtaisė kariūmenę (vaiską): pėsčią iš jančarų, 
arba jaunų krikščionių, tėvams atimtų ir užauklėtų ma- 
hometoniškoje religijoje, ir raitariją (spanijai), kurią turėjo 
statyti ponai. Jis pirmasis prisiėmė titulą padišachas, kurį 
turkų sulionai (karaliai) lig šiol tebenešioja, prieš savo 
rūmų vartus pastatė aukštą bokštą, vadinamą Aukšta 
Porta, pro kurį niekas negalėjo kitaip praeiti kaip tiktai ba- 
sas. Nuo tų vartų ir šiandien turkų rėdas vadinas Aukšta 
Porta. 

Čia pat prie Mažosios Azijos buvo sena sena rytinių 
rymiečių, arba graikų, viešpatystė, vadinama Bizancium, su 
sostaviete Bizancijaus, arba Konstantinopilio, mieste. Kitados 
ji buvo labai galinga, bet ilgainiuo visiškai susilpnėjo per 
netvarkystę ir valdytojų ginčus. Nuo jos atsitraukė Balkanų 
pussalės slavai: serbai, bulgarai, bosniečiai, bet ir jie per 
nesutarimą buvo silpni. Galingam padišachui negalėjo 
nerūpėti turtingas ir silpnas Bizancijus čia pat tuoj už 
siaurutėlės tarpmarės. Jau 1354 m. jis užėmė pirmą Europoje 
vietą — Galipolio uostą. Po dešimties metų jau atėmė Adria- 
nopolį ir ten padėjo savo sostavietę. 1389 m. sumušė slavus 
ant Kosovo lauko ir vieną po kito nuvergė Serbiją, Bulgariją, 
Bosniją, Valakus ir jų sasiedus. Bizancijaus karalius beturėjo 
vieną tik Konstantinopilio miestą, bet ir jį 1453 m. atėmė 
turkai ir perkėlė savo sostavietę, kame lig šiolei tebėra. Ant 
visos Balkanų pussalės antėjo tamsi naktis, lig pat pradžiai 
šio amžiaus slavai buvo baisioje barbariškoje vergijoje. Per 
ilgas kruvinas kares šiandien turkai atstumti į Konstanti- 
nopilio apylinkę, nes aukščiaus minėtos kunigaikštystės 


+ 192 - 


Graikija, Rumunija, Bulgarija, Serbija, Černogorija turi savo 
valdonus, o Bosnija su Hercegovina priklauso Austrijos. 

Dabar turkai taip susilpnėję, jog Europoje laikos tiktai 
leidžiant kitoms karalystėms, bet iš viso matyties, jog 
neužilgo reiks pabaigti traukties į aną pusę tarpmarės, į 
Mažąją Aziją. Bet ir ten nėra tvarkos. Turkų činauninkai 
ištvirkę, jų mahometoniškas tikėjimas liepia žudyti ir 
pažeminti visus, kurie ne to tikėjimo. Teisybės jokios, 
valdžios niekas nelenkia. Turkų bajorai, bašos, per 400 metų 
priprato prie dykiniavimo ir aptingo, nes daugybė vergų 
visko jiems pristatydavo; norėtų ir dabar turtų ir raskažių, 
bet vis iš kitų rankų. Vienu žodžiu, Turkija nebeturi savyje 
nė kokios tvirtybės, o tuo tarpu, nebeminant apie europė- 
įišką mažą Turkiją, tikroji, arba azijatiška, Turkija dešimtį 
kartų didesnė už europėjišką, susideda iš penkiolikos 
didesniųjų tautų, skirtingų savo kilme, papročiais ir kalba, 
išpažįstančių keturias religijas: mahometonišką, krikš- 
čionišką, žydišką ir stabmeldišką, o tos visos da pasida- 
lijusios į dvi dešimti skilčių. Azijoje Turkams priguli 1 mi- 
lijonas 600 tūkstančių kryžiavinių viorstų ir 16 milijonų 
žmonių, Europoje jiems dabar priguli dešimtį kartų ma- 
žiaus žemės ir tris kartus mažiaus gyventojų. 

Turkų silpnumas jau seniai žinomas, bet čia aiškiai 
apsireiškė paskutiniame laike. Skriaudos, datiriamos nuo 
turkų, įkyrėjo armėniečiams, kurie pradėjo spirties; ar- 
mėniečių giminaičiai ir kaimynai kurdai su turkais zeibekais“, 
nieko nesibijodami, pradėjo žudyti, deginti ir plėšti armė- 
niečius; vis tai Azijoje. Šiapus jūros, Europoje, makedo- 
niečiai vėl sukilo, rūpindamies apie laisvę, kaip kitados 
pasirūpino jų sasiedai serbai su bulgarais. O čia piningų 
nėr, kariūmenės užlaikyti nėr iš ko, kareiviai, negaudami 
algos, patys plėšia, vagia, mahometoniška dvasiškija siun- 
džia prieš krikščionis. Maištai pačiame Konstantinopilyje, 
kraujas plaukia ir plaukia, o daugiausiai vis krikščionių 
armėniečių. Kodėl gi turkai ypatingai neapvež armėniečių? 
Idant tą suprastumėte, pasakysiu kėletą žodžių apie pačią 

Armėniją. Minėta jau Mažoji Azija yra tai Azijos uodega, arba 
pussalė, išsikišanti tarp Juodosios jūros ir Tarpžeminės 
jūros. Vakarinė jos pusė vadinas Anatolija, užgyventa 
turkiškų ir totoriškų giminių; rytinė gi šiaurinė yra tai 
Armėnija, o pietinė - Kurdistanas. 

Armėnija tada guli tuoj už Juodosios jūros, eina pamariu 
lig Kaukazo, Kaspijos jūros ir Persijos. Armėnija — kalnuotas 
kraštas, ten stovi Ararato kalnas, kame apsistojo Nojaus laivas 
po tvano. Iš čia tada prasiplatino svietas. Armėnija buvo 
garsi jau daug daug metų prieš Kristaus užgimimą, po 
kelių vienok šimtų metų Armėnija nustojo laisvės, nes ją 
pavergė persai, nuo tų atėmė graikai, nuo tų vėl rymiečiai, 
turkai, totoriai. Dabar viena dalis armėniečių priguli 
Turkijai (2 milijonu), antra Rosiejai (800 tūkstančių), tre- 
čia — Persijai (50 tūkstančių). Kiti kaip žydai išsisklaistė 
po visą pasaulį. Per vienus tik 1829 m. Rosiejon iškeliavo 
160 tūkstančių, bėgdami nuo turkų prispaudimo. Europėjiš- 
koje Turkijoje armėniečių gyvena apie pusę milijono, 
pačiame Konstantinopilyje jų yra 200 tūkstančių. 

Armėniečiai negražūs: augliaus nedidelio, iš veido 
panašūs į žydus, galva didelė, plaukai juodi, stambūs, nosis 
didelė, užriesta, lūpos storos ir trumpas sprandas. Moteriš- 
kosios gražesnės, bet visi labai greit eina riebyn. Armėnietis, 
iš veido nepuikus, turi daug puikių vidurinių dovanų; jis 
viso sugabus, žingeidingas, trokštąs apšvietimo ir labai 
lengvai išmokstąs svetimų kalbų. Darbštūs, taupnūs, 
šykštūs, apsukrūs, mitrūs armėniečiai tarytum užgimė 
prekėjais. Dėlto gi, jei žemės nedirba savo tėvynėje, Mažojoje 
Azijoje, kame jiems priguli 7000 kryžiavinių mylių, tai eina 
kitur prekiuoti. Kaip mūsų krašte žydai turi suėmę į savo 
rankas visą prekystę ir piningus, taip kraštuose aplink 
Juodąsias marias, Turkijoje, Persijoje, ant Kaukazo — armė- 
niečiai. Turkai — tai didžiausia dabar jų galia. Apie armė- 
niečius sako taip: graikas apgaunąs žydą, bet armėnietis 
mokąs apgauti ir graiką. Kožnas armėnietis neišpasakytai 
geidžia prabagotėti, žinoma, tada, kad visaip verčias su 

piningais, mokėdamas ir gražias palūkanas paimti, už ką 
sutraukė ant savęs baisią neapkantą, kaip pas mus žydai; 
iš tikro jie ir vadinas „rytų Žydais“. Žemdirbiai, žinoma, 
neužsipelnė tos neapkantos, o jei ant anų ištvirkę sasiedai 
užpuola, tai dėl jų turtų. 

Ar šiaip ar taip, armėniečiai — patys apšviestieji ir gabieji 
žmonės iš visos Mažosios Azijos ir verti yra daug geresnio 
likimo, kaip turi, būdami po turkų valdžia, ypatingai dėl 
to, kad visi jie krikščionys: vieni tikri katalikai, kiti savo 
skirtingą religiją pildo, bet mažu kuo tesiskiria nuo kata- 
likų. Jų patriarchas vadinas katolikos, gyvena Ečmiadzino 
klioštoriuje (Jerevano gub., ant Kaukazo; priguli Rosiejai). 
Armėniečiai jį ir jo vietą labai lenkia. Armėnijos miestai: 
Erzurumas ant sienos Rosiejos, Persijos ir Mažosios Azijos, 
Trapezuntas, arba Trebizondas, Bajazidas — tvirtinė ir daug 
kitų. 

Kurdistanas — tai vieta dabartinių armėniečių žudytojų. 
Jis guli į pietus nuo Armėnijos, kalnuotas. Ant kalnų žemė 
nederli, o oras aštrus, pakalnėse žemė derlinga, oras šiltas. 
Patys kurdai, apie 2 milijonu, gyvena kalnuose kaip tvirtinėse, 
daugiausiai užsiima vaisymu gyvuolių; žemę dirba armė- 
niečiai. Nors Armėnija ir Kurdistanas priguli turkams, 
vienok jų ten nedaug randas tik miestuose, kaipo kareiviai 
ir činauninkai. 

Kurdai, kaip ir visi kalniečiai, drąsūs ir kariški. Kurdai 
didelio, puikaus auglio, su puikia galvarište, su brangiais 
ginklais: šaudykle, kreiva šable, kalaviju ir pistaletais, ant 
puikaus arabiško žirgo išveizdi kaip kokie karžygiai — 
riceriai, o tuo tarpu yra tai paprasti razbaininkai, kalnuose 
maž ką teturėdami, užpuldinėja armėniečių sodas, prekėjus 
ir t. t., žmones užmuša, triobas sudegina, turtą nusineša. 
Jų kalba negraži, žodžiai neskambūs, išeina kaip iš tuščios 
bačkos. Visi mahometoniškos religijos. Didieji miestai: 
Dijarbakyras iv Mosulas (ant Tigro upės, jo apygardoje yra 
griuvėsiai Ninyvos, kitados garsaus miesto, minimo Šv. 
Istorijoje). 

Dėl! padarymo tvarkos ir pakajaus Turkijoje negana tik 
vienų ginklų: yrančią ir klibečiuojančią mašiną reikia iš 
naujo pertaisyti. Tuo tarpu turkai amžini neprieteliai viso 
ko naujo. Pagal jų nuomonę, nėra giminės išmintingesnės, 
nėra viešpatystės tvirtesnės ir turtingesnės kaip Turkija. Kam 
gi tada da rūpinties apie ką nors? 

Matydamos, kad geruoju su turkais nieko nepadarys, 
šešios didžiosios Europos viešpatystės: Anglija, Austrija, 
Rosieja, Vokietija, Prancija ir Italija susitarė verstinai priversti 
Turkiją pertaisyti šį tą savo karalystėje dėl pagerinimo gy- 
ventojų buitės. Bet nelabai joms vyksta: sultonas, tiesa, pri- 
ėmė reikalaujamus naujus įvedimus, bet tamsūs jo paduotieji 
neklauso, o ir gavę kokį įsakymą elgias po senobei. 

Mislijate, jog Europa iš mielaširdystės užstoja nuskriaus- 
tuosius? Anaiptol! Mielaširdingi darbai pasiliko šalyje: Tur- 
kijos iširime visi jaučia sau naudą. Varnai visuomet jaučia 
padvesiantį gyvuolį ir iš anksto sulekia, taip ir Europos 
karalystės su užriestais nagais laukia, kuomet gi pasibaigs 
Turkija arba kuomet gi bus laikas pribaigti aną ir sučiupti 
kuo didžiausį kąsnį. Su Turkija bus taip, kaip šimtą metų 
atgal buvo su suvienyta lenkų ir lietuvių viešpatyste: sa- 
siedai supuolo ir pasidalijo. Kadangi prie tokio dalijimos vi- 
suomet nėra santarvės kaip tarp šunų, gavusių kaulą, tai 
iš priežasties dabartinio Turkijos iširimo reikia mums laukti 
didelio sumišimo Europoje. Armėniečiai — tai nedidelis 
daiktas, o vienok, veizdėk, kaip supainiojo visą Europą! 

Kuba. Karė (vaina) ant Kubos salos - tai antras visų 
svarbiausis dėl visos Europos nusidavimas pernykščių 
metų. Didelė sala Kuba prigulėjo Ispanijai. Kubiečiai, sukilę 
da užperniai, per visus metus grūmės su ispaniečiais. Nors 
Ispanija jau šimtą tūkstančių kareivių nusiuntė ant Kubos 
ir du geriausiu generolu, visgi negavo viršaus. Kubiečiai 
įkyra kulkomis ir paraku, deginimu sodų ir plantacijų 
(vaisymo kokių nors augmenų) dėl marinimo badu; įkyra 
suardydami mašinas, kuriomis kareiviai turi važiuoti. Regis, 
kad da negreit bus galas, galas ispaniečiams nelaimingas: 

Ispanija turės duoti laisvę kubicčiams, nes už Kubą stoja 
Amerikos Suvienytos Valstijos. Kodėl ta vaina svarbi dėl 
visos Europos, pasakysiu paskui, tuo tarpu supažindinsiu 
skaitytojus su Kuba. 

Kuba — tai sala Vidurinės Amerikos iš daugelio salų, 
turinčių vieną vardą —- Vakarinės Indijos. Tuo vardu va- 
dinas jos klaidingai nuo atradėjo Amerikos šv. Kristoforo 
Kolumbo“, kurs, užplaukęs jas, mislijo, jog tai jo ieškomos 
Azijos Indijos (Indostanas, Indokinai). Dėl atskyrimo tada 
nuo Vakarinių Indijų, Azijatiškas Indijas vadiname Ryti- 
nėmis. Kristoforas Kolumbas Kubą užplaukė tais pačiais 
metais, 1492, kuriuose ir Ameriką atrado. Tikrieji kubiečiai, 
gan aukšto, gražaus auglio, tik su tamsiai rusva oda, 
vadinami sibonėjais, buvo jų artie milijono. 1512 m. ispanie- 
čiai užvaldė salą, pavergė sibonėjus, liepė dirbti sunkius 
darbus laukuose dėl „išbalveidžių“, kaipo vadino ispanie- 
čius. Tie taip nemielaširdingai, nežmoniškai elgės su 
sibonėjais, jog per 50 metų jie visi išmirė. Jų ženklas pa- 
siliko tiktai tuose žmonėse, su kuriais buvo sumišę. Išžudę 
gyventojus, nuplėšę kraštą, ispaniečiai puolo nuo Kubos 
į Meksiką ir Peru aukso ieškotų ir tiktai po 200 metų vėl 
sugrįžo. 1//; milijono su viršum Kubos gyventojų — tai 
tikras mišinys visokių atėjūnų iš visokių pasaulio kraštų. 
Baltųjų, arba tokių kaip mes, ten yra vienas milijonas, juo- 
dųjų, arba negrų, - pusė milijono, toliaus tai kiniečiai ir kiti. 
Balti, sumišę su raudonodžiais amerikiečiais, vadinas kreo- 
lais, o su juodaodžiais — mulatais. 

Kuba turi 1300 viorstų ilgumo ir 150 viorstų platumo. 
Nuo Amerikos - 200 viorstų. Kuba kalnuota ir miškuota, 
ten auga brangūs stalioriški medžiai; raudonas, vadinamas 
magoniu, ir juodas — gebanas. Oras labai karštas per visus 
metus. Maloniausis laikas ant Kubos tai žiema, žinoma, be 
sniego ir šalčio, taip graži, kaip pas mus mojus. Rugpjūtyje 
ir rugsėjyje ten taip karšta, jog akmenys sudegina batų 
padus. Žmonės tada bėga į kalnus, kas pasilieka, užsikrečia 
geltonuoju drugiu ir miršta. 

Didžiausi Kubos turtai: cukrinės lazdos, tabokai ir kava! 
Cukrinės lazdos panašios į kukurūzą arba arkliadančius, tik 
penkius kartus didesnės ir drūtesnės, iš jų išmygtos ir 
išvirtos saldžios sultys duoda cukrų. Seniaus, kol nemokėjo 
gauti cukraus iš burokų, tai vis tik iš ten cukrų vežė, dėl 
to gi jis buvo dešimtį kartų brangesnis. Dabar iš Kubos 
išveža cukraus už keliolika milijonų rublių. Vaisyti tas 
lazdas labai lengva, kaip pas mus žilvičius ir ievas: vienas 
vagą varo, kiti įkaišioja kąsnelius lazdos, kurie tuojaus 
prigyja ir per 6 mėnesius užauga; nukirsk, po 6 mėnesių 
turėsi tokias pat lazdas iš atžalų, ir taip per kelerius metus. 
Vaisyti tada lengva, tiktai kirsti sunku, ir niekas negali 
ištesėti kaip tiktai samdyti kiniečiai, vadinami kulisais, 
pripratę prie karščio. 

Taboka prasiplatino tarp mūsų iš Kubos, ten tada jos 
tėvynė. Ji ten vaisoma nuo neatmenamo laiko, jau Kolumbas 
regėjo kubiečius, rūkančius susuktus lapus: buvo tai cigarai. 
Geriausi tabokos gatunkai — iš Kubos, ypatingai cigarai, 
vadinami havaniškais (nuo Kubos sostapilio — Havanos), 
garsūs visame pasaulyje. Už vieną cigarą mokas po pusę 
rublio ir daugiaus. Tabokos iš Kubos kasmet išveža 25 mi- 
lijonus svarų ir 135 milijonus cigarų, visa už kelias dešimtis 
milijonų rublių. Kavos auginimas dabar menkas. Bulbos 
auga taip didelės, jog viena sveria 4-10 svarų. Kiti javai 
taipogi labai dera. Nemint kol Kuba vadinas „Ispanijos 
perlu“, o Kolumbui taip patiko, jog jį skaitė už visų pui- 
kiausį kraštą visame pasaulyje. 

Didieji miestai: Havana (200 tūkst. gyv.). Jos katedroje 
guli kūnas šv. Kristoforo Kolumbo“, atradėjo Kubos ir 
Amerikos, nes jis prieš smertį prašės ten pervežti. Puerto 
Principe ir Santjago. 

Dabartiniai gyventojai, nors ispaniškos kilmės, vienok 
baisiai neapkenčia ispaniečių ir daug jau kartų rūpinos 
išsiveržti iš po jų valdžios. Matyt, dabar turi didesnę viltį 
įsteigti neprigulinčią respubliką, kaip tai padarė Amerikos 
Suvienytos Valstijos, atsiskirdamos nuo Anglijos, ir kitos. 

Amerikiečiai jiems padeda ne dėl to, kad mylėtų, bet kad 
tik įkyrėt nekenčiamai Europai. Kodėl gi amerikiečiai 
neapkenčia Europos? Dėl to, kad jie vaikai išeivių iš Euro- 
pos. Jų bočiams Europoje prastai klojas, nes kad būtų ge- 
rai buvę, būtų sau pasilikę ir romiai darbuotųs dėl kąs- 
nio duonos. Buvo tai žmonės tvirti ir drąsūs, nes kitoki ne- 
būtų drįsę šokti į nežinomą tolimą kraštą. Tokie žmonės 
nėkuomet nedovanoja senajai tėvynei karčios duonos, kurią 
ten valgė, o jei naujame krašte jiems gerai klojas, juo su di- 
desne tulžia mislija apie senąją, Kuri nemokėjo pažinti jų. 
Didžioji dalis amerikiečių gyvuoja misle visiškai atsiskirti 
nuo Europos ir per tat skaudžiausiai nužeminti aną. „Ame- 
rika dėl Amerikos“, — jau seniaus pasakė Monroe“. Amerika 
tatai nori pati sau užtekti ir nė sveikas, nė dėkui kitiems 
nesakyti, nė parduoti, nė pirkti nuo kitų. Žinoma, Ameri- 
kai seksis tą padaryt, nes ten laisvė, nes ten šviesa ir turtai; 
Europai tada bus bizna, kad nebegalės parduoti savo išdar- 
bių į Ameriką. Įsikišimas Amerikos į Kubos karę - tai 
vienas žingsnis tolyn tuo keliu. Štai dėl ko pernykšti nusi- 
davimai svarbūs dėl Europos. 

Pilipinai. Jau tai nesisekė ispaniečiams perniai! Čia su 
kubiečiais negali pabaigti, čia ant Pilypo salų, seniai 
jiems prigulinčių, pasikėlė audra, iš pradžios kaip neno- 
romis, o dabar vaina pilipiniečių su ispaniečiais eina kaip 
priguli vainai, o rasint ir jiems bus taip laiminga kaip 
kubiečiams. 

Būrys salų ir salelių, iš viso apie 1000, esąs į pietrytinį 
kraštą nuo Azijos, turi vieną vardą: Pilypo salos, arba 
Pilipinai, praminti Ispanijos karaliaus Pilypo II vardu. Jas 
atrado garsus keliauninkas Magelanas savo kelionėje aplink 
žemę 1521 m. Ispanijai priguli jau nuo 1570 m. 

Didžiosios salos: Manilija, arba Liuzanas, ir Mindanas. Ant 
Manilijos gyvena apie pusketvirto milijono žmonių, ant 
Mindano — mažiaus, o ant visų - su viršum 6 milijonai. 
Gilumoje salų gyvena kelios dešimtys tūkstančių bemaž 
ko laukinių žmonių, vadinamų negritosais. Jie valkiojas kaip 


- 199 . 


pas mus čigonai, medžioja, žvejoja, turi savo vadus kaip 
karalėlius, nepripažįsta Ispanijos valdžios, nors duoklę 
moka ir turi klausyti. Visi kiti gyventojai — tai atėjūnai, tarp 
kurių ispaniečių tėra tik 2 tūkstančių; europiečių, gimusių 
jau ant salų, yra 5 tūkst., jie vadinas kreolais; kiniečių 80 
tūkst., o kiti — tai vėl mišinys visokių atėjūnų. Nors ispa- 
niečių taip maža tėra, vienok jie valdo salas, užlaiko čia 
činauninkus ir truputį kariūmenės. Čia gyvena katalikų 
arkivyskupas ir vyskupai. 

Ispanija iš Pilipinų gauna mokestis, turi monopolį ta- 
bokos, kaip Rosieja spirito, pošlynas už išvežamus ir atve- 
žamus pirkinius ir mokestis... tik nesijuokite, nuo gaidžių 
kapojimos. Pilipiniečiai neišpasakytai mėgia veizdėties, kaip 
du supykintu gaidžiu kapojas lig kraujo ir lig smerčio. Ei- 
na į lažybas iš daugelio piningų, katras katrą priveiks. Už 
tą tai zabovą Ispanijai reikia mokėti padotką. 

Oras ten labai šiltas. Slėniuose auga puikiausi palmių 
miškai, ant laukų ryžas ir cukrinės lazdos, sodnuose pilna 
visokių vaisių, o ant kalnų auga tamsiai žalias spaigliuotas 
miškas: eglės ir kiti. 

Derli žemė, šiltas oras — tai gerai. Bet ir prasto daug. 
Krūmuose daugybė nuodingų žalčių, azijatiška cholera 
tankiai pasiima kas dešimtą žmogų, šarončiai kaip debesys 
aptamsina dangų, o kur nusileidžia, visa išnaikina. Užtat 
badas neretai atsitinka, o brangumas visko — taipogi tankiai. 
Kad ispaniečiai būtų rūpestingi, daugelio priepuolių galėtų 
išsisaugoti. Bet ispaniečiai, ištižę namie, nemoka ir nerū- 
pinas nieko gero padaryti savo kolonijose. Gana užsiminti 
apie apšvietimą pilipiniečių: dėl 7 milijonų žmonių 
neišeina nė vienas laikraštis. Apšvietimo nė kokio. Užtat 
ten visuomet bėdos ir priepuoliai ir nekantantumas, kurs vis 
prastai Ispanijai pasibaigia. Kitados Ispanija buvo taip plati, 
jog jos karaliai girdavos saulę nesėdant jų Žemėje. Bet 
kąsnis po kąsnį baigia nuo Ispanijos skirties dėl jų nerū- 
pestingumo ir neišminties. 

UŽMIRŠTAS „VARPO“ 
FELJETONAS 


Perniai Nr. 8 „Varpo“ visą feljetono („Tėvynės Varpai“) 
straipsnį užėmė būk tai kritika „Tėvynės Sargo“!; iš tikrųjų 
buvo tai vienas iš tokių pasišnekėjimų, kokius ne kartą 
per aštuonerius metus regėjome ant „Varpo“ lakštų. 

Stebėtinas ir liūdnas daiktas, kad „V.“ visuomet įnirsta, 
kiek tik kartų gauna išvysti dalykus, kvepiančius katali- 
kišku tikėjimu, kaip jaučias įnirsta, išvydęs raudoną dro- 
bule. Tuomet nustoja nuovokos, kuom buvo ketinės užsi- 
imti: kritika ar kitkuo, nes tikėjimiškai tautiški svarstymai 
užima visą laiką. Tą regėjome, jei priminsiu tik paskuti- 
niuosius metus, 1894 m. kritikoje (?) Adomo Jakšto eilių 
„Dainų skrynelė““, tą regėjome kritikoje (?) St. Garnio poe- 
mos „Terp skausmų į garbę“, tą patį bemaž ko, tiktai vis 
aukštesniame laipsnyje, išvydome 1896 m. artikule apie 
„Tėvynės Sargą“. 

Matyt, „Varpui“ ypatingai rūpi kasmet nors vieną kartą 
apie „T.S.“ apreikšti pasauliui savo „tikiu“ tikėjimiškai 
tautiškuose dalykuose dėl paturėjimo savo pasekėjuose tos 
garbingos dvasios, kuri plaukia iš „aukšto“ (7?) socialistiškai 
bedieviško mokslo. Tas „tikiu“ taip aiškus, jog nebepalieka 
nė kokio abejojimo, o vienok, dyvų dyvai, „Varpas“ nėkaip 
nenori prisipažinti prie tikrojo savo vardo, nes neišpasakytai 
pyksta jį išgirdęs. Suduok į stalą, žirklės atsilieps, ištark 
ateušą (netikį, bedievį), „Varpas“ atsilieps ir pritaikins tą 
vardą prie „visų aukštųjų inteligentų“, nors kalba būtų 
buvus visiškai ne apie „visus aukštuosius“. 

Pastarąjį kartą „Tėvynės varpų“ rašėjas 1) mėgino 
apsūdyti „Tėvynės Sargą“, 2) priblazgatijo ant kunigų ir 
3) da kartą apsireiškė mums su savo tikėjimiškai tautiš- 
komis papėdėmis. „Tėvynės Sarge“ lig šiolei niekas stačiai 
„Varpui“ neatsakė, nors pasirodė keletas gerų artikulėlių 
(apie tėvynės meilę, apie liberalus)“, parašytų, matyt, per- 
skaičius „Varpą“. 


- 20. 


AR TEISINGAS „VARPO“ SUDAS 
APIE „TĖVYNĖS SARGĄ“? 


Neteisingas, nes vienpusiškas ir siauras. Kitaip ir negali 
sūdyti žmonės, kurie išvydę veikalą, nežiūri, kas ir kaip 
padaryta, bet visų pirmu klausia: kas padarė? Jei varpinin- 
kas išgirs, jog kunigas, tai jau žinok iš kalno, jog jo veikale 
neras nieko verto vartojimui ir paminėjimui: ba! nė kokios 
logikos! 

„Varpas“, dievai žino, ant ko pasiremdamas, nutarė, jog 
„Tėvynės Sargą“ turėjo pagimdyti taip „V.“ nekenčiama 
„Apžvalga“ „bedavatkaudama“, ir jau steigės atrasti prie ko 
tik galėtų prisikabinti. Penkiuose pirmuosiuose numeriuose 
atrado vos tik vieną artikulėlį, o kitame - neteisingą sakinį, 
ir jau užteko „Varpui“ be apeliacijos nusūdyti „Tėvynės 
Sargą“ ant paniekinimo, atimti jam rimtumą ir šlovę, pa- 
daryti tokiu, nuo kurių jau nebėra ko reikalauti nei atšau- 
kimo klaidžių, nė gana padarymo. Jei „Tėvynės Sargas“, 
anot „Varpo“, pridėjo jam bedievio vardą taip greit, kaip 
greit neavansuoja nė ruskių činauninkai, tai iš savo pusės 
„Varpas“ teikės da greičiaus nudrėksti „T. S.“ šlovę, tas 
„Varpas“, arba, teisingiaus, tas „Tėvynės Varpų“ rašėjas, 
kurs taip balsiai ir dažnai skambino apie galutiną „dorišką“ 
laikraščių bankrutavimą. Užtat nebūtų jis vertas nė atsa- 
kymo. Ale mes, „Varpo“ taku neidami, neužmesime jam vi- 
sam galutino bankrutavimo, nors nemažą prakę turėtumė- 
me; tą galėtumėme padaryti tiktai tūliems, nedaugeliui, nuo 
kurių pripratome laukti tulžyje ir seilėse mirkytos plūks- 
nos. Teryžties! Rasint tą daro nenoroms, iš organiško pa- 
linkimo prie pykčiavimų ant visko, kas tik pasipainioja. 
Tokių ginčai neišgydys, nes reikalauja kitokio daktaro. 

Taigi netiesa, kad „Tėvynės Sargą“ būtų gimdžiusi „Ap- 
žvalga“. Ne „Ap.“, bet kitkas gimdė su gerais norais, tankiai 
išreikštais, o vienok teisingo (?) sūdžios iš „Varpo“ neiš- 
vystais ir po kojų pamintais. Tiesa, išgirdę apie netvirtą 

„Apžvalgos“ stovį iš priežasties atsitolinimo buvusiojo 
redaktoriaus, išreiškėme, jei „Ap.“ nustotų išėjus, geidimą 
priimti į savo tarpą porą jos sandarbininkų, bet tas mums 
visgi nenustojo išėjus per visus 


1 


tada nepavyko, nes „Apž. 
metus. 

„T.S.“ turinys, kad ir atmestum aukščiaus paminėtu du 
artikulu (Nr. 2 ir 4), privariusiu „Varpą“ prie taip didelio 
susigriaužimo, aiškiai liudijo, jog uždėtojai darbavos iš 
tikrųjų, o kiek vargo ir sunkybės turėjo pakelti iš pradžios, 
tai lengva suprasti. Jei „Varpui“ būtų buvę galvoje „rimti 
draugai“, būtų jis nedovanojęs ydų, būtų drąsiai, bet 
mandagiai jas išmetinėjęs, už ką jaunas draugas būtų tik 
dėkingu buvęs, ale visgi būtų padrąsinęs eiti toliau, keliu, 
kaip jam regis, tiesesniu; tuo farpu ir seniaus regėjome, ir 
dabar regime, jog „Varpui“ galvoje užmušti kožną mislies 
ir darbo apsireiškimą, kas tik atsitinka už rato, sau užbrėž- 
to, užmušti išjuokimu, užmušti ir užkirsti kelią literatū- 
riškiems veikalams per vienpusišką anų apsvarstymą. Tą 
turime priimti dėl žinios. 

Toliaus, netiesa, kad „Tėvynės Sargas“ svietišką mokslą 
nori „dergti“ (tas žodis Žemaičiuose turi taip bjaurią pras- 
mę, jog priderėtų nustoti aną vartojus raštuose). Ne! gryno 
mokslo, kurs mums neša tikrą, sveiką apšvietimą, „Tėvy- 
nės Sargas“ nėkuomet nedrįso ir nedrįs žeminti, o jei kalba 
apie kokias mokslo ydas arba neatitinkantį gero mokslo 
suvartojimą, nenusideda prieš teisybę, nes pasaulyje tobulų 
daiktų nėra, viskas turi savo prastąją, antrą pusę (turi ją 
ir „Varpas“, ir jo pasekėjai, nors taip nepriliečiami). „Tėv. 
Sargas“ šviesos geidauja saviesiems beveik ant kožno pus- 
lapio, žinoma, šviesos nepraleistos per nudažytą „Varpo“ 
stiklelį, o augimas „Sargo“ vis didyn (šįmet jau jis bus du- 
kart didesnis už „Varpą“) duoda skaitytojams viltį, jog jame 
kaskart daugiaus ras pamokinančių ir apšviečiančių da- 
lykų. „Sargas“ gresia jaunuomenę ne nuo naudingo, bet nuo 
nuodingo mokslo, kurs pažemina tėvų papročius, ištuština 
širdis ir skaldo viengenčius į du neprietelišku būriu. Tai 

yra mūsų nelaimė, o nelaimei užbėgti už akių priguli 
kožnam šlovingam. 

Neteisingai „Varpas“ parėmė tautišką „T. Sargo“ pamatą 
ant straipsnio p. Kuronėlio (Nr. 2). Garbingas mūsų san- 
darbininkas parašė keletą žodžių lietuviams, kad jie 
atmintų, jog, bekariaudami už tėvyniškus dalykus, neapseis 
be karės ir už tikėjimiškus; apačioje gi, ištraukoje, priminė 
trijose eilelėse „Varpo“ Nr. 17, kuriame feljetonistas išsikišė, 
nelyginant kaip Pilyps iš kanapių, su išjuokimu čysčiaus, 
Šv. Rašto, kunigiškų maldų, dalykų, brangių kožnam ti- 
kinčiam. Pašaukė tikinčius lietuvius veizdėti, kad „tasai 
(netikinčių) sujudimas neatneštų nieko blogo nė šv. mūsų 
tikėjimui, nė pačiai Lietuvai“. „Šarvavimas“, anot „Varpo“, 
reikalingas ir niekur nejuokingas: kaip katalikystė kariavo 
už krikščioniškas tiesas per 19 amžių, taip likta jai kariauti 
lig galo. 

Kariavimas už tikėjimo tiesas niekaip neardo tautiškų 
tiesų. Mūsų bažnyčia yra katalikiška, visur esanti, dėl visų 
tautų, visas lygiai globoja, da nė nuo vienos nepareikalavo 
išsižadėjimo tautystės, ir „Varpas“ veltuo apreiškia tokį 
pareikalavimą galimu. Ne! to niekados nebuvo ir nebus, 
anaiptol, katalikystė niekam neužgina prigulėti prie savo 
giminės, užsiimti jos reikalais, padėti ir galvą už juos, 
niekados tokių žmonių, neskriaudžiančių katalikystės, 
neiškeikė, juos vadina karžygiais ir laimina. Katalikystė tada 
tautiškumui nepriešinga; jeigut gi kieno vaidintuvėje pasi- 
rodytų kitaip ir pradėtų ją persekioti, žinoma, gintųs ir 
steigtųs priveikti, bet visgi ne patriotus, tiktai savo asabiš- 
kus priešus. 

P. Kuronėlis turėjo mislyje vien tik tą karę, tautystės nė 
lieste neužlietė, dėl to jo artikulėlis yra neišsemąs dalyko 
ir niekaip negali būti „dorišku „T. Sargo“ tautiškumo pa- 
matu“. Jis yra pamatu katalikiškumo, ne tautiškumo. „T. 
Sargas“, kariaudamas su katalikystės neprieteliais, gali 
vienkart būti ir patriotišku ir tikrai tą sau užsidėjo. Visas 
tada „Varpo“ šnekesys net per visą puslapį yra šūviu į 

orą: p. Kuronėlis kalba apie viena, o „Varpas“ — apie kita. 
Ant galo feljetonistas apvainikavo savo artikulą žodžiais, 
kurie turėjo būti dideliu užmetimu kunigams: „Kunigų 
darbai turi tvirtumą tik tol, kol dirba svietiški inteligen- 
tai“; vienok tie žodžiai iš tikro nieko neužmeta. Kunigų 
„darbai“ turėjo gal tvirtumą ir be svietiškų Lietuvos in- 
teligentų, jei per 19 amžių išbuvo; jų darbai turi tvirtu- 
mą, nes išbus lig galo sau paskirtoje vagoje. Reikia žinoti, 
kad kunigai įšvenčiami ne dėl literatūriško darbo, bet kad 
skelbtų pasauliui Dievo valią ir trauktų brolius prie 
sutikimo su ja. Koks yr reikalas, toks ir darbas: darbuojas 
spaviednyčiose, darbuojas sakyklose, griebias ir už plūks- 
nos, jei dalykai to reikalauja, kaip kareivis visur užeina, 
išvysta neprietelių. Jei sąžiniškai išpildytų kunigai savo 
pareigas, tai jau galėtų turėti romią sąžinę prieš Dievą, 
prieš visuomenę, kuriai atsidavė ypatingai tarnauti, na ir... 
prieš „Varpą“, nes išpildytų, kas jiems priguli ex justitia 
(iš teisybės). Šiandien ir visuomet vienok regime ir regė- 
jome, jog dvasiški, turintys atsakančias dovanas, griebias 
ir už kitokių mokslų, ir už literatūros. Viduramžyje vieni 
dvasiški buvo varytojais mokslų ir literatūros, o ir šian- 
dieną, atvertęs lapus kokios nori literatūros, tarp garsiųjų 
vyrų atrasi ir dvasiškus ne mažame skaitliuje. Kunigams 
nėkaip negal paturėti už piktą jų atsitraukimą nuo kitų 
užsiėmimų dėl išpildymo savo pašaukimo pareigų. 
Teisingai, nors bjauriai (taip bjauriai, kaip retai temoka 
ir Amerikos „progresyviški“ laikraščiai), „Varpas“ nurodė, 
jog vienoje vietoje p. Aukupaičio artikulo? (Nr. 4, p. 9) nė- 
ra konsekvencijos. P. Aukupaitis, kalbėdamas apie mūsų 
jaunuomenę, kuri tankiai per paleistuvavimą (to juk po 
puodu nepavoši!) nustoja gražių jausmų, nepabaigė savo 
sakinio, ar sustatytojas litarų kelius žodžius praleidė, gana 
to, jog sumezgimas to sakinio žodžiais „ir taip“ su tolesniu 
sakiniu „pasijuto pilni jausmų savo tėvyniškumo“, yr nė 
šioks, nė toks. Iš pirmojo antra konsekvencija negali iš- 
plaukti, tą mes drąsiai atšaukiame, nes to reikalauja 

teisybė, o ne atžvilgis, ar „Varpas“ reikalaus, ar ne. „Piktos 
valios“ žmonėmis, kaip iš kalno mus „Varpas“ apšaukė, 
mes nebuvome ir nenorime būti ir su visais geistumėme 
susitaikinti vardan tautiškos idėjos, neapleisdami savo pa- 
šaukimo pareigų. 

Perpus teisiugas pasergėjimas apie prasmę žodžio „su- 
laikyti“. Mūsų kalboje daug yra žodžių, kurie ne visur tą 
patį reiškia, o jauna mūsų literatūra da nepasakė paskuti- 
nio žodžio, kokioje prasmėje reikia vartoti žodžius. Žodis 
„laikyti“ pas aukštaičius rytiečius reiškia „zachowywač“ 
(laikyk piningus dėl senatvės; viso svieto gaspadinė! kaip ji 
moka sūrius, sviestą sulaikyti! suprask: conservare), 0 žo- 
džiui „trzymač“, „zatrzymywač“ atsako - „turėti“ (turėk 
dantis sukandęs!, suturėk arklius!). Tuo tarpu apie Nemu- 
ną tie žodžiai yra antraip vartojami. Kad nedarytų keblumo 
niekam, žodį „sulaikyti“ užmainome žodžiu „užlaikyti“, 
kurs tarsi visur vienodai vartojamas. Tegu bus daugiau da 
vienu paveikslu, jog visa, kas panašu į tiesą, mes priimsi- 
me neklausdami, „kas tą pasakė, kas tą padarė?“ 


KA „T.SARGAS“ VADINA 
BEDIEVIAIS, NETIKIAIS? 


„Varpas“ rašo: „Kas tai yra bedievis? ir katrą žmogų 
galima su gryna sąžine pavadinti bedieviu, o katrą ne — 
sunku būtų „T. Sargui“ atsakyti, nes tame dalyke jo išma- 
nymas tikrai toli nesiekia. Vienok kaipo „Apžvalgos“ 
paveldėtojas tą vardą bedievių paliko apskritai visiems 
aukštesniems inteligentams“. 

„Tėv. Sargo“ išmanymas siekia taip tol, kad galėtų 
pasakyti, ką jis vadina netikiais, bedieviais. Visų pirmu 

„T. S.“ nėkuomet tuo vardu nevadina „apskritai visų 
aukštesnių inteligentų“, nes tankiai apsilenktų su teisybe: 
ir tarp inteligentų, Dievui dėkui, randame žmones tikin- 
čius, ba! dievobaimingus, kaip Lietuvoje, taip ir kitur 
Europoje. Netikite — paskaitykite apie katalikiškus univer- 
sitetus ir draugystes: ten atrasite žmones su ženklais ir 
aukšto mokslo, ir aukštos kilmės. Tiesa, žodis „bedievis“ 
tikroje ir pilnoje savo prasmėje nedera nė prie vieno Žmo- 
gaus, tikrų bedievių pasaulyje nėra nė tarp apšviestų, nė 
tarp laukinių, niekas negali išmesti iš savo širdies numa- 
nymo, jog yra aukščiausi tobula Esybė. Nė koks galvočius, 
pasiekęs pačią viršūnę mokslų, negali išrodyti, jog tokios 
Esybės nėra; visiems filosofiškiems mokslams trūksta pa- 
starojo ryšio, pirmosios priežasties, pirmojo judintojo. Di- 
džiausis genijus ir didžiausis „bedievis“ buvo prancūzas 
Voltaire!, o vienok sakydavo savo prieteliams, besigirian- 
tiems žiną, jog amžino gyvenimo nėra: „Laimingi, aš to 
da nesupratau!“ Teoretiškų tada ateušų, arba bedievių, 
nėra. Paprastai bedieviais vadinas tie, kuriems geistina, kad 
Dievo nebūtų. Tokių yra du skyriu: prie vieno priguli 
visoki pasileidėliai, nustoję sąžinės. Kožname miestelyje 
rasis du trys tokie. Paprastai jie sėdi karčemose ir laukia 
arba ieško „nuskriaustųjų“, idant už gerą porciją degti- 
nės pasirūpintų atrasti tiesą. Jie visiems pažįstami, moka 
gražiai rašyti prašymus vienkart ir vienai, ir antrai pusei 
ir abiem ieškoti neabejotinos tiesos. Kada kakta įkaista, 
proto atsiranda da daugiaus, pradeda bliužnyti, šaukti ant 
savo galvos visus perkūnus, jei Dievas yra; kadangi perkū- 
nas netrenkia - ženklas visiems, jog Dievo nėra. Žmonės 
paprastai sako: neturi Dievo, neturi sąžinės, kuriems meilė 
artimo nepažįstama, kurie, kur tik pasisuks, ten supins, 
neapkantą pakels, ramumą ant ilgų metų atims, kurie 
nustojo aukštesnių jausmų, kurių širdis nebesukruta 
padarius ar išvydus žmonių skriaudą. Tokie maždaug 
atsiranda kožnoje luomoje ir verti ne tiktai persekiojimo 
„T. Sarge“, bet verti kartuvių. Prie antrojo skyriaus priguli 

kartais labai dori ir net šlovės verti, bet apakę vienpusišku 
mokslu. Kiek tai mokymų saviškai kožną amžių slinksta 
į užmiršimą, o šviežiai apgarsintas, nors ant trumpo 
laiko, pagavo daug jaunimo, pasiruošusio jauname savo 
užsidegime visa pašvensti dėl platinimo to mokslo. Kartais 
toks karščiavimas privaro prie to, už ką lygiai kartuvės 
paskirtos. Paprastai pagal tokių mokslų žmogus gali 
dailiai apseiti ir be Dievo, ir be pildymo Jo valios, kartais 
gi stačiai priešinas Jam. Taigi, tokie priešingo krikščionys- 
tei mokslo išpažintojai, ar turės savo širdyje baimę Dievo, 
ar ne, ar pripažins savo dvasioje Dievo buvimą, ar ne, vis 
tiek vadinas bedieviais, nes darbais savo darodo, jog lygiai 
bus Dievas, lygiai nebus, jiems vis tiek, kas da blogiaus — 
negalėdami suderinti savo mokslo su krikščionišku, kart- 
kartėmis steigias tai aštriai ir staigu išardyti pastarąjį, tai 
iš lengvo pešiodami, išjuokdami, niekindami susilpninti, 
idant veikiaus viršų gautų. Tokiais yra taip vadinami 
socialistai su anarchistais, liberalai, pozityvistai ir daugybė 
kitokių. 

Prie aštriųjų priguli garsus mūsų viengentis, sugabus 
ir mokytas Jonas Šliūpas, tiek jau laiko veltuo apaštalaująs 
su keletu savo pasekėjų ir žodžiais, ir raštais. Per jo rūpestį 
turime kupetą kningelių ir laikraščių, kasmet gimstančių 
ir mirštančių, kurių nė į rankas negal paimti ne vien dėl 
baisaus mokslo, kaip ir dėl bjauriausios kalbos, kokios ne- 
atrastume nė kokiuose kitų tautų raštuose. Prie neaštrių 
priguli „Varpas“, da mažiaus „Ūkininkas““ ir jų pasekėjai 
(kitose aplinkybėse gal ir jie būtų aštriai priešingi dieviš- 
kam surėdymui pasaulio, bet dabar šiek tiek susituri, at- 
mindami, jog Lietuvoje tokiems da mažiaus vietos kaip 
Amerikoje, užtat iš lengvo steigias prigatavoti, palenkti prie 
savo nuomonių). 

Veltuo „Varpas“ ginas prieš bedievio vardą, apvilkda- 
mas kitiems akis; jis, gird, „niekad neužsiminęs apie 
nereikalingumą tikėjimo“, negarsinęs „nė kokių teorijų, 
užginančių esybę Dievo“. Veltuo, nes pats tuojaus išsi- 

duoda, kaip tai: „nelaikąs už sinonimus (tą patį reiš- 
kiąs) Dievo, tikėjimo, popiežių, kunigų, bažnyčios“. 
Nelaikyti gi tų dalykų už tą patį yra: apie Dievą tylėti, 
popiežiui nepripažinti sprendžiančios valdžios tikėjimo ir 
doros dalykuose, purvinti ir žeminti bjaurių bjauriausiai 
bažnyčios tarnus ir visaip išvardyti dievobaimingus. Visa 
tai darydamas „Varpas“ visgi nori būti skaitliuje tikin- 
čiųjų. Krikščionys tiki išmokę doros nuo Dievo (pirma 
Tėvo, paskui Sūnaus ir Dvasios), nuo senųjų padavimą 
priėmė ir jaunesniesiems paduoda Bažnyčia per savo 
aukštesnius ir žemesnius tarnus. Jei tada Dievas, Bažny- 
čia, jų tarnai ir ne sinonimai, tai visgi taip ankštai susi- 
jungę, jog, daliai skriaudą padarius, padarai čielybei. Iš- 
juokti krikščioniją ir garbinti Kristų, purvinti Bažnyčios 
tarnus ir geisti, kad žmonės visgi doros išmoktų, — tai 
vis dalykai nesuderinami. Žmonės doros turi mokyties; 
kito gi šaltenio nėr, kaip tik bažnyčios sakykla ir spa- 
viednyčia; kam gi tada mėšluoti tą, be ko negal apseiti? 
Ar naudą, ar blėdę padarys tas mėšlavimas be perstogės, 
ką „Varpas“ užsakė „ne kartą“ darysiąs. Man regis, aiš- 
ku, jog, nepriskaitant varpininkų prie pirmojo pasileidėlio 
skyriaus, tikrai užsipelnė vardą „netikių“ ir praktikoje - 
„bedievių“. 

Nėr ko čia pykti, geriaus susiturėti su apsireiškimu 
pasauliui su vodingomis kitiems nuomonėmis, platinti tikrą 
naudingą mokslą; dabartini priešai tada maloniai sujungs 
savo galias. Tada nesteigsis nė „kišti“ jiems tikėjimą: jis pats 
ateis, Dievui apšviečiant. 

Noroms nenoroms reikia mums aplenkti savo darbuose 
dalykus, apie kuriuos nesutariame, nes ginčai ir veltuo, ir 
laiką atima, ir perskelia mus, o per tat ir susilpnina. Tuo 
tarpu tikras abiejų pusių neprietelius — maskolis to tik ir 
tegeidžia, pagaliaus, kad mokėtų, tai pats vestų į nesuta- 
rimą. Tai vis dalykai svarbūs, ir aš viliuos prie anų pagrį- 
šiąs. 

AR ANT GERO IŠEIS LEIDIMAS 
SPAUDINTI VIENAS 
MALDAKNINGES? 


Vardą plačios lietuvių giminės valdytojai išbrėžė iš 
savo atminties ir iš dokumentų, ale plūksnos galia per 
maža, kad galėtų išnaikinti lietuvius ir iš pasaulio. Neskai- 
tant lietuvių Vilniaus, Gardino, o šiek tiek ir Kauno guber- 
nijų, kurie, nenumanydami, svetimų gaivalų spiriami, arba 
tyčiomis, per peiktiną, nesvietiškai paiką ir juokingą „pa- 
naberiją“ suteršė savo kalbą, primaišydami prie jos sve- 
timąsias, ir pasidarė niekur kitur nerandamą lietuviškai- 
lenkiškai-baltrusišką mišinį, tai visgi atrasime su viršum 
du milijonu lietuvių, kurių prigimta tėvyniška, lig šiol na- 
mie vartojama kalba yra gryna lietuviška. Išblyškimas, jei 
taip pasakysiu, nustojimas nuo savęs dažyvės lietuvių pa- 
kraščiuose tik apskritino, padarė juo aiškesniu skirtingu- 
mą lietuvių, susimetusių į vieną, neperstotą kupetą ant 
Kauno, Vilniaus ir Suvalkų gubernijos ploto; čia lietuviai 
namie, čia svetimųjų maža, čia jų kalbą jei gadina, tai tik 
valsčiai, čia užtat mažkas temoka šiaip ne taip švepliuoti, 
o da mažiaus skaityti svetima kalba. 

Tuo tarpu savo kningas, spaudintas savo lietuviškai-lo- 
tyniškomis litaromis, moka skaityti be mažko visi lietuviai, 
neišskiriant nė moterų, nė vaikų mokslo metuose. Nemokėti 
skaityti nors maldakningės tai jau didelė nešlovė; bažny- 
čioje tokia mergelė nedrįs atsistoti aiškioje vietoje, bet 
bruksis kur į kerčią. Toks tatai dabar padėjimas. Jis aiškiai 
parodo, jog Lietuvos generalgubernatorius, nelemtos atmin- 
ties Muravjovas, ir zdraica judošius profesorius Mikuckis", 
užgrėsdami lietuvišką spaudą lotyniškomis litaromis, ap- 
siriko: nemokančių skaityti ne tik nepasidaugino, bet be 
mažko suvisu išnyko, o netol laikas, kad ir iš tiesų visiškai 
išnyks. Kožnas gali pasergėti tą labai lengvai, tegu! tik 
užeina į pirmąją lietuvišką bažnyčią; iš šimto esančiųjų 

rasint prie 5-6 neparegėsi mandagios, gražiai aptaisytos 
kningelės, žinoma, lietuviškos, už sienos spaudintos. 

Nepažįstąs gyvenimo būdo vietinių gyveniojų nema- 
žai nusistebės: kaipgi visi tie milijonai lietuvių, dažnai 
gyvenančių už 50-80 mylių nuo sienos (gronyčios), už- 
tektinai aprūpinami maldakningėmis, nors pardavėjai taip 
persekiojami viduje krašto, taip sergiami į tris eiles susta- 
tytų pasienio sargų su šunimis? Jo pasistebėjimas ne be 
pamato: aprūpinimas iš tiesų sujungtas su taip didelėmis 
periškadomis, jog anas priveikti gali tik taip didelės sylos, 
kaip tikėjimiškas prisirišimas ir ... piningai. 

Lietuvis Dievą garbina maldomis, giesmėmis, apmisliji- 
mais apie Dievo mylistas, apie Jėzaus Kristaus gyvenimą ir 
sakramentus; vis tai atranda maldakningėje; maldakningę 
laiko už tą patį su maldomis, - štai dėl ko lietuvis prie 
maldakningės taip prisirišęs, štai dėl ko skaito ją už 
šventą daiktą. Aprūpinti ką maldakninge yra Dievui 
malonum, žmogui išganingu darbu, nes taip platinas Dievo 
garbė, išduoti policijai pardavėją — šventybvagystė, kurią 
padaryti iš atmonijimo drįsta tik išnykėlis žmogus; nuo- 
pelnai iš aprūpinimo neturinčiųjų maldakningėmis auga 
su datyrimu juo didesnių periškadų, — štai dėl ko lietuvis 
maskolių gresiamo platinimo lietuviškųjų kningų neskaito 
už nusidėjimą. 

Antra syla, prieš kurią turi policija nuleisti rankas ir 
prisipažinti, jog visi jos rūpesčiai ir budėjimas ant nieko 
išeina, tai — piningai. Lietuvis pirkėjas nedera (nelygsta), 
moka du tris kartus tiek, kiek iš tikro verta. Pardavėjui tada 
ne kas pražudyti ilgoje kelionėje pusę savo nešulio, nes 
antrą pusę pardavęs, da išeis ant savo. Dešimtis tūkstan- 
čių kningų suima sargai pasienyje, o policija viduje krašto 
ir supleškina ant ugnies, bet šimtai tūkstančių pasklysta. 
Ne viena dešimtis platintojų paklius į maskolių nagus, 
gaus štrapą, kalinį ir išsiuntimą į kitą guberniją, bet jų 
vietą užima kiti, ir šventam lietuvių reikalavimui padarys 
gana, kningas išdalys į rankas. 


-211- 


Kninga - į rankas, baimė — šalin! Jau kožnas aikštėje 
nešas į bažnyčią, aikštėje laiko namie. Valdžiai nėr kurį 
griebti, nes visi tokie pat kaltininkai. Iš tiesų valdžia liaujas 
persekiojus, kad kningos tampa jau išdalytos, tik visgi 
neiškenčia; jei uriadninkas, atkeršydamas kam, užstos jam 
kelią, atims nors vieną kningelę ir sustatys protokolą, tai 
valdžia patrauks „kaltininką“ (lietuvį, ne uriadninką, nors 
pastarasis čia kaltesnis) į pavietą atsėdėtų, palikdama 
tūkstančius gerai jai žinomųjų tokių pat „kaltininkų“ 
ramiai namie sėdėti. Ar čia yr logika? 

Iš aukščiaus pasakyto aišku: 1) jog turėjimas maldaknin- 
gių yra lietuviams svarbiausiu reikalų; 2) jog visi stengias 
jam gana padaryti niekur nemislydami, kaip tai maskoliai 
nori, jog tai koks nusidėjimas; 3) jog pati valdžia lietuvius 
toje nuomonėje tvirtina, tai persekiodama, tai vėl kęsdama 
tuos pačius žmones, ko niekados nepadarytų, jei pati iš 
tikro laikytų juos už kaltininkus, nusidėjėlius; 4) jog mas- 
koliai iš persekiojimo nė kokių geidžiamų vaisių nesulau- 
kia, o lietuvius apsunkina — priverčia nevertai mokėti, iš- 
duoti be reikalo daugybę piningų, nuolat remties su poli- 
cija, išmokina juos slapstyties nuo valdžios, vienu žodžiu 
sakant, gimdo nesutikimus tarp valdomųjų ir valdytojų. 

(Daugelį iš aukščiaus pasakyto reiktų pritaikinti ir prie 
kalendorių; ir jie kožnam būtinai reikalingi, ir juos už viską 
stengias lietuviai įgyti.) 

Platinimas kningų ilgainiuo ne tik nenustos, bet vis di- 
dinsis, policija vis mažiaus suims, nes žmonės išgudrės, vis 
labiaus pažins savo gera, o išdavėjus-judošius mokės pri- 
derančiai nubausti. 

Maldakningės ir kalendoriai tada yra dėl maskolių 
„piktu“ neprašalinamu priepuolių, nuo kurio negal apsisau- 
goti; tai argi ne geriau būtų leisti spaudinti jas čia pat, 
parodant, jog valdžia lenkia (šenavoja) šventus Žmogaus 
reikalavimus? 

Taip maždaug samprotavo vienas, paduodamas prašymą 
į Glavnoje upravleniję po delam pečati, kad leisių jam iš- 

duoti lietuvišką maldakningę šiapus sienos*, stengdama- 
sis išrodyti, jog gana padarymas teisingiems lietuvių reika- 
lavimams atneš naudą ir pačiai valdžiai. Iš tikro, jei val- 
džia būtų nors vieną kartą rimtai prisiveizdėjus padėjimui 
lietuviškųjų dalykų, jau būtų seniai supratusi savo naudą 
ir leidus mums spaudą. Aš nėmaž neabejoju, jog toks su- 
pratimas neužilgo ateis; spauda kaip spauda - jos galės da 
ilgai mums negrąžinti, ale maldakninges ir kalendorius — 
veikiai; a! eina garsas, jog toks daleidimas jau esąs duotas. 

Ne pro šalį tada būtų apsvarsčius laikraščiuose, ką mes 
per tą laimime, ką prakišame ir ko daugiaus? Jei mažiaus 
laimime, kaip prakišame, tai ar verta naudoties iš to dalei- 
dimo, ar nepalikti dalykus, kaip yr, ir laukti, kol nesugrą- 
žins mums platesnės spaudos? Da kartą pasakau, kad pra- 
šinėti reikia, ar norėsime pasinaudoti iš gautų daleidimų, 
ar ne. Vis tai liudys, jog mes gyvi, jog mums rūpi savo da- 
lykai, jog jų reikalingumą jaučiame. 

Neužginama tiesa, jog visą beveik Lietuvą išmokino 
skaityti ne „Varpas“, ne „Ūkininkas“, ne „Apžvalga“, ne 
„inteligentai“, ale — maldakningė. Istorijoje mūsų civilizaci- 
jos „Aukso Altorius“ kun. Kazimiero Prialgauskio“ iš pra- 
džios šio amžiaus, vėlesnė „Davatkų Kninga“ vyskupo 
Valančauskio* ir keletas ankstyvesnių užims šlovingą 
vietą, nors pirmasis jų tikslas buvo ne lavinimas proto ir 
kalbos, bet tik Dievo garbė. Ką jos galėjo daryti šiose sun- 
kiose aplinkybėse, tą galės ir toliaus daryti; jos paturės mo- 
kėjimą lietuviškai skaityti plačiausiame sviete, tamsiau- 
siuose užkampiuose, kame nėkuomet nėr girdėję apie ko- 
kius laikraščius, nes žmonės be maldakningių nebeapseina, 
Oo prūsai paskutinį laiką suteikia jas gana pigiai (aptaisytą 
ir apkaustytą kningą nuo 900 pusių už aštuonius auksi- 
nus). Reikalingumas maldakningių aiškus, ale iškovojimas 
daleidimo spaudinti jas šiapus sienos nėra da nebepriken- 


* Perniai ir buvau padavęs skaitytojams tris pavyzdžius samprotavimo 
leidžiant prašymus pas ciesorių“. Čia, leidžiant į Gl upr., kas moka 
Mmaskoliškai, galės šį tą pasiimti, sustatydamas prašymus. Apie prašymų 
leidimą visur, kur tik išmanote, prašome neužmiršti. Jūsų balsai svarbūs. 

čiamai reikalingu; lietuviai be mažko aprūpinami ir be to; 
neužginamos kningelės tik tiek tepadarytų, jog tektų į na- 
gus tiems lietuviams, kurie atsiskyrė nuo didžiosios krūvos 
savųjų ir apsirinko sau vietą tolimesniose Rosiejos guber- 
nijose, ypatingai Mogiliavo, Vitebsko ir kitur. Negaudami 
lietuviškų kningų jie perka lenkiškas ir gadina savo kalbą. 
Ant pigumo mes mažką išgrajytumėme. 

Gerai gauti kokį palengvinimą, kokį daleidimą; būtų 
jis ženklu, jog valdžia krypsta į mūsų šalį; ale gavus ro- 
dyčio apsidžiaugti, paskui suvyturti ir rūpestingai paslėpti; 
jis nesupelės, tą pačią sylą turės po metų ir antrų; nepulti 
su visomis keturiomis spaudinti. Maskolis suteiks mums 
reikalaujamą tiesą tiktai tada, kad bus priverstas arba ma- 
tys neabejotiną savo naudą. Įspėk tu, žmogau, iš katros 
priežasties suteiks mums leidimą vienų tik maldakningių! 
Greičiaus, kad iš antrosios priežasties. Man vis regis, jog 
tai gudrystė gyventojų plačiųjų Amerikos pievų. Žolei 
i5džiūvus, kad prasideda kame gaisras, liepsna su baisum 
pleškėjimu pradeda eiti tolyn, baidydama sudeginimu di- 
delio ploto, tai reikią uždegti pievą, užbėgus priešais, ir 
paleisti liepsną prieš liepsną. 

Plati, aukšta liepsna, užsidegusi Tilžėje, eina vis tolyn ir 
platyn po Lietuvos žemę. Kad ji kaitintų širdis ir protą 
vien tik lietuvių, bepigu būtų; ant maskolių nelaimės, 
kaitindama lietuvius, svilina akis ir barzdą maskoliams. Lie- 
tuviškus raštus jie taip ir dalija: į svilinančius jiems barzdą 
(„protivopravitelstvennyje“) ir nesvilinančius. Prie pirmųjų 
priguli: laikraščiai, kalendoriai ir šiaip jau politiškos 
brošiūrėlės, prie antrųjų — maldakningės ir kitos religiškos 
kningutės. Antrųjų nė neima, kad bekratydami atranda pas 
žmogų; ale nelaimė jam, jei atrastų pirmąsias, nors vienui 
vieną laikraščio numerėlį! Tegul sau nebūtų jame nieko 
„protivopravitelstvennago“, ir tai bus už tokį paskaitytas: 
„Sama žurnalnaja forma govorit za sebia““, - išsitarė vienas 
„GAejatelis“. Svilinančios už vis praktiškesnės pakišimui į 
panosį apsnūdusiems lietuviams, kaip taboka dėl pažadi- 

nimo, ale pardavėjams kningų jos neduoda nė kokio pelno 
arba labai mažą teduoda, dėl to tai gabena jas ne vienas 
pačias, bet vis su nesvilinančiomis, turinčiomis užmokėti 
už kelionę. Jei niekas neneš maldakningių — neturėsime 
laikraščių arba turėsime, kaip tai sakant, tiktai „dėl lie- 
karstų“. Jei maskoliai tą suprastų, tai seniai jau būtų 
paleidę liepsną prieš liepsną — būtų išspaudinę malda- 
kninges ir paskleidę po Lietuvą, kad niekam nereiktų eiti 
į užsienį ir iš ten su „geromis“ kningomis gabenti „piktas“. 
O rasint tą jau suprato ir leidė? Regis, aišku, jog su spau- 
dinimu maldakningių Maskolijoje reikia susiturėti, neper- 
kertant kelio laikraščiams! 

Leidimas spaudinti kalendorius, kad ir tuos vienus, 
žiūrint iš patriotiškos pusės, mums daug geistinesnis. Kokią 
blėdę jie padarytų? Panaikintų užrubežinius kalendorius 
su aštriais svilinančiais priedais, bet užstotų juos savo nors 
ir nesvilinančiais, tai visgi pamokinančiais, apšviečiančiais 
priedais, o ko jiems netektų, tai užrubežiniai laikraščiai 
pridurtų. Jeigut gi leistų išduoti tik be priedų, kaip tai 
buvo pažadėję p. Liaugminui“, tai neverta nė terlioties! Už- 
kirtę kitiems kelią, patys nė kokios naudos neatneštų; 
šventes ir šventuosius lietuviai atranda kožnoje kningelėje, 
o spėjimams apie orą ir jie nebetiki. 


KAREIVIAI IR ATSKALŪNAI. 
KAS KALTAS? 


1892 m. apšvietimo ministras, prikalbėtas, žinoma, mūsų 
krašto apruskintojų ir rūpestingų Sviateišo sinodo (aukš- 
tosios pravoslaviškos kanceliarijos) tarnų, davė mokslo 
aprinkiams (učebnyj okrug) paliepimą, kad mokytiniai, 
susirinkdami iš ryto į mokslą, kalbėtų rytmetinius poterius 
visi kartu, vienoje vietoje. Tose mokyklose, kur didžiausi 

dalis buvo maskolaičių, paliepimas buvo išpildytas, ale 
Vilniaus aprinkyje pasipriešino tam paliepimui katalikų 
kapelionai, arba mokytojai tikėjimo, nes katalikų tikėjimas 
užgina saviesiems melsties draug su išpažintojais kitų 
tikėjimų; keletas kunigų už tat nukentėjo, ale rytmetines 
maldas visgi tik pravoslauni tekalba, katalikai gi teatkalba 
trumpą, nuo senesnio laiko užsilikusią maskolišką mal- 
delę prieš mokslą (Rygos aprinkyje jos vietoje kalba 
lotynišką, pasilikusią nuo vokiškų laisvų laikų). Rygos 
aprinkis po savim turi didžiausį mišinį visokių giminių 
(tautų) ir tikėjimų (religijų). Aprinkio perdėtiniai lig šiol 
nelabai rūpinos apie maskolinimą ir pravoslavinimą krašto, 
užtat nesiskubino išpildyti tą paliepimą, kurs tada išgulėjo 
sau lig pradžios šių 1896-7 metų (lig rudenio). Drįstu 
spėti, jog prie palikimo ministro paliepimo pastalėje prisidėjo 
baimė tokio pat pasipriešinimo, kokį sutiko Vilniaus aprin- 
kyje. Paleisdams tada po 4 metų tylėjimo, aprinkio globėjas 
(popečitel) suminkštino paliepimą, išliuosuodamas liuteriš- 
kus vokiečius ir latvius, kuriems priguli visas Rygos aprin- 
kio kraštas. Padėkavojant tam, vokiečiai galėjo sau melsties 
vokiškai, latviai — latviškai, jei jie buvo liuteriško tikėjimo; 
anaiptol, jei tie patys vokiečiai ir latviai buvo katalikai, tai 
jau kartu su lietuviais ir lenkais katalikais turėjo maskoliškai 
kalbėti rytmetines maldas, nors skyrimai nuo pravoslaunų, 
bet visgi maldas, suderintas (sbližonnyja) su pravoslaviškomis. 
Globėjas, apdovanodamas laisve liuteriškus ir dėlto misly- 
damas, jog prašalino pasipriešinimą, labai apsiriko: vidu- 
tinės mokyklos Nytaujoje, Liepavoje ir Palangoje, nors liu- 
teriškame krašte!, yra tikrai lietuviškos mokyklos, nes di- 
džioji pusė mokytinių tai katalikai, daugiausiai iš Lietuvos. 
Paliepimas tada minėtosiose mokyklose sutiko tą patį pa- 
sipriešinimą kaip ir Vilniaus aprinkyje; ką sakau, da aš- 
tresnį! Kad Lietuvoje katalikai drįso reikalauti tik atidaliji- 
mo jų per maldos laiką, Kurše pareikalavo dagi lygių tiesų 
ir kalbos dalykuose, t. y. pareikalavo, kad būtų sulyginti su 
liuteriškais: galėtų kalbėti katalikiškas maldas, o ne suderin- 

tas su pravoslaviškomis, nes tokių niekur pasaulyje nėra, 
kalbėti taip, kaip bažnyčioje meldžias: lietuviai - lietuviškai, 
lenkai — lenkiškai arba visi — lotyniškai. Reikalavimai taip 
aiškiai teisingi, jog kiekvienam visų mažiausiam mokytiniui 
pasirodė neabejotinais ir dėl to juo labiaus gėlė jų širdis 
neišpildymas. Pusgyvolis Nytaujos direktorius Tichomirovas, 
seniai visų nekenčiamas ir nesvietiškai norįs pasirodyti su 
savo darbštumu ir aukštyn palipti, tik atsiųstas Palangos 
inspektorius Bukovickis pirmieji pradėjo gyvoliškai perse- 
kioti, išmėtė iš savo mokyklų artie dviejų šimtų gerųjų 
mokytinių, kurie piačiai pranešė po Lietuvą, jog ir Kurše 
dėl lietuvių katalikų nebėra vietos. 

Gerai tada visi žinojome, kas dedas, ale ne visi vienaip 
spėjo, kuom gi pasibaigs? Vieni, daugiausiai jaunesnieji, gyrė 
jaunus kareivius už tiesą, drąsino nenusileisti, išbūti vie- 
nybėje lig galo, neabejojo, jog teisybė gaus viršų; jeigut gi 
antraip virstų, teisybė užviltų (?) — ir tai nėr ko savęs gai- 
lėties, reikia kristi apiera (auka) dėl teisybės, o ne pasiduoti. 

Geras žodis kaip krištalas, šviesi tiesa lengvai valdo taip 
pat čystomis jaunomis širdimis; jaunimas buvo atiduodąs 
ant apieros ir mokslą, kurį jau įgavo, ir tą, kurį da vylės 
įgausiąs; drąsumo netrūko. 

Ale greit pasklido balsas, jog ne visi ištvėrė lig galo. Vieni 
pradėję svyruoti ir šion, ir ton pusėn, kiti gi tai net sutikę 
priimti maskoliškas, perpus pravoslaviškas maldas. Širdis 
gėlė pamislijus, kad tiek apierų, tiek gerųjų, išmintingųjų 
jaunų žmonių, kurie savo mokslu ir šlove tol pralenkė 
kitus, kaip tai neužmirštamas Šlapelis“ (Nytaujoje), išeis ant 
niekų dėl keleto minkštpročių, regiančių tiktai šios dienos 
savo naudą, o apie sanbrolius nėmaž neatmenančių. Jų 
katekizmas, matyt, toks: kad tik man būtų gerai, o kitus lai 
velnias renka! Neatsijokia nabagai, jog pirmuosius paims 
velnias už tokį nemylėjimą artimo kaipo paties savęs. 

Neteisingai vienok su p. Taratuta-Gintaučiu visą atsa- 
kymą už atskalūnystę, atsitraukimą suverstumėme ant 
pačių mokytinių“. Neginu, jog ir tarp tų jaunų gali atsirasti 

tikri mylėtojai tiktai savęs vieno (egoistai); daugiausiai 
vienok į tą saumeilės kelią pastumia „praktiški“ vyresnie- 
ji, kurių visas svarumas ir ištikimybė tankiai paeina vien 
tik — iš gilesnio amžiaus. Oi, atsargiems reikia būti ir su 
senomis galvomis! Ne visuomet senatvė, nors pati savyje 
šlovinga, eina kartu su širdies čystumu ir proto tvirtumų; 
tiktai geras, tvirtas protas su amžium eina rumtyn, ale 
minkštas pabaigia pūti. Nori atskirti tuos ir kitus? Prisiklau- 
syk kalboms. Juo minkštesnis protas, juo siauresnė širdis, 
juo balsingiaus reikalauja, kad visi jų klausytų vardan jų 
senumo; jie visuomet turi paprotį nutarti be apeliacijos: gink 
Dieve, nesutiktum - pražuvai, su purvais sumaišytų, o 
paveizdėk, neužilgo pats apsidrėbs purvais. 

„Tai prasidėjo vaidyties snargliai! Regėk, prieš vėją 
papūs!“ — protauja, taboką uostydamas, vienas „wytrawny 
umyst““. Kitas dievobaimingu balsu kaip iš Evangelijos 
skaito: „O aš jums pasakysiu, leiskite! Iš viso to nieko nebus, 
tik vaikai sublūs ir kaštas pragaiš. Per vienus antrus metus 
nepaliks jūsų sūnūs pravoslaunais. Vajavojas, o jų galvoje 
teberūgsta, kaip mielės verda“. Tai jau „zimny wytrawny 
rozum“ (šaltas, jau išrūgęs protas). 

Jauną ir seną protą žmonės teisingai sulygina su vynu. 
Jaunas vynas sudrumstas nesurūgsta, ilgainiui nusistovi, 
pasidaro čystas, tvirtinąs ir linksminąs gėrimas. Nereikia 
vienok užmiršti, kad stipras pasilieka tik tvirtame, kietai 
užkištame inde, netikusiame, minkštai užkištame - nu- 
stulbsta, nuvėsta, ir vyno vietoje gauname et bet rūgštelę — 
pamazgas arba ir tikrą uksusą. 

P. Taratuta-G. gerai būtų padaręs, kad išklausinėjęs 
mokytinius (apostatas) iš dešimties devynius būtų radęs 
pakurstytus tokių uksusinių protų. Ne vaikams tada, ale 
pakurstytojams priguli paniekinimo vardas. Dievo Apveizda 
netruko pasirodyti ant jaunų kareivių už tikėjimą ir kalbą, 
netruko užgėdinti trukdytojus ir tuos, kurie klausė. Pasirodė, 
jog ne visados išsipildo tas, ką kartais pranašauja „žmonės, 
kurių visi klauso“. Atsirado tikrai rimti žmonės, parėmę 

jaunimą su kitokia roda; netrukdydami krutėjimo, apsakė 
viską carui ir išgavo įsakymą, kad Rygos aprinkio katali- 
kai gali vartoti bažnytinę savo kalbą, kad maskoliškos 
kalbos aniems nekištų. Tai yra „gatunkowe wytrawne““ 
galvos, prieš juos deginkime garbės kvepalus, jų rūpestingai 
ieškokime, netikėdami kožnam, kurio galva pradėjo žilti. 
„Mieliausieji! ne kiekvienai dvasiai tikėkite, bet ištirkite 
dvasias, ar iš Dievo yra, nes daug netikrų pranašų išėjo į 
svietą“ (Jon. 4, 1)“. Tos varnos, kurios krankė „Iš to nieko 
nebus“, turi dabar atsakyti už visą susigraužimą, už tikrai 
pragarišką gyvenimą, kokį turi dabar suvedžioti moky- 
tiniai — atsiskyrėliai. Dabar juos pirštais bado, o ir paskui 
gal pasiliks apostatos vardas niekur nekaltai, nes jis priguli 
pakurstytojams būti „praktiškais“. 


BLAIVYSTĖ PREZIDENTO 


Suvienytose Amerikos Valstijose. McKinley 
(Mec Kinlei) šįmet amerikiečiai išsirinko į savo preziden- 
tus, arba perdėtinius visos viešpatystės. Užimdamas visų 
aukščiausiąją vietą, dažnai turi priimti aukštus svečius, 
o skaitlius jų - nebe šimtai. Per pietus vienok tie garbinami 
ir mylimi svečiai negauna kitokių gėrimų kaip tiktai pa- 
prastą čystą vandenį arba zelterišką vandenį tyfonuose 
(buteliuose). Vynas tada išvarytas iš namų, kuriuos kasmet 
aplanko ne tik mylimi gentys, bet ir tūkstančiai aukštų 
svečių. Koks tai puikus pavyzdys! Ar įtikės tam Paprūsio 
žemaičiai, kuriems niekaip neįkalbėsi, jog kaimyną ar gentį 
gal mandagiai pavaišinti vienais valgymais ir meilia širdžia? 
Regėkite, kad ne jūsų vertės svečius protingi žmonės moka 
priimti be gėrimų, ir niekas iš svečių užtat nepyksta. Ar 
įtikės tam by koks lietuvis, padaręs prižadus ar a. a. vys- 
kupui Motiejui liepiant, ar dabartiniams savo kunigams 
reikalaujant, kad gal daryti ne taip, kaip kiti daro. „Kaip 

tai, —- sako, — aš vienas būsiu gudresniu už kitus? Kaip aš 
arielkos neduosiu, kad visi duoda? Man būtų nešlovė. 
Noroms nenoroms duodu, nors Žinau, kad griekas nepildyti 
duoto žodžio —- nebegerti ir nebegirdyti“. Matykite, kaip tas 
didis ponas su savo Žmona, priėmę blaivystę, padarę 
prižadus, pildo, į nieką nežiūrėdami. Nedyvai, kad daug 
atsiras einančių jų pėdomis. 


DRĄSUS BLAIVININKAS 


Belgijoje. Lietuvos blaivininkai, bijote pasipriešinti 
kokiam mėšliui, driskiui ir anam neįtikti, neduodami ariel- 
kos, o veizdėkite, kaip nenusigando kytrus blaivininkas ir 
nepabijojo neįtikti pačiam karaliui. Belgijos karalius Leo- 
poldas II panorėjo vienąkart nusiųsti kokiam ten ponui 
dovanėlę - šešis butelius punčio (ypatingai sutaisytos 
arielkos). Užveizdėtojas rūmų, pasišaukęs vieną iš stovin- 
čių ant sargybos kareivių, prisako nunešti punčį nuo 
karaliaus tokiam ir tokiam ponui. Ant laimės, kareivis 
atsitiko blaivininkas ir drąsiai atrėžė: „Nenešiu, nes esu 
prisiekęs neprisidėti prie girdymo, nors pats karalius lieptų 
tą daryti!“ Išbruktas per nevalią su buteliais, nuėjo ir įmetė 
į vandenį, už ką gavo atsėdėti kalinyje (hauptvachtoje) 
vieną nedėlią. Tai tikras blaivininkas! 


AR VERTOS ŠELPIMO 
MŪSŲ IŠKALOS? 


Antrą kartą priseina užžymėti, jog tarp mūsų apšvies- 
tųjų (inteligentų), neišskiriant nė dvasiškųjų, pradėjo 
rasties tikri maskolių talkininkai. Kas juos pajudino - sunku 

susekti. Vienus gal prigimtas palinkimas daryti viską 
priešingai tiems, kurie turėjo nelaimę įgauti didesnį galės 
išteklių, kurių jaunas karštumas ir energija neleidžia 
drunyti (prėchnieč) apsileidime; tai visiems nuo seno žinoma 
karė vyresniosios kartos (pakalenijos) su jaunesniąja. Kitus 
traukia nelemtas noras užsipelnyti akyse rėdo šlovę išti- 
kimųjų (blagonadiožnyj) ir ramiai sau tupėti šiltose vie- 
telėse. Kiti paprastinai elgias neapsimislydami, ką jie daro, 
kokį pavyzdį duoda kitiems. O da kiti tai iš tūleriopų 
paminėtųjų ir neminamųjų priežasčių padaro — fe! 

Įtekmingas skuodiškis padeda Palangos inspektoriui 
pergalėti žemaičius gimnazijoje, įtekmingi rietaviškiai 
padeda direkcijai išaukštinti dabartines valstines ir „para- 
pijines“ (?) iškalas (mokslavietes)! Iškala — tai didžiausi 
gyvenimo gyslė, jąja plaukia sveikas ar pagedęs kraujas 
ir gaivina Žmonių gimines (tautas), iškala — tai niekad ne- 
gęstąs žiburys, šviečiąs visai apylinkei; prie iškalos turi 
visi glausties. 

Ale ar prie kožnos iškalos? O, ne! Pavyzdį tikro rinkimos 
iškalų paduoda mums prancūzai. Bedieviškas prancūzų 
rėdas išmetė kryžių iš iškalų, kurias pats užlaiko, atstatė 
kunigus nuo mokinimo religijos arba atstūmė jį ant pasta- 
rosios vietos. Kas iš to išėjo? Garsingas bendrininkas 
(sociologas) Alfredas Fouillė' su baime parodo, jog per pa- 
staruosius 50 metų Prancūzijoje žmonių nepasidaugino 
nėmaž, o nusidėjėlių atsirado tris kartus daugiau, tame gi 
skaitliuje nusidėjėlių nesuaugusių (lig 31 metų) yra du 
kartu daugiau kaip suaugusių. Daugiau kaip ketvirta dalis 
visų Prancūzijos gyventojų kasmet korojama už nusidėji- 
mus. Taip baisų skaitlių pasileidusių pagimdė dideli 
miestai, ištvirkusios gazetos, prasti kaliniai, o labiausiai — 
iškalos be tikėjimo, tvirčiausio ir be mažko vienatinio doros 
pamato. Tą tiesą aiškiai patvirtina Anglija, labai tvirtai 
tikinti ir pildanti savo religiją (katalikišką ir anglikonišką). 
Ten nors žmonių neišpasakytai pasidaugino, nusidėjimų 
šusimažino du-keturius kartus. 6 kalinius prisireikė užda- 

ryti, nes nebuvo ką kišti tenai. Prancūzai tą dalyką s5u- 
pranta ir kiek galėdami aplenkia rėdo iškalas, kur religijos 
nemokina. Daugelyje vietų valsčių iškalos tuščios; Jatiiene 
į vyrišką iškalą eina 5 vaikeliai, į moterų iškalą - 4 mer- 
gelės, o į klioštoriaus iškalą — 340 vaikų! Daugelis ieško 
tolimesniosiose vietose tinkamųjų iškalų, o apleidžia sa- 
vąsias — nekrikščioniškas. 

Kokios mūsų iškalos? Nė kokių nėr! Mūsų iškalas rėdas 
panaikino, o į jų vietą savas įvedė. Kokios jos yra? Da 
vodingesnės už prancūzų rėdo iškalas; prancūzų rėdas 
naikina tik tikėjimą, maskolių rėdas Lietuvoje naikina ir 
tikėjimą, ir kalbą. Tikra tiesa! Maskoliai Lietuvoje nė vienam 
lietuviui katalikui neleidžia mokinti vaikus, bet tą dalyką 
paveda maskoliams, daugiausiai prasimokinusiems pravo- 
slavų seminarijose ir ten įgavusiems reikalingos dvasios; 
maskoliai iš visų iškalų išmetė katalikiškus kryžius ir 
paveikslus, o į jų vietą pastatė savo pravoslaviškas ikonas. 
Visoje Lietuvoje nerasi, kad kas iškalose mokintų nors vieno 
žodžio, nors vienos lietuviškos litarėlės — skaityti ir rašyti, 
visur Hk maskoliškai, tik maskoliškai! Pagaliaus ir katali- 
kiško tikėjimo: katekizmo, maldų, poterių, Istorijos Šv. 
kunigas turi mokyti ne prigimtoje vaikams kalboje, ale da 
visiškai mažai tesuprantamoje - maskoliškoje. Religijos 
lekcijos atstumtos į pavakarį, kad mokintiniai jau priilsę, 
kad nuo tvaiko galva jiems pradėjo sukties, ir nusibodę — 
nieko nebeklauso. Maskoliškų kningelių su grynu katali- 
kiškų mokslu arba visiškai nėr, arba kunigas negal pripra- 
šyti, kad učitelius pasirūpintų parsigabenti jas; kur čia tau! 
kad ir norėtų - negalėtų, nes direkcijos turi klausties, o ta 
visų pirmu kiša kningpalaikes, kokias tik šviežiai pabraižo 
Vilniaus popai ir puspopiai; ant apsimokėjimo už jas išeina 
visi kasmet valsčių paskiriami piningai; ilgai laukęs, kuni- 
gas išgirsta: kam reikia naujų, kad senomis lentynos užsta- 
tytos? O tos senosios vis parašytos kunigų atskalūnų - 
Malyševičiaus, Senčikauskio* ir kitų jiems panašių. Taip 
taip! mokinimui katalikystės kningų nereikia, o mokinimui 

pravoslavijos — tai reikia tuojaus prigauti visas naujienas! 
Pernai štai vos tik sutvėrė puspopiai Bogojavlenskis ir 
Odincovas skersai ir pailgai pravoslavišką „Kniga dlia 
čtenija““, tuojaus iš visų iškalų tapo išmestos visoje Mas- 
kolijoje vartojamos garsiausių pedagogų Ušinskio, Buna- 
kovo“ ir kitų parašytos „Kningos dėl skaitymo“, o jų vietą 
užėmė minėtoji. Doriška mūsų rėdo iškalų pusė vėl menka. 
Ką gero gali padaryti kunigas, ateidamas tik triskart per 
nedėlią, vakarais, ant vienos valandėlės? Ale ir tas būtų ne 
kas, kad visur galėtų nueiti; daug mokslaviečių yra sodose 
už mylios, už dviejų nuo bažnyčios; ten kunigas retai te- 
nueina; daugelyje vietų nors kunigai gyvena čia pat, tai 
visgi negali nė iš tolo prisiartinti prie iškalos, nes turėjo 
nelaimę rėdui nepatikti (kas žino suspaudimą katalikų, tas 
supranta, jog kunigas nepirkęs gauna rėdo „nemilost“?). 
Daug gero galėtų padaryti mokintojai (učiteliai), ale jie ar 
da visiškai jauni, tebekarščiuojantys ugnimi, kuria įkaitino 
juos seminarija, o vyresnieji dažnai girtuokliai ir paleistu- 
viai; visi gi vienoki dildyme širdyse vaikų katalikiškos 
dvasios ir įčiepijime — pravoslaviškos: pasakos, skaitymai, 
„malebnai““ akyse vaikų ir t. t. 

Tada nėmaž neperdėjo grafas Leliva, pasakęs paskuti- 
nioje savo kningoje „Položenije Litovskago Naroda 
v Russkom Gosudarstve“*“, jog dabartinė Lietuvoje 
rėdo iškala „tolko mučit detej i iskalečivajet ich v nravstven- 
nom otnošenii“ (tiktai žudo (vargina) vaikus ir doriškai 
sugadina). 

Negal tada stebėties, jog ir lietuviai, kaip prancūzai, 
kiek tik galėdami aplenkia rėdo iškalas. Savo vaikelius tik 
tuos leidžia į iškalą, kurius mislija labiaus pamokyti arba 
apie kurius spėja, jog nuo vaisko neišsisuks; kas metą vos 
tik 1-5 vaikai pabaigia iškalą valsčiaus iš 300-700 dūmų! 
Kadangi mergaičių niekas niekur nesiunčia, o paskutinis 
jų siekis — ištekėjimas, tai jos nėmaž nesirūpina apie mas- 
kolišką iškalą. Kur ne kur tik atrasi vieną antrą mergaitę, 


* „Lietuvių padėjimas po Rosijos valdžia“. 

iš netyčių pakliuvusią į rėdo iškalą. Kitame padėjime 
būtų tai apverktinas dalykas toks nesirūpinimas apie šviesą, 
ale mūsų padėjime tai geriaus už negerą šviesą, už kreivą 
mokslą, kurs ne sutvirtinti, ale išardyti rūpinas mūsų pri- 
prastą (prigustą) gyvenimo būdą. 

Iškala tai ne vien tik aprūpinimas žmogaus sauja šio- 
kių žinių, ale vienkart ištaisymas žmogaus, prigudinimas 
elgties taip, kaip privalu šviesiam ir doram žmogui. Mas- 
koliškam rėdui ne tas galvoje, ale tik panaikinimas lietuvių 
ir katalikų, o už kokią čienią ar kraujo, ar sąžinės bus 
nupirkta, tai jam vis tiek. Užtat dabartinės iškalos mums 
baisios, užtat aną mes skaitome ne geradėjyste, ale piktu, 
kuriuo ar už dešimties, ar už dvidešimties metų mes visgi 
turime nusikratyti, jei ne syla, tai sulaukę savo atkaklybėje 
(uparoje), kad patys maskoliai ilgainiui įgaus proto ir 
sąžinės, pažins savo ir mūsų gerą ir sulygins mus su kitais. 
Skaudu mums laukti tamsybėje, ale reikia! Jukgi mes pri- 
gudome prie atkaklybės spaudos (drukoj dalykuose! 33 
metus jau pragaišinom belaukdami sugrąžinimo mūsų 
abėcėlės, o iš niekur nesigirdi, jog jau įkyrėjo atkaklybė, 
jog jau priimsim maskolišką abėcėlę, kad tik greičiaus 
išgirstumėme skambėjimą prigimtos kalbos neginamuose 
laikraščiuose. Visokių yra tarp mūsų judošių, ale šitokių 
nesigirdi, ir dabar negalime persimainyti: netiesa turi 
nulenkti galvą prieš tiesą. Vilkimės, jog maskoliai neužilgo 
sugrąžins mums ir spaudą, ir iškalą, katalikams leis lygiai 
mokinti su maskoliais, lietuviškai lygiai su maskoliška, o religi- 
jos tiktai lietuviškai, o tada vaikų privarysime tiek, kad vals- 
čiams prisireiks pastatyti po antrą iškalą! Dabar gi mums 
vienas telieka dalykas: moteriškųjų ir toliaus nėmaž neleisti 
į rėdo iškalą, dantį sukandus turėti regiant vyriškuosius 
vaikščiojančius iš reikalo į aną, ale raginti juos, vilioti cuker- 
komis, girti, piningus aukauti dėl iškalos, įsteigtos dėl 
mūsų pražuvimo, gali tik rietaviškiai“. Vilkimės, jog meai- 
siras pasekėjų: tai nei lietuviškas, nei katalikiškas dalykas, 
ale grynai — burliokiškas. 

MOKINKIMĖS LIETUVIŠKAI 
RAŠYTI! 


Jau nebe pirmą kartą lietuvių ausyse suskamba panašus 
pašaukimas, rasit ne vienam pasirodys nebereikalingu. Labai 
žemai padėkavotumėm Dievui, kad iš tikro nebebūtų 
reikalingas; ant nelaimės, prityrimas mokina mus kitko: 
lietuviai vis da nesupranta, kaip tai geras daiktas mokėti 
gerai užrašyti ant popieriaus, ką misliji, ką jauti, ko geidi, 
apie ką reikia atminti! Tiesa, daugelis mūsiškių jau moka... 
įkišti ranką į bjaurią vietą, t. y. maskoliškai pasirašyti 
ant vekselio savo vardą ir pavardę, ale tokie da nevadinas 
mokančiais rašyti. Kiti moka daugiaus: šiaip ne taip sustato 
maskolišką žodį, kur apsirikimų daugiau neg pačių lita- 
rų: tiktai maža dalelė buvusiųjų valsčiaus mokyklose tegali 
pusėtinai gerai parašyti užgirstą maskolišką žodį; juos 
tegalime vadinti mokančiais - „gramotnyj“. Vienok ir jie 
pragaišina tą šlovę, kad savo mokslą netiesiai suvartoja. 
Iš tikro, ką mes vadinam mokančiu rašyti? Tą, kurio raštas 
yra visiems aiškiai suprantamas. O ar bus suprantamas, jei 
lietuvis, kalbėdamas dviem ar trimis kalbomis, norės visų 
tų kalbų žodžius parašyti vienodomis, tomis pačiomis li- 
taromis? Ne! nebus jo raštas aiškus, nes kožna kalba turi 
joms tiktai privalius, ypatingus balsius, kurių pažymėjimui 
reikia ypatingų ir litarų. Maskoliškomis litaromis nepara- 
šysi vokiškų Gliick, Hūuschen, lenkiško hak, lietuviškų 
giesnlė, giesmėje taip, kad vokietis, lenkas, lietuvis žemaitis, 
sudėjęs maskoliškus balsius, išgirstų tikrą savo žodžio 
skambėjimą. Norint tada perskaityti vokišką raštą, mas- 
koliškomis litaromis rašytą, prisireikia visų pirmu įspėti, 
kaip rašėjas kreipė maskolišką balsą, kad vokiškai suskam- 
bėtų; kadangi tai negalimas daiktas, tai kožnas kitaip kraipo, 
ir visi iš karto vokiečio akyse rodos nemokančiais (nors iš 
tikrųjų jie yra tik negalintys). Taip pat bus su pusėtinai 
„gramotnyj“ arba ir „gramotnyj“ lietuviu, jei jis iš vaisko 

paleis savo tėvams lietuvišką raštą maskoliškomis litaro- 
mis. „Tai, - sakys tėvai, - leidėva sūnų į mokyklą per pen- 
kias žiemas, o jo nemokama nė rašto priderančiai parašyti!“, 
nes kas jiems perskaitys, jei ne toks pat kaip ir rašėjas? Jis 
nerūpinsis susekti, kaip čia rašėjo derinta svetimas litaras 
prie savo kalbos, ale sudėjęs dvi litari, jau užbaigs žodį iš 
savo galvos, neveizdėdamas, ar taip, ar ne taip pabaigė pats 
rašėjas, ar tą, ar kitą panašų žodį norėjo jis parašyti. To- 
kiems skaitytojams raštas svetimuose rūbuose nepasirodys 
per daug bjaurum, nes jie ne tiek iš rašto, kiek iš savo gal- 
vos bus paskaitę. Užtat nuolat atsitinka, jog tą patį raštą 
kožnas kitaip perskaito, o tėvai belaužo galvą, kuriam reikia 
tikėti? Ant galo eina prie gero mokinto skųsdamies: „Kas 
čia yr, kad mes sūnaus rašto niekaip neišskaitome?!“ La- 
biaus prigudęs prie raštų, įsiveizdėjęs į stengimos visokiu 
būdu pritaikinti svetimą rūbą, išvydęs tikrą draikymą, 
maišymą drūčgalių su laibgaliais, tegali suprasti, kodėl 
negal paprastam žmogui perskaityti, supaistyti ne taip, kaip 
reikia, pagimdytą rašto kalbą. Mokinas tada viską atrinkti, 
ko netenka, pridėti, ko per daug, atmesti, o ypatingai prie 
kožnos litaros spėti, ką čia rašėjas norėjo išreikšti? Ant 
galo perskaito raštą gerai, ale ar buvo jis parašytas gerai, 
ar toks rašėjas vadinas mokančiu? 

Visiškai kitkas, jei būtų rašęs savomis, savo kalbai tikrai 
privaliomis litaromis. Tegu sau rašėjas mažai temokėtų, li- 
taras sudraikytų, ale visgi lengviaus jas atrinkti, jei litarų 
skambėjimas jau iš kalno žinomas, vienodas, o ne spėjamas 
tik. Gerklė, gerklėje, giesmė giesmėje — tai nieko keisto, ale pa- 
bandyk parašyti tuos žodžius maskoliškomis litaromis. 
Maskoliai turi tris e: e, 8, 3 ir visos jos netinka išreiškimui 
lietuviško balsio ė; giesmėje reiktų parašyti negut: r6cM33, ale 
tokia baidyklė, viliuos, neateis į galvą nė vienam, nors ir ge- 
rai „gramotnyj“ lietuviui, o lietuvis žemaitis visgi neperskai- 
tytų kad ir taip parašyto žodžio. Rašėjas greičiaus padės 
vieną tokią e, tada negalėsi atskirti vieno žodžio nuo kito. 

Mokinkimės tada pažinti ir pabrėžti litaras, mūsų kalbai 
privalias, lotyniškai lietuviškas, nes maskoliškos taip mūsų 

kalbai dera kaip balnas karvei, užtat niekam neateina į 
galvą dėti balną ant karvės, ne ant žirgo. Nedarykime ir 
mes to. Lietuviškus žodžius rašyti lietuviškomis litaromis 
reikalauja mūsų šlovė; kam mums skolinties nuo kitų tą, 
ką savo turime? Reikalauja patsai gudrumas, nes to neda- 
rydami padarome saviesiems didelę blėdę. Tikrai! Maskoliai 
ketina mūsų kalbą išnaikinti; pradėjo prieš 33 metus nuo 
užgrėsimo litarų, nuo atėmimo, panaikinimo mūsų kningų. 
Kaipgi būtų jiems malonu, kokią paguodą turėtų, jei pa- 
sergėtų, jog jų norai išsipildo: lietuviai savo kalbą užmirš- 
ta, lietuviai savo litarų nebepažįsta!! Ar norite guosti ne- 
prietelius? Jei norite, tai esate jų talkininkai, mūsų parda- 
vėjai, judošiai; ne mūsų broliai, ale mūsų lizdo teršėjai!! 
Maskoliai, pasiremdami ant jūsų, klaidingai mislys, jog jų 
užmanymas neišėjo ant niekų, o visas dabartinis mūsų rū- 
pestis turi būti apie išrodymą jiems, jog užgynimas mūsų 
spaudos (druko) nė kokių jiems pageidautinų vaisių neiš- 
davė ir neišduos, lai tada susipranta paikai, neteisingai 
padarę ir sugrįžta prie proto ir teisybės — sugrąžina mums 
laisvę spaudinti ir skaityti kningas. 

Gal da dovanoti nemokėjimą lietuviškai rašyti tam, kurs 
nėr turėjęs plūksnos rankoje, o jau sulaukė ketvirto, penkto 
kryželio, ale niekaip negal dovanoti tiems, kurie jau moka 
vedžioti plūksną po popierių, moka pabraižyti vienas lita- 
ras, o nenori prigusti prie pabraižymo truputėlį kitokių. Kas 
moka rašyti maskoliškas B (2), c (5), ni (P), p (7), n (p), u (i), 
tas moka rašyti lietuviškas b, c, m, p, n, uu, nes jos taip pat 
rašos, nors kožnoje kalboje vienodai parašytos, kitoniškai 
vadinas; kitos litaros ir vienodai rašos, ir vienodai vadinas, 
kaip tai: a, d, k, o, tiktai g, j, L, r, t, s, v lietuviškai kitaip rašos. 
Argi jau taip sunku prie jų prigusti? argi nėr kam parodyti, 
kaip reikia ranką sukti, kad išeitų 57 Nesunku ir prisiveiz- 
dėti ir iš kur tiktai nesvietiškas mūsų tinginys vis atitraukia 
nuo darbo. „Elementorius“ p. A. iš B.', „Katekizmas“ kun. 
Filochowskio* ir kiti, „Kaip pačiam išmokti rašyti“ kun. 
Miluko* paduoda rašytus paveikslėlius, kuriems prisiveizdė- 

jus lengvai gal savo kalbos žodžius savo litaromis parašyti. 
O kad ir būtų sunku, kad ir reiktų pridėti truputį rūpesčio, 
atrasti laiką, išleisti dviberlinkį ant popieriaus, plūksnos ir 
atramento? Paikas? Čia nėr vietos kalbai apie sunkumą! Ko 
reikia, tai reikia, ir galas! Šienpjūčiui atėjus, saulė kepina, 
kaulai sustingę esti, o vienok niekas nedairos, jog sunku: 
žino, kad nušienauti reikia, tai ir šienauja; sulaukus žiemos 
vakarą, randas laikas kasdien kortomis grajyti iš sierinių 
arba kapeikų; į miestelį nuvažiavus yr dėl pragėrimo, o 
veselijose dėl svaro parako, dėl išsvilinimo kitiems akių arba 
nukirtimo sau pirštų, — o prisirengti prie rašymo ir sunku, 
ir laiko nėra, ir piningų nėra?! Tai gėda ir kalbėti. 
Neseniai labai pradžiugdė mane vienas jaunikaitis 
A. Ąžuolaitis. Liepiu pasirašyti, o ans: „Ar maskoliškai, ar 
žemaitiškai?“ -—- „Ar moki?“- „Kaip tat! ir aš, ir visi mano kai- 
mynai jau mokame; visus išmokiau“. Tai tikras pavyzdys 
mums mokantiems! Ant sąžinės atliks apleidimas gero darbo 
dėl savo artimo - nešvietimas savųjų, ypatingai jei viskas 
mums labai pigiai atseina. Mokinkimės ir mokinkime kitus! 


VARDAN KO LIETUVIŠKA 
DVASIŠKIJA KELIA 
BALSĄ? 


Nebe šiandieną žmonės pradėjo ginčyties, kame atrasti 
tikrą laimę? Krikščioniui lengva atsakyti ant to klausimo, 
nes jam pats Dievas apreiškė. Jis atsakys: Žmonės susilauks 
galimos laimės, jei savo gyvenimą taikins prie Dievo pri- 
sakymų: „Mylėsi V. Dievą už viską labiaus, o artimą kaipo 
pats save“. Santarvė bus visame pasaulyje, nes jos pamatu 
yra meilė. Tos tobulos draugystės trokšti įsakė žmonėms 
Išganytojas, kad liepė be paliaubos melsti: „Teateina kara- 
lystė Tavo, karalystė ramybės, pakajaus“. 

Žmonės klausė, meldė, gėsavo, o tos laukiamos karalystės 
kaip nėr, taip nėr, kaip ne broliai, taip ne broliai sau žmonės, 
kaip nededa galvos už kits kitą, taip nededa. Nekantrūs 
žmonės ant galo pradėjo abejoti, beg turi kokią vertę tas 
kelio pravedimas, beg pasiekiamas, jei per du tūkstančiu be 
mažko metų nesisekė aną įvykdinti? Pradėjo tada ieškoti 
naujų kelių. Kožnas šimtmetis po kelius kartus garsino 
naujus išmislus, kaipo neabejotiną spasabą padaryti žmo- 
nes laimingais; didesnis ar mažesnis būrelis žmonių su vi- 
somis keturiomis puolo su savo galiomis ir turtais įvykdinti 
ir... užsivylę atsitraukė; juo daugiaus tokių praktikų pra- 
leidė, juo daugiaus rados nusiminėlių (pesimistų). 

Kame to viso priežastis? Klaidingume naujų kelių, nes 
vienas tėra tikras „kelias, tiesa ir gyvenimas“, tai - Kristus 
su savo mokslu. Per ką gi vienok Jis pilnai nevaldo žmonių 
gyvenimų? Ne per tavo nepritikimą ir neužtektinumą, bet 
1) per mažą žmonių su pilnai laisva valia sandarbiavimos, 
2) per nuleidimą rankų, kad nesulaukia pilno įsikūnijimo 
idealų; akliai! juk juo veikiaus pasiekiamas idealas, juo jis 
žemesnis, juo jo švietimas tramdesnis; 3) per sunkų, žmo- 
nėms nepatinkantį reikalavimą, kad geroji jų dalis - dvasia 
viešpatautų ant kūniško, gyvoliško prigimimo. Ne per savo 
silpnumą, sakau dėl to, kad krikščionystė, tverdama per 
du be mažko tūkstančiu metų, nesensta, neina silpnyn, bet, 
anaiptol, eina tvirtyn ir kaskart gilyn į žmogaus gyvenimą, 
vis prisitaikindama prie visokių gyvenimo sąlygų. Jos gy- 
vumas, nemarumas apsireiškė pagaliaus nelaimingiausiuo- 
se dėl savęs laikuose, nes ir tuomet turėjo po savim didžią- 
ją dalį išpažintojų. Tuo tarpu kiti mokslai išnyksta nesu- 
lauke savo išmisločių ir pirmųjų pasekėjų įkeliant koją 
į grabą. 

Vienok dalis apjakusiųjų Žmonių, vietoje sudėti savo 
galias į įvykdinimą Kristaus mokslo, ant vakarykščių 
griuvėsių sparčiai vėl stato rytoj apvirsiančius rūmus, 
kraudami savo nepasisekimą vis ant tų pačių pečių neva 
senstančios, perbrendusios krikščionystės, kuri kaip iš 

tyčių vis šviežia ir jauna gyvuoja dėl Žmonių naudos ir 
gyvuos lig galo. Apie galutiną krikščionystės likimą nėra 
ko bijoties: Kristus pasakė, jog „pragaro vartai jos neper- 
galės“, tai ir nepergalės. Ale iš to neišeina, kad žmonės 
galėtų visiškai apie ją neatminti, visą rūpestį palikdami 
mažai draugijos daliai, „rėdo apmokamiems tarnams“, kaip 
„Varpas“ vadina Bažnyčios tarnus. Ne! kožnas žmogus turi 
rūpinties apie tvirčiausį gyvenimo pamatą, o krikščionys 
tą teisingai regi amžiais ištirioje krikščionystėje, 0 ne svy- 
ruojančiose, kaskart savo pabūde mainančiose, aiškaus galo 
neparodančiose naujienose, kuriose jei atsiranda kas tvir- 
tesnio, aukštesnio, puikesnio, tai iš krikščionystės paimta. 
Ką padarė krikščioniška meilė ir mielaširdystė (nors laiko 
tamsumas ir tą ne kartą iškreipė), tą parodo be mažko 
kožnos vistorijos perskyrimas, o kokius vaisius išduos iš 
kitur semiamos sėklės, to nežinome, o jei kokius regėjome, 
tai tiktai baisius, prastus: netvarkystę visame, sumenkėjimą 
(dekadentizmą) ir t. t. (Neužginu tiesos, jog „nėr pikto be 
gero“, ne iš to paties išplaukiančio, ale per tarpininkystę; 
margasis tyfus — blogas, ale kas anuo persirgo, būk daugelio 
kitų ligų, kartais ir džiovos nusikratąs.) 

„Varpas“, palikęs tiesas rūpinimos apie tikėjimo dalykus 
„Tėdo apmokamiems tarnams“, vėl pyksta, kad jie pildo savo 
pašaukimo pareigas, gina neabejotinas tiesas, jei kas norėtų 
pažeminti anas, šaukia, iš broliškos malonės persargo, idant 
veltui neklaidžiotų, nežudytų ant tuščio savo galių, kurias 
tuojaus ant regimos, jaučiamos naudos gal apversti. Tą jis 
vadina „kišimu“ tikėjimo tiems, kurie nori „su mokslu eiti“!. 
Visų pirmu tai ne kišimas, ale šaukimas, vadinimas, 
persergėjimas, bet ir to nebūtų, jei „Varpas“ tikrai „eitų su 
mokslu“, kaip Žada. Tai labai geidžiamas daiktas ir „rėdo 
apmokamiems tarnams“, nes mokslas su tikėjimu kits kitą 
paremia, o nenaikina, abudu auga dėl žmonių gero, kaip 
artojo, ekėtojo, sėtojo, laistytojo darbai susiduria dėl užauk- 
lėjimo reikalingų mūsų gyvenimui vaisių. Iš tiesų vienok 
„Varpe“ tikro, pozityviško mokslo mažai terandame, ale 

visokių svajojimų gana. Toli nuo karšto Europos krutėjimo 
mes sekame, jos uodegos įsitvėrę: kas jau seniai Europoje 
praūžė ir į užmiršimą eina, tas pas mus pradeda tik rūgti. 
Neseniai materializmas Europoje, regėjos, pasiekė viršų ir 
valdys pasauliu, o šiandien jau eina į pastogę, kaip senas 
daiktas, jo gi vietą sparčiai užima — idealizmas. Ir visų 
svajojimų vienodas galas — sugrįžimas prie senojo Dievo, 
kurs vienoks per amžius, kurio vienokios tvirtos, neužvi- 
liančios tiesos. Ieškok neieškojęs, o niekur nerasi tiek 
pakajaus ir meilės, kiek pas tikrą krikščionį. Štai dėl ko 
tikėjimas reikalingas ne vien tik bažnyčiose, štai dėl ko 
neverta užmiršti jo nė gyvenime, nė raštuose, ne tiktai 
Bažnyčios tarnams, ale ir kitiems krikščionims; neprivers- 
tina užsiimti vien tiktai juo, nes yra daug ir kitokių rūpes- 
čių, ale priverstina netrukdyti pasišventusių skelbimui 
dieviškų tiesų, kurias patvirtino savo krauju milijonai 
mūčelninkų (vertumas ar nevertumas skelbėjo nesumažina 
svarbumo tiesų). Lenkti tikėjimą kožnam žmogui reikia ne 
tik dėl to, kad tai dieviška tiesa, bet ir dėl to, kad daugalį 
esame jam skalni. Krikščionystė visada ėjo su civilizacija 
susitvėrusios, ir dabar taip pat: gilumoje Afrikos ir Azijos 
skelbėjai krikščionystės taiso kelią civilizacijai, ne valna- 
moniai ar kiti jiems panašūs. Ne Lietuva, priimdama krikš- 
čionystę, padarė jai mylistą, ale gavo nuo jos mylistą — 
civilizaciją (veiz. „Varpą“, Nr. 8, 1896). 

Tai yra tiesos, vardan kurių dvasiškija pakelia balsą. Nė 
vienas dvasiškasis, Bažnyčios tarnas, pagaliaus negali tylėti, 
jei nenori išsižadėti savo vardo, savo šlovės. 

Keletą šitų mislių trumpai išreiškiau dėl parodymo, už 
ką ir vardan ko kelia savo balsą ir lietuviška dvasiškija. 
Matyti tame norą „viešpatauti“ ant lietuvių, save išsigirti, 
išsiaukštinti, o inteligentus pažeminti (veiz. „Varpą“ Nr. 12, 
96) gali tiktai žmonės, kuriems rūpi turėti kuo daugiausiai 
užmetimų, nors prisireiktų ieškoti anų vaidintuvės apskri- 
tyje. Aš neatmenu nė vienos vietos lietuviškuose laikraš- 
čiuose, kur „klerikalai“ būtų pasigyrę, jog „Lietuva priguli 

dvasiškijai“, lygiai kaip negalėjo pasakyti p. Garnio sūdžia', 
jog Lietuva prigulės „Varpo“ šalininkams. Lietuva priguli 
Lietuvai, o ne kokiems išmisločiams. „Pavedimo tėvynės 
reikalų ir jos likimo į katalikystės sargų rankas“ („Varp.“, 
8) niekas neprašo ir kitiems neleis, nors jie būtų varpiečiais, 
turinčiais „pritinkesnį už kitus mokslą ir supratimą apie 
tą, kaip padaryti, kad broliams būtų gerai“ (ibidem). Dva- 
siškija neprašo sau ir kitiems nepripažįsta iš aiškios prie- 
žasties, kad viena luoma niekaip negalėtų gana padaryti 
visiems tautos reikalams; nė viena luoma negali pasigirti 
turinti receptą ar užtektiną išmintį padaryti žmones lai- 
mingais. Visos luomos, sunešdamos į kupetą gerus savo 
užmanymus, paremtus ant prityrimų, savo darbą pagal 
galės ir mokslo, tegali pastatyti tautą ant kelio į galimą 
žemišką laimę ir sujungtomis sylomis stumti ją, nors iš 
lengvo, bet vis tolyn. Skirstyties į dalis ir eiti kožnam 
skyrimai, kaip nori „Varpas“, tai nieko doro! Menkos ir be to 
mūsų sylos padalytos bus be jokios svarbos ir vienui vieno 
dalyko, kurs visiems lygiai brangus yra — patriotizmo, ne- 
pakels aukštyn. Veizdėk, kiek jau metų praslinko, kaip 
subruzdo lietuviai, o da neturi nė vieno rimto laikraščio, o 
vis per tą skirstymos. „Mes, mes“!! mus pražudys, „unitis 
viribus“!? išgelbės. 
Kas kaltas, kad nejungias tautiškos mūsų galės? 


GNIEZNE (VOKIETIJOJE) ŠV. VAITIEKAUS ATLAIDAI (su 2 pa- 
veikslėliais)'. Šį pavasarį suėjo 900 metų nuo mūčelninkys- 
tės vieno iš pirmųjų tarp lietuvių apaštalų šv. Vaitiekaus“, 
kurio kūnas guli Gniezno mieste lenkiškoje Vokietijoje. Šv. 
Vaitiekus yra vienas iš didžiųjų Lenkijos ir Lietuvos užta- 
rytojų (patronų), dėl to artimieji ir tolimieji lenkai būriais 
plaukė į Gniezną ant apskelbtų popiežiaus suteiktų atlai- 
dų iš priežasties sukakimo lygiai 900 metų nuo apturėjimo 
mūčelninkystės vainiko. Per dvi nedėli dievobaimingi žmo- 

nės lankė grabą šv. užtarytojo (veizdėk paveikslėlį Grabas 
šv. Vailiekaus). Klausė pamokslą garsiausiųjų mokytojų, 
spaviedojos ir t. t. kaip visuomet per atlaidus. Ne pro šalį 
bus atminus iš tos priežasties apie gilią užmirštą Lietuvos 
praeitę. 

Kad klajodamas po Lietuvą ant kiekvieno dešimto 
viorsto sutiksi puikią bažnyčią, kad šventą dieną įėjęs 
ten išvysi minias karštai besimeldžiančių, negalėsi nepri- 
pažinti, jog krikščionystė įėjo ir viešpatauja lietuvių 
širdyse ir dūšiose taip tvirtai, jog tarytum nė koks kitoks 
tikėjimas negalėjo turėti čia vietos. O vienok tik 500 metų 
tepraėjo, kaip pradėta naikinti mumyse stabmeldišką tikė- 
jimą į daugelį dievaičių, kurs taipogi tvirtai turėjos 
lietuvių dūšiose. Matyt, toks jau lietuvių prigimimas. Iš 
visų Europos gyventojų lietuviai ilgiausiai turėjos savo ti- 
kėjimo, kad visi kaimynai jau buvo priėmę Kristaus mokslą. 
Lietuviai da 400 metų spyrės, t. y. lig galo XIV amžiaus, o 
kad ir priėmė ant galo, tai daugiau paviršutiniai, iš reikalo; 
da reikėjo ilgų poros šimtų metų, kol nustojo paslapčiomis 
dėlioti aukas seniems savo dievaičiams, kol persitikrino, jog 
vienas tėra Dievas galingas ir mielaširdingas. Supralę vėl 
taip prisirišo prie naujojo tikėjimo, kaip seniaus buvo 
prisirišę prie senojo, ir jau gal nebegalės suprasti, kaip tai 
jų bočiai galėjo užmušti Dievo pasiųstus skelbėjus išga- 
ningo mokslo. Ant nelaimės, taip buvo: pirmieji skelbėjai 
Kristaus mokslo Bruno“, Vaitiekus gavo galą Lietuvoje. 

Šv. Vaitiekus gimė Čekuose (Bohemijoje); jo tėvas buvo 
grafas, o motyna - gentė Čekuose viešpataujančių kuni- 
gaikščių. Vaitiekus iš jaunų dienų buvo paskirtas į kuni- 
gus, mokės Vokietijoje, aplankė Pranciją ir Italiją, o pagrį- 
žęs pasiliko vyskupu Prahoje, čekų sostapilėje. Buvo jis 
glaudus ir mielaširdingas, permanamoje kalboje aiškino savo 
tautiečiams tikėjimo dalykus, galingiems švietė aukštu savo 
mokslu, dėl to iš pradžios visų buvo labai mylimas. Vienok 
neilgai. Vaitiekus netylėjo, matydamas paklydimą, kad ir 
aukštų asabų, nepritardavo jų tuštybei; ne! dorą visų že- 

miausį krikščionį pasodindavo aukščiaus už išdykėlį be- 
dievį, nors tai būtų kunigaikštis, aštriai stojos prieš žydus, 
pardavinėjančius vergus kaip gyvuolius, dėl to įgijo neprie- 
telius, kurie sukėlė prieš jį prahiečius ir išginė iš miesto. 
Neilgai trukus permaldavo ir vėl atsikvietė į Prahą, bet vėl 
sukilo, namus sudegino, brolius išmušė. Tada Vaitiekus 
apleido tėvynę ant visados ir nukeliavo prie Mozūrų kuni- 
gaikščio Boleslovo“, sakydamasis, jog išsiruošė apaštalautų 
tarp kaimynų. Baisiausiais Mozūrų kaimynais buvo prūsai, 
lietuviška šviesi karžygiška giminė, apsigyvenus abipus 
Nemuno lig pat Baltijos jūros. Jie bepradėm užpuldinėjo 
lenkus, o niekas negalėjo anų priveikti. Dėl to Boleslovas, 
išgirdęs Vaitiekaus ketinimą, neišpasakytai apsidžiaugė, 
nes jautė, jog tik krikščionystė tegali suminkštinti, išdailinti 
tą kietą giminę. Boleslovo rūmuose tada Vaitiekus išmoko 
lietuviškai-prūsiškai ir, pasiėmęs su savimi du kunigu, iš- 
keliavo per pelkes ir tankius miškus ant Vyslos upės. 
Sunki tai buvo kelionė be kelių, pavojinga vandeniu, 
vienok ilgainiui Vysla nuplaukė lig Baltijos jūros ir čia pa- 
kraščiuose pradėjo skelbti Kristų. Per penkias dienas gerai 
vyko, gal ne vieną ir pertikrino, ale viename dalyke jis pa- 
klydo: panorėjo tuojaus perdirbti seną prūsų šventą vie- 
tą- gojų į krikščionišką šventą vietą; pastatė altorių ir 
pasiruošė atlaikyti šv. mišias. Reikia žinoti, kad į girią, 
pašvęstą dievams, nieks negalėjo įeiti, kaip tik tų dievų 
garbintojai. Stabmeldiškiems kunigams nesunku buvo sukelti 
prūsus prieš žmogų, padariusį, pagal jų nuomonę, švent- 
vagystės grieką, ir nusikratyti žmogų, neprietelių senojo 
tikėjimo, senųjų dievų. Su klyksmu apniko tada Vaitiekų 
šv. mišias belaikantį; vienas kunigas perdūrė iešma, o 
paskui ir kiti septyni subedė savo dzydas. Pagal kitų 
pasakojimą, buvęs užmuštas irklais. Buvo tai 997 metuose. 
Užmušę šv. Vaitiekų, prūsai paleidė namo du jo draugu, 
kad praneštų tą liūdną naujieną. Tas atsitiko ties dabartine 
Teikučių soda už kelių viorstų nuo stancijos Fischhausen 
gelžės kelio iš Karaliaučiaus į Pillau (Pilavą). Ant tos vietos 

dabar stovi aukštas gelžinis kryžius, 13 uolekčių ant pen- 
kių akmeninių gradusų. Apylinkės žmonės paprastai va- 
dina jį Vaitiekaus kryžium (veizdėk paveikslėlį Vaitiekaus 
kryžius ant Baltijos jūros krašto). 

Negreit Boleslovas, gavęs žinią, išsiuntė išpirkti kūną 
šv. kankintinio. Sako, būk užmokėjęs tiek aukso, kiek svėrė 
kūnas. Lig tiktai palaidavo Gniezno bažnyčioje, pragarsėjo 
stebuklais, o žmonės ir karaliai pradėjo lankyti tą šventą 
vietą, pėsti ir basi atlikdami kelionę. Nuo to laiko įvyko 
pirmoji lenkų vyskupystė Gniezne, nes lig toi lenkai prigu- 
lėjo prie vokiško Magdeburgo vyskupo, kas lenkams buvo 
neparanku, nes tuomet kame dvasiška, ten i svietiška buvo 
valdžia. 


NE TUO KELIU UŽĖJĘ 


„Varpas“ pastarajame pernykščiame savo numeryje 
užsakė, jog ateinantį metą išeis tik kas antrą mėnesį, t. y. 
per pusę susimažins, nes trūkstą jam visų pirmu pinin- 
giškos pašalpos. Krūvelė inteligentų, užlaikiusių „Varpą“ 
savo kaštu, išsiskirsčiusi po margą svietą, skaitytojų taip 
maž esą, kad jų mokesčių nė į rokundą nesą ko imti, o 
„daugumas mūs visuomenės inteligentų brangiausią Žmo- 
gaus ypatybę - manymą tyčia slogina ir varžo visokiais 
pančiais, — tie inteligentai nerems laikraščio, branginančio 
liuosybę minėtos žmogaus ypatybės“. (Nežinau, kokius tai 
inteligentus „Varpas“ mini, spėju vienok, jog tame skaitliu- 
je turi būti ir dvasiški mūsų apšviestieji, kaipo nesutinkan- 
tys su ne kuriais „Varpo“ manymais, nu, žinoma, kartais ir 
varžantys jį). 

Tatai gauname tikrai nemalonią žinią apie susilpnėjimą 
vieno iš nedaugelio Europos lietuvių laikraščių pačiame 
negerame laike. Viltis permainų naujame karaliavime nu- 

kratė nusiminimą ir nuo labiausiai nuleidusių rankas, 
Lietuva niekuomet nebuvo taip subruzdusi kaip šįmet; 
lietuvių galvos ir širdies niekumet nevargino tokia daugybė 
mislių ir geidimų kaip šįmet; patys ruskiai nėkumet 
nebuvo taip užsiėmę lietuvišku klausimu kaip šįmet, nes 
jau pasergėjo spartų Lietuvos atbudimą, o lietuvių subruz- 
dimas pasirodė jiems nebe zobova, ale dalyku, kurį jau me- 
tas apsvarstyti. Širdis augo, matant gausius vaisius darba; 
vimos gyvu ir rašytu žodžiu; senųjų darbininkų energija 
pasididino, nemaž ir jaunesniųjų pasigviešė stumti lietu- 
viškus dalykus tolyn ir tolyn, jei stumias. Tokiame laike 
laikraštis būrio svarbiųjų stūmėjų, laikraštis ir maskolių 
skaitomas, silpsta. Tai nemažas pragaištis dėl visų lietuvių. 
Klausimas tiktai, ant ko suvirsta atsakymas už tą pragaištį? 
„Varpas“ lyg kaip norėtų patraukti prie atsakymo ir „dau- 
gumą mūs inteligentų“ (tatai dvasiškuosius), ale mums 
rodos, jog visa kaltybė puola ant pačių „Varpo“ vedėjų, 
užėjusių ne tuo keliu. Ale apie tą paskui. 

Tuo tarpu gi vienas persergėjimas. Pasakiau, jog „Varpo“ 
susilpnėjimą turiu už savo pragaištį; priduriu, jog tas pra- 
gaištis apgailėtinas. Apsiriktų vienok, jei kas iš mūsų ar 
„Varpo“ šalininkų paturėtų tą gailystavimą už veidmai- 
ningą arba mažiausiai už palaikį, kaip geba gailystauti 
žmonės, išnykstant jų priešams: 1) savo priešais skaitome 
ne laikraščius, bet pasinaudojančius jų lakštais dėl išreiš- 
kimo „manymų“, priešingų mūsų „manymams“; laikraščio 
lapai nekalti, kad visa nukenčia, — ne laikraštis pakreipia 
sandarbininkus, bet sandarbininkai laikraštį; 2) susilpnėji- 
mo „Varpo“ mes nėmaž neskaitome už pirmąjį žingsnį į 
pragaišimą; turime tvirtą viltį, jog jis neužilgo vėl sutvir- 
tės, atgims, išsišėręs prityrimuose, kaip fenix ugnyje. 
„Atgimti — išsišerti? Bene kliedi Tamista? Mūsų „tikiu“ ne- 
pajudinamas, nebuvome vaikais, kad aną priėmėm. Beg ne- 
malonėtumi dėl savo ramumo, kad mes, viską atmetę, 
pradėtumėm davatkauti? Beg nekiši mums ko nors?“ - kaip 
girdėte girdžiu sušunkant „Tėvynės Varpų“ rašėją ir jau 

bespaudžiant sieksninį polemišką artikulą, kuriam, žino- 
ma, netrūks tulžies. Atsakau: nekliedu, nejudinu, nekišu, ale 
visgi tvirtinu, jog atgijimas, išsišėrimas „Varpui“ reikalingas 
ne dėl dvasiškųjų ramumo, bet dėl paties laikraščio 
stiprybės ir dėl mūsų visuomenės gero. 

Per pastaruosius kelerius metus „Varpas“ parodė mažą 
gyvumą, apie ką ir pats buvo užsiminęs. Pirmuosiuose 
metuose jis buvo neišsilavinęs, kalba daug menkesnė, ale 
nesulyginamai jis buvo gyvesnis. Per aptarimą gyvumo aš 
nesuprantu raudonumo pakraipoje, aštriai kertančio, pa- 
veikslingo stiliaus, ale skaitlių pakeltų plačios prasmės 
klausimų, kurie, įkritę į lietuvių tarpą, kuo toliaus pa- 
sklysta aplinkui, kaip įkritus į vandenį akmeniui atsiran- 
da juo platesnis vilnios ratas, juo didesnis akmuo buvo. 
Tautiška savistovystė, santaikos su lenkais, centralizacija 
mokytų lietuvių, kalbos ir rašybos dalykai ir keletas kitų 
klausimų pakurstė apšviestus ir besišviečiančius lietuvius 
apsidairyti aplinkui, aptarti savo padėjimą kitų tarpe, iš- 
vysti savo pažeminimą, pakelti balsą dėl apsigynimo, 
suprasti daugybę tikrų, nors mažų tiesų, kurios nebuvo 
mums pripažintos už reikalingas, - tai „credo“ „Varpo“ 
pirmojoje pusėje gyvenimo. Jis ir tuomet nedavatkavo (o, 
ne!), turėjo priešus, kurie pyko, kad kartais įsišoksta, ale ir 
priešai negalėjo nusikreipti nuo įtekmės tuose dalykuose, 
kurie visiems lygiai artimi ir brangūs. Aiškum patvirtinimu 
plačios „Varpo“ įtekmės gali būti ši apraiška. „Varpui“ 
parsivežus net iš Amerikos maišelį bjaurių atsitikimų dėl 
pažeminimo katalikiškų kunigų, „Apžvalga“ aštriai stojos 
priešais ir kaip mokėjo, taip atmokėjo'. Ale kuningams ne 
visiems patiko toks užstojimas: vieni „Apžvalgai“ pritarė, 
kiti stojo už dovanojimą „Varpui“ vardan jo nuopelnų. 
Pasidarė tarp dvasiškų dviejų gubernijų jaunimo, neįtikė- 
site, apžvalgininkai (!) ir varpininkai (!), ne kartą tarp savęs 
aštriai susirėmę. Tikra tiesa, galėčiau dėl patvirtinimo 
įrašyti keletą epizodų, jei nevodyčiau aptariamoms ypa- 
toms. Tegu tik būtų išsišėręs iš ilgųjų pavasario plaukų, 

kuriais buvo „Varpas“ pasišiaušęs“, šiurkštus „daugumui 
mūs inteligentų“, ir toliaus moksliškai aiškinęs tautiškus 
dalykus, kaipgi būtų naudingas buvęs mūsų visuomenei, 
kaipgi plačią įtekmę būtų padaręs ant visų Lietuvos inte- 
ligėntų, kaip labai būtų palenkęs jų protus į tautišką 
lietuvystės pusę! Dėl to nereikėjo davatkauti. Nedavatkavo 
iš pradžios, o vienok žemiaus pasirašęs su savo draugais 
ko nepasiuto iš džiaugsmo, gavęs pirmąjį buntelį iš 184 
egz. Šimtą kartų vartėme, veizdėjome iš viršaus ir apačios; 
ba! pridėtus porą kartų mažus skiautelius su apgarsinimais 
prilipdėme, nes tai „Varpo“ buvo, o kokiame Nr. anų trūko, 
tas skaitės už numerį nepilną (!). Griebiaus už plūksnos, 
norėjau rėžti karštą odą aukštu pseudoklasišku stilium, 
ale Dievo meilė, kad neparašiau, nes veikiai pajutau, jog 
rašyme eilių nė su Tredjakauskiu* negaliu susidėti; prisi- 
reikė širdžiai išsiliepsnoti krūtinėje. Po kokių metų „Var- 
pas“ išmetinėjo dvasiškiemsiems, kad skaitliuje prenume- 
ratorių vos tik keli terandas; neabejotina vienok, jog tame 
laike „Varpas“ buvo kone visur žinomas ir Žingeidingai 
skaitomas, ir ne vienas Nr. susilaukė didžiausios šlovės — 
suplyšimo bevartant ir suklijavimo. Nėmaž neabejoju, kad 
po kelerių metų pasekmingo darbavimos jis būtų pasida- 
ręs būtinai reikalingu kiekvienam apšviestam lietuviui. 
Ale... ale „Varpas“ bepykdamas ant kuningų, kad neprenu- 
meruoja (neužsirašymas vardu da neženklina neprenume- 
ravimos), nuvažiavo į Ameriką ir parsigabeno truputį... 
mėšlo dėl pauostymo kuningams. Stebiuos iš to, kas per 
rūpestis gali būti europiečiui žinoti su visais išgaliais, kaip 
koks ten X ar Y, smulkiausia ypata, apsibjauriojo tol tol nuo 
mūsų, už jūrių marių? Ko gali mane tas išmokyti? Negut 
melo: ab uno disce omnes (pažinęs vieną, spręsk apie 
visus). Niekam iš tikro ir nerūpėjo tas X ar Y, ale daugelis 
suprunkštė, pauostę smarvės. „Varpas“ tą išgirdęs da ap- 
sidžiaugė: aha! vadinas, mačijo! ir da truputėlį pridėjo, ir 
pakilo barniai! Juo tolyn, juo bjauryn; įniršo, įtūžo vieni 
ant kitų, nusidrėskė vieni kitiems šlovę ir pasidarė neprie- 

teliais. „Varpo“ niekas iš „daugumo mūs inteligentų“ jau nė 
į rankas neima (kam gi malonu skaityti išdėliojimo savęs?), 
kas da liūdniaus, akyse mažai sutvirtėjusiųjų tautiškume 
Europos lietuvystė atsirado neperskiriamame sanryšyje su 
kompromitavimu kuningų dėl diskreditavimo krikščioniško 
mokslo, kurį platina, o Amerikos lietuvystė, kurios galva 
jau buvo Šliūpas, — stačiai anarchistiška. Kilo kontrakcija; 
tie, kurie neužilgo būtų buvę gerais patriotais lietuviais, 
nuo lietuvystės kaip nuo antkričio pradėjo ginties ir varyti 
kitus į kvarantaną. „Ką mylėti Lietuvą Hip lietuviškai, tai 
aš, Dievui nukyrėdamas, žmonių negadindamas, mylėsiu 
ją lenkiškai; tai bus sveikiaus!“ — kaskart dažniaus išgirsti. 
Numylėjusiems Lietuvą lietuviškai jau nebesiseka įkalbėti 
savo sanbroliams, jog kiekvienas daiktas turi mažiausiai dvi 
pusi, jog tarp pelų ir grūdai randas. „Mėšlyne perlai neau- 
ga“ - tai visas atsakymas. Ir daryk tu ką darąs! Kilo ir per- 
sekiojimai, o pirma to nebuvo. Kaip šiandien atmenu vieną 
savo aukštą ir įtekmingą sanbrolį, šiandien jau pas Dievą 
esantį. Vienąkart susirinko mūsų būrelis pas aną, ir kal- 
bėjomės kalbėjomės „o wznioslošci patrijotyzmu, o jego ro- 
dzajach: instinktowym, z inteligencyi wyplywającym, spa- 
czonym““ ir t. t., ant galo išgirdom: „Dobrze, dzieci“!* Po 
dvejų metų vėl be mažko tas pats būrelis atsirado ten pat, 
bet jau nebemandagiai priimtas; veidas gaspadoriaus rūstus, 
sėsties nebeprašo, o visa kalba tilpo tuose „žle poszio, tak 
dalej išč nie može“!? Pykom, burgėjome ant jo, ale širdies 
gilumoje visgi turėjome sutikti, kad lietuvystės dalykai 
kreivai nuėjo ex maxima parte“ per Šliūpą, ex magna“ per 
nereikalingus ir netaktiškus „manymus“ „Varpo“. Pasiliko 
ant širdies dugno truputis kartėlio. Pfu! su tokiu patriotiz- 
mu, kurs, vietoje jungti visokias sylas į kupetą, idant unitis 
viribus pasijudintumėme ir tvirtesniais pasirodytumėme 
neprieteliui, erzina vienus prieš kitus, civiliškuosius prieš 
dvasiškuosius! Argi tai patriotizmo darbas? 

Ir Kolomanai Jokajaus“ „nepajudins žemės iš pamato“ be 
sandarbininkų, ką gi besakyti apie mus, neturinčius kolo- 

manų? Jei neturime įžymiai prašmatnių vyrų, užstokime 
jų vietą, surinkdami į kupetą po kelis silpnesnius, bet su 
gerais norais ar darbštumu. Argi ne vis tiek, iš ko susilies 
didelė syla, by tik ji būtų „lietuviška syla“ ir iš tikro didelė? 
Kas nerenka, nemezga, bet draiko, ardo, tam toli nuo pa- 
triotizmo! Dovanokite, jei da kartą pasakysiu, jog kalbėda- 
mas šiuo kartu apie asabiškus dvasiškųjų dalykus, aš vis- 
gi ne jų interesus turiu priešakyje, ale interesus Lietuvos. 
Tūkstančiai apšviestų dvasiškųjų lietuvių, čia pat Lietu- 
voje susimetusių, — tai medžiaga ne paniekinimo verta, 
priemoningai suvartojus. Pravedime tautiškų idėjų jie tu- 
rėtų nieku neužstojamą svarbumą. Niekaip negali logiš- 
kai pasakyti: „Štai parodėme aukštą idėją; žmonės, eikšen- 
kite, pasikloniokite! Kas tuojaus neateis, tas bus žmogum 
negeros valios, savimeilis, paniekinimo ir išnaikinimo ver- 
tas!“ Negali, nes niekur istorijoje nerandame patvirtinimo, 
kad idėja iš karto apimtų visus. Ji turi iškariauti sau vietą, 
o tas juo veikiaus senkas, juo prieinamiaus yra aiškinamas, 
platinamas. 

Nuliejimas „Varpo“ buvo nepaprastos svarbos dėl visų 
lietuvių; skambinti tada turėjo visiems lietuviams inteli- 
gentams, o ne vien tik civiliškiesiems, ir tai da ne visiems, 
tiktai radikališkiems. 

Tegul sau kai kurie būtų parašę redakcijai vieną antrą 
raštelį, tai čia da nieko pikto: kiekviena redakcija išklauso 
balso skaitytojų, ar sutikdama su jais, ar ne; mokslas ir tak- 
tas būtų pralaužęs neįsitikėjimo ledus „daugume inteligen- 
tų“, būtų padaręs laukiamą pervertimą jų supratimuose, 
būtų taip išliuosavęs jaunąją kartą nuo tūkstančio nema- 
lonumų ir nuo karionės... su mažomis pasekmėmis. Vardan 
tėvynės verta užtylėti, jei iš kokios nors priežasties būtų 
mums sanbroliai darbininkai nemalonūs, ypatingai jei galime 
vilties nuo jų daug gero. Taigi atgimusio su naujomis sy- 
lomis „Varpo“ programa vertesnė bus dėl tėvynės: „moks- 
liškai taktiškai tautiška“, ne siaurai ar plačiai radikališka, 
liberališka, kitokia. Beg nebūtų tada ir stovis laikraščio 

tvirtesnis? Mums da ne laikas paskirti visą laikraštį „many- 
mams“, t. y. peržleberiojimui seniai žinomų iš svetimų 
raštų dalykų, nes turime ant širdies tautos tvirtinimą prieš 
neprietelį, o tas tvirtumas tikrai ne sociališkoje „Varpo“ 
programoje (prie jos tauta nepalinks, norints ir trys „Varpai“ 
skambintų), ale amžiais jau susikrovusiame lietuviškai 
katalikiškame gyvenime. 


METŲ LAIKAI MAINOSI 
IR JŲ APDARAS 


Žiema baltai apdengta, pavasaris nešioja žiedus, vasara 
mainavus rūbus, 0 ruduo rudą sermėgėlę. Ypatingai gražus 
pavasaris. Visa žemė — kalnai ir slėniai, laukai ir miškai — 
pasipuošia savo gražiausiais, šventiniais drabužiais, žie- 
dams-žolynams ir skaitliaus nebėra. Toksai žiedelių įvai- 
rumas ir gražumas nebūtinai reikalingas: žemė ir žmonės 
galėtų apsieiti ir be tų gražumynų. Bet Viešpats Dievas 
taip jau surėdė, idant būtų ne tiktai tas, kas reikalinga, bet 
kas ir gražu yra. Tas pats Sutvertojas taip vėl padarė, kad 
žmogus ieško tokių daiktų, kas gražu, o atradęs džiaugiasi 
iš jų. Dėl to tai nepeiktinas daiktas, jei žmonės (nešioja rū- 
bus ne tiktai kūnui pridengti) kartkarčiais apsirėdo gražes- 
niais apdarais, nekaip kas dieną dėvi. Jei Sutvertojas puošia 
žemę, tai ir mums valia pasipuošti taip, kaip išmanome ir 
kaip galime. Bet pas mus žmonės jau užmiršo, kaip reikia 
gražiai pasipuošti. Ieško gražumo ten, kur jo visai nėra. 
Sakau čia mergaitėms, kurios nebeaudžia gražių audeklų, 
bet rėdosi pirktiniais (perkaliais) rūbais. Seniaus buvo kitaip. 
Kada pavasaris dengė žemę žolelėmis, tada mergaitė audė 
audimus ir dengė save ir savo brolelius. Tokios moteriškės 
buvo visados garbintos kaipo darbininkės geros. Ir Šventas 
Raštas aukština jas, nes taip parašyta Priežodžių kningose: 

tvirtos moteriškės garbė toli platinasi, ji ieškojo vilnų ir li- 
nų ir dirbo išmaningai savo rankomis. Pasidirbino skaras 
(skepetas), balti lininiai ir raudonai daryti audeklai jos rū- 
bai ir t. t“ 

Tiesa, ir Lietuvos grinčiose visur tebėra „kalvartas“ ir 
staklės, bet tiktai dėl menkiausių audeklų. Šventinius arba 
išeiginius apdarus perka jau nuo žydų. Lietuvaitės lyg 
tartum nebežino tos dainos, kuri sako apie vaidilutę Birutę: 
„Ji savo darbo marškiniais dėvėjo, trumpą rainuotą sijoną 
dėvėjo““. Dėvėjo Birutė savo darbo rūbais, ne pirktiniais, o 
vienok ištekėjo už Didžiausiojo Lietuvos kunigaikščio 
Keistučio ir liko motina galingo Vytauto Didžiojo. Ji neieš- 
kojo garbės (pirktiniuose) rūbuose, ji puošėsi taip, kaip 
mokėjo pati pasidirbti. Mūsų mergaitės jau dabar kitaip 
daro. Matyt, vienos neišmano kaip suausti gražų audeklą, 
o kitos stačiai tingėti pradeda. Tai negražu. Nusipirkti iš 
kromo gali kiekvienas. Ir tinginė mergaitė, jei turi turtingą 
tėvą ar brolį, vis pasipuošusi vaikščios, bet paklausk ją, 
ar moka ji gražiai susiausti sijoną, ar moka sutaisyti broliui 
lengvą milą, ar žino, kaip reikia padaryti švelnius abrūsė- 
lius? Vaikščioja kaip kokia pana, o darbo nemoka nė kaip 
menka tarnaitė. Seniaus tokios mergaitės negaudavo vyro, 
o dabar ir jaunikaičių atsirado neišmanėlių, kurie ieško 
pačios ne darbininkės, ale piniguotos ir šilkuotos. Bet kaipgi 
apsiriko vargšas jaunikaitis vesdamas tokią pačią. Perkaliai 
ir šilkai susinešiojo, naujų vyras nebežada pirkti, o pati 
pasidirbti neišmano. Namuose pasidaro suirimas. Dėl ko gi 
taip? Tai pati kalta. Būdama merga nevargino savo pirštų 
ir nieko gera neišmoko, o ištekėjus nebėra kada mokyties. 
Jaunikaičiai padarytų labai išmintingai, jei pasiieškotų 
pačių tiktai tarp tų mergaičių, kurios moka gražiai austi 
ir šventėmis dėvi savo darbo rūbeliais, o į perkalines, kad 
ir būtų ir šilkinės, nė neveizdėtų. Tada gerosios mergaitės 
išmoktų gražių darbų ir išeitų už gerų vyrų kaipo 
darbščios draugės, o tinginės pasiliktų senmergėmis už 
pakūtą. O kiek tada grašio pasiliktų, neišmetelioto žyde- 

liams! Ir ką gi veikia mergaitės dabar neverpdamos ir 
neausdamos šventinių rūbų. Ar eina ant uždarbių? Ne, 
nieko neveikia, taip sau po namus prasidairo. Žemaitės tai 
nors arti padeda vyrams... 

Gal pasakys viena kita mergaitė: „Aš dėvėčiau ir šven- 
tiniais savo darbo rūbeliais, bet bijau, juoksis iš mano 
naminių apdarų, mat visos turi pirktinius“. 

Ne visos turi pirktinius, o išmintingas žmogus ne tiktai 
nesijuoks iš tokio apdaro, bet dar laikys tave didesnėje gar- 
bėje už kitas mergaites su pirktiniais sijonais. Jog ir žydelka 
gali taip pat apsirėdyti. Daug meiliau yra matyti gražiai ir 
labai gražiai aprėdytą mergaitę namų darbo rūbais nekaip 
šilkais. Mat šilkai dėl mergaitės svetimas daiktas, o naminiai 
rūbai tai jos visas darbas, vargas, jos išmanymas. Į savo 
rūbus įverpė ir įaudė ji savo mislį ir savo gražumą. 

Kaip žiedelis turi savo visą gražumą iš locnų lapelių, 
o apkaišyti svetimi žiedai jo visai nedabina, taip ir mergai- 
tė darbininkė tada tikrai graži, jei pasipuošia savo rankomis 
suaustais rūbais. Garbė toms lietuvaitėms, kurios nepametė 
senovės gražių papročių ir puošias savo išmanymu (link- 
dama visa prie savo gimimo); jos bus geros moterys, šlo- 
vingos motinos, o gėda toms, kurios apsileidė ir tiktai tiek 
tesirūpina, kad pagal mados apsirėdytų už tėvo piningus. 


JUBILIEJUS VIKTORIJOS 


Anglija. 23 d. birželio mėn. angliečiai šventė savo 
sostapilėje Londone jubiliejų Viktorijos! — viešpatavimą per 
60 metų. Istorijoje visų laikų nedaug atrastume karalių, 
kurie taip ilgai būtų viešpatavę. Apimdama Anglijos sostą 
po savo dėdės Jurgio IV“, Viktorija buvo jauna, 18 metų 
panelė. Verta pažvelgti atgal, kas ir kaip Anglijoje persimai- 
nė, kad suprastumėm, ar teisingai visi angliečiai taip šlovina 

savo karalienę. Viktorijai viešpataujant angliečiai taip 
praplatino savo viešpatystei ribas (rubežius), kad dabar po 
Anglijos valdžia yra šešta ar aštunta dalis viso Žemės pa- 
viršio. Be mažko nėra tokio kampelio, kame nerastume 
angliečių, įsteigusių kolonijas. Keistai gyvena metropolija 
(tikroji Anglija kaip motina) su savo išeiviais kolonistais. 
Anglijos kolonijos turi pilną laisvę, riša jas visas į kupetą 
tiktai Viktorijos vardas ir vienodi veikalai ir rūpesčiai. 
Anglija lenkia (šenavoja) valią savo kolonijų, niekame ne- 
suriša anų, taip kaip Ispanija. Dėl to kad prieš Ispaniją vis 
kelias jos kolonijos atsiskirdamos, Anglija yra mylima, ir 
niekam iš kolonijų neateina į galvą skirties. Šitokioje pa- 
šenavojimo laisvės politikoje yra baisi Anglijos tvirtybė, o 
ta politika prasidėjo viešpataujant Viktorijai, už ką amžina 
jai priguli garbė. Nedyvai, kad svečių suvažiavo į Londoną 
puspenkto milijono. Londonas —- didžiausis miestas visame 
pasaulyje, turi patsai puspenkto milijono. Yra tai tiek žmo- 
nių, kiek turi ne viena nemaža karalystė. Milijonai žmonių 
buvo eisenoje per Londono ūlyčias paskui raitus kunigaikš- 
čius, kariūmenę, karalienę, važiuotą lig šv. Povilo kated- 
ros. Čia ant oro buvo atlaikyta dievmeldystė, čia karalienė 
gavo religišką palaiminimą ir išleidė į savo žmonės 
trumpą atsiliepimą: „Iš visos širdies dėkavoju mylimiems 
mano žmonėms. Tegul juos Dievas laimina!“ Viktorijai dabar 
priguli 383 milijonai žmonių, tai yra ketvirta dalis viso 
pasaulio, 300 tūkstančių Londono neturtėlių buvo iškelti 
pietūs, ir daug kitokių gerų darbų Viktorija padarė tą 
dieną. Seniaus vis kalbėjo, kad Viktorija pagrįžus prie 
katalikystės. Kas žino? Tas tik aišku, jog ji tuojaus pagrįžtų, 
kad nenorėtų erzinti savo pavaldinių, kurių didžioji dalis 
išpažįsta anglikonišką tikėjimą, išsiskaidusį į daugybę 
šakų: presbyterijonų, metodistų, kvakerių, puristų ir t. t., 
ir t. t. Paskutiniame laike labai sparčiai pradėjo visi glausties 
prie katalikų Bažnyčios. 

Iš visų dalių Anglijos viešpatystės viena didelė Irlan- 
dijos sala, užgyventa vienais katalikais (bene 9 milijonai - 

tikrai neatmenu), perlaik buvo spaudžiama ir krividijama, 
bet dabar ir jai žada didesne laisvę ir katalikišką univer- 
sitetą nuo kitų metų. 


NORVEGIJA IR ŠVEDIJA — suvienytos šiaurės viešpatystės 
ant Skandinavijos pussalės. KELIONĖS ANT POLIų. 

Kas tai yra polius? Jau gal jūs visi žinote, jog žemė, ant 
kurios mes gyvename, ne plokščia, bet iš visų pusių apvali 
kaip kamuolys. Tas kamuolys vis rieda aplink kitą, ugninį, 
pusantro milijono kartų didesnį už save kamuolį - saule 
vadinamą; negana to, riedėdamas aplink saulę, jis dagi 
sukas kaip varpstė aplink save. Bet ir riedėdamas ir suk- 
damos tas žemės kamuolys vis šildo tik šonus nėkumet ne- 
atkreipdamas viršutinės ir apatinės pusės, kurios iš tos 
priežasties per kiaurus amžius stovi po nėkumet netirps- 
tančiais ledais. Pats viršutinis ir pats apatinis žemės punk- 
tas ir vadinas poliumis: viršutinis — šiaurpoliuni, apatinis — 
pietpolium. Savo mislyje perverk žemę kiaurai per tuos 
polius, tai bus žemės ašis, aplink kurią apsisuka per vieną 
sutką. Šimtą kelias dešimtis mylių aplink polių turi 
apgulęs ledas, tai plynas kaip ant ežero, tai vėjo suvarytas 
į didelius kalnus, varinėjamus po Ledynų didmarę (okea- 
ną). Niekas nežino, ar tenai ant polių yra jūra, ar Žemė; jei 
žemė — ar gali koksai gyvis išsiturėti, kokie ten vėjai, koks 
oras, koks vandens plaukimas, gilumas ir t. t. Žmogus ne- 
mėgia paslapčių. Marininkai bepradėm (nuolat) bandė 
nuvykti ant pat poliaus, bet veltui: vieni turėjo grįžti atgal, 
kiti su laivais buvo ledinių kalnų sutrinti, kiti šalčiu ir 
badu pasimirė. Vienok juo daugiaus kliūčių žmogus sutin- 
ka, juo didesnį norą įgauna priveikti jas ir išaiškinti pa- 
slaptes. Nelaimingi marininkai nenugrėsė kitų nuo bandymo 
pasiekti tą paslaptingą polių. Perniai sugrįžo iš kelionės 
ant šiaurpolių Pridjofas Nansenas!, prabuvęs tarp ledų per 
kiaurus trejus metus. Nansenas, gimęs Norvegijoje, yra tur- 

tingas ir aukštai mokytas vyras. Užsimetęs priveikti gaintą, 
asidirbo tam tikrą laivą, apsiūtą daugeliu lentų iš visų 
tvirčiausių medžių: ispaniško ąžuolo, alyvų, smalinių 
pušų; jo forma buvo tokia, kad ledams sumygus galėjo 
aukštyn išsprukti. Pasiėmė lengvus vilnoninius apdarus ir 
maišus, į kurius įlindus gal išturėti šaltų 160“, prisidžio- 
vino visokių žuvų, mėsų, daržovių, prisipirko važiuoja- 
mųjų šunų ir iškeliavo. Nansenas turėjo tokį išrokavimą, 
kad pats didmarės vanduo perneš jį per polių, kaip perneša 
medžius iš Europos į Ameriką. Reikia žinoti, jog didmarėse 
vanduo netelkšo kaip ežeruose, bet plačiomis, kartais po 
500 viorstų, sraujomis traukia. Nansenas mislijo, jog tokia 
srauja perplaukia per pat polių. Vienok apsiriko. Per kelius 
mėnesius brukės tolyn tarp ledų, o nuvažiavęs 50 mylių 
nuo kietos žinomos Pranciškaus Juozapo žemės (taip va- 
dinas sala) pasergėjo, jog plaukia ne stačiai į šiaurę, kaip 
norėjo, bet į šiaurvakarius. Paliko tada savo laivą, „Fram“ 
vadinamą, tarp ledų ir leidės su draugu Johansenu šunis 
užsikinkęs. Taip nukeliavo da 40 mylių, bet toliaus nebe- 
galėjo traukties dėl nebepergalimų periškasų. Leidės tada 
atgal, pristigo valgio, šunimis maitinos. Peržiemavoję vėl 
kietais keliais leidos ir ančtikę laivą iš Europos po trejų 
metų sugrįžo namon. Jo trets draugas Sverdrupas pasiliko 
su „Framu“, bet nėr vilties, kad ir jam pasisektų nusitrinti 
lig poliaus. Nansenas tada galo nedasiekė, bet atrado daug 
geografiškų vietų, buvo nukeliavęs 60 mylių toliaus ne- 
kaip kiti, ir tik 50 mylių betrūko. 

Kasžin, ar negeriaus pasisekę oru nulėkti ant pat po- 
liaus kitam marininkui — žiemių gyventojui inžinieriui 
Andrėe* iš Švedijos. Jis pasidirbo didelę pūslę iš kieto, 
neperpučiamo šilko. Pūslė ta nuo 1800 metrų kryžiavinių, 
aukšta, bemaž ko 2 sieksnių. Kaipgi ant pūslės važiuoja? 
Oras, kvapas — tai gan sunki medžiaga, yra daug kvapų, 
arba gazų, daug lengvesnių už orą ir dėl to kilstančių 
ore aukštyn, kaip pamerktas lengvas medis išplaukia ant 
paviršiaus vandens. Jei tokiu kvapu (gazu) prileisi pūslę, 

tai ta pūslė lakios ore nekrisdama žemyn. Juo didesnė 
pūslė, juo daugiaus turi lengvo gazo, juo sunkesnius daik- 
tus pakelia su savimi. Andrėe apačioje pūslės tada prisi- 
taisė pintinę, ten sukrauna padargas, ginklus, moksliškus 
instrumentus, valgymą ir išlėkė su Strindbergu ir Frankeliu 
„nuo paskutinės — Spitzbergo salos. Kaip Nansenas rokavo, 
jog nuplauks su didmarės plaukimu, taip Andrėe vylės 
nuskrisiąs nuo pietinio vėjo, kurio nuo perniai laukė. 
Drąsumas Andrėe's lygus patžudystės: niekas lig šiolei 
neskraidžiojo ant tokių pūslių ilgiaus kaip dvi dieni, o jam 
mažiausiai reikia 7 nedėlias, ir ta nedėlia gali būti taip ilga, 
kaip keli mėnesiai, nes ant poliaus vėjai mainos, gali pūslę 
nešioti ir šen, ir ten; tiesiu keliu reikia praskristi 3400 ki- 
lometrų (be mažko tiek pat viorstų), ale gal prisireikės 
praskraidžioti ir 20 000, jei vėjai pradės nešioti. Pūslę 
siuvo gerai; da kas gal žinoti, ar neatsiras koks plyšelis, 
per kurį kvapas išbėgs, ir pūslė nukris kame tarp ledų: 
kaip begelbėsies? Gali ir valgymo pristigti, nors keliose 
vietose sukrovė dėl jų valgymus, amerikiečiai ir maskoliai 
davė žinią primariniams gyventojams nenusigąsti ir nekri- 
vidyti žmonių, jei jie atlėks prie jų ant didelės pūslės. Jau 
daugiaus kaip mėnuo išėjo, kaip Andrėe išskrido, o da nė 
kokios žinios nėra, nė vienas pašto balandis neatskrido. 
Andrėe pasiėmė mokytus pašto balandžius dėl padarymo 
žinios apie save. 

Didelis pavojus neįbaugina kitų; štai 25 liepos iš Ant- 
verpijos (Belgijoje) išvažiavo ant pietinio poliaus Andrian 
de Gerlache* su draugais, Daneo, Aretowski, ir kitų keletas, 
o prancūzai ir ruošia šešių kartų didesnę pūslę už 
Andrėe's. Tai su kokiu pasišventimu žmonės vargsta dėl 
mokslo. 


KRETIEČIAI (veizdėk paveikslėlį). Jau esame minavoję 
vieną antrą kartą apie narsų kovojimą kretiečių už savo 
laisvę. Didelė Kretos sala ties Graikija Tarpžeminėje jūroje 

užgyventa puikių žmonių iš graikiškos giminės, garsi nuo 
senų senovės. Per kelius šimtus metų da sala buvo turkų 
valdžioje, neapsakomai varginama. Daugumas graikų kre- 
tiečių nulenkė galvas prieš savo kankintojus turkus maho- 
metiečius, išsižadėjo savo tautos, krikščionišką savo tikė- 
jimą perkeitė, bet didžioji dalis pasiliko krikščionimis 
graikais, purtinos prislėgti, liejo kraują per ilgus šimtus 
metų neduodamys turkams panaikinti; ilgainiui neapkęs- 
dami turkų įnirto ir ant savųjų, perkeitusių tikėjimą arba 
išsigynusių graikiškos gentystės, kraujas paplūdo da dide- 
sniu upeliu. Per pastaruosius trejus metus ypatingai aršiai 
kibo už ginklų, Europos viešpatystės juos parėmė, ale turkai 
nenori išsižadėti turtingo krašto. Europiečiai vėl dėl kre- 
tiečių nenorėtų su turkais prasidėti, nes vaina, nors dėl 
laisvės, visgi baisus daiktas. Turi tada salą apėmę, ale ma- 
žai kas į europiečius kareivius žiūri, nes jie ligomis apnikti, 
o maištai vis tebėra. Sublogo kretiečiai ant turto ir gyve- 
nimo. Dabar norėtų tik, kad duotų jiems graiką kunigaikš- 
tį Ipsilantį“. Turkai vėl reikalauja, kad gubernatorius, nors 
tegul sau bus krikščionis, bet tik būtų Turkų pavaldinys. 
Ir Dievas žino, kuomet bus koks galas! 


LIŪDNA ISTORIJA 
RYTŲ LIETUVOS 


I. ĮŽANGA! 


Štai, skaitytojau, veidaveikslis Mogiliavos, arba Pe- 
tropilės, pavyskupio, arba sufragano, ir Dvasiškos akade- 
mijos rektoriaus vyskupo Albino Symono“, kurį pradžioje 
1897 metų Šv. Tėvas - popiežius paskyrė Plocko vyskupu, 
bet kurį gale tų pačių metų maskoliai ištrėmė į Odesą. 

Ištrėmimas taip didžios asabos, kaip vyskupas, tai nemen- 
kas dalykas; jis per daug duoda mislyti kiekvienam žmo- 
gui. Užtat nė maskoliškose, nė lenkiškose arba kitokiose 
gazetose, išleidžiamose Maskolijoje, nerasite nieko, kas 
paaiškintų tą dalyką. Užtat mes pasirūpinome surinkti 
keletą žinių, galinčių duoti maždaug pakaktiną suprati- 
mą, už ką vyskupas A. Symonas nukentėjo. Jis nukentėjo 
kariaudamas už žmonių kalbą, maskolių persekiojamą. 
Daug vargo, pragaiščio, daug ašarų padarė persekiojimas 
lietuviškos kalbos Kauno gubernijoje, pačioje gilumoje 
Lietuvos, ale nesulyginamai daugiau padarė Rytų šalyje, 
kame lietuviai gyvena sumišę su lenkais ir baltrusiais 
katalikais ir baltrusiais pravoslaunais. Tenai vardan pravo- 
slavijos liepė visiems išsižadėti prigimtos savo kalbos, idant 
paskui išsižadėtų ir katalikiško tikėjimo. Dvi dešimti 
metų atgal rėdą panaikintos Minsko vyskupystės direk- 
torius Departamento svetimų tikėjimų Sivers pavedė Vil- 
niaus pralotui ir rėdytojui Vilniaus vyskupystės Žilinskiui“, 
žmogui šėtoniškos puikybės ir gobšiui. Dėl blizgančių 
kryželių ir medalių, kuriais maskoliai aną taip apkabino, 
jog abejoju, beg begalėjo tilpti ant krūtinės, dėl užgrėbimo 
didelių turtų, prigulinčių prie Aštrios Bromos ir Vilniaus 
kapitulos, už ką maskoliai neleidė aną barti, - parsidavė 
jisai su visa savo dūšia ir kūnu maskoliškai valdžiai. Pri- 
sirinko iš nedorų kunigų sau pagalbininkus ir ėmė masko- 
liuoti katalikiškas lietuvių, lenkų ir baltrusių parapijas per 
įvedimą į bažnyčią ir į meldimos maskoliškos kalbos. 
Pirma kišė maskoliškus ritualus, idant pagal jų visos 
ceremonijos būtų maskoliškai daromos. Vilniaus vyskupys- 
tėje vieni juos priėmė, kiti nepriėmė arba ir priėmę atmetė, 
kad Vilniaus džiakonas kunigas Petravičius, tikras didvyris, 
įlipęs į amboną prieš visus susirinkusius žmones sude- 
gino tą kningą, o kitiems klebonams išsiuntinėjo įsakymą 
neklausyti rėdytojo Žilinskio ir taipogi sudeginti. Už tą 
drąsumą Petravičius buvo išsiųstas į pat šiaurę. Ten 
kentėjo vargus lig pat šio laiko, nes tik šįmet numirė už 


- 249. 


rubežiaus išsiveržęs. Minsko vyskupystę iš paliepimo Si- 
verso Žilinskis rėdė su Senčikauskiu ir Jurgevičiu. Juos tai 
popiežius Pijus IX iškeikė, arba metė ant jų ekskomuniką“, 
ale jie jau nebeklausė popiežiaus, tiktai maskoliškos val- 
džios. Žemiaus paduodame du dokumentu. 

1) Paskyrimą kunigų: Senčikauskio ir Jurgevičiaus 
vizitatoriais, arba lankytojais, bažnyčių Minsko gubernijoje; 
2) instrukciją, tiems vizitatoriams duotą. Klausydami tada 
Siverso ir Žilinskio, Senčikauskis ir Jurgevičius važinėjo su 
policija po parakvijas; vienas laikydavo mišias šv., masko- 
liškai giedodavo, o antras maskoliškus pamokslus sakydavo, 
o policija saugodavo, kad žmonės, dantis grieždami klau- 
santys, neužmuštų naujų apaštalų. Jei kame pasisekė jiems 
atlaikyti tokią maskolišką dievmeldystę, jau kita kalba 
nebegalėjo toje bažnyčioje melsties. Kunigus klebonus, 
neįleidžiusius į bažnyčią tų vizitatorių, išsiuntinėjo 
Maskolijon, o bažnyčias uždarė. Jei kunigai išbėgdavo, tai 
policija privarydavo žydų pilną bažnyčią, kad galėtų 
parašyti raporte, jog katalikų pilna bažnyčia priėmė masko- 
lišką kalbą. Vieną kartą tie „katalikai“, pradėjus Jurge- 
vičiui krapyti, kūlvartomis išgriuvo pro duris, palikdami 
Jurgevičių labai nusidyvijusį, jog „katalikai“ taip bijos 
švęsto vandens. Kitoje vietoje Senčikauskį sutiko staršina 
su duona ir druska tarp bažnyčios durų; pradžiugęs Sen- 
čikauskis paklausė, ko jis sau geidžia, kokios dovanos, ir 
užgirdo, jog tas nieko daugiau nemeldžia kaip tiktai, kad 
teiktųs užrašyti aną pravoslaunu. „O kokios tu vieros?“ — 
„Pravoslaunos!“ — „Tai kam gi beprašai užrašyti pravo- 
slaunu?“ — „Kad taip sprauninkas įsakė!“ Taip tatai dėl 
užsipelnymo maskolių mylistos tie pardavėjai vieros, tie 
išgamos darė daugiaus, nekaip instrukcija reikalavo. Inst- 
rukcijoje pasakyta, kad veizdėtų, kokį įspūdį padarys 
maskoliška kalba ant Žmonių: jei patiks, tai ir palikti; o tie 
uolieji, kur tik atvyko, ten paliko ar geruoju, ar piktuoju, ar 
per apgavystą, bet tik pasirodytų ne veltuo imą po 500 rub. 
ir pragonus ant 4 arklių. 


- 250 + 


Nelaimingas Zilinskis iigainiui pažino savo pakiydimą, 
atsitraukė nuo rėdo, pakūtavojo, važiavo į Rymą, o pagrį- 
žęs vėl Vilniun, niekur nebesikišė ir neseniai visų užmirš- 
tas numirė; kadgi jam Dievas dovanotų visą kaltybę už 
padarymą tiek vargų mums! Ir kuomet gi anų galas? 
Kuomet atitaisyti, ką vienas tik žmogus pagadino? Štai 
vyskupas Grineveckis? buvo už tą taisymą ištremtas, štai 
ir antras vyskupas — Symonas — ištremtas, o kiek kunigų 
visaip korotų buvo ir yra, tai nė nesurokuosi. 

Senčikauskis tebesąs gyvas gilumoje Azijos, kame ten 
Samarkande, kur patsai išbėgęs, nebegalėdamas niekur akių 
parodyti. „Czy na Litwie, czy na Rusi Sęczikowski wisieč 
musi““, - susidėjo ir patarlė, spėjanti, jog ir čia ar te vis 
savo smerčiu nenumizs. Jis da parašė tokį mažą išaiški- 
nimą ketvirtojo Dievo prisakymo, t. y. kaip reikia garbinti 
carą ir Maskoliją, kaipo tėvą ir motyną“, per ilgą laiką vis 
kišė tą paiką kningelę vaikams ir kunigams, daug šimtų 
rub. išmokėjusiems už nepriėmimą. 

Jo pusbrolio dvasia ir darbais kun. Malyševičius taipogi 
parašė maskoliškus poterius ir Šv. Istoriją“, kurią ir dabar 
tebesiūlia iškalose vaikų mokinimui, už kurią taipogi turėjo 
kunigai gražiai nukentėti. Kas atsitiko su Malyševičiu ir 
Jurgevičiu, nežinome. Prašome mums pranešti, kas žino. 
Žemiaus minavojamas Makasevičius da tebėra gyvas Grod- 
ne, vis tebevadinas džiakonu, nors seniai ano niekas nebe- 
klauso. Iš klebonijos iškrapštyti vienok neleidžias. Ne taip 
pavyko Vilniuje Kopciogevičiui, kurį vyskupas Grineveckis 
tuojaus po atvažiavimo į Vilnių išmetė kaipo nenaudėlį. 
Nubėgo nabagas skųsties prie savo prietelių į Petropilę, 
bet čia staigiai pasimirė be pakūtos. Niekas jo nepriėmė ant 
savo kapų: nė katalikai, nė pravoslauni, pakasė tada kaip 
kokį pakarailį ant liuterių kapų. Jo prietelį pralotą 
Tupalskį jo paties tarnas sukapojo kaip meitelį į kąsnius 
ir kaipo tavorą išsiuntė iš Vilniaus mašina. 

Oi, plaka Dievas parduodančius savo vierą, savo tėvų 
kalbą! Oi, saugokimės tokių nusidėjimų, tegul mus valdžia 

plaka už prisiturėjimą savo palaikų, ne ką plaktų Dievas 
už pardavimą anų. 

Štai ant rytojaus po ištrėmimo iš Petropilės v. Symono 
pasikėlė didžiausi audra ir privarė pilną miestą vandens 
iš marių. Ir tame Žmonės regi Dievo ranką. 


NEGALIME SKŲSTIES, jog Mūsų mėnesinis laikraštėlis 
būtų visai nežinomas. Iš visų kraštų gauname raštus šu 
ilgomis ir trumpomis žinomis dėl skaitytojų jo. Užkviečia- 
me ir toliaus akyvai dairyties aplinkui ir visa mums pranešti, 
ypatingai tuos dalykus, kurie užliečia patį pamatą mūsų 
sodiečių gyvenimo. Ir tame dalyke štai pora aprašymų 
tikro padėjimo mūsų Žmonių įvairiose vietose. Labai ma- 
lonu, kad šviesesnieji parapijų gyventojai jungias į kupetas 
dėl atlikimo kokių reikalų. Štai Kupiškio parakviją aplankęs 
sąnarys Minsko ūkiškosios draugystės, o šviesus vietinis 
kamendorius pasinaudavęs iš to dėl išprašymo uždėti čia 
ūkišką savo krautuvę, o tuo tarpu prižadėjęs surinkti vi- 
sas reikalingas žinias apie vietinius parduodamus išdarbius, 
ypatingai apie linus. Linų probas jau išsiuntę, bet atsakymo 
da nesulaukę. Šiuose sunkiuose laikuose, kada viskas piga, 
darbininkas gali daugiau pelnyti su savo išdarbiais tiktai 
pašalindamas tarpininkus. Linų birkavas, duokime, kol nu- 
eis į verpimo fabriką, turi pereiti per kelerias žydų rankas: 
vieni bėgioja po sodas ieškodami, kiti taiso dideles partijas, 
o kartais tai net trečiasis tededa į laivą į užrubežį siųsti, 
ketvirtasis suima iš laivų ir jau į fabriką veža. Ūkiškosios 
draugystės, kame jos yra, kaip tai Minsko, Vitebsko guber- 
nijose, yra ne kas kitas, kaip tiktai sutarimas vietinių 
obyvatelių neparduoti nieko mažiems pirkliams, bet viską 
pristatyti į Draugystės krautuvės, o Draugystės rėdas turi 
susinešti stačiai su fabrikomis, reikalaujančiomis mūsų 
išdarbių, rasti kelius ant turgaviečių ir ten vežti didelėmis 
partijomis visokius daiktus, neišskiriant nė daržovių, nė 

vištų, nė kiaušių. Pelnas tada, kurį paima dabar tarpinin- 
kai pirkliai, pasilieka Draugystei, kuri gali tada brangiau 
užmokėti savo sąnariams pristatytojams. Būtų kupiškėnams 
laimė, kad pavyktų privilioti Minsko ar Vitebsko draugystę, 
uždėti ten krautuvę. Ale ir dabar kupiškėnai nesnaudžia: 
siuntė savuosius prie Dinaburko ir Pskovo brokerių linų 
kantoruose, buvo sulygę, jog už kupiškėnų linus mokės 
po 38 rs. už birkavą. Bet vietiniai žydai pirkliai, kuriems ir 
tas pelnas pradėjo sklysti iš rankų, puola ten pat sulygdami 
pristatyt už pigesnę prekę. Norėdami patys uždirbti, begali 
žmonėms duoti po 32 r. 50 k., po 30 r. 10 k., 30 rs., o pras- 
tesniems net po 25 rs. už birkavą. Regi, kas tai yra leisti 
tavorą per rankas! 

Plačiai Kupiškio apylinkėse randas žmonės užsiimantys 
arba norintys užsiimti didesne prekyste ir renka kapitolus, 
o tuo tarpu renka reikalingas žinias su pagalba savo pie- 
menų. Džiaugiamės iš to neišpasakytai! Prekystė, ūkiškos 
draugystės atneš didelius vaisius, padės greičiaus apsišvies- 
ti, nes bus už ką. Dabar kupiškėnai mažai teskaito, mažai 
težino. Labai kaltinti juos negal, nes 1) gyvendami toli nuo 
rubežiaus retai tegauna kningelių ir gazetų, 2) ir gavę ne- 
labai supranta žemaičiavimų naujojoje rašliavoje, o 3) di- 
džiausis keblumas — tai nėturtas per provas ir bankrutavo- 
jimą Kupiškio bankos. Ant Kupiškio valsčiaus esą 60 000 
ts. skolos; bankieriai suka, gubernatorius skolininkus licija- 
voja, linai ir kiti produktai pigūs, ir tų niekas neima, - kurgi 
čia tau rūpinties apie kningas, mėtyti rublius, kurių nėra! 
Galėtų, žinoma, į būrius rinkties dėl apsišvietimo, bet tai 
sunkus dalykas, kad nėra nė keleto tikrai šviesių iš pačių 
gyventojų. Nemokėjo Žmonės gyventi, neatsižvalgydami 
sėmė iš bankos, nemislydami apie atidavimą, o dabar - 
bizna. Doras, teisingas ir išmintingas staršina p. Gabrėnas 
visur kuo geriausiai veda reikalus, bet sunku pataisyti, kas 
per ilgus meius pagedo. 

Štai ir antras aprašymas, gana pilnas, paskirtos vietos.! 

ANT DIDMARĖS, arba Okeano, kurs tūkstančius mvlių turi 
užliejęs vandeniu, misiytume, kad nesutiksi gyvos dūšios, 
negut kokį vandeninį gyvuolį išvysi. Bet tai apsiriktumėte: 
tūkstančiai laivų šliaužioja drąsiai po tuos vandeninius 
tyrus šen ir ten, milijonus žmonių vežiodami nuo vieno 
krašto į kitą, iš Europos į Ameriką, iš Amerikos į Aus- 
traliją ir t. t. O kiek visokių daiktų, visokių Žmogaus iš- 
dirbinių, žemės turtų vežioja, tai sunku ir aprėpti. Viena 
vandeninė garinė mašina — garlaivis paima šimtus birkavų 
ir veža. Bet žmonėms vis didesnis reikalas randas, vis dau- 
giau krauti į garlaivį; ale juo daugiaus prikrauta, juo di- 
desnių reikia mašinų stūmimui, kurios ir pačios daug vie- 
tos užima, ir labai sunkios. Užtat išmislyta deilypį laivą 
(veizdėk paveikslėlį), t. y. du tikru garlaiviu su savo ma- 
šinomis sunerta į vieną dėl padidinimo vietos. Į tokį laivą 
gal daug daugiau tilpti, nekaip į abudu skyrimai. 


NAUJI LIETUVOS VYSKUPAI 


24 (5) d. spalių mėn. Maskolijos caras išdavė šešius 
paliepimus senatui, paskirdamas popiežiaus išrinktus šešius 
katalikų vyskupus į vietas; tris į Lietuvą. 


I. Vyskupas sufraganas Žemaičių vyskupystės 
kun. ANTANAS BARANAUSKAS 
paskirtas Seinų vyskupu. Seinų vyskupystė ribojas su Že- 
maičių vyskupyste ir apima dvi gubernijas: Suvalkų (se- 
niaus Augustavo) ir Lomžos. Didžioji pusė katalikų tos 
vyskupystės — tikri lietuviai, jie visaip vadinas: zanavykais, 
dzūkais, kapsais ir kitais pravardžiavimais tai nuo užgy- 
ventos vietos, tai nuo jų kalbos. Mokyti spėja, jie esą lie- 
kanomis lietuviškos juodvyžių giminės, gyvenusios dabar- 
tinėje Gardino gubernijoje ir apylinkėje. Dabar mes tuos 
lietuvius vadiname užnemuniečiais, kaipo gyvenančius nuo 

mūsų už Nemuno upės, už Kauno. Tai žmonės gana tur- 
tingi ir šviesūs, nes priskirti prie Lenkų karalystės nebuvo 
taip žudomi, kaip mes Lietuvoje. Jų kalba gryna, greičiaus 
panaši į aukštaitišką kaip į žemaitišką kalbą, nors jų 
gyvenimo būdas panašus į žemaičių g. b/ Užnemuniečiai 
šviečia mums pavyzdžiu susipratimo lietuviais esą; mMitri, 
drąsūs užnemuniečiai aržiai gina savo kalbą nuo lenkų, 
kurie buvo lig šiol per daug nusmelkę, ypatingai bažny- 
čiose. Už lietuviškus ar lenkiškus pamokslus, giedojimus 
ir t. t. smarkiai lietuviai pešas su lenkais ir su sulenkėjusiais 
savo sanbroliais. Vyskupas Baranauskas turės tada nemaža 
vargo, kol visus teisingai perskirs. 

9 (21) d. lapkričio mėn. Žemaičių pavyskupis Antanas 
Baranauskas Petrapilėje šv. Katarinos bažnyčioje prisiekė 
popiežiui ištikimybę ir paklusnumą, kad valdys naują 
vyskupystę, o paskui prisiekė ištikimybę carui. 

Čia maskoliai gavo truputį supykti: jie norėjo, kad v. 
Bar. prisiektų carui pirma, o popiežiui paskui, ir da čia pat 
prieš altorių stovėdamas, bet v. Bar. pareikalavo pirma 
prisiekos popiežiui, o carui prisiekė paskui prie stalelio, kaip 
ir seniaus būdavo. Direktorius Departamento svetimųjų 
tikėjimų p. Masolovas supykęs išėjo iš bažnyčios ir dau- 
giaus nė ant vienos konsekracijos nebeatėjo, nors kiti vys- 
kupai siekę pagal jų norą: pirma carui. 

Vyskupas Baranauskas, arba tikriaus — Baronas, nes taip 
iš tiesų kitados vadinos ir tebevadinas jo broliai Anykš- 
čiuose, yra mūsų šlovė, mūsų, lietuvių, džiaugsmas ir 
viltis. Dėl lietuvystės, dėl kalbos sekmame ir ašmame de- 
šimtmetyje nieks tiek nepadarė, kiek jis, galime pasakyti, 
jog be mažko jisai pats vienas tame laike tesirūpino, nes v. 
Motiejaus su Daukantu* eilė buvo pasibaigusi, išmirusi ar- 
ba nutilusi. Jei prie to pridursime da, jog tai dievobaimin- 
giausis ir išmintingiausis buvo Dievo tarnas, bus aiškus 
reikalas žinoti šį tą apie tą nepaprastą mūsų viengentį. 

Vyskupas Antanas yra tikras lietuvis aukštaitis. Gimė 
Anykščių miestelyje 1835 m. sausio mėn. 17 dieną; dabar 

tai turi 63 metus, bet da pilnas gyvumo ir sveikatos, 
žadančios jam ilgą amžių. Nežinome, kame visų pirmu 
mokės; žmonės pradeda aną atminti kaip dvidešimties 
metų jaunikaitį, tarnaujantį valsčių kanceliarijose Telšių 
p. (Sedoje, Skuode), bet visiems buvo aišku, ne jam esanti 
taip žema vieta. Jaunutis da būdamas turėjo ypatingą do- 
vaną eilėmis kalbėti, t. y. sudėti giesmes ir dainas lenkiškai 
ir lietuviškai. Jam turbūt ir į galvą nebuvo atėję, jog dainos, 
kurias rašinėjo tik dėl zobovos, iškels aną taip aukštai, kaip 
šiandien stovi. Be reikalo tada jas užmiršo ir apleido! 
Dainos, patekusios į rankas šviesių lietuvių, patraukė juos 
pažinti nepaprastą jaunikaitį, o pažinę parodė ir ištaisė 
kelią prie didesnio mokslo, nuo jo naudos ir džiaugsmo. Ir 
neužsivylė. 1856 m. 13 d. rugsėjo mėn. A. B. įstojo į 
dvasišką Varnių seminariją; čia pasirodė esąs toks moks- 
lus, tokią turįs galvą, jog po dvejų metų buvo išsiųstas 
į aukštesnį mokslą — dvasišką Petrapilės akademiją, kurią 
1862 m. išėjo, gavo mokslo laipsnį - magistro šv. teologijos 
ir įsišventė į kunigus. Bet akademija nebenorėjo beišleisti 
atgal į Lietuvą: savo kaštu išsiuntė į užrubežį, į da di- 
desnį mokslą. Per dvejus su viršum metų regime kun. 
Antaną Monachijaus (Mūnchen) universitete, Rymo kolegijo- 
se, Insbruke ir Lovanijuje*. Sugrįžęs atgal 1865 m., pasiliko 
profesorium čia pat akademijoje, bet neilgai, nes v. Motiejus, 
pritrūkęs kunigų, kurių daugybę maskoliai buvo ištrėmę 
į Siberiją už maištą 63 m., pašaukė sugrįžti į tėvynę. 
Atvykęs į Kauną buvo kamendorium ir sakytoju pamokslų 
katedroje, o paskui profesorium seminarijoje lig pat iškėli- 
mo į pavyskupius, t. y. lig 1884 m. 24 d. balandžio mėn. 
Nuo 1870 m. mokino klierikus dvasiškos iškalbos, arba 
homiletikos, kaipo žinovas lietuviškos kalbos. Da klieriku 
būdamas parašė daugelį dievobaimingų giesmių, giedamų 
ir dabar Lietuvoje. Kas gi nežino „Artojų giesmių“ iš kan- 
tičkos? „Dėkui gi, dėkui, Jėzau maloningas!“, „Tėve geriau- 
sis, Išganytojau!“, „Viešpatie, tavęsp šaukiams giluman 
parsmegę“ ir t. t., prieš kurias visoje kantičkoje nerasi ge- 

resnių. | lietuvišką kalendorių, išleidžiamą p. Ivinskio, 
prisiųsdavo eiles be parašo arba su parašu „Jurkštas Sma- 
laūsis“, daugiausiai blaivystės dalykuose: juokingą „Sueiga 
girtuoklių“, „Giesmę padėkavonės už blaivystę“ („Sveika, 
Marija, danguj išaukštinta“); toliaus ilgą poematą „Anykš- 
čių šilelis“, „Dievo rykštė ir malonė“. Da anksčiaus ir pa- 
prastus raštus prie savo tėvų rašydavo vis eilėmis, kurias 
anykštiečiai netrukdavo prisisavinti, pririnkti gaidą (natą) 
ir dainuoti susirinkimuose. Su džiaugsmo ašaromis anykš- 
tiečiai atsimena apie tą laiką, kad „visi mūsų takeliai buvo 
apdainuoti“, ką pats esu regėjęs ir girdėjęs. Tuose raštuose 
paprastai mažai poezijos, bet kartais randi ir perlą, kaip 
„Sudiev, Lietuva“ ir kitos, visai Lietuvai žinomos. 

Jei kun. Antanas būtų daugiau nieko nepadaręs dėl 
Lietuvos, kaip tik parašęs „Anykščių šilelį“, jau būtų 
nebeužmirštamas gret Kristijono Donelaičio. Tomis eilėmis 
savo tėviškę Anykščius apgarsino ne tik visoje Lietuvoje, 
bet toli ir už rubežiaus. Mokyti Prūsų ir kitų kraštų pro- 
fesoriai (dr. Schleicher, Kurschat, Massing;, dr. H. Weber, dr. 
J. Baudouėn de Courtenay) kartkartėmis perspaudinėjo savo 
raštuose tą „Anykščių šilelį“, per visą laiką turėjo susi- 
nešimą su juo dalykuose lietuviškos kalbos, atvažiuodavo 
pas jį mokytųs. Žodžiu sakant, vyskupas Baranauskas visur 
garsus kaipo mokslo vyras. Iš didesniųjų jo veikalų, da 
nespaudintų, reikia paminėti „Lietuvišką kalbamokslį“, 
„Mokslas šventosios iškalbos“, „Šventas katalikų Bažnyčios 
mokslas, trumpai išpasakytas““; gal ir daugiau ką turi mums 
nežinomo. Dabar štai Petropilės Mokslų akademija spau- 
dina jo „Pasergėjimus apie lietuvišką kalbą ir žodyną““, 
bet, apskritai sakant, vyskupu tapęs, k. Bar. lietuvišką 
kalbą apleido, ne liovės mylėti, bet liovės rašyti. 

Gerai pasakyta, Dievas jei sutveriąs žmogų su talentais, 
tai su devyniais. Iš tikro, ko vyskupas Bar. nemoka ir ne- 
žino: regime jį profesorium liturgiško giedojimo, teologijų, 
apeigų, dvasišku vadu jaunumenės, kalbininku, poetu ir ant 
galo... matematikų — keturius matematiškus veikalus yra 

nusiuntęs į Krokuvos Mokslų akademiją, kuri spaudino 
juos; neseniai štai savo kaštų išdavė „O progresyi trans- 
cendentalnej oraz o skali i sitach umystu ludzkiego““. Ne- 
kartą ateina į galvą: kas iš jo būtų išėję, jei būtų pabaigęs 
svietiškus mokslus ir gyvenimas gerai būtų pasiklojęs? 
Rasit mokslu da labiaus būtų švietęs, ale dabar turime tik 
Dievui dėkavoti, jog teikės Lietuvos dvasiškiją juomi ap- 
dovanoti ir naudos, ir paguodos dėl parodymo dvasiškiją 
nesant bergždžią žmonėmis, dirbančiais ne tik dėl Dievo, 
katalikų Bažnyčios, bet ir dėl Tėvynės. Tame dalyke lau- 
kiame da nemaž nuo kun. Baranausko, Seinų vyskupo. 
Laimingi užnemuniečiai, gavę tokį dvasišką piemenį, 
laimingi, kurie naudosis iš jo dvasiškos vadovystės, klausys 
retai kame girdžiamos tokios iškalbos, kurios klausytumys 
per kiauras dienas ir kaskart vis svarbesnius dalykus pa- 
sergėtume. 

5 (17) d. gruodžio mėn. garbingasis Žemaičių pavysku- 
pis apleido Kauną, o 15 (27) d. buvo iškilmingas ingresas, 
arba įžengimas, į savo katedrą, savo vyskupišką sostą. 
Ant sutinkančių kunigų kalbos atsakęs lenkiškai, paskui 
žmonėms sakęs pamokslą lietuviškai. Kaip jis patiko už- 
nemuniečiams, ko nuo jo laukia, tepraneša mums patys. 
Užbaigdamas šį paminėjimą ir ištaręs pastarąjį - laimink 
Jį, Viešpatie, padaryk vaisingais jo darbus dėl Tavo garbės, 0 mūsų 
naudos pakeltus! — pridedu čia atsisveikinimo eiles: 


Jo Mylistai 
Garbingiausiam ir Mieliausian 
kun. ANTANUI BARANAUSKUI, 
Seinų vyskupui, 
nuo Žemaičių vyskupijos kunigų. 
SUDIEV! 
Tarp mūs buvai ir pražilai 
Ir amžių baigt norėjai čia, 
Bet, Dievui liepus, skubinai, 
Kaip Abraomas, pakilai 
Ir klausdams kelio: kur Seinai? 

Važiuosi sau riščia. 
Važiuosi sau, palikęs mus, 
Pas savo dvasiškas avis, 
Piesm1uo malonus ir teisus; 
Mokysi tėviškai visus: 
Mozūrus, dzūkus ir kapsus 
Mylėtisi užvis. 
Ir minios žodį tą išgirs, 
lr jį giliai į širdį dės: 
Nieks nuo vienybės nesiskirs, 
Priešai į prietelius pavirs, 
Lenkas ant lietuvio neširs, 
Nors ne vienaip kalbės. 
Įkurti meilei tai Seinuos 
Tu Dievo pašauktas esi; 
Todėl, nors širdys aimanuos, 
Nors nieks, kaip Tu, mums nebdainuos, 
Nors graudu tart: „Eik pas anuos“, — 
Bet tariam tai visi. 
Eik pas anuos, ganyki sveiks, 
Valdyk Aukščiausiojo vardu, 
Ir ar kas girs Tave, ar peiks, 
Ar kas širdin Tau peilį smeigs, 
Ar tai galvočius bus, ar paiks, — 
Visiems Tu būk vadu. 
O Dievo eidamas keliu, 
Ir mus, čia likusius, mylėk, — 
Garsus „Anykščių šileliu“, 
Būk mums senovės „Jurkšteliu“, 
Penėk mus mokslo pieneliu 
Ir vargti mums padėk" 


II. Rektorius Dvasiškos Žemaičių seminarijos 
kun. GASPARAS CIRTAUTAS 
paskirtas vyskupu sufraganu žemaičių vyskupijos su titulu 
vyskupo Kastorijos in part. inf." Konsekracija buvo ten pat 

Petrapilėje 30 (12) lapkričio mėn. Kun. Gasparas Cirtautas 
tikras lietuvis žemaitis. Gimė 1841 m. Veiviržėnų pa- 
rakvijoje, Raseinių apr., ant pat Prūsų rubežiaus. Mokinos 
Šiaulių gimnazijoje ir pabaigė ją 1862 m. su sidabriniu me- 
daliu. Tais pačiais metais įstojo į Varnių seminariją, po 
dvejų metų buvo išsiųstas į Petrapilės dvasišką akademi- 
ją, kurią išėjo su magistro šv. teologijos laipsniu 1868 m. 

Tuojaus buvo paskirtas profesorium į Dv. seminariją, 
perkeltą iš Varnių Kaunan, kame buvo lig 1877 m.; tais 
metais buvo pašauktas į profesorius Petrapilės dvasiškos 
akademijos, kame buvo lig 1888, t. y. lig sugrįžimo atgal 
Kaunan, nes Žemaičių vyskupas Paliulionis pavedė jo val- 
dymui seminariją. Čia sąžiniškai darbavos kaipo profeso- 
rius, vadas ir gaspadorius. Jam esant pasigerino klierikų 
užlaikymas, valgymas, gyvenimai, nes apie viską rūpinos 
gerbiamas rektorius. 1883 metuose kun. C. pakeltas buvo į 
kanauninkus, o po dvejų metų į pralotus. Tikras Dievo 
tarnas, taip negudrus, jog iš pirmojo užmetimo akių gali jį 
permanyti ir pamylėti. Apsėjimuose meilus, visados vieno- 
das, niekas neregėjo raukšlės ant jo kaktos, pagaliaus ir tada, 
kad iš tikrųjų reikia rūstauti. Mokytiniai visados drąsiai, 
neveidmainingai kreipės prie savo perdėtinio ir išeidami 
išsinešė tikrą meilę, kaipo antrojo tėvo. Vyras didelės doros 
ir didelio mokslo, o prie to neišpasakyto neieškojimo svieto 
garbės. Kad ragino jį sanbroliai doktorizuoties, atsakęs: „Dėl 
ko? Ką žinau, daugiau nežinosiu, tai kam da tuščias titu- 
las!“ Nuo to vyro nemuša šviesos spinduliai, prieš kuriuos 
negal pažiūrėti, bet eina tokia maloni šilima, jog prie jo 
prisiglaudus pasakysi: gera mums su tavim ir jauku. Duok, 
Dieve, tik ilgesnį amžių!“! 


III. Rektorius Vilniaus dvasiškos seminarijos 
kun. STEPONAS ZWIEROWICZ 
paskirtas Vilniaus vyskupu. Nelaiminga Vilniaus vyskupys- 
tė vėl gauna silpną piemenį. Bepigu maskoliams ruskinti 
pakraščius Lietuvos, kad nėra kam atsispirti. Kun. Zwie- 

rowicz dievobaimingas, doras vyras, bet esąs be jokios 
energijos, nuolaidus dėl šventos ramybės. Užtat ir nagra- 
dą yra nuo caro gavęs. Lietuvoje... kunigas... gauna na- 
gradą!.. — tai jau nebegerai! Tikri lietuviai tik štrapus ir 
nagaikas tegauna, ale užtat lietuviais pasilieka; su kryžiais 
ir medaliais kelias tiesus paskui pralotus Žilinskį et cons.! 
Duok, Dieve, kad taip nebūtų! Tuo tarpu paskyrimas kun. 
Zwierowiczės į Vilniaus vyskupus tai lietuviams didelis 
pragaištis, skriauda, nes jisai nemoka lietuviškai, o pusė jo 
vyskupijos — lietuviai. Bus tada nabagai ir toliaus skriau- 
džiami, lietuviška kalba kaip ir pirma niekinama. Kun. 
Zwierowicz gimė 1842 m. Gardino gubernijoje, gimnaziją 
išėjo Bialystoke, 1861 m. įstojo į Vilniaus seminariją, o 
1865 į Petrapilės akademiją ir išėjo su magistro šv. t. 
laipsniu. Sugrįžęs į Vilnių buvo profesorium, inspekto- 
rium, rektorium sem., klebonu, vėl rektorium lig šio laiko. 
Pastiprink, Viešpatie, jo sylas ir padrąsink kovoje su priešu 
katalikystės ir lietuvystės Vilniaus ir Gardino gubernijose! 
(Prie Vilniaus vyskupijos priguli Vilniaus ir Gardino gub.) 
Konsekracija kun. Zw. buvo 16 (28) lapkr. mėn., o ingre- 
sas — 23 (5) lapkr.“ 

Tame pat laike buvo konsekruoti da du vyskupu: ins- 
pektorius Petrapilės dvasiškos akademijos Klopotovkis'* — į 
Žitomiro pavyskupius ir rektorius Žitomiro seminarijos — 
į Petrapilės (Mogiliavos) pavyskupius, o dabartinis Žitomiro 
pavyskupis į vyskupus Žitomiro pakeltas. 

Visuomet naujai pakonsekruoti vyskupai eidavo pasiro- 
dytų prie caro, bet šįmet caras būk neprisiėmęs. Kas do 
priežastis - sunku žinoti: vieni lemia, dėl to, kad v. Bara- 
nauskas maskolius supykino, kiti, kad caras nemalonią turi 
širdį ant katalikų vyskupų už pasielgimą išsiųsto į 
Odesą v. Symono“". Bet į tiesą užvis panašiaus, kad mi- 
nistrai nenorėjo daleisti vyskupų prie caro, idant jie nepa- 
siguostų. Jaunasis caras gal būtų klausinėjęs šio to, ale jo 
tėvas Aleksandra", kad vyskupai nuėjo, tik paklausė, iš kur, 
Kokios tautos, kiek metų, ir daugiau nieko. Iš tokios 

audiencijos mažas pelnas būtų buvęs. Negavę pasišnekėti 
su caru, vyskupai nusiuntė jam raštą, išreikšdami savo 
ištikimybę. 


MŪSŲ IŠKALOS 


Kaip senovėje mūčelninkų kraujas nepragaišo, bet gimdė 
kitus krikščionis, taip mūsų gadynėje nepragaišo vargas ir 
kančios Lietuvos kunigų ir gyventojų, kurie priešinos 
maskoliškai valdžiai ir nepasidavė begėdiškiems jų norams 
suruskinti mus per iškalas. Kol gyveno caras Aleksanda III, 
činauninkai maskoliai galvatrūkiais, kits kitą pralenkdami, 
ir liepti, ir neliepti, kaip tik kas išmanė, taip rūpinos išplėšti 
iš mūsų širdies prisirišimą prie senosios katalikiškos 
religijos, prie senosios lietuviškos kalbos. Kaipgi nemaloniai 
apsigavo, kad pasergėjo, jog jaunasis caras Mikalojus II 
nepagiria nežmoniško jų rūpesčio spausti ir žudyti nieko 
nekaltus neruskus Rosijos gyventojus! „S. Peterburgskija 
Vedomosti“, išmintinga maskoliška gazeta, kiek kartų 
šaukė mums iš Peterburgo, nuo aukščiausios valdžios, nuo 
paties caro nėkuomet nebuvę paliepimo spausti svetimus 
tikėjimus, o tą darę tik vietiniai „cariukai“ — Činauninkai 
(generalgubernatoriai, gubernatoriai ir kiti žemesnieji), kurie 
tokiu rūpestingumu apie „maskoliškus“ interesus mūsų 
krašte pridengdavo tik savo sauvaliavimą. Jaunasis caras 
atkreipė savo akis ant mūsų padėjimo, daugelyje dalykų 
mums palengvino, už tatai užsipelnė didesnę mūsų meilę, 
bet dėl to paties užsipelnė didžiausį nekantantumą, didelę 
neapykantą nuo sauvalingų „cariukų“. Dabar aiškiai 
pasirodė didieji činauninkai veidmainiais esą: „Dėl caro, dėl 
caro, dėl Rosijos motynos prakaitą liejame, už carą sveikatą 
ir galvas guldome šiame neprieteliškamę Lietuvos krašte, 
kame visi mūsų neapkenčia!“ — šaukė jie, kol caras jiems 

patiko, kol davė visą valią. Jei caras jiems taip šventas ir 
malonus, kaip sakos, dėl ko jie šiam carui nebenori ištiki- 
mai tarnauti? Aha! dėl to, kad neberegi dėl savęs tokio pelno. 
Dabar mes, lietuviai, laukdami nuo caro vis žmoniškesnio 
apsėjimo su mumis, vis didesnės teisybės, matydami, jog 
caras mūsų neužmiršta ir daug jau gero padarė ir da 
daugiau nori padaryti, mes, sakau, būsime ištikimesni 
(viernesni) už činauninkus, drįstančius priešinties jaunojo 
caro valiai. Carui dideliai sunku palenkti į kitą pusę visus 
savo senuosius tarnus: visų iš karto išmesti negal, taigi mes 
padėkime carui priveikti senosios pakraipos činauninkus. 
Jausdami kokią neteisybę, kokį prispaudimą, šaukime: iaip 
caras neliepia, nes jis turi būti teisingas ir mielaširdingas; 
matome carą, norintį mums laisvesnio gyvenimo, o jis ką 
darote? Veizdėkite, kaip pelnysite kariaudami su vietiniais 
prispaudėjais vardan caro drąsiai, be jokios baimės už 
teisybę, už teisingus savo reikalus. O kad ir pakentėtume 
už tokius dalykus, tai negailu. 

Kas gali būti šlovingesnio už dievobaimingumą, už 
šviesą? O mūsų cariukai mindo dievobaimingumą, išjuo- 
kia, neleidžia mums to parodyti. Dėl ko? Dėl to, kad jiems 
rūpi įkišti mums savišką religiją. Neleidžia mums šviesties 
lengviausiu būdu dėl ko? Dėl to, kad nori įkišti vėl savišką 
apšvietimą. Kaip kas moka, kaip kam išpuola, taip tegul 
lavinas dievobaimingume, taip steigias savo protą apšviesti. 
Dėl ko būtinai vis maskoliškai, vis maskoliškai? 

Visų svarbiausį pragumą įvykdinti savo užmanymus 
maskoliai regi iškalose. Iškalose ir mes regime be mažko 
vienatinį pragumą apsišviesti dalykuose tikėjimo, istorijos 
ir kitokių visokių mokslų. Rodos tada, kad mes ir jie, 
susidurdami tame pačiame dalyke, turėtumėme sutikti. Tatai 
ir nelaimė, kad negalime sutikti: mes, lietuviai, nuo iškalų 
laukiame grynos šviesos, gryno mokslo, vaisymo vaikuose 
gerų papratimų; maskoliai gi nuo Lietuvos iškalų nori tik 
platinimo maskolystės ir visai mums nereikalingos pravo- 
slavijos. Tiesą mes turime, ne jie. Mes maskoliškos kalbos 

neatmetame, nes be jos nebegalime apseiti; mes mokysimės 
maskoliškai, tegul tiktai ji nesmelkia, nenukalės prigimtos 
mūsų pačių kalbos, tegul tik niekas nesikiša į mūsų 
religijos dalykus. 

Už laisvę išpažinti savo tikėjimą iškalose, už mokinimą 
lietuviškai iš pradžios, o maskoliškai tik paskui, antrais ar 
trečiais metais, — tai du punktu, kuriuos iš visos savo galės 
remkime, už juos kariaukime drąsiai, nenustodami vilties, 
jog tiesa, kaip visados, taip ir dabar gaus viršų. Veizdėkite! 
per ilgus metus mokytojai religijos kariavo už lygybę visų 
tikėjimų iškalose, daug aukų krito, daug kunigų kliošto- 
riuose ir Rosijoje kentėjo, daug štrapo išmokėjo, daug vargo 
ir rūpesčio turėjo lietuviai mokytiniai Kuršo iškalose: 
Mytaujoje, Palangoje, Liepavoje daug nemalonumų datyrė, 
o tie nemalonumai da ir nepasibaigė, Alsėdžio valsčius už 
rūpestį įvesti į iškalas katalikišką kryžių, kad vaikai 
turėtų prieš ką melsties (apie tą buvo mūsų gazetoje ra- 
šyta perniai ir užperniai), bet visgi ant galo pergalėjo, nes 
kaip žinote iš Nr. 117 praėjusių metų, caras palengvino, 
leido melsties katalikiškai, leido pasikabinti savo abrozdą, 
leido katalikams nebevaikščioti į cerkves. Taip bus ir su 
kalbos dalykais: ilgai reikalausime, visur klambinsime, 
šauksime: „Mums tas priguli! Mums tas priguli!“, o nebe- 
apsikęsdami leis mums iš pradžios mokyties lietuviškai 
iškalose, mūsų pačių pastatytose, mūsų kaštu užlaikomo- 
se. Pamislykite, kaip tai bus gerai! Nebereiks slapčia mokyti, 
nebereiks slėpties su kningelėmis ir gazetomis, nes ir 
spaudinti turės leisti! Tada sutiksime su maskoliais, nesipe- 
šime iškaloje, bet dabar turime pešties smarkiausiai, neat- 
sileisdami nė ant valandėlės, kol neparodysime nenurimsią, 
kol savo negausią. 

Balsams kariaujančių už lietuvišką iškalą paskiriame 
„Tėvynės Sarge“ didelę vietą, didelį straipsnį, į kurį tik 
netingėkite iš visų kraštų prisiųsti žinių. Neužmirškite, 
jog ko valdžiai žodžiais nedręsate ar negalite pasakyti, tą 
raštu pasakykite: maskoliai skaito mūsų gazetas, žinos, jog 

iš tikrųjų mes pažįstame savo reikalus, iš tikrųjų nenu- 
tilsime, kol nepadarys teisybei gana. Lietuviai! vardan 
teisybės už iškalą! 


ŠIAULIŲ GIMNAZIJA 


Garbingi mūsų skaitytojai yra ne vieną kartą girdėję 
Maskolijos carą, nors turintį neapribotą pilną valdžią savo 
viešpatystėje, vienok ne visuomet galintį išpildyti savo 
užmanymus. Šitą tiesą patvirtina neišpildymas kaip rei- 
kiant pastarojo caro paliepimo - suteikiančio tikėjimo laisvę 
visose iškalose. Per kiek tai metų visoki nepašaukti, 
neprašomi maskolių „dejateliai“ smaugė ir žemino katali- 
kystę iškalose, o štai caras netikėtai pastatė katalikystę 
lygiai su pravoslavija! Nustėro mūsų „dejateliai“, sugriaužė 
dantį matydami savo darbą per ilgus metus ant vėjo leidę. 
Kaipgi čia išsižadėti to, už ką prakaitą buvo lieję? Kaip 
sugrįžti atgal iš kelio, kurio galą neužilgo vylės paregėsią? 
Sunku! Baisus caras, jo prisakymo neišpildyti — tai galvą 
padėti, bet išpildyti - tulžia save pagirdyti. Skaitytojai 
supranta, atmena, jog ant tos vietos kalbame vis tik apie 
Lietuvą ir sauvalingus jos činauninkus, paėmusius ant 
savęs rūpestį apie apšvietimą lietuvių, arba činauninkus 
taip vadinamojo Vilniaus mokslo okrugo. Kas tai yra Moks- 
lo okrugas? Visos viešpatystės apšvietimo dalykai priguli 
prie vienos Apšvietos ministerijos, kuri visą karalystę turi 
saviškai išskirsčius į dalis; tos dalys ir vadinas maskoliš- 
kai okrugais, arba aprinkiais, prie kurių priguli po kelias 
gubernijas. Yra tatai: Kazaniaus okrugas, Peterburgo ok., 
Rygos ok., prie kurio priguli Kuršas ir Estų žemė, Varšu- 
vos okrugas, prie kurio priguli visa Lenkų karalystė, 
Vilniaus okrugas, prie kurio priguli visa Lietuva, ir t. t. Nė 

viename okruge neatsitinka tokių istorijų kaip Varšuvos ir 
Vilniaus okruguose. Dėl ko? [ tuos okrugus atsiunčia pa- 
prastus mokytus vyrus, šviesos nešėjus, kas tiktai norėtų 
pašvęsti savo gyvenimą tam sunkiam, bet šlovingam dar- 
bui, bet vien tik maskolius; nė vienas svetimtautis, nė vienas 
svetimo tikėjimo Žmogus negali čia rasti vietos ir darbo, tik 
pravoslauni ruskiai, ir nepaprasti pravoslauni, bet išsimo- 
kinę dvasiškose seminarijose, o užimantys aukštesnes vie- 
tas — tai net pabaigę dvasiškas akademijas su laipsniais 
magistrų ir kandidatų teologijos. Aukšto universitetiško 
mokslo jie neišėję, o dvasišką mokslą turi didesnį už pa- 
čius popus. Tuomi tai galime sau išaiškinti, jog jie neįsi- 
mylėję į gryną mokslą, bet į pravoslavišką mokslą, nesi- 
rūpina apie tikrą mūsų apšvietimą, nes mokslas yra jiems 
tiktai dengtuvas kitokių užmanymų, kurių plikų, nepri- 
dengtų nedręsa mums parodyti. Tuose puspopiuose ieško- 
sime priežasties visokių nesutikimų, — ne lietuviuose ir 
kuniguose, kaip skelbia maskoliškos gazetos. 

Okrugai vėl kiekvienoje gubernijoje turi įrengę Direkcijas 
valstinių iškalų. Vyriausiuoju okrugo perdėtiniu yra pope- 
čitelius (kuratorius, globėjas); jis turi keletą vizitatorių, arba 
lankytojų, vidutinių iškalų, t. y. gimnazijų, progimnazijų, 
realinių iškalų; jie vadinas inspektoriais. Direkcijų perdė- 
tiniai — tai direktoriai, turintys vėl po kelius inspektorius, 
lankytojus valstinių mokyklų. Pasiimkime į rankas sąrašą 
tų asabų, paregėsime, jog ir Vilniaus okruge popečitelius 
Sergijevskis', jau 28 metus mus žudąs, ir jo inspektoriai, 
kaip žinomi mums Odincovas ir Bogojavlenskis, antmetėjai 
mūsų vaikams bjauriausios „Kniga dlia čtenija“, ir perdė- 
tiniai direkcijų ir jų inspektoriai — visi išėję tik dvasiškus 
mokslus ir stovi prie mūsų ne kaipo žibintuvai, bet kaipo 
misionieriai. 

Dovanos man skaitytojai mano nusikreipimą šalin, ale 
buvo reikalinga dėl parodymo, jog jaunas caras, užkirsda- 
mas aniems kelią, negali laukti nuo jų didelės meilės ir 
prisirišimo. 

Perveizdėkime tada, kaip yra pildomas Vilniaus okruge 
caro paliepimas apie sulyginimą tikėjimų, o medžiagos 
suteiks mums garsus sumišimas Šiaulių gimnazijoje, apie 
kurį jau žinote šiek tiek (Nr. 11)“. 

Iš Nr. 11 praėjusių metų žinote“, kad apskelbimui caro 
įsakymo turėjo laiko daugiau kaip du mėnesiu. Visi okrugai 
tą padarė, tik Vilniaus puspopiai vis nespėjo, ir tęsės. Praėjo 
vakacijų laikas, vaikai pradeda rinkties į iškalas, visi iš 
gazetų žino naują parėdymą rasią, nebemelsiųs su pra- 
voslavais. Ir direktorius Šiaulių gimnazijos tą žino, visur 
girdi, ir gimnazijos kapelionis kunigas Juozapas Rymeika“ 
buvo ne kartą jau ano klausęs, ar jau gavo apskelbimą, 
kaip štai Rygos okrugo iškalos, bet Rubcovas tyli, nes 
Vilnius tyli; žinodamas gi, kad vaikai ir be apskelbimo 
nebeis į gimnazijos cerkvę, per gudrystę nors da vieną 
kartelį pritraukti užsigeidė prie pravoslaviško „molebno“ 
prieš mokslą. Išėjo ne taip dailiai, kaip nutarė: lietuviai 
užvilti drąsiai apleido salę. Tada tiktai Rubcovas puolė į 
Vilnių ir išveržė apskelbimą katalikams ir kitiems tikėjimo 
laisvės. Visi išmintingieji maskoliai kaip į būgną muša: 
Vilniaus okrugas tyčiomis sulaikė caro raštą, kurį Šiaulių 
studentai per maištą išveržė ir gavo girdėti tik ketvirtądien 
po sumišimo. Ar tai galas? O, ne! „Cariukai“ tik priversti, 
tik po vieną žingsnį tegali traukties nuo senųjų parėdy- 
mų, nes, jei iš karto atsitrauktų, be abejojimo, tulžis juos 
iš susigriaužimo užpiltų arba apopleksija trenktų kaip 
Rubcovą. Iš caro rašto aiškus geidimas, idant visi Dievą 
garbintų pagal savo tikėjimą, nors visų smulkių dalykų ne- 
išrokavo. Prie to ir prisikabino mūsų „cariukai“: caras nieko 
nekalba apie maldos kalbą, na! tai katalikai, nors atsiskyrę 
nuo pravoslaunų, nors ne cerkvėje, bet visgi turės melsties 
maskoliškai, — ne lenkiškai, ne lietuviškai, ne lotyniškos, 
kurios tai kalbos bažnyčiose yra vartojamos, kurių tai 
mytaujiškiai studentai užperniai taip karštai reikalavo. Už 
kalbą reikėjo remties lig pat rudenio, t. y. lig ministras 
neatsiuntė (17 d. spalių mėn.) stačiai į gimnaziją, jog 

„Rymo katalikų Bažnyčios kalba yra lotyniška, dėl to ir 
maldas išpažintojai katalikų tikėjimo gali, jei nori, laikyti 
lotyniškai kaip gimnazijose, taip progimnazijose ir kitose 
mokyklose“. Nors buvo jau girdėties, jog Varšuvos okruge 
18 spalių mėn. buvo apskelbta laisvė: lenkams melsties 
lenkiškai, lietugviams — lietuviškai, vokiečiams — vokiškai, bet 
Vilniaus okruge nemisliję nedręsome geisti tokios laisvės — 
melsties, kaip su motyna meldėmės - lietuviškai, džiaugs- 
mą vienok nemažą turėjome, jog galėsime melsties bažny- 
tine kalba; tiesa, lotyniška kalba pritinka gimnazistams, o 
visai netinka piemenims valstinėse iškalose, bet ką jau čia 
darysi? jei gali išmokti ministrantūrą, išmoks ir poterius. 

Da ir iš to neleido pilnai pasidžiaugti. Gimnazijos 
direktorius Rubcovas neskelbė studentams tos naujienos, bet 
uostės su pravoslavijos platintojais, kokių čia yra gana geras 
spiečius, ir tiktai 23 dieną išmislijo da lygties su kunigu 
Rymeika, bene pasižadės jis katalikiškai melsties prieš 
pravoslaunas ikonas. Visą savo išmintį įtempė darodyda- 
mas lygybę abrozdų ir šiokių, ir tokių; prie to, gi ir 
ministras štai šiaip rašo: „Pravoslauni abrozdai yra lygiai 
šventi kaip dėl pravoslaunųjų, taip ir dėl katalikų ir kitų 
krikščionių. Dėl to pravoslauni abrozdai turi būti šlovina- 
mi kaip pravoslaunų, taip katalikų ir kitų krikščionių, 
maldas atprovinėti kaip gimnazijose, kaip progimnazijose ir 
kitose mokyklose turi visi prieš pravoslauną abrozdą“. 
Vienok tuomi kunigo nepertikrino, nes tas vis gynės nepri- 
imsiąs bažnytinių maldų, kol neleisią jų kalbėti griežtai 
katalikiškai, t. y. ir prieš katalikišką abrozdą. Rubcovas, 
nieko neišlygęs, prisipažino esą toliaus ministro rašte: 
„Jeigu religijos mokytojai dideliai priešintųs, nenorėdami melsties 
prieš pravoslaunus abrozdus, tad gali pasikabinti abrozdą pagal 
savo norą“. Apie kokį norą gali būti kalba, jei ir čia pastatė 
sankalbą: jei kabinsi — kabink sau, tiktai kerčioje, gret su 
pravoslaunu ir ne didesnį už pravoslaunąjį. Juokingas 
dalykas, kame tu gausi ant tų pėdų abrozdą kaip tiktai 
lygų pravoslaviškam? O vėl dėl ko būtinai turiu aš kabinti 

kerčioje? Negu kad ar šiaip, ar taip vis žiūrėtumi į pravo- 
slauną. Vėl prasideda peštynės su Rubcovu, kurs po trijų 
dienų, nieko neišlygęs nuo kunigo, leido ant galo aktovoje? 
salėje ant šviesios sienos pasikabinti abrozdą, kokį turi, lig 
laiko. Pasikabino tada didelį ir brangų abrozdą „Jėzus 
Alyvų darže“. Ant galo tik 27 d. spalių mėn. pirmą kartą 
suklaupė vaikai su savo kapelioniu prieš savąjį abrozdą 
ant vidurio sienos ir sukalbėjo paprastus lotyniškus poterius 
su maldelėmis už popiežių ir carą. Teišklauso Dievas anų 
maldos, teužauga jie tvirtais apgynėjais savo tikėjimo ir 
tautos, kaip drąsiai ir su pasišventimu gynė lig šiolei! 
Apleidžiau da vieną nesutikimo punktą. Kapelionis, re- 
gėdamas, kaip vietinė valdžia per akis stengias sumažinti 
svarbumą caro malonės, kaip stengės ką nors išlygti, ap- 
gauti, bijojos ir netikėjo nė vienam valdžios žodžiui. Štai 
paduoda jam šviežias lotyniškas maldas, atspaustas be pa- 
rašo dvasiškos valdžios, kuri viena tik tegali maldas pa- 
skirti. Kunigas maldų nepriima, joms netiki, o maskoliai vėl 
šaukia ant kunigo atkaklybės; bet ir aklas čia paregės — čia 
ne kunigo atkaklybė, bet nauja rėdo spąsla katalikams įky- 
rėti, nes koks gi buvo reikalas, spaudinant maldas, išmesti 
arkivyskupo parašą? Paskui tiktai k. R. gavo žinoti maidas 
esant užtvirtintas dvasiškos valdžios, užtvirtintas ir priėmė. 


ŠIAULIŲ „PRICHODSKAJA“! 
IŠKALA 


„Prichodskaja“ iškala Šiauliuose turi tris skyrius, kurie 
visi sutilpsta vienoje troboje, perdalytoje į dvi dali: didžio- 
joje pusėje - pirmasis ir antrasis skyrius, mažojoje - trečiasis. 
Mokytoju yra du: vyresnysis Garasimovičius ir mažesnysis 
V. Katalikų ten mokinas daug daugiau kaip kitų. 31 d. sp. 
mėn. kun. R. nusineša ten Nekalto Prasidėjimo P. M. 

abrozdą, bet ir sutinka tą patį - tai kad būtų mažesnis, 
tai pigesnis, o kame gausi? Kadangi čia mažesni ponai valdo 
iškalą kaip gimnaziją, kun. R. be didelių ceremonijų paka- 
bino savo abrozdą ant sienos didžiajame kambaryje, o pra- 
vosl. ikoną liepė išnešti į mažąjį. Geruoju neapsėjo, gavo 
su Gar. supykti, būk aną ir mulkiu išvadinęs, už ką Gar. 
dideliai įtūžęs stengės kaip galėdamas „privaryti Rymei- 
kai prie pakaros“. Tą varymą prie pakaros pradėjo nuo ap- 
šmeižimo R. gazetoje „Novoje Vremia“, kame Gar. pasirodė 
tikru mūčelninku, o jau kunigai, nėr ko ir kalbėti - didžiau- 
siais „nachalais“, per drąsiai lipą ant maskolių sprando. 
Prie to, dagi apsiskundė direkcijai, o iškaloje kaip įmanė, 
taip stengės įkyrėti: sėdėjo ant lekcijų ir be jokios priežas- 
ties užgynė vaikams katalikiškai melsties, tvirtindamas, jog, 
kaip jis esti su pravoslaunais, taip kunigas turi būti su 
katalikais kas rytą. Labai juokingas protavimas. Šiauliuose 
yra kelios mokyklos, visose lekcijos prasideda vienoje 
adynoje, kaipgi kunigas gali išsitekti? Negu būtų žavėtoju 
Pinetti“, kurs būk galėjęs kartu dviejose vietose būti. Antras 
tvirtinimas G-čiaus, jog vaikai nemoka lotyniškai, vėl ne- 
teisingas, nes R. buvo išmokinęs gražiai ištarti visus žo- 
džius, kas ir pasirodė, kad liepė vienam antram prie Gar. 
sukalbėti. Tada kun. R. iš savo pusės apskundė G-čių už 
pasipriešinimą įvedimui caro paliepimo. Taip tatai abiejų 
skundos gulėjo, nesunku buvo ančtikti, katras išgrajys: 
kunigas paliko kaltu už įnešimą per nevalią abrozdo į 
iškalą, kaip per nevalią alsėdiškiai įsteigė kryžių savo 
iškaloje, apie ką rašėme 1896 m“ Taip sunkiai įvedė kun. 
Rymeika grynai katalikiškas maldas į Šiaulių iškalas, bet 
ant galo ir pats turėjo išsidanginti ant pailsio ant šešių mėn. 
į Kretingos klioštorių. Pasitvirtino lenkų nuomonė — nuo 
maskolių geruoju nieko negausią, jei per nevalią neišplė- 
šią. Vilniaus okrugas nors ant kunigo išliejo savo tulžį iš 
susigriaužimo, jog kaip negudravo, o nieko nepešė. Okrugo 
gudravimas da ir nepasibaigė. Štai išdavė iškaloms tokį 
paliepimą: prieš mokslą tegul sau studentai meldžias kaip 

nori, bet kad dvasiška valdžia nepaskyrė maldų po mokslo, 
tai visi turi melsties kaip seniaus — pravoslaviškai-maskoliš- 
kai, o maldą tegul kalba koks maskolis ar liuteris. Oi, keistas 
tas Vilniaus okrugas! Kaip jam nemalonu katalikus iš savo 


nagų paleisti, bet neišturės, paleis! 


KITOS ŠIAULIŲ MOKYKLOS 


Nedėldieninė mokykla, kurioje darbuojas keletas mokytų 
ponų ir ponių, gali būti naudinga, jei ir toliaus taip karščiai 
ir uoliai rūpinsis mokytojai, kaip lig šiol rūpinos, ypatingai 
ponios; matyt, vienok, kad per didelėje liepsnoje norų pa- 
tarnauti Lietuvai su apšvietimu greit sudegs tų ponių ener- 
gija, nes kaskart šaltesnės randas ant lekcijų. Mokytinių ne 
stoka. Apie tą buvo rašyta. 

Školą gramoty, t. y. mokyklėlę skaityti, įrengė Šiauliuose 
Sviateišyj sinod perniai. Yra tai tikra pravoslaviška „cer- 
kovno-prichodskaja škola“, nors kitokį vardą turi ir ma- 
žiaus mokslo duoda. Mokina kažkokios dvi panos burliokės, 
iškala esanti po popo priveiza, nors savo pavardės nesira- 
šąs. Čia duoda kningas, popierių, plūksnas ir kitas moki- 
nimos įrankes veltui. Priimami vaikeliai ir mergelės nuo 7 
metų. Mokina maskoliškai ir cerkovno slaviškai, kas jau 
daugumui visai nereikalinga, negu tiktai dėl užraugimo 
vaikų širdyse pravoslavijos raugo ir dvasios, apie ką popas 
dideliai rūpinas; išmokinęs vaikus cerkovno slaviškai, su- 
taisysiąs „cerkovnyj chor“ iš vaikų, t. y. liepsiąs vaikams 
giedoti cerkvėje per dievmeldystę. Ta iškalėlė, kaip lengva 
matyti, ne dėl katalikų, kurie turi trokšti ne pravoslaviško 
ar kitokio mokslo, bet tikro, gryno mokslo; Hikras, grynas 
mokslas nevodingas nė pravoslavijai, nė katalikystei. 

Narodnyja čtenija, t. y. skaitymai dėl prastų mažai mo- 
kytų žmonių su rodymu abrozdų. Negal užginti, jog visoki 

skaitymai dėl tamsių Žmonių yra dideliai naudingi. Jie 
suteikia žinių Žmonėms, nemokantiems.-arba neturintiems 
laiko skaityti; jie atitraukia darbininkus nuo karčemos, kame 
ant tuščio praleidžia visą savo laisvą laiką; ką sakau, ant 
tuščio! — ne tik ant tuščio, bet da su didžiausiu sveikatos 
ir dūšios pragaiščiu už butelio arielkos tarpe paleistuvingų 
vyrų ir moterų didesniųjų miestų, prastosios karčemos 
žinomos kaipo vietos didžiausios netvarkystės. Kad šiau- 
lyčiai būtų užsimanę skaitymus dėl žmonių su visai gryna 
intencija - apšviesti pagal galės klausytojus ir užbovyti juos, 
kad jau nebereiktų kitur zobovos ieškoti, reiktų tiktai 
pagirti. Ale skaitymai tokie, kaip dabar yra, turi savyje 
daugiau pikto kaip gero. 1) Visų pirmu salė yra ankšta, per 
maža, galinti patalpinti tiktai 200 sėdenių (suolų, ant kurių 
gal susėsti du šimtu žmonių); tiek ir bilietų teišduoda; 
kadangi žmonių, norinčių pasiklausyti, yra daug daugiau, 
tai ir kitus leidžia į salę, tiktai be bilietų įėję turi už suolų 
susibrukę stovėti. 2) Iš to išeina daug pikto ir didelis laiko 
pragaišinimas. Bilietus pradeda duoti 6 adynoje vakaro, 
skaitymai prasideda 8 ir baigias 10 adynoje. Pasiklausyti per 
dvi adyni - būtų ne kas, dabar gi turi bėgti jau prieš 6 prie 
langelio, kad gautum bilietą ir nereiktų paskui per dvi 
adyni stovėti, brukinėties, prakaituoti, nieko už kitų neiš- 
girsti ir neišvysti. Prieš 6 ad. tada jau žmonės stovi prie 
lango, gavę kortelę vėl toliaus stovi prie durų lig 8 adynai, 
kol atidarys, nes, jei nesuskubsi užimti sėdenės, vis tiek 
stovėsi, nors turėtumi kortelę. Skaitymai esti kas nedėlią, 
kas šventą dieną ir kas pėtnyčią; šventės dieną — visi turi 
laiko, pėtnyčios dieną tiktai tie, kurie nėmaž nereikalauja 
skaitymų, o tarnai ir darbininkai yra liuosi vos tik 8 adynoje; 
anie nesuskubs ateiti 6 adynoje; jei panorėtų atbėgti nors 
ant 8 ad., ir tai turėtų išsižadėti vakarienės. 3) Per dvi adyni 
tada žmonės abiejos lyties turi apgulę langą ir duris salės. 
Kas ten dedas tarp ištvirkusių jaunų miesčionių — bjauru 
ir apsakyti. Susimetę į vieną kupetą, brukinėjas, spaudžias, 
mergaites užkabinėja ir baisiausiai blazgatija. Mes kas riebų 
žodį — tuoj visi pradeda žvengti, o motriškosios, jei da kuri 

turi biškį gėdos, turi raudonuoti, ausis užkišti arba neiš- 
kenčius —- bėgti namo, išsižadėjus viso ko. Jei kuri išturės 
lig galo, įsiverš į salę, tai prasčiau. Da da, jei gavo sėdėti, 
bet kuriai prisėjo stovėti sumygtai tarp vyrų - pražuvimas! 
Nesigėdžia prasčiokai, prie to dagi salė turi būti tamsi, nuo 
lempos u+'icsta drobe, ant kurios pasirodo taip vadinami 
stebuklingi abrozdai, paaiškinantys skaitymą. Jauni žmo- 
nės... abiejos lyties... susispaudę... tamsumoje... Tai gana 
aišku, kas ten gali dėties. Girdėjom, jog vietini kunigai tą 
salę skaito už sodomą - ne už vietą apšvietimo, 0 „ap- 
švietėjai“ užtat pyksta ant „atkaklybės ir tamsybės dvasiš- 
kųjų“ ir net gazetose skundžias („N. Vremia“). Mums ro- 
dos, neleidžiantys turi tiesą, o „apšviestieji“, vietoje apšlo- 
vinti tiesą turinčius, tepasirūpina arba didesnę vietą rasti, 
arba teleisti du šimtu į salę, tai bus šiaip ne taip. 4) Miglos 
abrozdai, rodomi su pagalba stebuklingojo liktoriaus, ypač 
daug žmonių pritraukia; jiems tai „štukos“, „komedijos“; 
kad abrozdų nerodytų, dėl vieno klausymo nė dešimta 
dalis neateitų. Bet ir tie abrozdai prirengti taip, kad už- 
gautų mūsų katalikų jausmus, sudarkytų istoriją. 14 d. 
tarsi rugsėjo ar rugpjūčio mėn. buvo skaitymas apie Italiją. 
Tarp kitko buvo parodytas ant abrozdo popiežius kaipo 
gyvuoliškai drūtas, pasipūtęs ir kitiems vyskupams ant 
sprandų stovintis. Abrozdas buvęs taip bjaurus, kad kata- 
likams, kaip prisipažino vienas ten tuo kartu buvęs, „net 
prakaitas išmušė iš gėdos“. Jei Šiaulių maskoliai tokį 
apšvietimą duoda, tai katalikams nėra ko iš to naudoties ir 
tą salę lankyti, geriaus bus pasilikti be tokios šviesos, kaip 
pasiliekame be kningų, nepriimdami graždankos — masko- 
liškų litarų. 5) Dėl ko gi tik maskoliai (didysis „apšvietė- 
jas“ — tarnas ant gelžės kelio) tegali šviesti, o kitų nepri- 
leidžia? Dėl ko gi tik maskoliška kalba tegal mus, lietuvius, 
apšviesti? Šviesos spinduliai per visus plyšius įeina, ne 
tiktai per maskolišką stiklelį. Dėl to mes netikime grynai 
jų intencijai: prisidengdami labdaryste, jie varo tą patį 
maskolinimą ir pravoslavinimą lietuvių. 

GROMNYČIŲ' ŠVENTĖ 
(Veizdėk abrozdą)* 


Ant pridėto čia pat gretimai paišinėlio (abrozdėlio) 
skaitytojas įsistebėjęs pasergės, kaip namų tėvas, pagrįžęs 
su savo Žmona iš bažnyčios ir pasisveikinęs su likusiais 
namie mažaisiais, uždega atsineštą vaškinę žvakę ir su 
dideliu dievobaimingumu, ką gal pasergėti veiduose, kaip 
vyriškojo, taip jo užpakalyje stovinčios žmonos ir jaunos 
dukrelės, aprūkia kryžiškai lubų balkę, tikėdamas, jog tas 
bus palaiminimu ano namų, apgins nuo priepuolių: griaus- 
mo ir kt., o gyvenantiems juose primins dievobaimingumą. 
Mūsų krašte retai kame tėra tas dievobaimingas paprotys. 
Užtat priminsiu čia kitą, šiandien visai nykstantį senųjų 
aukštaičių lietuvių paprotį (Ukmerg. p.). Jaunieji to jau 
nebepildo. Sugrįžę iš bažnyčios, visi namiškiai apstoja 
vyresniuosius savo gaspadorius. Vienas iš jų, užsidegęs 
gromnyčią vienoje rankoje, antra ima po kuokštelę plaukų 
nuo kaktos, iš užpakalio ir nuo smilkinių, prikišdamas prie 
kiekvieno gromnyčios liepsnelę, kad truputėlį pasviltų ir 
sako vienkart: „Vardan D. Tėvo ir Sūnaus, ir Dvasios Šv.“, 
pridurdamas svilinamam kokį dievobaimingą velijimą: 
„Apsergėk jį, Dieve, nuo viso pikto; duok, Dieve, jam Dva- 
sią šv. laimę, dorą“ ir t. t. pagal to, ką svilina ir kas už 
vis jam reikalingesnis. Taip iš eilės laimina visus jaunuosius. 
Keliolikai metų praėjus, kaip atsitraukiau nuo artimo su 
sodiečiais sugyvenimo, jau nebegaliu bepasakyti, ar beuž- 
siliko kame tas, be abejojimo, didžios senovės dievobaimin- 
gas papratimas. Mūsų bočiai tankiai laimindavo savo 
namiškius, visose prakilnesnėse šventėse ir dėl to, rodos, 
didesnė sutartis buvo tarp visų. Jaunieji, pūsdamies prieš 
senesniuosius dėl savo didesnės neva išminties, paniekina 
viską iš senesniųjų laikų ir juos užmiršta. Dabar tas tiktai 
jaunesniųjų širdžiai malonu, kas daugiau piningų atneša. 
Gobėjimos turtų tankiai užmuša gryną meilę ir kitus 

aukštus jausmus: prietelystės, pasišventimo dėl kito ir t. t. 
Dabar nėkuomet kits kito nebesveikina išreikšdami savo 
gerą linkėjimą, nepajudinamą prietelystę, nes žino, kad 
dėl pirmojo numesto kauio, kaip šunys susipjaus. Seniaus 
mokėję mažmožius kits kitam dovanoti. 

Gromnyčia (tas žodis lenkiškas, lietuviai aukštaičiai 
sugadindami jį sako: grebenyčia) visiems krikščionims pa- 
žįstama, tą žvakę užsidega audrai užėjus, tą žvakę duo- 
da mirštančiam, prie krikšto ir kitose apeigose, nes ji reiškia 
Viešpatį mūsų Jėzų Kristų, šviesa ir garbe pasaulio pava- 
dintą. 


MASKOLIŠKAS ŠVIETIMAS 
ŠIAULYČIŲ 


Iš praėjusių NNr. „T. S.“ skaitytojai žino', kokios yra 
Šiauliuose mokslavietės ir kas ten dedas. Nors daugelį pa- 
peiktinų dalykų išmetinėjome švietėjams šiaulyčių, vienok 
nė karto nepakėlėme balso prieš pačias apšvietimo įrėdnes. 
Nedėldieninė iškala, Skaitymai dėl žmonių — vis tai naudin- 
giausios įrėdnės, didžia garbe apgaubiančios globėjus jų 
ir darbininkus. Iš tos priežasties gavome net keletą aštrių 
išbarimų už tat, kad nepriėmėme daugybės labai priešingų 
toms įrėdnėms raštų, pasikakindami sausu išrokavimu 
ydų. Reikia, gird, jums žinoti, jog visi tie išmislai: mokyklos, 
skaitymai, rodymai abrozdų ir t. t. iš tolo žiūrint išrodo 
ne taip blogi, kaip jie yra patys savyje, pagal visų šiauliškių 
inteligentų, kaip tai sakant, grabai pabaldyti, o viduryje — 
smertis. Jog taip yra, parodo vaisiai ir pasekmės, kuriuos 
kas dieną atsitinka regėti; parodo nutaisymas (keravojimas) 
dalykų aiškiau ant blogo, į visai priešingą mums pusę; 
parodo pačių „dejatelių“ prisipažinimas ant popieriaus ir 
kalboje. Teisybė, kad protingas žmogus galėtų turėti naudą 

iš tų įrėdnių, nes ir mėšlyne gali atrasti žemčiūgą, bet 
tokių žmonių nedaug; paprastai, kaip rodo datyrimas, 
gauna neišmazgojamą įtapą; dėl kibirkšties apšvietos nu- 
stuma į šalį, nusmelkia tą, kas mums visų brangiausis: 
tėvyniškus lietuviškus ir katalikiškus jausmus; per svetimą 
įtekmę kaskart labiaus užsimiršta, kas jie yra. Šiauliuose 
apšvietimo įrėdnes įtaisė vieni patys maskoliai ir su 
šėtonišku karščiu darbuojas, suprasdami, jog kiekviena 
valanda, kiekvienas vakarėlis susidūrimo stačiai su lietuviais 
ir pašnekesio su jais padaro žymę ištrynime lietuviuose 
visokio skirtingumo nuo maskolių. Šiaulių „GAejateliams“ 
niekas nepripažįsta grynos intencijos platinti gryną šviesą. 
Bet nors galingi ir pilni karščio buvo anie popvaikiai, vienok 
greitai dantis atčipino, veikiaus nė kaip mes buvome 
pranašavę. Ką gali ženklinti tas nesvietiškas alasas, kurį 
kasnedė!l kelia per maskoliškas gazetas? Tatai jų silpnybę. 
Veltui sumeta atsakymą ant kunigų. Nė kunigai, nė kiti 
inteligentai nebus priešingi apšvietimui, jei tas bus tikrai 
lietuviams naudingas, nevodingas. Lietuviams katalikams 
reikia lietuviško katalikiško apšvietimo, ir, kol to neduos 
mums maskoliai, veltui šauksis užtarymo prie mūsų ap- 
šviestųjų. 

Nedėldieninė iškala kaip staigų pražydo, taip staigu pra- 
dėjo vysti. Vyriausiame skyriuje iš 26 beliko tikt šeši, ki- 
tuose skyriuose taip pat susimažino; dėl tų šešių reikia 
gurdyti tris mokytojus! Žinoma, pyktis ima, o atsakymą už 
sumažėjimą skaitliaus mokytinių meta ant kunigų. Tegul 
sau ir taip bus, kaip jie nori, ale ir nekunigai mūsiškiai ne- 
noti darbuoties su maskoliais, kaip tai padarė vienas ger- 
biamas daktaras, atsakydamas: „Tarnausiu jums su savo 
mokslu ir išmanymu, jei jūs įvesite mokymą lygiai lietu- 
višką, jei tuojaus parašysite į ministrą, prašydami lietu- 
viškų gazetų į arbatinyčias; kol to neregėsiu, su savo darbu 
neprisidėsiu!“ Štai kame brendulas: kol lietuvius, jų kalbą 
ir tikėjimą regėsime pažemintus, žo! su jumis, maskoliai, ne- 
sibičiuoliuosime! 

Praėjusį kartą rašėme, kaip nedoriai yra parėdyti Skai- 
tymai dėl žmonių, kaip turi vargti, kiek nemalonumo ir 
papiktinimo datirti, kol įsiverži į vidų, ne geriaus dėjos 
ir viduje. Tūlos asabos jau seniai stengės pertikrinti komi- 
siją „skaitymo“, kad tie skaitymai yra gana pavojingi 
jaunumenei, bet komisija vis neatkreipė ausių ant to pra- 
nešimo. Tiesa, p. Mysovskoj, vyresnysis ir darbštusis ko- 
misijos sąnarys, teiravos ne kurių ateinančių suaugusių 
prasčiokų, kaip jiems regis, ar yra kokia nauda iš tų 
skaitymų, ar kokia blėdis? Gailu, kad neančtiko protingo 
žmogaus, kurs būtų dręsęs pliką tiesą išreikšti: užklaus- 
tieji nusižemindami prieš ponus švietėjus, įtikdami jiems, 
atsakę: skaitymai labai esą naudingi dėl prisipratinimo prie 
maskoliškos kalbos, o į gadinimą jaunumenės nesą ko veiz- 
dėti; toks tokį (paleistuvis paleistuvį) ir kelyje, gird, su- 
tinka. Komisija nusiramino, kol viena iš jų pačių, p. O., 
prisiklausiusi savo tarnaitės, neryžos ištirti, ar tiesą Zžmo- 
nės pasakoja. Apsidarė tad savo tarnaitės drabužiais, nuėjo 
ant skaitymų ir įsimaišė į prasčiokų tarpą. Nežinia, ko 
„Ji tenai datyrė, ką išgirdo; gana to, kad nuo tos dienos at- 
skyrė vyriškus į vieną pusę salės, motriškąsias — į antrą. 
Bet stumdymos ir brukinėjimos ant ūlyčios, kol pasiims 
bilietą ir įeis į vidų, pasiliko; pramaišu stovėdami kalba 
ir daro, ką kas išmano. 

Ta pati maskolių draugystė, kuri įsteigė nedėldieninę 
iškalą ir skaitymus dėl žmonių, pasiėmė ir įtaisė dvi 
arbatinyčias dėl žmonių (narodnaja čainaja). Už stiklą arba- 
tos su dum kąsneliu cukraus pirma ėmė vieną kapeiką, 
paskui —- pusantros. Laiko ir valgymus, bet tiktai šaltus. Prie 
vienos arbatnyčios yra didelė salė, kame tankiai esti skai- 
tymai; žadas mokyti ir giedoti maskoliškai. Yra da biblio- 
teka, arba kningynas, ir bala maskoliškų gazetų abiejose 
arbatnyčiose. Paleido paskalą, būk už lankymą tų arbat- 
nyčių būsią žmonės apdovanojami. Žmonių yra netrūk- 
tinai. Malonu būtų Žmonės siųsti į tas arbatnyčias, kad 
nepūtų karčemose, kad rastų ten tinkantį sau peną - savas 

gazetas, savo kningas: lietuviai — lietuviškas, lenkai — 
lenkiškas, bet dabar, kur nueisi, nors doros, blaivystės ieš- 
kodamas, vis tą patį atrasi - maskolį ir maskolį; net 
šlykštu daros. 

Dėl priviliojimo prie tankesnio lankymo skaitymų ir 
arbatnyčių komisija stengsis retkarčiais pramanyti zobovas. 
Pirmą Kalėdų dieną 4 valandą po pietų buvo loterija dėl 
vaikų — veltui. Buvo leidžiami 6 samavorai, kelios dešim- 
tys marškinių, skepetų, šnypštukų (nosinių) ir daug 
zobovų. Bilietų buvo pataisyta 200 dėl vaikų lig sekmų 
metų. Bet kad neatsirado tiek mažų vaikų, davė ir dides- 
niems, ką tiktai sutiko. 160 bilietų išdalijo ant ūlyčios 
popas, 40 bilietų atsiuntė kunigams, kad ir jie išdalytų, bet 
kunigai atgal parsiuntė, už ką maskoliai dideliai pašėlo ir 
tuojaus baisią skundą įrašė gazetoje. Jau tai nepraeina nė 
nedėlios, kad Šiaulių kunigų kailio nebūtų „dejateliai“ 
išdirbę. Sunkus nabagų padėjimas. Tas atmetimas bilietų 
vienok neišėjo ant prasto... dėl vaikų katalikų, kurių visgi 
buvo arbatnyčioje, nors kunigai nebuvo siuntę. Neišpasa- 
kytas piktumas žmogų ima, matant, kad nekalčiausią 
zobovą Šiaulių „dejateliai“ teršia ir nepraleidžia nė ma- 
žiausios progos pasirodyti su savo pravoslavija ir masko- 
lyste; net baisu pamislijus, kas su mumis bus, jei daug 
tokių uolių atsiras!? Štai kviečia vaikus ant zobovos ir 
vienkart rengia „molebną“ už geradėjus. Na, argi ne juo- 
kai? Jei kas panorėtų žinoti, kas taip ragina Šiaulių 
popvaikius, tai praneščiau tiems dėl išaiškinimo, jog po 
Šiaulius eina paskala, būk tie visi darbštieji maskoliai esą 
susibendravę, turią neapskelbtas regulas, kaip «O6urecTBO 
ANA GopbGh Cb KATOAHUH3MOMG HA BCbXb NYHKTAX+*“, negali- 
me vienok tikrai tvirtinti, kol negausime tikrų žinių. Jei 
tai tiesa, „apšvietėjai“ pasirodo tikroje šviesoje, o žmonėms 
aiškų, ko gali nuo jų laukti? Šiuo kartu vienok pravosla- 
viška zobova iširo per neleidimą katalikų vaikų. Batiuška 
su komisija didiai įniršo ant „nedėkingumo kunigų, kurie 
nenori suteikti vaikams nė kokios zobovos, prie to, būtų 

dagi gražiai pasimeldę... o dabar, prasidėk pamaldą, 
padarys mus piktesniais už kipšus (chuže čertej) už gu- 
dinimo vaikų prie pravoslavijos per zobovą“. Taip paai- 
manavę pradėjo zobovą. Prie dovanų padėjo po pusantro 
šimto bakelių su cukerkomis ir riešutais, uždegė Kalėdų 
eglę, žvakėmis apraišiotą; liepė visiems atsistoti ir vietoje 
maldos liepė muzikai užtraukti „Bože caria chrani“; pa- 
garbinę carą ėjo vaikai prie stalelio numerių trauktų; 
tuščio nebuvo nė vieno: kiekvienas gavo cukerkų, riešutų, 
dovanėlę pagal N. ir kortelę į arbatnyčią, kame paskui 
gavo arbatos ir pyrago. Vaikų buvo arti 200, o ir suaugu- 
siųjų tiek pat. Po visam apskelbė vaikams, kad ant ryto- 
jaus (antrądien Kalėdų) susirinktų į salę „sjezdo““, kame 
būsią skaitymai dėl vaikų su rodymu abrozdų. Privilioti 
vaišėmis ir dovanomis vaikai, vildamies vėl ką gausią, jau 
nuo pat ryto pradėjo rinkties ant ūlyčios, laike sumos buvo 
jau arti 200, paskui da pasidaugino, bet pirmą adyną 
įvedė tik 200, nes daugiaus vietos nebuvę. Viduje išklausė 
skaitymo apie du kareiviu, kaip jie pagrįžo iš vainos ir 
kaip savųjų ir sasiedų buvo priimti. Abrozdai rodė, kaip 
jie mylavos su bobomis. Muzikai užgrajijus, vaikai išsi- 
skirstė kaip grobą pūtę, nieko negavę. Ne pro šalį bus 
pasergėti čia, kad antrą dieną Kalėdų bažnyčioje, lygiai 
kaip ir cerkvėje, dievmeldystė; komisijai neišpuolė traukti 
vaikus ant ūlyčios. 

Štai, skaitytojau, platus, aiškus ir smulkmenose vaizdelis 
darbavimos Šiaulių „Aejatelių“. Reiktų tik džiaugties, jog 
randas žmonės su tokiu pasišventimuų; ale dabar mums, 
gudinamiems visokiais monais jau nuo sekmų metų prie 
maskolystės, mums, kurie noroms nenoroms turi dėl to 
paniekinime turėti savo kalbą, kurioje nieko gero negirdi, — 
reikia tik rankas laužyti iš skausmo. Kadangi iš laužymo 
rankų ir nuliūdimo pelnas mažas, pulkime visur su nauju 
karščiu reikalauti, idant prileistų mums vartoti savo lietu- 
višką kalbą rašte ir susirinkimuose; tada parodysime, jog 
ir mes įstengsime gražiai paskaityti ir užsibovyti. 

KO REIKIA REIKALAUTI NUO 
NAUJŲ IŠKALŲ? 


„Ūkininkas“ rašo: „Neseniai sueiga Plokščių gminos 
(valsčiaus) Naumiesčio pavieto, Suvalkų gub., ant valdžios 
užkvietimo, kad įtaisytų da vieną iškalą, nutarė, kad 
tokių iškalų, kuriose nėra priderančio mokinimo katalikiš- 
ko tikėjimo ir lietuviškos kalbos, gmina nenori ir piningų 
ant to neduos; gmina reikalavo, kad tuodu dalyku būtų 
išguldomu ant lietuviškų kningų, spaudintų lotyniškomis 
litaromis“. 

Teisingi reikalavimai; to neužmirškite reikalauti ir kiti, 
kuriems bruks naujas iškalas. Šiandieną mums užtektų 
tuodviejų dalykų: 1) pradinėse iškalose mokytų ir lietu- 
viškai, kad 2) religiją kunigas galėtų apsakinėti taipogi 
lietuviškai. Bet iš tikrųjų priderėtų, kad ir kiti dalykai 
būtų „prigimtoje kalboje gyventojų to miesto, tos gminos 
arba to kaimo, kurių vaikai lanko tą iškalą, kaip tai: 
lenkiškai, maskoliškai, lietuviškai, vokiškai“. Tokį palie- 
pimą išleido caras Aleksandra II' 1894 m. į Lenkų kara- 
lystę. Dėl ko vietinė administracija varu liepia mokyti 
maskoliškai? Dėl ko mūsų krašto neapima tas paliepimas? 
A! mus nori nužeminti ir mūsų kalbą išnaikinti: tai 
nepasiduokime gi! Mes ne maištą kelsime, tik išklausymo 
teisingų mūsų reikalavimų prašysime. Turės klausyti, jei 
iš vieno visi to paties reikalausime: laisvės kalbos ir druko. 


IŠ NAUJO ATŠILDYTAS KEPSNYS 


Visiems žinomas likimas lietuviškų kningų, spaudinių 
maskoliškomis literomis: maskolių rėdas išleido keliolika 
tūkstančių rublių ant tų kningų, išsiuntinėjo po valsčių 

iškalas ir ten... jos supuvo arba pelės beskaitydamos sugriau- 
žė. Už didelius piningus negautų prie žmonių tų kningų, 
nes jų neturi. Da neseniai iškalos, neturėdamos vietos toms 
kningoms sukrauti, o gal dėl to, kad įkyrėjo, apdovanojo 
savo mokytinius, bet ir tų nė su žiburiu nesuvoktume. Žino 
ir patys maskoliai, kad jų noras įvesti į lietuvišką kalbą 
maskoliškas literas — pilnai nepasisekė, o vienok atsirado 
gudruoliai, paketinę atšildyti tą nešvankų kepsnį ir vėl 
lietuviams dėti į panosį dėl pauostymo. Tokiu gudruolių 
buvo nelemtos atminties Apuchtinas, kuratorius Varšuvos 
mokslo aprinkio: jis tatai parūpino dėl suvalkiečių lietuvių 
„Aukso Altoriaus“ 5000 ir kitokių kningelių dėl mokinimos 
lietuviškiems vaikams iškalose', bet drąsiai gal pasakyti, 
kad ir tas kningpalaikes laukia toks pat likimas - supuvimas 
arba pelėms dėl pasidirbimo gūžtų. Juokas juokais, o 
užnemuniečiams galės maskoliai gerai įkyrėti, kad gaus 
kokį dešimtį kartų per nosį nuo drąsių dzūkų, ypatingai 
kad visur yra tarnai daugiaus pildą, kiek yra įsakyta. 
Mokslakningės yra atspaustos dėl vaikų, bet nėra įsakymo, 
kad kiekvienas vaikas nupirktų jas: tai palikta valiai. 
Mokytojai tuo tarpu norėdami prisilaižyti savo vyresnie- 
siems varu verčia pirkti tokias kningas, baugindami baus- 
mėmis, policijos persekiojimais ir... o, baisybė! pačia Siberija! 
Žinias tas paduodame paskui „Ūkininką“ 97 m.Ž Paprastai 
tų kningų neperka, bet tėvai piningų neduoda, o kame per 
nevalią rūpestingieji „bruka, tai atsitinka net mokytinių 
„buntai“, kaip tai buvo Naumiestyje. Ten mokytojas šelmis 
U. (lietuvis), da nesulaukęs kningų, išrinko iš mokytinių 
piningus, bet vaikai, gavę kningas, susitarė jas iškepti ar 
bjauriai išnevožyti, už ką gavo ilgą pamokslą apie prigu- 
lėjimą klausyti tų, kuriems tarnauji, ir baisų gražojimą, 
bet reikia abejoti, ar įkalbės vaikams, kurie jau žino, kokios 
kningos „geros“, o kokios „negeros“. 

Perserga tai ir kauniškiams: neįkišdami tų mūsų ne- 
apkenčiamų graždankinių kningpalaikių suvalkiečiams, 
atgabens pauostyti kauniškiams, bet atminkite tada nė į 

rankas neimti anų, ne tik piningų nemokėti. Reikia visur 
rodyti, kas mums malonu — senoviškas lotyniškas drukas. 
„Aukso Altorių“ išsiuntinėję į valsčius dėl įbrukimo su- 
augusiems. (Apie tą ieškok kitur, žinios iš Griškabūdžio?.) 


SKAITYMAI VALSČIŲ 
MOKYKLOSE 


Tokie pat skaitymai su rodymu stebuklingų paveikslų 
bus daromi visuose miesteliuose, kame tik yra mokykla. Jau 
liepta sutarti po kelias mokyklas, sudėti po keliolika rublių, 
nusipirkti liktorių ir vežioti aną nuo vienos lig kitos 
iškalos. Ką galime tame dalyke pasakyti jums, lietuviai? 
Tą patį, kaip ir aukščiaus pasakėme apie Šiaulius kalbė- 
dami'. Visoki gera gryna šviesa reikalinga, tiktai ne tokia, 
kokią mums maskoliai paduoda. Jei skaitymai mažuosiuo- 
se mūsų miesteliuose gali būt naudingi, tai tiktai tuomet, 
jei bus lietuviški, o ne maskoliški, arba nors dvejopi: 
maskoliški ir lietuviški. Mūsų žmonės taip da mažai 
temoka maskoliškai, kad vargiai supranta ir tie, kurie bu- 
vę mokykloje, o tokių — saujelė; kiti visi seniai, motriško- 
sios nėmaž nesupranta; kaipgi tada „narodnyja čtenija“ 
švies juos ir bus gražia zobova, atitraukiančia nuo zobovų 
už butelio žydo karčemoje? Balamūtys tik žmones, gadins 
mūsų ausis prie skambėjimo maskoliškos kalbos, o tikros 
naudos nebus. Išmintingesniems valčionims ir inteligen- 
tams išpuola iš visų kraštų kreipties prie gubernatoriaus 
ar toliaus su prašymu leisti mums skaitymus iš rašyto 
suprantamoje kalboje dėl visų, ne dėl buvusiųjų tik iš- 
kaloje. 

PATARMĖS (RODOS) PRIDERANČIO 
ELGIMOS 


Ko žmogus vertas, parodo jo galva ir širdis. Gera galva, 
jautri širdis, t. y. išmintingumas, teisingumas, maloningu- 
mas, yra puikiausi žmogaus privalumai, dėl kurių esti tarp 
kitų šlovėje ir garbėje. Vienok, kad galėtų teisingai nu- 
spręsti, reikia mokėjimo parodyti tuos privalumus apsėjime 
su kitais, ypatingai su šviesesniais; kitaip doriausis, šlovin- 
giausis žmogus bus neteisingai paniekintas, išjuoktas. Tiktai 
artimieji nežiūri į paviršutinį užsilaikymą, nes ir be to 
žino, ko esi vertas; tankiausiai susiduriame su tolimesniais 
žmonėmis, kurie negali ištirti tavęs, dėl to ir sūdija apie 
tave ir tavo elgimos, kaip toje valandoje regi. Negal pasakyti: 
„Teryžties! tegul sau ką nori mislija apie mane, kad tik 
širdyje būčiau doras!“ Pavyzdys: iš mielaširdystės duodi 
nabagui pašalpą, bet jei mesi kaip šuniui kąsnį, nabagą 
pažeminsi ir ašaras ištrauksi; jei duosi linksmai, širdingai 
- pasaldinsi jo padėjimą; pirmame atsitikime niekas negalės 
pažinti tavo mielaširdingumo. Taip dedas su išmaningumu 
ir kitais privalumais. Ant galo, kad ir būtų mums vis tiek, 
kaip kitiems pasirodys mūsų elgimos, tai dėl savęs pačių 
reikia elgties priderančiai, nes iš to plaukia aiški mums 
patiems nauda, kaip tai iš mandagaus (viežlybo) užsilai- 
kymo, iš gyvenimų kuopnumo (čystumo) ir t. t. Neužmirš- 
kime, jog būdas elgimos šviesiųjų Žmonių ne koksai 
išmislas vieno Žmogaus: jį pagimdė šviesa, o šviesa prasto 
negimdo. Kartu su šviesa imkime ir prisisavinkime šviesių- 
jų elgimos, kad nerodytumėmos miške užaugusiais, žmo- 
nių neregėjusiais. Tiesa, maža dalis mūsiškių, gyvenančių 
daugiausiai sodose (sodžiuose), toli nuo miestų, gauna 

risiveizdėti šviesių žmonių gyvenimui; ale neužmirškime, 
jog ant svieto yra kningos, iš kurių gali lengvai pažinti, ko 
nesi regėjęs ir nėkuomet neparegėsi. Rasit ne be naudos bus 
ir šios patarmės (rodos). į 

APIE UŽLAIKYMĄ KŪNO 


Žmogui darbininkui užvis sunkiau čystai užsilaikyti, dėl 
to niekas ir nereikalauja nuo jų, kad visuomet taip išveiz- 
dėtų, kaip p. pišorius, per kiauras dienas savo raštinyčioje 
besėdžiąs. Bet vis nė sunkus, nė bjaurus ir dažnas darbas 
neišliuosuoja nuo rūpesčio apie kūno švarumą. Neteisingai 
teisintųs, kas pasakytų, jog darbininkui žmogui nėr laiko 
laižyties kaip katinas; atsikėlus, gird, vargiai drabužius 
susisegsi — bėk prie darbo! Vasarą, tiesa, kartais ir taip 
atsitinka, ale tik kartais. Paprastai kiekvienas atsikėlęs, jei 
nerąžysis ir nekrapštysis, kol nepradės ant jo šaukti, turi 
tiek laiko, kad drąsiai gali gražiai apsivalyti, nes ir geras 
prausimos mitriam, vikriam Žmogui neužima daugiau laiko, 
kaip 3-5 minutės; per tokį trumpą laiką nusitraukti nuo 
darbo gali be jokios pragaišties. Neužmirškime, jog sodie- 
čiui žmogui ne gėda turėti neapdengiamas kūno dalis saulės 
sukepintas, susproginėjusias nuo sunkaus ir aštraus darbo 
(pagaliaus tai šlovingas darbštumo ženklas), ale amžina 
gėda būti purvinam, mėšluotam, kad purvinų, mėšluotų 
darbų nebedirbi! Pirmas tada kiekvieno rūpestis, kaip tik 
nubus, šokti kuo veikiausiai iš lovos ir persižegnojus — 

1. Gražiai nusiprausti. Sakau — gražiai, pilstymo vandeniu 
iš rankos ant rankos neužtenka, lygiai kaip ir varvinimo iš 
burnos ant rankų. Dėl to reikia pasisemti čysto vandenio į 
kokį platesnį indą (bliūdą, geldelę), semti rieškučiomis 
ir gausiai šlapinti prausiamas vietas. Ir to da negana, vienas 
vanduo gražiai nenuima riebių suodžių ir susėdusio 
prakaito: reikia minkšto muilo. Paprastas muilas, perkamas 
dėl skalbimo, būtų geras, kad gaspadinės iš taupnumo ne- 
sudžiovintų ragan taip, kad trink netrynęs, putos negausi. 
Su muilu nors rankas ir veidą nuprausk. Kaklą nors šla- 
piomis rankomis pabraukyk, kad nebūtų kaip aulas. Visas 
ausių įlankas ir apyausius pasiek, kad nebūtų kaip arklių 
stovėta; labai bjaurios nečystos ausys! Ir per plaukus, jei 
trumpesni, porą kartų perbrauk. Ilgu viską išskaityti, ale 

prigudusiam žmogui nusiprausti, kaip pasakyta, reikia tiek 
pat laiko, kiek paprastam murzojimui. 

2. Nusiprausus tuojaus griebti į žinomą vietą, kame 
šukos padėtos ir suskirti plaukus, kad galva nebūtų panaši 
į šieno glėbį. Geriausiai sušukuoti plaukus aukštyn, jei 
stovi, jei ne — perskirti iš kairiosios pusės. Perskyrimas iš 
priekio - moteriškai, vyrams nedera. Sako, būk nepaprastas 
žmogus šukuojąs plaukus aukštyn, paprastas — ant šono, 
o pusgalvis — ant abiejų šonų. Tiesa, ir moteriškosioms 
nelabai dera skyrimai per visą galvą nuo kaktos ir per 
pakaušį; rodos, galva perskelta; ale ne kas, kad į du bizu, 
į dvi kasi, pina ir plaukus subraukia lygiai su kakta; visiškai 
mulkiškas pastatymas ragelių ant abiejų smilkinių, kaip 
tai daro pliuškės mergaitės, — joms už visus geriau tinka 
šukuoti aukštyn ir supinti į vieną bizą (kasą). Gerai 
sušukuoti plaukai neveikiai išsidraiko ir per darbą. 

3. Gaspadinė turi aprūpinti kiekvieną iš savo šeimynos, 
jei patys neturi, šukomis, muilu ir čystu rankšluosčiu, nes 
visiems šluostyties ir šukuoties tuo pačiu rankšluosčiu ir 
tomis pačiomis šukomis ir bjauru, ir baisu: akių ligos, gal- 
vų išbėrimas taip persikelia ant kitų; ypatingai gi dėl to, 
kad kasdien reikalingą daiktą galėtų tuojaus atrasti, 
nereiktų puldinėti nuo vieno prie kito su klausimu — šukų 
ar neregėjai? rankšluosčio ar nežinai? ir t. t. Taip, Žinai, 
kad daug laiko reiks nusiprausti. 

4. Mažesniuosius vaikelius motyna ar kita moteriškė turi 
priversti nusiplaut veidelį ir rankeles, o jei negali patys - nu- 
plauti, kad kitiems nebūtų bjauru sėsties su anais už stalo. 
Pastarasis dalykas, kad motyna nepriveizd savo vaikų ir tin- 
gi nuvaluoti. „Bepigu kiaulei: nė burnos prausti, nė plaukų 
šukuoti, nė poterių kalbėti!“ — gali atsiduksėti tokia motyna. 

5. Ir visą kūną reikia nuplauti nuo prakaito nors vieną 
kartą per dvi savaiti (nedėli): vasarą maudyklėse — upėse, 
ežeruose, tvankose (prūduose), tik ne sodželkose, linmar- 
kose, nes gali gauti kokį išbėrimą, o žiemą - pirtyje, tik 
ne su nevaliausiais sutvėrimais — žydais. 

6. Nekentėk purvo ant kojų: kūno sveikata reikalauja, kad 
galėtų laisvai garuoti, nebūtų niekuom aplipytas; prie to, 
ir bjauru, kad paregi basą, o kaip su batais. Nepralenk 
valkelės (pelkelės), nenuplovęs kojų. 

7. Jei į purviną veidą, sprandą, ausis pav cizdėti bjauru, 
tai paimti už purvinos rankos — baisu. Rankas reikia plauti 
po kiekvieno ne per čysto darbo, ypatingai gi kiekvieną 
kartą prieš valgymą. Ką žinosi, ką esi pačiupinėjęs, viską 
perdien čiupinėdamas? rasit kokį nuodą, kurį paskui su- 
valgysi, ant duonos užlipdęs. Jei rankos dažnai esti purvi- 
nos, atsiranda niežai, taip visų neapkenčiami. Niežuotas 
žmogus — lygus žydui, o nusižemina — per savo nevalumą; 
geriausis vaistas prieš niežus — tai čystumas viso kūno. 

8. Kad pirštų nagai paauga, reikia nukarpyti lygiai su 
kūnu, ne per trumpai. Ilgesni nekarpomi nagai prie darbo 
brūgzta kąsniais, kartais įplyšta gilyn, pirštas užsėtrija, 
pradeda tvinkti, ranka pasidaro ir bjauri, ir nenaudinga, nes 
dėl jos darbą reikia apleisti. Nelaikyti purvo panagiuose 
kaip kokią juodą liemavonę, bet su aštrum peiliu išbraukti. 

9. Daugiui iš burnos eina nešvankus kvapas; tai dėl to, 
kad pūna pasilikusios tarp dantų valgymo dalys ir pūdžia 
dantis. Pavalgius tada reikia dantis iškrapštyti su plūksna, 
o kartais tai net su pirštu, jei nėr šepetėlio, ištrinti su van- 
deniu. Mažas vargas, o gali išgelbėti nuo puvimo ir baisaus 
skaudėjimo. 

10. Aukštaičiai lietuviai skuta barzdą, kerpa ūsus, bet 
kartais palieka bakabarzdas; žemaičiai lietuviai viską skuta. 
Kiekvienas gal nešioti, kaip sau nori; tiktai skutant ką reikia 
iš tikrųjų skusti nors vieną kartą ant nedėlios, jei vidu- 
rnedėlyje išpuola šventė arba reikals pasirodyti tarp sve- 
timųjų. Kas drįsta iš namų išeiti neskutęs barzdos vieną 
ar dvi nedėli, tas jau visai apsileidęs; kas su šeriuotu snukiu 
priima svečią — išnevožija aną; ką gi besakyti apie einantį 
taip nepasiruošus į Dievo namus, o ypatingai prie Švč. 
Sakramento? Tenedrįsta taip daryti! 

11. Skalbinius (marškinius, kelines) reikia apkeisti (mainy- 
ti) nors kartą ant nedėlios, o jei atsitiko purvini darbai, ir 

dukart. Savieji ir samdininkai su sučiurusiais kaip kailis 
skalbiniais — tai didžiausi nešlovė gaspadinei. Nė visų 
didžiausis neturtas neišliuosuoja nuo skalbimo; būk sulo- 
pytas, bet čystas. Abejoju, beg yra bjauresnis kvapas, kaip 
nuo Žmogaus su nemazgotu kūnu ir priprakaituotais skal- 
biniais. Ir nepadoru, ir nesveika. 

12. Tabokiai ypatingai žvalūs turi būti. Kas šmiaukščia ta- 
boką, visuomet tegul turi tamsiai (raudonai ar mėlynai) 
nudažytą skepetėlę, po kiekvieno pauostymo gražiai 
iššluosto panosį ir nubarsto išbyrėjusią ant krūtinės 
taboką. Bjaurus žmogus nevala! Nosys užkimštos taboka, 
kad net iškalbėti aiškiai nebegali; antra krūva kraunas ant 
lūpos arba, da prasčiaus, ant ūsų ir pūna per kiauras dienas, 
kad net ūsas išsišeria. Fe! Gerai padarė vienas juokdarys, 
sutikęs tokį senį. „Dėdė, — sako, — gal neturi padargų iš- 
mėžti iš po panosės, tai aš padėsiu“, — ir, nutvėręs viena 
ranka senį už sprando, o antrąja ištempęs rankovę storų 
trinyčių, išbrūžavo panosį. Vaišinti taboka arba prašyti 
gali tik nuo geriausių prietelių ar pažįstamų. Atradęs 
padėtą svetimą tabokerką, nedręsk atvožti ir pasisemti. 
Ant vėjo traukdamas, sergėkis, kad neapibertum kitų, 
ypatingai, kad į akis neįpūstų vėjas. Nešniaukšk kaip nors 
nepaprastai: kriokdamas, stenėdamas, akis išversdamas; 
žodžiu, nebūk niekam įstabus, nes jaunieji tuoj pradės 
pasimėgdžioti. 

13. Pypkoriams neišpuola rūkyti prastą taboką troboje, 
nes vienas pypkorius užnuodija visą trobos orą ir priverčia 
kitus uostyti baisią smarvę. Bakūną, machorką reikia 
rūkyti laukan (oran) išėjus arba ten, kame Žmonės ne nuolat 
esti. Esant aukštesnei asabai, visai nereikia rūkyti, neiškęs- 
damas pasiprašyk, kad leistų, paklausk, ar nevodys anai. 
Paklausti, ar leis, ar nevodys, reikia taipogi nepažįstamų 
moterų, nes daug yra tokių, kurios neapkenčia dūmų, o 
tokių bjaurių, kaip bakūno, dūmų stačiai negali uostyti 
nekosėjusios. Jei rūkai troboje tarp Žmonių, nespjaudykis 
nuolat, ypatingai čia pat ant aslos po kojų, kame visi 
spjaudolą gali regėti, kiti užsistoję pasisklysti. Tai per 

bjauru! Reikia apsidairyti, beg nėra kertėje skrynelės su 
smiltimis, ten nusispjauti; jei nėra — tai kur į šalį, bet už 
vis geriaus — pro duris. Niekuomet nerūkyk veždamas 
aukštesnę asabą ir sėdėdamas iš priekio, negut pati ji 
rūkytų ir tave vaišintų. Svetimi dūmai, vėjo įpučiami, 
bjaurūs ir rūkančiai asabai. Nevaišink ir neprašyk svetimos 
degančios pypkės, nes bjauru imti seilėtą ir sugrąžinti 
seilėtą svetimomis seilėmis; dagi pavojinga, nes tokiu būdu 
lūpų ir smagenų ligos lengvai prilimpa. Pypkės, cigarnyčios 
ir tabokos nelaikyk kelinių ar šalbierkos (kamizelkos) 
kišenėje arba užantyje, kad drabužiai neprirūktų. Parūkius 
reikia viską padėti kur ant lentynos, o jei reikia nešties, tai 
bent nearti savo kūno - kur nors žiponėlio, ploščiaus 
kišenėje. Pypkorius, nors visus įstatymus užlaikytų, vis bus 
bjaurus kitiems, kol savęs neužnuodys, plaučių ir akių 
nepagadins; užvis geriau nerūkyti nėmaž, rūkymas - paikas 
dalykas. 

14. Čiaudėti, šniurkšti, kosėti, spjauti — tai paprastas vi- 
siems dalykas, vienok visgi labai bjaurus. Dėl to, reikalui 
priėjus, turime atlikti viską tyliai ir niekam neregimai; 
nusigręžk šalin, tegul neregi niekas, kaip nusišluostysi. 
Kaipgi bjauru matyti, kaip nusišniurkštęs sutepa visą savo 
ranką, rankovę ir skverną, o paskui su ta pačia ranka valgo 
ir tau ką nors duoda! Spjaunant nereikia atsikrenkšti kartais 
taip baisiai, kad rodos, jog pusę bačkos bjaurumo išspjaus. 
Tarp žmonių esant, viešėse, ypatingai bažnyčioje, vis reikia 
turėti skepetėlę, į ją šnerkšti (nušnypšti), į ją spjauti, nes 
ant aslos reikia klaupties. 


APIE APDARUS 


Jei darbininkui žmogui sunku užlaikyti čystą kūną, tai 
da sunkiaus — čystą drabužį. Vienok randame tokius 
žmones, kurių drabužiai, nors kasdien dėviami prie sun- 
kaus ir nevalyvo darbo, „nesulekeriavuoti“ nuo šluostymo 
nosies, nenuskarę. Tiesa, bus baisiai nunešioti, ištrinti, bet 

gražiai susiuvinėti, atsiūlėti, visi guzikai ant vietos. Tai jau 
paslaptis (sekretas) iš prigimimo valyvų žmonių. Senieji, 
išmintingieji sako, būk paviršutinis valyvumas yra tik 
apsireiškimu vidurinio valyvumo, t. y. jo dūšios čystumo. 
Kieno širdyje vien tik purvai riogso, tas nelabai rūpinsis apie 
paviršutinį gerą išveizdėjimą; neiškratęs mėšlo iš dūšios, 
nepajus smirdėjimo mėšlo ant drabužių. Taigi drabužiai yra 
garsintojai mūsų palenkimų, prigudimų ir... dorumo, nes 
drabužis kitaip guli ant iš pamato doro žmogaus, kitaip ant 
pliuškio; tuoj pažinsi, ar žmogus valyvai nešioja dėl to, kad 
jam pačiam taip tinka, ar dėl to, kad kitiems patiktų. 
Drabužiai gali būti pigūs, nunešioti, neturtas — ne yda, ale 
negali būti bjaurūs nuo sutepimo ir sudriskę, nuskarę; 
nevalumas ne iš neturtų paeina, bet iš kiauliškumo. 

1. Drabužis tada turi būti, kiek galima, čystas it cielas, ne 
tiktai skalbiniai: marškiniai, kelinės, bet ir viršutiniai: 
miliniai, kailiniai ar kitoki. Supurvinus tuoj išdžiovinti, 
ištrinti ir išmušti su lazdele, gerai turėti tam tikrą iš žolių 
ar šerių šepetį ir su juo perbraukti. Šepetys dulkes išima, 
taigi užlaiko drabužį nuo sudūlėjimo. Nevalomas drabužis 
pats sutrūksta, suskysta, nes tarp dulkių ir kandžios 
veikiaus vaisos. Tankiai reikia prieš užsivilkimą drabužį 
išvartyti, iš visų pusių apveizdėti; atradus sutepta — 
iškuopti; pasergėjus iširimą, tuoj užsiūti arba paprašyti 
motriškųjų, kad užsiūtų, nelauk, kol prairs daugiau; 
atradus skylelę — tuoj užlopyti: nelauk, kol didesnė pasida- 
rys, nes tada ir lopas bus įstabesnis. Siūti reikia tinkančiais 
siūlais: baltą audimą — baltu, tamsų — tamsum, kad pelta- 
kys baltais siūlais ant tamsios audos nerodytųs kaip dantis 
iškišes arba kaip glindos. Lopą (lopinį) rūpinkis pririnkti 
tokios pat dažyvės, kaip pats drabužis, kad nebūtų labai 
įstabu, jog užtaisyta. Gan juokinga pamatyti žmogų su 
palaikiais, jau sujuodintais kailiniais, ant kurių tai ant su- 
binės, tai pažasčiuose šviečia aiškūs nauji tai balti, tai rau- 
doni lopai; iš tolo rodos kaip margas arklys. Arba kas regėjo 
rudinę lopyti juoda gelumbe arba mėlynu karaliaučiniu? 

2. Apdarus kasdieninius ir išeiginius reikia mums nešioti 
savo, namų darbo, t. y. tokius tiktai, kokius iš mūsų pačių 
linų ir vilnų išaudžia mūsų seserys ir motynos, sasiedės 
lietuvaitės. Aš už tikrą nusidėjimą turiu pirkimą drabužių 
iš miesto, kad mūsų seserų darbo pradeda ieškoti mies- 
čionys. Milai, mileliai, arba čerkasai, pilki, margi, stikluoti, 
drieži (gembėti), — kokių tik nori! Rūbiai (kriaučiai) vėl 
pramoko gražiai siūti ir kaspininkėliais apvedžioti. Aš 
sakau, kad gražiai pasiūtas namų darbo drabužėlis ir pui- 
kesnis, ir dešimtį kartų stipresnis už kokį pigų krominį. 
Kad krominis būtų puikus ir nečystas, reikia brangiai mo- 
kėti, o mes da nepagalime dešimtimis mėtyti ant apdarų. 
Mūsų seserų nagingumas - tai mūsų šlovė, o joms garbė 
už rūpestingumą ir žingeidingumą. Nepaniekinkime anų 
darbo, tai da labiaus rūpinsis išmokti vis keistesnių ir ge- 
resnių audimų. Štai Šėtose, Aukmergės pav., p. Montvila! 
įtaisė iškalą dėl prasimokinimo austi ir greičiaus, ir dailiaus 
su pagerintomis staklėmis. Verta prisiveizdėti ne tik mergai- 
tėms, bet ir vyriškiems: gal užsiausti po 12 rs. ant mėnesio! 

3. Jei kas vienok būtinai įsigeistų krominių apdarų, tegul 
perka nepasiūtus. Pasiūto drabužio, o ypatingai panešioto, 
nedrįskite pirkti. Drabužyje nuo svetimų pečių visuomet 
juokingai išveizdėsi ir kokia liga gali užsikrėsti: ką žinai, kas 
aną buvo nešiojęs? Panešiotas - nebestipras, pridėk antra 
tiek piningų, gausi naują, kurs tvers daug ilgiaus už seną. 

4. Seni drabužiai da įveda kasžin kokią madą, kuri seniai 
jau visame pasaulyje užmiršta. Mano atminime buvo pasi- 
rodę kažkokie „buksai“, žydai priveždavo jų tūkstančio- 
mis, o užprašę 20 rublių, atiduodavo už 8 rubl. Iš užpa- 
kalio būdavo visaip išlėmavota su senu atlasu, visokiais 
neregėtais kreivuliavimais; pasirodo, jog tai iš kąsnių 
sudurstyta, o kad nepažintumi siūlės - ten apvesta su atlasu. 
Tikra apgavystė! Apygardose, kur maskolių šiek tiek yra, 
prasiplatina maskoliška nešysta: raudoni ar kitoki marški- 
niai su prarėžimu iš šono, ne ant krūtinės, ir kitoki. Tai 
niekis! Aukštaičiai ir žemaičiai lietuviai juk turi savo madą. 
Teesti ana: savoji malonesnė. 

5. Pirkdamas drabužį, aisižvelk ant kišenės. Įsitaisyti pO- 
nišką drabužį ir jame fanaberuoti prastam žmogeliui taip 
tinka, kaip karvei balnas. Gyvi juokai esą iš neturtingų 
Liaudos bajoraičių“. Turtingas žmogus, prie to, jei da yra 
šviesesnis, gali įsitaisyti ir brangesnį, geresnį. Gerą dra- 
bužį reikia mokėti nešioti, kitaip juokingas būsi su savo 
fanaberavimu, kaip juokingai pučias mažas, apsitaisęs 
didžiųjų drabužiais. Tatai ir neišmintinga, ir griekas pirkti 
apdarus ne pagal savęs, puošties sulig ponais ir dėl to ati- 
traukti nuo dantų sotesnį ir už drabužį daug reikalingesnį 
kąsnį, o da pikčiaus — lįsti dėl jų į skolą. 

6. Siūdamies apdarus, neatsitolinkime labai nuo mados, 
nuo senųjų perimtos. Nieks neliepia vilkėti kokiais maišais, 
tik nemalpuokite žydelkų. 

7. Vyriškieji galvas dengia žieminėmis ir vasarinėmis ke- 
purėmis ir bryliais — vailokiniais ar šiaudiniais. Vasarą 
bryliai dera ir sveika. Pasidaryti gal iš nudažytų ilginių, 
prisiveizdėjus į lytį nupirktojo. Paiki berneliai fanaberuoja 
su saldatiškomis kepurėmis, tarytum kad kareiviu atlikti už 
didelę šlovę turi. Kur čia tau! kariūmenės bijo kaip ugnies. 
Tai dėl ko gi tau tinka kareiviška kepurė? 

Motriškosios galvas dengia skepetėlėmis. Sodietėms 
mergaitėms už vis labiaus dera skepetėlės, ne kapeliušiai. 

8. Per visą vasarą ir tankiausiai žiemą mūsiškiai 
vaikščioja vien tik apatiniuose drabužiuose - marškiniuose ir 
kelinėse. Žemaičiai lietuviai nešioja marškinius sukišę į 
kelinės, aukštaičiai - tankiai išleidę sterbles ir susijuosę 
juosta arba diržu. Pastaroji mada maskoliška; padoriaus — 
sukišus. Pagirtina aukštaičių mada siūti apatines kelines 
iš marginių, juose padoriaus vaikščioti kaip baltose keli- 
nėse, nes išrodo kaip ne apatinės. Pagirtinas Žemaičiuose 
vokiškas kirpimas kelinių be spragos iš priekio: susisega 
iš abiejų šonų. Aukštaičiai seniai tame dalyke tankiai esti 
neviežlybi, nors ne tiek jie kalti, kiek kirpimas. Reikia taip 
siūti, kad susegant viena pusė tol! užeitų ant antros, tai 
nesikės. Tą patį reikia atminti ir marškinius kerpant: kad 
ant krūtinės nekėstųs. Ant bambos reikia sumesti kvoldejį, 

it viskas bus gerai, o dabar tankiausiai sutinki vyrus su 
užsegtomis apkaklėmis, bet su nuoga (plika) krūtine, o 
vaikus tai net ir su pilvais nuogais, saule apdegusiais. Tai 
nevalyva! Lietuvės, siūdamos apatinius, rūpinas tik veikiaus 
sulaukti, o kaip ten paskui bus - kas jai do rūpestis? Kartais 
tokius pat marškinius nešioja ir motriškosios — tai da 
bjauriau. Vienmarškiniui neišpuola nėkuomet išeiti pasi- 
šnekėtų su aukštesne asaba, ypatingai su moteriška iš 
aukštesnės luomos, nes jiems tokie apdarai neprigusti 
(nepriprasti): su apatiniais tik į lovą teina. Vyriškas kaip 
vyriškas, ale kad motriškos drįsta eiti prie darbo ir tarp 
žmonių vien tik apatiniuose, su baltu drobiniu sijonu, tai 
ir prigudusiems prie drobinių — nepadoru; sakau, kad su 
tokiu apdaru Žmonės tik gulti teina. Ir vienmarškinei mo- 
teriškai nepadoru: vis reikia būti su nažutkėle arba nors su 
šniūravone, t. y. moteriška šalbierka, kamizelka. Ji aptempia 
visą liemenį ir krūtinę, tai ir stipra ir gražu, nes nė brost- 
vos nekabaldžioja. 

Prikaiščiai (kvartukai) moteriškosioms, nuolat besiruo- 
šiančioms, yra ir reikalingi, ir dera, labiausiai jei apdengia 
ne tik sterbles, bet ir krūtinę. Gal su prikaiščiais, bet gal ir 
be prikaiščių eiti į bažnyčią ir į viešes, tiktai tada jau 
reikia mokėti atsakančiai pasitaisyti sijonus ir nemislyti, kad 
be prikaiščio tai jau labai gražu: gerai šiaip, gerai taip, kad 
tik protingai, ne iš pliuškystės. 

Senoviška moteriška nešysta yra labai puiki ir be reikalo 
užmiršta. Ji vienoki, kaip kasdieninė, taip ir išeiginė, skirias 
tik didesniu valumu ir brangumu. Gražiai ir tankiai kvol- 
duotas vilnoninis apytrumpis sijonas (bet ne trumpas); tokios 
pat materijos šniūravonė (mėlynas, žalias, rainuotas; rau- 
donas per šviesus - nedera). Šniūravonė, žinoma, be 
rankovių ir plačiai virš krūtinės iškirpta, iš po jos regėtis 
balti marškiniai, pasmakrėje surišti su kaspininkėliu, ir 
plačios rankovės, taipogi kaspininkėliais surištos rankų 
sausimuose arba virš alkūnių, jei reikia rankomis ką šlapią 
dirbti. Šventdieniuose prisideda da iškirptos čeverykos (ne 

batai) ir baltos arba mėlynos pančekos (žekės). Apdaras 
parankus ir gražus, nereikia jo užmesti. 


APIE TROBAS, ARBA GYVENIMUS 


Nešysta mada atmaino. Yra mada ir ant statymo trobų, 
tiktai ji ne taip veikiai persimaino. Žemaičiai lietuviai taip 
tebesustato visas savo trobas, kaip sustatydavo jų bočiai 
prieš 500 metų, dabar tik gražiaus įtaiso. Čia paminėsime | 
tiktai gyvenamąsias trobas, kuriose daugiausiai laiko pra- 
leidžiame. Žemaičių lietuvių troba daug geresnė už 
aukštaičių lietuvių gryčią. Gero ūkininko žemaičio tro- 
ba padalyta į keturias nelygias dalis sienomis pailgai ir pa- 
skersai. Didžiosios dalys vadinas tikrai trobomis: didžioji 
troba ir mažoji troba; prie jų iš galo yra mažesnės — 
alkieriai: didesnis ir mažesnis. Vidutinio ūkininko gyvenimas 
padalytas į tris dalis siena išilgos, yra tatai troba, o iš šalies 
alkieris ir mažoji troba; pečiai maži, plytiniai, tankiai 
kokliniai, nuo žemės lig pat lubų, taip kad prisiglausti gali, 
nes aplink pridirbti suoleliai, bet užlipti - negal. Langai per 
dideli, po 8 rūtis (stiklus). Trobose žemaičiai neverda 
valgymo, virimui yra kuknis viduryje prieangės. Duonkepis 
pečius yra antrame gale gyvenimo, kame girnos; tas pečius 
be kamino, dėl to ta kamara vadinas —- dūminė, o šalip jos 
yra da stancijėlė — tai priešininkas. Žemaičiai lietuviai 
nežino nuo seniausių laikų, kas tai yra gyventi dūminėje, 
t. y. troboje be kamino. Biedniausio bobilio gryčelė su 
kaminu ir perdalyta nors į dvi dali. Trobose ir alkieriuose 
tik mažieji su tėvais teguli, kiti ir žiemą, ir vasarą guli po 
patalais, t. y. paduknyje mažose klėtelėse iš galų didžiųjų 
klėčių. Nedyvai tada, kad žemaitis lietuvis gali užlaikyti 
didesnį čystumą, turėdamas daug vietos. Aukštaičių 
lietuvių gryčios daug mažesnės, tik aukštesnės ir be jokio 
padalijimo. Ketvirtą dalį gryčios užima milžiniškas iš 
molio plūktas pečius, ant kurio gal užlipti ir pagulėti 4 
žmonės, o ant pripečkio da vienas. Visais pasieniais eina 

platūs suolai, o pagal pečiaus sieną eina sudėtos ilgos 
lentos, ant kurių pakrekta šiaudų, per vidurį perdėtas 
ilginių kūlys, — ir gatavu du guoliu, jei užmesi paklodę ir 
pagalves. Gulant ir besikeliant dėl to viskas išyra, šiaudai 
pridraiko aslą, o tas platus suolas pasidaro panašus į tikrą 
kiaulmigį. Per pastarąjį laiką Žmonės labai apsišvietė ir 
tiems milžiniškiems pečiams pritaisė kaminus, bet vis da 
didžioji pusė aukštaičių gyvena dūminėse trobose su 
mažais langais. Užtai jų priešininkas, seklyčia vadinamas, 
tai antra troba, bet visai čysta, padalyta į dvi ar tris dalis 
dėl svečių priėmimo arba patiems dėl gulėjimo, o iš trečios 
šalies vėl yra troba, kamara, kur girnos ir viralai. Pečius ir 
čia yra. Vidurį užima didelė prieangė - gonikai. Aprašiau 
trumpai tuodu būdu statymo gyvenimų, nėmaž neturėda- 
mas vilties, kad vieni nuo kitų perims, nes, kas prigusta 
nuo amžių, neveikiai persimainys. Žemaitis netilptų 
aukštaitiškoje gryčioje, aukštaitis bėgtų iš žemaitiškos 
trobos. Bet iš to aprašymo matyt šiokios tokios ydos, kurių 
reikia saugoties. Toliaus keletas smulkių patarmių apie 
užlaikymą gyvenimų. 

1. Nėkuomet neužmiršk, jog gražiausis namų papuo- 
šimas — tai čystumas ir tvarka (parėdkas). Gali ankštai ir 
nešviesiai gyventi, tai ne kas, ale jei šiukšlėse gyvensi - tai 
bus gėda. Jau į prieangę įėjęs suprasi, kas čia ir kokie 
gyvena. Prieangė tada negali būti užgriozdota, prišlapinta, 
indų visur pristatyta. Kiekvienam -indui tegul bus paskirta 
vieta, kad nestovėtų pamestas po kojų ant aslos. 

Prieangė turi būti grįsta ir lubota, kad nesiregėtų surū- 
kusio stogo (dangčiaus). 

2. Asla visų dalių gyvenimo turi būti taipogi grįsta len- 
tomis, plytomis, o ne - tai labai rūpestingai išplūkta moliu, 
lygi. Nė lentose plyšelio, nė plūkime duobelės nereikia 
laikyti, bet tuojaus naują lentą įdėti ar moliu užlipyti, kad 
nekeltųs iš jų dulkės. Nė šlapia, nė prikrėkta asla šlovės 
gaspadinei neatneš. Pašluoti reikia tuoj iš ryto ir po 
valgymo ar po kokio darbo. Kaipgi nemaloni gaspadinė, kuri 
griebias už šluotos tik išvydusi svetimą žmogų! Brykš, 

brykš! — ir prašome, sveteli, dulkių atsigertų, kol aš tau 
neatnešiu sūrio ir alaus! Jau nebe laikas šluoties, kad svečias 
į kiemą, tegul sau šiukšlės stovi, akis prieš svečią išver- 
tusios, ir gėdina tinginę gaspadinę, nepadariusią darbo 
savo laike. Nusiprausus ar indą išmazgojus, vandenį reikia 
pilti į paskirtą didelį indą arba laukan, ne ant aslos. 

3. Suolus užvis geriau dirbti lengvus, pakeliamus, gal du 
sustatyti, jei reikia ilgo, palei visą sieną. Suolus ir suolelius 
tankiai reikia mazgoti, nes tankiai vaikai trepinėja ir nuo 
statymo ant jų kokių nečystų daiktų — bjaurojas. Suolelius 
maliavotus lengva nuplauti, dėl to nėra ko gailėties ant 
maliavos. Kitose šalyse viską maliavoja, nes maliavotas 
daiktas ilgiaus tveria ir pigiaus dėl to išeina, o mums regis, 
kad pigiaus išeis nemaliavojus. Suolai sunkūs, nepajudina- 
mai pridėti prie sienos, tik pūdžia jas ir neleidžia nuvaluoti. 

4. Langų didumas nesumažina šilimos troboje, jei gerai 
įtaisyti. Žemaičiai net po 8 rūtis (szyba) deda. Langų 
spelčiai, staktos ir užlangės (langenyčios) taipogi turi būti 
maliavotos, kad nepūtų. Užlanges maliavojant neleisk ant 
jų ištepti gaidžius ir nematytus, neregėtus žolynus, kur ant 
tos pačios šakos auga raudoni ir mėlyni žiedai, pora 
gaidžių išdygsta ir grūšia sirpsta. Reikia numaliavoti 
vienodai baltai, rusvai, melsvai, tiktai ne kurias vietas 
šviesiaus ar tamsiaus, — tai ir visas marginimas. Duris taipogi 
vienodai maliavok. Langus tankiai reikia su šiltu vandeniu 
ir su pienu iš kalkių numazgoti, kad nebūtų saulės sude- 
ginti ir musių baisiai subjauroti; kartais stiklai esti nebe- 
peržiūriami. Tai bjauru. Ant langų vasarą gali stovėti koks 
žolynėlis vazonėlyje. Tam tikras puodelis nebrangus: gal jų 
keletą nupirkti su moliniais bliūdeliais į apačią, bet, 
neturint anų, dėti žolynus kokiose šukėse arba blėkinėse 
(skardinėse) — ne puikų; taip padėtas žolynas lango nepa- 
puoš, greičiaus abuojum padarys. Ant stiklų nereikia kle- 
juoti nė kokių iškarpytų popierėlių, tai nepridera. Nėkuo- 
met nekęsk išdaužto stiklo: veikiausiai įstatyk naują, kad 
skalomis (balanomis) ar pagalve užtaisyti neriogsotų. Negal 
paveizdėti į langą, iš kurio kyšo sudriskę ryzai (lopatai). 

Žiemą kiti apdeda langus iš apačios spaliais, tada reikia 
kuom nors anuos apdengti. Abejoju, ar gerai tai; man rodos, 
geriaus užtaisyti iš vidaus su smiltimis ir vata. Langai turi 
būt atdaromi vasarą, kad troboje vis būtų grynas kvapas; 
žiemą nors vieną rūtą reikia kartais atdaryti; geriaus tegul 
bus biškį šalčiaus, ne ką šilimoje pagadintu oru kvėpuoti. 
Po valandos juk gal uždaryti. Mūsiškiai už galvos griebias 
paregėję žiemą kokį plyšelį. Be reikalo: vėdinti reikia, jei 
nenori sveikatos palydėti. Jei kas važiuoja pro šalį, nereikia 
pulti prie lango veizdėtų, gal atsigręžti; kam gi net nosį 
stiklu primygti? Ar tai geriaus matysis? 

5. Sienos gali būti tinkavotos ir netinkavotos. Jei netinka- 
votos, tai nors porą kartų ant metų išmazgojamos su šiltu 
vandeniu ir smiltimis. Jei tinkavotos - veizdėk, kad nebūtų 
vietomis ištrupėjusios, tuojaus užlipdyk. Baltinti sienas 
reikia kas antrus ar trečius metus. Nereikia nusigąsti, jog 
taip tankiai: kitur, kaip tai mažrusiai, baltina iš vidaus ir iš 
oro kasmet, o pečius — kasnedėl; pačios moteriškosios pra- 
siplaka kalkių ir ištepa be didelio prisiruošimo. Ant sienų 
nereikia įdėti į spelčius (romčius) ir pakabinti ant įkaltos 
vinies. Išklejuoti sienas gal, bet tiktai tam tikrais popieriais 
ir visą stanciją vienodai, ale klejavimas visokiais sudrisku- 
siais gazetpalaikių lapais ar abrozdėliais nepapuošia, tik 
subjauroja sieną; daug maloniaus veizdėti į čystą medį, 
ne į tašlą ir purvinais popieriais aplipytą. Ant sienos gali 
kaboti dziegorius, geriaus šėpelėje, didelė Dievo mūka, kaip 
tai kiekvienoje žemaitiškoje troboje ant priešakinės sienos, 
iš šalių abrozdai ir šėpelė kningoms sudėti. Visi lietuviai 
perka labai daug visokių abrozdėlių už pigiausią prekę. 
Tai negerai: ne daugumas abrozdų puošia namo vidų, bet 
puikumas abrozdų ir priderantis sukabinėjimas jų. Geriaus 
už vieną gerai nuteptą abrozdą užmokėti rublį, ne ką už 
tą rublį nusipirkti dešimtį niekam vertų abrozdėlių. 
Pirkdamas abrozdą, nežiūrėk, ar daug skaisčiai raudonai 
nutepta, ar daug kvietkų primaliavota, bet ar gerai asabų 
veidai ir kitkas padaryti; jei pats nemoki nutarti, pasiklausk 
žinantį, ale visų geriausis vadovas pirkime abrozdų (kaip 

tankiai ir kitų daiktų), tai jų cienia: juo brangesnis, juo 
geresnis, kad tik būtų apie dorus daiktus maliavota; kartais 
ir už brangią cienią parduoda abrozdą, kurio negal aikštėje 
pakabinti, arba paveikslus šventųjų, Rymo katalikų Baž- 
nyčioje negarbinamųjų. Tokių nereikia pirkti. Ant sienų 
ne per aukštai, kad lengvai visi galėtų pasiekti, turi būti 
pastarojoje vietoje kartis su kabliais ar gembinyčia dėl pa- 
kabinimo nuvilktų drabužių. Nusivilkęs drabužius turi 
pakabinti ne tiktai svetimas, bet ir savieji, nors ant trum- 
piausio laiko nusivilktų: tam kabliai (gembys) įtaisyti. Nė- 
kuomet nemesk ir kitiems neleisk mesti drapanų ant lovos, 
suolo, krasės (krėslo), tai neparėdkas. 

6. Lovas statyk pakeliamas. Į lovą nedėk palaidų šiaudų 
ar šieno, bet sukišk juos į platų maišą, tai nesidraikys. 
Atsikėlęs tuoj pataisyk patsai savo guolį: pagalvę papur- 
tink, paklodę sutaisyk, jei išsitraukė, apdenk, kuo buvai 
užsiklojęs. 

7. Gyvenamojoje troboje negal nė kokių gyvuolių laikyti, 
negut šunį ir katę, ir tie be reikalo. Nelaikyk vištų, balan- 
džių, kralikų papečyje, nes nuo jų mėšlo ir tvaikas, ir dul- 
kės eina. Abejoju, beg berasis tokie, kurie vienoje troboje ir 
patys valgytų, ir kiaules vaišintų, kaip tai neseniai da 
būdavo. 


KAIP REIKIA PAČIAM UŽSILAIKYTI 
ĮVAIRIUOSE ATSITIKIMUOSE 


Šv. Raštas sako: „Apdaras kūno ir dantų švypsojimas, 
ir Žmogaus įėjimas apreiškia apie aną“, o vienas akyvas 
žmogus pasakė: „Paikas žmogus nejeis, neišeis, nenutils, 
neatsikels kaip protingas“. Mūsų pačių prityrimai patvir- 
tina tą pačią tiesą: iš žmogaus apsėjimo lengva pažinti, 
kas jis ir koks. Kits pasakys, kad žmogui pridera būti ir 
kitiems pasirodyti tokiu, kokiu Viešpats sutvėrė; geruose 
dalykuose rasit ir tiesa, ale kiekgi žmoguje yra pikto, kiek 
visokios zlasties, savimeilės? Jei žmonės nėmaž nesusitu- 

rėtų, kitiems nemalonus būtų gyvenimas. Negerus tada 
savo palenkimus, žemus jausmus reikia savyje paslėpti, 
užgniaužti; tai nevadinsis veidmainyste, kas storosies savo 
širdį priveikti ir rodydamos kitiems geresniu, storosis tikrai 
virsti į gerąją pusę, storosis širdyje gaivinti gerus jausmus 
ir troškimus. Kits dalykas, jei, nesirūpindamas apie tikrą 
dievobaimingumą, žmonių akivaizdoje norėtumi pasirodyti 
dievobaimingu, arba, jausdamas širdyje neapykantą, nesirū- 
pindamas dovanoti, prie susitikimo vienok būtum per saldus. 
Tai būtų bjauri veidmainystė, to nieks nereikalauja. Puikybė, 
duokime, negeras palenkimas, didžiausi yda ir vodingiausi. 
Žmogų puikų pažįsti iš užkeltos galvos, iš išverstos 
krūtinės ir t. t. Ale neišmaningas jaunikaitis kartais taip daro 
vien tik iš fanaberavimo, širdyje nėmaž puikus nebūdamas. 
Tada klaidingai apie aną galiu nuspręsti. Kiti visoki užsi- 
laikymai dėl to tarp gerų šviesių žmonių priimti, kad yra 
gražūs, parodo, jog mes sanbrolius, o ypatingai vyresniuo- 
sius lenkiame. Dėl to ir mums reikia juos šiek tiek žinoti. 

1. Susitikęs su kitu, ypatingai aukštesniu ir šviesesniu 
(reikia taip pat elgties ir su sau lygia asaba, ale ji, nors ir ne 
taip, kaip reikia, pasielgtų, nepalaikys tau už pikta, nepaser- 
gės to, ką šviesesni pasergės), s'ovėk tiesiai, nė susitraukes, 
nė pasilenkęs, nė per daug atsilošęs ir krūtinę išvertęs, nė 
per daug stačiai kaip kareivis. Nebūk išsitempęs, bet nebūk 
ir apsileidęs kaip maišas, tai ženklas ar mulkystės, ar dide- 
lio nedrąsumo, apsileidimo, neprivingėjimo. Nesirūžyk. 

2. Galvą taipogi turėk nė nuleidęs, nė per daug užkėlęs, 
bet taip, kad stačiai galėtum paveizdėti į akis sasiedui. Kad 
kalbėsies, nekraipyk galvos šen ir ten arba nedairykis nuolat 
į visas puses, net atsisukdamas užpakaliu prie draugo. 
Galva kiek išsikišusi prieš reiškia gerumą, nulenkta — nu- 
sižeminimą, lenkimą, pakelta aukštyn, kaip užriesta — 
puikybę, didžiavimą, tiesiai — tvirtybę, vienodumą, kiek 
į pečius įtraukta, truputį pakelta - narsumą, palenkta de- 
šinėn ar kairėn pusėn — nobažnumą. 

3. Kojas, stovėdamas prieš kitą, turėk abidvi grečimai, 
turėdamasis lygiai ant abiejų, nesudribęs visa kūno sunkybe 

ant vienos kojos. Neišsikėsk, kaip kad neturėtumi vilties 
pastovėti neatsispyręs, neiškišk vienos kojos prieš antrą 
kaip eiti ketindamas ir nekratykis ant kojos kaip ant resoro. 

4. Rankas, įei neužimtos, reikia laikyti nuleistas arba ant 
juostos sudėtas (vieną ranką ant antros lig alkūnių). 
Negražu stovėti prieš kitą įsisprendus, tai ženklas panie- 
kinimo; neišpuola kišenėse arba antyje laikyti, narstyti ant 
galvos, sunerti ant krūtinės. Ant krūtinės sunėrus gal laikyti 
tiktai tada, jei ilgai reikia būti viename padėjime, kaip tai 
klausant skaitymo ir t. t: Ale negal prie stalo ir draugystėje. 
Nepridera besikalbant nuolat rankas trinti, pirštus laužyti, 
plaukus šiaušti, kaktą trinti, nosį nuolat šniurkšti arba 
šluostyti be galo, ausis, dantis, nagus krapštyti, barškinti 
lenciūgėlį (prie dziegoriaus), raktelį sukioti, nuolat rūbus 
taisyti, skepetėlę ar kitką gniaužyti, krėsią stumdyti, nagus 
kramtyti, kėtoties kaip su malūno sparnais. Kalbėdamas 
negrobstyk sasiedo už guziko ar apkaklės, sugriebęs nekra- 
tyk, kumščiu negrasyk (gražuok), kaip kad norėtumi mušti, 
nemušk savęs per strėnas iš didelio džiaugsmo. Nekėtokis 
prie kiekvieno žodžio, gal kartais ranka mosterėti dėl 
pridavimo žodžiui tvirtumo, bet geriaus visai nemostaguoti 
ne ką ne vietoje, ne vienkart su žodžiais arba per daug. 
Maloniausis žmogus romiai, skramniai stovintis. 

5. Sėdėdamas padais abiejų kojų pasiremk aslos, tiesiai 
nuleidęs kojas nuo sėdenės ir kulnus kiek suglaudęs. Nepri- 
dera uždėti koją ant kojos ir svyruoti kojomis arba pačiam 
svyruoti ant krasės (krėslo). Nepridera kelius plačiai iškėsti, 
nes tai ženklas apsileidimo, tinginystės, bet nereikia ir su- 
spaudus turėti - tai nedrąsumas. Ypatingai motriškosios turi 
gražiai sėdėti neišsikėtojusios. Nebūgnuok pirštais ant stalo. 

6. Jei klūpai, klūpėk iš tikrųjų, neremkis visu kūnu ant 
krėslo; ant krėslo, stalelio, klaupkos gaii padėti tik sunertas 
rankas; nešliekis sienos, pasirėmęs nestatyk rankų ant 
alkūnių, o pirštais negraibykis apie plaukus, ausis, nosį. 
Nesėskis ant kojų, kojų nedėk ant kits kitos, ypatingai 
negulk, kaip tai daro neišmintingos motriškosios bažnyčio- 

je: tai ne klūpojimas, bet paniekinimas šventos vietos ir kitų 
iš užpakalio ešančių Žmonių. 

7. Mūsų eisena turi būti ne per greita, kaip ką vejant, ne 
per negreita, kad nerodytumėmos kaip žydai, šabe dykiniuo- 
jantys. Eidamas nedairykis į šalis, ypatingai neįsižiūrėk į 
kokį dalyką šalyje, nes gali įrioglinti į purvą, kitam koją 
numinti, pats pavirsti: reikia einant vis veizdėti prieš savę. Ei- 
damas rankomis nemojuok kaip dziegoriaus sekundininkas. 

8. Troboje esani nekelk nė kokio triukšmo: nešauk balsin- 
gai, kaip su numirusiais kalbėdamos, nešvilpauk, nes švil- 
pauti tik pusberniams stainiose tegal; nekrenkšk bjauriai ir 
balsiai prieš nusispjovimą, nečiaudėk (reikia tik su nosia 
patraukti smarkiai kvapą - čiaudulys tuojaus apleis), 
neniūniuok giesmelės, negu būtumi tarp savųjų; nežiovauk, 
neparodyk, kad nuobodžiuoji (patrauk kvapą į gerklę - 
žiovulys pranyks), o jei žiovauji, tai bent su ranka užsidėk; 
nešniurkšk balsingai ir tai veizdėk, kad nepertrauktumi 
kitiems kalbos ar skaitymo; nekosėk balsingai, ypatingai per 
pamokslus. Ypatingai nejuokis balsingai. Balsiai gal susijuok- 
ti tik tada, kad iš netyčių kas prajuokdins. Sako, būk tik 
mulkis juokiąsis balsiai, išmintingas tyliai nusišypsąs. Vi- 
siškai „neaptašytas“ žmogus tesijuokia taip, kad net ausys 
kitiems skauda ir už pusvarsčio girdis. 


APIE SUSITIKIMĄ 


1. Prisiarbinti su reikalu prie kito gali tik tada, jei jis bus 
už namo; nepridera apsistoti palangėje, nepridera ir iš 
vidaus šaukti pro langą einantį. 

2. Neišpuola šaukti toli einantį arba kemeravimu rankų 
duoti ženklą, jog mes norime su juo pasimatyti. Reikia 
privyti ir sustabdyti. 

3. Nepridera sustabdyti ant ūlyčios aukštesnės asabos; 
jei turi reikalą, eik į namus ir lauk. 

4. Jei einame su kitu arba ta asaba, su kuria norime 
pasimatyti, eina su kitu, neužkabavok, nes iš mūsų prie- 

žasties tie kiti pasilieka nežinodami, ką bedaryti. Pasiklo- 
niok tada ir eik sau. 

5. Be mažko visi apšviesti žmonės susitikdami sveikina 
kits kitą galvos palenkimu, vyrai tada da kepurę nusiima. 
Galvos palenkimas - tai ženklas, jog mes sutiktą asabą 
lenkiame (šenavojame). Klonioties reikia tik tada, kad 
bebūsime nuo kito už 3-4 žingsnių. Kepurę reikia veikiai 
nusiimti ir pakelti visą; gan juokingai išrodžia žmogus, kurs 
išvydęs prisiartinantį kitą, ypatingai aukštesnį, nustėra, 
išsižioja, pradeda siekti kepurės, bet taip ilgai, nevykusiai, 
jog kita asaba jau praeina pro šalį, kol tas nusiims kepurę. 
Negana tik kilsterėti palagą (kazirką), bet pakelti visą 
kepurę. Jei dešinėje turi lazdą ar kitką, paimk į kairiąją, 
kad dešiniąja reikia kepurės siekti; kitaip rodysis, jog nori 
sušerti. Jei nori prisiartinti prie sveikinamos aukštesnės 
asabos, nusiimk kepurę ir tada tik užsidėk, kad paprašys 
(ant rinkos, ūlyčios nereikia laukti, bet pačiam tuojaus 
užsidėti). Nuimtą kepurę laikyk nuleistoje rankoje, antrą 
ranką laikyk arba taipogi nuleidęs, arba ant krūtinės. Nu- 
siimant kepurę reikia ir galvą palenkti: prieš aukštesnius 
žemiaus, prieš žemesnius ne taip žemai, o prieš labai aukš- 
tus - prieš vyskupą, kunigaikštį, tai giliai pasilenkti visu 
kūnu, bet tada neturėti galvos užriestos ir neveizėties į juos. 

6. Pažįstamos asabos susitikdamos paduoda sau rankas. 
Lygios asabos paduoda sau vienkart ir kits kitam sumyga; 
jei žemesnis sutinka aukštesnį, laukia, kol jis pirmas 
neišties, tada ir jis paduoda, bet nepriderėtų tada mygti, 
kratyti. Jei paduoda ranką dvasiška asaba, paėmus reikia 
pabučiuoti, jei vyresnė; petin pabučiuoti, jei jaunesnė. 
Nepažįstamoms asaboms susitikusioms neišpuola rankas 
sau paduoti, gana bus galvos ir kepurės palenkimo. 

7. Pasibučiuoti pasisveikinant gali tik artimiausios asabos, 
gentys arba geriausi prieteliai. Papeiktinas tada paprotys, 
ypatingai motriškųjų, kurios niekaip kitaip nemoka pasi- 
sveikinti, kaip tik pasibučiuodamos, ar bus pažįstamos, ar 
ne; nepeiktumėme, jei taip darytų iš tikros meilės artimo; 
kur čia tau! kartais kits kitą apkalba, šlovę nudreskia, o 

susitikusios — bučiuojas. Paprastus pažįstamus gal bučiuoti 
tiktai ilgai nesimačius, sveikinant vardo dienoje, didžiosiose 
šventėse ir t. t. 

8. Susitikus su lygia asaba ir pasisveikinus paprastais 
žodžiais gal paklausti, kaip sveikata artimų jam, o pažįs- 
tamų kitam asabų. 

9. Šnekant su nelygiomis asabomis, saugokis pridėti 
tokius žodžius, kaip: brač, bra ir t. t. 

10. Pasveikinti pasikloniojimu reikia visus sutinkamus 
pažįstamus. Lietuvoje yra puikus paprotys sveikinti kiek- 
vieną sutinkamą dievobaimingais žodžiais: „Tegul bus 
pagarbintas Jėzus Kristus“, nereikia jo užmiršti, ypatingai 
sutinkant dvasišką asabą. Pamokyti reikia ir mažuosius, 
kad prigustų prie tokio sveikinimos. Jei kas ką gero tau 
padarys, kelią duos, pasakys, padėkavok kepurės nusiėmi- 
mu. Pakėlus kepurę, galvą lenkiant, reikia kiek atsigręžti 
prie to, kuriam kloniojies. 

11. Klonioties reikia ne tik asaboms, bet ir kryžiams, 
bažnyčioms, kapams, o prieš vežamą ar nešamą Švč. 
Sakramentą atsiklaupti ir palaukti, kol praeis. 

12. Su dideliu būriu žmonių susitikdamas, nebrukis, ne- 
stumdykis — duok kitiems praeiti, neaptėkšk purvais, 
nemindžiok kojų; važiuodamas ar būdamas kur gerąsias 
vietas atiduok seniems, motriškosioms, vaikams. Nepažįs- 
tamų neklausinėk be reikalo. 


APIE SĖDĖJIMĄ UŽ STALO IR VALGYMĄ 


Daug ko būtų pasakyti apie nepriderantį mūsų valgy- 
mą, nors, visi tokie pat būdami, nežiūrime, kaip ir kas prie 
stalo dedas. Nevodys vienok šį tą žinoti, kaip reikia 
užsilaikyti valgant, o labiausiai valgant su šviesesnėmis 
asabomis. 

1. Negražu valgyti iš vieno bliūdo, reikia kiekvienam 
padėti mažesnius bliūdelius, kaip tai žemaičiai daro: kiek- 
vienas sau įsipila iš didelio bliūdo, viduryje stalo stovinčio. 

2. Nesėdėk pertol nuo stalo, kaip tai nedrąsūs daro. 

3. Nedėk alkūnių ant stalo, nejudėk nuolat, nemaskaiuok 
kojų ir nepasilenk per daug ant savo torielkos ar bliūdelio. 
Taipogi neskubyk valgyti. 

4. Sergėkis, kad nebūtumi kitiems bjaurus; neišleisk 
trupinių iš burnos, neiškosėk ant kitų, nečepsėk, tegul 
nesigirdi, kaip tu valgai; nebjaurok staltiesės ir savo dra- 
bužių ką šluostydamas arba laistydamas; veizdėk, kad 
mažiausiai su pirštais valgytumi, iš gerklės nieko neimtumi, 
mėsos nepalaižytumi; ką pakušinai, atgal nebedėk. Negerk 
taip, kad žymė pasiliktų ant stiklo. Netrupink. 

5. Valgydamas nieko nemesk į pastalę, nė nepilstyk; 
viską reikia sudėti ant šalies torielkos. 

6. Šaukštą reikia turėti už pat galo (ne už vidurio) su 
trimis pirštais ir į burną pilti per galą šaukštą, 0 ne per 
šalį. Į šaukštą semk tiek, kiek gal iš karto burnoje tilpti, 
kad nepiltumi likusio atgal. Šaukštą lig burnos reikia stačiai 
nešti, neapsukant rato. Rankos, alkūnės nepakelti per daug, 
ale ir nelaikyti prie šono. 

7. Šakeles turėk kairioje rankoje, o peilį dešinėje ant 
pirmojo ir trečiojo piršto, o antrasis tepasiremia ant šakelių 
ir peilio. Mėsą, paėmęs ant šakelių, tuojaus dėk į burną, 
neturėk užkėlęs ir nekratyk. Nekalbėkis peilį ir šakeles 
iškėlęs. 

8. Negerk pergreit, kad nepatekėtų per lūpas, gerdams 
nedairykis, negurkšniuok balsingai, negerk, kąsnį burnoje 
tebeturėdamos, nebarškink stiklu prieš gėrimą. 

9. Nekrapštyk dantų pirštais, peiliu, šakelėmis, bet 
plūksna ar kitu smailu daiktu ir užsidenk ranka. 

10. Neišpuola valgyti iš pakeltos torielkos, gal pakelti 
tiktai vieną šalį. 

11. Duoną riekiant negal nušluostyti peilį ant tą pačią 
duoną, nekąsk iš visos riekės, kurią ties savim turi, bet 
atlaužk tiek, kiek gali į burną įdėti. Iš duonos nelipdyk 
nieko ir netrupink. 

12. Po valgymo visus indus, šaukštus, peilius tuojaus 
sumerk į šiltą vandenį ir nušluostyk. Kaip tai bjauru, kad 

nemazgoti šaukštai esti suverčiami į stalčių! paskui reikia 
valgyti su kitų apseilėtais. Tai nedovanotina gaspadinės 
tinginystė. 

13. Randas tokios gaspadinės, kurių staltiesės bjauresnės 
už kalvio prikaištį (kvartuką). Jei gal kitus drabužius 
skalbti, tai dėl ko staltiesė pusę metų turi būti neskalbta? 
Nesuprantu. 

14. Prieš valgymą ir po valgymo reikia nors persižeg- 
noti, o kas moka, ir maldelę sukalbėti. Pavalgius dėkui 
pasakyti: žodžiais, rankos padavimu ar pabučiavimu. Iš- 
tarti dėkui nevodija ir saviesiems, kasdien už to paties stalo 
sėdžiantiems. 

15. Kad šauki vaikus padėkavotų, neragink, kad greičiaus 
tą padarytų: tegul iš lengvo. Taipogi, jei kas šaukia mažą 
prie gastinčiaus, motyna teneatsiliepia: „Greičiau greičiau! 
Pabučiuok ranką!“, nes vaikas gan keistai griebia duodamą, 
skubia atsiimti ir vienkart ranką pabučiuoti. Nėra reikalo 
visiems bučiuoti: užtenka ne kuriems ačiū pasakyti. 


NEKEISKIME"“ SENOVIŠKŲ 
VARDŲ VIETŲ 


Bala žino, kas atėjo galvon maskoliams, kad panorėjo 
senovinį Lietuvos miesto vardą panaikinti. Raštuose nuo 
seniausiųjų laikų randame vardą Jeziorosy, Jezioroski 
poviat, kurį žodį lietuviai ištaria - Zarasai. Žodžio Zarasai 
kilmės negaliu susekti, Jeziorosy praminti nuo to, kad 
apylinkėje yra daug ežerų, baltrusiškai vadinamų „jeziory“, 
prie to žodžio lietuviški baltagudžiai, arba baltrusiai, 
primezgė lietuvišką galūnę -as, saviškai pakreipė ir pasi- 
dirbo sau žodį - Jeziorosy. Caras Mikalojus I važiavo vieną 
kartą pro tuos Zarasus, arba Jeziorosus, ir pasidžiaugė 
gražia jų vieta; atsimokėdamas už tą paguodą išplėšė 

senąjį jų vardą ir paliepė vadinties Novo-Aleksandrovsk, 
tatai jo sūnaus Aleksandro vardu. Iš to dabar kilsta daug 
keblumo ir painijų. Lietuviai, neprigudę prie galūnės -sk, 
kurią turi daugybė maskoliškų miestų: Kursk, Minsk, Pinsk 
ir t. t., Aleksandrovską vadina stačiai Aleksandrava, bet 
nelaimė, kad tuo vardu vadinas kitas miestelis netoli nuo 
Zarasų esąs. Artimieji šitaip atskiria: Zarasus pradeda 
vadinti Aleksandrava, o tikrą Aleksandravą - Aleksandra- 
vėle, bet tolimieji nuolat ima vieną už antrą, kiek tiktai 
kartų nori vadinti, kaip maskoliams tinka. Man gi dyvai, 
kam mums reikia laužyti savo liežuvius, kad turimė nuo- 
savį priprastą vardą? Vadinkime sau po senovei Zarasais, 
o kam reikia rašyti į maskolius, tegul ant rašto vadina, kaip 
maskoliams tinka. O! jiems labai tinka naikinti visokius 
Lietuvos paminklus, o! kaipgi jie norėtų, kad už šimto 
metų ar greičiaus nebebūtų girdėties nė vieno lietuviško 
žodžio, ištrinti Lietuvos ir lietuvių vardą iš atminties visų 
žmonių, kaip ištrynė tuos žodžius iš savo kningų ir 
planų: nebėra Lietuvos, yra Šiaurvakarinis kraštas (Severo- 
Zapadnyj kraj). Vienok, jei mes tikrai mylėsime savo nelai- 
mingą, suspaustą Tėvynę Lietuvą, mylėsime visus smul- 
kiausius jos palaikus, garbinga mūsų senovė pasiliks gyvų 
žmonių lūpose, padavimuose, nors iš raštų bus išbraukta. 
Aukštaičiai, imkite pavyzdį nuo žemaičių. Žemaičiuose 
taipogi daugelį vietų prasiminė maskoliai savais vardais; 
ir tenai yra Aleksandrava, Telšių apygardoje, tiktai ant 
rašto; iš gyvų gi žmonių niekas nežino, jog jų Truikinai 
vadinas raštuose Aleksandrovo, arba raseiniškiai nė žinoti 
nežino, kad jų Naumiestis vadinas raštuose Konstantinovo. 
Neseniai juokės vienas keleivis, kad, baigdamas važiuoti į 
Luokę, paklausė vietinio vežėjo, ar da tol Luknikai. Vežėjas 
atsakė: „Tokiame mieste nesu buvęs!“ — „Taigi tu patsai esi 
iš Luknikų!“ — „Ne, ponali, aš iš Luokės, iš čia pat, už 
keturių viorstų“. Ar jis iš tikro nežinojo maskolius gimtinę 
jo vietą Luokę praminus Luknikais, ar nenorėjo ištaryti to 
naujo keisto vardo, - mums vis tiek paliko pavyzdį, kaip 
reikia būti sukibusiu su savo tėviške. Net juokai ima, skai- 

tant ant planų grynai maskoliškais vardais pavadintas tokias 
vietas, kuriose kaip pasaulis yra senas, nė vieno maskolio 
nėra buvę, kaip tai: Aleksandrovskoje, Neskučnoje ir t. t. 
Maskoliai mislija sau: tegul sau dabar mūsiškais vardais ir 
nevadinas, bet praeis dvejetas šimtų metų, ir mūsų isto- 
rikai galės jau rodyti — štai gilumoje Šiaurvakarinio krašto 
randame „senoviškas“ maskoliškas vietas, tai kaipgi galime 
to krašto nevadinti maskolišku? Šitaip ir Lietuvos istorikai, 
kaip tai garsus mūsų giminaitis, didelio mokslo daktaras 
Jonas Basanavičius, tirdamas vardus įvairių vietų, upių, 
ieško, kame senovėje buvo gyvenę lietuviai, kokios tatai 
vietos prigulėjo lietuviams Prūsuose, už Balkanų (Trakija), 
Mažojoje Azijoje, apie Juodąsias marias ir t. t. Mes jam tu- 
rime tikėti, ką pasako, atradęs kokį paminklėlį, nes prie- 
šingai darodyti trūksta mums pragumų, bet ateisiantiems 
istorikams paliksime daugelį gyvų ir rašytų paminklų, 
kurie neleis klaidžioti ir badys akis melagiams. Veltui mas- 
koliai kimš savo vardus į mūsų vietas: jų vardai nepasi- 
darys „senoviškais“, kol mes iš geros valios neužmiršime 
savųjų, tikrai senoviškų vardų. 


YLAKIŲ STARŠINA VAŠKYS 
PARDAVĖ MASKOLIAMS 
SAVO KUNIGUS 


Turime priešus negero troškimo, 
Kurie tik laukia mūsų pražuvimo. 

Iš trijų šonų mūsų vierą spaudžia, 
Kasa jai duobes, o lietuviai snaudžia. 
Ne tiktai snaudžia, bet ir tokių esti, 
Kurie ir duobes padeda jiems kasti; 
Ne tik kad savo vieros nenor ginti, 
Bet dar ir priešams padeda naikinti!. 


Nr. 4 paminavoję apie praėjusius darbus Ylakių (Telšių 
ap.) staršinos Vaškio“, kaipo maskolių talkininko, žadė- 

jom apskelbti svietui didžiausią Vaškio nedorybę — judo- 


šystę, kokios Lietuva da nėra girdėjus ir regėjus. Vaškys 
pardavė maskoliams savo kunigus: per jo storenę Ylakių 
kleboną Kazimierą Nekrašių, 47 metų amžiaus, o 24 m. 
kunigystės, maskoliai 22 d. birželio išvežė į Naugardą ant 
trejų Metų, o jo kamendorių, kun. Joną Kanapeckį, 30 m. 
amžiaus, o 8 m. kunigystės, į Tverą taipogi ant trejų metų 
(kun. Nekrašius yra gim. nuo Šiaulių, o kun. Kanapeckis 
iš Dusetų par.). Iš praėjusiųjų NNr. žino mūsų skaitytojai, 
kaip tai už menką daugį rūpinas maskoliai pašalinti 
kunigus nuo mokymo vaikų iškalose. Taip buvo ir su kun. 
Kan. Naumiestyje: atstatytas nuo Naumiesčio iškalos (apie 
tą skaityk Nr. 3)“, atvyko į Ylakius, bet ir čia neilgai trukus 
užgynė jam vaikščioti prie vaikų, jau be mažiausios 
priežasties. (Naumiestyje nepatiko kun. K. už tą, kad buvo 
priešingas vaikščiojimui mergelių kartu su berniukais 
vienon iškalon.) Reikia teisingai pagirti ylakiečius, kad visi 
jie atminė seną tiesą: piemeniui atsitraukus, vilkas lengvai 
avis išgaudo; būrys be vado greit pameta tiesų kelią ir 
pradeda klajoti šuntakiais. Susitarę tada pradėjo rūpintis, 
kad vaikai kuo veikiausiai gautų kunigą, dėl to paleidė 
vieną prašymą pas vyskupą, skųsdamies ant valdžios už 
neįleidimą kunigo ir atkvietimą į jo vietą popo, kurs čia 
daro savo „molebnus“ ir gandina vaikus; antrą gi prašymą 
nuleidė į Direkciją“, aiškiai ir drąsiai reikalaudami, kad 
kunigą įleistų į iškalą, apskelbdami, kad tuojaus visi atims 
savo vaikus, jei Direkcija jų prašymo neišklausys. Direkcija, 
rodos, tik nusijuokė iš ylakiečių, gal mislydama, kad 
ylakiečiai tokie pat vėplos, kad ir kiti lietuviai: reikalui 
priėjus moka tiktai išsižioti, o prie darbo kibti — nei vienas; 
tuo tarpu užsivylė: ylakiečiai, matydami savo prašymą 
neišklausytą, briaukš ir atsiėmė vaikus; iš arti šimto 
buvusiųjų vaikų pasiliko tiktai keletas, ir tie išgamų, latrų 
ir girtuoklių tėvų. Dabar tiktai Direkcija sukruto, pasitelkus 
staršiną Vaškį. Atsiuntė ylakiečių prašymą į policijos 
rankas ir liepė ištirti, kas ir kaip rašė ir pasirašė. Vaškys 

tuo tarpu visaip gandino žmones, kokios tai nelaimės 
antkrisią ant pasirašiusių, ir ant galo privertė ne kurius 
užsiginti savo parašo, nors jį yra padėję kitiems matant. 
Vaškys vis spyrės išparodyti, kad ir tie prašymai, ir tas 
vaikų atėmimas - kunigų, o ne žmonių darbas. Vaškį, 
rodos, pikta dvasia apsėdo. Pats savo rankomis nutvėręs 
vedė vaikus į iškalą, kaip tai Tarasauskį, liepė atvilkti į 
selską zakristijoną ir su maskoliškais keiksmais užpuolė 
ant jo, kaip jis dręsęs leisti savo gyvenime rašyti kokiuos 
ten prašymus! Pareikalavo paskui, kad zakristijonas par- 
neštų nuo klebono rašytą teisinimos, ar žinojo apie dir- 
bimą prašymo pas zakristijoną. Iš kur Vaškiui galėjo ateiti 
į galvą toki didystė? kas jį aprėdė tokia valdžia, kad net 
savo kleboną nori tirti? Klebonas, žinoma, tik nusispjovė 
išgirdęs Vaškio bepročiavimą. Negana to, Vaškys parei- 
kalavo į selską visus tėvus su jų vaikais ir, kaip išmanė, 
taip įkalbinėjo sakyti ant kunigų; kas taip nesakysiąs, 
prapulsiąs, o kas pasakysiąs, tą jisai iš visų nelaimių 
išliuosuosiąs, nes esąs „galingas“. Nieko neišgaudamas nei 
nuo tėvų, nei nuo vaikų, šokinėjo į akis su kumščiais, 
sukdams aplink nosį; šaukė tėvus plaktų vaikų čia pat 
Vaškio akyse, jei nori atpirkti kaltybę - atėmimą vaikų iš 
iškalos ir t. t. Bet tėvai, žinoma, nesutiko žudyti savo 
kūdikius be kaltybės. Žadėjo paskui visus išsiųsti į Siberiją, 
ir ko tatai jis neprišnekėjo. Ar matote jo galybę? Kad 
nepavyko šiaip išrodyti, kad žmones kunigai pakurstė, 
Vaškys nenusiminė. Išgirdęs Juozapą Ruiką iš Girdenių sodos 
pykstant ant klebono už tat, kad tasai išjuokė jo menkučius 
abrozdus ir poterių nemokančius vaikus, pakvietė į karče- 
mą ir prie svietkų (liudytojų): savo brolio latrelio, Kazimiero 
Januškos iš miestelio, valkatos be vietos ir darbo, ir da vieno 
starostos, liepė pasakoti, ką Ruika yra girdėjęs nuo klebono. 
Ruika, prisivaišinęs Vaškio arielka, mokėjo gražiai pasako- 
ti ne tiktai tą, ką iš tikro girdėjo iš klebono lūpų, bet 
didžiąją pusę iš savo galvos pridėdamas, kaip tai, būk 
klebonas juokės iš „barzdoto“ Ruikos šv. Juozapo ir t. t. 
Vaškys, viską surašęs ir tuos svietkus užrašęs, nusiuntė 

maskoliams ir tuojaus atgabeno iš Vilniaus kitus tyrinėto- 
jus (sledovatelius). 22 d. kovo mėn. tyrinėtojai iš general- 
gubernatoriaus kanceliarijos vėl sukvietė pasirašiusius ant 
prašymo Žmones; tie užklausti, dėl ko vaikus atsiėmė iš 
iškalos, atsakė — prisiartino velykinė spaviednė, kunigas 
iškaloje nemokia, tai turėjom patys mokyt! Tardytojai, matyt, 
įtikėjo įiems, nes liepė eit sau namo; žmonės, sako, nekalti. 
Ir viskas būtų gerai buvę, kad ne Vaškys. Tas, kaip tikras 
Judošius, prišliaužė prie maskolių, ilgai ausin šnibždėjo, 
suturėjo Žmones, pradėjo iš naujo teirauties išstatydamas 
savo tris svietkus. Vienas iš jų, starosta, matyt, turįs sveiką 
protą ir širdį, išsigynė Ruikos pasakų karčemoje negir- 
dėjęs, nes buvęs visiškai prigirdytas. Tardytojai ir Vaškys, 
supykę už išsigynimą, įkišo jį ant 12 dienų į cypę „už 
girtuokliavimą“ taip didį, kad nei svetimos kalbos nebe- 
girdi. Nors tiek atsikando doro žmogaus. Kiti liudijo, kaip 
Vaškys norėjo. Tardymams ir paskui galo nebuvo. 11 d. 
balandžio mėn. tyrė asesorius, paskui tarpininkas sakė 
pamokslus, kad žmonės išduotų savo kunigus, kaipo 
pakurstytojus žmonių prieš valdžią. Žmonės, rodos, visur 
gerai rodė, o vienok regime du kunigu iš karto ištremtu už 
neleidimą maskoliams sauvaliuoti mūsų iškalose. Per ką? 
Per Vaškį, Ruiką ir jų vertus draugus. Ylakiečiai! daug 
proto ir širdies parodėte gindami savo iškalą nuo begėdiško 
maskoliavimo, tegul gi jums nepritrūks proto nusikratyti nuo 
judošių, ypatingai nuo „pono“ staršinos! Kolaik gi jisai jus 
žudys? Žudė žmones anais metais, nekaltus sutupdęs į ka- 
linį, per piningus vėl įsiveržė į „ponus“ ir vėl jus žudo“, 
- lai jis vėl eina sau ožkų ganytų po miestelį, kaip seniaus 
darė! Nulaužkite jam ragus, kurius patys pritaisėte. Staršina 
yra jūsų apgynėjas, taikintojas, o Vaškys jus parduoda jūsų 
priešams, jūsų neprieteliams. Jūs jį išsirinkote, jūs jį 

* Ylakiečiai, išsirinkdami sau į „ponus“ Vaškį, taip išgrajijo, kaip anas 
karalius, apie kurį senovės raštai minavojo. Pagavo, gird, jisai keistą žemės 
vabalą ir pradėjo auginti. Juo didyn augo, juo daugiaus maisto reikalavo, 


ant galo nė su kuom nebegalėjo numaldyti, kaip tiktai mesdami jam ant 
prarijimo žmones. Pasaka aiški ir dideliai pritinkanti. 

nuverskite, nes nė koki jo prieteliai maskoliai prieš jus 
negalės jo paturėti: neapkenčiamas, apspjaudomas, panie- 
kinamas patsai turės atsitraukti. Mislijate, kad patys mas- 
koliai gerbia įudošius? Oi, ne! Priima norinčius už piningus 
parduoti savo brolius ir tėvus, bet širdyje visgi anuos niekina 
ir neapveiž kaipo žmonių be jokios šlovės. Ne vienas iš 
jūsų žino, kad Vaškys yra parsidavęs maskoliams į paslaptinę 
policiją, ką jis patsai, atmenate, yra aiškiai pasisakęs. Tokių 
žmonių reikia bijoties ne tiktai selskoje, bet ir šiaip jau 
susitikus: argi žinais, ką pasakęs, o jisai tuojaus ir parašys 
saviesiems bičiuoliams. Ir tai už keletą rublių!? O, Dievu- 
lėliau! kaip tokių žmonių žemė nepraryja? Vaškys pardavė 
savo mokytojus. Apgins Dievas savo tarnus ir kalinyje, duos 
jiems tvirtybę, bet Vaškys kad tik nesusilauktų tokio galo, 
kokio susilaukė Judošius, pardavęs Kristų. Turėkitės, vyrai, 
iš vieno, kits kito neišduodami: nė koki neprieteliai jūsų 
nepergalės. Neapsileiskite piktais žmonėmis, priveizdėkite 
savo iškalas, nes jos iš jūsų procės ir turto stovi, jūs 
učitelius maitinate, jūsų balso turi klausyti; jei neklauso, 
tai, matyt, ne apšvietimas vyresnybės galvoje, bet apašta- 
lavimas jums maskolystės ir pravoslavijos už jūsų pačių 
piningus. Paiki būtumėte, kad dabar beleistumėte savo 
vaikus ten, iš kur kunigus išvaro! 

Ir pabaiga visos tos šunystės dideliai yra įstabi ir 
pamokinanti: kad klebonas Nekrašius, sėsdamas į maskolių 
briką, atsisveikindamas su susirinkusiais, pakėlė rankas ir 
ištarė krikščioniškai: „Dovanoju savo persekiotojams“, jo 
išdavėjas Vaškys su desėtku sau lygių išgamų puolė į 
karčemą ir ten rūpinos užpilti sąžinę tarp linksmingų 
klykavimų. Veltui! Sąžinės išmetinėjimų nesuturėsi ir 
neveikiai apiprausi ją nuo purvo, kuriuom apsidrėbei. Negut 
ilgu vargu dėl savo sasiedų gero. 

Ylakiškius kunigus išvežė 22 d. birželio mėn.; 29 d. 
pripuola Ylakiuose dideli atlaidai su jomarku, bet, namiš- 
kiams nesant namie, nei vienas sasiedas kunigas neatvažia- 
vo. Ką jautė minios susirinkusių žmonių, nežinau; gal kitą 
karią gausiu Žinoti. 

NAUJASVARŽYMAS 
MŪSŲ IŠKALŲ 


3549 perskyrime „Surinkimo įstatymų“ (Svod zakonov) 
XI t. I dalyje yra šitaip pasakyta: „Mokslavietėse per 
pirmuosius mokinio metus, jei reikia (v slučaje nadobnosti), 
gali vartoti vietinę kalbą: vokišką, latvišką, lietuvišką, 
žydišką“. Kaip su kitais maskolių įstatymais, taip ir su 
tuo pildytojai saviškai apsėjo. Učiteliai nėkumet su vaikais 
nekalba lietuviškai, žudydami vaikus per kelerius metus, 
kol tie nepersiima keleto maskoliškų žodžių. Jei mūsų 
vaikai eina iškalon po 3-5 žiemas ir tankiausiai nieko sau 
neįsideda, tai kaltas učitelių nepildymas minavotojo įsta- 
tymo. Kunigai, mokytojai katalikiškos tikybos, visumet 
ryžos mokyti vaikus taip, kaip jie kalba poterius, bet ir 
jiems visur Kauno direkcija statė kliūtis: lenkiškai nei 
leidė apsakinėti tiktai pirmamečiams katekizmą, o istoriją — 
maskoliškai. Pabaiga praėjusiųjų mokslo metų atneša 
mums vėl liūdną naujieną, kad Kauno direkcija užsimanė 
perkreipti arba saviškai išaiškinti minėtą įstatymą, nie- 
kur Lietuvoje neberasdama „nadobnosti“' vartoti lietuvišką 
kalbą nei per pirmuosius metus. Persekiojimas prasidėjo 
nuo Šiaulių, kuriuos Direkcija laiko ypatingoje savo prie- 
globstoje ir priveizde nuo paskutiniosios „istorijos“ gimna- 
zijoje*. Dabartinis Šiaulių kapelionas magistras Olechna?, 
lankydamas žemąją „prichodskają“ iškalą, turėjos senojo 
papročio — sakinėjo vaikams katekizmą lietuviškai. Vyres- 
nysis učitelius, žinomas maskolis fanatikas Garasimovičius, 
nuolat sėdėdamas ant lekcijų, rūpestingai užrašinėjęs 
klausimus ir atsakymus ir ant galo pranešęs Direkcijai apie 
„lietuvišką agitaciją“ tarp lenkų vaikų. Gyvi juokai! Lig 
šiol vis girdėjom nuo maskolių apie „lenkišką agitaciją“ 
tarp lietuvių, dabar atsirado antraip: „lietuviška agitacija“ 
tarp lenkų. Tarp kokių lenkų? Tarp biednų šiaulyčių. 

Tatai tau lenkai! Ale Direkcijai vis tiek ir tiesa, ir melas, 
kad įniko savo padaryti — išvaryti lietuvišką kalbą iš 
Šiaulių mokyklų. Direkcijos pasiuntiniai - inspektoriai 
išmanė, kad Lietuvos miesčionys — tai visi lenkai, nes visi 
moka ant rinkos švepliuoti nors verščiukiškai, bet visgi 
lenkiškai; tatai jie lenkai; lenkai gi visi lengvai supran- 
ta maskoliškai — tai kam gi čia lietuviška kalba reikalin- 
ga?! Užgrėsti aną! Ir užgrėsė atvažiavęs inspektorius 
Morozovas. Vienok, matyt, sąžinė griaužė, kad taip greit 
ir neatšaukiamai nusprendė šiaulyčius lenkais esant. Pa- 
sakoja, kad antrą kartą atvažiavęs paklaustų pačių 
vaikų: „Kas sakąs, lietuvis, atsistokite!“ ir, o dyvai! atsi- 
stojus visa iškala. „Aa! jūs lietuviai, lenkais pagal mano 
nusprendimą nenorite būti, tai man aišku, kad čia kuni- 
gų pakurstymas; tai laukan gi kunigą iš iškalos!“ Pada- 
rius šiokį „teisingą“ Šemiakino sūdą, Direkcija atstatė 
Olechną nuo iškalos. Nieko nemačijo ir tas, kad vaikai, 
skyrimai klausinėjami, pasisakė poterius kalbą lietuviškai, 
ne lenkiškai, lietuviai tada esą, ne lenkai. Vis tiek kunigas 
pasiliko kaltas, žinoma, dėl to jau, kad „kunigas“, kitokių 
priežasčių, skaitytojau, ir su žiburiu nerasi. Oi, vargai 
vargai ir prie to ciecoriaus! Bene bus tiktai didesni neg prie 
nabašninko? 

Šioji istorija tai ne vienatinis atsitikimas varymo lietu- 
viškos kalbos iš iškalų; atsitikimai Baisogaloje, Skaudvilėje, 
Pliusuose ir da kitur parodo, kad Direkcija turi gatavą planą 
dėl visų iškalų. Lig šiol da negavom iš ten tikrų žinių, dėl 
to neskelbiame. 

Ne pro šalį bus čia paminavojus, kad Lietuvoje kuni- 
gai kapelionai nors prisiskaito prie štato mokytojų, vienok 
yra neleidžiami ant sesijų ir neturi nė jokio balso, o popas 
vienas gali užrėkti visus; niekas negali jam priešintis, ale 
mokytojai, be mažko visi popvaikiai, nei nemislija prie- 
šintis. 

MŪSŲ DRUKO KLAUSIMAS 


Tai vienas raštas' iš Peterburgo apie lietuviškus dalykus. 
Apart jo gavome ir keletą kitokių; neskelbiame jų, neįti- 
kėdami, nes kiekvienas kitaip mūsų rūpesčius perstato. Štai 
vienas rašo: „Gruodžio mėn. Ministrų komitetas (Vidaus 
dalykų, Apšvietos dalykų ir šv. Sinodo) sutarė leisti 
lietuvninkams spaudinti savas kningas lotyniškomis litero- 
mis; norią tiktai apsidairyti, kas spaudins ir ką spaudins“. 
Antras visiškai ką kita rašo: „Iš Petrapilės ateina tikra žinia, 
kad malonią mūsų viltį apie daleidimą mums spaudos 
šiaurės vėjas išnešiojo, t. y. kad tasai klausimas paliktas ant 
šunies vasaros, kaip žemaičiai sako. Ne kurie už tatai 
kaltina mus — sodiečius, būk tai mes mažai tesirūpinę caro 
prašyti. Gird, kad žmonelės būtų be paliaubos prašę taip, 
kaip karūnacijos laike, iš tikro būtų jau išklausyti buvę. 
Apie tą rodo Vitebsko gub. latviai katalikai, kuriems perniai 
sekės atieškoti dėl savęs lotyniškas raides; perniai savo 
kalendoriuje apskelbė latviškai lietuvišką abėcėlę, o šįmet 
jau visą kalendorių išleidė lotyniškomis, ne vokiškomis 
literomis. Sako, būk jau ir laikraštį rengią Petrapilyje. 
Užtatai reikia lietuviams vikriaus suktis, kad iš visų pusių 
nuolat ir nuolat, be paliaubos prašymai plauktų pas cie- 
corių. Ant galo reikia pridurti, kad visi parašai ant prašymų 
būtų lotyniški, ne maskoliški“. Matai, kas dedas? Iš tikro ne 
kurie maskoliai sukčiai, regėdami maskoliškus parašus, 
tyčiojas iš mūsų, sakydami, kam jiems lotyniškos literos, 
kad visi moka maskoliškai? Perdėtinis Cenzūros komiteto, 
žinomas lietuvių neprieteliųs ir Zemiausis Pobedonoscevo 
tarnas Solovjovas“, taip sakąs: „Kiek tiktai prašymų esu 
regėjęs, 0 juos nuolat kemša, visur regiu maskoliškus 
parašus; argi tai neaišku, kad lietuviai moka jau maskoliškai 
ir savo druko nebereikalauja?“ Jam gal ir aišku, bet mums - 
ne! Tikrai klydome, norėdami valdžiai įtikti, maskoliškai 
rašydami; klydom, rinkdami parašus tik nuo tų, kurie moka 

pakreivuliuoti maskoliškai. Dabar kitaip bus: kas išmoko 
maskoliškai, tas moka ir lietuviškai, - galės lietuviškai 
pasirašyti, jei to norite, bet ir tas nebus tiesa, kad lietuviai, 
pasirašydami tiktai lietuviškai, nemoka nėmaž maskoliškai. 
Ne! šitieji „gramotnyje““, ar šiaip ar taip, negali užstoti visos 
tautos. Nesulyginama daugybė moka gražiai skaityti lietu- 
viškai ir kningų reikalauja, o rašyti nemoka, nei masko- 
liškai nemoka. Prie to dagi ir tas dalykas aiškus, kad ant 
prašymų pasirašytų yra vadinami šviesiausieji, kurių visur 
ne per daug, o kitiems leidžiame tiktai šaukti: vyreliai, 
rašykitės ir už mus visus, trokštančius druko! Tegul So- 
lovjovas ateina ir paklauso, kaip yra rengiamas prašymas: 
būriai, temokančių tiktai lietuviškai, ūžia, o pasirašyti pra- 
šo mokančius ir maskoliškai. Solovjovas dagi užmeta, kad 
visi tie prašymai esą ne pačių Žmonių, bet kunigų, įkal- 
bančių žmonėms, ką tiktai nori; žmonėms, gird, nei galvoje 
nėra kningos. Taip pasakyti gali tiktai patamsio žmogus. 
Meldžiamas, pone Cenzoriau, iš kur taip gerai viską žinai? 
Mums labai malonu girdėti, kad Lietuvos kunigai eina gret 
savo žmonių, bet ir patys žinom, kad tol ne visi klapatijas, 
nors be mažko visi pritaria apie tautystės dalykus, turėdami 
gana vargų ir rūpesčių su katalikystės dalykais. O kad ir 
rūpintųs kartu su žmonėmis, tai griešytų? Negi, ne! kunigai 
tai be mažko vienatini apšviesti lietuviai, kuriems sekės 
pasilikti savo tėvynėje, tarp savųjų. Labai gi aiškus ir 
teisingas daiktas, kad apšviestieji turi rūpintis, kad atsiras- 
tų „Žmonių galvose“ kningos ir reikalavimas jų. Ar p. 
Solovjovas džiaugias, kad mūsų žmonėms ne galvoje 
kningos? Jei džiaugias, tai gerai daro, neprileisdamas 
kunigų prie švietimo tikrų savo brolių. Kitose karalystė- 
se už švietimą ne tiktai nepyksta, bet dagi pagiria ir 
apdovanoja. Kad jau užkliudėm klausimą apie druką, tai 
pridursime da, dėl ko ant daugybės paduotų prašymų 
mums neatsako? Būk dėl to, kad pripažįsta tuos prašymus 
už „nepravilno““ sustatytus; valdžia nepriimanti surinktinių 
prašymų, tai yra, kad ant vieno rašytųs daugybės; prieš 


- 314 < 


karūnaciją buvę apie tą apskelbta, bet mes neaimenam ir 
negirdėjcm. Ant caro ir ministrų vardo išleidėm daugybę 
prašymų su daugybe parašų; nesisielojam negavę atsako: 
mes iš kalno žinojom, kad taip bus, pagaliaus, kad mūsų 
ilgai neišklausys. Rašėm vienok duodami pažinii, kad 
reikalą druko jaučiame. Tegul sau būtų kame ne kame ir 
kunigas ar daktaras pakvietęs draugėn; tai vis tiek: tas, kurs 
dręso savo ranką pridėti prie prašymo, žino ir supranta, 
ko jisai prašo, ir trokšta to, nes, kad netrokštų, neklausytų 
nieko. Tegul gi lietuviui įkalbės kas kokį jam nemalonų 
dalyką? Ar storosis? Atsakė neatsakė ant prašymų, žino- 
kime, kad visgi juos svarstė, kol sukrovė kerčion į didelį 
prėslą. Duokime prašymus ir toliaus, tekrauna prėslan: 
prėslo didumas reikš didumą mūsų troškimų. 

Visi sako, lietuviai seniai jau būtų atgavę savo spaudą, 
kad ministras Vidaus dalykų Goremykinas' būtų drąsesnis 
ir užsispirtų gerai. O dabar, nors patsai yra mums prilankus, 
vienok vis žiūri, ką sako tokie rėksniai, kaip rašytojai iš 
„Moskovskija Vedomosti““, „Svet“, „Russkoje Obozrenije“, 
„Russkoje Slovo“. 


LIETUVIAI! Ko gi nosį nuleidėte, perniai negavę spau- 
dos? Ar mislijate, kad lietuviškas klausimas visiškai numes- 
tas į pastalį? Taigi labai klystate. Jei pernykštė didelė karė 
nepasibaigė pergalėjimu, jei neišgirdome prilankaus mums 
nutarimo, tai lygiai niekas negirdėjo, kad būtų kas ministrų 
ar ciecoriaus vardu pasakęs: lietuviai, pameskite viltį ant 
visados! Ne! šimtą kartų ne! Niekas mums to nesakė, bet 
kad ir būtų pasakę, nevalna mums klausyti; vilkimės, kad 
šviesa ir tiesa ar šiada, ar tada gaus viršų, ir mums gana 
padarys. Tuo tarpu iš tikro šaltenio žinome: lietuvišką 
klausimą atidėtą esant ant šio rudenio. Lietuviai, kas dar 
myli Dievą ir tėvynę! atnaujinkime pernykštį ataką: 
pulkime prie ministro Vidaus dalykų arba prie paties 

ciecoriaus šu karštais meldimais daleidimo mums senųjų 
lotyniškų mūsų literų. Nebereikia dabar įsitempti, išrodi- 
nėjant kuo daugiausiai argumentų: juos visus mūsų valdžia 
jau žino. Valdžia nuo mūsų laukia tik apreiškimo mūsų 
valios, noro. Kas gi žinos, kad lietuviai trokšta druko, jei 
vis tylės, čiaupysis ir kasytis temokės? Trumpai, nors prasta 
maskoliška kalba parašykite prašymų ir kuo daugiausiai 
prisirašykite po jų, būtinai lietuviškai pasirašykite, atmindami, 
ką praėjusiame Nr. rašėme!: valdžia mislija, kad mes nei 
mokėti nemokam lietuviškai, jei vis maskoliškai pasirašom; 
tai kam, gird, jiems ir lotyniškos litaros? Juo daugiaus bus 
prašymų lig rudenies, juo bus geriaus ir tvirčiaus atsiremH 
mūsų užtarytojams. Į darbą, vyrai! Šiandien laikas. Girdis, 
Kauno gubernatorius Suchodolskis savo „doklade“ carui apie 
lietuvišką spaudą išsitaręs — reikia duoti, nes niekaip 
negalią suturėti kningų kontrabandos, o su jomis ir nema- 
lonių valdžiai raštų įdėję. Caras būk ant to prisirašęs: „I 
ja togo že mnenija“ — ir aš taip misliju. Girdite, caras už 
mus! priveiksime mūsų nevidonus - mūsų karaliukus 
činauninkus, kuriems tinka turėti ant mūsų sprando už- 
mestą virvę! Rašykite kuo veikiausiai, kuo daugiausiai! 
Rašykite patys ir nežinančius kaimynus raginkite! Gana 
dejavimų, reikia darbo. 


GYDYMAS NUO PATRAKIMO IR 
NUO RAUPŲ ĮČIEPIJIMU 


I. NUO PATRAKIMO 


Dažnai patrakę, arba pasiutę, šunys įkanda Žmogų. 
Kiekvienas iš mūsų skaitytojų yra girdėjęs, kad įkąstas 
žmogus po ne kurio laiko patranka ir iš tos ligos numiršta. 
Kiekvienas ne kartą yra girdėjęs apsakinėjimus apie baisias 

kančias patrakimu sergančių žmonių, ant galo apie nega- 
lėjimą pagelbėtis, net lig šiol dar nėra tikrų vaistų prieš 
įsigalėjusį patrakimą. Gal girdėjote, kaip žmogus, patra- 
kusio gyvuolio įkąstas, nerimasčiuoja, mislydamas, kas čia 
bus su juo už 9 dienų, arba už 9 savaičių (nedėlių), ar už 
9 mėnesių. Baimėje smerčio laukia jisai šitų terminų ir 
kaipgi esti laimingas, kad liga neperima! Ant nelaimės, 
vienok kartais patrakimas apsireiškia, ir žmogus, kelias 
dienas pasirgęs, miršta. Nė kokios liekarstos, kurias būtų 
ligoje gėręs, nepagelbės, nes, kaip jau sakėm, nėra da vaisto 
prieš įsigalėjus; patrakimą. Dėl to gi visiems labai geistina 
bus žinia, jog nuo tos ligos gal išsigelbėti, pradedant gydytis 
tuoj po įkandimo. Bet gydytis reikia kitaip, nekaip sodose 
žmonės gydžias, jei nori nebesibijoti ligos ir smerčio. Nieko 
nepagelbės gėrimas mojinių vabalelių, nei visokių trakžo- 
lių, dar mažiaus visoki užkalbėjimai: prieš tą yra kitokis 
tikras būdas (spasabas), išrastas prieš 12 metų vieno labai 
mokyto prancūzo - Pastero!. Tuojaus apsakysiu, koks tai yra 
"būdas. Pirma vienok turite mokėti pažinti, kokį šunį reikia 
skaityti už patrakusį, idant žinotumėte, ar tikrai reikia 
gydytis. Kartais pikti šunys, nors sveiki, vienok kanda; 
aišku, jog tada nėra ko nei bijotis, nei gydytis. 

Visų pirmu turiu jums pasakyti, jog trakti gali ne tiktai 
šunys (nors tie dažniausiai tranka), bet ir kitoki gyvuoliai: 
katės, kiaulės, galvijai, lapės, pagaliaus ir voverys. 1890 m. 
girdėjom apie žmogų, numirusį iš įkandimo namie augin- 
tos voverytės, kuri pirma buvo patrakusio šunies įkasta. 
Veizdėkite, kaip ta voveris patrako dėl to, kad ją įkando 
patrakęs šuo, taip ir šunys arba kiti gyvuoliai gali patrak- 
ti tada tiktai, kad juos sukramtys kokia patrakusi žvėris. Pa- 
trakimu susirgti žvėris gali dar ir tada, kad suės žalias 
smagenis kito patrakusio žvėries arba žįs ar laks pieną iš 
patrakusio gyvuolio. Ant galo, jei kalė ar kiaulė paršinga 
bus įkąsta patrakusio gyvuolio, tai gimstantys mažučiai 
gali taipogi apsirgti, nors tai retai atsitinka. Vienu žodžiu 
sakant, patrakimas pats iš savęs negali atsirasti, bet visumet 

paeina nuo kitų gyvuolių. Ką pasakoja apie šunis, patra- 
kusius iš dantų s kaudėjimo, iš karščio, apie vilkus iš Šalčio 
arba iš kitų tokių priežasčių, tai ne tiesa. Toksai aiškini- 
mas patrakimo paeina iš to, kad sunku yra susekti visus 
šunų žingsnius, dėl to dažnai gali būti šuo įkąstas, mes 
apie tą nieko nežinosime. 

Tatai aprašysime jau, kaip rodos šuo arba kitas gyvuolis, 
patrakimu sergąs. 

Iš pradžios gyvuolis, kito patrakusio gyvuolio įkąstas, 
yra visiškai sveikas. Tiktai po 4-6 nedėlių tepradeda sirgti. Taip 
pat ir žmogus. Per kelius mėnesius, pagaliaus ištisus metus 
nuo įkandimo gali būti kuo sveikiausis, ir visgi patrakimas 
gali apsireikšti. Tankiausiai žmogus pradeda trakti po 2 mėnesių, 
rečiaus po 4-5 mėnesių, o labai retai po metų. Paprastai, 
kas pergyveno pusę metų nuo įkandimo, jau gali kuone 
visiškai nurimti, nieko jau nebebus jam. Ką pasakoja apie 
9 dienas, 9 nedėlias arba 9 mėnesius, neturi nė jokio pamato. 
Po 9 dienų tikrai niekas dar negali apsirgti, po 9 nedėlių, 
tiesa, serga, bet lygiai dažnai serga jau po 8, kaip ir po 10 
nedėlių: patsai skaitlius 9 neturi tada nė jokios svarbos. 

Šunys ir apskritai gyvuoliai, kaip jau esame pasakę, 
anksčiaus apiserga patrakimu nekaip žmogus, nes jau po 
4-6 nedėlių po įkandimo. 

Per visą tą laiką, t. y. nuo įkandimo lig apsireiškimui 
ligos, įkąstas gyvuolis esti niekam nevodingas, įkąstą 
karvę ar kiaulę drąsiai gal papjauti ir suvalgyti. Pagaliaus 
patrakusio jau užmušto gyvuolio mėsa niekam nevodys, jei 
valgysime gerai išvirinę, išmetę smagenis ir pienius iš nugara- 
kaulio, kaipo vodingiausias dalis. 

Ale grįžkime atgal. Kaip tiktai praeis tos 4, 5 ar 6 
nedėlios nuo įkandimo, tegul sau, mūsų šunies, tai paser- 
gėsime, jog jis atsimainė, pasidarė paniuręs ir nuliūdęs, 
nebenori kasdieninio maisto, o tuo tarpu kremta ir ryja daik- 
us, kokių sveikas būdamas neėda, kaip antai: šiaudus, medžio 
šmotelius, mėšlus, kulaičius (akmenėlius), purvą, vilnas, ryzius 
(Iupatus) ir į tą panašius; loja atsimainiusiu balsu, pradeda 

neramiai blaškytis, kanda pagaliaus ir savo poną, bėga iš 
namų, o keliu bėgdamas kramto sutinkamus gyvuolius ir 
žmonės. 

Kiekvienam iš skaitytojų žinomi juk yra papročiai šunų, 
tų tikrų Žmogaus prietelių ir sargų jo turto. Gerai žinome, 
kad šuo, nors pikčiausis, kaip tai yra rišami ant retežio 
šunys, nėkumet nepuola ant savo pono. Žinome taipogi 
šunį drąsum esant tik savo name, jei kartais užeis iš 
netyčių be savo pono į svetimą kiemą, tai viso ko bijos ir 
tankiai mažesniam už save šuneliui duodas išvaryti. Jegiit 
tada nekankinamas šuo kandžioja savo valdytojus arba kanda 
svetimoje vietoje, ne ant savo kiemo, gal aną turėti už tikrai 
patrakusį, ir išpuola, jei neužmušti iš karto, tai nors kuo 
veikiausiai uždaryti. Jei prie to, ant nelaimės, bus kas iš 
žmonių įkąstas, tai turi tuojaus pradėti gydytis. 

Aptariamam ir geroje atvangioje vietoje uždarytam šuniui 
maistą paduoti reikia per kokią kiaurynę (skylę) arba per 
tik pravertas duris, idant ant lakintojo negalėtų pulti (kibti). 
Jei šuo bus patrakęs, tai ilgiausiai po nedėlios padvės; jeigut 
gi po nedėlios pasidarys atmaina, t. y. jei turės gerą apetitą 
ir ramiai užsilaikys, tai nebuvo patrakęs, ir tada drąsiai 
gal aną išleisti. 

Vienok ne visumet patrakes šuo užpuldinėja ir drasko — 
patrakimas kartais apsireiškia gana ramiai. Tada, apart 
nuliūdimo ir nenorėjimo ėsti, pasirodo paralyžius paskuti- 
niųjų kojų: šuo pradeda, kaip tai sakant, kojas vilkti, iš 
lengvo nustoja valdžios visame kūno pasturgalyje, ant galo 
dvesia be jokių nepaprastų priepuolių. Įkandimas tokio 
Šunies yra vienok nemažiau vodingas, o toksai patrakimas 
yra tiek tik tegeresnis, kad šuo, juo apimtas, negalėdamas 
užpuldinėti dėl paralyžiuotų kojų, kanda tiktai tuos, kurie 
patys prie jo prisiartina. Čia turime da pasakyti, jog pasiutę 
šunys labai tankiai ėda, pagaliaus ir geria savo ligoje; klaidingas 
tada yra manymas, kad šuo, jei per savo ligą ėdė ir gėrė, 
sirgo kita liga, o ne patrakimu. 

Jei patrakęs šuo sukramtė kitus šunis ar galvijus, geriau- 
siai yra gyvuolius užmušti greit po įkandimo, nelaukiant, 

kol liga įsigalės, nes tada ir mėsą atvangiaus yra valgyti, ir 
nėra baimės perkelti ligą ant kitų gyvuolių, kas dar 
prasčiau — ant Žmonių. Kad galėtų užmušti visus šunis, 
įkąstus pasiutusių šunų, ir kitus gyvuolius, tol mažiaus 
būtų nelaimingų priepuolių. Gailu tiktai, kad, kaip pasa- 
kėme, taip sunku yra apsergėti šunis nuo įkandimo, taipogi 
ir pasergėti, kad šuo jau įkąstas; dažnai žaizdos nuo 
įkandimo yra taip mažos, kad negal anų pasergėti, o vienok 
jos yra nemažiau vodingos. 

Pereiname dabar prie svarbiausio dalyko, t. y. prie klau- 
simo, antgalvyje padėto, ar gal apsaugoti žmogų, patrakusio 
gyvuolio įkąstą, nuo apsireiškimo ligos? 

Visų pirmu žaizdą (roną) nuo įkandimo reikia rūpestingai 
gražiai išmazgoti su čystu vandeniu, bet tą padaryti reikia ant tų 
pėdų, prie to išmygti kuo daugiausiai kraujo, kad žaizdoje (ro- 
noje) pasiliktų kuo mažiausiai nuodo (tručyznos), palikto 
su seilėmis. Jei galima, gerai yra žaizdą išdeginti įkaitinta lig 
raudonumui gelže, bet taipogi toj pat valandoj po įkandimo, jei 
norime, kad deginimas ką pamačytų. Jau po 10 minučių 
yra per vėlu deginti, kaip parodo mums atsitikimas, kurį 
paskui aprašysime. 

Negerai yra sėtryti arba pūdyti žaizdą, nes ne tik ką 
nėmaž neapsaugos nuo ligos, bet dar gali padaryti didį 
skaudėjimą įkąstoje vietoje, suputimą (sutinimą), o kartais 
pagedimą kraujo ir smertį iš to. 

Pirmiaus jau sakėme ėmimą vaistų į vidų nieko nema- 
čysiant, dar kartą persergam, kad negertumėte visų labiau- 
siai mojinių vabalų, nes tie visumet privaro prie didelio 
vėmimo ir susilpnėjimo, o tas ne tik nieko nemačys, bet dar 
vodys. 

Visų geriausia tada yra, žaizdą rūpestingai išmazgojus 
arba išdeginus, kuo veikiausiai atvažiuoH į Varšuvą, nes tenai 
gyvena gydytojas, kurs nuo to mokyto Pastero išmokęs 
apsergėti įkąstus žmones nuo patrakimo. Apsergėja šitaip. 
Girdėjote, kad jei įčiepysime kūdikiui raupus, tai paskui, 
nors raupai užeitų, įčiepytas kūdikis arba visiškai nesirgs, 
arba turės visai lengvus raupus, tuo tarpu kad nečiepyti 

kūdikiai arba ir suaugusieji mirs nuo raupų. Gal žinote, kaip 
čiepijas; atkartosiu jums vien dėl priminimo. Jei nuo asabos, 
raupais sergančios, paimsime truputį pūlių, tai yra skysti- 
mo iš po šašo, išsibėrusio po visą kūną, ir su labai aštrum 
peiliukų įbrėšime porą kartų į veršio kailį ir tą vietą 
patepsime tais pūliais, tai po dvejeto dienų toj vietoj rasis 
votis, pritvinkusi pūlių. Bus tai votis taipogi raupinė, su 
tuo tiktai skyrium, kad nebus taip nuodinga, kaip žmogaus 
šašai, taip kad veršis, vočiai sugijus, pagis ir nuo raupų 
nepadvės. Jei dabar su tokiu pat mažu peiliuku porą kartų 
po truputėlį įdrėksime ant vaiko pečio ir patepsime pūliais 
iš voties, kurią ant veršio padarėm, tai raupų nuodai tuose 
pūliuose, kaipo silpnesni, kūdikiui jau nebevodys ir, apart 
mažo Šašelio įčiepijimo vietoje ir lengvo karščiavimo, 
jokios didesnės ligos nepakels. Tuo tarpu jis duoda mums 
vieną svarbią naudą: apsergsti tą kūdikį nuo raupų, tai 
ligai užėjus. Vienok, kad panorėtumėme įčiepyti vaikui 
pūlius iš šašų sergančio raupais Žmogaus, tai kūdikis tikrai 
numirtų. Matome tada, kad toks pervedimas nuodų per 
veršį, tuos nuodus susilpnina taip, kad nustoja užmušančio 
privalumo, bet įgyja užtat apsaugojantį privalumą. 

Prie tos progos primenam jums, kad neužmirštumėte 
čiepyti raupus savo vaikams: geriausiai yra čiepyti vasarą 
vaikams keleto mėnesių. 

Be mažko taip pat daros ir su patrakimu, tiktai čia 
čiepijam truputį kitaip. Kaip jau esam paminavoję, vodin- 
giausi dalis patrakusio gyvuolio yra smagenys ir nugara- 
kaulio pieniai, kas reiškia didžiausią dalį tų nuodų esant 
ne tik seilėse, bet smagenose ir pieniuose. Jei tada patraki- 
mą norime įciepyti kokiam gyvuoliui, tai, kaip raupų 
pūlius iš šašo, taip čia imame Hrupuk smagenų arba pienių 
(juos žmonės vadina taipogi smagenimis) iš pasiutusio šunio, 
ištriname vandenyje ir su maža švirkštinėle įčiepijam kitam 
gyvuoliui. Prie raupų dėl tokio perčiepijimo imame verše- 
lius, prie patrakimo kralikus, kuriems įtryškiame trakimą 
ant smagenų per kiaurynėlę, padarytą galvakiaušyje. 

Veršis, įčiepytas raupais, pasilieka gyvas išgydžius votį, 
tuo tarpu kralikas, įčiepytas Hrakimu, dvesia už 15-18 dienų 
pasirodžiant trakimui, bet spakainam paralitiškam trakimui, 
kokį mes jau aprašėme pas šunis. Jei dabar iš tokio kraliko, 
kurs nusibaigė iš patrakimo, paimsime dalelę smagenų ir 
įčiepysime antram sveikam kralikui tokiu pat būdu, tai yra 
įtrykšdami tiesiai ant smagenų, tai ir šis kralikas padvės 
iš patrakimo su tuo atskyriu, kad padvės jau ne už 15, bet 
už 14 dienų, kas reiškia, kad nuodai, visiškai priešingai 
raupams, sustiprėjo, nes veikiaus užmuša. Čiepijus iš antro 
kraliko trečiam, iš trečio ketvirtam ir t. t., nuodai taip su- 
stiprės, kad čiepyti kralikai dvės jau už 9 dienų. Kad mes 
truputį tokių nuodų, t. y. dalį ištrintų smagenų ar pienių 
patrakusio kraliko, įčiepytumėme žmogui, tai tikrai pa- 
traktų ir numirtų. Reikia tada tokius nuodus susilpninti, 
idant žmogui nevodytų, bet apsergėtų nuo ligos taip, kaip 
su raupais. Susilpninimas tokių nuodų taip daros. Visų 
pirmu su tam tikromis replelėmis atveriame nugarakaulį 
kraliko, kurs numirė iš patrakimo, ir išimame iš kaulų 
pienius: paskui apie du coliu tų pienių pakabiname ant 
laibo siūlo butelyje, gurklelį kurio užkišam su vata. Ant 
butelio dugnio pilame truputį ėdančios sodos, kuri traukia 
į save vandenį ir drėgnumą. Soda tada ištraukia iš pienių 
vandenį, per ką tie iš lengvo džiūsta, o džiūdami nustoja 
savo stiprumo arba nuodingumo, bet užsilaiko apsergstan- 
čią privalumą. Žinoma, juo ilgiaus džiūsta, juo labiaus 
silpsta, taip kad pieniai, džiūvę per 10 dienų, įčiepyti kitam 
gyvuoliui, jau nebeužkrečia patrakimu. Jei tada kąsnelį tokių 
pienių, džiovintų per 10 dienų, ištrinsime su lazdele vandenyje ir 
įčiepysime įkąstam žmogui, tai tas žmogus jau pasilieka iš dalies 
apsergėtu nuo patrakimo, kuriam už ne kurio laiko būtų 
pasidavęs. Norint jį apsergėti dar tikriaus, reikia įčiepinėti 
is eilės per keletą dienų, kaskart vis stipresne, t. y. trum- 
piaus džiovinta dalele pienių. Čiepijas į pilvą“ dėl to, kad 
šioje vietoje badymas su adata visų mažiausiai skauda. 


* Veiz. abrozdą“, pridėtą ant pat galo. 

Toksai čiepijimas kuone visumet gelba įkąstus nuo patra- 
kimo, jei tik pradėjo gydytis gan anksti po įkandimo, t. y. 
kol nuodai, kurie su seilėmis kandančio gyvuolio į žaizdą 
pateko, nesuskubo išsilavinti, įsigalėti. Tada 1ižvis geriaus 
yra, jei kam atsitiktų ta nelaimė, kad įkąstų patrakęs šuo, kuo 
veikiausiai važiuoH į Varšuvą ir ten pradėti gydytis. Geriausiai 
mačija įčiepijimas tą pačią dieną arba už 2-3 dienų po įkandimo. 
Už nedėlios jau yra gana vėlu, bet da ne visiškai, ir čie- 
pijimas dar mačija. Čiepijimas, pradėtas už 2 nedėlių po 
įkandimo, gali dar mačyti, bet ne visados. Geriausiai yra, 
važiuojant į Varšuvą, pasiimti su savimi ir užmuštą šunį, 
kurs įkando, idant galėtų persitikrint, ar iš tikro šuo buvo 
pasiutęs; jeigut būtų ant vietos gydytojas ar veterinaras, 
kurs galėtų padaryti sekciją (šunį išskrosti) ir išduoti 
liudijimą, tai, žinoma, gana būtų tokio liudijimo ir šunio 
galėtų su savimi nevežties. 

Norėtumėm dar pasakyti čia porą žodžių, ar kiekvienas 
įkandimas yra vodingas, taipogi ar pavojingi yra drabužiai, 
sutepti krauju ar seilėmis patrakusio gyvuolio. 

Už vodingą skaityti reikia tokį įkandimą, kad šunies dantys 
nubraukė arba pradūrė skūrą taip, kad jau kraujas pradėjo trykš- 
H. Jei tėra tik mėlynės nuo sumygimio dantimis, o skūra tebėra 
neįplėšta, toksai įkandimas nevodija, ir visai nėra ko nei gydy- 
tis, nei bijotis. Reikia ir tą žinoti, kad nėmaž ne kiekvienas 
įkąstas gauna ligą, nors nesigydytų. Iš šimto įkąstų 
miršta ne daugiau kaip 10-15. Užvis pavojingesnis yra įkan- 
dimas į veidą arba į galvą, tada labai reikia skubytis gydytis. 
Tol ne taip vodija įkandimas į koją, dar mažiaus vodija 
įkandimas per drabužį, nes tada seilės, kol pasieks kūną, 
apsitrina ant drabužius. Įdrėskimas su nagais patrakusio šunies, 
visiškai nevodija, negut šuo sudraskytą vietą suteptų savo seilė- 
mis. Sutepimas rankų su krauju užmušant patrakusius gyvuolius 
taipogi nevodija, jei ant rankų nė kokių žaizdų (ronų), nei naujų 
įdrėskinių nebuvo. Jei buvo, reikia gydytis. Apdarus, suteptus 
krauju ar seilėmis, drąsiai gal nešioti, reikia tiktai juos gražiai 
išskalbti ir išdžiovinti, nereikia nei užkasti, nei sudeginti. 

Dabar apsakysime atsitikimą, rodantį, kad vienas išdę- 
ginimas žaizdos, nors tik už 10 minučių nuo įkandimo, 
negelba nuo patrakimo. 

Per P. miestą ėjo jaunas, nes tiktai 25 metų žydas. Štai 
griebia jį dantimis už rankos šuo, bėgantis ūlyčia, sužei- 
džia jam delną ir toliaus bėga. Žydas tuojaus nuėjo pas 
gydytoją, gyvenantį ant tos pat ūlyčios. Gydytojas ištraiš- 
kė kraują, išmazgojo žaizdą su šiltu vandeniu ir išdegino 
įkaitinta gelže, bet, kol prisiruošė, praėjo gerų 10 minučių. 
Nurimęs žydas grįžo namon prie kasdieninio darbo. Taip 
praėjo 5 nedėlios: žydas buvo visiškai sveikas ir ant nieko 
nesiskundė. Po poros nedėlių vienok pajuto, kad ranka, 
kurią šuo įkando, pradeda truputį skaudėti. Ant rytojaus 
vakarop norėjo karčemoje išgerti stiklą arielkos. Bet kaip 
tiktai arielką paėmė į burną, pajuto, kad tos niekaip negal 
nuryti. Pagrįžo namon, užkando biškį bulvių ir mėgino 
užsigerti vandeniu, bet ir vandenio negalėjo nuryti. Įkąsta 
ranka pradėjo kaskart labiaus skaudėti, o už dviejų dienų 
buvo suparalyžiuota, t. y. visiškai be valdžios, taip kad jos 
nė kiek negalėjo pajudinti. Alsavimas lygiai pasidarė sun- 
kesnis: alsavo labai tankiai, o prie kiekvieno atsidusimo, 
pradėjo gerklėj smaugti. Toks pat smaugimas pasidarydavo 
kaskart, kaip tiktai panorėdavo atsigerti, paskui pasidary- 
davo pagaliaus tik išvydus stiklą ar indą su vandeniu. Iš 
lengvo visa pusė kūno šalyje įkąstos rankos pradėjo būti 
be valdžios, o po 4 dienų buvo suparalyžiuota. Alsuoti bu- 
vo jam kaskart sunkiau, varginantys smaugimai gerklėje 
pradėjo būti kaskart tankiaus, ant galo ir antra pusė kūno 
paliko suparalyžiuota, ir ligonis po 7 dienų sirgimo numirė. 

Matome tada, kad išdeginimas žaizdos, nors būtų pada- 
rytas jau po 10 minučių po įkandimo, nieko nemačijo. Kad 
būtų vienok tasai žydas tuoj po įkandimo nuvažiavęs į 
Varšuvą ir pradėjęs gydytis, būtų sveikas buvęs ir lig šiol. 

Lig 1891 metų Varšuvoje gydės 1400 asabų, įkąstų 
patrakusių šunų, vilkų, kačių ir arklių, ir iš visų tų nu- 
mirė tiktai 13. Tuo tarpu kad tame pačiame laike žmonių 
įkąstų, o nesigydžiusių numirė 32. 

Dėl to būtinai tegul čiepijas kiekvienas įkąstas. Adresą 
ano gydytojo, kurs čiepija, žino kiekviena kanceliarija, o 
gal ir prabaščiai, ir ponai dvaruose. 

Ant galo pasakykime dar, kad žmogaus, kurį ta nelaimė 
sutiko, kad patrakimiu susirgo, nereikia bijotis, o dar labiaus ne- 
reikia rišti ir prastai su juo elgtis. Toksai žmogus paprastai 
esti ramus ir su juo reikia apseiti taip, kaip su kitokiu 
ligoniu. Jei girdėjote, kad patrakę žmonės loja ir kanda, tai 
pasakos. Ant galo, kad ligonis mato, jog jo bijo, laisvės 
neduoda ir riša, tai nedyvai, kad pradeda pulti ir iš 
nekantrybės kąsti, nes kitaip negali apsiginti nuo savo 
žudytojų (kamuotojų), kad turi surištas kojas ir rankas. 

Kartais atveža patrakimu sergantį taip, kad širdį sopa 
žiūrėti į nabagą. Pames jį ant vežimo, ant plikų lentų ir 
pririš. Tie, kurie veža, bijo ir dasilytėti; ligonio galva 
daužos, o niekas nedręs ką po galva pakišti. Toksai elgimos 
ne tik neprotingas, bet ir griešnas; patrakę ligonys visumet 
turi pilną protą lig pat smerčio, regi ir supranta, kaip su 
juo apseina: kam gi nabagui padidinti mūkas? Jei tada me- 
reikia bijotis žmonių, jau sergančių patrakimu, tai juo labiau 
nereikia tų, kurius tik ką šuo įkaudo. Neseniai įkąstą žmogų 
atvežė į Varšuvą skyrimame vagone iš baimės, kad nevo- 
dytų sasiedams. Toksai atsargumas be reikalo: nei buvimas 
su įkąstu, nei valgymas, nei gėrimas su juo, nei dasilytė- 
jimas tikrai niekam negali vodyti. 

Tiek jums, skaitytojai, pasakėm apie tą baisią ligą — 
patrakimą, apie kurią žmonės turi neteisingą supratimą. 
Labai bus naudinga ir jums, ir kitiems, jei šiuos pamokymus 
atminsite. 


II. NUO RAUPŲ 


Neseniai visas pasaulis šventė šimtmetines sukaktuvės 
pirmojo įčiepijimo taip vadinamų apsisaugojimo raupų, 
arba karvinės. Pirmą kartą raupus įčiepijo Anglijoje 14 d. 
gegužės mėn. 1796 m. sodžiaus gydytojas Eduardas Džen- 


neris“ vienam aštuonių Metų vaikeliui, vardų Džems Eips. 
Rasit nusistebėsite iš to, kad tuos vardus lig šiol atmename. 
Kiek tai kasmet čiepijas, ir niekam nei galvon neateina 
užrašyti jų arba čiepytojo vardus. Čiepijimas dabar mums 
rodos tokiu paprastu daiktu, kad verčiaus yra apskelbti 
svietui pzvardes tų, kuriems da nebuvo raupai įčiepyti; bet 
prieš šimtą metų niekas apie čiepijimą dar nemislijo. Tiesa, 
ir tada jau daugelis sukė galvą, kaip galėtų apsisaugoti nuo 
raupų, nes ta liga buvo baisi, daug aukų paimanti. Pran- 
cijoje kasmet mirdavo raupais po 30 tūkstančių Žmonių, 
Anglijos miestuose raupais išmirdavo trečia dalis vaikų lig 
10 metų. Taip pat buvo ir kituose kraštuose. 

O kiekgi buvo tokių, kurie, tiesa, nenumirė, bet apžabalo, 
apkurto, paliko pažymėti bjauriais randais? Retą raupai 
teaplenkdavo. „Meilė ir raupai nei vieno neaplenks“, - 
sakydavo žmonės. 

Rytų šalyje jau seniai pradėjo bandyti apsisergėti nuo 
raupų. Turkijoje ir Persijoje buvo mada prekiuoti jaunomis 
gražiomis mergaitėmis — vergėmis (nevalninkėmis), kurias 
brangiai pirkdavo turtingieji sau už pačias (mahometonie- 
čiams, tokia tatai yra tikyba, valna turėti daug pačių, nors 
pirmoji tevadinas tikrąja; namas, kur pačias užlaiko, va- 
dinas haremas). Prekėjai tokių vergių, norėdami apsaugoti 
jas nuo subjauriojimo raupais, tyčia jas užkrėsdavo raupais, 
t.y. perdėdavo ant jų materiją iš raupinių šašų. Taip čie- 
pyta užsikrėsdavo raupais, daugiausiai labai lengvais, vos 
tik su keletu šašelių, ir ant visados buvo apsergėta nuo li- 
gos. Dar žinome vieną garsią ponią Montegiu, kuri liepė 
sau ir savo vaikams įčiepyti raupus Konstantinopilėje. Tas 
apsisergėjimo būdas pamažu išsiplatino, vienok veikiai 
pasirodė netikusiu, pavojingu; gydymas buvo mažką nege- 
resnis už ligą, nes raupai, stačiai nuo ligonio ant sveiko 
perkelti, ne visumet lengvai pereidavo, tačiau buvo priepuo- 
liai smerčio ir didelio subjauriojimo. Žmonės ir toliaus 
tūkstančiais mirė. Prūsijoje per 1796 m. numirė 26 466. 


* jenner. 


Raupais serga ne tiktai žmonės, bet ir zyvuoliai: ožkos, 
arkliai, kiaulės, ypatingai karvės, bei pas anuos ta liga nėra 
didelė, išsiverčia tik ant nedidelio ploto odos, tankiausiai 
ant tešmenų. 

Anglijoje karvės dažniaus serga raupais, dėl to sodietės 
tenai jau seniai pasergėjo, kad karvių raupai limpa melžian- 
čiam. Paprastai ant pirštų išsiverčia keletas rauplių be 
sunkios ligos; paskui tokios persirgusios asabos nebegaudavo 
tikrųjų raupų. Ar tiesa, ai: netiesa, ale moterys taip pasa- 
kojo. Atsirado žmogus, kurs nepaniekino prastų žmonių 
prityrimo ir sunaudojo. Buvo tai Eduardas Dženneris, sūnus 
turtingo pastoriaus. 

Gimė jis arti Londono, sodoje Berkelej 1749 m. 17 d. gė- 
gužės mėn. Nuo pat jaunystės pradėjo jisai mokytis dak- 
tarystės, dėl išsilavinimo buvo nuvažiavęs Londonan, 
pagrįžęs namo, pradėjo gydyti, bet ir mokslo neapleidė. 
Labai jam rūpėjo išrasti vaistą prieš raupus, užmušančius 
tiek tūkstančių Žmonių. 

Įsigilinimas į mokslus, kaipogi ir anas sodiečių pasa- 
kojimas, atvedė Dženneriui laimingą mislį - užkrėsti 
žmones karvių raupais dėl apsergėjimo nuo tikrųjų raupų. 
Nereikia manyti, kad Dženneris taip veikiai įtikėjo šitam 
laimingam prasimanymui: per 20 su viršum metų Dženneris 
tyrė raupus, mislijo, darbavos, kol dręso atvirai pasigirti su 
savo išradimu. Tas tai atsitiko aukščiaus paminėtoje 14 d. 
gegužės mėn. Dženneris nuo motriškosios rankos, netyčia 
užsikrėtusios karvių raupais, perdėjo materiją ant pečio 
mažo Fipso. Vaikas gavo karvių raupus. Dėl parodymo, kad 
Fips yra apsergėtas nuo tikrųjų raupų, Dženneris įčiepijo 
jam nuodus, t. y. tikrųjų raupų materiją, bet Fips tais 
raupais nebeužsikrėtė, ir paskui dar keletą kartų veltui 
buvo Fips užkrečiamas: jau nebebijojo raupų ligos. 

Po dvejų metų Dženneris aprašė savo pramanymą 
kningoje, visus tyrinėjimus ir regulą, kaip reikia čiepyti. 
Tada pradėjo važiuoti pas aną minios žmonių, pasiduo- 
dančių čiepijimui. Dženneris taip darydavo: materiją iš 

karvių raupų čiepydavo sveikiems vaikams, o nuo jų 
pernešdavo ant kitų žmonių. Garsas apie Džennerį pa- 
sklido po visą svietą. Anglija per du kartu paskyrė jam 
didžias dovanas - 300 tūkstančių rublių; dėkingumas gi 
visų Žmonių kasdien augo kasdien datiriant labdaringų 
išradimo pasekmių. Raupai, kur tik buvo užvestas Džen- 
nerio apsisergėjimas, nustojo buvę baisia liga. 

Paskui kiti daktarai dar primaningiaus pradėjo čiepyti. 
Dženneris pernešdavo karvių raupus ant Žmonių ir jau iš 
jų čiepijo kitus. Tas buvo ne visai gerai, nes kartu su raupais 
persikeldavo ir kitos žmogaus ligos. Dėl to dabar karvių 
raupus čiepija ne ant Žmogaus, bet ant jaunų veršelių 
pilvo. Kad pasirodo pūslelės, renka iš jų materiją, limta 
vadinamą, į čystus stiklinius buteliukus ir jau iš jų čiepija 
žmones. Lengviaus yra ištirti veršio sveikatą kaip žmogaus, 
nes veršį, raupus išėmus, gal papjauti ir dasižinoti, ar buvo 
sveikas. Ant galo ir ta nauda, kad iš veršių gal prisiimti 
tiek čiepų, kiek tiktai reikia: veršiai pigūs. 

Idant suprastumėme, kaip čiepijimas sumažino ligą, 
zana sulyginti sekančius skaitlius. Praėjusiame (XVIII) 
šimtmetyje, t. y. prieš Džennerio pramanymą ant 100 
tūkstančių asabų raupais mirė: 


Prūsuose ant Reino 90 


Vestfalijoje 264 
Pamarėje 177 
Berlyne 342 


Sekančiame (XIX) šimtmetyje ant 100 tūkstančių žmo- 
nių raupais numirę: 


Prūsuose ant Reino 9 
Vestfalijoje 11 
Pamarėje 13 
Berlyne 17 


Kame žmonės priverstinai čiepijami yra, tenai visiškai 
raupais nebemiršta. Per dvejus (1885-7) metus švedų 
miestuose ant milijono gyventojų numirė vos tik 2 asabį; 

vokiečių miestuose - 5. Ten, kur čiepijimas nepriverstinas, 
kur atiduota valia čiepytis ar ne, ten raupais daugiau miršta, 
nors visgi nesulyginamai mažiaus, neg pirma mirė. Per tuos 
pačius dvejus metus ant milijono gyventojų numirė: Belgi- 
jos miestuose 185, Austrijos 371, Prancijos 506, Vengrų 1184. 
Nuo 1875 metų nei vienas Prūsų kareivis nenumirė raupais. 
Iš to matome, kaip gerus vaisius išdavė Džennerio 
išradimas. Dženneris numirė 26 d. sausio mėn. 1823 m. 
Nedaug tėra žmonių, kurie, persiskirdami su šiuo pasauliu, 
palieka žmonėms neužmirštamas geradėjystes. Laiminga 
tėvynė, kuri tokius sūnus gimdo! Koksai būtų neišmanymas 
nepasinaudoti iš tokios geradėjystės! Nesitęskite su Čiep- 
ijimu: kūdikiams kelių mėnesių vasaros laike jau čiepykime, 
kad neužpultų raupai, nuo kurių kitokių vaistų nėra. 


UŽ MAGARYČIAS Į STARŠINAS 
PAKELTAS 


Lig šiolei valsčionys tankiausiai už magaryčias išsirenka 
staršinas, storastas ir kitas gerąsias valsčiaus vyresnybes. 
Ypatingai į staršinas retasis pakeliamas yra be magaryčių. 
Kursai daugiaus piningų paskyrė vyrams ant pragėrimo, o 
negeriantiemsiems didesnę papreką pakišė, tas ir paliko 
staršina. Tokia jau yra mada, įsikerėjusi nuo senos gadynės. 
Bet tas paprotys yra labai prapultingas mūsų tėvynei, reikia 
jį nusikratyti. 

Geras žmogus neduoda magaryčių, kad jį į staršinas 
išskirtų — jisai nelabai tenori į tą vyresnybę pakeliamas, 
dėl to kad jis žino, jog ta tarnava nėra lengva išpildyti, o 
turi daugybę pavojų. Bet randasi vyrai su menka sąžinė 
(arba sumnene), kurie trokšte trokšta tos vyresnybės, 
vildamies pasipelnyti iš staršinystės, kaip kitus numano 
darant; tokie gobšiai ant svetimo turto ir vyresnybės su 

karščiausiu troškimu smeigiasi į staršinystę, nesigailėdami 
poros šimtų rublių išleisti ant magaryčių ir paprekų 
vyrams ir tarpininkui (posredninkui). Ir vyrai su džiaugsmu 
išrenka tokius į staršinas, nesirūpindami tuom, ką išrinko: 
ar šelmį, ar gerą Žmogų. Jiems vis tiek: kad tik magaryčių 
gautų. Per tatai į staršinas įsismeigia blogiausi žmonės, 
vyrai be sumnenės, kartais ir bedieviai, kuriems vis tiek ar 
katalikais būti, ar pravoslaunais, dėl to kad jie nė jokio 
prisirišimo neturi prie šv. Rymo katalikų Bažnyčios, visoki 
sukčiai, šelmiai, girtuokliai ir kiti panašūs netikėliai. Paėmę 
į savo rankas valdžią ant valsčiaus, vieną tiktai turi mislį: 
kaip įtiktų posredninkui, sprauninkui, gubernatoriui, kurių 
labai bijosi, kad jo neišmestų iš tarnavos, o sumnenės balso 
nebeklauso; ilgainiui taip pripranta bijoties ir klausyti 
maskolių vyresnybės, kad pradeda maskoliams tarnauti 
labiaus neg Dievui, maskoliškos vyresnybės labiaus bijoties 
neg Dievo. 

Tokių netikusių staršinų labai daug randasi. Tai tikra 
nelaimė Lietuvai šioje rūsčioje gadynėje. Maskoliai nori 
išnaikinti Lietuvos katalikišką tikybą ir kalbą - nori ir 
steigiasi lietuvius paversti į ruskius ir pravoslaunus, o 
bedieviai staršinos padeda maskoliams šiame dalykę. Vieni 
persekioja lietuviškas kningas ir laikraščius, kiti įkalba 
valsčiui, kad įsteigtų maskolišką abrozdą kanceliarijos 
kertėje, treti priverčia valsčionis, kad įkurtų naujas mas- 
koliškas iškalas, norints ir be to užtenkamai jų yra prista- 
tyta, kiti vėl perkalba valsčionis, kad darytų „prigovorą“ 
ant patraukimo naujų kningų dėl iškalos, o tos kningos yra 
priešingos katalikų tikybai; o kiti varo vaikus į iškalą, jei 
kartais jie pabėga dėl to, kad ten kunigas nevaikščioja 
mokytų katekizmų, o popas lanko iškalą ir vaikus paikina, 
ir taip toliaus. Kas skaito laikraščius, tas žino ne vieną tokį 
buvus atsitikimą. 

Visų liūdniausis yra bedievio Vaškio, Ylakių staršinos, 
pavyzdys. Jau bus šešti ar sekmi metai atgal, ylakiškiai buvo 
sugavę arkliavagius. Atvažiavo asesorius ant tyrinėjimo, bet 

vagių neareštavo, paleidė juos. Tada žmonės supyko, 
pradėjo burgėti ant asesoriaus, kad vagių užtarytojas yra. 
Asesorius tuojaus pranešė aukštesnei vyresnybei, būk 
valsčionys pakėlę maištą prieš vyresnybę. Pribuvo vyres- 
nybė dėl išsiteiravimo, pat pirma paklausė staršiną Vaškį: 
„Ar tikrai buvo buntas?“ Staršina Vaškys atsakė, jog tikrai 
buvo „buntas“. Už tatai daug valsčionių buvo paimti į 
kalinę, kurioje ne kurie ir numirė. O vis tatai per staršiną 
Vaškį: už arkliavagius ir už vagių užtarytoją asesorių 
užtarė, o savuosius valsčionis, niekuo nekaltus, už kalti- 
ninkus padavė, į turmą sukišė. Bet Vaškio trimetis baigėsi, 
prisiartino rinkimai staršinos. Visi tarė Vaškį nebebūsiant 
staršina. Ale kur tau! magaryčios pergalėjo: tą patį Vaškį 
vėl išrinko į staršinas. Vaškys gudriai apsėjo su „vybor- 
naisiais“': vienus prigirdė, o negeriantiemsiems po rublį, 
kitam po porą rublių įspaudė, ir viskas gerai išėjo. Daugis 
numanė, jog Vaškys yra blogas žmogus, nevertas nei de- 
šimtininku būti, bet papirktųjų atsirado didesnė syla ir 
pergalėjo. Pasilikęs ant tarnavos, Vaškys įgavo dar didesnę 
drąsą, labiausiai plėšti pradėjo paprekus be mielaširdys- 
tės, girtuokliavo, bankietus kėlė dėl maskolių, kurius labai 
buvo įsimylėjęs. Ne kuriems pagaliaus gyrėsi esąs sąnariu 
paslaptinės policijos. Išmintingesnieji vyrai liūdėjo, regėda- 
mi šiokį staršinos elgimos, o valsčionių tamsybę ir apje- 
kimą. Nes šitai pernai ir vėl tą patį Vaškį išskyrė į 
staršinas, bene į trečiąjį trimetį; 0 vis per magaryčias. 
Dabarčiui jau regime Vaškį besielgiant kaipo tikrą mas- 
kolių policijantą. Jisai gi šįmet apskundė maskoliams Yla- 
kių kunigus: kleboną Nekrašių ir kamendorių Kanapec- 
kį, privertė ne kuriuos latrus prie neteisingo liudijimo ant 
kunigų; per tat kunigai yra išvaryti šiaurinėn Rosijon. Bet 
apie tai buvo aprašyta praėjusiuoju kartu (veizdėk Nr. 7)“. 

Posredninkas ir asesorius su kitais Vaškio prieteliais 
platina tarp valsčionių kalbą, būk Andriekus esąs priežas- 
Hm išvežimo kunigų. Bet netikėkit tiems plepalams: tyči- 
omis anie platina melagingą garsą, kad nuteisintų Vaškį, 

idant valsčionys ant jo nepyktų. Andriekus yra stipras 
katalikas, o Vaškys seniai žinomas bedievis ir didelis 
maskolių prietelius, pasidavęs ant tarnavimo pravoslaunai 
tikybai ir prisiekęs naikinti katalikišką tikybą ir lietuvišką 
kalbą, besko palikęs sąnariu maskolių paslaptinės policijos. 
O tos paslapiinės policijos visų pirmiausis darbas mūsų 
šalyje yra šitoks: sekretnai išuostyti, kas gabena lietuviškas 
kningas ir gazetas, kas jas skaito, kas užlaiko lietuvišką 
kalendorių, ką kunigai daro bažnyčioje, ką sako, kas yra 
nemylįs pravoslaunos tikybos, ar nekalba kas apie perse- 
kiojimus katalikiškos tikybos, bene peikia kas maskolių 
elgimos, kas labiaus myli lietuvišką kalbą, kas labiaus 
prisirišęs yra prie Rymo katalikų tikybos, ir taip toliaus. 
Taigi prie tos bjauriausios policijos priguli ir staršina 
Vaškys; regimai parsidavęs ant pavertimo Lietuvos į 
Maskoliją, jau pradėjo pildyti judošystę — savo tikybą ir 
tėvynę išdavinėti ant persekiojimo maskoliams. Tiktai 
dabarčiui vyrai suprato, kad blogai padarė, tokį judošių 
bedievį išrinkdami į staršinas; kai pamatė, kad Vaškys 
išvarė į nevalią abudu Ylakių kunigu, bažnyčia radosi 
tuščia, be sumos, be pamokslų, kad nebeturi kunigo 
ligonims apveizdėti su šventais Sakramentais ir numirėliams 
palaidoti, kad šv. Petro atlaidus atliko be kunigų, tiktai 
šiandien pažino savo apsirikimą. Nebenori laikyti Vaškio 
ant staršinos tarnavos, norėtų jį išmesti iš staršinystės, bet 
jau sunku: visi maskolių vyresnieji užstoja už Vaškį, kaipo 
už didžiausį savo geradėją. 8 dienoje liepos mėnesio 
ylakiškiai padavė ant savo staršinos Vaškio skundą guber- 
natoriui, išparodydami, kaip Vaškys be rublio nedirba nė 
vieno intereso, jog už mažiausį pasirašymą plėšia nuo 
valsčionių piningus, ir kitų keletą šelmystų sudėjo į tą 
skundą, ir ant kiekvieno punkto sudėjo liudytojus, kurie 
žada drąsiai spirginti prieš vyresnybę apie Vaškio šelmys- 
tes, prašydami, kad jį išmestų iš staršinystės. Už didžiau- 
sį prasižengimą skaito liuosavimą jaunikaičių nuo karei- 
vystės, kurios atranda du atsitikimu. Visi turi viltį, kad 
Vaškys bus išmestas iš staršinystės. Antrąją skundą 

ylakiškiai padavė prie posredninko, keletą kitų kaltybių 
sudėdami ant Vaškio, kad posredninkas nebegalėtų užtaryti 
už Vaškį, kaipo už didelį piktadėją. 

Už tas skundas, už norą ir steigimos dėl išmetimo 
Vaškio iš staršinystės reikia pagirti ylakiškius. lr visuomet, 
kad staršina pradeda šėlioties, išdavinėti nekaltus žmones, 
susiriša su maskoliais, o savo valsčionis ir bažnyčią 
persekioja, tuojaus vyrams reikia išmesti iš staršinystės 
judošių ir nesigailėti nei kašto, nei rūpesnio, nesibijoti nė 
jokių vargų, bet be pertrūkio storoties ir storoties, lig 
nusikračius nuo judošiaus. Čia yra svarbus daiktas, ir todėl 
nė jokio vargo ir kašto nesibijokite dėl išmetimo judošiaus 
iš staršinystės. 

O rinkdami staršinas, neimkit magaryčių, negerkit tą 
dieną degtinės, bet pasimeldę prie Dvasios Šventos, tą 
skirkit į staršinas, kurs yra vyras doras, dievobaimingas, 
blaivus, išmintingas. Ir tą išrinkę nelaikykit ilgai ant tarna- 
vos, dėl to kad pritirtas yra daiktas, jog ir gerasis, kad palieka 
staršina, ilgainiui pasileidžia, į šunį pavirsta, nes pripranta 
girtuokliauti, imti paprekus, atpranta nuo darbo, per tatai 
jo sumnenė pagenda, o maskolių vyresnybė įkalba, įgražoja 
jam, kad pildytų maskolių parėdymus ir tuokart pagaliaus, 
kai tie parėdymai yra priešingi katalikų tikybai. Ir taip 
geriausis vyras, ilgai būdamas staršina, iš lengvo pagenda 
ir į šunį, į judošių pavirsta. Todėl nei staršinos, nei sto- 
rastos nereikia laikyti ilgai ant tarnavos, dėl to kad per ilgą 
prisigeria maskoliškos dvasios ir lyg šunys pasiutę puola 
draskyti valsčionis ir katalikų Bažnyčią. Tankiausiai taip 
atsitinka. 

Dar žodelį primesiu apie rinktinius, arba „vybornuo- 
sius“. Negerai daro vyrai, kad į „vybornuosius“ išrenka 
menkuosius valsčionis: bobilius, girtuoklius, minkštapro- 
čius, o visi gerieji ūkininkai nenori būti „vybomaisiais“. Iš 
to išeina didžiausi nelaimė: patys „vybornieji“ nieko neverti, 
tamsūs, nuplikę, su mažu išmanymu, ir staršiną išrenka 
bile kokį latrą, kurs daugiaus duos paprekų ir magaryčių. 
Paskui su savo staršina valdo valsčių, daro visokius pri- 

govorus, nėmaž nežiūrėdami, ar tie prigovorai priešingi 
katalikų tikybai, ar ne; nei patys nežino, ant ko pasirašo. 
Kokie „vybornieji“, toks ir staršina. Už staršiną atsakymas 
cielai krinta ant „vybornųjų“, o už „vybornuosius“ — ant 
viso valsčiaus. Todėl ir už Vaškį atsakys prieš Dievą visas 
valsčius: kam tokį latrą išrinkot į staršinas? Kam jį laikot? 


AUSTRO-VENGRIJA 


Šita viešpatystė dviem vardais vadinas dėl to, kad 
susideda iš dviejų karalysčių, seniaus skyrimai buvusių 
ir savus viešpataujančius turėjusių. Taip prieš šimtą metų 
ir mūsų kraštas vadinos: Lenkų Karalystė-Didi Lietuvos 
Kunigaikštystė, dėl to kad iš dviejų dalių buvo sudėta. 

Vidurį Austrijos turi užgyvenę vokiečiai, daugiausiai 
katalikai; patsai Austrijos ciecorius Pranciškus Juozapas! 
katalikas. Šiaurėje Austrijos, Bohemijoje, gyvena galinga 
slavų tauta — čekai; gret jų, Moravijoje, pusbroliai moravai, 
taip artimi čekams, kaip latviai lietuviams. Pietuose Austrijos 
gyvena vėl slavų tautos: Karintijoje ir Krainoje — slovėnai; 
rytuose gi, Galicijoje, - lenkai. 

Vidurį Vengrijos turi užgyvenę vengrai, arba madjarai; 
jie taipogi kuone visi katalikai; madjarai yra tai pusbroliai 
Azijos gyventojų, ne Europos. Šiaurę Vengrijos turi užgy- 
venę slavai — slovakai, pietus gi užgyvena chorvatai, arba 
kroatai, ir truputis serbų. 

Austro-Vengrijoje visur yra daug žydų, kaip ir Lietuvoje, 
ale ten žydai turi lygias tiesas, galingi ir kaip visumet 
bjaurūs, neteisingi, skriaudėjai. 

Didžiausis vokiečių miestas — tai Viednius, arba Viena, 
sostapilė visos viešpatystės. Sostapilė vengrų — Peštas ir 
šalip jo Buda. Sostapilė čekų — Pralia, moravų — Brno; slo- 
vėnų — Karintijoje: Celoviec, arba Klagenfurt, o Krainoje: 
Liubliana, arba Laibach; kroatų —- Zagreb; serbų - Zemliu; 

slovakų — Turėč St. Martin ir Trenčių, arba Teplitz; lenkų — 
Krokuva ir Lvovas. 

Prie Austro-Vengrijos priguli da ir kitos tautos dalmaHi- 
niečiai (prie chorvatų prisiskaito), bosniečiai, hercegoviniečiai. 

Austrijoje, nors yra ciecorius, vienok jisai nieko nedaro 
be sutarimo rinktinių nuo visų kraštų į parlamentą, o 
kuone visos tautos turi vėl savo seimus. Gyvena tada visos 
tautos savotiškai, nes turi laisvę didesnę neg mes. Bet ir 
ten galingieji skriaudžia silpnesnius. Vengrai skriaudžia 
chorvatus, bet ne ką gali padaryti, kad tie 15 geros valios 
ant lygių tiesų susivienijo su vengrais. Užtat slovakus 
šiaurėje vengrai nesvietiškai naikina, myga, valios neduoda, 
jų vaikus išveža į madjarų tarpą ir užaugina neprieteliais 
savo tėvynės; net baisu pamislyti. Daugybė tų nabagų ap- 
leidžia savo tėvynę ir eina pas kaimynus ieškotų duonos. 
Ir pas mus jie ateina prekiuodami galanterija, o seniaus gy- 
dyklais. Mes juos klaidingai vadiname vengrais, bet jie ne 
vengrai, ale slovakai, pusbroliai lenkų ir maskolių, slavai. 
Kitados Lietuvoje jiems buvo rojus: tamsūs mūsų žmonės, 
neturėdami tikrų daktarų ir aptiekų, leidės apgaudinėti, 
pirko gydyklus nuo vengrų, nieko apie gydymą neišma- 
nančių. Dabar jie vaikščioja su tavorais, o gydyklus išsi- 
traukia tik tada, kad pasergės visiškai durną, tamsų lietuvį. 
Reikia su gėda prisipažinti, kad tankiai tokius užeina ir 
nepalieka su tuščiomis rankomis. Negerai, neduokimės 
apgauti: jie tokie pat daktarai, kaip ir žydai kromninkai. 

Austrijoje, pietuose, vokiečiai visai buvo nusmelkę slo- 
vėnus, jų ir miestus, kaip regėjome, perkrikštijo saviškai. 
Šiaurėje vėl per ilgus amžius smelkė čekus su moravais. 
Vienok šiame šimtmetyje visi subruzdo judėti ir ieškoti sau 
lygių su vokiečiais ir vengrais tiesų. Ypatingai pavyko 
čekams su moravais, kurių yra arti 8 milijonų. Iš lengvo 
daug visokių tiesų sau atieškojo, ant galo išgavo svarbiau- 
sią — sulyginimą jų kalbos su vokiška“: čekų ir moravų 
žemėje visi činauninkai turi mokėti čekiškai ir taip su 
čekais kalbėti. Vokiečiams tas įstatymas labai nepatiko, neš 
jie nori, kaip pas mus maskoliai, kad visas svietas jų kalba 

kalbėtų, iš jų kningų mokytųs ir t. t., sakydamys esą už 
visą pasaulį mokslingesni. Dėl to tyčia pradėjo ardyti se- 
sijas parlamente, žadėdamys tol trukdyti rodą, kol nepa- 
naikins ano nemalonaus įstatymo apie kalbų lygybę. Če- 
kai, žinoma, vėl neapsileidžia, ir Dievas žino, kuom viskas 
pasibaigs. Bepigu ten, kame už kožną priešingą žodį 
žandarai nekiša tavęs į kalinį, gal ten darbuotis ir turėti 
viltį, kad ką nors išgausi. Kitur visi rūpinas apie savo 
reikalus, o pas mus — tiktai ministrai, o mums — molčat i 
ne rassuždat!? — liepia. 

Vengrijoje vėl galingi žydai balamūtija katalikus, vesdami 
juos į pagoniją. Per jų įtekmę Vengrijoje atsirado daug be 
tikybos Žmonių, nenorinčių bažnyčios. Nusprendė, kad 
Vengrijoje gali ženytis ir be kunigo, reikia tik užsirašyti 
policijoje. Paskui, jei kas nori, gali eiti pas kunigą, kad juos 
palaimintų. Metrikų kningas taipogi neduoda vesti kuni- 
gams. Geri katalikai labai sukilo prieš tokį pažeminimą 
sakramentų ir, žinoma, nuvers tą įstatymą. 

Austrija yra perpus didesnė už Vengriją, dėl to daugiaus 
vaisko stato ir daugiau mokesčių moka; ant kožno šimto 
Austrija duoda 65, o Vengrija - 35. Po dešimties metų vis 
atnaujina sankalbą, bet vis sunkiai, kad kiekvienas vis nori 
mažiau mokėti, o daugiau naudos turėti. Netvirta ten 
karalystė, kur kits kitą dręsa skriausti. Kad maloniai 
gyventų, tai būtų tikra tvirtybė. 


SPAUDOS DALYKUOSE 


Girdžiame neišpasakytai malonią naujieną: Paprūsė 
verda, bruzda, prašymus rengia, kiti į carą, kiti — įvairius 
ministrus, kiti, ant sinodo susirinkdami, šaukia, kad jų 
balsą tarpininkas nuneštų lig gubernatoriaus, — vis tai idant 
šį rudenį pabaigtų nelaimingą lietuvišką klausimą, 

duotų ant galo valią čia pat Lietuvoje spaudinti reikalingas 
kningas ir kokią nors gazetą. Tai mūsų gerieji! Jų pėdomis 
visi pulkite, kurie dar nesirūpinote apie nuvertimą nuo savo 
pečių slogučio — baimės persekiotojų už kningas. Pasigai- 
lėkite ir tų, kurie tebežūsta kaliniuose ir svetur išvaryti, o 
jų skaitlius vis didinas. Į darbą, į darbą! prašykime, rei- 
kalaukime: bus duota. 

Pradėjus apie spaudos dalykus, negalime nepasigirti, kad 
vienas turtingas mūsų prietelius iš karto aukauja didžią 
sumą ant uždėjimo iš karto gero laikraščio. O kadgi Dievas 
duotų kuo veikiausiai maskoliams šv. Dvasią ir išmintį, 
veikiai nebebūtumėme apleistais našlaičiais. Kaipgi malonu 
girdėti bagočių pasišventimą dėl Tėvynės naudos! Jei 
daturės žodį, Lietuvos istorija ano neužmirš. 

Ant tos vietos negaliu nepaminavoti be mažko su aša- 
romis apie tokį paveikslingą pasišventimą dėl Tėvynės, 
kokį paliko mums numirdamas kunigas Silvestras Gimžaus- 
kas'. Jisai, nusimanydamas nebegrįšiąs gyvas iš Varšuvos, 
visą savo turtą su testamentu paliko prie pažįstamo. Kad 
po smerčio buvo atplėštas konvertas, rados tenai viso labo 
300 rubl., kurių Hrečią dalį paskyrė „Tėvynės Sargui“. Gyvenda- 
mas pylė ant lietuviškų kningelių ir mirdamas pasidalijo 
paskutiniu grašiu, ubagišku grašiu! Aukso literomis reiktų 
užrašyti tokius aukautojus su siaura kišene, bet su plačia 
širdžia. Mums tas šimtas nėkumet iš galvos neišeis, rodos, 
kad ir skalsesnis bus, apsaugos, kad neįkristų į smako 
žiotis, kas už paskutinius piningus buvo nupirkta. Triskart 
tau šlovė, varguoli lietuvi! Neužmiršime tavęs parodyti 
kaipo pavyzdžio tiems, kurie ant tūkstančių tupi, o nė 
trigrašio nesuteikia. 

Kad anais metais gerbiami ponai L. ir S. storojos dalei- 
dimo išleisti lietuvišką laikraštį“, kaipo spaudinimo vietą 
buvo parodę, rodos, Nytaują ar Rygą, nes Zavadzkis* iš 
Vilniaus, kurio pavardę vis dedame ant savo kningelių, 
atsisakė iš baimės, kad maskoliai iš tikro nepamislytų, jog 
jisai yra lietuvis ir platintojas kningų su netikrų cenzūros 

daleidimu. Užvedu tą lietuviams ant mislies, kad, reikalui 
prisiėjus, nekreiptųs prie Zavadzkio firmos, nes dabartinis 
Zavadzkis nebe anas senas Juozapas, kurs nesigailėjo kašto 
ant spaudinimo lietuviškų kningų. Prie to gi Vilnius, kaipo 
stovįs krašte Lietuvos, lietuviškos spaustuvės vietai nea- 
titinka. Užvis parankiaus bus išsirinkti spaustuvę Kaune, 
jei redakcija susidės iš kauniškių, arba Starapolėje“, jei iš 
suvalkiečių. Ta tik nelaimė, kad į cenzūrą prisireiks kožną 
Nr. siųsti bene į Vilnių, kol neišsistorosime cenzoriaus čia 
pat Kaune. Atsargiai tik prieš žydus spaustuvininkus. Jie 
tik rūpinsis kuo daugiausiai pelnyti, popierių duos prastą, 
o jau kaip jie mažai rūpinas apie artistišką išvaizdą, šriftą, 
formatą, papuošas, kiekvienas žino, kurs yra vartęs kningas 
žydo ir nežydo spaudintas. Užvis geriaus būtų įtaisyti 
savo, nuosavą spaustuvę ant akcijų. 

Aš čia svajoju, o jūs skaitytojai gal išjuoksite, kad ne už 
to galo griebiuos: negavęs valios, jau raginu prie paskirto 
darbo. Tiesa, negavom dar valios, bet viliuos, gausime, o. 
tada ir pritiks panašūs įspėjimai. 

Neužmirškime prekybą lietuviškomis kningomis būsiant 
iš pradžios visai geru interesu, ko! neatsiras daugiau kro- 
mų. Taigi iš anksto reikia apsidairyti apie vietas, kur galės 
uždėti didesnes krautuvęs. Tokios vietos, žinoma, bus pa- 
vietavuose miestuose dėl visos apylinkės, ypatingai parankus 
yra Panevėžys ir Šiauliai viduryje Kauno gub. ir dagi prie 
selžies kelio. 

Kaip iš širdies kraujas atnaujintas eina į visus kūno 
sąnarius, taip iš miestų į apylinkes eina šviesa ir atgai- 
vinimas arba pagedimas. Didžiausis maskolių rūpesnis visų 
pirmu Lietuvos miestus sumaskolinti didžiuosius: Kauną, 
Vilnių jau pavyko sumaskolinti. Kauną dar gal atgaivinti, 
turint biškį laisvės, bet Vilniaus nebeatgaivinsime. Palieka 
mums vidutini, pavietavi miestai, kurie turi užlaikyti lietu- 
višką būdą, kaip Nytauja, Ryga užlaikė latvišką būdą. 
Čia mūsų teatras išsilavins, čia tautiški chorai tversis, čia 
literatūriški susirinkimai ir skaitymai bus. Taip padarė ir 

Vengrijos slovakai: išstumti iš didelių miestų, susispietė 
mažame Turėč St. Martin (Turčiškasis šv. Martynas, arba 
stačiai — St. Martin), gulintį Tatrų kalnuose, ant upės Vaho, 
ir čia savo literatūrą lavina ir su savo persekiotojais 
grumias. 


NUO REDAKCIJOS 


Atmenate, skaitytojai, kaip džiaugėtės perniai, skaitydami 
ilgą Dėdės Atanazo pasakojimą „Kaip Vargaitis pavirto į vagį- 
razbainiuką ir nukeliavo į Siberiją“'. Taigi su džiaugsmu pra- 
nešame jums, kad tasai dailus pasakorius suteikė mums da 
keletą ilgų savo pasakojimų, kuriuos mes, nieko netrukę, 
spaudinsime stačiai kningelėmis, nedėdami po kąsnelį į 
kiekvieną numerį; šios kningelės bus priedu prie „Tėvy- 
nės Sargo“, kaip lig šiol buvo ūkiškieji pamokymai“ Tas bus 
parankiaus: 1) skaitytojas galės vienu trukiu perskaityti vi- 
są pasakojimą, nelaukdamas kas mėnesį naujos „porcijos“; 
2) skyrimai spaudinamos kningelės nėmaž nesumažins 
didumo laikraščio, jis ir toliaus duos vis po tris, ne po du, 
ne po vieną lakštą, kaip kiti laikraščiai, bet jis visgi pasiliks 
taip pat pigus — pusė rublio ant metų. Locni mūsų agentai ir 
Didžiojoje Lietuvoje (Rosijoje) pardavinės tik už pusę rublio, 
kiti kiek tik ims brangiau. Taigi skaitykite „Sargą“ ir jo 
priedus! Prie NNr. 10 ir 11 kaipo priedas bus Dėdės Atanazo 
pirmoji kningelė: „Obrusiteliai. Galerija paveikslėlių iš mas- 
kolių gyvenimo Lietuvoje“. 

Tas juokingas veikalas, teisingiausiai aprašąs, kokie tarp 
mūsų randas ruskintojai: urėdninkai, pristovai, tarpininkai, 
mokytojai, žandarai, popai, buvo jau spaudintas „Apžval- 
goje“ 1895 ir 96 metuose. Tą kningelę, kad įi išjuokia mūsų 
ruskintojus, reiks taipogi slėpti, tą įrašome zale laikraš- 
čio. Kitą metą duosime kaipo priedą „Keidošių Onute“, 

dailų pasakojimą p. Savojo? apie tą, ką gal mokinti lietu- 
viai savo tėvynėje padaryti. Aną perniai šiek tiek spaudi- 
nome „Sarge““. Dabar visa vienoje vietoje. Toliaus duosime 
antrą Dėdės Atanazo kningelę „Kandidatas į kunigus“, pasa- 
kojimą, kaip paaugęs vaikinas, tėvų paskirtas į kunigus, 
visai kitu keliu nuėjo. Toliaus, trečią Dėdės Atanazo kninge- 
lę „Smulkesni pasakojimai“ iv t. t. 

Taigi rūpinamės ir da labiaus rūpinsimės, jei matysime, 
mieli skaitytojai, kad ir jūs rūpinatės gauti ir skaityti, ką 
kiti jums patiekia. Mes netrokštame iš to nė jokio pelno, 
kaip tiktai jūsų apšvietimo. Jei mūsų laikraštis nepatiktų, 
skaitykite kitokius: „Ūkininką“, „Lietuvą“, „Garsą“, nes ir 
jie to paties jums trokšta apšvietos ir apšvietos supratimo! 

Prašymai į Petrapilę pulkais skrenda?. Gerai, lietuviai! 
gerai, kad stojatės. Kasžin, ar tiesa: eina garsas, būk jau 
nusprendę leisti Peterburke vieną ūkiškąją gazetą ir 
spaudinti maldakninges. Kadgi Dievas duot! 


SPAUDOS DALYKUOSE 


Neprieteliai lietuvystės kartkartėmis džiaugias, kad „li- 
tai „polonomanai“ kasmet mažinas, o „litvomanų“ skaitlius 
vis auga. Sakykit gi, argi vieno darbas pajudinti be mažko 
visą Lietuvą? Ne vieno, ne dviejų dešimtų ir šimto 
žmonių, kuriems derėtų tas paniekinimo vardas — litvoman. 
Keletas apsvaigėlių, niekaip negalėtų sujudinti vienu metu 
didžiosios pusės valsčių, nors tik vienos Kauno guberni- 
jos, kad kiekviename valsčiuje neatsirastų po keletą, kar- 
tais po kelias dešimtis užjaučiančių juos lietuvių. Gyven- 
damas tarp „tikrų“ lietuvių, tatai „miegančių“, „tamsynės“ 
žmonių, aš regėjau tą sujudimą ir gavau gerai pažinti, kiek 
teisingi yra šauksmai ant „neprižadinamųjų“. Iš tikro keisti 

yra lietuviai, ypatingai žemaičiai! Rodos, apie nieką neiš- 
mano ir nenori Žinoti, rodos, matomas jų apsiblausimas yra 
prigimtas, ir vargiai kumet nors nukratomas, o tuo tarpu 
gana vieno išmintingo žodžio, vieno doro užmanymo, kad 
tuojaus sugrįžtų jiems gyvybė. Žinau su viršum 20 vietų, 
kur buvo šįmet padirbti surinktiniai prašymai, žinojau, kaip 
jie prasidėjo ir pasibaigė, ir, apart pagyrimo žemaičių, nieko 
daugiau pasakyti negaliu. Stačiai nebuvo tos vietos, kur 
pasirodo statomas prašymas, kad tuojaus neprikibtų prie 
jo kelios dešimtys, o kartais ir keli šimtai norinčių pridėti 
savo ranką ir tuomi parodyti savo norą atieškoti nuosavą 
spaudą. Jeigut ministerija nors akimis užmes ant tos krūvos 
prašymų su marguliuojančiais šimtais parašų, negalės bent 
širdyje savo nepripažinti, jog lietuvių apsnūdimas negilus, 
lietuviai budrūs, veikiai gali prasiblaivyti, jog niekur nerei- 
kia jų kratyti už apkaklės pagriebus ir šaukti - „Atsimerk!“ 
Lietuviai jau Žiūri ir laukia, o nesulaukdami jau pyksta ir 
burgėja! jei ministerija to dar nenorėjo pamatyti, tai Kauno 
gubernatorius jau išvydo. Pradžioje liepos mėn. šių metų 
visiems tarpininkams išsiuntinėjo jisai šiokį paslaptinį 
cirkuliarią, kurs neišpasakytai yra charakteristiškas. „Gavau 
žinoti, - sako, - kad kuriuos ne kuriuos valsčiuos rinktiniai 
(vybornieji) susirinkimai svarsto politiškus klausimus (obsuž- 
dajut voprosy političeskago charaktera); pasirūpinkite, kad 
toliaus nebespręstų nieko, kas prie jų nepriguli ir aštriai 
priveizdėkite“ ir t. t. Tarpininkai nuo savęs į visus valsčius 
jau išsiuntinėjo kiek nuplonintą, kad žmonės nesuprastų, 
pranešimą, kad vybornieji nedręstų užsiimti neprigulin- 
čiais klausimais, kaip tai reikalavimu daleidimo lietuviškos 
spaudos. Ką gi pasakysite? Ar snaudžia mūsų valsčiai, kad 
net gubernatoriaus užgrėsimo prisireikė? Tai didelė paguoda 
dėl mūsų! Ko norėjome, tą padarėme - pasirodėme gyvi 
esą; gubernatorius, rašydamas metinį savo dokladą carui, 
jau nebegalės užtylėti, kad reiks įrašyti, ar nėra jo guber- 
nijoje ko ypatingo? Paskutinis gubernatoriaus cirkuliaras, 
nors išduotas dėl suvaržymo mūsų selskų, vienok kur ne 

žibintuvą šiaip smaluotą, kits taip smaluotą. Ir ramiaus 
eiti, regint, jog ne vieni patys žūsta, vargsta. 

Gerbiamoji „Varpo“ redakcija! Juk aiški mūsų pasaka? 
Kas varguoliai? Tai lietuviai, mūsų broliai, šašuolėtyje Prū- 
sų rubežiaus. Kas jiems žibintuvus ir dvasišką maistą ne- 
ša? Tai Jūsų ir mūsų redakcijos. Žvairuojavos kartais, tan- 
kiai vienų nešamos dovanos nepatinka kitiems, tada pasi- 
sakova, bene būtų naudingiaus šį įsidėti, o ne tą, bet, ačiū 
Dievui, savo kelionėje dar įkritova į tokį įnirtimą, kad 
būtumėme kits kitam panorėję smerčio: maloniaus darbuotis 
didesniame būryje. Netikime, kad būtume kumet laikę kits 
kitą už priešą, ne už sankeleivį. 

Atsitikus tada tokiai maloniai progai, kaip dešimtmetinės 
sukaktuvės Jūsų triūsos, leiskite, broliai, išreikšti jums prie- 
telystės jausmus vardan vienokio tikslo ir sušaukti: „Tegyvuoj 
cielybėj pirmasis lietuviškas laikraštis, kurs taip ilgai ištoėrė ant 
sargybos Lietuvos tiesų! Tegyvuoj tarp mūsų santarvė! Šalin 
žvairavimai ir asabiškos neapykantos! Unitis viribus, guia con- 
cordia res parvae crescunt!“" 

Kaipo reališką ženklą pritarimo Jūsų džiaugsmams, 
„Tėvynės Sargo“ redakcija siunčia iš savo tekos“ į sukak- 
tuvinį „Varpo“ Nr. arba į kningelę, išeinančią ant atmi- 
nimo „Varpo“ sukaktuvių, du geresniu ir moksliškesniu 
straipsniu: „Istorija darbo“ ir „Apie nelaimingas pasekmes 
girtybės ir vartojimo degtinės“, kurius teiksis „Varpo“ re- 
dakcija patalpinti be jokių permainų, apart rašybos ir 
stiliaus, jei pasirodys reikalas, su šita dedikacija viršuje ir 
su padėtais parašais apačioje. Priduriame dar, kad ant 
kaštų išleidimo „sukaktuvinio“ paskiriame iš savo pusės 
dešimtį rublių (10 rub.). 


Šu guodone „Tėvynės Sargo“ redakcija 


- 344 < 


Į DARBĄ, BROLIAI, 
IR PER 1899 METUS! 


Šventasis Kazimierai, mūsų karalaiti! Kaip kitados „nedi- 
deliam būriui lietuvių, nusiminusių, kad netikėtai įsiveržė 
galingas neprietelius, ore pasirodęs, suteikei prakilnų 
pergalėjimą“'*, taip štai per trečius jau metus sargiečių 
būrelį, atsidavusį į ypatingą Tavo priglobstą, sergėjai nuo 
neprietelių ir tvirtinai jų sylas! Šventasis Lietuvi! Regi, kaip 
„galingas neprietelius, apsišarvojęs įvairių įvairesnėmis 
pabūklėmis marinimo, vėl veržias į nelaimingą, bet Tavo 
numylėtą Tėvynę, o prieš jį stoja vėl „nedidelis būrys“ tė- 
vynainių, apsišarvojusių tik ginklu rašto, bet pilnų vilties, 
jog ne gyvuoliškai vien galybei, ne kitiems ir aštriems 
ginklams, bet dorybei ir teisybės dvasiai lemta laimėti. Kaip 
jaunas Dovydas atmetė gelžės ginklus, eidamas prieš 
milžiną Galijotą“, nes ėjo „vardan Dievo“, ir to jam užteko, 
taip mes, lietuviai, drįstam išeiti prieš galingus mus 
apninkančius svetimtaučius, vildamies, jog ir mums užteks 
Dievo Apveizdos, iš kurios per Tavo, Karalaiti, užtarimą 
teiksis Viešpats mus niekados nepaleisti. Neužmirš mūsų 
Viešpats, nes žudymas apleistų našlaičių nuolat šaukias 
į dangų atmonijimo. 

„Tikim, mylim ir vylimos, dėl to mes nebijom!“ —- sakome 
su poetu ir drąsiai einame į karę, traukdami Tautišką lietu- 
vių giesmę: 

Tu Lietuva, tu mieliausi mūsų motynėle! 
Tu Dauguva, tu plačiausi Lietuvos upele! 

Plati, tyki, lyg senovės garsi šalis mūsų; 

Po tuos plotus viešpatavom ant giminės rusų. 
Šiandien rusai po maskoliais maskoliškai rėdos. 
Lietuvos gi tikrus vaikus spaudžia didžios bėdos. 

Anei rašto, anei druko munis turėt neduoda; 

Sako: tegul bus Lietuva ir tamsi, ir juoda! 


* Iš Brevijoriaus. 

Kad tu, gudai, nesulauktum! Nebus kaip tu nori!! 
Bus, kaip Dievas duos, ne tavo prisakai nedori. 
Aštria, trumpa savo valdžia Dievo tiesas laužai; 
Mygi, spaudi mūsų žemę, mūsų žmones gniaužai. 
Nori savo valdžios peiliu mums širdis supjaustyt, 
Nori savo ledu šaliu krūtinės apkaustyt. 
Neįveiksi, sūnau šiaurės! Mūsų širdys tvirtos! 
Seniai yra išmėgintos, seniai keptos, virtos. 
Neįveiksi! ant mūs širdies trupės tavo peiliai! 
Ledai sutirps ant krūtinės, tu pats teksi eilei? 


Tą visai Lietuvai žinomą dainą dręsame pavadinti 
mūsų Tautiška giesme, nes ji aiškiausiai ir pilnai perstato 
ir tikrą dabartinį mūsų tautos padėjimą, ir dvasią, kuri 
tikrų lietuvių širdyse tviska. Tas ne lietuvis, kurs jos 
nežinos, jos žodžių nesupras, neužjaus ir iš gilumos 
širdies, pilnas karštos tėvynės meilės ir vilties, nesušuks: 
„Neįveiksi, sūnau šiaurės: mūsų širdys tvirtos! Neįveiksi!“ 
Kad tos tautiškos kariškos giesmės dvasia apims visus 
Lietuvos valsčius ir sodžius, pasakysime: padarėme, kas 
išpuolo padaryti; platinome jos dvasią ir dabar džiaugia- 
mės, kad neprietelių peiliai trupa, smeigiami į lietuvių 
širdis, kad kraunami ant mūsų krūtinių ledai beregint 
tirpsta. „Į darbą tada, broliai, vyrs į vyrą, pasiėmę arklą, 
kningą, lyrą!“ Į darbą - gaivintų lietuviškos drąsmės, 
žadintų lietuviškos dvasios, varytų keliu apšvietimo, nes 
apšviestas lietuvis mokės ne tik ginties, bet ir ranką ištiesti 
su reikalavimu: atiduokš, svetimtauti, ką buvai nuo mūsų 
paveržęs! Sų lenkais mažesnė mums bėda: jie žūna ir 
pražus tarp mūsų, kada pasibaigs dvarai, o tie kaip ledai 
tirpsta, su jais drąsiai galime rokuoties, būdami lygiai 
suvaržyti; geruoju tai geruoju, piktuoju — mažką su mumis 
tegrajys. Kitoks dalykas sų gudų; jisai ir galingas, ir begė- 
diškas tironas; ir smaugia, ir žodžio ištarti neleidžia: 
molčat, molčat — ne rassuždat. Argi taip jau ir klausyti, 
tylėti ir neprotauti? O, ne! gink, Dieve! Begėdiško perga- 
lėjimo yra jau toks prigimimas: juo drąsiau kimba į nusi- 

žeminusį, juo atsargingesni prieš stačius ir drąsius, su 
kuriais reikia rokuotis. Kelkime todėl aukštyn nulenkusią 
pavergtų brolių galvą: išsitiesk, brolau! neleiskis, kad ant 
palenkusio tavo sprando ožkos laipiotų! Rodykis gyvu 
žmogum esąs, žinąs, ko esi vertas ir kas tau priguli! 
Prašyk, o mes tau ir per atenčius ketvirtus metus netruksime 
ateiti su geru patarimu, kaip gali užsilikti nepagadintu 
žmogum. Dar kartą šaukiame: kuopon, šviesesnieji lietu- 
viai, kurie lig šiol atskirai kariavo! Į kuopas, į kuopas! O 
visos kuopos vėl į vienybę! Kietai suglauskime pečius su 
pečiais ir savo krūtinėmis uždenkime tamsesnius savo 
brolius! Mokykime juos užsistatyti dvejopu mūru: šventų 
švenčiausia katalikų tikyba ir senų seniausia lietuviška 
kalba. Nuo tų mūrų neabejotinai atšoks visos neprietelių 
kulpkos. Be paliaubos, be atilsio varykime juos vis aukštyn 
ir storyn, nes ir mūsų priešas niekad nepaliauna atakavojęs. 
Kaip tėvynę mylite, nieko nestatykite ant paskatų, kurias 
tyčia maskolis leidžia dėl užmigdinimo mūsų. Anais 
metais, duokime, kad baisiai pradėjo platinties maskoliams 
nemalonūs kalendoriai, atsirado tūls mūsų geradėjas Liaug- 
minas iš Mažeikių, apie kurį lig to laiko niekas nežinojo. 
Gerai pragyvendamas „iš Dievo Apveizdos“, užsimanė 
apdovanoti mus 50 000 maskoliams švelnių kalendorių. Į 
visus kraštus išblaškė brangius, puikius apsiskelbimus ir... 
apgavo mus, mulkius! 50 tūkstančių, paleistų į Lietuvą 
kalendorių, tai negirdėtas daiktas, sakome; užkirs visus 
kelius prūsiniems kalendoriams, kurių vos tik 30 tūkstančių 
teišeina. Na, ir paliovėme taisę kalendorius, o maskoliams 
to ir tereikėjo: Liaugminas lygiai neišieidė savo prižadėtojo. 
Jis vienok ir toliaus gerai gyveno „iš Dievo Apveizdos“, o 
mes užsivylę vos tik po Kalėdų beišbrukėme, ir tai gana 
menką, kalendorpalaikį. Dabar štai vėl eina paskala, labai 
mūsų troškiama, labai maloni, ir dėl to ne vieną galinti 
suturėti nuo dabartinio darbo. Tatai ponas Smilga padavęs 
carui prašymą, kad leistų lietuviams Peterburge spaudinti 
laikraštį, prižadėdamas pats būti išduotoju, o redagavimą 
pavesti direktoriui departamento lietuviškų kningų Pub- 


liškoje imperatoriškoje bibliotekoje“. Sako, būk caras iš pra- 
džios ant to sutikęs, bet paskui po įtekme ministerijos tar- 
nų kitaip apsimislijęs ir savo valią taip apreiškęs: minist- 
rui Vidaus dalykų paliepsiąs paduoti pirmajam ministrų 
susirinkimui referatą apie lietuvišką klausimą, jei nesu- 
skubs padaryti referatą lig pirmojo susirinkimo, tai padarys 
paskui kuomet nors; tas visai prigulės nuo jo stropumo. O ką? 
Maloni žinia? Ilga vienok užsivylimo praktika, daug kartų 
neišsipildžiusios paskalos apie perstatymą tai Susirinkimui 
ministrų, tai Viešpatystės rodai, atšaldžia mūsų džiaugs- 
mą. Kaip pirma tik per dantis neatsiliepdavome ant garsaus 
aido, kurį gazetos buvo pakėlusios, taip ir dabar: duok, Die- 
ve, sakome! Bet neįtikėsime, kaip šv. Tamošius, kol pirš- 
tais nepalytėsime paštu atėjusio Nr. arba kol nepamatysime 
apskelbime parašo, - ne Liaugmino, ale tokių rimtų vyrų 
kaip Smilga ir Baltramaitis. Tuo tarpu gi nei redakcija „Tė- 
vynės Sargo“, o gal nei kitos, nepaliaus savo darbo. Ir per 
atenčius 1899 metus mūsų būrys stovės ant sargybos lie- 
tuviškos tikybos ir kalbos ir, kiek įstengs, tiek platins 
apšvietimą. Nėkuomet nežadėjome per daug, nieko didžio 
ir dabar neprižadame. Ką padarėme per šiuos metus, žiū- 
rėk į galą šio Nr. turinį cielų metų. Tokioje pat dvasioje 
ir toliaus rūpinsimės, su ta tik atskira, kad priedus suteiksime 
skaitytojams didesnius, palikdami tą pačią žemą prekę 50 kap. 
Prūsuose ir Lietuvoje, kas ims nuo mūsų agentų. 


NAUJOS MASKOLIŲ 
„GERADĖJYSTĖS“ 


Aukščiausis pravoslavijos rėdas, vadinamas Švenčiausiu 
sinodu, kurs prie nabašninko caro ir prie šito caro valdė ir 
valdo visą Rosiją, gavo įkvėpimą, bet ar iš dangaus, to 
negaliu pasakyti, jog mūsų krašte daug naudingesnės būtų 
„školy gramoty“! neg dabartinės valsčiaus mokyklos. Tose 

iškalose moko daug mažiaus neg valsčioniškose, dėl to gi 
yra daug pigesnės ir kaipo tokios didesniame skaitliuje gali 
prasiplatinti. Kad narodnają iškalą vos tik vieną teįstengia 
visas valsčius užlaikyti, tai „škola gramoty“ gali užlaikyti 
vienas sodžius. Reikia tik tam tikros trobos, mokytojas gali 
būti visiškai mažai mokytas (Knežėje, ties Ylakiais, moko 
paleistas kareivis), nes nuo jo reikalaujas tik tiek, kad vaikus 
išmokytų maskoliškai kalbėti, skaityti ir rašyti. Žinoma, 
kad tokios iškalos, tankiai tarp lietuvių įtaisytos, daug 
veikiaus mus suruskintų neg dabartinės narodnosios, kur 
iš viso sodžiaus vos du trys teeina mokytųs. Dėl to Sinodas 
paragino Kauno gubernatorių, o tasai vėl savo tarpininkus 
„upotrebit vse usilija“" — kiek tik galint pasirūpinti apie 
įvaisymą tų iškalų, o tuo tarpu veikiai atsakyti, ką jie 
mislija apie tokias iškalas. Gavę tokį cirkuliarą, posred- 
ninkai įniko įkalbinėti žmonėms tas naujas vyresnybės 
geradėjystes. Pasistebėtinas, gird, yra maskoliškos vyresny- 
bės mielaširdingumas! Tegul tik lietuviai išsižioja — norime 
iškalų, norime apšvietimo — ir tuojaus bus! Džiaugsmo 
ašaras, gird, reiktų jums, lietuviai, lieti, o tuo tarpu, o 
šventas Mitrofanai! kokie jūs esate tamsūs ir akli, kad tą 
vieną žodį —- norime - tingite ištarti! Bet dabar atėjo laikas; 
naudokitės, darykite prigovorus, kad jūs geidžiate tokiose 
ir tokiose sodose „školy gramoty“; vyresnybė atsiųs jums 
piningus, o mokytojų patys pasirūpinsite!! ir t. t. 
Geradėjystės maskoliškų iškalų yra mums jau taip gerai 
žinomos, kad vargu bus tarpininkams įkalbėti dar naujas, 
užmesti ant lietuvių sprando da naujus mokesčius. Kas gi 
tai yra tas: „mokytojus patys išsirinksite?“ Mislijate, galėsite 
sau pastatyti savo žmogų, o algą vyresnybė užmokės? Kur 
ne! žmogų lieps išsirinkti - maskolį, algą patsai sodžius 
turės mokėti, ir už viską įgys sodžiuje dar vieną donos- 
čiką. Dabartiniai mokytojai iš narodnųjų, žinodami, kad 
jų bijo ir nekenčia, retai tesivalkiojo po namus, o toksai 
saldotpalaikis ir dieną, ir naktį gulės su jumis ant pečiaus 
ir kožną jūsų atsiduksėjimą vienu ar antru galu žinos ir 

kitiems vyresniesiems praneš. Taip, „školy gramoty“ mes 
tumet tepriimsime, kad leis mums tenai mokyti visų pirmu 
saviškai skaityti ir rašyti; tada sutiksime ir maskoliškai 
mokyties. Ne kitaip supranta ir mūsų žmonės, kuriems 
tarpininkai įkalba tas naujas geradėjystes. Vienas iš rimtų- 
jų, protingesniųjų staršinų, išklausęs karšto tarpininko 
pamokslo, panašaus į aukščiaus aprašytą, atsiliepė: „Tai 
„školy gramoty“ mokys mus skaityti ir rašyti?“ — „Nu, da“,- 
atsiliepė tarpininkas. „Karašo!“ Labai karašo!“ — džiaugės 
staršina. „Neabejoju, jog skaityt ir rašyti mokys na žmudskom 
jazyke!“* Čia jau tarpininko kantrybė pasibaigė, plyšo prie- 
teliška veidmainystė ir pasirodė, kuom buvo - neprietelium 
mūsų, maskoliu. „Na tvojej žope budut pisat, ne na žmud- 
skom jazyke! Vsio vam žmudski da žmudski! Pora davno 
vsio eto vybit vam iz golovy!“? — pradėjo šaukti kaip pa- 
trakęs. Nu, žinoma, ir „muš“ iš galvos Žemaitišką kalbą 
per... „školy gramoty“ ir vis šauks, kokias geradėjystes 
mums daro. Tuo tarpu, kame lietuviai nesutiks įvesti, ten 
ir nebus, ir niekas jiems nerašys maskoliškai „na žope“ (ant 
subinės). Ir tasai apkalbamas tarpininkas, kuriam pasipai- 
niojo protingas žemaitis, nieko daugiaus neturėjo guberna- 
toriui atrašyti kaip tiktai „školy gramoty“ mano apygardoje, 
kur gyvena tik vieni katalikai, nepritaikinamos“. Reikia geisti, 
kad ir visur taip pavyktų atrėžti „geradėjams“. 


ATVIRAS LAKŠTAS Į KUNIGĄ 
AMBROŽEVIČIŲ! VILNIUJE 


Maloningasis Kunige Geradėjau! 


Nr. 18 jaunųjų lenkų — patriotų laikraščio „Przegląd 
Wszechpolski““, išeinančio Lvove, Galicijoje, atnešė mums 
ant 279-282 p. raštą iš Vilniaus „Tiesos balsas litvomanijos 
dalykuose“. Tūlas „Litwin'as“, radęs Tamstos pamokslų 

kningelėje pažymėjimus nesutikimo su spaudintais žodžiais, 
neatskiriančiais lietuvių giminės ir krašto nuo lenkų 
giminės ir krašto, pasiuto už tą ne tiktai ant Tamstos, bet 
ir ant visų, anot jo, litvomanų. Paleidęs liežuvį į didesnę 
valią neg nelemtas Komarovas iš maskoliško „Sveto“, 
išpylė ant Tamstos ir visų tikrų lietuvių tiek seilių ir 
tulžies, kiek tiktai tilpo pagedusioje jo burnoje, kiek, anot 
jo, gana jau buvo dėl užtroškinimo visų, kurie drįsta 
nebesutikti, kaip seniaus, su lenkiška tautiška tradicija. 
Teisingai ar neteisingai pavadinęs Tamstą (280 p.) „vienu 
iš vadų litvomanijos“, stengės, kiek tesėjo, kad „visa 
lenkiška visuomenė, lenkai, lietuviai, rusinai ir t. t., persi- 
imtų (281) vertu paniekinimu (wzgardą) to bendrijos 
nusidėjėlio (zbrodniarz spoleczny)“ (282 p.). 

Apie Tamstą mes tiek težinome, kiek apsireiškei lenkiš- 
koje literatūroje kaipo rašėjas apie bitininkystę, kiek stengės 
apšlovinti Tamistą lenkiškas „Kraj“, Nr. 47 — 1897 m.; 
negalime tada spręsti, ar esi „litvomanas“, ar sveikas lie- 
tuvis. Ale to ir nereikia mums žinoti: visi lenkai ir štai dabar 
apkalbamas „Przegląd Wszechpolski“ tyčia neatskiria 
lietuvių nuo litvomanų, todėl visas jų pliovones, ant 
Tamstos išvemtas, skaitome už pliovones ant lietuvio. Patys 
būdami lietuviais, negalime tylėjimu parodyti, būk paklau- 
syme anų lenkpalaikių ir iš tikro paniekinome Tamstą už 
tą, kad esi lietuvis ir dręsi prisipažinti lietuviu esąs; už 
tą, kad savo vyskupystėje vienas iš pirmųjų dręsi ištiesti 
ranką prie lygių lietuviams su lenkais tiesų. 

Protestuojant prieš visus apšlovinimus Tamstos ir visų 
dirbančių lietuvių, malonu mums atvirai išreikšti Tamstai 
ne paniekinimą, bet aukštą mūsų guodonę. Skubinamės 
apskelbti solidarizuojančiais su Tamsta tautiškuose dalykuo- 
se, todėl esančiais skaitliuje anų apspjaudytų už prisiri- 
šimą prie Lietuvos, nes saldu ir ramu už tėvynę ne tiktai 
kentėti, bet ir mirti. 

Ir taip, priimame ant savęs pagarbinimus lietuvių, Nr. 18 
užrašytus: „zaslepeni panowie“, „na nowych i juž nikczem- 
nych drogach“, vedančių „jeno do ostatecznego samoupod- 

lenia“, „występni lub, co daj Bože, obalamuceni“, „czion- 
kowie zgangrenowani“, „moralnie upadte jednostki“, su 
„Calą marnošcią duszy, calym ogromem glupoty i bezgra- 
niczną nikczemnošcią“, „dotknięci paroksyzmem delirium po 
nadmiernych libacyach“, „mający zginąč wlasnym jadem za- 
truci, wlasną šliną oplwani““ ir t. t., ir t. t. be galo ir saiko. 

„Panowie, polacy“ ir lenkuojanti „szlachta litewska!* Mes, 
lietuviai, nemokame taip dailiai papuošti jūsų, kaip jūs mus 
puošiate žodžiais ir raštais: mėšlus mes ant dirvos tekre- 
čiame, - nėkuomet ant veido artimui. Už visą atsakymą 
jums tegul bus viešas mūsų prisipažinimas, kokiuose 
punktuose ir dėl ko solidarizuojame su kunigų Ambrože- 
vičium, kokiuose dalykuose ir dėl ko nesutinkame su „Prz. 
Wsz.“, nuo ko nebenubaidys mūsų nei jūsų šauksmai, nei 
maskolių varžymai. 

1. Kartu su kunigu Ambroževičium dyvijamės ir už len- 
komaniją skaitome tūlų Žmonių papratimą lenkais vadinti 
Lietuvos žmones, „ojczyzną polską“? vadinti Vilnių ir pa- 
nemunėes — tokiu vardu vadinti mus ir mūsų kraštą neatėjo 
į galvą nei didžiausiam lenkų patriotui Adomui Micke- 
vičiui. Ir dyvų dyvai, kad Mickevičius sušuko: „Litwo, 
ojczyzno moja““, tai niekas nesakė, jog tai delirium (kliedė- 
jimas), o mes tą patį atkartoti, gird, tik iš pagirių tegalime. 

Lietuva ir lietuviais vadinties galime ir turime ne tiktai 
iš prigimimo, bet ir iš istoriškų dokumentų*. 

* Pertariame patys save, paklausdami, kokią tiesą turi tie, kurie mūsų 
vienybę su lenkais skaito net per 500 metų? Tiesa, Lietuvos kunigaikštį 
Jagėlą jau 1386 m. lenkai parsikvietė sau už karalių, bet lig smerčio jo 
pusbrolio garsaus Vytauto 1430 m. Lietuva buvo visiškai skyrimai nuo Len- 
kijos, nes ir katalikiška tikyba da nelabai rišė kaipo dar neįsigalėjusi ir 
dar ne visų priimta. Po Vytauto ant atskiros Lietuvos viešpatavo jo pus- 
brolis Svidrigėla ir tikras brolis Zigmuntas, paskui Kazimieras, Jagėlos sū- 
nus, kuriam paskui ir lenkai atidavė savo karūną. Jam mirus 1492 m. lenkai 
išsirinko sau vieną Kazimiero sūnų - Joną Albrechtą, o lietuviai antrąjį 
sūnų — Aleksandrą, kurs viešpatavo lig 1501 metams. Taigi tik nuo šių 
metų tegalime skaityti vienybę lietuvių su lenkais, nes nuo šio laiko ir 
lietuviai, ir lenkai turėjo vieną tą patį karalių, nors visgi kituose dalykuose 
atskirai gyveno. Galutinai lenkai pririšė lietuvius prie savęs per nevalią 
tiktai 1569 m. (Liublino unija) ir padarė vieną respubliką, išdraskytą 1795; 


taigi vienybė lietuvių su lenkais tvėrė: 1569-1795 = 226 metus; arba 1501- 
1795 = 294 m., arba 1430-1795 = 365. Kam kaip tinka rokuoti. 

Per du šimtu metų su viršum lietuviai su lenkais turėjo 
padarę vieną respubliką, kurios nei per sapną patys lenkai 
nepavadino Polska, bet visuomet ir visur vadindavo Lenkų 
Karalystė ir Didi Lietuvos Kunigaikštystė, kaip šiandieną 
vadinas Austrija ir Vengrija, arba Švedija ir Norvegija. Ką 
pasakytų vengras, kad jį pavadintumi austriečiu — vokiečiu, 
arba švedas, kad pavadintumi norvegiečiu? Paklaustų, ar 
su sveiku esate protu? Nes tai būtų visai neteisybė. Žąsys 
su antimis vienoje tvankoje plauko, bet niekam neateina į 
galvą vadinti žąsis antimis arba antis Žąsimis, arba 
pasakyti, kad tai vienos žąsys ar vienos antys. Bet jūs, 
lietuviai, įplaukę su lenkais į vieną tvanką, pražuvote, 
jau jūsų nebėra, yra tiktai — vieni lenkai, savo ir savo tėvynės 
vardo nebegalite minavoti. To nuo mūsų reikalauja lenkai, 
to ir maskoliai: nebe Lietuva čia, bet Maskolija, kad masko- 
liams į nagus pateko. Kaip pirmųjų reikalavimai neteisingi, 
taip ir antrųjų neparemti nei ant kokio pamato, dėl to 
nekrypstame nei į vieną, nei į antrą pusę, nes norime 
pasilikti patys savimi, ir tai yra visa mūsų nelaimė, visas 
mūsų „bendrijinis griekas“, anot lenkų. Bet už šitą grieką 
mes nepakutavosime! Kaip nemaloni mums dabartinė vergija 
pas maskolį, taip negeidžiame mes, kad sugrįžtų senoji 
vergija pas lenkus: ar lazda, ar vėzdu — vis mums skauda; 
vargingai traukėme lenkiškos viešpatystės jungą; kaip 
lenkai kitados laikė mus užmiršę, apie vietinius reikalus 
nesirūpino, taip ir maskolis, užgriebęs mus 1795 m., lig 1862 
metų nelabai rūpinos. Reikia gi nelaimės, kad tame laike ir 
lenkai, ir maskoliai apie mus atsiminė ne dėl to, kad mums 
būtų panorėję ką gero padaryti, bet idant mumis pasinau- 
dotų savo reikaluose. Lenkai melagystėmis išvedė mus į 
priešakį (avangardą) maište prieš maskolių dėl atgaivini- 
mo lenkystės; maskolis tvirtesnis tuojaus sutraiškė mus, 
pabaigė plėšti paskutines laisvės tiesas, idant nebegalėtu- 
mėm būti lenkams priešakiu, tačiaus iš tos pusės prideng- 
tumėm Maskoliją. 1795 metuose persimainė mūsų rėdas, bet 
mes to visiškai nepajutome: užmirštiems nebuvo nei šil- 

čiaus, nei šalčiaus, tik kad pradėjo mus žudyti, tampyti, 
plėšyti kaip šunys kailiakraštį, viens ant sau, kits ant sau, 
pajutome, jog skauda, ir pradėjome šaukti: dėl Dievo meilės, 
leiskite bent atsidusti! Už ką jūs mus varginate, - kad mes 
romūs žmonės? Ramiai darbavomės vienybėje su lenkais, 
ramiai sandarbuojamės su visomis tautomis ir po maskolių 
valdžia. Duokite mums nors biškelį laisvės, šviesos spin- 
dulėlį, geresnį duonos kąsnelį —- politika neužsiimsime. 
Suprantame, jog neįstengsime nugriauti maskolių jungą, tai 
nebandysime; atstatyti Lenkiją mums vėl nelabai rūpi, nes 
mes, lietuviai, vargu ką prie to išgrajytumėm; tiesa, nevar- 
žytų mūsų tikybos, kaip varžo maskoliai, t. y. neatimtų 
pusės mūsų dūšios; bet praėjusis laikas parodo, kad ir tas 
nevaržymas apvirstų mums ant pikto, nes per tikėjimą 
stengtųs, kaip stengės, išplėšti antrą pusę mūsų dūšios, 
mūsų lietuvystę. Iš tikro „lenkai padarė mums didžiausią 
blėdę“. Per lenkiškas bažnyčias Gardino ir Vilniaus guber- 
nijose baigia nykti lietuviškas vardas, kaip Prūsuose per 
vokiečius baigia nykti. 

Ar šiaip tada lietuviškus dalykus svarstysime, ar taip, 
vis pasirodys, kad mums, lietuviams, negal nei į maskolių, 
nei į lenkų pusę krypti, reikia mums lietuviais pasilikti, ir 
galas. Lietuva niekuomet nebuvo „iskonnyj russkij kraj“ 
arba „ojczyzna polska“, tai ir toliaus nebus. Mūsų vyresnybė 
mainos, bet mes ir mūsų kraštas nemainomės. 

2. Bet kad ištvertumėme cielybėje nepersimainę, turime 
mesti šalin visa, kas tiktai yra svetima, nežiūrėdami, iš kur 
tas paeina, turime neleisti vaisyties ant mūsų kailio sveti- 
miems pelėsiams. „Lenkai ir dabar neliaunas daryti mums 
blėdę“, - šaukia su kunigu Ambroževičium didžioji pusė 
lietuvių; reikia stebėtis, su kokia „bezczelnošcią““ lenkai gi- 
nas, nebegalią < mums vodyti, patys nebeturėdami sylos. 
Pelėsių jau toks yra prigimimas: kad užsikrečia, neberei- 
kalauja pašalpos, bet patys platinas ir vaisos, kol jų neiš- 
džiovinsi. Lenkyste užsikrėtė didžioji pusė Lietuvos, ir 
vargu bus nuo jos nusikratyti, kad ir neturėtų talkininkų. 

Bet neteisybė! Lenkystė Lietuvoje turi šelpėjus dvaruose ir 
bažnyčiose, turinčiose sylą. Lietuviai Vilniaus vyskupystės, 
duokime, tyčia aprūpinami yra lenkais arba lenkuojančiais 
kunigais; lietuviai daugelyje vietų negali dasiprašyti lietu- 
viškų pamokslų: iš Vilniaus lietuviška kalba seniai išva- 
ryta, ir nebeleidžia jos nei į vieną bažnyčią ir dagi pyks- 
ta, kad lietuviai storojas, kad nors vienoje būtų sakomi 
pamokslai! Juk tai baisi neteisybė! Kaipgi nesutiksi su tuo, 
kad lenkai visgi neliaujas darę mums blėdę? Peterburge yra 
lietuviški pamokslai, Rygoje, Nytaujoje, Liepojuje, o pačio- 
je Lietuvos sostapilėje — nėra! Kitur gali kunigai sakyti pa- 
mokslus net keturiose kalbose, o Vilniuje negal nei dviejose! 
Lietuvius kunigus parapijose „szlachta“ be druskos suėda. 
Lenkystės mes ne neapkenčiame, pramokytiems lietuviams 
yra naudingiaus ir sveikiaus semti lenkišką mokslą, skaityti 
lenkiškus raštus neg maskoliškus. Bet platinti ją tarp 
žmonių yra tik juos paikinti, išėsti „lietuvišką“ širdį, nieko 
naudingo jiems neduodant. Juk ir Prūsų lenkai mokos 
vokiškai, bet kaipgi šaukia ant vokiečių už vokiečiavimą 
žmonių. Logiškai elgdamies, lenkai neturėtų pamato keikti 
lietuvius už tą, ką patys daro. 

3. Lenkai su „Prz. Wsz.“ sako: lietuvių vartojama lenkiš- 
ka kalba „w znakomitej mierze oddziatywa na ich opornošč“ 
prieš demoralizuojančią įtekmę cielos armijos urėdninkų, 
posredninkų, nastavninkų, žandarų ir kitų panašių 
pabūklų apaštalavimo rusifikacijos ir pravoslavijos“. Tai 
kartus tyčiojimos iš lietuvių; daugumas pačių rėksnių — 
lenkų žino, jog tai ironija; kas nežino, lengvai gali ištirti, 
nuvažiavęs į Vilniaus guberniją. Sulenkavimas pusės mūsų 
tautos niekam ant naudos neišėjo: nei lietuviams, nei 
lenkams; pasinaudavo iš to tik maskoliai, nes lietuviai ne 
tik nesutvirtino savo dvasios, užsimaudami svetimą kailį, 
bet neabejotinai susilpnino. Lenkų apkvailinti lietuviai, 
paniekinę prigimtus tautiškus savo dalykus, ypatingai per 
tūkstančius metų brangintą kalbą ir tautiškus padavimus, 
neįstengė visa širdžia prisirišti prie užmestos lenkystės. Ir 

kas iš to išėjo? Sulenkuoti lietuviai mūsų akyse, mūsų 
atminime susimaskoliavo. Vilniečiai tėvai yra da puslietuviai 
puslenkiai, o jų vaikai jau puslenkiai pusgudžiai. Šeimynos 
taip susidraikė, jog kartkartėmis užvažiuoji cielus sodžius, 
kuriuos negal žinoti, į kokius reikia priskirti: ar į lietuviš- 
kus, ar į lenkiškus, ar į gudiškus. Tėvai, jei nesigėdžia 
jaunųjų, dar rodžiai šneka ir glaudžias prie lietuvių; 
jaunimas gi: mergaitės greičiaus prie lenkų, bernaičiai — prie 
baltagudžių. Tai ne iš piršto išlaužta žinia. Ir nedyvai. Kas 
nežino, jog savas kailis diržingesnis? Pradėsi jį mirkyti 
svetimuose rauguose ir skusti, rasit padarysi švelnesniu, bet 
niekuomet nebus tvirtesnis. Dėl to rūpesnyje apie „apgyni- 
mą tautiškos savo buities, apie apgynimą brangių senovės 
palaikų“, apie atrėmimą maskolystės su visai gryna sąžinė 
atmetate „sandarbininkystę lenkiškos visuomenės“, nors 
„Prz. Wsz.“ užtat labai tranka, nes mums ta sandarbinin- 
kystė vodinga. Širdžia ir darbais siekiame į gilumą savo 
žmonių ir čia ieškome tautiškų sylų, tikros tvirtybės. Ir 
nėkuomet turbūt nesuprasime, koks reikalas yra visa daryti 
vardan „vieno vardo lenkiškos istorijos, lenkiškos civiliza- 
cijos ir lenkiškos tautiškos tradicijos“, kad logika ir istorija 
liepia mums darbuoties stačiai vardan civilizacijos ir tau- 
tiškos savo tradicijos. 

4. Nieko neverta ir ta lenkų išrasta tiesa: litvomanija 
gimsta iš „užsigeidimo platesnės dirvos dėl savo ambicijos“. 
Ne! kas iš lietuvių stoja į eiles darbininkų dėl tėvynės, tas 
visą savo ambiciją turi palikti šalyje. Jo ambicijos nepasotins 
iškratymas lig dugno ir be to perkarusių savo maknelkų, 
nepasotins nei literatūriškas darbas, nes tą turi daryti 
pasislėpęs nuo artimiausių asabų, nepasotins vargas ir 
pavojus betraukiant iš Prūsų raštus ir beplatinant tarp 
žmonių. Darbštus lietuvis, kuriam lenkai užmeta panieki- 
nimo vardą - litwoman, ne šlovės ir padėkavonės ieško sau, 
bet save užmiršęs, priešakyje turi tik žmonių naudą ir 
šlovę. 

5. Sunku suprasti, kaip apsiverčia lenkams liežuvis loti 
ant mūsų tokią begėdišką melagystę: „Maskoliškas rėdas, 

nepripažindamas lenkų, iškiša litvomanus, kurie stojas 
eilėse maskoliškų dejatelių, paskirtų išnaikinimui viso, kas 
tiktai yra lenkiška“. Lenkams, matyt, visi pragumai yra geri 
subjauriojimui mūsų vardo, pagaliaus ir melagystė, kuriai 
ir patys netiki. Iš pasišnekėjimų su mumis lenkai žino, kaip 
mes neapkenčiame maskolių už begalinį jų persekiojimą 
mūsų religijos, mūsų kalbos; žino lenkai, kaip smarkiai 
persekiojami esame ne užtat, kad rašome lotyniškomis 
literomis, bet už tą, kad rašome ne taip, kaip maskolis 
norėtų, — ir visgi neliaujas plepėti, būk mes viską darome 
maskolių rėdomi ir ne dėl savo naudos, bet dėl „išnaikinimo 
viso, kas yra lenkiška“. Mes nieko nenaikiname, mes tik 
giname savo daržus nuo sasiedų kiaulių. Lenkas kaimynas 
tarp Mūsų drąsiai gali pasilikti lenku, niekas jo nenaikins, 
tegul tiktai neapaštalauja, neužmeta lietuviškai šeimynai 
svetimos kalbos, neima į savo prieglobstą bažnyčios ir t. t. 
Už tą kiekvienas gaus per snapą, ar jis bus lenkas, ar kitas 
kas. Mes pagaliaus nepersekiojame ir tikrų lietuvių, bet 
seniaus išvirtusių į lenkus; mums rūpi pagal galės užlaikyti 
cielybėje nors tą, kas da tebeturi tikrą lietuvišką vardą. Ir 
už tą šventą darbą turime klausyti keiksmų kaip masko- 
lių, taip ir lenkų! Maskoliai nežiūri logikos: jie jaučia 
mumyse priešingą jiems dvasią ir persekioja, bet lenkams 
reiktų logikos, jie nori, kad santarvėje su jais gyventumėm 
ir drauge atsiremtumėme neprieteliui. Priderėtų jiems 
atminti, jei maskolis nenori, kad mes lenkuotumėme, ir kad 
mes patys to nenorime, tai iš to dar neišeina, kad būtumėme 
susibaudę (susitarę): jis turi savo priežasčias ir vartoja savo 
pragumus, mes — savo. Tarp mūsų nėra nė jokio ryšio. 

Geruoju ar piktuoju, kaip matome, lenkai norėtų apžioti 
mus ir neduoti nei sukrutėti. Kaipgi vienok neišmintingas 
jų darbas - apžioti tokį kąsnį, kokio negal sukramtyti! 
Kam jiems taip plačiai griebti į svetimas apygardes, kad jų 
pačių žmonės ir tamsūs, ir neturtingi, ir tą patį neprietelių 
turi. Savuosius lai gina, tvirtina, šviečia, o mūsiškius lai 
mums palieka, tai bent nereiks mums bartis. 

6. Tokiu būdu dabartinis ir buvęsis lenkų pasielgimas 
su mumis negali patraukti mus prie „lenkiškos idėjos“, nors 
ją pagarbiname savo širdyje. Lenkai vis svajoja apie atsta- 
tymą savo karalystės, kurią kitados per begalinį savo 
ištvirkimą pražudė. Padėk jiems, Dieve! Kiekvienas turi 
rūpintis apie savo Motyną tėvynę, kaip tik išmano geriaus. 
Mes jų neišjuokiame, darbo netrukdžiame, bet ir neprisi- 
dedame: 1) neturime nei mažiausios vilties, kad jiems tas 
darbas pavyktų kuomet nors įvykdinti; 2) nematome, kaip 
sakėme aukščiaus, nė kokios naudos dėl savęs; lenkų 
prigimimas neleidžia mums dar kartą atiduoti savo likimą 
į jų rankas. Mes, lietuviai, nesvajojame ir apie savo tėvynės 
Lietuvos politišką neprigulmystę ir galybę. Jei svajojame, tai 
negut apie ekonomišką ir civilizacijinį jos galingumą, kas 
įvyks, įsikūnijant abeiniems žmoniškiems idealams: religiš- 
kai ir tautiškai laisvei, laisvei suvartojimo darbe prigimtų 
ypatiškų ir bendrų dovanų, laisvei gyvo ir rašyto žodžio. 
Jog tie idealai įvyks netolimoje ateitėje, tam tvirtai tikime. 
Tada lietuviams bus vis tiek, į kokią konferenciją įeis, su 
kokiomis tautomis susiriš dėl bendro darbo. Lietuviai į tą 
pusę kryps, kur garantuos didesnę guodonę tautiškų ir 
ypatiškų mūsų privalumų. Kol tas įvyks, didžiausis mū- 
sų rūpesnis — be paliaubos darbuoties dėl pakėlimo lietuvių 
vertybės, kad ilgainiui būtų už ką juos guodoti ir vertėtų 
su jais rokuoties. Geras morališkas padėjimas (be religijos 
to negali būti) ir kiek galima aukštesnis apšvietos laipsnis — 
tai du rūpesniu, tai du pamatiniu akmeniu, ant kurių sta- 
tome Lietuvos laimę. Tie mūsų idealai ir rūpesniai, rodos, 
taip nekalti ir niekam nevodingi, jog dręsame pavadinti juos 
abelnais visoms tautoms. Jei kiekviena tauta taip darbuosis, 
pagal galės sanžiniškai, susikraus padori cielybė, ideališka 
bendrija ir viešpatystė. Tokios tautų sandarbininkystės 
neatmetame, kiekvienas darbštuolis dėl savo tautiečių 
laimės bus mums lygiai brolis: ir lenkas, ir gudas, ir rusinas, 
ir latvis, ir kiti. Su nieku nesipjausime. Ir dorieji lenkai jei 
mus šiandien pjauna, tai ne dėl to, kad nepripažintų mums 

tiesos ginti savo palaikus, bet dėl to, kad jų prigimime yra 
jau istoriškas „spiritus contradictionis“““. 

Vadinkite sau tą mūsų persitikrinimą „wyjalowieniem 
spolecznych idealėw“"! arba apakimu, mes to nebepamesime. 
Neduosime išnykti lietuviškam vardui, nenuskensime nei 
lenkų seilėse, nesupūsime nei maskolių kaliniuose, nes ant 
vietos vieno pražuvusio stosis dešimtis jaunesniųjų su dar 


didesne energija! 


KĄ SAKO APIE BLAIVYSTĘ 
L.N. TOLSTOJUS IR 
VOKIEČIŲ PROFESORIAI? 


L.N. TOLSTOJUS* APIE BLAIVYSTĘ 


Nė jokis tarnas dviem ponam tarnauti 
negali: nes arba vieno nenpkęs, 0 antrą 
mylės, arba prie vieno turėsis, 0 antrą 
paniekins. Negalite Dievui tarnauti ir 
Mamonai. 

Luc. 16, 13. 


Kas neesti su manimi, prieš mane 

Nemieruoti vaisingos žemės plotai, kurie galėtų išmai- 
tinti tūkstantis neturtingų šeimynų, užimti dabar daržais 
ir laukais, kur auga taboka, vynmedis, apvyniai, ypatingai 
rugiai ir bulbos, vien tiktai dėt to, kad iš jų būtų svaigi- 
nantys gėralai — kaip va: vynas, alus, degtinė. Milijonai 
darbininkų, kurie galėtų žmonijai atnešti tikrą pelną, 

užimti sutaisymu tų gėralų. Anglijoje suskaityta, kad 
dešimta dalis darbininkų vien tiktai užsiima pritaisymu 
vyno ir degtinės. O kokios gi pasekmės vartojimo tabokos, 
vyno, degtinės? 

Yra sena pasaka apie zokoninką, kurs suderėjo su velniu, 
kad jo neįleis savo kambarėlin, o jeigu įleistų, tai reiktų 
išpildyti, ką tiktai palieps velnias. Pasakoja, kad velnias 
pasivertęs pašautų juodvarniu ir ėmęs šokinėti ties zoko- 
ninko kambarėliu, nuleidęs sukruvintus sparnus. Zokonin- 
kas pasigailėjo varno ir priėmė savo kambarėlin (celėn). Tada 
velnias (pasirodęs esąs tikrai velniu, o ne juodvarniu) tarė 
zokoninkui, kad jis išsirinktų iš trijų griekų vieną: Žmog- 
žudystę, svetimoterystę arba girtuoklystę. Zokoninkas, 
truputėlį pamislijęs, išsirinko girtuoklystę, manydamas, 
kad pasigėręs tiktai sau tepadarys blogai. Bet kada, pasi- 
daręs girtu, pražudė visą protą ir atėjo netolimon kaimon, 
papildė tenai, moteriškės suvedžiotas, svetimoterystę, o 
tuojaus paskui ir žmogžudystę, nes užmušė vyrą, kurs, 
namon sugrįžęs, užpuolė ant zokoninko. 

Taip rodžia pasaka girtuoklystės blėdę, tokius ir iš tiesų 
atneša vaisius gėrimas svaiginančių gėralų. Retai papildo 
vagis ar žmogžudys savo darbą blaivus būdamas. Iš sąrašo 
apsūdytų nusidėjimų (kriminalų) pasirodo, kad "Ą4 (devy- 
ni iš dešimties) prasikaltimų esti padaryti girtų Žmonių. 
Kad iš degtinės gėrimo išeina didžiausia dalis bjaurių 
darbų, visų aiškiausiai parodo ta aplinkybė, kad Amerikos 
Valstijose, kuriose uždrausta pardavinėti degtinę ir kitus 
visus svaiginančius gėralus, kriminališki prasikaltimai 
bemaž visai pražuvo. Nebeatsitinka tenai nei vagystės, nei 
išplėšimų, nei Žmogžudystės, o kaliniai stovi neužimti. 
Kita pasekmė svaiginančių gėralų yra — žmogaus sveikatos 
išnaikinimas. Neveizdint jau ant to, kad iš gėrimo degtinės 
ir jai panašių gėralų atsiranda labai sunkios prie vienų 
tiktai girtuoklių kimbančios ligos, kurios užsibaigia smer- 
čiu, patėmyta yra, kad girtuokliai, kurie apserga paprastomis 
ligomis, daug sunkiaus tesugyja, nekaip tie, kurie neragauja 

svaiginančių gėralų; taip kad asekuravojant gyvenimą — 
asekuracijos draugystėms brangiau apsieina užmokėti už 
išgeriančius neg už blaivus. Trečia ir baisiausia pasekmė 
degtinės gėrimo ta, kad degtinė išplėšia žmogaus protą ir 
sąžinę: Žmonės, gerdami degtinę, pasidaro dvasiškai silp- 
nesniais, išnykėliais. Ar atneša tatai gėrimas deginančių gėralų 
kokį nors pelną? 

Nė jokio. 

Užtarytojai alaus, vyno ir degtinės sakydavo seniaus, kad 
šitie gėralai naudingi sveikatai: padidina spėkas (sylą), šildo 
ir linksmina. Bet dabar jau, be abejonės, žinoma, kad tai 
netiesa. Svaiginantys gėralai jau dėl to sveikatai negali būti 
naudingi, kad turi stiprus nuodus — alkoholių; o nuodų 
ragavimas negali būti neblėdingas. Kad degtinė nepriduoda 
žmogui nė jokios sylos (spėkos), jau ne kartą išrodyta ir 
tuo taku, kad iš dviejų lygiai gerų darbininkų metinis 
darbas didesnis ir geresnis buvo to darbininko, kurs negėrė 
degtinės, nekaip to, kurs išgerti mėgsta, tarp kareivių karės 
laike būdavo daugiaus silpnų ir pavargusių tose eilėse, 
kuriose duodavo gerti degtinės, nekaip ten, kur negerdavo 
aštraus gėralo. Lygiai pat aiškiai išrodyta, kad degtinė 
nešildo, kad šilima, kuri kilsta išgėrus degtinės, neilgai 
testovi ir kad viso kūno šiltumas, per trumpą laiką pasi- 
didinęs, paskui dar labiaus susimažina; taip kad girtuokliai 
daug sunkiaus kenčia ilgesnį šaltį nekaip negeriantieji. Iš 
tų, kurie sušąla kas metą, didelė dalis tiktai todėl! sušąla, 
kad susišildo degtinę gerdami. 

Kad linksmumas, kurs atsiranda, degtinės išgėrus, netik- 
ras ir visai nepanašus į žmonišką širdies ramumą, nereikia 
nei išrodinėti. Visi gerai pažįsta tą degtinės linksmumą. 
Reikia tiktai pasiveizdėti, kas dedas karčemose, šventės 
sulaukus, ir kaip linksminas žmonės po kaimus per krikš- 
tynas, veselias ir kitus tokius susirinkimus. Tas degtinės 
linksmumas visados užsibaigia keiksmais, barniais, mušty- 
nėmis, kaulų sulaužymais, visokiais Žmogystės pažemini- 
mais ir kitais bjauriausiais darbais. 

Degtinė neduoda nei sveikatos, nei sylos, nei šilimos, nei 
linksmumo, o padaro Žmonėms tiktai didelę blėdę. Reiktų 
tatai vilties, kad kiekvienas protingas, išmanąs ir dievobai- 
mingas Žmogus ne tiktai pats negers aštrių gėralų, bet 
visomis sylomis rūpinsis išnaikinti ir kituose tą papratimą 
gerti tuos nenaudingus ir blėdingus nuodus. 

Bet ant nelaimės, atsitinka visai priešingai. 

Žmonės taip labai prisirišė prie senų papročių ir taip 
tvirtai jų turisi, kad mūsų laikuose daug atsiranda gerų ir 
išmintingų žmonių, kurie ne tiktai neliaunas patys gerti ir 
kitiems duoti alkoholiškus gėralus, bet dar kaip galėdami 
rūpinas užtarti jų gėrimą. „Ne degtinę reikia barti, - sako 
jie, - bet nemieruotą gėrimą“. Dovydas karalius sako: 
„Vynas linksmina žmogaus širdį“. Ir Kristus Galilėjos Ka- 
noje palaimino vyną. Jei žmonės negertų, tai rėdui pražūtų 
didžiasis pelnas. Negalima apseiti be degtinės ant linksmų 
švenčių ant krikštynų, ant veselių. Kaipgi neišgersi pirk- 
damas ar parduodamas arba mylimą svetį vaišindamas. 
„Prie mūsų darbo ir taip sunkių dienų reikia išgerti“, — 
sako prasčiokas darbininkas. „Jei tiktai geriame retkarčiais 
ir su protu, tai niekam nedarome blėdės“, — sako turtinges- 
nieji žmonės. „Rosijos zobova, linksmumas - išgerti“, — sakė 
kunigaikštis Vladimiras. „Išgerdami mes kitiems nieko pikto 
nedarome, tiktai sau. Bet jei mes patys sau blėdę darome, 
tai jau mūsų darbas; mes kitų nemokysime, bet ir kiti mus 
nemokys. Ne mes pradėjome, ne su mumis ir pasibaigs tas 
gėrimas“, — sako lengvadvasiai. 

Taip kalba, save teisindami tie vien, kurie išgerti mėgs- 
ta, — ir neturtėlis, ir turtingas, ir jaunas, ir senas. Bet jų 
žodžiai, kurie dar turėjo šiokią tokią prasmę prieš keletą 
dešimtų metų, dabar jau nieko nebereiškia. Galėjo tada taip 
kalbėti, kada visi buvo tos nuomonės, kad gėrimas svaigi- 
nančių gėralų — tai nekaltas pasilinksminimas, tai padidi- 
nimas Žmogaus sylos ir sveikatos, kada dar nežinojo, kad 
degtinė turi nuodus, kurie žmogaus sveikatai visados vodija, 
kada žmonės dar nepažino baisiausios girtuoklystės pasek- 

mės, kurias dabar kiekvienas gerai mato ir supranta. 

Taip galėjo tada sakyti, kada dar nebuvo tos nelaimės, 
kada šimtai ir tūkstantys žmonių prieš laiką sulaukė 
sunkiausių ligų su smerčiu vien tiktai iš tos priežasties, 
kad priprato gerti svaiginančius gėralus ir nebegalėjo nuo 
jų nuprasti. Lengva tai buvo sakyti, kad degtinė — tai 
nekaltas pasilinksminimas, kada dar neregėjome nesuskai- 
tytos minios alkanų, sielvartais ir vargais sudžiovintų mo- 
terų ir vaikų, kurie tiktai todėl kenčia nelaimes, kad jų 
vyrai ir tėvai priprato gerti degtinę. Lengva tai buvo sakyti, 
kada dar nematėme šimtų ir tūkstančių piktadėjų, kuriais 
pripildo kalinius ir katorgas, kada nematėme paleistuvystėje 
pražuvusiųjų mergų, kurios tiktai iš degtinės susilaukė tos 
nelaimės. Tai buvo lengva sakyti, kada dar nežinojome, kad 
šimtai ir tūkstančiai žmonių, kurie būtų galėję gyventi su 
nauda dėl kitų Žmonių, pražudė savo sylas, savo dvasią 
ir dūšią tiktai iš. tos priežasties, kad yra aštrūs gėrimai, 
kurie juos išvedė iš gero kelio. 

Ir dėl to. ta: mūsų laikuose meišpuola sakyti, kad tai 
kitiems negali rūpėti, ar kas geria, ar negeria degtinės; kad 
ne per didelis degtinės gėrimas: mums nieko blogo nedaro 
ir mes nesiduosime mokyti nei kitus mokysime, ką reikia 
gerti; kad ne su mumis prasidėjo ir ne su mumis pasibaigs. 
Mūsų laikuose klausimas, ar gerti degtinę, ar negerti, 
nebepriguli atskiram žmogui — bet visuomenei. 

Šioje gadynėj visi žmonės noroms nenoroms persiskyrė į 
du būriu: vienas rūpinas išdildyti gėrimą svaig. gėralų, 
kaipo visai nenaudingų nuodų, kariauja žodžiu ir paveiks- 
lu - nei patys negerdami, nei kitiems neduodami; kiti užtaria 
gėrimą tų nuodų žodžiais, o kas dar svarbiaus, paspiria 
savo pavyzdžiu. Ir ta karė sukilo dabar po viso svieto vais- 
tijas, o nuo poros dešimtų metų ypatingai aštriai sujudėjo 
Rosijoje. „Ir kada nežinojote, tai jums ir už grieką nebuvo 
paskaityta“, - pasakė Viešpats Kristus. Bet dabar žinome, ką 
darome ir kam tarnaujame, kada geriame degtinę arba kitus 
vaišiname su ja, ir dėl to nebegalime nusiteisinti, jei mes, 

gerai numanydami, kad tai griekas degtinę gerti, nesiliau- 
name gerti ir kitiems davinėti. 

Negalėsi pasakyti, skaitytojau, kad būtinai reikia gerti 
retkarčiais, kaip antai per veselias, bankietus, kitus degtine 
pavaišinti, nors jau dėl to, kad taip visi daro ir taip 
darydavę mūsų tėvai ir seneliai ir kad mums nepatogu nuo 
kitų atsiskirti. Tai netiesa. Mūsų tėvai ir bočiai pametė 
blogus papratimus, kaip tiktai pažino jų blėdingumą. O kad 
degtinė mūsų laikuose daro didžiausią blėdę, visi gerai 
žino. Kaip tatai galiu aš, gerai numanydamas, kad gėrimas 
nugirdančiųjų gėralų yra nelaimė, kuri šimtus tūkstančių 
žmonių nelaimingais daro, ta degtine vaišinti savo draugus, 
kurie atėjo pas mane ant bankieto, ant krikštynų ar veselių? 

Ne visados taip buvo visa, kaip dabar, bet visa ėjo iš 
blogesnio geryn, ir tai ne iš pat savęs, bet per žmones, kurie 
taip darė, kaip jiems liepė jų protas ir sąžinė. Ir dabar 
reikalauja mūsų protas ir sąžinė, ir tai kuo aštriausiu būdu, 
idant mes pamestumėme degtinę gerti ir kitus vaišinti. Pa- 
prastai apsūdijam tuos girtuoklius ir su paniekinimu ant tų 
žiūrime, kurie karčemose ir traktieriuose taip pasigėrė, kad 
jau nieko nebejaučia ir kurie taip priprato prie degtinės, kad 
nuo jos jau nebegali atsitraukti ir visą savo lobį jai atiduoda. 
Bet tokius žmones, kurie degtinę savo namon nešinas, kas- 
dien geria, bet su miera, o visokiuose atsitikimuose ir svečius 
vaišina, — tokius Žmones laiko per gerus ir šlovingus, nes 
jie nieko pikto nedaro. O vienok šitie žmonės verti didesnio 
paniekinimo, nekaip tikrieji girtuokliai. 

Girtuokliai tiktai dėl to pavirto girtuokliais, kad tie, kurie 
geria su miera, išmokė juos degtinę gerti, savo paveikslu 
įvedė juos pagundiniman. Girtuokliai niekados nebūtų 
pasidarę girtuokliais, jei nebūtų regėję, kad kiti šviesūs ir 
visų garbinami žmonės geria degtinę ir kitus vaišina. Jau- 
nikaitis, kurs nei karto neturėjo degtinės nei lašelio, pažįsta 
degtinę su visa veislę (Wirkung) — ant bankieto, ant veselių 
nuo tų pačių garbinamųjų Žmonių, kurie nesiskaito 
girtuokliais. 

Todėl papildo didelį grieką tasai, kurs geria degtinę 
nors ir mažiausia miera, kurs vaišina kitus, nors ir visų 
paprastu būdu. Jis išveda iš gero kelio tuos, kurių nevalnia 
išvesti. Juos mini Šv. Raštas sakydamas: „Bėda tam, kurs 
suvedžioja vieną iš tų mažutėlių“. Atsako man: „Ne nuo 
mūsų prasidėjo, ne su mumis pasibaigs“. Ne! su mumis ir 
pasibaigs, jei mes tiktai susiprasime, kad mums ne vis lyg, 
ar gersime degtinę, ar ne; jei susiprasime, kad mes, pirkdami 
kiekvieną butelį, gerdami kiekvieną stiklelį, pildome tą 
velnišką darbą, per kurį ant niekų žūsta geriausios žŽmo- 
nių spėkos. Bet prisiimdami blaivystę ir pamesdami tą 
kvailą papratimą vaišinti svečius degtine ant bankietų, 
veselių, krikštynų, darome mes visų svarbiausį reikalą — 
dėl savo dūšios dievišką darbą. Jei mes tiktai suprasime 
tą dalyką, tai jau nuo mūsų pragaiš girtuoklystė. 

Kas tu tikt esi, mielas skaitytojau, ar jaunikaitis, kurs tikt 
dar ruošias gyveniman, ar užaugęs Žmogus, kurs jau turi 
gyvenamą vietą — šeimynos tėvas ar motyna, ar pasenėjęs 
žmogus, kurs netrukęs turi jau išduoti skaitlius iš savo 
gyvenimo, turtingas ar beturtis, aukštas ar menkas, — kas 
tu tikt esi, - negali stovėti tarp dviejų būrių, teturi būtinai 
išsirinkti vieną iš dviejų: arba kariauti prieš girtuoklystę, 
arba ją platinti - Dievui tarnauti arba Mamonai“. 

Jei dar esi jaunikaitis, kurs dar niekados negėrei, dar nesi 
nunuodytas alkoholium, laikyk sau per didelę dovaną, kad 
dar nepažeistas esi, nesuvedžiotas. Jei tu pasiduosi pagun- 
dinimui, tai bus tau daug sunkiaus kariauti prieš suvedžio- 
jimą. Netikėk, kad degtinė padidys tavo linksmybes. Tavo 
metuose linksmumas tikras, prigimtas, o degtinė tiktai tavo 
linksmumą padarys alkoholišką, kvailą ir griešną. Bet kas 
užvis svarbiausia, saugokis degtinės dėl to, kad tavo me- 
tuose visų sunkiausia priešinties kitiems pagundinimams. 
Degtinė sumažina tavo amžiuje taip reikalingą proto sylą, 
kuri kariauja prieš pagundinimus. Būdamas girtu, padarysi 
tai, ko tau ir nesisapnavo, kada buvai blaivus. Tai kam gi 
pasiduoti taip baisiam pavojui? 

Bet jei esi užaugęs žmogus, jau pripratęs prie apgirdan- 
čiųjų gėrimų arba dar tiktai pradėjęs pratinties, kuo vei- 
kiaus atsipratink, pamesk, ko! dar laikas, tą baisiausį papra- 
timą, nes jis pergalės tave beregint, ir paliksi tokiu pat 
girtuokliu, kaip tie, kuriuos nužudė degtinė. Ir visi taip 
pradėjo, kaip tu. Jei tu ir galėtumi per visą gyvenimą po 
truputėlį ragauti apgirdančių gėralų ir nepastoti girtuokliu, 
tai, pats gerdamas ir kitus degtine vaišindamas, gal padarysi 
girtuokliu tavo jaunesnį brolį, tavo pačią, savo vaikus, ku- 
rie neištvers taip, kaip tu, prie mažo gėrimo. Bet kas visų 
svarbiausia, tai pamislyk, kad tau priguli, esant užaugusiam, 
kaip name tėvui ar motinai - šeimynos galvai — daboti visą 
namų šeimyną. Todėl žinodamas, kad degtinė, ne tiktai 
neatneša nė jokio pelno, bet dar užtraukia ant žmonių 
nelaimę, niekaip neturi tuo visu sekti, ką tėvai ir bočiai 
darė, t. y. degtinę gerti, pirkti ir ja kitus vaišinti, bet prie- 
šingai — turi pamesti tą paprotį, ir jo vieton kitą ką geresnį 
pastatyti. 

Nesibijok, kad labai žmonės nuliūs, jei nebebus degtinės 
ant bankietų, veselių, krikštynų. Daugelyje vietų jau ap- 
seina be degtinės: jos vietoj duoda skanius valgymus ir 
neapgirdančius gėrimus. Tiktai iš pradžių stebisi iš to 
žmo-nės, ir tai patys kvailieji, bet tuojaus pripranta prie 
tokio vaišinimo ir pamėgsta. Bet jei esi jau pasenėjęs 
žmogus, tame amžiuje, kada jau šiandien ar rytoj reiks 
išduoti skaitlių iš to, kaip Dievui tarnavai ir vietoj to, kad 
suprastumei ir nubaidytumei neišmanančius jaunikaičius 
nuo degtinės, kurią pažinai per visą gyvenimą, kad tai 
didžiausi nelaimė, juos savo pavyzdžiu išvedi iš kelio, 
gerdamas pats degtinę ir kitus vaišindamas, papildai di- 
delį grieką. 

Bėda svietui nuo papiktinimų! Papiktinimas turi ateiti 
ant svieto, ale bėda tam žmogui, per kurį ateina. 

Jei mes tą vieną dalyką gerai suprantame, kad nėra 
vidurinio kelio geriant apgirdančius gėrimus, tai noroms 
nenoroms turime išsirinkti vieną iš dviejų: „Dievui tarnauti 

ar Mamonai“. „Kas ne šu manimi, tas prieš mane, o kas su 
manimi nerenka, tas eikvoja“. 


VOKIEČIAI APIE BLAIVYSTĘ 


Jau keletas metų bus, kaip už rubežiaus pradėjo mokyk- 
lose aiškinti vaikams bjaurumą girtuoklystės. Ant sienų 
kabina visokius vaizdus, ant kurių vaikai mato visą gir- 
tuoklio nelaimę, ant kningučių viršaus išrašo gražius 
žodžius apie blaivystę. Tokiu būdu jau nuo pat jauniausių 
dienų pripratina vaikus mylėti blaivystę, o bjaurėties 
girtuoklystės. Neseniai Berlyne pradėjo dirbti dėl mokytinių 
popieros sąsiuvus, ant kurių viršelių atspausta 10 pamo- 
kymų apie blaivystę. Tėvai, pirkdami tokius sąsiuvus vai- 
kams, o vaikai, rašydami tų sąsiuvų popierių, vis jau nors 
kartą perskaitys ant viršaus atspaustus žodžius ir gal ne 
vienas atsimins ir paskui. Tą 10 pamokymų sustatė garsūs 
gydytojai su mokytojais. Jų turinys toks: 

1. Gėrimai, kurie turi alkoholių, kaip antai: degtinė, vy- 
nas, alus, sveikam Žmogui visai nereikalingi. 


2. Vaikams alkoholius yra nuodai. 


3. Alkoholiniai gėrimai juo daugiaus turi alkoholiaus, juo 
labiaus vodija, taip jog degtinė yra užvis vodingesnė. 

4. Alkoholius neduoda nė jokio maisto ir visai negali nei 
padidinti, nei užlaikyti kūno darbštumą. Jis iš pradžios 
sujudina kraują, bet tuojaus paskui užeina dar didesnis 
nuvargimas. 

5. Kas iš karto išgeria daug alkoholiaus (arielkos), tas, 
girtu tapęs, pražudo protą, o kartkartėmis gauna ir smertį. 

6. Alkoholius, po truputėlį geriamas, per ilgą laiką pa- 
mažėliu išnaikina visas dalis, kurios kūno gyvatai esti rei- 
kalingiausios, k. a.: pilvą, jeknas, insktus, širdį ir, iš lengvo 
džiovindamas, atveda žmogui ankstyvą smertį. 

7. Ragavimas svaiginančiųjų gėrimų dėl to daug blėdės 
daro, kad pažadina geidulį gerti vis daugiau ir daugiau, 
priveda tokiu būdu prie girtuoklystės. 

8. Girtuoklystė išnaikina doriausius žmogaus norus ir 
jausmus, sukelia žvėriškus geidulius ir atveda ant bjauriau- 
sių darbų. 

9. Girtuoklystė išplėšia visas dvasios dovanas ir pamažu 
padaro žmogų bepročiu. 

10. Girtuoklystė išdrasko šeimynišką laimę (tarp tėvų, 
vaikų ir visos šeimynos) ir gimdo vargus ir ubagystę. 


KORESPONDENCIJOS 


KAS GIRDĖTIES? 


Retai atrasi laikraštį, kurs būtų taip tyliai užgimęs, kaip 
mūsų „Tėvynės Sargas“ išleidžiamas. Be jokių reklamų, 
be apgarsinimo didelio programo pasirodė jis pasaulyje ir 
gyvena. Nežinau, ar mes apsirikome protaudami — neap- 
garsinti programo neturint užtektinai atsakančių galių, 
mums rodės, geriaus bus siaurai pradėjus, nėkumet nenu- 
stoti aną begerinant, kaip kad plačiai užsidavus kas mėne- 
sį aimanuoti: nėr kam padėti, nėr kam padėti išpildyti 
programą. Žinome, su kokiomis sylomis užsikinkėme į 
sunkų darbą; su tomis ir vargsime vienodai. Jei mūsų rū- 
pestis patiks kitiems, o laikraštis pasirodys naudingu, gal 
atsiras ir daugiaus sandarbininkų, kurie panorės prie to 
darbo prisidėti ir mus kitą kartą užvaduoti darbe. Būtų 
tai labai geistina, nes prie daugelio darbininkų, gal geriaus 
artikulėlius išdirbti, išlyginti; dabar gi reikia tankiai atžvil- 
gius į švelną stilių apleisti, paduodant daug įtalpos: jei ji 
bus žinojimui naudinga, skaitytojas dovanos neužtektinu- 
mą stiliuje. O steigiamės kiek galėdami neužimti vietos 
niekniekiais, bet kad visa reikštų šiokį tokį mūsų protų 
krutėjimą. Neužginamai turime gerus norus apšviesti 
žmonės ir sušelpti roda, pagal savo galės, daug nenorėda- 
mi steigiamės įdėti į visuomenės gerą nuo mūsų prigulin- 
čią dalelę. 

Turbūt neišsiras toksai, kurs pasakytų esąs nieko ne- 
kalbąs visuomenei. Jei taip, tai prašome apsiskaityti, beg 
visa išsimoka? Nepraleiskite tada, broliai, atsitinkančios 
geros prakės (okazijos) — darbuokitės su mumis dėl visuo- 
menės gero. Ne viens atsakys, nemokąs artikulą rašyti. 
Melas. Bet, duokite, tegu bus ir taip: nereikalaujame. Tai 
duokite mums žinias iš Lietuvos! Užrašyti, kas girdė- 
ties, gal kiekvienas, vedąs nors paprastą su pažįstamais 
korespondenciją. Skyrius tiktai tas, kad čia reikia paduoti 
skaitlius, dieną, vardus, jei nebus vodinga ir t. t Mūsų 

laikraštyje galėsime atversti didelį straipsnį „Kas girdėties“, 
duokite tiktai žinias. Jos yra ir reikalingos žinojimui, ir 
laikraštį padaro gyvuojančiu. Gal paduodamus dalykus 
patiems apsvarstyti, kas dar geriaus bus: padėti žmonėms 
įsigilinti į dabartinį gyvenimą. 

Taigi prašome prie sandarbininkystės ne dėl savęs: mes 
užsidedame darbą, ant kito pašalpos neremiamės, bet dėl 
kitų gero. Kas gal artikulus rašyti — gerai, kas gal versti iš 
svetimų kalbų — gerai, kas praneša dienos atsitikimus - 
getai, ir visiems bus dėkui lietuvių vardu. Netingėkite! 
Tvirtai tam tikiuos, kad, turint norą, laiką atras kiekvie- 
nas, ar sunkesnioje tarnystoje esąs, ar lengvesnioje, be su- 
trukimo pildyme savo priedermių. 

Štai ir aš pranešu keletą žinių, visų pirmu apie gais- 
rus iš Kalvarijos ir Kėdainių, o paskui žinias, su Alsėdžių 
istorija sujungtas: iš Alsėdžių, Telšių, Vilniaus ir Petrabur- 
ko. Kas panorėtų plačiaus žinoti apie Alsėdžių istoriją, 
tai teperskaito straipsnyje „Ką gera gali padaryti valsčius“! 

Žemaičių Kalvarija (Telšių apskr.). Bažnyčios su- 
deginimas. Kuriam Žemaičiui yra nežinoma Kalvarija, jos 
kalnai ir didelė puiki mūro bažnyčia, vyskupo Jurgio Tiš- 
kevyčės“ išstatyta 1632 m. Dievo Motynai? Kalvarija yra 
brangi ir miela visiems žemaičiams; ten, prie Švenčiausios 
Motynos sosto, skubinas kiekvienas nelaimės datyręs, idant 
išsiprašytų užtarimą. Ten lengvai atrasdavo griešninkai 
grieko atleidimą, nuliūdusieji palinksminimą, nelaimingi 
atgaudavo laimę, o ligonys sveikatą. Taigi šita bažnyčia 
iš Dievo daleidimo 17 dienoje šio gegužės mėnesio beveik 
supleškėjo ugnyje. Gaisras, pakilęs miestelyje, palikęs be 
triobų daugiau kaip dvidešimtį šeimynų, neapleidė ir šv. 
bažnyčios: sudegino visa, kas tik buvo iš medžio, - pasili- 
ko vienos tiktai sienos. Laimė da, kad tai atsitiko dieną, o 
ne nakties laike: sekės nors išgabenti iš vidaus; gyventojai 
negalės šiuose varginguose laikuose atstatyti savo bažny- 
čios, todėl didelę viltį padeda savo sasieduose ir šiaip jau 
visuose lankančiuose, lankiusiuose ir Dievo mylistų ten da- 

tyrusiuose, kad jie neatsisakys nuo pašalpos kalvariškiams, 
idant kuo veikiausiai vėl atsistotų praėjusioje tvarkoje Die- 
vui ant garbės, o pavargėliams žmonėms ant naudos. Pa- 
šalpos atsiuntimų malonėja kalvariškiai, o jei Dievo yra 
žadėta, ir neužsivils, nes ne turtas apieras daro, bet dievo- 
baimingos dūšios atnešdamos po grūdą supila kainą. 
Šiandien kuone visur regime dailias čystas bažnyčias, nors 
ir nebėra turtingų šelpėjų. 

Iš Alsėdžių (Telšių apskr.). Areštavojimai. 1 d. 
gegužės mėnesio Telšių sprauninkas su 2 „gorodovoju““ ir 
3 žandarais areštavojo staršiną Stanį, mokyklos aprūpin- 
tojus (popečitelius) Bubelę ir Žukauskį (trečiojo popeči- 
teliaus — Bieliauskio — namie nerado) už pakabinimą ka- 
talikiško kryžiaus valsčiaus mokykloje ir išvežė. Pirma 
alsėdiškiai buvo nusigandę, nes staigų išveždami nieko 
niekam nepasakė, nė kur veža, nė už ką: buvo galima tik- 
tai spėti, kad už kryžių. Baisu pasirodė, kad paėjo garsas, 
būk juos išgabenę į Petropavlovską kalinį Petraburke. 
Paskui vienok pasirodė, kad į Telšius. Alsėdiškiai savųjų 
nesigaili, nes žino, kad kenčia ne už kokį nusidėjimą, 
žmogžudystę ar vagystę, bet už visus užstodami. 

Iš Telšių. Alsėdiškių kalėjimas. Atvežti alsėdiškiai 
buvo iš karto labai kietai turiami: susodinti į cypes pavie- 
niai, neleista nė kalbėties su savo moterimis, aivykusiomis 
iš namų. Po kelių dienų vienok leidę pasišnekėti, o 14 d. 
ketvirtoje valandoje po pietų jiems apreiškė, kad tik apka- 
rūnavotas karalius aniems kalinį dovanoja. Išgirdę kiti ka- 
lėtojai apniko užveizdėtojus, kodėl gi jų neišleidžia, bet tie 
šiaip taip sukdamies pasakė, būk apie kitus dar nieko neži- 
no. Gan juokingas dalykas, kad apie alsėdiškius tuojaus ga- 
vo žinoti. Sako, būk gubernatorius „bezzakonno“* juos pa- 
sodines, nes „po zakonu“ to nebūtų galėjęs padaryti. Jam 
gi būtinai norėjos dėl kitų paveikslo alsėdiškius nubausti. 
Bet kokią tiesą turėjo jis pridengti ciecoriaus vardu savo 
„bezzakoniją“. 

Iš Vilniaus. Santaikos tarp Klingenbergio ir Oržeuvskio 
kanceliarijos. Iš generalgubernatoriaus raštinyčios gauname 

žinoti, kad ten esantys visokie tarnai, labiausiai vyresnieji, 
labai neapkenčia Kauno gubernatoriaus Klingenbergio. Tar- 
pininkui Petrašen atvykus Alsėdžių byloje, būk rodiję 
įduoti prieš Orževskį, kad Klingenbergis tyčiomis užtvir- 
tino Alsėdžių valsčiaus smetą“, kame buvo ir asignavoji- 
mas ant įtaisymo katalikiško kryžiaus į mokyklą. Vyres- 
nieji Orževskio tarnai gal turi viltį patys užimti Klingen- 
bergio vietą, - kodėl ne? Skanus kąsnelis tiems, kurie ne- 
turi sąžinios varginti Lietuvą visokiais išmisliais. 

Iš Petraburko. Ministeris ilgą nosį uždėjo Orževskiui ir 
Klingenbergiui. Žinote gal, kad vidurinių dalykų ministeris 
yra priešininku buvimo taip vadinamame šiaurvakariniame 
krašte, t. y. Lietuvoje, generalgubernatorystės. Yra tada jis 
kaip ir priešas paties Orževskio, nes tas kaip tik išmany- 
damas steigias parodyti, kad Lietuvą reikia turėti sugniau- 
žus saujoje ir visuomet turėti atkreiptas ant jos akis. Tuo 
tarpu pasirodė, kad ir jo šviesios, o daug daiktų, dažniau- 
siai nereikalingų, matančios akys ne visados visa reikalin- 
ga mato. Pabaigoje sausio mėnesio ar pradžioje vasario į 
Petraburką atvyko pirma Orževskis, o paskui ir Klingen- 
bergis, nežinia, su kokiais reikalais. Ministeris paregėjęs 
Orževskį, žinoma, tuojaus paklausė, kaip ten pas jus? ar 
visa tvarkoje ir romu? Tas atsakė, kad, Dievui dėkui, visa 
gerai, ir nieko nėr ypatingo. O kaip ten, sako ministeris, su 
Alsėdžiais? Kas ten per prisegimas kryžiaus mokykloje? 
Orževskiui net akys iš kaktos išsprukę kaip du cibuliu, nes 
jis nė girdėti buvo dar negirdėjęs apie alsėdiškius. Kauno 
gubernatorius, kuriam prigulėjo žinoti ir duoti žinią į Vil- 
nių, tur būti taipogi nieko nežino, kad tyli, o čia jau Petra- 
burke žino. Kas da gėda pasirodyti taip neuolum tarnu! 
Puolęs į viešbutį prie Klingenbergio, tik nesudraskęs jo 
iš pykčio. Tam vėl pasirodyti netikusiu prieš savo geradėją, 
iškėlusį jį į gubernatorius, vėl tulžies praliejimas. Kaip tai 
gerai išėjo su tais Alsėdžiais, tai ir pasakyti sunkų; per jų 
drąsų pasielgimą įplaukė daug mielių į tą per ilgą sto- 
vėjimą pasmirdusį raugalą — generalgubernatorystę! Kam 
anos reikia? Argi neužtektų Lietuvai paprastų gubernato- 

rių kaip ir kitur? Bet kaip čia atsitiko, kad Žinios aplenkė 
gubernatorių, pasiekdamos ministerį? Būk taip buvę, Al- 
sėdžių mokytojas Mažeika gavęs žinią, kad valsčius nu- 
sprendė įtaisyti jo mokykloje kryžių, tuojaus paklausęs 
rodos savo direkcijos, ką čia reikia daryti; ta su tuo pačiu 
klausimu kreipės prie Vilniaus kuratoriaus, o tas vėl prie 
apšvietos ministerio, jaugi jau lengva buvo susinešti su vi- 
durinių dalykų ministeriu. Valsčiaus nusprendimas paskui 
atėjo pas gubernatorių, bet tas, matyt, neskaitęs pasirašė, 
nes užklaustas apie tuos pačius jo rankose buvusius daly- 
kus — nieko nežinojo. Pasirodė tatai, kad jie patys daryda- 
mi, kas tik jiems patinka, dagi ir Žemesniesiems tarnams 
palieka kartais tokią liuosybę, kad jie, Dievas žin, ką gali 
padaryti už tokį, kaip tai sakant, „išvedimą į lauką“. Al- 
sėdiškiams priguli didelis pagyrimas. 


UŽ KĄ IR KAIP KUN. KATELĘ! 
NUŠTRAPAVOJO? 


Iš Panemunėlio (Kauno rėd., Zarasų apskričio). 
Ministras gerai pasakė Klingenbergiui, būk jis savo pasiel- 
gimu suteikiąs ministerijai vien tik galvasūkius. Klingen- 
bergis jau iškeltas, bet ministerijos galvasūkiai iš priežas- 
ties paiko gubernatoriaus pasielgimo neveikiai pasibaigs. 
Šitai dar viena dovanėlė ministrui, kurią gavęs turės dar 
porą kartų sukeikti tik per aštuonerius metus teviešpata- 
vusį, bet visus pakraščius užsmirdinusį Klingenbergį. 
Aukštos garbės vertas Panemunėlio klebonas Jonas Katelė 
apskundė jį ministrui, kaipo neteisingai išplėšusį per ne- 
valią, per licitaciją 50 rub., neva štrapo „už atsitolinimą 
iš savo valios (samovolno) iš parapijos (o, kokia čia nuodė- 
mė!) ant šv. Antano atlaidų į Kvetkų miestelį“. Kadangi 
kun. Katelė ant atlaidų nė būti nebuvo, kreipės prie minist- 
ro su reikalavimu sugrąžinimo atgal 50 rub. ir atlyginimo 


- 375 - 


visų pragaiščių, sujungtų su išpardavimu gėrybės per li- 
citaciją, t. y. už pusę prekės. 

Taip tai buvo. Žemaičių konsistorija perniai gegužės 
mėnesyj paliepė kun. Katelei padaryti su Papilio klebonu 
dvasišką komisiją ir ištirti priežastes nesutinkančio gyve- 
nimo tarp bajorų P., ypač pamėginti, dar nepradėjus tyri- 
mo, anuos sutaikinti ir pertraukti konsistorijoje pradėtą by- 
lą apie persiskyrimą. Pildydamas konsistorijos paliepimą, 
kun. Katelė 13 d. birželio mėn., t. y. šv. Antano dienoje, 
šeštoje valandoje vakaro atvyko į Kvetkus, kame jau laukė 
jo bendrininkas, pribuvęs ant atlaidų ir anuos perleidęs. 
Juodu vakarop supykusius P. sutaikino, ir galas; tiek to 
darbo ir tebuvo. Tuo tarpu asesorius Popovas (N. vėpla ir 
mulkis) ar kitas kas iš policijos erkių praneša sprauninkui, 
būk ir Katelė buvęs ant atlaidų, kas pas mūsų skerdikus 
skaitos už labai didelį grieką, labiausiai jei pirm to neišsi- 
spaviedoji iš savo ketinimų sprauninkui. Zarasų apskričio 
sprauninkas Skuratauskis (seniai jau išgintas už užpuoli- 
mą per nevalią ant Drisvėtų uriadninkienės), tiesa, papra- 
šė kun. Katelę išsiteisinti, ką tas ir padarė ant popieriaus. 
Vienok, Klingenbeutelis“, neveizdėdamas, jog kun. Katelės 
atsitolinimas niekur nebuvo „samovolny“, jog Kvetkuose į 
bažnyčią nė kojos neįkėlė, nes jau buvo po visam, davė 
rugpjūtyje žinią per sprauninką, jog turi užmokėti 50 rub. 

Kun. Jonas K. yra tai ne iš tokių eilės, kurių kinkos pra- 
deda drebėti prie vieno tik paregėjimo raudono kalnieriaus, 
kurie kaip avinai duodas išvartyti savo kišenes. Neskaity- 
damas save už kaltą, pagaliaus ir pagal vietinių skerdikų 
reikalavimus, atsisakė užmokėti neteisingai uždėtą štrapą. 
Tada asesorius pradžioje spalių mėn. padarė licitaciją, iš- 
pardavė, žinoma, už menkus piningus mėblius ir dvi karvi. 
Kun. Katelė kreipės prie konsistorijos su skunda. Ta, išty- 
rus nesant jokios kaltybės, kreipės prie gubernatoriaus su 
prašymu sugrąžinti neteisingai, be reikalo išluptus pinin- 
gus, bet Klingenbergis davė atsakymą, vertą sulaikymui, 
kaipo ženklą laiko, kaipo pavyzdį Lietuvos činauninkų 
pasielgimo. Jis taip skamba: „Konsistorijos atsišaukimui apie 

išliuosavimą kun. Katelės nuo štrapo gana padaryti nebega- 
lima dėl to, kad štrapas jau atimtas“. Iš to juk aišku, kad mū- 
sų vietiniai činauninkai gaudo tik piningus, neveizdėdami 
į teisybę, o vienąkart įgavę jau nebeturi tiek valios išsi- 
žadėti ir sugrąžinti. Na, na! ministras pasidžiaugs išvydęs 
tokį dokumentą apie nereikalavimą nuo katino lašinių, jei 
vienąkart įsikando! Tokios tai tokelės! 

Dar čia priguli prikergti keletą paaiškinančių žodžių 
apie išmokėjimą ant kunigų uždėtų štrapų. Labai būtų 
naudingu surinkti visus atsitikimus, per paskutinius aštuo- 
nerius metus įvykusius, kada, už ką ir kaip buvo Žemai- 
čių kunigai štrapavoti. Didelė tų atsitikimų eilė! dideli ir 
štrapai: 25, 50, 75, 100, 150, 200 ir 300, tai yra paprasti 
skaitliai. Jei tų visų pinigų nesusikrovė patys plėšikai į 
kišenes, tai buvo didelė pašalpa „dela pravoslavija i obru- 
senija v Litve“ (pravoslavijos ir suruskinimo dalykų Lietu- 
voje). Patys policijos tarnai tyčiojas iš kunigų: bepigu, sa- 
ko, juos štrapuoti! tuojaus be vargo uždirba. E, vyrai: argi 
bepigu jums mokėti, kad taip kantrūs esate? Gal mislijate 
būsią lengviaus betylint? Anaiptol! Štrapuotas ar šioks, ar 
toks jau jų akivaizdoje yra nebeištikimu. Nereikia tuojaus 
ir iš geros valios mokėti širapus: tegu pašoka aplink, kad 
žinotų, kaip smagu uždirbti pašalpos nuo kunigų „delu 
pravoslavija ir obrusenija“. Tankiai vilkdami ir visiškai 
nebemokės, kaip tai atsitiko su kun. Juozapu Viksva“, Šatei- 
kių filijalistu. Nuo jo pareikalavo 100 rub. už nepadėjimą 
policijai nuversti prieš bažnyčią stovintį kryžių; neužmo- 
kėjo, o dabar ir nebereikalauja. Lygiai ir kun. Stanislavas 
Stakiala“: nemokėjo, o iš jo licitacijos mažai tesusikūrė. Ar- 
timesnį paveikslą mums padavė noroms ar nenoroms pro- 
tingas kun. Katelė: „Neturiu ir nenoriu, - sako, - parsiduo- 
kite, ką rasite!“ Policija iškilmingai aprašė, berašydama 
gavo per ausį, kaip paskui apsakysiu, iškilmingai apskelbė 
dieną licitacijos visai apylinkei, pagaliaus ant vagzalo iška- 
bino apreiškimą. Paskirtoje dienoje susirinko daugybė 
žmonių ir visi dvarponiai. Juk tokie atsitikimai tai yra 
„nauka poglądowa““, kas su mumis dedas; jie užstos kele- 

tą knygelių apie santaikas tarp maskolių ir lietuvių! Kiek 
tik galint reikia žmonėms suteikti tokią „naukę poglądo- 
wą“ apie terionystę (prispaudimą, skriaudimą, neapkan- 
tą), kaip tai buvo su užgynimais kryžius statyti ir su jų 
vartymais. (Apie tą bus „Tėvynės Sarge“ platesniai.) Taigi 
tuos, kurie turi turtą, tegu sau licituoja; galima padaryti, 
kad iš licitacijos nebus daugiaus pragaiščio kaip iš užmo- 
kėjimo paprasto štrapo: galima įduoti pinigus kam nors, tas 
tavaisiais ir supirks daiktus, paskui sugrąžinamus; kas gi 
neturi turto, nė algos neima nė skatiko, kaip tai Žemaičių 
kamendoriai, nuo tų ir visiškai nieko negaus, juk paskuti- 
nių kailinių parduoti negali! 

Prižadėjau apsakyti, kaip nepavyko asesoriui aprašymas 
kun. Katelės turto. Tas vargšas, sugrūdęs lig nakčiai, norė- 
jo kur ten nusibaldyti, bet paštorius atsisakė aną vežti be 
užmokėjimo. Žodis už žodį ir susivaidijo, supyko taip, kad 
asesorius šoko mušti, paštorius bėgti, tas vyties; paštorius 
į atvirą stoginę, jis paskui; susitinka kažkokį žmogų ir 
šluoja anam per ausį; žmogus vėl, nežinodamas už ką ir 
kaip, paspaudęs delną kaip droš atgal, tuoj asesorius ant 
vietos išsitiesė, o paštorius sau juokias kerčioje tupėdamas. 
Atsijuokėjęs asesorius būk norėjęs protokolą rašyti ant 
žmogaus, drįsusio anam „sgrubijanyti““, bet liovės išgirdęs 
žmogų sakysiantį movęs per žandą, o niekur nemislijęs 
„grubijanyti“. 

Per pačią licitaciją policija turėjo vėl daug gėdos iš sa- 
vo paties paikystės. Kiek ten poneliai iš jų prisijuokė, tai 
ilgai atmins, gal ir ne taip drąsiai imsis kitus štrapuoti. 


UŽMUŠIMAS ŽMOGAUS 


Nuo Svėdasų (Kauno rėd., Ukmergės apskričio). 
Sausyje mėnesyje bėgančių metų Palata' nusūdijo vienuo- 
lika vyrų iš Gykių sodos (Svėdasų parapijos) ant ketve- 

rių metų į sunkius darbus, arba katargą, o paskui ant ap- 
sigyvenimo per visą amžių Siberijoje. Tokią tai liūdną Ži- 
nią gauname iš romios, bailios Lietuvos. Kaipgi ten buvo? 

Gykių sodoje buvo kitados Jonas Budreika vagilėlis, už 
tą jį storastystė ir išginė ant apsigyvenimo kame nors to- 
liaus nuo Lietuvos, o į jo butą (namus) atėjo jo švogrius 
Kaz. Pivoriūnas. Po kelelių vienok metų Budreika sugrįžo 
ir išėjo užkuriomis į Užpalių parapiją. Matomai, buvo 
pasitaisęs, pagaliaus dievobaimingas, geras giesmininkas 
laidotuvėse, bet kaimynai anam visgi netikėjo. Kadangi jis 
nenustojo plepėjęs atimsiąs nuo Pivoriūno savo ūkę ir na- 
mus, tad prie viso to turėjo dar savo švogriaus asaboje ir 
širdingai jį neapkenčiantį neprietelį. Pivoriūnas žinojo, 
reikia jam apleisti užgyventą butą, jei tikras tėvynainis 
užsimes. 

Perniai pradžioje advento Gykių Gykio prapuolė arklys. 
Nežinau, kodėl pradėjo spėti ant Budreikos, ką patvirtino 
kalba tik sugauto, visiems žinomo užpalėnų vagio Drąsio, 
Svėdasuose tuomet laikomo. Gykiai nuvažiavo pas Budreiką 
ir išvilijo aną iš namų neva dėl pasirokavimo su švogriu- 
mi ir atsivežė į Svėdasus, kame sustatė prieš vienas vieną 
su Drąsiu. Iš jų kalbos ir Budreikos užsilaikymo gykiečiai 
nusprendė, es4 panašu į tiesą, ką Drąsis sako, ir Budrei- 
ką vertu esą pašmaikštavimo į uodegą. Vagių niekas ne- 
kenčia, kad senkas pagauti, juos kartais taip pavaišina, jog 
dažniausiai pereina aniems noras naudoties iš svetimo tur- 
to. Ir mes nesigailime, kad gykiečiai ten pat už miestelio 
davė anam kiek priguli. Čia ir turėjo būti galas: paduok aną 
į policiją, įkiš į kalinį, sūdas nusprens dar, kas priguli, ir 
galas. Bet gykiečiams to neužteko, nes parsivežė į savo 50- 
dą ir padėjo begne pas jo neprietelį - švogrių. Kas da 
mislis, ketinimai gimė Pivoriūno širdyje, sunku žinoti, pa- 
silieka paslapčia, bet kad ir žinočia, neužviežu būtų anas 
atidengti! Gana to, kad Pivoriūnas pastatęs susirinkusiam 
pavėpsoti jaunimui keletą gorčių degtinės, pašiundęs 
mušti. 


Įkaušęs jaunimas vedės tada Budreiką į mašiną ir jau 
nežinau, per kiek laiko pritaikina prie jo visas galimas tor- 
tūras. Aš anų neaprašysiu: neverta teršti skaitytojo vaidin- 
tuvės ir nuvaikyti nuo jo akių miegą per keletą nakčių; 
gal buvo geros, kad regėjau raudančius nemačiusius, bet 
tik girdėjusius. Kodėl ir kaip anie nustojo kamavę, nežinau 
ir stebiuos, nes žmogus, kraujo pauostęs, įniršta nelygi- 
nant kaip jaučias: akys užsipila krauju, baubia, kapsto ir 
visa ragais drasko. Ne veltuo pasakyta, nesą tokio bjauraus 
daikto, kurio žmogus negalėtų padaryti. Taip tatai jauni- 
mas parsinešė namo vargšą dar gyvą, ten naktyje pasimi- 
rusį be kunigo, kurio meldė. 

Prasikaltę sakos nemušę taip, kad net smertį nuo to 
būtų gavęs. Slaptomis sakinėja (ant sūdo turbūt to neišsi- 
tarė) apie baisų Pivoriūno ketinimą, kad atsinešė išluptą. 
„Ką čia, - sako, - jam lupimas! geriaus vertėtų jam...“, bet 
man nesikelia pirštai įrašyti, ką jis ketinęs, o Žmonės sa- 
ko, būk ir išpildęs. Dievas tepadaro anam teisingą sūdą 
už tokį žvėriškumą, kokį galime atrasti tiktai kareiviuose 
17-jo amžiaus. 

Taip tatai pasaulėje nusimažino skaitlius vagių vienu 
spėjamu vagiu, bet vienkartu pasididino skaitlius žmogžu- 
džių vienuolikos tikrų. Gėda tėvams, pagimdžiusiems ir 
užauklėjusiems tokius vaikus; amžina gėda tai sodai, kame 
susitaisė net visas būrys Žmogžudžių už arielką; metai 
praslinks, o kruvina valka neišdžius toje sodoje, ir kožnas 
pro šalį pravažiuojąs šu pasibjaurėjimu nukreips nuo sodos 
savo galvą, kaip pasibjauroja ir nusigrįžta lig šiolei ant 
Panemunėlio kelio. „Čia Vištelį Vaitkūnai užkamavo!“ — 
pasako kaskart aplenkdami minimą vietą; taip bus ir su 
Gykiais. 

Širdį suspaudžia atminus, kas da nelaimė sode nustoti 
iš karto vienuolikos jaunų vyrų, stiprų darbininkų, kas 
da nešlovė pasilikusiems turėti „katargoje“ vieną iš savo 
šeimynos, už ką? „Už žmogžudystę su kamavimu!“ (s is- 
tiazanijem). Neveikiai žmogus gali įtikėti tokiai naujienai. 

Nejaugi, misliji sau, mūsų šventa Lietuvos žemė gali išduo- 
ti pulkais žmogžudžius, net po 11 iš karto? Nejaugi dar 
yra Lietuvoje kampelis, kame žmonių širdžių būtų nesu- 
šildžiusi krikščioniška meilė, o kerpių nuo širdies nenu- 
maukusi šiaip jau mokslo šviesa? Būtų tai neišpasakytai 
liūdna, kad ne atsiminimas, jog ir apšviestą, ne miške au- 
gusį Žmogų, kartais patraukia širdgėla, įniršimas. Klystų 
tas, kurs išvydęs ilgą eilę su ilgais šinieliais, su geltonais 
tūzais ir litaromis ant nugaros, su nuskustomis galvomis ei- 
nančių į tolimąją Siberiją, į kasyklas, nusigrįžtų nuo 
anų arba dar spjautų kaip ant išgamų. Tiesa, jie prasikal- 
to ir turi pakelti priderančią koronę, nes kitaip teisybės 
pasaulyje neberegėtumėm, bet ir pasigailėjimo verti, juk jie 
neieškojo prakės, ką nors užmušti, juk daugumas iš jų nė 
rankos buvo nepakėlęs ant savo brolių, o čia... užmušė! 
Prasikaltę padavė apeliaciją kur ten aukščiaus; duok gi, 
Dieve, kad sulauktų palengvinimo, jei jaučia savo širdyse 
ne vien baimę sunkios pakūtos, bet ir gailesį už papildytą 
nedorybę, dėl to gi ir jų vardų, nors ir turiu, neįrašau, 
čėdydamas jų šlovę: vis aš nenoriu anų dėti į skaitlių 
paprastų žmogžudžių. Jeigu gi jie ir dabar nejaučia san- 
žinios neramumo, jei ir dabar nesusipranta padarę pikčiaus 
už gyvuolius, tai vėlei tegu priima priverstiną pakūtą: be- 
gne bus šiokiu tokiu gana padarymu Dievo teisybei, o aš 
tada veltuo jų vardus užtyliu. 

Broliai! nedykai aš čia apsakiau jums šią bjaurią pasa- 
ką: tokias spaudoje žinias paduoda labai trumpai arba ir 
visiškai užtyli, aš to nepadariau, norėdamas privesti jums 
dar vieną paveikslą, ką padaro su žmogumi arba geriaus, 
ko gi negali padaryti su juo — arielka?! Šitai jaunikaičiams 
išplėšia brangiausį Žmogaus turtą — širdies jautrumą, pa- 
verčia anuos į išgamas, atima liuosybę, o šiaip jau dešim- 
čius ašarose pamerkia. Meskite aną šalin! Tegu ana skra- 
džiais nueina! 

ŠITAI IR DAR VIENAS PANAŠUS 
ATSITiKIMAS, 
ARIELKOS PAGIMDYTAS 


Nuo Salų (Kauno urėd., Zarasų apskr.). Taraldžių 
sodoje (Kamajų parapijos) ten, kur sueina du vieškeliu, stovi 
didelė karčema raudonomis molinėmis dengta. Važiuojan- 
tis pro šalį tankiai ten sustoja atsigerti arielkos arba pasi- 
baigti, jei grįžta iš miestelių. Perniai šaika bernaičių (la- 
bai jaunų) įsigėrus susimušus; labiausiai gi įtūžę ant vie- 
no. Jis išbėgęs, kiti vyties lig pirmosios sodos gryčelės, ka- 
me slapikas ir prasmego. Įbėgę — neberado, slapiko vietoje 
išeina iš triobelės gaspadinė, ant jos visi ir suklupę; kame 
yr, kame yr, o ta apie nieką nežino. Ar ją mušė, ar vieną- 
kart šėrė, to nežinau, gana to, kad užmušė, ir keturios asa- 
bos dabar betupi katargoje. Tatai lietuviai, tatai katalikai!! 
Buvo girti, vienok tas jų neišteisino. 

Dievui dėkui, apie tą vietą karčemos nyksta kaip pava- 
sario sniegas. Salose, t. y. puikioje Kamajų filijoje, nebėra 
nė vienos karčemos. (Kromas, užvestas felčerio Klebono 
(pavardė), gerai eina, duodamas vienam lietuviui gerą pra- 
gyvenimą.) Minėtoji Taraldžių karčema jau be langų riog- 
so, lygiai Punkiškių, Kurkliečių (Gudonių), Kalvių, Ku- 
nigiškių, vis tai arba be langų, arba ir pamatų nebėra, ir 
kiemas išartas. O ne taip seniai visose gyveno turtingi žy- 
dai, visose ūžė nuo girtuoklių klyksmo, o kiek jos turto 
prarijo, kiek prakaito veltuo išlieta! Žmonės (lietuviai) kar- 
čemų sodose pradėjo labai neužkęsti. Jei negali prigavaru 
išmesti, geruoju išprašyti, atpirkti, tai taip įkyra žydams, 
kad patys jie turi apleisti užgyventas vietas. Žydams kar- 
vių laikyti neleidžia, žydams vandens neduoda, žydas 
šulnį išsikasa, tada vandenį prižanga, įmesdami kokią 
dvėselieną — šunį ar katę, žiemą langus išėmę paslepia; 
vienu žodžiu, kaip tai sakant, kas šunį nori sušerti, lazdą 
ras, O gyvenimas per tat žydams mažiaus kaip menkas, ir 

turi traukties šalin. Gerai! labai gerai, vyrai, už girtuoklių 
naikinimą! Metai prasti, vargiai žmonės galus besumezga, 
o čia dar žydas pašonėje; jau tai jis nepadės galų sumegzti! 


JAU TAI PRADEDA NEBEVYKTI 
MŪSŲ ČINAUNINKAMS! 


Iš Skuodo (Kauno rėd., Telšių apskr.). Šitai Skuode 
buvo asesorius Andrejevas, buvęs kitados poručiku, aficie- 
rium ir, kaip jų papročiai reikalauja — šlovingu. Oi oi oi, 
kaip tai laikai mainos ir aficieriai su jais! Kol dar tebėra 
pulke, šiaip ne taip turis; geria, tiesa, girtuokliauja, korto- 
mis menką savo algą pralošia, paleistuvauja, bet neskriau- 
džia dieną ar naktį, bet nevagia, nes draugai vienas kito 
šlovę apserga. To reikalauja, gird, „mundierius“, t. y. viso 
pulko draugų šlovė. Prastieji iš jų prasigėrę, prasilošę, 
nusibodę sėdėti už menką algą, išstoja iš pulko ir pasi- 
duoda į policiją — asesoriais, aukštesnio rango — spraunin- 
kais. Ir iš tos pačios dienos, kaip tik apleis pulką, nusi- 
vilks savo mundierių, jau šlovės nė su žiburiu nebesuvoksi. 
Gindami žmones nuo naktinių vagių, jie patys plėšia, va- 
gia, bet tik dieną, nes policijiškas mundierius atidaro jiems 
visur duris (žinoma, ar gaspadoriai nori, ar nenori). Šitai, 
kiek aš anų pažinau, visi po 5-6 metų eina šunims šėką 
pjauti; stačiai yra išmetami iš tarnystės už vagystę. Vieni 
atlieka be vietos, kitus gi dar į Siberiją ar į kalinį įkiša, 
kaip tai Ariogalos asesorių — Isajevyčę. Daugiaus gi anuos 
vien tik išmeta iš vietos, tai pačių, tai vaikų gailėdamies. 
Šitai ir Andrejevas kyšius ėmė ėmė, o nieko nemokėjo pa- 
dirbti. Ant galo nepristatė suimtų nuo žydų miesčionių 
piningų į kaznačeistvą'. Kas dar baisiaus, jau išmestas 
aplankė Lenkimų kleboną kun. Barkauskį, o žinodamas, 
kad tas rengias nuvežti į kaznačeistvą 150 rub., sudėtų 

pataisymui bažnyčios, kaip tai vietinė mūsų valdžia reika- 
lauja, pasisiūlė jis nunešiąs. Kun. Barkauskis įtikėjo, o 
Andrejevas nuvežė į savo kišenę. Jau tai, mielieji, ir šven- 
tybvagystė! Dabar jis jau sėdi ir leteną čiulpia, o ką iš jo 
begausi? 

Čia persarga kunigams, kad su policija nesusidėtų. Iš- 
vysi kitur asesorių, per kiauras dienas ryjantį ir lakantį 
klebonijose ir dar kunigams grubijanijantį. Kas pikčiaus, tai 
nė pasikalbėti nėra laiko: visur jis pribūva ir klauso. E! ap- 
ginkite mus nuo tokių prietelių, o nuo neprietelių mes pa= 
tys apsiginsime! Jiems yra duotas paliepimas nė kojos ne- 
kelti pas kunigus, nežinau jau, ar kunigus apgindami nuo 
jų meilios draugystės, ar asesorius nuo kunigiškų kyšių, 
bet asesoriai niekur neklauso ir lenda. Vėl kunigai ir žmo- 
nės, taisydami ką nors bažnyčioje, negalite dėti pinigų vi- 
sų pirmu į kaznačeistvą; jūs padėsite, o kaip padės tas, 
kurs visų neturi. Nereikia įvesti to papročio, nors ir liepia. 
Klingenbergis liepė, o jo įpėdinis Suchodolskis* gal pripa- 
žins tai už paikystę ir nebelieps. 


ŽYDS UŽ ŽYDĄ 


Iš Skuodo. Sakinėja, būk Skuode norėjęs įkurti krikš- 
čionišką krautuvę koks ten p. Jazbutis. Ir, Dieve, anam 
padėk: doras ir naudingas užmanymas; reikia daugiausiui 
jau susiprasti, kad iš vienos žemės kaskart sunkiaus yra 
pramisti. Bet pirmiesiems, kelią kitiems pravedantiems, yra 
gan sunku, labiausiai kad sutinka painijimą iš žydų pu- 
sės. Žydai krikščioniškos konkurencijos bijos, nes jiems tai 
yra peilis, ir visokiu būdu steigias nubaidyti. Bet veltuo: ne 
šiandien, tai rytoj krikščionys įsiverš į prekystę. 

Skuodas — didelis miestelis, bet prekystė vien tik žydų 
rankose. Vienas krikščioniškas kromas būtų ten turtingas, 

nes pas jį geriaus, maloniaus būtų pirkti, o kita — kartais ir 
apseiti be jo negalima; šitai kiek yra žydams švenčių, kiek 
šabų! per visas tas dienas prekiuotų vienas tiktai kromas — 
krikščioniškas. Žydai tai numano. Kad p. Jazbutis pasigy- 
rė su savo užmanymu ir norėjo atpirkti nuo vieno žydo na- 
mus, duodamas anam 1700 rub., žydas nedavęs be aukš- 
tesnės prekės, bet paskui tą patį namą nupirkęs žydas tik 
už 1000, aiškiai tik už 1000 rub. Matyt, kagalas ar visi kiti 
kupčiai sudėjo 700 rub., kad tik neįsileisti krikščionio. Bet 
p. Jazbutį mes visgi tvirtiname jo ketinime: jei to negavo, 
tai kitą namą ras, nors ir ne taip parankiai stovintį; pra- 
dėk; ilgainiuo gal ir pagerinti galėsi vietą. Neapsileisk žy- 
dais, o uždarbis tikras jūsų laukia. Tik ne per suktybę, kad 
neatstumtumei žmonių; tegu nepasako: tas vikresnis už 
žydą! 


SKURATAUSKIO BYLA 


Iš Drisvėtų (Kauno rėd., Zarasų apskr.). Prieš treje- 
tą mėnesių Palata užbengė bylą buvusiojo Zarasų sprau- 
ninko Skuratauskio su Drisvėtų uriadninku ir kitais žmo- 
nėmis lig šiol laikytais kalinyje (beveik per visus metus). 
Paduodu žinią, už ką, idant lietuviai kaskart labiaus pa- 
žintų, kokius tai činauninkus vietinė valdžia sutraukia į 
Lietuvą, kokios garbės jie yra verti. Dabar lietuvis, išvy- 
dęs tokį asesorių (o ką gi besakyti apie sprauninką?), tai 
nebežino, ką bedaryti, liežuvį gerklėje beesantį užmiršta: 
taip jau jam tas „pons“ regis dideliu. Bet atminkite, tuos vi- 
sus „ponus“, esančius dvejiems trejiems metams, paskui jūs 
patys turėsite alužna sušelpti. Jie ne ponai: jie tarnai; jūs 
patys tai ponai, nė nuo ko neprigulintys, tik reikia protą 
turėti, nelabai išsigąsti. Nesakau, kad jūs turite būti „gru- 
bijonais“, doram, patogiam, viežlybam reikia būti visuomet 

ir su visais, bet tegu tie ponai žino, kad jie jums tarnauja, o 
ne jūs jiems. 

Taigi paleistuvis sprauninkas Skuratauskis pamėgęs 
Drisvėtų uriadninkienę. Užtyliu begėdišką aną romansą, 
gana pasakyti, kad vienąkart jam pasiruošus apnikti, vyras 
uriadninkas, visko dasimislijęs, nesitikėtai sutrukdė, ir iš 
to visa byla pasikėlė. Uriadninkas, radęs sprauninką, savo 
perdėtinį, savo guliamojoje, kur įpuolo išgirdęs pačios 
šaukimą, aną primušė ir pro duris išmetė. Tas dar buvo 
pradėjęs vaidyties ir mušti, kas tik pasipainiojo jam, bet 
uriadninkas, matydamas tvarkos nebūsią, pasišaukė žmo- 
nes ir įkišė jį į paprastą šaltą kaminą prie valsčiaus, o 
tuo tarpu davė žinią į Zarasus, kame buvo susirinkusi vi- 
sa komisija dėl priėmimo naujų kareivių. 

Naktyje sprauninką buvo išleidę iš kalinio, bet, kad jis 
pradėjo vėl muštis, vėl įkišo į kaminą, kame jį atvažia- 
vusi visa komisija ir atrado labai negražiai apsibjaurojusį. 
Žinoma, nuo tos valandos jau nebebuvo sprauninku, ale ir 
uriadninką su žmonėmis, kurie padėjo įkišti į kaminą be- 
simušiojantį sprauninką, areštavojo ir liepė laukti sūdo, 
kalinyje betupiant. Juos steigės apkaltinti kaipo maištą pa- 
kėlusius prieš savo valdžią, už išnešlovinimą aukštesnio- 
jo činauninko jo gi paduotaisiais, kas priešinas įstatymui 
„Čin čina počitai“, o pačią valdžią, kurią jis reiškia, pa- 
žemina. Klingenbergis, visuomet užstojęs tik „podlecov““, ir 
sprauninką Skuratauskį nesvietiškai užstojo, 0 žmones 
norėjo aštriausiai nusūdyti — į katargą ant ilgų metų, bet 
Palata to nepadarė, nes uriadninką apsūdijo tik ant 8 mė- 
nesių į kalinį, o žmones dar lengviaus. Pasirodo, kad ir 
savo pačios negal ginti pries načialninką. Ta uriadninkie- 
nė, kad nebūtų paskutinioje valandoje pamelavusi, t. y. kad 
Skuratauskis niekur anos nebuvo apnikęs ir ji nešaukė, tai 
būtų labai prastai išėję su pačiu Skuratauskiu, o dabar jis, 
neteisingai Žmones varginęs varginęs, gavęs būk vėl vie- 
tą Vilniaus rėdyboje, kame vėl suksis aplink uriadninkie- 
nes. Nu, jau „dejatel““, kaip vien reikia! 

MIESTO IŠSIDALIJIMAS 


Iš Kupiškio (Aukm. apskr.). Kupiškio miestelis yra 
vienas iš didesniųjų Ukmergės, Aukmergės, arba Vilkmer- 
gės, apskričio, Kauno rėd. Jis stovi ant pakilios vietos, įsi- 
kišančios į angą dviejų upviečių: Kupos ir Lavenos. Tie 
dvi upi šiandien bezirzena, labiausiai pirmoji: jų vagos 
tarpkalniuose ir slėnyse vienok liudija, jog kitados plačiai 
(Lavena) ir sparčiai su krioksmu (Kupa) ritino vandenius, 
savo kamuolius. Už poros šimtų sieksnių nuo mūrinės 
žmonių mokyklos, tuoj ant pat Lavenos slėnio kranto, 
aukštai, pakiliai pagal visą upę einančio, yra puikus seno- 
viškas pylys, nežinia, kokiu būdu užsilikęs senoviškame 
savo būde. Tuo tarpu kad nemiela, širdinga artojaus ranka, 
gobi ariamos žemės, visur išdraskė arba drasko pylimus, 
dirvonus, kame tik vilias įbersiąs saują grūdų; kad išgrio- 
vė arba griauna puikiausias vietas, neseniai jų pačių nu- 
mylėtas, kaipo senovės paminklus, - Kupiškio pylys stovi 
visas čielas: pusė desetinos žemės nuo amžių dirvonuoja, 
o žole apžėlę kalno šonai ir griovys aplink visą vargiai tik 
daige priliečiamas. Atsistojęs ant kalno, gali išvysti pama- 
tą senoviškos tvirtinės: kame buvo statinė tvora subesta, 
kame buvo vartai, kaip apsergėtas įėjimas, o vaidintuvė 
padės tau ir žmonėmis sargais apstatyti aplinkui. Tokios 
vietos senųjų buvo paliūdžioje laikomos; iš jaunesniųjų 
tiktai apšviestesnieji bėga ten parymoti ant alkūnės ir pa- 
dūmoti apie praeitę. 

Ir man tiko laimingai pabūti ant tokios vietos — Kupiš- 
kio pylio. Patylėję ir senovės laikus atminę, grįžome prie 
dabartinių. Malonus mano vadas ėmė sakinėti apie visa, ką 
tik galėjome išvysti nuo anos pakilios vietos. Pasinaudoda- 
mas iš geros prakės, kreipiaus su prašymu, begne galės man 
apsakyti, kas da pasidalijimas turėjo vietą Kupiškyje prieš 
keliolika metų? Dalykas negirdėtas, įstabus, o gal pamoki- 
nąs. Išgirdau sekančius atminimus. 

Kupiškio miestelis dabar nemažas, bet prieš dvidešimt 
metų buvo daug didesnis; kartu su prekėjais žydais čia 
gyveno da 66 ūkininkai. Prastas jų buvo padėjimas! Papik- 
tinimai artimi — žydas su karčema; laukai tolimi — mėšlu 
neapveši, gyvolių neišvarysi. O čia, kaip prasidės gaisrai 
iš žydų gryčelių, tai nuvaro pusę arba ir visą miestelį. 
Vienąkart sudegė visi ūkininkai — atsistatė, antrąkart su- 
degė dalis — atsistatė, štai ir trečiąkart ugnis praryja visus 
su retomis išimtėmis ūkininkų namus 1875 m. 28 d. birže- 
lio. Spėja, būk žydai savo namus tyčiomis uždegdavę, va- 
rydami gešeftą su „apsisergėjimu“ nuo gaisro. Ant galo 
kupiškiečiams nebeteko kantrybės. Kas bus? kaip žydų 
išsibodėti? Susirinkęs tuomet labdaringas komitetas su 
pirmsėdžiu Kupiškio klebonu kunigu Kleopu Kozmianu! ir 
sąnariais Vencslavavyče, Myk. Komaru ir Koriu šelpė pa- 
degėlius ir patys iš savo kišenės, ir rinkdami pašalpas nuo 
kitų, ir apgarsindami laikraščiuose. Bet visų didžiausia 
pašalpa tai buvo roda nebesistatyti ant tos pačios vietos: 
negalėdami, gird, išvaryti tų beširdžių ir nesanžiniškų 
žydų, darančių jums tiek pragaiščio, traukitės nuo anų 
patys šalin. Tą ir jie patys jautė. Mislis patiko, nutarimą 
(prigovorą) padarė išsidalyti į tris dalis pagal laukų pada- 
lijimą: vieni tesisėda rugių lauke, kiti - vasarojaus lauke, o 
tretieji - pūdyme; išrinko pasiuntinius su Čiurliu vadovys- 
tėje ir nusiuntė pas gubernatorių. Per komiteto protekciją, 
labiausiai jo sąnario tarpininko Korio, klebono Kozmiano 
įprašyto, gangreit padarė visus formališkumus; pavelijimas 
išsisklaidžioti atėjo. Taigi buvo laikas atsisėsti, kame tik 
patinka, kaip tik parankiaus; žemę pasidalyti, o pasidalijus 
įvesti ūkę kaip tik protingiaus, nes visiems reikėjo pradėti 
visa iš pradžios. Buvo laikas, bet nebuvo išmaningo žmo- 
gaus, kurs būtų išmokinęs, kaip padaryti. Nežinau, ar bu- 
vo kas tuomet girdėjęs apie dauglaukinį gaspadoravimą, 
bet visiems buvo žinomas parankumas gyvenimo vienasė- 
džiuose. Nereikę būtų ilgai burną aušyti, idant įkalbėtųtą 
dalyką; vienok neišsirado niekas, kurs būtų tą paminkli- 

nę rodą padavęs. Stebiuos, jog kun. Kozmianas, taip šir- 
dingai numylėjęs savo parapiją, taip. per visus 26 metus 
karščiai darbavusis apie jų visokį gerą, nepadarė išganin- 
gos įtekmės. Ar šiaip, ar taip, kupiškiečiai, prasidėję labai 
gražiai ir protingai, pabaigė visgi ne taip, kaip būtų geisti- 
na ir kaip jie šiandien supranta: 66 ūkininkai išsidalijo tik 
į tris kupetas; vieną praminė Aukštupėnais (21 ūkin.), ant- 
rą — Račupėnais (23 ūkin.), trečią — Trakagaliais, arba 
Smilgiais (22 gasp.), ir buvo nemieruotai linksmi, jog išsi- 
veržė iš tokio būrio ir savųjų, ir žydų. Veikiai vienok pa- 
sirodė, jog ir 23 ūkin. yra didelis skaitlius, o jų padaryta 
soda — didele vadinas ir turi visus neparankumus didelių 
sodų, bet jau buvo per vėlu: namai sustatyti, sėdybos įtai- 
sytos ir apsodintos, o Žmonės jau pripratę prie tų vietų, 
kur šiek tiek prakaito praliejo. 

„Pyly, pyly! - pamislijau sau, — kaip tu visą senovę su 
pavydėjimu slepi savo viduriuose ir neduodi išplėšti, taip 
ir lietuvių protas ir širdis neveikiai persiskiria su tuo, prie 
ko ilgainiu pripranta. Tas yra gerai, bet ne visados: žmo- 
gaus nauda reikalauja kartais peržengti rubežių senųjų 
priepročių ir nuomonių, kaip tai apsigyvenimą dideliose 
sodose ir ankštai viens prie kito“. 


DORAS STARAVIERIS 


Panedėlys (Zarasų apskr.). Pereituose metuose Pane- 
dėlio parakvijoje buvo išverstu du kryžiu. Policija dėl atli- 
kimo to pagirtino (?) darbo, reiškiančio apie uolumą 
Klingenbergio tarnų, pasisamdė burliokus staravierius, nes 
kas gi jiems kitas padės rauti ir dergti šventas vietas? Sta- 
ravieriai gi, kaipo burliokai poselencai, Lietuvoje plačiai 
yra žinomi kaipo arkliavagiai, girtuokliai, neturintys nė 
kibirkštėlės sąžinios. 

Tuo tarpu policija apsiriko: kad pribuvo prie vietos, ka- 
me stovėjo šventas kryžius ir liepė burkokams pradėti aną 
versti, apėmė tuos vingalys ir nedrįso nė vienas prisiartin- 
ti. Policijai pradėjus spirti, vienas nusiėmė kepurę, priėjo 
prie kryžiaus, pabučiavo jį ir tarė: „Mes esame krikščio- 
nys. Išganytojo ženklo neversime!“ 

Argi tai ne stebuklingas atsitikimas? Argi nematoma ge- 
ra kryžių įtekmė pagaliaus ant pačių burliokų? Kam gi 
tada vartyti juos? Ar žinote, kas kryžiaus neužkenčia? Vel- 
nias. Nejaugi burliokas nori su juo susilyginti. Prie to atsiti- 
kimo Panedėlio kamendorius Jurgis Kazlauskis užmokėjęs 
25 rs. štrapo. Kam gi mokėjo ir nesekė pėdais savo sasiedo 
kun. Katelės?' 

Norėtumėme žinoti išgalius tų dviejų atsitikimų ir už 
ką kunigas turėjo mokėti? Būtų da viena žinia į didelę 
jau tokių krūvą. 


LIEPAVA.! Kaip kituose metuose, taip ir šiuose J. M. vys- 
kupas Paliulionis, grįždamas iš Palangos, sustojo Liepavo- 
je ant keletos dienų. Rugsėjo 8 dienoje, t. y. Užgimimo Šv. 
Marijos Panelės šventėje, po sumos dirmavojo žmones. Ne- 
mažas būrys susirinko Liepavos katalikų, vargiai tilpo ir 
naujoje bažnyčioje. Dėl to tai, saulelei gražiai šviečiant, J. M. 
vyskupas išėjo iš bažnyčios ir ant šventoriaus suteikė švč. 
Sakramentą, - patvirtinimą tikėjime. Nepaprastos apeigos 
ant šventoriaus surinko Žmonių dar didesnį būrį, ir kitų 
tikėjimų buvo atėję — visi stebėjos. Užbaigęs visas apei- 
gas, atsistojo J. M. vyskupas ir prakalbėjo į minią, primin- 
damas išdalytas mylistas ir draug atsisveikindamas su 
žmonėmis, nes tą pačią dieną žadėjo išvažiuoti toliaus. 
Kalbėjo gražiai J. M. vyskupas, o klausė žmonių minios, 
kalbėjo /etuviškai. Tarp klausytojų būrio, kur buvo visokių 
kalbų žmonės, lietuvių ausyse praskambėjo motynos kal- 
ba. Ir lenkai, ir vokiečiai, ir latviai galėjo numanyti, kad lie- 

tuviškoji kalba yra Viešpaties akivaizdoje lygi kitoms kal- 
ba, kad dvasiškas ganytojas trokšta tiktai pamokyti savo 
aveles, toje kalboje žodelį pratarti, kokią vartoja didesnioji 
klausytojų dalis, ir tuos pamokyti, kurie labiaus reikalauja 
mokslo. Lietuviai labai myli šv. Tikėjimą, šv. Bažnyčią, 
bet jų apšvietimas menkas — knygų neturi. Taigi lietuvius 
reikia ypatingai bažnyčioje mokyti (dėl to kad jiems sunku 
yra kitur šviesą rasti). J. M. vyskupas paliko gražiausį pa- 
veikslą gero ganytojo — kunigams, kaip turi ganyti aveles 
tokiose parapijose, kur katalikai ne vienos tautos ir ne vie- 
nos kalbos, o Liepavos parapijonius lietuvius, kaip aukštoje 
garbėje turi laikyti savo motynos kalbą. Ne vienas lietuvis 
karšta širdimi ir su ašaromis meldės už savo dvasišką tė- 
vą, kurs neužmiršo visų užmirštų lietuvių. Ne tikt neuž- 
miršo, bet dar juos ypatingai atžymėjo, prie savęs priglau- 
dė. Ne vienas, sakau, lietuvis meldės, bet gal ne visi. Buvo, 
man taip regis, ir tokių lietuvių, kuriems nepatiko vysku- 
po lietuviškas žodis (pamokslas). Buvo tai tie tėvai lietuviai, 
kurie leidžia ir verčia savo vaikus mokyties lenkiškų pote- 
rių ir katekizmų, kurių ir vaikai, ir tėvai nesupranta. Bu- 
vo tai tarnaitės — mergaitės, kurios išmokę šveplioti pusę 
lenkiškai, o kitą pusę maskoliškai su lietuvišku pridėčku, 
nebenori kalbėti savo motynos kalba, o eidamos ūlyčia šne- 
ka taip balsiai ta svetima sudarkyta kalba, kad ir ūlyčių 
valkiotos pasiklauso jų šnekesio. Buvo tai fabrikų darbi- 
ninkai, kurie nusipirkę kapelušį ir galešus, pardavė savo 
prigimtąją kalbą, o nemokėdami svetimų kalbų, pasidir- 
bo sau maskoliškai lenkišką kratinį. Tiems visiems veliju 
akis praverti ir pametus savo atkaklumą sekti pėdais savo 
aukšto ganytojo. Jei J. M. vyskupas visų žmonių akivaiz- 
doje iškėlė tą mūsų lietuvišką kalbą, tai jau mums, Lietu- 
vos vaikams, savo kalbą pamesti — negražu. J. M. vyskupas 
parodė ir padarė tiesą - lietuvius pamokino lietuviškai, taigi 
ir patiems lietuviams reikia mokyties lietuviškai. 


- 391 - 


P. MONTVILO STAKLĖS ŠĖTOSE 


Pranešėjas žinių lenkiškam laikraščiui „Krajui“ iš Uk- 
mergės apskričio p. Žemaitis Nr. 31 patalpino šiokią ži- 
nią: „17 d. liepos mėnesio miestelyje Šėtose Ukmergės apsk. 
buvo pašvęsti ir atidaryti audimo varstotai, įtaisyti kaštų 
ir triūsa p. Juozapo Montvilo'. Yra tai labai linksmas atsiti- 
kimas vietinėse mūsų gyvenimo sanlygose, nes, be abejo- 
nės, parems lavinimos, vienos iš svarbiųjų šakų smulkios 
sodų amatninkystės. Į p. Montvilo varstotus priima kaip 
vyrus, taip ir moteris. Kituose viešpatystės kraštuose smul- 
ki pramonystė po priglobsta žemininkų ir draugysčių, 
šelpiama valdžios, įstabiai lavinas. Galima patirti ant pa- 
rodos Nižnij Naugarde, kame atsakąs skyrius (kustarnyj) 
atkreipia atidą savo turtingumu, kokybe ir įvairumu paro- 
dymų. Pas mus smulki pramonystė pasilieka nupuolus ir 
apleista, nors yra visos reikalingos lavinimos sanlygos. Mū- 
sų žmonės darbštūs, netrūksta jiems ir atsakančios pramo- 
nės. Gerai vedami, tikrai neapsileistumėme kitais. Meili 
darbo dirva čia pasirodo mūsų ponioms. Kiek tai menku- 
mo būtų išnaikinta, kiek tai šeimynų galėtų išgelbėti nuo 
išnykimo! Kiek tai jaunų Žmonių, pilnų galės ir energijos, 
ieškančiųjų geresnio likimo kur ten užmarėse, pasiliktų 
namie, vildamies ir čia pagerinti savo padėjimą. Turėkime 
viltį, jog geras p. Montvilo paveikslas ras daug pasekėjų, 
mes gi siunčiame jam širdingą: „Dieve, laimink!“ 

Taip, taip, „Laimink, Dieve!“ siunčia p. Montvilui ir 
„Tėvynės Sargas“, kurio širdis salsta prie mislies, jog Lietu- 
voje kaskart geriaus dedas. Iš visur švinta vilties žvaigž- 
dės. Nenusiminkime ir nesnauskime! P. Juozapas Montvilas 
iš turtingos dvarponių šeimynos, yra vienas iš nedaugelio 
tikrai lietuviškųjų ponų, sugyvenusiųjų, sukepusiųjų, jei 
taip pasakysiu, su ta žeme, kuri juos išpuoselėjo, sugyve- 
nęs ir susibičiuoliavęs su tais žmonėmis, su kuriais kartu 
prakaitą lieja. Ne vieta čia aiškiai išgirti jį, nors 1r vertas 

už pažiūras į gimtinį kraštą; įtaisymas audimo varstotų 
(staklių) bus jam tvirtu paminklu. 

Iš visų amatninkystės šakų audėjystė visų didžiausią 
turi ateitę. Lietuviai avis vaiso būriais, lietuviai vilnonais 
su mažais išimčiais visi dengias, išdirbę savo rankomis. 
Sulygink tame dalyke lietuvį su gudu (maskoliu). Nors na- 
minė pramonystė ten aukštai stovinti, vienok vilnonų iš- 
dirbimo jie nemoka! Valketos iš Rosiejos visi apsidarę juo- 
dais arba rudais kortiniais armiakais. Tie pigūs, dėl savo 
tvirtumo vadinami velnio kailiu, kortai yra perkami fabri- 
kose, o ne namie audžiami. Įvairumo — nė kokio. Ne taip 
tarp latvių ir lietuvių: kas kraštelis, kas parapija, tai kito- 
niška „mada“, t. y. kitoniškas audimas viršutinių drabu- 
žių, išmislijimas mergaičių audėjėlių. Tiktai stoka atsakan- 
čių įnagių neleidžia da labiaus išįvairinti savo išdarbius, 
paploninti juos be susilpninimo našumo. Lenkų karalystėje 
rankinės naujojo išmislo staklės yra platinamos po sodas. 
Audėjas arba audėja su jomis uždirbąs po 10 rublių ant 
mėnesio. Audeklas esąs niekur nemenkesnis už fabrikiškius, 
dagi tvirtesnis, nes dirbamas iš geros medžiagos. P. Mont- 
vilo užmanymas ir triūsa tai geradėjystė mums. Viliamės, 
jog lietuviai tankiai lankys Šėtas ne tik dėl gavimo uždar- 
bio, bet ir dėl pasimokinimo. Neapleiskite geros progos! 


KRATOS 


Iš Mosėdžio (Telš. apskr.). Per vieną tik mėnesį 
mosėdiškiai du kartu buvo sujudinti raudonsiūliais. Pradžio- 
ję rugsėjo krikščioniškoje p. Urnikio gaspadoje susivaidijo 
jaunas Krakių ūkininkas Indrėkus su Telšių miesčionių 
starosta Gedvilu. Paskutinysis, kaipo „viršininkas“, pasisku- 
bino užsidengti valdžios rimtumu; girtas ar pusgirtis Ind- 
rėkus, žinoma, to rimtumo nepripažino, iškeikė ir patį sta- 

rostą, ir jo valdžią. Starosta, nors katalikas ir žemaitis, pa- 
siskubino pranešti policijai apie „oskorblenije carskoj česti“ 
(apie pažeidimą caro šlovės); tuojaus atvyko žandarai ir 
pešiojimui galo nebuvo. Kaltininkas yra girtuoklis ir visiems 
žinomas vaidininkas, jis yra tikru „Dievo botagu“ visai 
apylinkei, o ypatingai savo sodai. Nubausti aną seniai rei- 
kėjo. Vienok toks nubaudimas tai niekam vertas. Starosta 
Gedvilas niekaip negali būti išliuosuotas nuo vardo išga- 
mos, danešiko, maskolių tarno. Tas jo pasielgimas užtekti- 
nas, idant nė vienas iš telšiškių nebepaduotų jam rankos 
ir kaip šunį aliotų. Argi tai protinga pražudyti savo san- 
brolį vientautį už paiką žodį, neatsargiai girto pasakytą? 
Pražudyti su baisum žandarų įsikišimu. Kas da bjauraus, 
tai — jo kaimynų neprietelių pasielgimas, kurie, išgirdę 
Indrėką į nelaimę įkritusį, steigės kiekvienas da giliaus 
įstumti. E, broliai, tai neatkeršijimas už įkyrėjimą! Liūd- 
na, jog Žemaičiai taip tamsūs, jog savo reikalų nesupranta 
ir kitaip negali teisybės rasti kaip tiktai su žandarais! 
Antrąkart 4 d. spalių mėnesio pačioje šv. Pranciškaus 
dienoje, pėtnyčioje, kad daugybė buvo žmonių susirinku- 
sių į bažnyčią, apniko kleboniją pasienio sargai (pogra- 
ničnaja straža). Nelaukiami svečiai pirma nemažai išgan- 
dino Žmones, tariusius ką nors pikta atsitiksią kunigams. 
Iš bažnyčios pagrįžusiam, išvadintam kamendoriui kun. 
Juozapui Tumui Liepavos otriado' rotmistras apskelbė liūd- 
ną naujieną, jog 2 to mėn. d. kareiviai suėmė ant Priekulio 
vagzalo tikrą jo brolį Joną Tumą, prie kurio radę būk 600 
lietuviškųjų knygelių ir laikraščių. Kadangi tas viešėjo 
1, 2 d. pas savo brolį kunigą ir nuo jo grįžo namo, sargai 
ir Liepavos tamožnia“ nutarė, būk tai kunigas siuntęs kny- 
geles į Lietuvą, ir atvyko ano iškratytų. Kunigas ginas, 
brolį išleidęs tuščią į vagzalą, į kurį gal nuvažiuoti per 
4 adynas, tuo tarpu brolio važiuota 10 adynų. Kame jis per 
tą laiką buvo, su kuo suėjo, nežino. Spėja tik, jog nuo kitų 
galėjo gauti pats, ar kiti jį įprašė pavežėti bakį. Iškratę 
kunigą Tumą sargai iš tikro nieko, visiškai nieko neradę. 

Kas toliaus bus, niekas nežino. Jonas Tumas iš Priekulio 
pristatytas į Liepavos tamožnią, iš ten į Vilkmergės kalinį. 
Kunigo daugiau niekas nebetramena, vienok jis yra nuliū- 
des: brolis esąs vedęs, jau su pulku vaikų, turįs ūkę, kuri 
be gaspadoriaus netvers. 

Nuliūsti reikia ir mums, lietuviams, jog da pora vyrų 
prisidės prie verginamųjų ir žudomųjų; už ką? ar už 
nusidėjimus: vagystę, skriaudą, mušimą? Nei! tiktai už tą, 
jog lietuviai skaityti ir apsišviesti nori. Tegul duoda spau- 
dą - tokie „nusidėjėliai“ išnyks. Lietuviams geras tai pa- 
mokinimas: jei nenori persekiojimų, tepuola iš visų kraš- 
tų prašyti, reikalauti sugrąžinimo spaudos, kad galėtų jau 
ant galo be baimės vežties su savimi knygas ir jas skaityti. 
Tuo tarpu visose karčemose išgirsi niekingus plepėjimus ir 
ant paties kunigo: „Gerai, - sako, - jam, kam kišas ne į 
savo!“ Įuk tie netvarkėliai kalboje yra tikri judošiai, gali ir 
nekaltą pražudyti. Geriaus, vyrai, turėti lūpas sučiaupus ir 
nemandrauti, jei esate paiki ir nieko nesuprantate! 


TYRIMAS KUNIGO 


Skuodas (Telšių apskr.). Retai Skuodas regi tokią pa- 
rodą, kaip 31 dieną sausio mėn. Nuo raudonsiūlių nušvi- 
to visas miestas, nes susivilko būrys žandarų lauktų vyriau- 
siojo savo perdėtinio, žandarų pulkauninko Šatovo, atvyk- 
siančio iš Kauno su prokuroro draugu! dėl ištyrimo Mosė- 
džio kamendoriaus kun. Juozapo Tumo, spėjamo, jog jis su 
savo broliu Jonu platino tarp žmonių lietuviškųs raštus. 

Apie suėmimą Jono T. (2 spal.) ant Priekulio stancijos su 
našta lietuviškų raštų ir apie kratą pas jo brolį kunigą 
(4 spal.) pranešiau „T. Sargui“ perniai į Nr. 11“. 

Taigi Jonas T. tebesąs kalinyje Kaune, bet kunigui per 
tuos keturius mėnesius niekas nė pusės Žodžio nesakęs 

(matyt, neturėjo vilties iš karto tvirtai prisikabinti); girdėjos 
tik be perstogės šnipinėjant visuose pašaliuose, net Nytau- 
joje? regėję besivalkiojančius žandarus su kažkokiu čemo- 
danu ir ieškančius, ar nepripažins kas (pirmą vietą kuni- 
gas turėjo Nytaujoje). 

31 d. sausio iš ryto suvažiavo artie 20 sušauktų liudy- 
tojų (svietkų), tarp kurių buvo visa Mosėdžio klebonija, 
t. y. abudu kunigu ir 11 tarnų su darbininkais. 

Širdį mums gėlė besistebiant į žandarų apstotą namą, 
kame sėdėjo tardytojų komisija, kur kunigas, kaip įėjo prieš 
vienuoliktą adyną iš ryto, taip ir pražuvo. Negaliu žinoti, 
kaip aną ten žudė, gaudė, sekė, traukinėjo po žodį. Sako, 
būk teiravusis artie trijų adynų, o paskui uždarę į skyri- 
mą kambarį, kad nepasimatytų su liudytojais (svietkais). 
Išvydome kunigą tiktai apie šeštą adyną vakaro, beieš- 
kantį reikalaujamos didelės zalagos (visos 1000 rublių), jei 
nori pasilikti laisvu. Nežinau, ar gavo kame pasiskolinti, ar 
negavo, girdėjome vienok, kad didelę zalagą užmainę 
„policijos prižiūra“ (policeiskij nadzor), kol ministras nenu- 
sūdys. (Apie galą tos bylos, žinoma, pranešime.) 

Liudytojai, nors jų buvo artie 20 žydų ir žmonių, pa- 
galiaus iš tolimesniųjų parakvijų, nieko prieš kunigą ne- 
pasakę, o ir jis pats neprisipažinęs nė prie ko. Pasilieka 
tada tiktai stipriai spėjamu. 

Pagal mūsų galvą, ta audra visiškai be reikalo: sugavo 
bevežantį užgintus raštus, tai ir tesitiešija. Ale p. Šatovas 
esąs toks jau aukštyn siekiąs žmogus, sapnuojąs vien tik 
apie atradimą kokių priešingų maskoliams santarvių, kad 
tik pasivaidinti su savo žvalumu ir rūpestingumu apie už- 
laikymą Lietuvoje pakajaus (?). Dėl to gi netingėjo pats at- 
brazdėti, vienok, matyt, mažką arba ir visiškai nieko ne- 
pelnė. Kartu su juo buvęs prokuroro draugas iš Telšių, 
mums žinomas kaipo žmogus su palinkimais nešlovingų 
sūdo tarnų, bet greičiaus šnipukų policeiskių, o užsilai- 
kyme tai — tikrai „malčiška“, kaip ruskiai sako. Nelabai ta- 
da malonu praleisti trejetą adynų su tokiais tyrėjais. 

NEIŠKLAUSYTAS PRAŠYMAS 


Telšių apskritis. Vienas telšiškis žemaitis buvo 
padavęs prašymą į Glavnoje upravlenije po delam pečati 
(Didžiąją kanceliariją spaudos dalykų), kad leistų jam 
savo kaštų išleisti šiapus sienos lietuvišką maldakningę 
lietuviškai lotyniškomis litaromis. Steigės parodyti, jog ar 
leis, ar neleis, lietuviai maldakninges turės ir skaitys, nes be 
jų jau nebemoka apseiti, piningų negailis, skaito už šven- 
tą dalyką ir išdavėjus persekioja. Rodos, jei maldakningės 
yra piktas (?) neprašalinamas, tai reiktų pasirūpinti, kad 
prie to pikto (?) neprisidėtų da kitas piktas, kaip tai: mela- 
gystė, neapkentimas valdžios už persekiojimą ir t. t. Nesu- 
judino vienok proto ir širdies „upravlenije“, nes veikiai ga- 
vo aisakymą: „chodataistvo ne podležyt udovletvorenija“ 
(prašymas, stengimos neužganėdinamas neišpildžiamas). Ar 
tikrai norėjo jis išleisti maldakningę, ar tiktai bandė, kaip 
yra valdžia pakrypusi prie mūsų spaudos dalykų, tai mums 
vis tiek. Regime, jog nė mislyti nemislija tie, kurie arčiaus 
prie spaudos dalykų stovi, o rasit jau nusprendė niekados 
neduoti ir dėl to moka greitai atsakyti? Kas juos žino! 


KAUNAS. Sako, būk Žemaičių pavyskupis Antanas Bara- 
nauskas, įprašytas Peterburgo mokslo akademijos, jau pa- 
rašęs ir išsiuntęs „Apie grožybes lietuviškos kalbos“, 
ypatingai skambėjime tarmių'. (Beg nebus tai moksliškas 
pritaikinimas lotyniškos abėcėlės prie lietuviškos kalbos 
ypatybių?) Ne kartą girdėjome iš maskolių lūpų: kaip 
jums leisi spaudą, kad jūs neturite savo abėcėlės, nė statra- 
šo, vartojate griežtai lenkišką abėcėlę, mūsų nekenčiamą. 
Susilpnindami sąryšį tarp lietuvių ir lenkų, neleidžiame 
turėti vienodos abėcėlės. Pasakymas be pamato tuščias ir 
paikas: ale ir to nebegalėtų pasakyti, kad Moksliška akade- 

mija atspausių kaipo moksliškai ištirtą mūsų nuosavį 
statrašą. Atspausti norėdama, Akademija ir prašė vyskupą 
parašyti. Pažiūrėsime, ką pati Akademija nuo savęs pri- 
dės. Ji ne kartą mus drąsino: „Matyt, - sako, - kad ir jūsų 
(lietuvių) vargai baigias; štai mes ir kiti pradėjome apie jus 
rūpinties labiausiai dėl to, kad jūs patys rūpinatės“. O kadgi 
veikiai duotų Dievas jiems susipratimą! O kadgi vyskupo 
darbas neduotų užmiršti apie mūsų teisingą reikalavimą! 
Niekur pasaulyje neregėtas ir negirdėtas daiktas, kad, no- 
rint perskaityti kningelę savo kalboje, reiktų ant rakto 
užsidaryti duris ir langenyčias priverti, nė matytas ir ne- 
girdėtas daiktas, kad nusipirkimą laikraščio savo kalboje 
baustų aštriaus kaip už vagystę su įsilaužimu! Kada gi 
mūsų vargai pasibaigs? Juo veikiaus, juo labiaus mes patys 
rūpinsimės, prašysime, reikalausime, perkalbėsime kiekvie- 
ną maskolį apie neužginamą reikalingumą mums savo 
raštų, kad jie tą tiesą paskleistų paskui tarp savųjų ir 
išdirbtų vienodą nuomonę visoje savo bendrijoje. Regis, 
neverta plėšti liežuvį perkalbant kokį tardytoją (sledova- 
tel), prokurorą, sūdžią. O ką žinosi? Rasit už kelelio me- 
tų bus jis aukštyn pašokęs ir jo balso kiti klausys? Štai 
tavo vargas ir neprapuolęs. Nepraeina veltui perkalbinėji- 
mas ir policijos: jei ji supras, kaip mums kningos reikalin- 
gos, kaip tai mažas nusidėjimas saviškai Dievą garbinti ir 
apsišviesti, visgi nebus taip pasiutę; juk negalime pasakyti, 
jog visi, kurie tik policijoje tarnauja, pasiutę: atsiranda 
žmogus ir su širdimi, nors labai reikia tokių paieškoti. 


UČITELIUS ŠNIPUKAS 


Salantai (Telšių aps.j. Girdžiame, jog per surašymą 
žmonių! ne visi rašytojai prigulinčiai išpildė savo parei- 
gas (pavynastis). Kame tiktai buvo rašytojas maskolis, ten 

galėjai laukti, jog neprašytas nė dėkavotas įsikiš ne į savo 
dalykus. Daug kartų buvo skelbta caro ir ministro vardais, 
kad rašytojai nieko daugiau nedarytų, nė kokių kitų klau- 
simų neduotų, kaip tiktai išspaustus ant popieriaus, nerei- 
kalautų nė kokių dokumentų, kad ir žinotų, jog regi nu- 
sidėjėlį valketą, policijos ieškomą; užrašyti, ką rasti trio- 
boje žmonės atsakys, ir išeiti. Tuo tarpu ne visur taip buvo. 
Duokime, Salantų valsčiaus mokytojas*, rašydamas, kokioje 
ten triobelėje neturtingos bobylėlės, išvydęs aikštėje dvi 
lietuviški kningi, pasiėmęs anas, gandinęs sustatymu pro- 
tokolo, įkišimu į kalinį ir t. t. Pati gaspadinė skaityti 
nemokanti, kningos buvusios jaunųjų, namie nesančių; 
učitelius jų neatiduodąs. Jis, pasirodydamas nabagei mo- 
teriškei su savo galingumu, kaipo mokąs įkišti žemaitį į 
kalinį (katras gi maskolis nemoka nuskriausti mūsų?) pa- 
sielgė ne tiktai mulkiškai, ale da dvejopai nusidėjo: 1) kai- 
po „rašytojas“ tą dieną negalėjo užsiimti dalykais prie 
surašymo visiškai neprigulinčiais; 2) kaipo učitelius nega- 
lėjo savo rankomis užgriebti (konfiskuoti) lietuviškų knin- 
gų, nes tai policijos rūpestis, ją reikėjo kitame laike pasi- 
kviesti. Dabar tą neišmanėlį galėtų apskųsti: 1) guberni- 
jos komitetui, užsiimančiam surašymo dalykais; 2) policijai 
arba gubernatoriui kaipo peržengtojį savo valdžios rube- 
žių; 3) pranešti Mokyklų direkcijai, kad jis, uostydamas ir 
šnipinėdamas po žemaičių triobas, sukelia prieš save ne- 
apkantą ir atstumia nuo savęs jų vaikus, kuriuos reikia vien 
tik traukti į mokyklą; dėl to visiems mokytojams direkcija 
gresia atvirai užpuldinėti ant romių žmonių ir aniems šty- 
belius daryti; viską turi slaptu padaryti, policiją užvesti, 
toliaus pranešti ir t. t. Taigi nabagas visur ir prieš visus 
turėtų atsakyti ir nemažą nosį gautų. Žinoma, rami mo- 
teriškė nė norės, nė galės tuo užsiimti; gailu! Reikia pradėti 
priminti visiems pašlemėkams, kad nelabai šėliotųs, duo- 
ną ir kelines tarp mūsų užsidirbdami. Jei patys lietuviai 
žinotų, kaip plačios ir kame pasibaigia ribos valdžios vi- 


* pavarde Lozovik 

sokių činauninkų, neduotųs taip tankiai ir kruvinai paže- 
minti save ir nuskriausti. Kada gi mes suvarysime juos į 
tikras jų vagas, kad mokytojas būtų tiktai mokytoju, o ne 
uriadninku, žandorium, „syščikom““ vis vienu kartu ir t. t. 


ATSTATYMAS KUNIGO 
NUO MOKYKLOS 


Mosėdis (Telšių aps.). 5 d. kovo mėn. vietinės valsčiaus 
mokyklos mokytojas kun. J. Tumas pastarąjį kartą aplankė 
savo mokytinius. Norėjo ką ten pasakyti, ale vos tik išsita- 
rė, jog labai gailis vaikų, daugiaus nebišgalėjo nieko pasa- 
kyti, pabučiavo visus ir išėjo. Mokytojas (učitel) paaiškino 
verkiantiems vaikams, jog jis turės išvažiuoti, o dabar yra 
po policijos priveizda ir sūdijamas (pod sudom). Vis tai te- 
gul sau, ale atstatyti mokytoją už kelių tik nedėlių prieš 
galą mokslo, neišegzaminavojus vaikų, neleidžius prigata- 
voti jų prie velykinės spaviednės ir komunijos — tai nieko 
darbai! Jau ką mokytojas per dvejus metus darė, padarė; 
per 3-4 nedėlias nebebūtų pabaigęs gadinti (?). Ale, matyt, 
maskoliams iš karto ir šilta, ir šalta: pernai gyrė gyrė, Šį- 
met nė pabaigti nebeduoda. Vos tik kunigui atsitraukus, jau 
mokytojas uždavęs išmokti maskoliškus poterius. Kad 
mosėdiškiai nebūtų paiki, tai atsiimtų savo vaikus ir tolei 
neleistų į mokyklą, kol nesulauktų paskyrimo kunigo, ar 
to paties, ar kito. Kunigas ne kartą dejavo, kad nėra reli- 
giškų, reikalingų mokymui kningų. Valsčiaus vyrai apie 
tą nėmaž nesirūpina, o tuo tarpu kasmet paskiria po kelias 
dešimtis rublių dėl pirkimo direkcijos kningpalaikių, kaip 
tai pravoslaviškos „Kniga dlia čtenija“ Odincovo ir Bogo- 
javlenskio!. Argi nereiktų paklausti, ką tu pirksi, kad tiek 
piningų reikalauji? Ir jei pirktų netinkamas arba katalikiš- 
kam tikėjimui priešingas kningas, piningų nėmaž neduoti. 

PALANGA. Maskoliai persekiojimu tikėjimo ir kalbos pa- 
darė mums tokią naudą, kokios nebūtumėme sulaukę nė 
po penkerių metų mokinimo per laikraščius. Šitai Palan- 
gos progimnazijos mokytiniai nuo pat vyresniojo lig pat 
mažojo visi žino, jog Žemaitis turi būti žemaičiu, lenkas 
lenku, o kas tuo nenori būti ar nemoka būti, tas yra vertas 
didžiausio paniekinimo. Tarp vaikų aiški yra dvi skilti: ka- 
riavusiųjų už tikėjimą ir kalbą ir norėjusių pasiduoti iš 
geros valios maskolių reikalavimams. Paskutinius stačiai 
vadina - maskoliais, atskalūnais, persekioja juos, šidijas iš 
jų, ant jų kvaterų priklejuoja visokius juokingus ir panie- 
kinančius apskelbimus. Tikrai pragarišką turi gyvenimą 
jauni atskalūnėliai nuo savo draugų, brolių. Tiesą pasa- 
kius, tai vis yra lengvo protelio, kurie ėjo, kaip tamsūs jų 
pakurstytojai liepė, patys gal ir nebūtų to padarę. Paškvi- 
lius reiktų klejuoti ant pakurstytojų durų, o ne ant jų. 


MASKOLIŲ TALKININKAI 


Rietavas (Raseinių apr.). „Pribavlenijeo k Kovenskim 
Gubernskim Vedomostiam“ (tokia išeina Kaune maskoliška 
gazeta) Nr. 19 učitelius (mokintojas) maskoliškos parapiji- 
iškalų Lietuvoje nėra) Kuzminas girias, kaip jam pasisekę 
padaryti vakaravimą su maskoliškais skaitymais ir giedoji- 
mais. Rietavo iškaloje 21 d. vasario mėn. mokintiniai labai 
papuošę savo iškalą. Ant rytojaus vakarop prisirinkę 
valsčionių (krestjane i krestjanki). Mokintinės mergaitės 
(kvartukais), mokintiniai - vaikeliai su naujais mėlynais marški- 
nėlinis. Moteriškų prisirinkę daug daugiaus kaip vyrų, tarp 
jų nemaž buvę tarnų. Sekmoje adynoje prasidėjęs praba- 
vojimas (repeticija). Po kožno paskaitymo ar pagiedojimo 

visi susirinkę balsiai džiaugės, rankomis plojo ir juokės. 
Po visam učitelius Kuzminas pasakęs tėvams — valsčionims 
pamokslą apie naudingumą apšvietimo žmonių ir apie vo- 
dingumą „prastos mados“ neleisti į iškalą savo dukterų; kaipo 
pavyzdį parodęs t4 vieną katalikę, kuri šįmet pradėjus 
vaikščioti į iškalą, nėmaž maskoliškai nemokėdama, o 
dabar (t. y. po kelių tik mėnesių!) jau esanti tarpe linksmi- 
nančių susirinkusius. Žmonės, matomai, buvę labai kan- 
tanti tuo vakaru ir saviškai dėkavoję učiteliui. Už vis la- 
biaus patikęs jam miravo' kurmonas, kurs prižadėjęs ant 
rytojaus ateiti su pačia. 

Ant rytojaus vakaras prasidėjęs učiteliaus kalba apie 
reikalingumą dėl iškalos „stebuklingo liktoriaus“ (taip va- 
dinamas prietaisas, parodąs padidintus paveikslėlius), idant 
labai galėtų Žmones patraukti ant tokių kaip šiandien va- 
karų. Paskui pagiedoję „Bože, caria chrani““, o susirinkę 
šaukę „ura!“ ir reikalavę, kad da kartą pagiedotų. Visi 
vaikai buvę su mėlynais marškiniais. (Toliaus išskaito, kokias 
pasakas vaikai skaitę). Susirinkusiems labai patikęs skaity- 
mas eilių „Mužičiok s nagotok““, ką „artistiškai“ (labai jau 
primaningai) išpildęs mokytinis —- žemaitis 7 metų - 
Stonskio Mykoliukas, kurs šįmet tik pradėjęs vaikščioti da 
nieko maskoliškai nemokėdamas. Susirinkę ploję rankomis 
(katutes), balsingai šaukę „bis“ (da kartą), o išgirdę da 
kartą, ilgai nenutilę bešaukdami „bravo!“ Paskui Stonskio 
Mykolą daugumas bučiavę, klausinėję, kame gyvenąs, o 
dvarponis Gintvila ir aptiekorius Surkovas dovanoję po 
rublį, o Rietavo klebonas kunigas kanauninkas Antanas 
Zaukevičius, magistras šv. teologijos, pasakęs učiteliui: „Ja 
nikogda ne ožydal čto vynesu takoje otradnoje vpečetlenije. 
Vy prosto čudesa sotvorili s našymi „Žmogusami!“ (Aš 
niekados netikėjaus, kad apturėsiu tokią patieką. Tamista iš 
tikro stebuklus padarei su mūsų „žmogusais“) ir išdalijęs 
mokintiniams 12 svarų piernykų ir cukerkų. Učitelius tai- 
pogi apdalijęs vaikus riešučiais, piernykais ir cukerkomis, 
nupirktais už tam dalykui kunigaikščio Oginskio paskirtus 
piningus. 

Iš apšviestųjų buvęs aukščiaus minėtas kunigas kle- 
bonas su seserimi, mokintojas religijos kunigas Breiva, gy- 
dytojai (daktarai): Cirtautas ir Lindė, dvarponiai: Gintvila ir 
Liaugminas su dukterimi, aptiekorius Surkovas su pačia ir 
dukterimi, pristovas Nagornyj su dukterimi ir kiti šviesūs 
obyvaieliai. 

Tą vakarą dovanoję dėl nupirkimo „stebuklingo liktoriaus“: 
kunigaikštis Oginskis — 15 r., klebonas Zaukevičius — 5 r., dr. 
Cirtautas 4 r., kun. Breiva - 2 r., Gintvila — 2 r., Liaugminas — 
2 +.,, Surkov, Kirilov, Markulov, Zelikovič, Šaja, Levinson, 
Bordak ir daug kitų „spločennych samych raznorodnych 
elementov““. 

„Bolšija uslugi v dele ustroistva večera okazali: nastojatel kos- 
tiola, gg. Surkov, Nagornyj, Medvedev i Kirilov“ (labai prisitar- 
navo, įtaisydami vakaravimą, klebonas ir t. t.) užbaigia ra- 
šėjas da kartą įkišęs Rietavo kleboną į ruskių tarpą kaip 
Pilotą į „Tikiu“. 

Tyčiomis išrašiau tą ilgą Žinią iš maskoliškos gazetos, 
nėmaž nepagražindamas, idant kožnas skaitytojas galėtų 
suprasti dvasią, tą vakarą apsireiškusią. „Prichodskoje“ 
maskoliškoje mokykloje apsireiškė „spločenije samych 
raznorodnych elementov“: puikių kanauninkų ir šiaip jau 
kunigų su Merkulovais ir Medvedevais, daktarų ir dvar- 
ponių su Šajomis ir Bordakais... Vyrai, paieškokite šv. Jo- 
no Apreiškimuose, beg nėra ten panašaus ženklo apie 
prisiartinimą „svetopredstavlenija“ (pastarosios, baisiosios 
dienos)? Man vis taip regis, kad nebetol. Aš galiu klysti: 
pastaroji diena rasit da labai tol, tada ne pro šalį bus, kad 
paminklas anų minėtųjų asabų pasiliks ne tiktai masko- 
liškuose, bet ir lietuviškuose laikraščiuose dėl jų šlovės, 
jei jiems maloni ir pageidautina buvo tokia šlovė, dėl per- 
sergėjimo kitų, kurie, maskolių užkviečiami, panorėtų eiti 
rietaviškių pėdomis ir lygiai būtų jų talkininkais. Iš tik- 
ro nebežinai žmogus, ar pykti ant rietaviškių, ar stebėties 
jų proto siaurumui; antrasis būtų neteisingas: minėtosios 
asabos yra šviesios; pasilieka tiktai pykti ir prisegti jiems 

dėl amžinos atminties vardą „maskolių talkininkų“ trau- 
kime mūsų „žmogusų“ į maskolių pinkles. Apšviesti, 
turtingi, aukštai aukštai pastatyti lietuviai katalikai pi- 
ningus deda, dalija dovanas, džiaugias, giria, bučiuoja 
žemaičių vaikelius, kad taip dailiai ir greitai susimasko- 
liavo ir net mėlynus marškinius įsitaisė!! Ar supranta jie, 
kad, šelpdami tokius vakaravimus, cit! patys būdami nors 
per vieną tik tokį vakarą, „prichodskoje“ iškalą aukščiau 
pakėlė akyse „žmogusų“, kaip nebūtų patys maskoliai 
aną pakėlę per penkerius metus karšto rūpinimos? „Ku- 
nigai, ponai iš anų džiaugias, „apturi patieką“, tai kaipgi 
mums, prastiems „žmogusams“, šalinties ir bijoti maskolių 
iškalos ir raudonai mėlynų papročių?“ Šitai pirmoji pa- 
sekmė rietaviškių vakaravimo. Jie, tiesa, gal neužilgo 
susilauks po medalį „za userdije“, „za bolšyja uslugi, 
okazannyja““... ir t. t., ale mums, žemaičiams, karčiai atsi- 
rūgs kožnas jų pabučiavimas, kožnas išmestas rublis dėl 
sumaskoliavimo mūsų“. 


ATITAISYMAS 
KLAIDOS 


Skuode. (Telšių apr.). Pranešėjas į Nr. 3 „T. S.“ ži- 
nios apie tardymą čia 31 d. sausio mėnesio peikia tardyto- 
jus (sledovatelius) žandarų pulkauninką Šatovą ir proku- 
roro draugą'. Šį vadina žmogum su policėjiškais palinki- 
mais šnipukų, ne su rimtumu šlovingų sūdo tarnų ir sa- 
ko,būk jis buvęs iš Telšių. Tai netiesa: minėtą dieną prie 
tardymo buvo prokuroro draugas Cholščevnikovas iš Kau- 
no. Jam tada priguli nemalonios ir žemos ypatybės, ne tel- 
šiškiui; Telšių prokuroro draugas daug šlovingesnis. 


* Skaityk straipsnį ant pusl. 27: „Ar vertos šelpimo mūsų iškalos?“ 

NAUJA DRAUGYSTĖ 


Kėdainiuose (Kauno apr.). 22 d. vasario mėn. buvo 
metinis susirinkimas visų sąnarių krautuvės (pirkimo ir 
pardavimo) ūkiškų išdarbių, įkurtos jau 1891 m. Suvažia- 
vo daugelis ir šiaip jau dvarponių - lietuvių ir maškolių. 
Peržiūrėję savo reikalus, visi sutarė paduoti ministrui pra- 
šymą, kad užtvirtintų įstatymus „Ūkiškai ekonomiškos 
draugystės“. Skubinamės pasidžiaugti ta žinia, atmindami, 
kaip maža teturime draugysčių, kaip be susibaudimo (su- 
sitarimo) nevyksta nė koks platesnis užmanymas ar tai 
mokslo dalykuose, ar pagerinime savo buities. 

Pelno, kurį Draugystės krautuvė per metus apturėjo, 
draugininkai nepasidalijo, ale paskyrė ant įtaisymo ant 
stancijos geležinio kelio cisternos* laikymui naftos (gazo), 
nes vietiniai žydai — prekėjai apie tą da nepasirūpino. Ir ta 
žinia linksma. Mūsų dvarponiai pradeda sau lopyti batus 
per prekystę; jei prekystė žydams duoda šilkines šabasi- 
nes kapotas, kodėl ji krikščionims neduos cielų batų? Tei- 
singi apie ūkę a. a. kun. Vienažindžio žodžiai: „Procavo- 
jam, prakaituojam per visą dienelę, o ką turim, kai pažiū- 
rim? Vien tik sermėgėlę“'. Prekėjas (kupčius) to negal pa- 
sakyti apie save: jis ir gelumbinius rūbus turi. 


ŽADA SUGRĄŽINTI 
UNIVERSITETĄ 


Vilniuje. Maskoliai vėl pradėjo rašyti apie reikalingu- 
mą universiteto Vilniuje. Tokios žinios švelniai kutina 
mums ausis, nes pradeda išsipildyti vienas iš karščiausių- 
jų Mūsų norų. Skaitytojas vienok baisiai apsiriktų, jei pa- 


* špižinė sodželka 

mislytų, jog maskoliai ketina atgimdyti garsų Vilniaus 
universitetą dėl to, kad mes, gyventojai lietuviškojo krašto 
(Šiaurvakarinio, kaip maskoliai vadina), reikalaujame. O, ne. 
Platus Lietuvos kraštas, tiesa, reikalaująs dėl savęs aukš- 
tosios mokslavietės, ale užvis reikalingesnė ji esanti dėl 
„Suliejimo“ Lietuvos su Maskolija. Lenkiškas Vilniaus uni- 
versitetas pradžioje šio amžiaus (panaikintas 1833 m.)' pa- 
sėkmingai sulenkavo Lietuvą, maskoliškas, gird, taip pat 
pasėkmingai maskolins. Gazeta „Glasnost““ prisipažįsta, jog 
greitai ir pasėkmingai sumaskolinti Lietuvos kraštą negali 
saujelė ruskių — atėjūnų, nors jie būtų „milžinai rusiciz- 
mo“, tą padarysią tik ant vietos užaugę ruskių apšvies- 
tūnai. Ruskiai seniai jau mislija apie tą aukštąją moksla- 
vietę Vilniuje, tik lig šiol negali išsirinkti, kas būtų geriau, 
ar universitetas, ar pravoslauna Dvasiška akademija (koks 
sulyginimas?!). „Novoje Vremia“ sutinka su „Glasnost“, jog 
reikalingesnis universitetas, nes šimtai ruskių, pabaigusių 
popų mokslą, būtų veltėdžiais, nes Lietuvoje jiems nėra 
ką veikti. 

Saumeilingos ruskių svajonės atšaldžia mūs širdį. Ale 
jei duotų mums išsirinkti: ar universitetą su maskolinimu, 
ar maskolinimą be universiteto, tai nesvyruodami iš karto 
išsirinktumėme pirmąjį. Daug jis blėdės padarytų, ale 
bent jau švelniaus, nekaip šiurkščiomis popų, puspopių 
ir Žandarų rankomis. Antra, mūsų jaunimas lengviaus 
pasiektų mokslą ir vietas čia gautų. Užvis gi svarbiaus, 
kad Vilnius pasidarytų vieta susidūrimo didelių būrių 
lietuviško jaunimo, o kame susibaudimas, ten visoki užsi- 
manymai, ten dvasios gyvybė. Lietuvystės dalykai nepasi- 
liktų užpakalyje: apšviesti lietuviai ir maskoliškoje jūroje 
paskendę tvirtintų lietuvystę, kaip nepaskendo lietuviai 
lenkiškoje jūroje Vilniaus universiteto; jis davė mums 
Daukantą. Tegul tik universitetas būtų patvėręs da kokią 
dvidešimtį metų, Daukantas nebūtų buvęs vienas pats 
ant lauko. Bokušo“, Zano* balsus būtų ir kiti išgirdę. 

SĖMENIJOS 


Svėdasuose (Ukmergės apr.). Čia atkreipiu atidą su- 
statytojų kalendorių, kad išskaitydami Lietuvos turgavie- 
tes pasirūpintų iš tikro suteikti reikalingas ir tikras žinias 
lietuviams prekėjams. Rasdamas, duokime, paminėtus tokius 
miestelius, kur ant atlaidų visas turgus tik aplink žydą su 
puodais, niekur neradau paminėtų Svėdasų. Svėdasai 
miestelis nedidelis, ypatingų turgų nėr, ale ant dešimties 
mylių aplink garsūs savo sėmenimis. Per tris panedėlius 
prieš pat sėjimą linų po tūkstančią furmankų iš tolimų 
Panevėžio apskr. ir kitų vietų suvažiuoja nusipirktų sė- 
menų sėklai. Ypatingi turgai Lietuvoje be žydų, tokius tik 
Svėdasuose terasi per sėmenijas. Regi jūrias vežimų su sė- 
menų maišais, regi jūrią vien tik vyriškų ir pačių lietu- 
vių. Ramiai, be barnių, be klyksmo prie lygtuvių paneve- 
žietis perima keletą pūrų sėklos, o svėdasiškis vėl, žino- 
damas, jog parduoda ne perkupčiui dėl pelno, nesispiria la- 
bai, o pardavęs da žyčlyvai pirkėjo ranką sugniaužia: 
„Duok, Dieve, užderėti!“ — sako. Buvo žydai įsikišę, ale 
atlyžo. Regėdami, jog žmonės, pirkdami sėmenis dėl sėk- 
los, moka gan gera cienę (9-18 rublių už bačką), parsive- . 
žė iš Panevėžio apr. prisipirkę sėmenų ir Svėdasuose par- 
davė tiems patiems panevėžiškiams, ale tie veikiai prityrė 
ir pradėjo nuo žydų nebepirkti. Kaipo juoką sakinėjo, būk 
vienas vabalninkietis, atsivežęs maišą sėmenų iš Svėda- 
sų, atradęs ten savo raktą, įkritusį, parduodant neseniai 
savo sėmenis žydui. Nuo žydų ir žmonės išmoko jau suk- 
ti po truputį, ale su sėmenimis sunku, kad kiekvienas vei- 
kiai pažįsta, ko sėmenys verti, ar su smiltimis, ar žolėti. 
Taigi prašome neapleisti Svėdasų nepaminėjus. 


JURBARKE (Raseinių apr.). Tarp Jurbarko ir Kauno suėmę 
lietuviškų kningų pardavėją, kokią ten mergaitę Liutke- 
vičalę ir da kitaip save vadinančią. Atrado sanrašą beg 


- 407 - 


ne 200 asabų, kurioms statė kningas. Žinoma, daug kunigų 
rados. Dėl to gi jau kelius iškratė namuose. Kadangi jie su- 
rašyti svetima ranka, užtat žandarai silpnai tegali remties 
ant rašto ir persekioti. Minima asaba jau antrą kartą įkliū- 
va, užtat nebeturime vilties beišsukti iš žandarų nagų: 
reiks nabagei pabūti porą metų kitoje gubernijoje. Tegul 
Dievas patvirtina: ne už nusidėjimus kentės, bet už savo 
tėvynę. Pelną iš savo amato turėjo mažą: kad ne pasišven- 
timas, būtų nevaikščiojus. 


IR VĖL ŠTAI NUSŪDYTI 
UŽ KNINGAS 


Josvainiuose (Kauno apr). Sako, būk perniai iš Vi- 
duklių atvažiavęs į Šingalių sodą Josvainių parakvijos 
prekėjas kningomis ir užnakvojęs su vidukliškiu furmanu 
prie gaspadoriaus Kaščiuko. Kaimynas, buvusysis staršina, 
turėdamas piktumą ant K., pranešęs policijai ir atvedęs 
ją. Furmanas arklius palikęs išbėgęs, prekėjas taipogi, o 
visa kaltybė suvirtusi ant Kaščiuko. Tuo tarpu išsipirkęs, 
kningas užmainę, arklį pasiėmęs asesorius, ir galas. Ale 
ant nelaimės Klingenbergis visgi gavęs apie tai žinoti ir 
prisakęs asesoriui suieškoti dalininkus vežimo. Asesorius 
žinojęs, iš kokios sodos buvęs furmanas, nuvažiavęs tei- 
rauties, ale visoje sodoje neišgirdęs nė kokio kito žodžio, 
kaip tik „nežinau“, pagaliaus nuo mažų vaikų. Taip būtų 
nieko ir neištyręs, ale baimė už savo kailį pridavus drą- 
sumo asesoriui, sumušęs tada aptariamą žmogų, o tas ir 
prisipažinęs. Tai Žvėriškas ir neteisingas pasielgimas! Pa- 
gal ruskių gi įstatymų tardytojai negali priversti prie pri- 
sipažinimo per nevalią, ale ir išvilioti per gudrystę. Arti- 
kulas 302 „Svoda zakonov“! esąs: „Vsiakoje oskorblenije 
ličnosti obviniajemago vlečiot za soboju zakonnuju otvetst- 

vennosi“ (už pažeidimą apskųstojo reikia atsakyti), o arti- 
kulas 405 esąs: „Zapreščajetsia sledovateliu domagatsia 
soznanija chitrymi doprosami, obeščanijami, ugrozami“ ir 
t. t. (tardytojui užginta išveržti prisipažinimą gudrum tei- 
ravimos, prižadėjimais, bauginimais ir t. t.). Vidukliškis 
furmanas ir Kaščiukas jau esą nusūdyti ruskių, o judošių 
buvusįjį staršiną patys lietuviai nubaudė. Visa soda pa- 
stanavijusi, kad jis gera valia apleistų Šingalius, nepriima 
į savo tarpą jo vaikų, persekioja ir, kaip moka, taip savo 
paniekinimą staršinos namui parodo, o da ne galas: žada 
saviškai nubausti judošių. Gerai tokiam! Jei kiekvieni lie- 
tuviai taip baustų, nebūtų tarp jų judošių išdavėjų. No- 
rėtumėm žinoti tą istoriją, aprašytą ten pat, nes aš, girdė- 
jęs iš antrų jau lūpų, negaliu žinoti pavardžių ir ar visa 
taip buvo, kaip pasakiau. Prašome mums atsiųsti tikras 
žinias. Kningos buvę vienam iš šauniųjų mūsiškių veža- 
mos. Pragaiščio turįs 300-400 rubl. 


SUTURĖJIMAS UBAGŲ 


Luokėje (Šiaulių apr.). Gerbiamas vietinis klebonas 
J. Danius!, zokaninkas, paveikslingai suturėjo savo parakvi- 
jos valketas. Šitai apskelbė savo parakvijai, kad ji tepenėtų 
savuosius neturčius ir nabagus, o apylinkės parakvijoms, 
kad luokiškiams neduotų nė duonos trupinio. Tuo tarpu gi 
tikrai reikalaująs žmonių pašalpos gavo medalį iš storo 
popieriaus ar iš skūros su parašu vardo, pavardės ir iš kur 
yra neturtis. Tą ženklelį tikras ubagas turi visumet ant 
kaklo pasikabinęs, nes parakvijonys negali nieko duoti 
žmogui be tokio ženklelio. Ir ką gi? Ubagų susimažino per 
pusę, valketos tinginiai arba darbo griebės, arba išsivilko 
kur už trečiosios parakvijos, o užtat tikri ubagai gauna 
gausesnę pašalpą. Šiaip jau iš kitur niekas nebeateinąs ir 

neviliojąs piningų ir grūdų, išmislydamas visokias nebū- 
tas nelaimes. Puikus kun. Daniaus pavyzdys. Reiktų ir ki- 
tiems klebonams taip padaryti. Beg nesusimažintų veltė- 
džiai paleistuviai — tikra mūsų koronė. 


SKUODE (Telš. apr.) 4 d. balandžio mėn. persiskyrė su 
tuo pasauliu didelis mūsų lietuvių prietelius a. a. kunigas 
Leonas Lazauskis, pragyvenęs vos tik 30 metų amžiaus ir 
ketvirtus metus kunigystės, čia pat Skuode būdamas ka- 
mendorium. Ant rytojaus ant greitosios buvo palaidotas be 
svetimų kunigų, kurie buvo prie jo prisirišę kaip prie 
tikro brolio. Mums nesuprantamas pasiskubinimas išmesti 
iš klebonijos lavoną vos tik ataušusį (atvėsusį) buvo 
priežasčia, jog į kaimynus žinia nuėjo, kad jau mylimas 
Leonas ilsėjos po žemėmis. Su skausmu širdies, bet ne be 
vilties ištarkite, skaitytojai, „Amžiną atilsį“ savo prieteliui. 
Plačiaus paminėsime ant šių lakštų kitoje vietoje. 


ORŽEVSKIS MIRĖ! 


Vilniuje 31 d. kovo mėn. išliuosavo Lietuvą, apleis- 
damas ją, Lietuvos generalgubernatorius Orževskis. Tegul 
jam Dievas suteikia kuo geriausią vietą (jei atskalūnams ji 
priguli), by tik jis nebebūtų Lietuvoje. Kaip mirus visos Ro- 
sijos karaliui Aleksandrui III, kilo daug vilčių, jog anteis 
daug permainų viešpatystėje, taip mirus Orževskiui užsi- 
vilia, jog būdas rėdymo Lietuvą persimainys, jog Lietuvos 
gubernijos (Vilniaus, Kauno ir Gardino) įgaus lygias teises 
su kitomis gubernijomis, bus valdomos tiktai gubernatoriais, 
gaus patvaldystę obyvatelių, arba žemininkų, ir t. t. 

Mūsų prašymų sugrąžinti spaudą neišklauso, tai pa- 
dėkime viltį, jog mūsų žmonės lietuviai, prisiplakę prie 

vidurinės patvaldystės gubernijoje, pakels balsą už reika- 
lingumą sugrąžinti Lietuvai spaudą. Duok, Dieve, kad tik 
veikiaus! 


LIEPAVA TURI DAUG MOKYKLŲ, aukštesnių ir mažesnių. 
Visos jos platina po truputėlį mokslą, o iš dalies įkiša ir 
pravoslaviškos dvasios. Bet maskoliai pamatė, kad nėra dar 
vienos iškalos, kuri vestų visus savo mokytinius į pravos- 
laviją. Pamatė ir nutarė pastatyti „cerkovno-prichodskaju“ 
iškalą, kurią vadina draug ir gelžkelio iškala. Stovi jau 
antri metai ta nelaiminga mokslainė ir platina tarp vaikelių 
pravoslaviją, geriaus sakant, paniekina visokį tikėjimą. Mat 
vaikelis nepuls tuojaus prie pravoslavijos, ale paskui tiktai 
parduos savo sąžinę, kada jau maskolius pasiūlys vietą 
už tai, kad permainytų savo katalikų tikėjimą. Toks vai- 
kas prisiklausęs popo pamokslų iškaloje, o savo tikėjimo 
nesuprasdamas — atliks be jokio tikėjimo, o pasiims tokį, 
kurs jam duos gerą vietą. Taip jau matome kasdieniniame 
gyvenime. Kad ta iškala ne tiek rūpinas apšviesti vaikelius, 
kaip tiktai padaryti juos pravoslavais, tai regime iš virši- 
ninkų pasielgimo. Reikia mokėti už mokslą ant metų 5 
rubl., bet katalikus priima ir dovanai, o dar popas nuperka 
ir kningas kreivatikių tikėjimo. Tas pats vaikelio tėvas, jei 
paprašo kitoje mokslainėj palengvinti mokestis, tai atsako 
rusų viršininkas: „Siųsk savo vaiką į „gelžkelio“ iškalą, 
te priims veltui, duos ir kningas, o paskui ir vietą prie 
gelžkelio“. Ir tikrai atsirado tokių katalikų tėvų, kurie nu- 
siuntė vaikelius į tą mokslainę. Padarė tai gai neišmany- 
dami, taigi tegul dabar tie tėvai pataiso savo apsirikimą. Jei 
tiktai reiks vaikam (katalikam) būti ir toliaus ant popo lekcijos, 
kaip buvo lig šiol, ir jo mokslo klausyti, tėvai turi tuojaus atimti 
vaikus iš tos iškalos. Yra Liepavoje daugybė ir pigių, ir gerų 
mokslainių, kur galima vaikelius gražiai pamokyti, nepa- 
žeminant savo tikėjimo. Tėvai nubuskite: kada užaugęs jū- 

sų vaikas paniekins šv. tikėjimą, paniekins ir jus — tada 
gal jau suprasite negerai išmokinę savo vaikelį, bet bus vėlu 
atitaisyti. Dabar pasirūpinkite gerą mokslą duoti. 


KRATYMAI 


Telšių apskr. Mūsų korespondentai praneša da 
vieną parodymą, jog Lietuva juda. Policijos tarnai pradėjo 
kartkartėmis lankyti tokias vietas, kurios amžių buvo į 
pelkę parsiknisusios ir saldžiai sau snaudė. Štai ką mums 
rašo: 

Telšių apskrityje, Mosėdžio par., yra soda Nevočiai, nuo 
seno laiko neregėjusi raudonsiūlių. Žmonės visą savo lai- 
mę, visą tėvynės šlovę auklėja ant žemdirbystės. Žemė 
čia gera, priežodis sako, būk čia nedirbdams, tik rankomis 
mojuodams duoną turėsi. Sodiečių, tarp kurių netrūksta 
ir turtingesniųjų, mislis nėkuomet neišėjo iš vagos papras- 
tų reikalų, niekas nuo seniausių laikų nėr girdėjęs, kad 
kas iš čia būtų leidęs savo vaiką į mokslą, į gimnaziją 
ar kitur. Šiek tiek sustiprusius vaikus vasarą varo prie dar- 
bo, o žiemą mokia žemaitiškai ant kningos, tai ir visas 
mokslas. Žmonės užauga geri darbininkai, gal nedidiejie 
girtuokliai, nemetą skatiko ant žydo garbės, ale tamsūs. 
Vienas tik buvo geras dalykas tai, kad sodiečiai nežinojo iš 
tikrųjų, kam policija ėda duoną. Girdėję, tiesa, jog policija 
esanti užlaikoma dėl apgynimo sodiškių nuo neprietelių, 
dėl paturėjimo pakajaus, bet dabar niekas tam nebetiki: po- 
licija pasirodė arba visiškai nieko nepildanti, arba, jei pil- 
danti, tai ne dėl nuraminimo žmonių, tiktai dėl sukėlimo 
anų prieš save arba prieš kits kitą. Praėjusį rudenį atsiti- 
ko mums būti prie urėdninko. Ateina žmogus, visas kruvi- 
nas lyg jautis. Žmogelis, žemai kloniodamos, meldžia pa- 
veizdėti į ano žaizdas ir padėti jam nukaltinti nuskriaudėją. 

Ale urėdninkas šaltai atsiliepė, jog dabar ne jo esąs darbas; 
jei, gird, tave būtų visiškai užmušę, būčiau pribuvęs ant 
vietos ant tų pėdų, bet dabar belieka kreipties prie gydyto- 
jo, gauti vaistų ir palikti sveiku kaip ir pirma; na, jei nori, 
tai gali skųsties į valsčiaus sūdą. Žmogus išėjo it grobą 
pūtęs. Antrą kartą atbėga moteriška, šaukdama, kad ne- 
prieteliai užniko jos vyrą mušti; puolė prie urėdninko, 
melsdama, kad gelbėtų, bet urėdninkui pritrūko drąsos 
kišties į būrį įnirtime susimušusių žemaičių, ir paliko 
mušamą Dievo Apveizdai. Tretį kartą atėjo bernaitis pra- 
šyti, kad padėtų jam atimti nuo pusgirčių sanbrolių kon- 
tonininkų kepurę ir parasodninką, kurius buvo nuo jo at- 
ėmę už tą, kad ruošdamos į kontungą nenusipirko sau 
žvaigždės prie kepurės. Urėdninkas pirma žmoniškai pa- 
davė ranką, bet ... neradęs ten nieko, išsiviepė ir atkirto, 
jog dėl tokių niekų nelandžios pakarčemiais; rasi, gird, ten 
žandarą - jis vis tarp Žmonių brukinėjas, prašyk, rasit pa- 
dės atimti. 

Miestelyje būriu launinkų, storasta ir šimtininku koman- 
davoja, žinoma, urėdninkas. Keistas tai žmogus! Pavarde 
Jonauskis — iš lenkiško lietuviška, gimimo — latvis liuteriš- 
kis, dabar — maskolis pravoslaunas; pačią turi iš žydų - 
maskolką pravoslauną; būkštus, kaip aukščiaus regėjom, 
kad pasirodytų kuomet nors žmonių tarpe, kada kilsta ko- 
kie nesutikimai, jis įniko švaistyties po sodas, neapleisda- 
mas nė tų, kurios nuo amžių buvo visų užmirštos; ant- 
raip, ant tų ypatingai užsimetė, kaip Žvejas ant ramios vie- 
tos upėje, vildamos, čia, ne kame kitur, rasiąs daugybę ka- 
rosų. Per Nevočių sodą beeinąs kratyti kuone kas mėne- 
sį. Pasiima starostą, šimtininką ir landžioja po triobas ra- 
mių Žmonių, vien tik išsižioti mokančių, kad išvysta to- 
kius netikėtus svečius. Šakalio jiems, žemaičiai! ar tai jau 
mislijat, jog urėdninkas savo valia gali jus žudyti, kuomet 
tik susimislys be jokios priežasties? Ne! Prie perkratymo, 
spėjamo vagystėje, namo turi būti koks aukštesnis perdėti- 
nis, poniatieji, paskui turi jie surašyti protokolą vis tiek, ar 

ką ras, ar neras. O dabar žemaičiams nieko nesakant, kuo- 
met susimislys — pereis per butas, per alkierius, kaip juod- 
margis, ir vėl išeis nieko nesakęs. E! neleiskite knaisioties 
tarp jūsų turtų bile kokiam suskiui! Jei jau darys kratą, 
tegu daro formališkai. 

Štai vasario mėn. 20 dieną, taip darganotą, kad nė šu- 
nies su katinu nieks nedrįso išginti pro duris, atsivilko 
urėdninkas su kompanija, perbėgo triobas Ferdinando Va- 
lantino, išuostė visas pašales, nuduodamas kiekvieną 
kningaitę ar rankraštį, net jam akys iš akių spruko (staro- 
sta, šimtininkas, žinoma, kaipo Žemaičiai vis jau ne taip 
kimba ant savųjų). Iš to gal aiškiai spėti, jog urėdninkas 
ieškojo užsieninių kningų ir raštų, siunčiamų į užsie- 
nius. Paskui taip pat peržiūrėjo Joną Daržinskį. Neužilgo 
nuvyko į Giršinus pas Kazimierą Maskauskį, toliaus į 
Krakės pas Pranciškų Zubę. Ant jo nelaimės, niekur nieko 
nerado. Tiktai nuo Zubės pasiėmė strielbą. 

6 balan. tas pats urėdninkas, tiktai su Skuodo žandaru 
Kružkovu (neseniai perkeltu iš Sedos), apie kurį žmonės 
sako, jog betrepinėdamas tarp Žmonių, beklausydamas, 
beieškodams kningų, kojas pravaikščiojęs lig kelių ir iš- 
kraipęs jas į visas šalis, ir su vienu poniatuoju ir šimtinin- 
ku išvėdino pelėjus (pelėsius) Leono Gadeckio iš Nevočių*. 
Urėdninkas su žandaru ir poniatuoju pėsti šunriščiu atbė- 
go du viorstu iš Mosėdžio, nedyvai tada, kad žandaras bu- 
vo iškišęs liežuvį, lyg šuo zuikį gindamas. Galėjo pasi- 
imti paštą, bet, matyt, vylės užklupsią iš netyčių, 0 paš- 
torius da galįs pranešti iš anksto. 

Ieškotojai, nors jų buvo būrelis, mitriai apsisukė, nes 
nieks anų nepasergėjo, kol neįėjo į triobą ir nepaklausė: 
„Kame yra Jonas Gadeikis?“, o tam atsistojus iš už stalo: 
„Kame tavo „Tėvynės Sargas“? Kame laikai, iš kur gauni?“ 
"J. G. neišsigando išverstų kailinių, atrėžė nieko neturįs, o 
atmindamas, jog tokie ponai kratydami Kazimierą Rama- 
nauskį Mosėdyje dagi jam primetė iš savo kišenės ištrau- 


* Pasirodė, jog žandarui apskundė Gadeikį bobilius Luotė iš atkeršiji- 
mo. Jo pavardė tegul bus neužmirštama kaipo Judošiaus išdavėjo. 

kę gazetą, paprašė čia pat buvusius svetimus Žmones ser- 
gėti, kad nieko neišsitrauktų, ir leidė kratyti. Ant tuščio 
buvo jų vargas: nėra ir nėra nieko, bet štai atitraukia kon- 
torėlio šufliadą — pilna kningų ir gazetų. Reikėjo matyti, 
kaip abudu platburniu išsižiojo džiaugsmingai: ura! kaip 
staigu puolo ant kelių perkratyti ir kaip vėl neskaniai atsi- 
vėpė, atradę, jog tai vis lenkiškos, Varšuvoje spaudintos, 
arba kad ir lietuviškos, tai senos dievobaimingos*. Rankarš- 
čius visus skaitė, o rašytus lotyniškomis litaromis liepė 
šimtininkui versti į gudišką. Urėdninkas žemaitiškai mo- 
ka kaip tikras žemaitis, bet akivaizdoje žandariaus pasiro- 
dė suvisu nemokančiu, o gal ir dėl priklausymo, ką kiti 
kalbės. Turėjo nabagas išgirsti ne visai malonų pažadėji- 
mą: tokiems svečiams reiktų mieto (baslio), reiktų mieto!! 

Perkračius visas triobas ir nieko neradus, Jonas G. pa- 
prašė maskolius pavėdinti supelėjusius šiaudus ir šieną, 
ale apie tą nebeklausė, tiktai paprašė kalendoriaus, nes už- 
mirše, kokią tai turi šią dieną. Žinoma, kalendoriaus ne- 
paregėjo ir išdūlino nieko nepešę, lyg grobą pūtę, nes re- 
ligiškų kningelių nė imti neėmė; daug jų akivaizdoje sve- 
ria parašas: „Dozvoleno cenzuroju“!; kaip tiktai aną išvys- 
ta, tuojaus susilenkia, kaip prieš kokią šventenybę ir ati- 
deda į šalį. 

Gal abejoti, argi tai niekas iš tos daugybės iškratytų ne- 
turėjo nieko: kame dabar lietuviški raštai neberandas? Vie- 
nok niekur nieko nerado, matyt, svietas išgudrėjo, o ūki- 
ninko triobose gal ir treigį veršį paslėpti, ne tik „Tėvynės 
Sargą“. Atsargiai tada ir kiti aną prilaikykite, bet nenusto- 
kite skaitę, žinias jam duokite, su kitais protingais pasida- 
lykite, kad tik niekas nereikalingas nežinotų, ką jūs tarp 
savęs rokuojaties, nes ir savieji kartais atvirai parduoda, kaip 
tai Krakių Indrėkus**, kurs karčemoje balsingai reikalavo, 

* Gėda šimtininkui žemaičiui, jog jis lygiai su žandaru rūpestingai 
ieškojo kningelių, rodė pagaliaus paslaptingas vietas. Jo pavardės neįra- 
šome, vildamies, jog pasiprovys ir susipras beeinąs jau judošių keliu. 


** Jo pavardė turi užimti vienokią vietą su Luotės. Oi, tegul liaunas 
velniui betarnavęs: ant gero neišeis! 

kad policija priveizdėtų jauną kunigą ir porą parakvijo- 
nių, nes jie, gird, kningas skaito ir valdžiai yra priešingi. 
Kaip tokį kataliką žemaitį žemė nešioja? 


TARGOVICA (Pietinėje Maskolijoje). Baisingą faktą atiden- 
gė neseniai ant jomarko Targovicoje. Ant jomarkų visuo- 
met sueina būriai elgetų (ubagų) alužnos prašyti. Viena 
luoša (kolieka) mergelė, sėdėdama šalip seno elgetos, suri- 
ko: „Tetute, tetute!“ Praeinanti moteriškė atsigręžė ir paži- 
no savo mergelę, prapuolusią pirma dviejų nedėlių. Elge- 
tos nenorėjo atiduoti mergelę, pakilo rėksmas, atbėgo poli- 
cija ir atėmė mergelę, o elgetas areštavo. Per tardymą 
(sledstvo) išsireiškė, jog elgetos (ubagai) užlaiko cielą 
„fabriką koliekoms dirbti“: vaikams išlupa akis, išsuka 
pirštus, papjauna gyslas, tokiais ir panašiais būdais iš svei- 
kų darė luošus (koliekus), paskui su jais viliojo alužnas. 

Ir mūsiejie elgetos nėra geresni. Laikas jau mums užda- 
ryti elgetas į tam tikrus namus ir maitinti juos, kad nesi- 
valkiotų, su visokiomis šelmystėmis rinkdamos nuo gerų 
žmonių turtą. 


TURKIJOJE. Per ilgą laiką Turkija su Graikija kreipė prie 
savęs akis visos Europos. Bet viskas pasaulyje neilgai tve- 
ria! Štai vaina tarp šių minavojamų viešpatysčių pasibai- 
gė, ir pakajus nors per didelį vargą įvestas'. Priveikta 
Graikija turės Turkijai užmokėti 40 milijonų iškaščių ir 
atiduoti gerąsias apsigynimui vietas ant rubežiaus. Kadan- 
gi Graikija yra labai neturtinga per netvarkystę pačių grai- 
kų, tai bus užvesta priveizda: didžiosios viešpatystės pa- 
sodins Graikijoje po vieną priveizdėtojį įėmimo ir aikvoji- 
mo turtų. Žinoma, graikams ir neparanku, ir nešlovė. Spė- 
ja, būk visą vainą sukėlus Vokietija, kurios bankieriams 

Graikija buvo ir pirma daug skalna, bet nebuvo vilties, kad 
atiduos; dabar kas kita: nors Graikiją nuplėš galutinai, bet 
savo po truputį atsiims. 

Graikijai tada vaina su didesne Turkija buvo nelaimin- 
ga, pražūtinga, užtat Turkijai — išganinga. Pirma Turkija 
buvo visai nužeminta, kiekvienas aną mindė, o dabar pasi- 
rodė, kad Turkija ne taip silpna, kaip regis. Kariška laimė 
pakėlė ją labai aukštai, ypatingai akyse žmonių vienodo 
tikėjimo — mahometoniško. Europoje, Azijoje ir Afrikoje 
mahometoniečių yra arti 400 milijonų, turkiškos gazetos 
pradėjo tankiai ir plačiai rašyti, jog Turkų sultonas esąs 
vyriausiuoju visų mahometoniečių, dėl to visi turi stoties 
prie jo šono karės laike. 

Mahometoniečiamas toksai susivienijimas, matyt, labai 
tinka, nes daugelyje vietų (Indijoje, Egipte) pradėjo mezlia- 
vą rinkti ant sušelpimo turkų, nukentėjusių karėje ir t. t. 
Baisus būtų daiktas, kad sultonas įgautų didesnę galybę, 
nes turkai - žmonės baisingi, dykiniai, nemielaširdingi, o 
jų tikėjimas liepia spausti ir žudyti visus ne to tikėjimo. 
Taip ir darė per kelius šimtus metų, kol europiečiai nesu- 
silpnino anų, atimdami daug kunigaikštysčių. Šiame nu- 
meryje paduodame porą paveikslėlių iš turkų buities: 
1) „Atvažiavimas sultono į mečetę“ (bažnyčią; žiūrėk pusl. 14), 
2) „Turkai skaito telegramus apie karę“ (žiūrėk pusl. 15). 


PALOCIAUS INTRIGOS 


Peterburgas. Šį praėjusį pavasarį bent keliuose už- 
rubežiniuose laikraščiuose, gaunančiuose visuomet tikras 
žinias, buvo atsiradęs garsas, keletą kartų atnaujintas, apie 
caro ligą ir jo projektą išvažiuoti į užrubežį, o ant to lai- 
ko valdžią palikti savo motinai, t. y. mirusiojo Aleksandro 
III našlei. Garsas buvo labai panašus į tiesą. 


14. T. Vaižgantas, V t. „417 = 


Paskui išsireiškė — tai būta intrigos, arba paslaptinės 
pinkliškos talkos, carui numesti nuo trono. 

Keletas caro patarėjų, persigandę žmoniško apsėjimo 
caro su padonaisiais, arba — kaip jiems rodėsi — per daug 
minkšto, lėto rėdymo viešpatystės, tyčiomis skleidė ant ca- 
ro paskalbą, būk jis sergąs; tokį garsą leidė į Europą ty- 
čiomis, kad Europoje mislytų, būk caras tikrai esąs nega- 
lįs bevaldyti viešpatystės, idant paskui lengviaus galėtų 
prašalinti Mikalojų II. Caro motina našlė ant to sutiko. 

Prie tos intrigos prigulėjo ir ją surėdė Pobedonoscev' 
(Sviateišojo sinodo oberprokuroras) ir Voroncov-Daškov* 
(palociaus ministeris) su žinia carienės našlės. Visa ta šai- 
ka su syla ketino antpulti ant caro ir priversti jį, kad pasi- 
rašytų, būk išvažiuodamas į užrubežį valdžią palieka ant 
to laiko regencijai po vadovyste carienės našlės. Žinoma, 
gal būtų paskui carui smertį padarę, taip kaip yra atsitikę 
su Povilu I ir Petru IIV. 

Bet caras Mikalojus II laiku pajuto, turbūt jam pranešė 
generolas Friederichs. Voroncov-Daškov tapo prašalintas 
nuo vietos, Pobedonoscev išvažiavo į užrubežį, o carienė 
našlė ketinanti apsigyventi Danijoje. Friederichs pateko į 
Voroncovo-Daškovo vietą. Visa tai yra labai netoli tiesos. 


KRAKAVAS. (Galicijoje) Čia 21 d. liepos mėn. pasimirė 
garsus lenkų poetas (giesmininkas) Adomas Asnykas', ku- 
rio tragediją „Keistutis“ dailiai išvertęs p. V. Kapsas“ patal- 
pino savo laike „Varpe“. Apie tą buvome jau minavoję“. 


ANT PAMINKLO A. MICKEVIčIUI 


Varšuva. Lenkai prie šio ciecoriaus atgijo. Pirma mas- 
koliai vylės kumščių pergalėsią svetimtaučių dvasią ir 
išnaikinsią visa, kas jų yra savo, o užmesią maskolišką. 

33 metų praktika parodė, jog labai klydo, jog dvasios 
kumščių neįveiksi, ir ailyžo — lenkams gazetoms Ieidė 
drąsiaus apsvarstinėti savo reikalus, atėmė nuo jų bjau- 
rius ruskintojus — načelninką krašto Gurką' ir kuratorių 
apšvietos Apuchtiną“, o į jų vietą paskyrė šviesius išmin- 
tingus vyrus. Dabar štai leidė rinkti dovanas dėl pastatymo 
Varšuvoje puikaus paminklo visų garsiausiam lenkų gies- 
mMininkui Adomui Mickevičiui sukaktuvėse 100 metų nuo 
užgimimo (gruodyje 1798 m.). Lenkai pasirodė labai mylin- 
čiais garsių savo mokytų, apreiškė didelį duosnumą, nes 
tik per du mėnesiu supylė 200 tūkstančių rublių. Kad bū- 
tų reikėję, būtų da daugiau supylę. Paminklą dirba len- 
kas drožėjas Godebskis? Paryžiuje. Adomas Mickevičius, 
kaip ir daugybė kitų lenkiškų raštininkų, gimė tarp Lie- 
tuvos baltrusių, mokės Vilniuje. Lietuvą tėvynę apgiedojo 
labai karščiai meilingais žodžiais. Neabejoju, kad jis, jei 
būtų gimęs tarp lietuvių ir geriaus lietuviškai mokėjęs, 
būtų palikęs neužmirštinas giesmes ir mūsų kalboje. O 
dabar dėkui jam ir už tą, kad apgarsino mus nors svetima 
kalba. Kitąmet daugiaus pasakysime apie A. M. ir pridėsi- 
me puikų jo paveikslą-portretą. 


KOKIE ČIA LIETUVIAI? 


Žiežmariai (Vilniaus g.). Norite žinoti apie tą Lietu- 
vos kampelį? Gerai, pasakysiu, tik visų pirma nebeverta jo 
vadinti Lietuva, greičiaus Gudija. Žiežmarių miestelis 
purviniausis, gyventojai lietuviai dunderiuoja lietuviškai, bet 
bjauriausiai primaišydami lenkiškus ir gudiškus žodžius. 
Tamsūs kaip lapkričio naktis, neapšviesti nė tikėjimo daly- 
kuose, nes mokinami yra lenkiškai, kurią tai kalbą mažai 
tesupranta. O, laikai! O, vyrai apaštalai! Pameskite bent 
kartą apsakinėję „Lenkų karalystę“ dėl „Dangaus karalys- 


į4* 419 - 


tės“! Prietarų, užkalbėtojų nuo ligų — nepirkęs gausi. Skai- 
tyti šiaip ne taip moka, bet ant „Služba boža“. Lietuviška 
kalba per visą laiką persekiojama bajorų, šunbajorių, pa- 
galiaus ir kunigų, iš tų pačių žmonių išėjusių. O, apaš- 
talai atskalūnai! Kaip kalba persekiojama, taip žmonės, ja 
kalbantys, už nieką turiami, niekinami. Dėi to savo kalbos 
gėdžias, neišgirsi nė „Tegul bus pagarbintas |. Kr.“, bet 
„Nek bandzi pokalony“ bjauriausiai ištariamą. Medžiagiš- 
kai negal pasakyti, kad prastai turėtųs; žemę turi labai ge- 
rą, visur molis, arklius laiko gerus, bet brikų neturi; kaž- 
kokias „čortopchaikas“. Triobos vidutiniškos; gryčios geros, 
bet seklyčios, užsimušk - nerasi. Moterų nešysta gan graži, 
bet užtat vyrų — visai gudiška: išleisti ant kelinių marški- 
niai; taip ir į bažnyčią eina. Žmonės labai gražūs: dideli, 
su geltonais plaukais, ypatingai skaisčios motriškosios. 

Svečius priimti visiškai nemoka nė turtingesnieji, nes 
„geri“ Žmonės su jais nėmaž nesėbrauja!. 


VYŽUONŲ IŠKALA (Ukmergės p.). Anuokart buvome trum- 
pai paminavoję apie atėmimą vaikų iš Vyžuonų iškalos. 
Gauname platesnes žinias. Lenti ir nuolaidūs aukštaičiai 
lietuviai pradeda šiaušties, kad maskoliai užgauna tikėji- 
miškus anų jausmus. Į Vyžuonų iškalą buvo paskirtas 
šviesus kamendorius, daktaras kanonų, bet maskoliams 
nepatiko ir dėl to nepriėmė. Vyžuoniškiai, pajutę, kad jų 
vaikų niekas nemokys religijos, didžiai užsirūstino, o ne- 
norėdami palikti savo vaikų nenaudėliui učiteliui, susitarė 
neleisti, ir galas. Pasakyta — padaryta: iškala tuščia. Dide- 
liai rūpėtų žinoti, kuom gi būtų viskas pasibaigę, kad val- 
džia būtų pradėjus verstinai versti į iškalą, neturėdama 
provos. Ale valdžiai neprisireikė laužyti galvą, ją užstojo 
staršina Strazdas. Jis ūmai sustrūnijo starostas, liepė bausti, 
štrapuoti neleidžiančius vaikų į iškalą ir advente priva- 
rė pilną mokslainę; prieš rėdą gi teisino tėvus tuom, kad 
vaikai turėjo ganyti, suprask, — lig pat advento; negu utis 
po Žydo barzdą, kad žolė advente nebeauga. Klausimas, 

kas Štrazdą prašė teisinti tėvus prieš rėdą, kad jie patys 
turi liežuvį ir būtų galėję teisingai išpasakoti, ko jie gei- 
džia nuo iškalos, ko trūksta iškalai ir t. t. O dabar turėjo 
viską ant rašto išdėję nusiųsti ministrui, įrašydami, ką 
vaikai datiria iškaloje, kame mokytojas yra netvarkėlis pa- 
leistuvis, o prižiūrėti aną - nėra kam, nes kunigo vietinė 
valdžia neleidžia. Tas yra gerai, bet Strazdo kiaulystės tas 
nėmaž nesumažina. Jau tai įkyrėjo tas Strazdpalaikis vi- 
siems vyžuoniečiams per savo neteisingumą. Sąžinę ir 
protą išmirkė arielkoje, tiesą už rublį parduoda, o kad 
užsiturėtų ant vietos, štai kaip maskoliams laižos, užkirs- 
damas kelią visiems saviesiams. Veltui nabagas vargsta: 
gerai, jei bus lig galo trejenės, ant antros trejenės greičiaus 
seną bobą pasodins, ne ką turėtų vyžuoniškiai kęsti il- 
giaus Strazdą. Drąsiaus, vyžuoniškiai, neduokitės jodinėti 
ant savo sprando! 


NAUJOS RENGIAMOS IŠKALOS TELŠIŲ APR. Apšvietimo 
ministerija perniai nusprendė Lietuvoje esą per mažai mas- 
koliškų iškalų, dėl to subruzdo ieškoti vietų naujoms. 
Nežinau, po kiekvieną nori įkurti kiekviename apskrityje, 
nes lig mūsų tik vientisi balsai teateina, kaip tai iš Viešin- 
tų. Užtat žinome, jog Telšių apskrityje nutarta pastatyti 
naujas iškalas šiose vietose: Kaukolikų sodoje, Kalvarijos, 
Barstyčių, Šačių ir Lenkimų miesteliuose. Apie nepavyki- 
mą įkalbėti Kaukolikų vyrams iškalos, nors vienas iš jų — 
starosta Jurkus buvo dovanojęs desetiną Žemės, jau mūsų 
skaitytojai žino iš Nr. 9'. Šiuo kartu norėčiau pranešti apie 
antrąjį rusifikatorių žemaitį, padėjusį įvesti. 


NAUJA IŠKALA KALVARIJOJE, apie Kalvarijos starostą — 
Antaną Mačernį iš Šarnelių. Jurkus ir Mačernis — du sta- 
rostos, du maskoliškų iškalų globėju! Jurkus už savo rū- 
pestingumą jau gavo keliu į pasturgalį ir kūlvartomis, 

išniekintas prieš visą schodą', išgriuvo iš starostystės, 
kurią per 16 metų atvejų atvejomis pirko sau už arielką. 
Įstabus yra prisirišimas tūlų Žemaičių prie visokios virši- 
ninkystės. Jurkus „betarnaudamas“ įlindo į skolą lig au- 
sių, gerą butą nuplėšė, liko kaip bobilis su dviem karvėm 
ant dviejų valakų, jausdamas nebetvirtą savo starostys- 
tą — perkas desetinomis žemės. Kas aną traukia? Klausė 
kipšą, dėl ko jis vis pelkėse gyvena? „Prigudau“ — atsakė. 
Išmestas iš viršininkystės dagi ministrui pasiskundė, bet 
apie tą paskui. Tame tarpe veizdėkime, ko gi trokšta staro- 
staudamas turtingas, gana išmintingas ir žmonių lenkiamas 
Mačernis! Negu kokio didelio medalio ar kryžiaus per visą 
pilvą. Laukime gi, kuomet susilauks, idant paskui pride- 
rančią jam garbę atiduotumėme už jo pralietą prakaitą 
ant schodo šį rudenį. 

Atvyko vieną kartą tarpininkas (pasred.) į Kalvarijos 
obščestvą“ Alsėdžių valsčiaus ir pradėjo įkalbėti kalvari- 
jiškiams, kad nupirktų dėl naujos maskoliškos iškalos vie- 
ną desetiną žemės, bet vyrai ten drąsūs, kaip rodo mums 
Alsėdžių istorija su prikalimu kryžiaus iškaloje?; tada vie- 
nu balsu atsiliepė: „Mums tokių iškalų nereikia!“ Ant to 
tarpininkas: „Jei neprisiimsite valsčiaus iškalos, tai ir jums 
nenorini įrengsime iškalą, bet cerkovno-prichodskają! Su- 
prantate, kas tai da iškala?“ Kalvarijiškiai žinojo, kad „cer- 
kovno-pr.“ iškala — tai popų iškala, aštriai atvirai kariau- 
janti su katalikais, pradėjo svyruoti, bet ant galo visgi sušu- 
ko: „Nenorime! Taisykite sau, ką norite, tik ne mūsų pi- 
ningais!“ Ir būtų išdūlinęs tarpininkas nieko nepešęs, kad 
ne starosta Mačernis. Aną tatai tarpininkas pamojo eiti 
paskui save į alkierį. Pasikalbėjęs su tarpininku, Mačernis 
išėjo iš alkierio kaip apsvaigęs, matyt, dideliai išgirtas 
„Aidelio pono“. Išėjęs pasilipė ant kėdės, turėdamas šalip 
savęs Bumšą Juozapą ir Miką Simeoną iš Gečaičių ir 
Virkšą Tamošių iš miestelio, pradėjo kalbėti vyrams. Žo- 
džiai plaukte plaukė, mostagavo net visas sukaitęs, „lyg 
kozonių sakydams“, kaip žemaičiai tyčiojas. Pravirkdyti, 
rodos, nieko nepravirkdė, bet patsai tik nesusigraudino, 

pertikrino tiktai 10 vyrų. Mačerniui pasakius pamokslą, 
tarpininkas užsimanė balsus rinkti ir būtų vėl prakišęs, nes 
visas schodas, apart tos dešimties vyrų, visgi buvo prie- 
šingas. Ale ir čia Mačernis išgelbėjo: kam čia, gird, skies- 
ties dėl tų kelių durnių! O tų „durnių“ buvo visas be mažko 
schodas, ir taip be balsavimo tapo užrašyta, jog Kalvarijos 
obščestva iškalą priima, belieka žemę nupirkti. Vyrai, 
drąsiai pradėję, ant galo pasirodė avinai esą: nė vienas 
nebedręso prieštarauti iš baimės štrapo ir pasirašė. Tarpi- 
ninko, rodos, būtų ir neišsigandę, ale lenkiamo sasiedo 
Mačernio paklausė. Paskyrė tada 200 rs. ant nupirkimo de- 
setinos žemės ir tuojaus nuo vieno ūkininko pasiskolijo, kol 
išrinks nuo visų, išskyrė 4 vyrus dėl nupirkimo. Visą rė- 
dą vis vedė Mačernis kitiems tylint ir tik darant, ką jis su- 
kamandavoja; pagaliaus nė vieno neatsirado, kurs būtų 
skėlęs į ausį už pavadinimą viso schodo durniais. 

Vyrai tik tuomet išsižiojo, kad buvo paketinę paskirti 
vietą ties „kryžiauninke“, t. y. didžiąja Kalvarijos koply- 
čia, ir atmetė tą užmanymą. „Įleisk kiaulę į daržą; gal 
kalnus vaikščioti užginti!“ Sutiko pastatyti iškalą ant Se- 
dos kelio — Šašaičių sodoje. 

Tikrai gal pasakyti: kad ne Mačernis, iškalos Kalvarijoje 
būtų nebuvę. Visa garbė tada už apšvietimą (?) kalvari- 
jiškių sukris ant Mačernio, o anam numirus popas su 
„nostarninkais“* anam „pomniką““ pastatys, kad ir jauno- 
sios kartos neužmirštų, koks tai karžygis buvo Mačernis 
iš Šarnelių! 

Mes tuo tarpu prie Mačernio prilyginsime sekančią sak- 
mę. Varna (Mačernis) pasigavo sūrio kąsnį ir nusileidus 
ant šakos ruošės praryti. Lapė (tarpininkas), užuodęs sū- 
rį, kaip ims varną girti, jos kaklelį, jos snapelį, o ypatin- 
gai balselį: „Pagiedok ir pagiedok, sesyte!“ Varnai nuo pa- 
gyrų net galva apsvaigo ir sukriokė ne savu balsu: sūris 
žlept iš varnos snapo, o lapė kapt ir prarijo. 

Ar supranta pons Mačernis, kad tarpininkas aną į dur- 
nių pavertė? 

PANEVĖŽIO REALINĖ IŠKALA 


Už ką kun. Rymeiką išvežė į klioštorių?' Turbūt už 
viską. Mums rodos aiški viena gera pasekmė jo pasielgimo: 
jis, kaip mokėjo, taip gynė katalikystę nuo pažeminimo ir 
apgynė. Jo įpėdinis nebeturės rūpesčio. Kas iš nuolaidu- 
mo? Štai Panevėžio kapelionis kun. v.2 esąs nuolaidus, 
neprieštaravęs savo valdžiai, ir kas iš to? Katalikams 
melsties paskyrę stoginę ant kiemo, kur studentai gimna- 
stikavojas ir kame sukrauti riogso muštro baldai. Kasryt 
tada katalikai turi vilstyties be reikalo, idant ant valandė- 
lės nubėgtų pasimelsti prieš Švč. Traicės abrozdą. Nauja, 
puiki Panevėžio iškala turi daug liekių salių, išmetimas 
katalikų į kiemą yra tada iš noro pažeminti juos. Kape- 
lionis buvo kaltas, kad nepaslinko apginti savo tiesų. Ne- 
atmena: geruoju — nieko negausi! 


KUPIŠKIO MOKYKLA 


Retai kame tegali regėti tokį veržimos vaikų į valstinę 
mokyklą, kaip Kupiškyje. Lanko ją su viršum šimtas ber- 
niukų ir 8 mergaitės — katalikės. Būtų ir daugiaus vaikų, 
tik vietos nebėra. Berniukų ir mergaičių mokyklos vienoje 
troboje; po vienu stogu gyvena ir mokytojas (Itomlenskij, 
mokąs lietuviškai), ir mokytoja, turbūt, kad lengviaus susi- 
ženytų, nes abudu jaunu, po 20 metų. Šioje mokykloje 
vaikai jau nuo seno papratę prieš ir po lekcijų sukties į 
kertę, kalbėdami ir pagaliaus giedodami maskoliškas, pra- 
voslaviškas maldas. Tėvai kupiškiečiai taip tamsūs, jog ta- 
me nieko pikto nemato. „Tai mat, kad liepia, reikia klausy- 
ti“. Šį metą mokytojas padalijo vaikams naujas „Kningas 
dėl skaitymo“ Odincovo ir Bogojavlenskio'. Tėvai da apsi- 

džiaugė, kad jų vaikai gavo naujas kningas ir da su abroz- 
dėliais — paišinėliais. Vienok iš visų mokytinių atsirado 
vienas 12 metų vaikelis, pavarde Krapavickas, iš Račiupė- 
nų sodos, jau ketvirtą žiemą lankąs iškalą. Jis lig šiol 
nematęs tokios kningos, giliaus į ją įsiskaitė ir, žinoma, 
lengvai pasergėjo, jog parašyta prieš katalikystę ir tiesą, 
nes atvirai sako, jog lietuvis — tai maskolis. Bemislydamas 
susiprato, kad jisai ir jo draugai virsta į maskoliukus, mels- 
damies prieš nekatalikišką abrozdą ir maskoliškai. 30 d. 
rugsėjo mėn. Krapavickiokas perspėjo visus savo draugus į 
mokyklą susirinkusius, jog katalikų tikėjimo uždrausta 
melsties prieš svetimus abrozdus ir įkalbėjo, kad učiteliui 
atėjus visi atsisakytų nuo tokio meldimos. Iš tiesų ant ry- 
tojaus vaikai nebesisuka į kertę. Pamėlynavo učitelius vai- 
kų maištą išvydęs. Tuojaus užpuolė klausti, kas taip pa- 
mokino? Visi sumetė bėdą ant Krapavickioko, o tas nėmaž 
nenustėręs atpylė mokytojui minėtus žodžius: „Mūsų ti- 
kėjimas neleidžia melsties prieš ruskus abrozdus; štai pa- 
lieku tas niekingas kningas, kurios bjaurioja mūsų tikėjimą; 
sugrįšiu į mokyklą tada, kada nebereikės ruskai melsties 
ir iš tų kningų (Odincovo etc.) mokyties“, — išėjo sau, ir 
tiek jį tematė. Ant rytojaus učitelius pasivadino urėdninką 
surašymui protokolo ir padarymui ištyrimo, bet urėdnin- 
kas, kaipo katalikas, nieko pikto tame nerado. Tuo tarpu tė- 
vai persigando, griebės sau už galvų, bardami savo vaikus, 
kam pakėlė maištą prieš ruską abrozdą. Žmonės ten taip 
įbauginti, jog dreba bijodami bėdos ir nuo savo šešėlio. 
Apie viską mokytojas pranešė direkcijai. Vaikai nėjo pėdo- 
mis Krapavickio, tikrai sekiotino; mokytojas juos sutramdė, 
ir visi pasiliko mokykloje ir toliaus meldės prieš ruską ab- 
rozdą. 9 d. spalio mėn. atvyko inspektorius. Nuošaliai pa- 
sivadindamas vaikus, teiravos, kas užgynė melsties prieš 
ruską abrozdą? Išmintingųjų tėvų vaikai atsakė: „Tėvai 
neleidžia“, o ant klausimo, ar sutinka toliaus melsties, atsa- 
kė: „Nežinau ir negaliu pasakyti, ar melsiuos prieš abroz- 
dą, ar ne“. Ant to ir pasibaigė. Učitelius leidžiąs garsą, 

jog tai pasidarė ne be žinios kunigo ir jo įtekmės, ale jis 
nenoriąs „razduvat delo“*. Ką kiti vaikai atsakė, negal ži- 
noti, nes slepias. Dabar daugumas maldą kalbėdami žiūri 
į bažnyčią (toje pusėje ir abrozdas pakabintas), daugumas 
gi stačiai į abrozdą žiūri, tarydami: „Juk ne 25 dievai yra, 
bet vienas; tas pats ruskių ir mūsų“. Naujas kningas visi 
tebeturi, teisindamies, kad učitelius praleidžia, kas yra prieš 
tikėjimą. Kunigo toje iškaloje per ilgą laiką nebuvo. Į iš- 
kalas įvesta nauja programa. Religijos dalykams paskirta 5 
adynos ant nedėlios, ne 3, kaip pirma buvo. 


VYŽUONŲ VALSČIAUS MOKYKLA 


Drąsesniais ir išmintingesniais rados vyžuoniečiai. 
Taipogi nėra kunigo, ale žmonės nepasibijojo bėdos: neduo- 
date kunigo mūsų vaikams mokyti, neleisime į iškalą! ir 
atėmė visi susitarę. Kilo didelis iširimas. Priežasties, žino- 
ma, kame gi kitur ieškos, jei ne klebonijoje; atsakymą meta 
ant vietinio kamendoriaus d-ro Lisausko. Pagiriami vyžuo- 
niečiai! Tesupranta maskoliai, jog lietuviai patys ponai ant 
savo turto ir vaikų. O, kad ir kiti sektų jų pavyzdžiu! Vei- 
kiai atieškotumėme savo tiesas! 


VIEŠINTOSE RENGIAMA IŠKALA 


Viešintų parakvija yra viena iš tų laimingųjų, kuriose 
lig šiolei nėra maskoliškos mokyklos, to visų gausiausio 
ruskinimo šaltenio. Bet taip, rodos, nebeilgai bebus; masko- 
lių rėdas pradeda rūpinties apie įtaisymą, da gerai, kas 
rokuojas su iškaščiais, norėdamas, kad apseitų kuo pigiau- 
siai. Dėl to rėdas kreipės prie vietinio dvarponio p. A. Ko- 

maro, prašydamas, kad teiktųs paaukauti iškalai žemės 
kąsnį ir namus. P. Komaras nežada duoti. Ne tiktai admi- 
nistracija rūpinas apie įrengimą iškalos Viešintose, bet ir 
popai iš artimo Viešintoms pravoslauno Surdegio kliošto- 
riaus. 11 d. spalių mėn. klioštoriaus archimandritas, įpėdi- 
nis neseniai pasikorusiojo ir, kaip kalba, kandidatas ant ar- 
chijerėjaus, „otec Varfolomej“, taipogi atvažiavo pas tą pa- 
H p. Komarą, melsdamas žemės ir namų dėl „cerkovno- 
prichodskoj školy“. Bet ir jis gavo atsakymą nemalonų. 
Dėkui p. Komarui visų lietuvių vardu! Jei šiaip jau vals- 
Žiaus mokykla — nieko gero, tai cerkovna prichodskaja po 
priežiūra popų, vergiškai rėdui tarnaujančių, būtų tikras 
blėdis lietuviams; jie vis tiek leistų savo vaikus į tokias 
mokyklas, neturėdami geresnių. Gal pusė teatmintų, jog su 
tuo mokslu įsiverš į vaikų sąžinę — nuoda. Daug dabar 
randas žmonių, kurie, lenkdami su nusižeminimu galvas 
prieš žandarus ir kitus „načialninkus“, risčia pildydami 
visa, ką tiktai jie sukomandavoja, nebenori klausyti dvasiš- 
kųjų, kurie ar šiaip, ar taip visgi lietuviui artimesni už 
žandarus ir popus. Nejaugi mūsų žmonės taip giliai nu- 
puolė, jog tik rykštės tebijo ir kieto keiksmingo žodžio te- 
klauso, o šiaušias prieš persergančius prieš pavojų? Su 
atsakymu p. Komaro, žinoma, dalykas nepasibaigė. Rėdas, 
negalėjęs išvilioti nieko nuo vietinių, pats nepasigailės ke- 
leto šimtų ar tūkstančių dėl įrengimo šaltenio maskoliškos 
šviesos, t. y. dėl išvilkimo lietuvių iš lietuvystės. 


NAUJA KARTENOS IŠKALA 


Visi žino, jogei apšvieta Rosijoje visų žemiausiai stovi. 
Tą gerai supranta patys maskoliai, todėl kas metą rūpinas 
padauginti skaitlių mokyklų. Maskoliai neužmiršta taipo- 
gi apie apšvietimą arba, tiesiau sakant, apipaikinimą ir 
mūsų brolių lietuvių, tarp kurių „narodnos ir prichodsko- 

cerkovnos“ mokyklos dygsta kaip grybai po lietaus, o lie- 
tuviai, nesuprasdami jųjų užduoties, linksmai jas sutinka. 
Taip karteniškiai jau seniai pradėjo užvydėti savo kaimy- 
nams, kurie turi nuo 20 metų tas mokyklas, todėl! ant 
paduoto jiems projekio visi su džiaugsmu sudėjo savo kru- 
viną skatiką, už kurį praėjusioje vasaroje atsistojo puiki 
buta dėi mokyklos, į kurią vaikščios vaikai lietuvių kata- 
likų, nes Kartenoje apart pisoriaus ir naujo učiteliaus ir su 
žvake nerasi pravoslauno. Mokslą reikėjo pradėti su Dievo 
pagalba, reikėjo tą mokyklą pašventyti. Štai atėjo diena 
iškilmingų pašventinimo apeigų. Gaspadoriai su pačiomis 
ir vaikais jau brėkštant pradėjo plūsti į Karteną ir, linksmai 
bylodami, apstojo mokyklos butą. Staršina su šimtininkais, 
dešimtininkais daro tvarką, nes jau eina karietos, pribuvo 
vicegubernatorius, maršalka, protojerėjus, du popu ir daug 
činauninkų. Vicegubernatorius pirmas pasergėjo, kad nėr 
kunigo, ir tuojaus pasiuntė asesorių į kleboniją, bet, ne- 
laimė, klebonas sirgo, o kamendorius prie ligonio, todėl su- 
grįžo nieko nepešęs. Trys popai yra, kam čia da kunigo 
bereik! Ant balso vicegubernatoriaus, kiek parėjo, sulindo į 
vidų, kur popai atlaikė molebną ir gausiai pašlakstė visas 
sienas, ir visi išėjo ant kiemo, kur buvo pastatyti du staliukai 
su gėralais ir dovanomis. Popas, pašventinęs juos, pradėjo 
dalyti dovanas: p. staršina gavo nemažą kryžių, vaikai po 
bulkelę pyrago, kryželį ar medalikėlį. Tolesniai visi su 
popais nusibrazdino į bažnyčią, kur altaristai liepė atgie- 
doti „Te Deum laudamus“!. Puotas, per kurį viceguberna- 
torius pagyrė valsčionis ir liepė naudoties iš mokyklos, pa- 
sigailėjo nebuvimo kunigų, užbaigė tą iškilmę. Kaip kokia 
audra praėjo tos apeigos, ir visa vyresnybė bedžiaugdamos 
išmarmėjo savais keliais. Ramumas ir pakajus vėl pagrįžo į 
Mūsų miestelį. Mokykla savo šešiais langais šypsodama 
kniūpsojo ne kurį laiką tuščiomis sienomis. Atėjo ruduo, ir 
vaikai kaip musės ant pataukuotos musmirės pradėjo plūsti 
į mokyklą. Ir mergelėms pasinorėjo paragauti maskoliškos 
rūgšties. Pirmoji tokį aitrų pavyzdį davė Valantienė, bruk- 
dama savo 17 metų dukterę į mokyklą. Dėl jauno neženoto 

učiteliaus čia jau ne maža laimė. Jis ją labiaus „mokino“, 
rodo maloniai apkabinęs, kartais, visus atleidęs, ją pasilie- 
ka dėl tolesnio „mokslo“. Už tokį pasielgimą Valančiukė 
jau gavo užmokesnį. Prie varpinyčios atsirado priklijuotas 
apgarsinimas apie Valančiukę; eidami į bažnyčią, daug 
žmonių jį skaitė, pakolei Valančius užmatęs nenuplėšė. 
Nuplėšti įstengė tiktai kraštus, kurius ir nugabeno učiteliui. 
Likusį vidurį, nežinia, kas supurvino, kad policija negalė- 
tų sužinoti įtalpos. Neužilgo sujudo tyrinėjimai, baugini- 
mai, bet veltui: matyti, ne mulkis tą padarė. Karteniškiai lig 
šiolei džiaugias - „ir mes turime savo mokyklą“, bet kiek- 
vienas, skaitąs lietuviškus laikraščius, gerai numanys, jogei 
nėr iš ko girties; karteniškiai tokiu savo pasielgimu nemažą 
padarė žingsnį prie pravoslavijos. Karteniškiai, nors netoli 
rubežiaus gyvena ir galėtų naudoties iš lietuviškų laikraš- 
čių, bet jiems „prūsinė“ meilesnė. Šiandien karteniškiai jau 
taip aptemo, kad nebemato nieko prasto tame, jogei mokyk- 
lą šventino ne kunigas, bet popas; nuo jo priėmė kryželius, 
medalikėlius, šventytas bulkeies; dėl jų nereiks nieko kata- 
likiško mokslinyčioje, užteks karteniškiams ikonų; išmoks 
maskoliškai keikti, plepėti, suges jų papročiai, ant galo 
atsisveikins su sąžine ir patys nepamatys, kaip tapo neblie- 
tuviais ir nebkatalikais; vistorija gi tą neišmintingą jų pa- 
sielgimą ant amžinos gėdos liudys ateinančioms kartoms. 
Broliai karteniškiai! laikas jau ir jums pabusti iš miego: 
gabenti ne degtinę, bet lietuviškus laikraščius ir juose ieš- 
koti pamokinimo, kaip reik ginties nuo maskolio. Tokios iš- 
kalos, kaip dabar yr, maža mums naudos atneš, o mūsų 
dvasią susilpnins. 


KRETINGOS IišKALA 


Jau 18 metų kaip turime tą patį pradinės mokyklos 
učitelių p. Katalymovą. Jis neapkenčia lietuviškos kalbos 
ir „delo obrusenija“' varo visomis spėkomis. Per 18 metų 

Katalymovas neišmokino, bo nenorėjo, lietuviškai nė Zo- 
džio, norints visi jo mokytiniai pradeda savo mokslą nė 
žodžio nemokėdami maskoliškai. Aišku, kaip eina mokslas 
mūsų vaikų. Katalymovas tankiai užgriebia tikėjimo jaus- 
mus vaikų. Išguldo neretai apie pravoslaviją ir katalikys- 
tę; pravoslavija, sako, yra geriausis tikėjimas, katalikų tai- 
pojau neprastas, už pravoslaviją biškį prastenis, taip jogei 
pagal gerumą ir grynumą pravoslavija užima pirmą vie- 
tą, katalikų antrą vietą. Tą išguldęs, klausia vaikų: „Koks 
tikėjimas geresnis?“ Jei vaiks ne mulkis, atsako: „Katalikų“, 
ir gauna: „Durak, svoloč, negodiaj“*; vėl aiškina ir klausia 
kito... Broliai kretingiškiai! nebūkite mulkiai ir neleiskite tam 
puspročiui paikinti jūsų vaikus! Kas dieną sugrįžusį vai- 
ką iš mokyklos išsiteiraukite apie tos dienos mokslą. Susi- 
rinkę į kupetą galite už tuos dalykus paduoti skundą ir 
prašyti kito učiteliaus, kadangi jis tą daro priešingai val- 
džios įstatymams, zokonams, kuriuose aiškiai pasakyta: 
«3aNnpeHlaeTCA BCCM H KAXAOMY paAKM pa3/iMYWA Beph BUHHATL 
CCOphi HIM pacNpH, HAH OpaHb, WAW 4HHHTB NOKOMIEKKe», 67 
cT. YcT. o BepoB. — užginta yra visiems ir kiekvienam iš prie- 
žasties skirtumo tikėjimų kelti barnes arba vaidus, arba nesantai- 
kas, arba piktžodžiavimus. 


NAUMIESČIO IŠKALA 
(PANEVĖŽIO APYGARDOJE) 


Pradžioje vasario mėn. praėjusiųjų metų bjauriausi lie- 
tuvių šižintoji ir melagė Vilniaus gazeta „Vestnik's“' pakėlė 
didelį šauksmą ant Naumiesčio kamendoriaus, kunigo Jo- 
no Konopackio*. Žingeidu buvo mums žinoti, iš kokios 
priežasties, ir štai ką ištyrėm. 

Tarp Naujamiesčio parapijonų atsirado tokių kvailių, 
kurie mažas savo mergaites pradėjo leisti į „narodną“ iš- 
kalą, gal dėl išsimokinimo dailiaus maskoliškai keikties. Iš 

sodžių, tiesa, neleidė niekas, tik iš paties miestelio karče- 
minis advokatas ir da trys, kurių pavardžių neminavosi- 
me, įterpė savo mergaites. Dabartinė maskoliška iškala tai 
tikra nelaimė mergaitėms, dėl to vietinės iškalos mokytojas 
kun. J. K. netrukęs perspėjo išgamas tėvus, nors žinojo, kad 
maskoliška valdžia nepagirs jo už tą. Iš tikro, įniršę pus- 
galviai, pasitelkę akušerką, kurią vieną kartą kun. buvo 
išmetęs iš kvateros už ką ten (!), apskundė policijai. Poli- 
cijai, žinoma, labai tinka, kad patys katalikai ėda savo pie- 
menį, ypatingai tokį, kurs negailis padėti savo galvos už 
aveles. Per dvi dieni asesorius su dešimtininkais darbavos, 
maskoliškai keikdami tuos, kurie nerodė taip, kaip masko- 
liams ir skundėjams norėjos, bet sakė tikrą tiesą. Nežiū- 
rint tada į jų parodymą, pasiremiant tik ant skundėjų 
įmelavimų, sprauninkas nurašė gubernatoriui apie nepa- 
prastą vodingumą kun. Kon., o prieš kitus gyrės išsių- 
siąs. Ant gubernatoriaus paklausimo, dėl ko užgina mer- 
gaitėms eiti į iškalą, kun. Konopackis vėl drąsiai ir aiškiai 
išpasakojo, dėl ko lietuviškos mergaitės negali vaikščioti į 
dabartines valsčiaus mokyklas. Tatai dėl to: . 

1) kad mergaitės negali mokyties draugėje su vaikais, nes 
iš pat jaunystės prisiklauso nuo jų viso ko nedoro, pasilik- 
damos be jokios priežiūros; 

2) prie iškalos nėr skyrimos vietos dėl atbuvimo prigim- 
tų reikalų, tada turi atbūti kartu su kitais, o tas rodos ne- 
padorų; 

3) pats mokytojas pasergėjo nedorus apsėjimus vaikų ir 
mergaičių ir iš iškalos leido skyrimai vaikelius, skyrimai 
mergeles, bet ką mačys, kad ant kelio kits kito laukia; 

4) vaikeliai pradėjo nuo savo tėvų vaginėti visokius 
daiktus, pardavinėti arba mainyti ant cukerkų pasivaišini- 
mui su mergaitėmis; 

5) iškaloje, kur esti kupetoje vaikai abiejos lyties, atsitin- 
ka stačiai bjaurios begėdystės juokavime. 

Gubernatorius, apturėjęs tokį aiškinimos, užvestą by- 
14 apvertė ant niekų, kunigą paliko be jokios koronės. Vie- 
nok Mokyklų direkcija dręso atstatyti kun. Kon. nuo moki- 

nimo vaikų ant visados, kaipo Žmogų, kuriam maskoliai 
negali įtikėti. Jiems juo patinka tie, kurie nesipriešina, bet 
dar padeda ištvirkinti lietuvišką jaunumenę, nes ištvirku- 
sią lengviaus maskolinti. 

Tatai tėvams persergėjimas, kad ne tiktai savo mergai- 
čių neleistų į maskoliškas valsčiaus mokyklas, bet ir savo 
sasiedus neišmanėlius perkalbėtų neleisti. Rūpinkitės pra- 
mokyti mergaites namie ir ne maskoliškai, bet lietuviškai 
rašyti, skaitliuoti, istorijos. Aggi turime jau tam tikras knin- 
geles. Taip užsiauklėsime sau pačias, ne urėdninkienes. 
Kam joms maskoliškai reikia? Negut norėtų už maskolių 
ištekėti, o to juggi niekas iš mūsų nenori. 


KAS ĮTAISĖ LELIŪNUOSE 
CERKVINĘ IŠKALĄ? 


Pabaigoje praėjusiųjų metų bjauriausioje maskoliškoje 
gazetoje „Svet“ randame du raštu iš Lietuvos, blazgatijan- 
čiu ant kunigų; po vienu pasirašė „Ivan Žvirblis, krestja- 
nin Telševskago ujezda“!, iš tikrųjų gi tai ne koks Žvirb- 
lis, bet vienas ruskis, kiek išmanė, tiek prikeikė ant kunigų 
už tą, kad jie ardo meilę tarp caro ir lietuvių žmonių. 
Neužilgo pasirodė ir antras raštas, bet jau nebe pačių rus- 
kių rašytas, jį parašė „Boleslov Nikolajevič Sezenevski“, 
ponas Leliūnų dvaro. Neapykanta lietuviškųjų kunigų 
kaip liepsna muša nuo to rašto; ką tiktai galėjo pameluoti, 
tai primelavo, šaukdamas galiąs viską patvirtinti prisieka 
daugybės žmonių. 

Už šliubą kunigai imą nuo bernų po 7 rs., nuo gaspa- 
dorių po 20 rs., o nuo turtingesniųjų po 30 rs.; už krikštą 
lig 3 rs., apskritai po 1 r. 75 k.; įsitempęs priskaityti kuo 
daugiausiai piningų, taip įsimelavo, kad net užmiršo ku- 
nigą galint tik vieną kartą dienoje laikyti mišias šv. Jisai 

sako, kunigas vidutinėje parakvijoje laidojąs 92 numizėliu, 
giedąs da 100 egzekvijų už seniaus numirusius ir da atlai- 
kąs 366 kartus šv. mišias vis, žinoma, labai brangiai; jau 
išeina 558 kartai; jei pridėsi čia mišias už numirusius ku- 
nigus, už parakvijos geradėjus, už pačią parakviją kas 
šventą dieną, tai paregėsi kunigui reikiant atlaikyti šv. 
mišias mažiausiai du kartu ant dienos. Su suspausta šir- | 
džia žmonės atiduodą kunigams geresniuosius veršius, 
avinus, paršus, paukščius; ponus kunigai plėšią dideliau- 
siais procentais, darbininką nesamdą, malkų neperką ir 
t. t. - sunku ir suskaityti kiek visokių nedorybių. Ant galo 
taip šneka Lietuvos „ponas“: „Toksai skaistus neženotų 
katalikiškų kunigų padėjimas argi atsako padėjimui rusiš- 
kų pravoslaviškų popų, apsikrovusių vaikais? Dėl ko 
toksai skyrius? Ar negalėtų jų sulyginti? (tatai kunigą su 
popu). Dabar, kad su Dievu lyginamas (obožajemyj) mūsų 
geradėjas caras palaimino katalikus daugeliu mielaširdys- 
čių ir atvirai ištiesė maloningą savo ranką, tarp su Dievu 
lyginamo mūsų geradėjo ir širdžių ištikimųjų jo pavaldi- 
nių — lenkų ir lietuvių — stoja kunigai, maždaug gerai nu- 
duodantys lenkiškus ir lietuviškus patriotus (tėvynės mylė- 
tojus). Mano lūpomis eina lig jūsų šauksmas iš įsopėjusios 
žmonių krūtinės. Tai šauksmas vergų proto, dūšios ir šir- 
dies“. Sezenevskio iš Leliūnų lūpomis, kaip girdite, lietu- 
viai šaukias prie maskolių, idant ištrauktų juos iš kunigų 
vergijos. 

O veidmainys, melagius! Melagystę jo blazganų mato 
kiekvienas iš lietuviškų skaitytojų, bet ruskiams nerūpi, ar 
melas, ar tiesa bus, kad tik bjauriotų katalikus ir kunigus, 
viskas bus už gerą priimamas. 

Pažiūrėkime gi, kas tai da geradėjas naujas, naujas Lie- 
tuvos Maižiešius' atsirado, kurs išvesti pasiruošė lietuvius 
su pagalba maskolių iš kunigų vergijos. Boleslovas 5eze- 
nevskis yra tai ne geradėjas lietuvių, bet teršėjas jų ir ju- 
došius, parduodąs maskoliams. Baisus tai žmogus, nusto- 
jęs šlovės ir sąžinės, atmestas nuo visų Žmonių, niekas 

jam neištiesia rankos, nes kiekvieną įkąs; Žmogus tatai 
toks, kurs, viską pralaimėjęs, ant viso ko yra pasiruošęs, 
tverias už viso ko, neniekino nė donosų, nė bjauriausių 
melagysčių, kad tik sumanytų pažeminti savo nekenčia- 
mus priešus; o priešai tai visas pasaulis. Paklausykite pasa- 
kos jo gyvenimo. Boleslovas Sezenevskis, dabartinis valdy- 
tojas Leliūnų dvaro, - ne Lietuvos sūnus, bet išpera Ode- 
sos policijanto. Nuo tėvo įgavo tą bjaurą privalumą - bo- 
vyties „donosais“, skundomis ir šnipinėjimu. Odesoje gimęs 
ir mokinęsis Odesoje. Būdamas universitete (bene pirma- 
me kurse) susidėjo su socialistais, neilgai trukus policija pa- 
gavo jo draugus, o Sezenevskis išspruko Amerikon. Leliū- 
nai prigulėjo Sez. giminaitei, ištekėjusiai už maskolio Do- 
manovskio, Kauno počtmeisterio. Jie buvo bevaikiai ir mir- 
dami tą dvarelį (artie 20 valakų) užrašė Bol. Sezen. 
Užuodęs tą kepsnį, pons Boleslovas, kuriam ne per gerai 
klojos Amerikoje, atpūtė Lietuvon, nebebijodamas nė baus- 
mės už jaunystės griekus. Pasidavė iš geros valios žanda- 
rams, atsėdėjo keliolika mėnesių Petropavlovskoje tvirtinė- 
je (vyresnybė jo smarkiai nenubaudė dėl to, kad prasikalto 
da nebūdamas metuose, ar iš kitos kokios mums nežino- 
mos priežasties) ir 1882 m. atpūtė į Leliūnus, ne į Masko- 
liją ir čia ilgai buvo po policijos priežiūra. Policijanto sū- 
nus po policijos priveiza! Nežinau, ką jisai galėjo jausti. 
Gyveno tada su savo motyna dvarelyje ir vedė paleistuvin- 
giausį gyvenimą. Kelius kartus per metus mainydavo pa- 
kajines mergaites, visas paleisdamas nebetuščias. Kilo baisi 
žmonių neapykanta ir kunigų persergėjimai. Sez. spavied- 
nėn neidavo, bet klebonijoje būdavo ir kartais užgirsdavo 
karčią tiesą, už ką neapykanta kunigų augo jo širdyje; 
ką kunigų — ir savo močios kitaip nevadindavęs kaip gy- 
vate už prikaišiojimą paleistuvingo gyvenimo. Bažnyčioje 
buvo tik vieną kartą ant pakasynų savo močios. Su kuni- 
gais gatavai sutraukė pažintį, kad vieną kartą klebonas 
Knipavičius, atėjęs sergančios motynos aplankytų, išvydo 
mergą vėl su pilvu vaikščiojančią ir šidydamas užklausė, 


ar turi šlovę regėti pačią Sezenevskienę? Ir močia vėl pri- 
kišo, kad iš jo paleistuvingo gyvenimo visi žmonės pikti- 
nas ir juokias. Tas ant galo taip įpykino Bolesiovą, įog 
pagriebęs revolverį šoko vyties Knipavičių, bet Dievo 
meilė, kad tas suskubo užsidaryti duris klebonijoje. Atvy- 
kus kitam klebonui Barcevičiui, rodės pasitaisys Boleslovas. 
1859 m. išsispaviedojo, nuvažiavo Vilniun ir apsiženijo su 
bajoraite Tyškaite Janina. Bet kur čia tau! senas prigudimas, 
senosios mergos nedavė pakajaus; tuoj po šliūbo su pačia 
supyko, pradėjo ją nežmoniškai kankinti, ant kiekvieno 
žingsnio persekioti, kol ta nebeiškęsdama neišvažiavo at- 
gal prie tėvų. Prasidėjo storonė apie persiskyrimą. Nuva- 
žiavo Kaunan, pasigyrė vyskupui bažnyčią statysiąs, už 
ką gavo pagyrimą ir palaiminimą. Mislydamas, kad jau 
įėjo į meilę vyskupui, vėl nuvyko Kaunan, storojos kon- 
sistorijoje ir prie vyskupo, idant perskirtų su pačia, bet vi- 
sur gauna atsakymą, kad katalikų Bažnyčia neperskiria, ką 
vienąkart surišo. Nesvietiškai įpykęs ant visos Bažnyčios, 
išpūtė į Lomžą ir priėmė liuterių tikybą. Liuterių kon- 
sistorija prižadėjo jį perskirti, jei pati ant to sutiks, bet pati 
nesutiko, protaudama kaipo katalikė, kad „ką Dievas su- 
jungė, žmogus neperskirs““, neperskirs iš tikrųjų nė liute- 
riai. Taip tatai Sezenevskis pralaimėjo katalikišką tikybą ir 
nieko negavo: pačią reikė vėl priimti, priėmė, bet laikė už 
mergę ir kaip su anomis pakajavomis apseidavo. Ant galo 
ir su klebonu Barc. supyko. Senoji Sez. susirgus pasikvietė 
Barc. su šv. Sakramentais, o paskui paprašė, kad parašytų 
vekselį ant 500 rs. kaipo užmokesnį kokiai ten akušerkai, 
kuri ilgus metus gydė ją. Ant vekselio, žinoma, pati pasi- 
rašė, bet visgi akyse Boleslovo klebonas buvo kaltas. Atmo- 
nydamas jam, pranešė policijai, klebonas be policijos žinios 
renkąs piningus ant bažnyčios, be žinios ir kleboniją pasta- 
tęs. Už tuos „prasikaltimus“ Barcevičius užmokėjo 200 rs. 
štrapo. Negana to, pradėjo šiusti vyresnybę, kad atimtų 
nuo klebono dalį žemės, nes per daug turiąs, ir pastatytų 
čia pat cerkvinę iškalą. Vyresnybei projektas patiko, iška- 

14 įtaisyti sutiko, atvažiavo atkirstų klebono žemės, bet 
išmieravę atrado, nėra daugiau per 33 desetinas, klebonams 
paskirtas. Sezenevskiui nesisekus šiaip įkyrėti klebonui, 
išvarė rendorių iš vienos savo karčemos ir dovanojo ją su 
daržu komisijai, žadėdamas duoti malkas, ganyklą ir kitką, 
jei tiktai tuojaus padarys cerkvinę iškalą; dėl ko ne? Ir štai 
iš malonės to naujo Lietuvos maižiešiaus Leliūnai apturėjo 
„cerkovno-prichodskają“ iškalą. Popas jau užperniai ją 
pašventė, palaimino ir ištiesė tinklus gaudyti katalikiškus 
vaikus. Labiaus įkyrėti kunigams Sez. negalėjo, tas skaudu-. 
lys ne vieną naktį neduos jiems užmigti. Dabar toje iška- 
loje yra keliolika žydelaičių ir starovierių ir vienui vienas 
katalikas, sūnus Teodoro Ušarskio, rendoriaus Sezenevskio, 
kurs, turbūt prisilaižydamas savo ponui, pašventė savo 
vaiką. Garbė tau, Lietuvos geradėjau, Sezen. iš Leliūnų, už 
tavo dovanas dėl mūsų lietuvių už pančius, kurius tu nu- 
kalęs suteikei mūsų persekiotojams! 

Dabar Sez. gyvena su pačia, turi 4 dukteris, visas verčia 
krikštyti liuteriškai, nors pagal teisybės, dukterys turi būti 
krikštijamos motynos tikyboje — ką čia! ir vyresniąją 7 me- 
tų mergaitę katalikę perkrikštijo ir pačios neišleidžia į 
bažnyčią, nė spaviednėn, nors negali priversti, kad išsiža- 
dėtų savo vieros. Gyvenimas ir dabar nedoras: štai susi- 
mušė karčemoje su burliokais, kurie jam pirštus išlaužė. 
Nė vienas sasiedas nebepriima į savo namus ir rankos ne- 
duoda, lygiai kaip ir aukštieji maskoliai činauninkai, ne 
„predvoditel dvorianstva““, nors į savo dvarą atvilko, kas- 
žin iš kokios pelkės burliokų, liuterių; vienas tik vežėjas 
lietuvis. Tai da viena geradėjystė Lietuvos gyventojams — 
atėmimas nuo jų uždarbės. Negana to ir patį dvarą žadąs 
parduoti maskoliui Veriovkinui, idant padarytų tikrą mas- 
kolišką koloniją. Dėkui šimtą kartų tau, išgama! Ar šiaip, 
ar taip gyvenimas to mūsų geradėjo nebeilgas Leliūnuose: 
ar vieni, ar kiti jį išrūkys, nes per daug jau visiems įkyrė- 
jo. Vieną kartą turėdamas pyktį ant savo sasiedo bajoro, 
apgirdė asesorių ir įkalbėjo jam, kad areštavotų tą bajo- 

rą. Girtas asesorius, įtikdamas savo lakintojui, parašė Ie- 
liūnų urėdninkui, kad areštavotų tą poną ir pristatytų 
Jtenon, ką jis ir padarė. Buvo tai baisi sauvalystė atimti 
laisvę be sūdo! Ponas apsiskundė gen. gubernatoriui, ir 
asesorius iš Sez. mylistos tuojaus paliko be vietos, už ką 
Anykščių popas (asesorius jo tai brolis) su savo šalinin- 
kais dantimis griežia, nors gavo nuo jo cerkvinę iškalą. 

Ir tas teršėjas Lietuvos dręsa girtis, kad lietuviai, kurių 
jis nekenčia, išrinko jį dėl išreiškimo savo aimanų?! iš 
tikro reikia turėti akis ir sąžinę, kad nesusigėstų prieš 
žmonių sūdą. 


KAMAJŲ IŠKALA 


Nors jau visiškai nusprensta — leisti katalikiškus abrozdus 
į lietuviškas pradines iškalas, vienok mokytojai neliaujas 
sauvaliavę. Štai Kamajuose (Zarasų apygardoje) kunigas 
Žadeikis' nunešęs katalikišką abrozdą kokio ten patrono, 
ant kurio maskoliai nepyksta taip, ant šv. Kazimiero, šv. 
Juozapo ir kt., ir pakabino priderančioje vietoje, kad ir sa- 
vęs nenužemintų, ir maskolių ikonos nepažeistų. Rodos, 
viskas gerai; vienok ne! Mokytojui maskoliui tas nepatikę, 
dėl to savo valia nuėmęs nuo sienos, sutrupinęs stiklą ir 
spelčius ir per vieną mokytinį nusiuntęs atgal kunigui 
pridėdamas oficijališką popierių už N., kuriame sakąs, 
abrozdą atradęs „neatsakančiu“, bet neparašęs, dėl ko 
neatsakančiu? O kad ir taip būtų, ar gali gi jisai trupinti 
spelčius, išniekinti katalikišką abrozdą? Kas būtų buvę, 
jei būtų kas iš katalikų taip padaręs su maskolių abroz- 
du? Būtų didžiausi byla ir ištrėmimas. Kun. Ž. pranešęs 
apie viską vyskupui, bet kas iš to bus, kad ir vyskupo bal- 
sas pasilieka neišklausytas. 

Regėkite, kaip maskoliai kabinas prie menkiausių niek- 
niekių. Rumšiškyje ties Kaunu kunigui Abromavičiui rei- 
kėjo pakabinti abrozdą, bet nebuvo atitinkančios vietos 
apart vienos šalip ikonos, bet tenai kybojęs caro portretas. 
Kunigas sakąs: „Čia už vis geresnė vieta“. Mokytojas gi: 
„Tai tamsta portretą nukabinsi?“ Kunigas: „Nukabinsiu“. 
Mokytojas: „Charašovo“!. Kunigas portretą nukabino, no- 
rėdamas pakabinti kitoje atsakančioje vietoje, bet mokyto- 
jas, kad kunigas kabino abrozdą, portretą pasiėmė ir išsi- 
nešė į savo kambarį, o paskui kunigą apskundė už „išne- 
vožijimą“ caro portreto, ir rados „byla“, pasibaigianti ku- 
nigo kalėjimu. Veizdėsime, ar ilgai bus toksai pasiutimas. 


MOSĖDŽIO IŠKALA 


Čionai jau antri metai nebeleidžia kunigo į iškalą, Die- 
vai žino, už ką; sako, būk už tą, kad buvo vieną kartą 
aptartas lietuvystės dalykuose!. Tyrimas neišrado ieškomos 
kalčios, vienok į iškalą nebeleidžia, o be kunigo mokyto- 
jas ką nori daro, kaip nori sauvaliuoja: dalija vaikams kaž- 
kokias kningeles ir liepia iš jų mokyties religijos. Vaikai iš- 
mintingesnieji neima, gobesnieji dovanų ima ir džiaugias, 
kaipo mulkis gavęs raudoną kepurę, o tėvai gal nė neži- 
no. Kad vaikai džiaugias mokytojo dovanomis, tai nedyvai, 
da nenuvokia, ar turi tos dovanos kokią vertybę; bet 
džiaugias vyresnieji, tai parodo begalinį savo neišmanymą. 
Štai učitelius K. išsimanė dalyti ne tiktai vaikams, bet ir jų 
tėvams „dovanas“, ir da kokias? —- maldakninges gatavas su 
apytaisais, nors tuojaus neškis į bažnyčią. Geras žmogu- 
tis! kaip jis myli apšvietimą, kaip plečia maldingumą! Je, 

randas tokie, kurie apsidžiaugia tuo platinimu „dievobai- 
mingumo“. Vienas iš tokių apdovanotųjų D-tis, prieš vi- 
są schodą gyrė mokytoją už tą mylistą. „Jis, —- sako, — 
geresnis už patį kleboną: prabaščius nė vienos kningelės 
nėra niekam dovanojęs, o K. man taip gerą „Šaltinėlį““ 
dovanojo“. Ar mislijate, kad tai iš tikro „Šaltinėlis“ buvo? 
Oo! dalys tau maskoliai geras kningas! Buvo tai žinomas 
maskoliškomis literomis spaudintias „Aukso Altorius“, apie 
kurį jau buvome užmiršę. Nežinia, iš kur mokytojas K. 
juos rauna. Girdėdamas D-čio paiką džiaugsmą, vos vos 
išsiturėjau nesudurninęs prieš visą schodą: ne mylistą tau 
K. padarė, bet užspentė spąslą; tu, kits priėmėt, o jisai ims 
ir parašys: „Žemaičiai maskoliškų, ne žemaitiškų knin- 
gų reikalauja“, ir trukdys išgavimą spaudos. Pabijojęs 
nieko nesakiau. Ką tu prasidėsi su žmogum, kurs iš vieno 
eina su maskoliu! Oi, laikai laikai, neišmanymas! 

Tokie atsitikimai parodo, kad nedrąsu leisti vaikus į iš- 
kalas, kame nėra nė jokios priveizos, nėra kunigo, kurio 
učitelius turi vingėti arba nors gėdėties. 


Iš ZARASŲ (Kauno gub.). 24 d. lapkričio mėnesio pra- 
ėjusiųjų Metų žandarai sučiupo numylėtą mūsų klebo- 
ną ir džekoną kun. Butkį, ir nė justi nejutome, kaip nuga- 
beno ant šešių mėnesių kalėjiman Kretingos klioštoriuje. 
Šeši mėnesiai kalėjimo, tai didelė koronė, ant šešių mėne- 
sių įdeda turmon jau ne bile kokį nusidėjėlį. Sakysite, 
klioštorius tai ne turma, tenai zokaninkai gyvena, tatai ku- 
nigai, o kunigui tarp kunigų negali būti negera, pagal prie- 
žodį: „Varnas varnui akies neiškirs“. Oo! ne visados ir 
priežodis išsipildo. Jei perdėtinis arba gvardijonas yra 
žmoniškas, tai da šiaip ne taip prikenčiama, o jei nedoras, 
su policija sėbravoja, tai klioštorius yra tokia pat turma po 
prižiūra lygiai kaip žandarų pulkauninko. Paprastoje tur- 
moje prie didžiųjų prasikaltėlių nepreisi, kol negausi da- 

leidimo nuo žandarų pulkauninko, prie sėdžiančių Kre- 
tingos klioštoriuje kunigų nezokaninkų taipogi nepreisi, kol 
iš policijos neatsineši daleidimo, nes to reikalauja, to nuo 
policijos išmeldė dabartinis gvardijonas Tarvydas; seniaus 
to nebuvę. Taigi Kretingos klioštorius tai yra tikra turma 
dėl kunigų žemaičių vyskupystės. Už ką gi džekonas 
Butkis ten pakliuvo? Ar kokius raštus sudraikė, ar svetimus 
piningus pralėbavo, ar sumušė ką ir sužeidė? Ne! jisai per- 
"niai ant Dievo Kūno apėjo aplink bažnyčią, atgiedojo ketu- 
rias Evangelijas prie pataisytų tam kartui altorėlių pasie- 
niuose bažnyčios, kaip tai daroma visose parakvijose. Tai 
koks gi čia nusidėjimas, vertas net šešių mėnesių turmos? 
O, didelis nusidėjimas akyse maskolių! Veizdėkite, Zarasų 
popas pranešė vyresnybei džekoną Butkį padarius tokią 
puikią procesiją ir tai ore, ne viduje bažnyčios, kad su- 
traukęs žiopsotų visus maskolius iš viso miesto, o jis, po- 
pas, turėjęs „služyti“ tuščioje cerkvėje. O jergutėliau! ko- 
kia čia nelaimė! Tegul sau būtų nelaimė, ale kad tas buvo 
grynas melas: į cerkvę, jei kas neatėjo, tai ne dėl katalikų 
procesijos, bet dėl to, kad visados retai vaikščioja; čia pri- 
sidėjo visiems žinomas nuo paskutiniųjų maišto metų 
(1863) persekiojimas katalikų, žeminimas jų tikybos visur, 
kame gali. Vilniaus generalgubernatoriai sėdi ant sprando 
trijų Lietuvos gubernatorių (Vilniaus, Kauno ir Gardino) 
tiktai dėl to, kad spaustų katalikus. Kitokių maištų mūsų 
krašte nėra, kaip tiktai: kunigų, kunigų ir kunigų. Garsas 
apie tuos „buntovščikus“! Lietuvos kunigus pasiskleidė po 
visa Maskoliją, daugybė maskoliškų gazetų ant jų šaukia, 
o ar tiesa? Kur čia tau! Didumas kunigų taip įbauginti, kad 
savo šašėlio (šašuolėčio) bijos, rydžia urėdninkus, aseso- 
rius, sprauninkus, pila jiems piningus, skaito persitraukda- 
mi bjauriausias maskoliškas gazetas, spjaudančias mūsų 
tikybą ir dvasiškiją, kaip tai: „Svet“, „Russkoje Slovo“, 
„Vilenskij Vestnik“, „Pribavlenije k Kovenskim Gubernskim 
Vedomostiam““, vis dėlto, kad policija turėtų juos už su- 
ruskėjusius, už prilankius „russkomu delu““, t. y. ruskinimui 
Lietuvos, o vienok štrapai ir štrapai be galo ir saiko. 

Jaunajam carui apsivainikavus, šaukėme rėkėme apie 
„mylistas“, apie „palengvinimus“, bet iš to šaukimo liko 
mums tik gerklės užkimimas, o daugiau nieko; nė kokių 
palengvinimų nėra, mūsų kalbą tebespaudžia, mūsų tiky- 
bą tebevaržo, kaip spaudė ir varžė seniaus. 

Štai tą patį džekoną Butkį, tebesėdžiantį Kretingos 
turmoje, Zarasų miravasis sūdžia sausyje mėn. šių metų 
„Zaočno““ nusūdijo užmokėti 25 rs. štrapo arba atsėdėti 
vieną mėnesį turmoje už pataisymą seno mūro kryžiaus ant 
senųjų kapų. Tatai palengvinimai! Laukite, kol lapė pra- 
dės vištelius perėti, vietoje ėsti juos. Aš taip sau mąstau: 
ginsiu savo kalbą, savo tikybą — būsiu pakartas, pilsiu pi- 
ningus — nieko nemačys, sėdėsiu rankas sudėjęs ir leisiu 
kiaulėms daržą knisti, visgi man kryžiaus ant krūtinės ne- 
užkabins, o užpykęs policmenas visgi išras, nors per me- 
lagystę, už ką pakarti, — tai jau geriau ginsiu savo tikybą 
ir kalbą, niekam nieko nemokėsiu dėl nekušinimo manęs 
ir lauksiu užmokesnio už tat nuo paties Dievo, o padėka- 
vonės nuo išmintingų savo brolių, ne nuo policmenų. 
Tankiai girdis: neerzink neerzink nurimusio vilko! Ką pridės 
neerzinus, kad išalkęs jis visgi tave ir neerzinantį suės. 
Ginti savo dalykus: tikybą, tautystę, — nevadinas erzinti, 
bet tie vadinas užpuolikais, kuriems akis griaužia tas vi- 
siems malonus, šventas darbas. Ne per taikumą, bet per tą 
„erzinimą“ išreikalausime sau laisvę. 

Zarasų nusidavimai tegul parodo lietuviams vilkus da 
nepersivertus į avis; da nėra ko mums džiaugties iš naujos 
politikos. 


NUO PRŪSŲ RUBEŽIAUS. Prieš kovo mėnesį ant Prūsų 
rubežiaus darė šiokias barbariškas probas, kaip reikia 
„šaudyti“ kontrabandnešius! Vieni rubežiaus sargai buvo 
kontrabandnešiai, kiti gaudešiai, vieni bėgo, kiti gaudė ir 
šaudė. Kas per komedija? Ne komedija, bet liūdna naujie- 
na: tiems rubežiaus, arba tamsybės, sargams buvo apskelb- 

tas naujas parėdymas, išvydus kontrabandnešį sušaukti du 
sykiu „stoj“, paskui iššauti į orą, o kad neklausys ir nesu- 
stos, tai šauti į patį bėgantį. Lig šiolei tokio įstatymo ne- 
buvo ir tai ne kartą pašaudavo bėgančius, kaip tai 1894 m. 
Jaunių, o kas bus dabar? Dabar da sunkiau bus prigauti 
šviesos iš užrubežio, nes kontrabandnešiai labiaus bijosis 
eiti ir už pernešimą neišsimokėsi. Pulkime, storokimės kuo 
veikiausiai išplėšti nuo valdžios leidimą spaudos! 


Iš KRETINGOS. 26 d. vasario mėn. viena pakeleivinga 
mergina iš Gargždų parakvijos užėjo ant nakvynės į ko- 
kią ten menką trobelę. Vidurnaktyje atėjo du kareiviu su 
paleistuve merga, bet neilgai trukus vienas kareivis išsive- 
dė su merga pro duris, o antras su namų gaspadine apniko 
viešnią. Ta dora mergaitė, nenorėdama dorybės prarasti, 
gynės, kaip mokėjo, ir apsigynė, bet kareivis ją sumušė 
smarkiai, nuplėšė visus drabužius, atėmė 40 rs. ir pliką 
pusgyvę išvilko ant ūlyčios. Būtų sušalusi, kad nebūtų 
panaktinis pridengęs savais drabužiais. Dabar sunkiai ser- 
ga, o policija „neranda“ kaltininkų. Kur čia tau ras! juk tai 
ne kontrabanda! ir ieškoti neverta: pelno negausi! Oi, oi, tie 
mūsų „sargai“! Jau antrą tokį atsitikimą aprašo „Tėvynės 
Sargas“ dėl persergėjimo, kad ne į kožną vietą gal užeiti 
ant nakvynės, kad vienos motriškosios pavakariais nesival- 
kiotų, ypatingai parubežyje, kame daug maskolių kareivių, 
kurių tarpe, nežinau, ar rastumi nors vieną dorą ir teisin- 
gą: visi paleistuviai ir razbaininkai. Juk tokių budelių rei- 
kia, kurie drįstų užsklensti šviesai visus plyšius. 


Iš SARATOVO. Į Saratovo vokišką seminariją Lietuvos 
jaunimo nebepriima. Tenai yra „žemoji seminarija“, t. y. kaip 
kokia progimnazija su platesniu mokslu gamtos ir matema- 
tikos, ir aukštesnioji, arba tikrai dvasiškoji. Pabaigęs „že- 

mają“, galėjo įstoti į aukštąją arba išstojus apimb vietą 
mokytojo valstinėse mokyklose arba katechetų prie parapi- 
įinių bažnyčių. Pabaigęs aukštąją, galėio likti kunigu. 
Aukštojoje seminarijoje visuomet buvo maža klierikų, nes 
jaunimas juo puolo prie iškalų. Keletas metų atgai vokiš- 
kos valstinės ir bažnytinės iškalos buvo sumaskoliuotos, 
taigi ir seminaristams čia kelias užkirstas; gai dėl to nebe- 
priima svetimtaučių, vildamies užteksią savųjų. Neužteks 
savųjų tokiai plačiai vyskupystei, kaip Tiraspolio, arba Sa- 
ratovo, apimančiai visą rytų šalį su Kaukazu. Visiškai 
nepriimdami lietuvių, vokiečiai kolonistai mus skriaudžia: 
apie Volgos upę yra daug ištremtų 1864 m. lietuvių, kar- 
tais cielomis sodomis apsigyvenusių, vokiškai nemokančių. 
Kas juos aprūpins sakramentais, tvirtins katalikišką dva- 
sią? Negut popai, kurių kalbą lietuviai jau supranta. Po- 
pas visados pribus, kiek kartų reiks laidoti ar krikštyti; ta 
nelaimė, kad apkrikštijęs ir auginti verčia pravoslaviškai. 


iš YLAKIŲ. Ylakių staršina Vaškys padarė kovo mėnesy- 
įe tokią šunybę, kad nevodys priminti šį tą iš nesenos 
praeitės to maskolių tarno, kol sekančiame numeryje neap- 
rašysime jos. Vaškys žmogus gan šviesus, bet be jokios 
doros. Staršinauja bene antrąją trejeniją. Jo nedorumas 
pasirodė gana aiškiai jau pirmoje trejenijoje. Visas valsčius 
tą permanė, o vienok vėl išrinko ant antrosios trejenijos; 
už ką? už jo išmanymą. Šviesesnių Žmonių mes turime, 
taip nedaug teturime, kad su žiburiu reikia jų ieškoti ir 
daug daug dalykų, kitiems nedovanotinų, jiems dovanoti. 
Taip buvo ir su Vaškiu. Nedoras tai nedoras, ale moka tu- 
rėti pažabojęs savo sekretorių (pišorių); darys prastai, bet 
prie neišmintingo staršinos pisorius blėdės pridirbs! Ir išsi- 
rinko. Pasirodė, jog ir maskolpalaikis nebūtų padaręs to, 
ką jisai padarė. Bet apie tą paskui. 

Ylakiškiai neseniai pasistatė puikią mūro bažnyčią, bet 
pabaigimui puošti vidų neužteko piningų, parodytų 

„Smetoje“. Buvo tai prieš trejus metus, kada nelemtos at- 
miniies Orževskis kaip smakas tykojo aukų. Vaškys jam 
vieną suteikė. Kun. Nekrašius, dabartinis kiebonas, pribu- 
vęs į Ylakius, apėmęs į valdžią nepabaigtą bažnyčią, 
užsimanė surinkti nedidelę stokojančią sumą nuo parapi- 
jonų, niekam nieko nesakęs: pradėk prašyti daleidimo, 
lauksi dešimtį metų, o tuo tarpu atsiras kitoki reikalai. Ir 
būtų viskas gerai buvę, kad staršina Vaškys nebūtų pri- 
puolęs prie savo perdėtinio tarpininko (posredninko) ir ne- 
būtų viso ko ištroškęs: ant naujojo klebono jisai kasžin dėl 
ko neturėjo malonės. 

Tai viena Vaškio judošystė. Antrą padarė vyskupui lan- 
kant Ylakius. Paprastai parapijonai, laukdami aukščiausio 
savo piemens, pasipuošia ne tiktai trobas, bet ir takus, ku- 
riais turės važiuoti, arba nors mažą galelį kelio, ant kurio 
sutinka vyskupą. Seniaus statydavo bromus, bet dabar tas 
užginta; matyt, maskoliams bado akis, kad lietuviai myli ir 
lenkia savo vyskupą. Ylakiečiai sumanė nors keletą berže- 
lių įkišti pakelyje. Bet vos tik pradėjo kaišioti, štai atbėga 
Vaškys su urėdninku, „strožaiše““ užgresia diegti berže- 
lius. Kas jam per rūpesnis? Jei kas maskoliams nepatinka, 
lai sau gresia: juk jie turi savo nuolat uodžiančius ir skali- 
jančius policijos šunis; staršina, rodos, prie policijos nepri- 
guli. Ylakiečius tada Vaškys nuginė nuo kelio, bauginda- 
mas įdėjimu anų į turmą; ne taip lengva kova su motriš- 
kosioms. Vyrams atlyžus nuo darbo, kibo jų pačios su vai- 
kais. Graudu buvo veizdėti, kaip maži vaikiūkščiai su 
įnirtimu vilko beržaičius ir bedė prie kelio, kuriuo ant ry- 
tojaus atvažiuos patvirtintojas jų šventoje tikyboje. Vaškys, 
matydamas su moteriškomis nieko nepešiąs, puolė, vesda- 
mas paskui save urėdninką, į bažnyčią, stačiai prie kle- 
bono, kad jisai savo žodžiu užgrėsių, bet klebonas atsakęs 
nesąs policijos tarnas ir savo makaulės nemislijąs pakišti 
po šluotas įnirtusių motriškųjų, o jei Vaškiui tas tinka, 
lai patsai kiša. Kaip muilą suėdęs nuo klebono, iš tikro 
patsai kibo į motriškąsias ir pirmąją nutvėręs nuvedė į 

turmą dėl pasirodymo, kaip tai jisai yra ištikimas ir uolus 
policijos, nors neprašytas, tarnas. Buvo tai paikas ir bjaurus 
pasielgimas, už kurį reikėjo čia pat išperti kailį, o vyrui 
žudytos moteriškos paduoti Vaškį į sūdą: kam kišas ne į 
savo dalykus. Kelias vis tiek buvo išpuoštas, bet prie tos 
ugnelės ir Vaškys savo kepsnį išsikepė: įsiteikė masko- 
liams, kurie jį išrinko pasiuntiniu į Maskvą ant apsivaini- 
kavimo caro. 

Gatavai atvėrė ylakiečiams akis ant judošiškos savo 
asabos, atvadindamas komisiją tardytojų ant klebono, kai- 
po trukdytojo mokslo valsčiaus mokykloje. Kas iš to bus, 
skaitytojai ras kitoje vietoje. 

Visi tie Vaškio darbai neabejotinai užkirs jam kelią į 
įsisukimą į staršinas ant tolesnės trejenijos; šioji neužilgo 
baigias. Ylakiečiai aiškiai pamatė, jog per daug įsiponavo- 
jęs, netruks juos visus parduoti maskoliams. Praktika tatai 
parodo, ne visuomet gerai esą „nedorą šviesų“ perdėti ant 
dorų tamsesnių ir verčiau nė už kokius traktamentus to- 
kių neberinkti į „ponus“. 


Iš PAPILĖS. Šį metą po Kalėdų buvo įžymus valsčiaus 
susirinkimas (schodas). Ne kurie išmintingesni vyrai pakėlė 
klausimą apie bažnyčios užasekuravojimą (užstrakavoji- 
mą) valsčionų kaštu. Bet, žinoma, kad tas tuojaus mūsų 
„pišoriui“ nepatiko, ir jis visiems pradėjo išrodinėti, kad 
bažnyčios užasekuravoti nereikia, kad į tą vietą geriaus 
būtų nupirkti „volšebnyj fonar“! (liktarną dėl rodymo ab- 
rozdėlių, paaiškinančių skaitymą) dėl maskoliškų skaity- 
mų. Tuojaus ant „schodo“ atsirado keletas maskoliškų če- 
batlaižių, o labiausiai vienas, Kondratas iš Aukustaičių 
sodos, kurs vien rėkavo už minėtą liktarną ir už pišorių 
užstovinėjo. Ant galo paliko nuspręsta, kad bažnyčios ase- 
kuravoti nereikia, o į tą vietą nusprendė įteikti liktarną. 
Girtuokliai pergalėjo. Kad mūsų bažnyčia sudegs, tad visi 
žiūrėsime į „liktarną“. 

Su įvedimu monopolijos mūsų „činai“ pradėjo rūpinties 
(7) būk ir apie įvedimą blaivystės. Papilėje turime „kazion- 
ną““ arbatnyčią, o neužilgam žada įtaisyti ir maskoliškus 
skaitymus. Pas mus nori įvesti „kazionną“; pradedant nuo 
tikybos ir baigiant ant degtinės — viskas yra „skarbavos“. 


Iš TROŠKŪNŲ. Vienas mūsų parakvijos dvarponis, turįs 
dvarus ir Viešintų, ir Subačiaus parakvijose, per keliolika 
metų savo ūkininkavimo išpardavė daugel žemės lietu- 
viams valsčionims po kokį kas norėjo šmotą; yra pirkusių 
ir po vieną desetiną. Ant nelaimės, daugumas pirkėjų, nors 
piningus seniai užmokėjo, pripažinties negavo. Paskutinia- 
me laike per rūpestį to dvarponio moters ir sasiedų dvar- 
ponių eikvotojas žemės buvo priimtas į „apieką“, ir tuom 
atimta nuo jo tiesa išduoti pripažintį. Žmonės, atidavę 
paskutinį kruvinu prakaitu uždirbtą skatiką, nebežino, ką 
bedarą, ypatingai tie, kurie neturi nė kokių geresnių do- 
kumentų, kaip tiktai prastą kortelę, ir tai netikusiai rašy- 
tą; vargiai turės jos kokią vertę. „Apieka“ užsidavus už- 
laikyti dvarponio mantą cielybėje, nenori išduoti pripa- 
žinties. Tikras valdytojas dabar į apieką paimtų dvarų yra 
pati ano dvarponio, nuo jos sąžiniškumo tatai dabar pri- 
guli laimė ir nelaimė pirkėjų, taigi ir kreipias visi prie jos, 
prašydami mielaširdystės. Bet nedaugelis tegalėjo prieiti. 
Ana, nors pravoslauna, esanti dora moteriškė, žadanti že- 
mę pirkėjams pripažinti, jei neklausys nesąžiniškų kur- 
stytojų, kurių nėkumet netrūksta. Tarp tų pirmą vietą 
užima vienas didis dvarponis, lenkiškas fanatikas, neken- 
Čiantis žmonių lietuvių, su kuriais ne visai Žmoniškai el- 
gias. Jis tatai trokšta, kad ponia atimtų žemę nuo pirkėjų, 
todėl, kad tiktai pamato kokį žmogelį, norintį prisiartint 
prie ponios ir išreikšti savo reikalavimus, kuo greičiausiai 
išbruka kaip šunį, kad ponia neparegėtų. Sunku žinoti, 
kuom tas dalykas pasibaigs, bet jei žmonės bus nuskriausti, 

lai tas dvarponis - kurstytojas žino, kad nebus jam dovano- 
ta: garbę, kurią lig šiolei nevertai turėjo pas lygius šau ir 
aukštesnių, pasirūpinsime tada sumažinti per atvirą pub- 
likaciją, o gal ir kitokis būdas rasis nubausti, tenemislija, 
kad nabagus žmones gal skriausti be jokio atsakymo! 

Šis apverktinas atsitikimas tai bus pamokymu visiems 
lietuviams, kurie perka žemes, lai neužsitiki ant geros po- 
no širdies, bet dirba ir negailis kašto ant padirbimo kuo 
geriausių raštų, kad paskui daugiau nekaštuotų. Ir abel- 
nai nuo mūsų dvarponių nėra ko daug vilties: jei seniaus, 
kada buvo galingi, išvirtę į lenkus, nieko gero nepadarė 
lietuviams, tai dabar, kad ir rastųs, norįs gerai daryti, tai 
nususęs nebegalėtų.Bet tokių su gerais dėl lietuvių norais 
reikia su žiburiu paieškoti: tamsūs, be aukštesnių siekių, 
jie, rodos, esą ne galo devynioliktojo šimtmečio sūnūs, bet 
aštuonioliktojo, negalėdami dar sutikti su ta misle, kad 
dvarponiui reikia ir pridera taip pat sunkiai, bet laisvai 
darbuoties, kaip ir prastesniam, biednesniam žmogui, o ne 
pelnyties iš svetimo darbo. 

Dvarai ir dvarponiai daro mums tik papiktinimą. Kam 
gi nežinomos yra dvarų paleistuvystės? Dvaras — tai Lizdas 
paleistuvystės, o daugumas „ponų“ nei nemislija prieš 
žmones slėpties, mainydami moteriškas kaip kepures, o kad 
katalikų tikyba jiems uždeda pančius, tai ir tikybą su 
lengva širdžia permaino. Mūsų krašte neseniai buvo toks 
atsitikimas, o girdis ir kitur daug panašių, o da daugiau 
yra „kandidatų“ ant antros ženybos. Ko gi čia stebėties, 
kad ryšys tarp tikrųjų lietuvių ir išvirtusių į lenkus 
dvarponių trūksta arba jau pertrūko? Lietuviai vis labiaus 
priešingi sasiedams dvarponiams, ypatingai už permainy- 
mą tėvyniškos lietuviškos kalbos, bet dvarponiai ypatingai 
tame dalyke ir yra nepermaldautini lietuvių priešai. Die- 
vas duos, gal ir be dvarponių rankos ištversime ir neiš- 
nyksime maskoliškoje ir lenkiškoje jūroje, nors, žinoma, kur 
kas lengviaus būtų gelbėties prieš maskoliavimą, kad tur- 
tingesnieji ir mokytesnieji mačytų. Ne lietuviai nuo dvar- 

ponių traukias, bet dvarponiai lietuvius su paniekinimu at- 
stuma ir užtat turės atsakymą prieš Dievą ir istoriją, kaip 
Kuršo vokiečiai, atstiūmę nuo savęs latvius. 


Iš VIEŠINTŲ. Prieš Velykas buvo taip ilgai laukiamas 
sūdas už užmušimą niekuo nekalto ūkininko Senvaičio. 
Užmušė jį ne kas kitas, kaip tiktai jo moteris, jo sūnus ir 
da dujei paprašyti: Senvaitienės brolis Kėdainis ir kalvis 
Vaišvila iš Migonių. Visi bijojo, kad kaltininkų nepaleis- 
tų, antdėję lengvą bausmę, kaip tai kartais atsitinka. Ant 
laimės, nusūdijo gan aštriai, nes, atėmus visus jų turtus ir 
tiesas, išsiuntė ant sunkių darbų į Siberiją: motyną ant 
15 metų, sūnų ant 8 m., Kėdainį ir Vaišvilą ant 10 metų. 
Verta koronė už pikčiausį darbą. Kas už vis mums malo- 
niaus, tai tas, kad jie nebegalės besugrįžti į Lietuvą. Gailu 
lietuvių, bet žŽmogžudžių savo tarpe nepridera laikyti. Oi, 
žmonės išnyko! Kaip tai tankiai jau atsitinka užmušystės 
su lengva širdžia; užmušt žmogų, rodos, taip lengva, kaip 
gaidį papjauti! Bene už tokį išnykimą apleidžia Dievas 
Lietuvą neprieteliais? 


Iš ŠIAULĖNŲ. Visa mūsų parakvija grynai lietuviška. Yra 
keletas bajorų, bet jie visi gerai supranta ir gražiai šneka 
lietuviškai, todėl a. a. kun. klebonas Katelė per 30 metų 
vartojo bažnyčioje tiktai vieną lietuvišką kalbą. Dabar štai 
iš Kauno parvažiavo naujas klebonas kun. Velička ir iš sy- 
kio pradėjo skaityti lenkiškas Evangelijas. Mes nesame 
priešingi nei vienai kalbai, visur visoms pripažįstam vie- 
tą, kame tiktai regime nors mažiausią naudą. Minėtoje 
parakvijoje įvedimas lenkiškų Evangelijų ne tiktai nebus 
naudingas, bet dagi blėdingas; poros trejeto lenkuojančių 
bajorėlių ne tik nepalenks prie didesnio dievobaimingumo, 
bet dagi ištvirkys, nes pakels anuos į didystę. Žinodami, 

kad klebonas skaito skyrimai Evangeliją dėl trejeto asabų, 
nėmaž to neims už progą jų dūšioms papenėti, bet ims 
už ženklą, jų „ponystę“ pagarbinantį, nežeminsis Kristaus 
žodžius girdėdami, bet pūsis prieš tuos kvailius „mužikus“, 
nemokančius jų taip pagarbinti, kaip kunigas klebonas. Kad 
tai tikra tiesa, senesnieji kunigai patvirtins. Tiktai su labai 
dideliu protu ponas atieškos tikrąją priežastį to pasielgi- 
mo, bet kuone visi tamsokūs bajorėliai, tankiai iš priežas- 
ties savo pasipūtimo daug kvailesni už mužikus, matys ta- 
me kunigo „politikavimą“ ir skirsis nuo žmonių, su ku- 
riais dvarą turime surišti kuo ankščiausiai. O kaip surišti, 
jei skirtingumus darysi, ypatingai jautriame dalyke — kalbo- 
je? Šiaulėnų parakvijoje jau prasidėjo partijos, ko seniaus 
nebuvo ir nuo ko klebonai turi rūpestingiausiai žmones 
sergėti. Tūkstančių lietuvių dėl kelių išvirtėlių sulenkuo- 
ti negalės, tai tie keli tegul prisideda didžiojon krūvon. Bus 
visiems sveikiaus ir išmintingiaus padaryta. 


Iš RIETAVO. Gavome žinoti, kad ministras Vidaus daly- 
kų rašė jo Mylistai Žemaičių vyskupui reikalaudamas iš- 
kėlimo Rietavo kamendoriaus kun. Pr. Gugio! į Kuršą, būk 
tai už tą, kad, anuomet sėdėdamas Kretingos klioštoriuje 
už iškalą, parašęs į užrubežinius laikraščius, kaip kle- 
bonas Zaukevičius ir dvarponiai šelpia iškalą, pagiria pla- 
tinimus rusifikacijos ir t. t? Parašęs, būk patsai paskleidęs 
po parakviją tarp rietaviečių dėl persergėjimo prieš klebo- 
ną. Kaip tai nekaltai kartais gauna žmogus nukentėti! Mes 
ant šios vietos skaitome už reikalingą pasakyti, kad nė kun. 
Gugis, nė kas kitas iš Lietuvos neprisiuntė Žinių apie Rie- 
tavo iškalą, bet mes patys gavome paskaityti maskoliškoje 
Kauno gazetoje „Pribavlenije k Kov. gub. Ved.“, ir N2 buvo 
parodytas. Jei kas pyksta už publikaciją, tai tegul pyksta 
ne ant ko kito, kaip ant Rietavo učiteliaus, kurs pirmas pa- 
sigyrė laikraščiuose, kaip aną visi šelpia ir giria. Donosas“, 

matyt, buvo parašytas interesuotos asabos iš keršto, ką ir 
ministras gal suprato, kad kun. Gugio nėmaž nekorojo, ne- 
tyrė. Kad rėdas būtų pripažinęs kunigą kaltu už rašymą 
į užrubežines gazetas, ne taip būtų pasielgęs, be miela- 
širdystės, o dabar, nežinia dėl ko, reikalauja tik perkėlimo. 
Čia gauname pasergėti naują ir da negirdėtą daiktą: mi- 
nistras, naujas Vilniaus generalgubernatorius, vedžiojamas 
už nosies puspopio Sergijevskio", pradeda kišti nosį, kur 
nereikia. Lig šiol da nei vienas maskolis nekomandavojo 
Žemaičių vyskupui ir neskyrė kunigams vietos, o dabar, 
matyt, pradeda; tik vylimos, kad ir čia drąsus Apaštalas 
neduosis vedžioti už nosies, nors už savo neprilankumą 
maskoliams yra kasmet štrapuojamas ant 400 rublių!! at- 
imamų iš algos. Drąsiai ir kantriai gyvendamas biednystė- 
je, užsipelnys garbę nuo žemaičių, o Dievas kitu kuom 
Jam atmokės. 


IŠ TYTUVĖNŲ. Po išvežimui klebono kun. Sereikos' už 
apgynimą senųjų kapų ir koplyčios šv. Jurgio, kurius 
popas norėjo pasisavinti (apie ką buvome jau „T. 5.“ ra- 
šę)“, popas pradėjo melsti savo perdėtinius, kad jį perkel- 
tų į kitą vietą, nes Tytuvėnuose nebegaliąs bebūti: katali- 
kai, gird, iš rūstybės galią jį užmušti. Bet perdėtiniai ne- 
sutiko perkelti, kol nepabaigs bylos su kun. Sereika, dabar 
sėdžiančiu klioštoriuje už pasipriešinimą popui. Tada po- 
pas pareikalavo atsiųsti urėdninką, kurs būtų apgynėju jo 
gyvybės; tas prašymas greitai buvo išklausytas, ir urėdnin- 
kas atvykęs į Tytuvėnus apsigyveno antroje pusėje ūlyčios 
(gatvės), tiesiop minėtų kapų. Urėdninkas niekuom dau- 
giau neužsiėmė, kaip tiktai vaikymu ir baidymu moterų ir 
vaikų, kurie nori papuošti kvietkais ir medeliais kapinius 
sau brangių ypatų: senelių, brolių ir seserų... Kam gi jie 
nebrangūs, nors numirę. Urėdninko darbas buvo .lengvas, 
bet visgi reikėjo pavalgyti ir apsidengti, gyvenimą nusi- 

samdyti, žodžiu — reikia piningų. Pratarnavęs veltui artie 
metų, pradėjo reikalauti nuo popo užmokesnio. Popas 
kreipės prie tarpininko (posredninko), primindamas, kad 
urėdninkai yra visur apmokami valsčiaus piningais, todėl 
ir tytuvėniškis turi gauti algą nuo žemaičių valsčionių. 
Tarpininkas įsakė staršinai ir starastai, kad nuo miesčio- 
nių ir apylinkės gyventojų surinktų urėdninkui algą, bet 
gavo atsakymą: „Kam tarnauja, tas tegul ir algą moka, mes, 
turėdami valstinį urėdninką Šiluvoje, antram nemokėsime“. 
Tarpininkas dideliai supyko, liepė staršiną su starosta su- 
kišti į cypę ant trijų dienų. Negal žinoti, kaip tytuvėniš- 
kiai toliaus kariaus; jei nusigąs ir bus tokie mulkiai kaip 
anuomet, tai užsidės ant savęs da vieną liekį jungą — 
mokėjimą algos popo sargui. Anuomet, kad caras buvo pa- 
dovanojęs žmonėms po biškį mokesčių už žemę, Tytu- 
vėnų valsčiuje liko 60 rs. Tas pats tarpininkas, išgyręs po- 
po darbštumą ant naudos Tytuvėnams, patarė dovanoti tuos 
60 rs. popui kaipo „nagradą““. Tytuvėniečiai visi iš karto 
sutiko ir dovanojo, o popas padėkavodamas jiems už tą 
dagi senuosius kapus ir šv. Jurgio koplyčią atėmė. Teisin- 
gai, kame buvo tytuvėniečių protas. Matai, kas išeina iš 
to, kad žmonės duodas, nieko patys nemislydami, vedžioti 
už nosies! 

Popo šunybėms nėra galo. Netoli nuo popo ežero yra 
upelis Tytuva su ežerėliu, jie priguli ponui Romariui“, bet 
godus popas ir tuos pasisavino ir išdavė kontraktą žvejui 
ant žvejavimo. Romaris pajutęs padavė popą į miravąjį 
sūdą ir atsišaukė į pravoslavų konsistoriją, bet ar išgra- 
jys? Lig šiol buvo taip: kame maskolis, o labiausiai popas, 
tenai ir tiesa; dėl ko gi ir dabar štai negali p. Romaris pra- 
grajyti? Reiks popui atiduoti ežerėlį ir upelį. 

Dėl papildymo bedugnės savo kišenės Tytuvėnų popas 
pardavinėja rąstus (sienojus), suvežtus statymui cerkvinės 
iškalos. Už tą tai mes visi nepykstame, lai sau parduoda 
lig pastarojo rąsto: nebus ant Žemaitijos kūno da vieno 
pravoslaviško šašo — cerkvinės iškalos. 

Iš KURSKO. Ne per seniai bomba dinamito suardė pra- 
voslavišką koplyčią, bet abrozdas švč. Panos Znamenskos 
būk tai stebuklingai likęs sveikas. Neužilgo stebuklas išsi- 
aiškino. Pravoslauni zokaninkai, norėdami „pasidirbti“ ste- 
buklingą vietą, išnešė pirma abrozdą, padėjo bombą ir 
koplyčią suardė, o paskui abrozdą slaptu vėl padėjo griu- 
vėsiuose. Taip kalba. 


Iš AMERIKOS. P. Juozas R...s' tarpu kito ko rašo mums 
apie nuliūdimą vienų amerikiečių ir slepiamą džiaugs- 
mą kitų iš priežasties myrio „Amerikos lietuvių tėvo“ — 
a. a. kun. A. Burbos“. Vieni jo aukas ir darbus dėl lietuvių 
tautos ir einančių į mokslus lietuvių atmena ir jo nebtekę 
gailis, kiti matė jame priešą, priartino jam myrį įkyrėdami 
ir dabar džiaugias. „Nusiminkite ir jūs, lietuviai, broliai tė- 
vynainiai, atsiminę, kad „Aušrai“ tekant jis pirmasai paži- 
no lietuvišką žvaigždelę ir savo dainomis ją pasveikino“. 
Rašėjas skundžias, kad Amerikos gazetos per menkai ap- 
svarstė nabašninko darbus ir privalumus. Užvis geriaus 
aprašęs „Garsas“?, o ne „Vienybė““, dėl kurios daugiausiai 
darbavos, pagiria ir „Saulę“?, kuriai nabašninkas visad bu- 
vo priešingas, bet kuri, priešui mirus, viską užmiršo ir 
prigulinčią vertę jam pripažino. Už gerą kun. Burbai 
amerikiečiai pabaigoje amžiaus blogu atsimokėję: „Vieny- 
bę“ apleidęs, negalėdamas toliaus sutikti su naujais san- 
darbininkais ir jų negeromis nuomonėmis; per pusę metų 
negavęs algos per pakurstymą tų gi. „Kiti laikraščiai pri- 
pažino nabašninkui garbę tik puse lūpų ir būtų buvę ge- 
riau, kad būtų visai nemisliję. Ne taip reikia minavoti tą, 
kurs pramynė takus tarp erškėčių. Liūdna“. 

Sutinkame su p. R... iu, kad per silpnai aprokavote naba- 
šninko nuopelnus. „Vienybė“ nuo savęs nieko nepridėjo, 
perspaudindama tiktai jo biografiją iš „Raštai ir raštinin- 
kai“ Šliūpo“. Mes, kiek įsteigėm, rašėm apie aną užmari- 
nį darbštuolį dėl paraginimo savųjų sekti jo pėdomis. 

Iš VILNIAUS. Lietuva turi naują generalgubernatorių 
Trockį', apėmusį vietą mirusiojo Orževskio. Kas jisai per 
vienas, da niekuom nepasirodė. Apimdamas tarnystę pra- 
kalbėjo į susirinkusius dvasiškuosius kaip į kokius žalnie- 
rius ir ant galo paprasta žalnieriška mada užklausė: „Poni- 
majete?“ (Ar suprantate?) Dvasiškieji, žinoma, sumurmėjo: 
„Ponimajem!“, nors iš tikrųjų sunku buvo žinoti ką Troc- 
kis norėjo išreikšti, kalbėdamas apie vieną Dievą ir vieną 
tikėjimą. Žmonės sako, Trockis turįs kareivio dūšią ir 
kūną, činauninkyste nėmaž neužsiimsiąs, bet tiktai vais- 
ką muštravosiąs, ir galas. Kaip ten yra su kariūmene, ne- 
žinia: tą tiktai galiu pasakyti, kad rėdymu Lietuvos jisai 
patsai mažai teužsiima, o jei ką daro, tai įkalbamas Vil- 
niaus kuratoriaus Sergijevskio. Pasirodo tatai, kad general- 
gubernatorius visgi visai Lietuvoje nereikalingas, kaip rašė 
ir sprendė visi gerieji maskoliai, Orževskiui mirus. Masko- 
lių kunigaikščio Meščerskio gazeta „Graždanin“ perniai 
rašė: štai, sako, praslinko keletas mėnesių, kaip Lietuva 
neturi generalgubernatoriaus, valdo ją trys gubernatoriai, ir 
niekas prastas neatsitiko. O jei nieko prasto neatsitiko, tai 
gubernatoriai gali apseiti be generalgubernatoriaus. Spėju, 
kad tame tarpe būtų atsitikę būtinai kas nors nedoras, kam 
nors nemalonus, jei būtų buvęs generalgubernatorius, to- 
kia jau buvo Kachanovo“ ir Orževskio politika. Juodu, iš- 
mislinėdami savo politiką sumaskoliavimo Lietuvos, žmo- 
nėmis nėmaž neužsiėmė, per tat Lietuvoje apšvietimas sto- 
vi taip žemai, kad žmonės da nežino, ar jie lietuviai, ar 
lenkai, ar maskoliai. Daug ko gero reikia Lietuvoje padary- 
ti, o ypatingai išblaškyti galybes nedorų činauninkų ir ne- 
dorų mokytojų iš iškalų, pakelti aukštyn turtingumą, ale 
viską gali padaryti gubernatoriai. Gerai tada Trockis ir da- 
ro, be reikalo galvos nesukdamas. Nelaimė tiktai, kad prisi- 
plakė tas puspopis Sergijevskis, kursai vienas pats beliko iš 
senųjų smaugikų. Ir jis buvo išvirstąs iš savo apaštalavi- 
mo vietos. Perniai caras buvo aną išbrukęs iš Vilniaus, bet 
Sergijevskis puolo į Maskvą, kame sėdi caro dėdė Sergiju- 

šas“, papėdė ir ramtis visų, kurie mislija taip, kaip mislijo 
Aleksandra III, visų, kurie bijo duoti žmonėms nors biške- 
lį laisvės, kad patiems neprieitų galas. Senieji tatai perlau- 
žė jaunąjį carą, privertė aną nutilti, nors taip puikiai, iš- 
mintingai buvo pradėjęs maloniai valdyti žmones. Taigi 
senosios eilės partija paturėjo Sergijevskio pusę, ir jisai pa- 
siliko Vilniaus popečitelium“ ir valdo visą Lietuvą. Oi, ne- 
gera, kad popų seminaristas valdo! 


Iš VILNIAUS. 4 d. gegužės mėn. 1898 m. buvo Katalikų 
seminarijoje egzaminai klierikų 40 ir 2-jo kurso. Ant tų 
egzaminų žadėjos ateiti generalgubernatorius Trockis. Jo 
Mylista Vilniaus vyskupas Zvieravičius, žinodamas karei- 
višką Trockio dūšią, šitaip pasigerino jam: parėdė, kad 
klierikai priimdami Trockį aiškiai, balsingai ir retai pasa- 
kytų: „Zdrastvuite, Vaše Vysoko Prevoschoditelstvo!!“! 
Klierikai iš pradžios nenorėję, bet kad rektorius supykęs 
už neklausymą, pasveikinę kareiviškai, kas Trockiui labai 
patikę... 


VISKAS NE TAIP, KAIP IŠPUOLA 


Ramygaloje. Iš Ramygalos, Panevėžio apyg., gauna- 
me labai įstabų pranešimą iškalų dalykuose. Gana žinoti 
tą vieną atsitikimą, idant suprastumėme, kaip netikusiai 
ir nesąžiniškai rūpinas maskoliai apie apšvietimą mūsų. 
Stebėties reikia, kaip maskoliams niekas nevyksta, kaip jie 
griebias vis ne už to galo. Gerai pasakė vienas išmintingas 
maskolis-rašėjas: maskoliška valdžia, kol padaro ką gero, 
visų pirmu du kartu paklysta; panorėjus žengti žingsnį 
tolyn, pirma per žingsnį atgal atsitraukia. Ypatingai aiškiai 
tą tiesą patvirtina mūsų santaikos. Norėdami lietuvius kuo 
veikiausiai patraukti prie savęs, maskoliai pradėjo nuo at- 

stūmimo mūsų nuo savęs, nes argi ne atstūmimas nuo sa- 
vęs yra apleidimas lietuvių visokiais savo išgamomis, ku- 
rius mes turime vadinti činauninkais? argi gali lietuvis bi- 
čiuoliuotis su tais pašlemėkais, kurie atsivilko prie mūsų 
vien tiktai dėl pasiplėšimo? argi galime guodoti juos ir jų 
balsą, regėdami juose savo priešus, savo neprietelius, savo 
persekiotojus? Gerai pasakęs Kauno gubernatorius savo 
doklade! carui: „Maskolinimas Lietuvos nepavyko, nevyksta 
ir nepavyks, kad neturiu žmoniškų činauninkų, kurie mo- 
kėtų įgyti meilę vietinių gyventojų. Savo prisikabinimais 
prie menkiausių dalykų maskoliai činauninkai ne meilę, 
bet neapykantą lietuvių užsipelno““. Šventa teisybė, neži- 
noma Peterburge, nes Vilniaus generalgubernatoriai viską 
dengia savo skvernais. Rasit pirmą tik kartą caras gavo iš- 
girsti tiesos žodžius, ką reiškia jo prierašas šalip to punk- 
to doklade: „Neuželi eto možet byt?“ (nejaugi taip yr?). 
Ale paklausykite tikros istorijos, tai geriaus permanysite. 
Gerieji maskoliai, mokslo vyrai seniai jau atkreipė akis savo 
valdžios ant kitokesnio įtaisymo iškalų kitose viešpatystė- 
se. Tegul sau, Švedijoje ir Norvegijoje, vaikiūkštis, pabai- 
gęs pradinę (narodnają) iškalą, moka ne tiktai skaityti, is- 
torijos savo krašto, bet dar moka gaspadorauti, moka šio- 
kių tokių amatų, batą užsilopyti, vinį nusikalti ir t. t. 
Naudą iš to turi neišpasakytą, išėję iš iškalos, veikiai pa- 
baigia lavinties kokioje amatninkystėje, o ir šiaip jau atsiti- 
kus mažiausiam reikalui, nepuola prie kitų, bet patsai ant 
tų pėdų pasidirba. Dėl to ir maskolių Apšvietos ministeri- 
ja pradėjo raginti, kad učiteliai, patys pramokę kokios nau- 
dingos pramonystės, mokytų apylinkės žmones. Kaip ma- 
tote, labai gražus užmanymas patarti neišmintingiems s0- 
diečiams, kaip reikia sodną vaisyti, bitis užlaikyti, idant 
daugiaus duotų vaško ir medaus, kokios yra naudingesnės 
daržovės žmonėms ir gyvuoliams ir t. t. Prie kiekvienos iš- 
kalos, gird, yra žemės kąsnelis, učiteliai anksti pavasaryje 
nebeturi darbo, tegul gi knaisiojas darže, diegia naudingus 
medelius, uogas, sėja daržoves ir t. t., o paskui rodo sasie- 

dams, kaip tą reikia moksliškai padaryti, idant didesnę 
naudą apturėtumi, paskui turi daryti čiepus, sėklas, kitiems 
ir įčiepyti ir t. t. Apie tą viską plačiai buvo rašyta gazeto- 
se, bet niekur neužėjome, kad učiteliai imtų už tat skyri- 
mai algą. Aišku, dėl ko. Jei lietuvis turės mokėti piningus, 
tai samdys tikrą sodninką, su tikru mokslu, ilgai praktika- 
vojusį, bet ne kokį ten „učitelių“, kurs patsai vos tik šio 
to pramoko iš kningelės. Nėra lietuviško sodžiaus, kame 
nerastųs žmogus, daug geriaus išmanąs, kaip diegti ir 
čiepyti neg „učitelius“. 

Kitaip suprato tą dalyką Ramygalos učitelius; jisai tarės 
padarysiąs sau gerą gešeftą, algą sau padidinsiąs, perdė- 
tinių pagyrimą įgysiąs ir nuo žmonių — ačiū! užsipelny- 
siąs ir... kaip visados, vietoje patraukti prie naudingos pra- 
monystės, —- atstūmė ramygališkius gal ant visados. Atvy- 
kęs į Ramygalą, anas mūsų „švietėjas“ pradėjo sodinti ap- 
link neseniai pastatytą iškalą visokius medelius, neva įtaisė 
sodnelį. Na, ir gerai! tegul sau naudingai bovijas. Ale jisai 
už savo zabovą pareikalavo nuo valsčionių net 70 rublių. 
O, tai zabova! Negana to, pareikalavo, kad valsčius kasmet 
mokėtų jam da po 70 rs., o jisai, gird, mokysiąs (žiemą?) 
jų vaikus sodninkystės. Učitelius, matyt, nevėpla, moka sau 
kepsnį kepti, bet valsčionims toksai brangus „ukatijimas“? 
prie pramonystės visai nepatiko, ypatingai, kad tasai anų 
„ŠSvietėjas“ labai jau begėdiškai, niekur nesiklausęs, užsi- 
manė graibyti po valsčionių kišenes. Rodos, iš pat pradžios 
išpuolė učiteliui pasirokuoti su žmonėmis, paprašyti kelio- 
likos rublių dėl nupirkimo čiepų, vargą veltui paaukauti; 
tai gal būtų iš tikro nusipelnęs ramygališkių padėkavonę 
ir ką nors gero padaręs. Bet kur čia tau! Maskolpalaikis, 
atsiųstas paikinti nelaimingų lietuvių galvas, tarės turįs 
pilną valdžią ant jų proto ir kišenės. Kokia begėdystė! Už 
70 rs. gal nupirkti čiepų penkiems tokiems sodneliams už- 
sodinti, kaip prie Ramygalos iškalos; 70 rs. kasmet turi 
kaštuoti keletas rodų, kurias suteiks vienam antram sasie- 
dui, o dar gal ir netikusių rodų! Tai jau per daug reikalau- 

jama! Rodos, gana, kad valsčius javais ir piningais nešykš- 
čią užmoka algą, nejaugi už kožną gerą rodą, už kož- 
ną šviesų žodį skyrimai reikia sidabru apipilti? Ir kadgi 
dar maloningai prašytų! Mūsų „načialninkai“ neprašo, bet 
reikalauja kaip savo, o jei neklauso, ko by koks pašlemėks 
pareikalauja, tai tuoj apšaukia „maištininkų“, „pasiprieši- 
nusiu valdžiai“. Nu, daugumas ir bijos priešintis, nors regi 
kruviną savo skriaudą. Ramygaliečiai pergalėjo baimę, 
vienbalsiai, kas retai atsitinka, atsisakė nuo mokesčių, pra- 
manytų paties učiteliaus. Tada tasai puola prie pisoriaus ir 
tarpininko (posredninko), kuriuodu greit prižadėjo „priver- 
sti“ valsčių prie mokesčių. Apsiriko nabagai. Pisorius ke- 
turius kartus sušaukė susirinkti (schod) vis dėl to dalyko, 
ir visus keturius kartus Žmonės atsisakė. Tada patsai tarpi- 
ninkas Bugartas paskyrė dieną schodui ir patsai atvyko. II- 
game pamoksle aiškino žmonėms naudingumą sodninkys- 
tės. Žmonės suprasti suprato tą naudingumą, nes ir be p. 
tarpininko žinojo apie tą, vienok visgi nesutiko su juo nei 
vienas, kad matė šį mokslą jų rubliais pamuštą. Tarpinin- 
kui aiškiai perstatė, jiems rodos, iš to mokslo nieko nebū- 
sią ir veltui tik piningus išmesią: „Mūsų vaikai, - gird, - 
mokos žiemą, kaipgi tada p. učitelius rodys jiems sodnin- 
kystės dalykus? Vasarą vaikai gyvuolius gano, neturi laiko, 
lig šiol nebuvo sodninkystės učiteliaus, o vienok veizdėk, 
pons, mes turime neprastus sodnus, mokame apie juos 
vaikščioti, nuo kits kito išmokome, išmoks ir vaikai nuo 
mūsų“. Nepergalėjęs valsčionių, tarpininkas labai supyko. 
Nebetverdamas kailyje, pradėjo maskoliškai plūsti ant rink- 
tinių (vybornųjų), kurie aiškiai išgirdo save žulikais pa- 
vadintus. Išgirdę tokį malonų paglostymą, vyrai iš pra- 
džios baisiai nutilo nusiminę, bet veikiai atsijokėję vieni 
tarė: „Vyrai, išeikime! mus žulikais vadina; žulikai vybor- 
naisiais būti negali, jie į Siberiją eina“, — ir pradėjo visi ei- 
ti. Tuo tarpu kiti atsiliepė: „Ko mes eisime? Čia mūsų na- 
mai, o jie perėjūnai. Darykime aktą, kaip pons posredninks 
su mumis apseina (elgias), kad dręsam nesutikti su jo už- 

manymais!“ Pisorius aktą rašyti atsisakė, bet žmonės gavo 
tuoj kitą rašytoją, kurs tuojau surašė visa, kas tiktai sels- 
koj atsitiko. Vieną raštą sutaisė dėl gubernatoriaus, antrą 
prie ministro. Posredninkas vis pyko, putojos, bet ant galo 
suprato, kad iš to gali išeiti „istorija“, labai dėl jo nemalo- 
ni. Reikia matyti, kaip jis uodegą paspaudė, išsirangojo iš 
užstalės, pradėjo brukinėtis tarp vyrų, perprašinėti kiek- 
vieną: „Tegul bus viskas užmiršta! Nesuskubau visko iš- 
klausinėti, paklausiau to durnio učitelio; suprantu, kad be 
reikalo bus jums padidinimas mokesčių“ ir t. t., ir t. t. Ra- 
mygališkiai, žmonės nepiktos širdies. Matydami galingą 
savo valdovą taip žemai besilenkiantį prieš juos, pilkser- 
mėgius, suminkštėjo ir prižadėjo prašymų nebesiųsti. 

Šita istorija pamoko mus da vieno naudingo dalyko: nei 
pisorius, nei učitelius, nei patsai tarpininkas nėra valsčio- 
nims ponas, bet jų tarnas, ne savo valią leista jam parody- 
ti, bet valsčionių valios klausyti. Jie yra tarpininkai tarp 
jūsų ir aukštesnės vyresnybės. Nebijokitės tada apreikšti 
jiems savo valią kokiuose tiktai norite dalykuose. Dabar štai 
didelis laikas atnaujinti prašymus, kad ministrai sugrąžintų mums 
druką. Suėję į selską, liepkite pisoriui užrašyti jūsų reikalavimą, 
tegul posredninkas siunčia jūsų balsą gubernatoriui, o nuo gu- 
bernatoriaus jau gaus žinoti ir ministrai. Drąsiai! kad nuolat 
drebėsite, nėkumet neliausis ant mūsų jodinėję ir į pastur- 
galį mums sparde! 


PAAIŠKINIMAI 


SANTRUMPOS 


AA - Tumas J. „Apžvalga“ ir apžvalgininkai. — K., 1925. 
TS  - Tėvynės sargas. 
ŽLA - Žemaičių ir Lietuvos apžvalga. 


REDAKCINĖS PASTABOS 


Publicistika buvo Vaižganto pašaukimas, jo, kaip pats sakė, „pareigy- 
binis laipsnis“. Publicistiniais straipsniais pradėjęs ir baigęs kūrybinį kelią, 
daugiau kaip per keturias dešimtis metų jis paskelbė šimtus įvairių šio 
žanro darbų. Jais Vaižgantas operatyviai atsiliepė į visas Lietuvos politinio, 
visuomeninio, kultūrinio gyvenimo aktualijas ir tautos ugdymo bei švietimo 
reikmes, papasakojo savo krašto žmonėms, ką regėjęs ir patyręs lanky- 
damasis svetur. Gyvos minties ir spalvingo žodžio rašytojo publicistika 
sudaro didžiausią ir svarią jo kūrybos dalį. 

Šiame tome spausdinami ankstyvieji, 1890-1898 m., Vaižganto publi- 
cistiniai darbai. Dalis jų pasirodė ŽLA, dauguma - TS. Skelbtieji TS 
nekartoti, išspausdintieji ŽLA, autoriaus suskirstyti į dvi grupes (antraš- 
tėmis „Juozapo iš Popšutės rašiniai „Apžvalgoje“ ir „Vaižganto parašais“), 
pakartoti AA. 

Tomo tekstai imami iš AA ir 1896-1898 m. TS, jų išdėstymas žanrinis 
(straipsniai, korespondencijos) ir chronologinis (pagal publikavimo eilę). 

Į tomą patekusių tekstų kalba nėra tolygi. ŽLA paskelbtuosius 
straipsnius, rengdamas juos pakartotiniam publikavimui, Vaižgantas 
perredagavo pagal tuomet vyravusias bendrinės kalbos normas (keitė 
svetimybes, tvarkė sintaksę). TS išspausdintieji straipsniai bei korespon- 
dencijos perspausdinti ir redaguoti nebuvo. Jų kalba atspindi dar nedidelį 

literatūrinį autoriaus patyrimą ir lietuvių bendrinės kalbos būklę pradiniu 
intensyvaus jos kūrimosi etapu, kai dar nebuvo susiformavusios ir nusisto- 
vėjusios įvairių lygmenų lytys. Ankstyvosios Vaižganto publicistikos 
kalbinei raiškai jau būdinga ryškus autorinis individualumas, ji gyva, 
ekspresyvi, turtinga žodžių, bet kartu joje dar nemaža žodyno ir sintaksės 
svetimybių, verstinių konstrukcijų. Kita vertus, pažymėtina, kad Vaižgan- 
tas sąmoningai taikėsi prie TS skaitytojų kalbinio patyrimo ir mentaliteto, 
sodžiaus žmonių šnekos, ir tuo galima paaiškinti dažnokus jo dialektiz- 
mus (ypač žemaitybes), iš gyvos kalbos paimtus barbarizmus. 

Renkant tomui tekstus, naudotasi Vaižganto sudaryta savo darbų 
bibliografija („J. Vaižganto Bibliografija“, VU BR, f. 1, D 651). Nors ir nesanti 
labai tiksli, ji buvo svarbiausia atrama anonimiškai ir neįprastais slapyvar- 
džiais paskelbtų rašytojo straipsnių bei korespondencijų autorystei 
nustatyti. 

Tome dedami trys brošiūrinio tipo etinių ir buitinių pamokymų bei 
patarimų straipsniai, kurie, be publikacijų TS, buvo leidžiami ir atskirais 
atspaudais (žr. Lietuvos TSR bibliografija, t. 2, kn. 2, Nr. 3473, 3611, 3612). 
Du iš jų („Gydymas nuo patrakimo ir nuo raupų“, „Ką sako apie 
blaivystę L.N. Tolstojus ir vokiečių profesoriai“) neabejotinai verstiniai, 
trečiasis („Patarmės (rodos) priderančio elgimos“) — iš dalies, galimas 
daiktas, irgi verstinis ar kompiliacinis, iš dalies (bent jau jo skyrius apie 
žemaičių ir aukštaičių trobas) - originalus. Šviečiamosiomis intencijamis 
šie straipsniai pritampa prie Vaižganto publicistikos, o literatūrine raiška — 
prie originaHiųjų jo raštų. Jie vaižgantiški, versti laisvai, kūrybiškai, 
visiškai atitinka kiek vėliau „Žinyčioje“ (1900, Nr. 1, p. 133) paties vertėjo 
nusakytą principą: „Vertimas tuomet tebus geras, kad skaitytojas nepažins, 
jog tai vertimas“. 

Ankstyvosios, kaip ir visos, Vaižganto publicistikos tekstuose apstu 
reikalingų aiškinti vardų bei pavadinimų, istorinių, geografinių, kultū- 
rinių ir kitokių realijų, daug pavartota kitakalbių posakių, žodžių. Visa 
tai siekta atskleisti ir komentuoti, nors, stingant šaltinių, ne visada tesėta. 
Retesnė, bendrinei kalbai neįprasta leksika aiškinama žodynėlyje, kurį yra 
peržiūrėjusi Birutė Vanagienė. 


BIBLIOGRAFINIAI DUOMENYS 
IR KOMENTARAI 


STRAIPSNIAI 


ĮSPĖJIMAI (UVOGOS). Publikuota: ŽLA. — 1890. — Nr. 4. — P. 26-27. 
Parašas: Juozapas iš Popšutės. Pakartota: AA. - P. 77-79 (po tekstu: 1890 m. 
1 kovo. N 4). 

! Žemaičių vysk. J.A. Giedraičio (1754-1838) verstas Naujasis Testa- 
mentas išėjo 1816 m. 

TRŪSAS APIE VAIKUS. Antrašte „Įspėjimai (uvogos)“ publikuota: 
ŽLA. - 1890. - Nr. 11. — P. 81-82. Parašas: Juozapas iš Popšutės. Pakartota: 
AA. - P. 80-82 (po tekstu: 1890 m. liepos m. N 11). 

! Kas savo jaunystėje sėja vėją... - mintis, kad žmogus susilaukia 
to, ko pats nusipelno, skirtingai pasakyta, randama S. Testamente (Pat 22, 
8; Sir 7, 3; Oz 8, 7). 

? Bekonas (Fransis Bacon, 1561-1626) - anglų filosofas, tyrinėjęs 
mokslo teoriją ir metodologiją, kėlęs empirizmo reikšmę pasaulio 
pažinimui. Filosofinė sąvoka „tabula rasa“ priskiriama ne F. Bekonui, o 
kitam anglų filosofui - Dž. Lokui (J. Locke, 1632-1704). 

3 šv. Augustinas (Aurelius Augustinus, 354-430) - Hipono Šiaurės 
Afrikoje vyskupas, vienas Bažnyčios tėvų ir krikščionių filosofijos 
autoritetų; jo motina Monika (a. 332-387) - šventoji, motinystės globėja, 
krikščioniškai išugdžiusi sūnų, kuris jai teikė daug dėmesio autobiogra- 
finiame savo veikale „Išpažinimai“. 

* Pelczaras (J6zef Pelczar, 1842-1924) — lenkų teologas. Į lietuvių 
kalbą išversta jo knyga „Pamokinimai apie dvasiško gyvenimo valgį“ išėjo 
1896 m. 


APIE KLAUSYMĄ SVIETIŠKŲJŲ VALDŽIŲ. Antrašte „Apie priklau- 
symą svietiškų valdžių“ publikuota: ŽLA. — 1890. - Nr. 12. - P. 89-90. 
Parašas: Juozapas iš Popšutės. Pakartota: AA. - P. 83-85 (po tekstu: 1890 m. 
liepos 12 d). 

! Turėtų būti: Pat 8, 16. 

2 Primenamas Šv. Raštas: Marija ir Juozapas bėgo į Egiptą, gelbėdami 
Jėzų, nes krašto valdovas, sužinojęs, jog į pasaulį atėjo žydų Mesijas, 
paliepęs išžudyti visus tuo laiku gimusius berniukus. Bet tokį paliepimą, 
pagal Šv. Raštą, davė ne Romos imperatorius Augustas (Augustas Okta- 
vianas, 63 p. Kr. - 14), o Judėjos karalius Erodas (37 p. Kr. - 4). 

3 Florijonas — šventasis, romėnų karys, IV a. pradžioje nukankintas 
už krikščionybės išpažinimą. 

* Medijolanas - Milanas. 

šAmbroziejus (Ambraziejus, 337—397) - Milano vyskupas, šventasis, 
bažnytinio giedojimo reformatorius. 

* Rusų valdžiai 1886 m. įsakius atimti iš katalikų Kęstaičių (Alsė- 
džių par.) bažnyčią, žmonės ją kelias savaites gynė ir buvo įveikti tik 
ginkluotų kazokų. 


KAUNO GUBERNATORIUS APIE MŪSŲ BAŽNYČIAS. Antrašte 
„Žodžiai gubernatoriaus apie mūsų bažnyčias“ publikuota: ŽLA. - 1891. — 
Nr. 9. - P. 70. Parašas: J. iš Popšutės. Pakartota: AA. - P. 85 (po tekstu: 
1891 m. gegužės N 9). 

! Turimas galvoje Nikolajus Klingenbergis (mir. 1908), Kaune guberna- 
toriavęs 1890-1895 m. 

2 „Svet“ («<CaeT; „Šviesa“) - 1882-1917 m. Peterburge ėjęs imperinės 
orientacijos politikos ir kultūros laikraštis. 

LIETUVIŲ KALBOS SVARBUMAS MOKSLO ŽVILGSNIU. Antrašte 
„Lietuviškos kalbos svarbumas iš moksliško atžvilgio“ publikuota: ŽLA. - 
1891. - Nr. 6. —- P. 41-42; Nr. 7. - P. 49-50. Paantraštėje: (pagal straipsnio 
K. A. K. parašė J. iš P.). Pakartota: AA. - P. 86-92 (po tekstu: 1891 m. kovo ir 
balandžio mėn. Nr. 6-7). 

! Tai Ambraziejaus Pranciškaus Kašarausko (1821-1882), botaniko ir 
lingvisto, straipsnio „Znaczenie języka litewskiego we względzie nauko- 
wym“, paskelbto leidinyje „Pismo zbiorowe Wilenskie“ (1859), sutrumpintas 
ir laisvas vertimas. 

? La Lithuanie surtout s'est... (pranc.) - Lietuva ypač išlaikiusi 
savo prigimties vientisumą, dar ir šiandien yra Lietuvoje valstiečių, 
kalbančių gražiausia kalba Europoje. 

Chauvee (Honore Joseph Chavėe, 1815-1877) - belgų filologas; jo 
veikalas „Lexicologie indo-europėenne ou Essais sur la science des mots 
sanscrits, grees, latins, francais, lithuaniens, russes“ buvo išleistas 1849 m. 

3 Augustinas Šleicheris (August Schleicher, 1821-1868) - vokiečių 
lingvistas, pirmosios mokslinės lietuvių kalbos gramatikos („Litauische 
Grammatik“, 1856) autorius, K. Donelaičio „Metų“ 1865 m. leidimo 
parengėjas. ; 

* Andrius Vasilionis - pirmasis Vilniaus vyskupas Andrius (šalti- 
niuose kartais vadinamas Andriumi Vasilonu, mirė 1398) kalbininkas 
nebuvo. A. Kašarausko cituojami jo žodžiai apie lietuvių kalbą, tariamai 
pasakyti kryžiuočių pasiuntiniams, yra paimti iš vadinamojo grafo Kiburgo 
dienoraščio („Dziennik poselstwa od Krzyžakėw Pruskich do Wielkiego 
xiąžęcia Litewskiego Witolda w roku 1397 Odbytego przez Konrada hrabię 
Kyburg“), kurį paskelbė T. Narbutas („Pisma pomniejsze historyczne“, 
1856). Kaip dar XIX a. istorikų nustatyta, šis dienoraštis yra falsifikatas. 

3 Jokūbavičius (Maksimilijan Jakubowicz, 1785-1853) - lenkų filolo- 
gas, Kijevo un-to profesorius. Parašė lenkų ir lotynų kalbų gramatikas, 
darbų iš antikinės literatūros. 

* Karolina Praniauskaitė (1828-1859) — poetė, rašiusi lenkiškai, J. 
Kraševskio „Vitolio raudos“ vertėja. 

" Žr. 2 paaiškinimą. 

š Matyt, tai šio teksto parengimo vieta; pirmojoje straipsnio publikacijoje 
ji nenurodyta. 


KAS IR KAIP TĖVYNĘ GADINA. Antrašte „Žinios iš Anykščių ir jų 
apylinkės“ publikuota: ŽLA. - 1891. - Nr. 10. - P. 78-79. Parašas: J. isz P. 
Pakartota: AA. —- P. 93-96 (po tekstu: 1891 m. gegužės m. N 10). 

| Tėvynė mano, vieta garbinga... — Uršulės iš Kupiškio eilėraščio 
„Būdas Lietuvos“, išspausdinto 1890 m. „Varpe“ (Nr. 9, p. 130-131), 
perfrazuota strofa. Šiuo slapyvardžiu, pagal V. Biržišką, pasirašinėjo 
Povilas Matulionis. Bet greičiausiai tai Kupiškio krašto poetės, daraktorės 
Uršulės Tamošiūnaitės (1847-1906) eilėraščio posmelis. 

2 Liucijonas Marikonis (1818-1893) — italų kilmės Lietuvos didikas, 
valdęs Salų ir Svėdasų dvarus, 1863 m. sukilėlis. 

* stonas (rus. crau) —- apskrities policijos nuovada. 

* lygi Danieliaus pranašo savaitei — aliuzija į vienam iš S. Tes- 
tamento pranašų, Danieliui, prailgusią savaitę, kurią jis, babiloniečių 
įmestas į duobę, turėjo praleisti kartu su ten buvusiais alkanais liūtais. 


PASELENČIKAI. JUDOŠIŲ GAMINIMAS. Antrašte „Dar iš Anykščių 
ir jų apylinkės“ publikuota: ŽLA. - 1891. - Nr. 11. - P. 86-87. Parašas: J. 
isz P. Pakartota: AA. — P. 96-100 (po tekstu: 1891 m. birž. m. Nr. 11). 

1 širokija russkija natury (rus.) - plačios rusiškos natūros. 

*2 „bit poliakov“ (rus.) - mušti lenkų. 

3Nu, i slava Bogu. Davaite vodki! (rus.) - na, ir garbė Dievui. 
Duokite degtinės! 

* Vladimiras Solovjovas (1853-1900) — rusų filosofas, palankus 
katalikiškai kultūrai, dėl to konfrontavęs su valdžia ir slavofilais, ne kartą 
priverstas išvykti iš Rusijos. 

„5 Taip sakoma rusų pasakėtininko Ivano Krylovo (1769-1844) pasakė- 
čioje „Lydeka ir katinas“. 


KATALIKAI, YPAČ LIETUVIAI, TARP STAČIATIKIŲ. Publikuota: 
ŽLA. - 1892. - Nr. 15. - P. 113-115. Parašas: Juozapas iš Popšutės. Pakartota: 
AA. - P. 103-108 (po tekstu: 1892. 1 rugp. Nr. 15). 

'idėe fixe (pranc.) - įsikalta idėja. 

2 1839 m. caro įsaku Rusijos imperijoje veikusi unitų metropolija buvo 
panaikinta, unitai paskelbti stačiatikiais. 

3 Dominykas Tumėnas (1860-1919) - „Tėvynės sargo“ ir kitų laik- 
raščių bendradarbis, šviečiamųjų knygelių autorius; kunigavo Kama- 
juose, Vadokliuose, už lietuvišką veiklą 1891-1893 m. ištremtas į Rusiją. 

* Pasipriešinę mokinių katalikų varymui į cerkvę Cezaris Jačinauskas 
(1860-1923), vėliau kunigavęs Rietave, Ramygaloje, buvo ištremtas į 
Valdajų, o Aleksandras Dambrauskas (Adomas Jakštas, 1860-1938) - į 
Ustiužną. 

3 Iki 1937 m. Airiją valdant anglams, katalikybė buvo persekiojama, 
visuotine krašto religija siekta padaryti protestantizmą. 

5 Atrodo, turima galvoje Poznanės laikraštyje „Kurjer Poznanski“ pa- 
skelbta informacija apie Lenkijos ir Lietuvos kunigų trėmimą į Rusiją (žr. 
šio tomo str. „Neįvykusios viltys“). 


NEĮVYKUSIOS VILTYS. Antrašte „Neišsipildžiusios viltys“ publikuo- 
ta: ŽLA. - 1895. - Nr. 4. —- P. 25-27; Nr. 9. - P. 68 („Priedas prie „Apžv.“ 
Nr. 4“). Parašas: Vaišgantas. Pakartota: AA. - P. 108-116 (po tekstu: 1895 m. 
vasario ir gegužės m. Nr. 4 ir 9). 

V „čin čina počitai“ (rus.) - gerbk viršesnį. 

* Imperatorei Jekaterinai II valdant, 1795 m. Lietuva buvo okupuota ir 
inkorporuota į Rusijos imperiją. 

3 Gurka (Osip Gurko, 1828-1901) - rusų generolas, vienas 1863 m. 
sukilimo Lenkijoje malšintojų, 1883-1894 m. Varšuvos generalgubernato- 
rius, vykdęs represinę politiką. 

* Piotras Orževskis — nuo 1873 m. Varšuvos apygardos žandarų 
viršininkas, vėliau žandarų korpuso viršininkas ir vidaus reikalų ministro 
padėjėjas, nuo 1892 iki mirties 1897 m. Vilniaus generalgubernatorius. 

3 N. Klingenbergis (žr. str. „Kauno gubernatorius apie mūsų bažnyčias“ 
1 paaiškinimą) vadovavo 1893 m. Kražių skerdynėms. 


MUS UŽMIRŠO: DUOKIME APIE SAVE ŽINIĄ! Publikuota: ŽLA. - 
1895. - Nr. 13. - P. 97-98. Parašas: Vaišgantas. Pakartota: AA. - P. 116-121 
(po tekstu: 1895 m. liepos mėn. Nr. 13). 

Vladimiras Antonovičius (1834-1908) - ukrainiečių istorikas, 
Kijevo un-to profesorius. Parašė darbų iš LDK istorijos, paskelbė Lietuvos 
kunigaikščių laiškų. 

2 Kirkoras (Adam Honory Kirkor, 1818-1886) - Vilniuje ilgai gyvenęs 
istorikas ir kultūrininkas; lenkų, rusų kalbomis paskelbė istorinės ir 
etnografinės Lietuvos praeities, geografijos, žmonių kultūros, buities 
aprašymų, iš kurių svarbiausi buvo išspausdinti Peterburge leistos 
kraštotyros knygų serijos „Živopisnaja Rossija“ («<KuBonucuas Poccuas, 
„Vaizdingoji Rusija“) III-jame tome (1882). 

3„Stowo“ („Žodis“) - politikos laikraštis, ėjęs Varšuvoje 1882-1919 m. 

* Stanislovas Fleury (1858-1915) - fotografas, akvarelistas; domėjosi 
senąja Vilniaus architektūra, dalyvavo jo meniniame gyvenime. 

5„Le monde illustrė“ („Iliustruotas pasaulis“) — iliustruotas sa- 
vaitinis žurnalas, ėjęs Paryžiuje nuo 1857 m. 

* Mickevičių ir Kundrotų —- kalbama apie lenkų poetus Adomą 
Mickevičių ir Liudviką Kondratovičių-Sirokomlę, daug rašiusius lietu- 
viškomis temomis. 

"Vincentas Slendzinskis (1837-1909) - dailininkas; tapė portretus, 
paveikslus Lietuvos istorijos ir mitologijos temomis. 

Šš Mykolas Elviras Andriolis (1836-1893) - dailininkas, 1863 m. 
sukilėlis. Iliustravo A. Mickevičiaus ir kitų lenkų rašytojų knygas, sukūrė 
paveikslų Lietuvos istorijos, religiniais siužetais. 

* Edvardas Matas Rėmeris (1848-1900) - dailininkas, nutapęs A. 
Strazdo portretą bei paveikslų 1863 m. sukilimo tema („Sukiiėlių sargyba“, 
„Sukilėlių poilsis“). 


DAKTARAS CUMPFTAS - AKIŲ GYDYTOJAS. Antrašte „D-ras Cumf- 
tas — akių gydytojas“ publikuota: ŽLA. - 1895. - Nr. 15. — P. 113-115. 
Parašas: Vaišgantas. Pakartota: AA. - P. 124-130 (po tekstu: 1895 m. rugpjūčio 
mėn. Nr. 15). 

V Jonas Cumpftas (1864-1929) — gydytojas, 1894-1918 m. dirbęs 
Šiauliuose. 

* Rusijos aklųjų draugija vadinosi „Imperatorės Marijos Aleksandrov- 
nos aklųjų globa“. Marija Aleksandrovna (1824-1880) — caro Aleksandro 
II žmona. 

3 „Ateneum“ - pozityvistinės nuostatos mokslo ir literatūros mėn- 
raštis, ėjęs Varšuvoje 1876-1901 m. 

3 Žr. str. „Regėjimo pajautimas, jo lavinimas ir vertė dėl žmogaus“. 

5 P.S. - šio prierašo pirmojoje straipsnio publikacijoje nėra; jį Vaiž- 
gantas pridėjo straipsnį perspausdindamas AA. 

* „Aplink Baltiją“ - Vaižganto kelionių į Latviją, Estiją ir Švediją 
aprašymų bei reportažų knyga, išėjusi 1919 m. 

" Tie du straipsniai spausdinami šiame tome; AA jų antraštes Vaiž- 
gantas nurodo kiek paredaguotas. 


TĖVYNĖS SARGAS. Publikuota: TS. - 1896. - Nr. 1. - P. 1-5. 

! J. Basanavičiaus knyga, išėjusi 1891 m. Tilžėje. 

2? Talmudas (hebr. talmud —- mokslas) - svarbiausias judėjų tikėjimo 
nuostatų rinkinys. 


ŽODIS RAŠĖJAMS. Publikuota: TS. - 1896. - Nr. 1. - P. 5-11. Parašas: 
Vaišgantas. 

1 Europos Lietuvoje — Didžiojoje ir Prūsų Lietuvoje. 

2? Antoni Prochaska (1852-1930) - lenkų istorikas; tyrinėjo vidur- 
amžių Lietuvos istoriją, skelbė jos šaltinius. 

3 laudanda voluntas (lot.) - pagirtinas noras. 


KĄ GERA GALI PADARYTI VALSČIAUS SŪDAS. Publikuota: TS. — 
1396. - Nr. 1. - P. 15-16; Nr. 2. - P. 15-23. Parašas: Vaišgantas. 

! „Zorza“ („Aušra“) - Varšuvoje 1866-1939 m. ėjęs populistinis 
visuomenės ir literatūros savaitraštis. 

*? Allrigth! (angl.) - viskas gerai! 

3 Sedomoji —- taip pavadinama Sodoma - vienas iš dviejų biblinių 
miestų (Sodoma ir Gomora), kuriuos ugnimi sunaikino dievas Jahvė, 
bausdamas jų žmones už paleistuvystes. 


PRADINIS MOKINIMAS ŽEMAIČIUOSE. Publikuota: TS. - 1896. - 
Nr. 2. - P. 6-14; Nr. 3. - P. 17-24. Parašas: Vaišgantas. 

UJonas Vitortas, gimęs 1853 m. Panevėžio aps., buvo ištremtas, nuo 
1886 m. gyveno Panevėžyje, bendradarbiavo lenkų spaudoje. 

2 „Przegląd Powszechny“ („Visuotinė apžvalga“) - mėnesinis ka- 
talikiškos krypties žurnalas, 1884-1936 m. ėjęs Krokuvoje, 1936-1939 ir 
1947-1953 m. — Varšuvoje. 

2Ži Šliūpo brošiūra „Litwini i Polacy“ („Lietuviai ir lenkai“) išėjo 
1887 m. 

* „Kraj“ („Kraštas“) - lenkų visuomeninio gyvenimo, politikos ir 
literatūros savaitraštis, ėjęs Peterburge 1882-1909 m. 

5 „Lądy ludowe na Litwie...“ (lenk) - „Liaudiški kontinentai 
Lietuvoje“, „Pradinis mokymas Žemaitijoje“, „Pravoslavijos stiprėjimas 
Kauno gubernijoje“. 

* Juozapas Jaroševičius (1793-1860) - istorikas, Lietuvos praeitį 
aprašančiuose savo darbuose lietęs kultūros ir švietimo klausimus. 

' Leidinys Kauno gubernijos sudarymo 1843 m. penkiasdešimtmečiui 
pažymėti. 

* <NauaTruaa KHHxKa Kosenckoū ry6epuuu» („Informacinė 
Kauno gubernijos knyga“) — 1845-1915 m. leistas metraštis-kalendorius, 
kuriame be oficialių žinių buvo skelbiama straipsnių iš Lietuvos geogra- 
fijos, istorijos, kultūros. 

* „gorliwy obywatel“ (lenk.) - uolus žemvaldys, dvarininkas. 

V Liudvikas Jucevičius (1813-1846) - tautosakininkas, etnografas, 
literatūros istorikas; knygoje „Wspomnienia Žmudzi“ („Žemaičių žemės 
prisiminimai“, 1842) pateikė žemaičių krašto aprašymų, istorinių žinių, 
papročių, tautosakos. 

" Pirmoji lietuviška knyga — M. Mažvydo Katekizmas — išėjo 1547 m. 
Ją parengiant buvo pasinaudota ne M. Lutherio, o lenkiškais J. Sekluojano 
ir J. Maleckio katekizmais. 

"„Obrazy Litwy“ - „Obraz Litwy pod względem jej ošwiaty i cy- 
wilizacyi“ („Lietuvos švietimo ir civilizacijos vaizdas“) — 1841-1845 m. 
išėjęs tritomis J. Jaroševičiaus veikalas, skirtas Lietuvos istorijai. 

S Kalbama apie lenkų švietimo istoriko J. Lukaszewicziaus (1799-1873) 
vieną iš veikalų: „Historia szk6ož w Koronie i w Wielkim Ksęstwie Litew- 
skim“ (1-2, 1848-1851) ar „Dzieje košciol6w wyznania helweckiego na Lit- 
wie“ (1-2, 1842-1843). 

6 Zofija Pašušvė — Sofija Vnučkienė, Pašušvio savininkė, reforma- 
cijos rėmėja, davusi lėšų 1600 m. postilei išleisti. 

15 Jonas Jaknavičius gimęs 1589 m. 

6 Konstantinas Sirvydas gimes 1579 m. 

" Liudvika Karolina Radvilaitė (1667-1695) - paskutinė Biržų- 
Dubingių Radvilų šakos dvarų valdytoja; palaikė evangelikų reformatų 
veiklą: įsteigė fondą teologinėms studijoms Vakarų universitetuose, 
rūpinosi kalvinų bažnyčiomis Lietuvoje, jų raštų leidimu. 

* Jonas III - Lenkijos-Lietuvos karalius Jonas Sobieskis, valdęs 1674- 
1696 m. 

* Koniliktas tarp Sapiegų ir Oginskių, pasibaigęs pirmųjų pralaimė- 
jimų mūšyje prie Valkininkų 1700 m. 

* Jonas Lopacinskis (1708-1778) - Žemaičių vyskupas, rūpinęsis 
švietimu, rėmęs lietuviškų knygų leidimą. 

* Ignas Karpis (1780-1809) - daugelio dvarų savininkas, filantropas, 
laisvinęs iš baudžiavos valstiečius. Testamentu užrašė lėšas Joniškėlio 
mokyklai, pradėjusiai veikti 1810 m. 

2 Zaluskiai - lenkų bajorų giminė, vaidinusi svarbų vaidmenį 
valstybės gyvenime, turėjusi dvarų Lenkijoje ir Lietuvoje. 

5 Antanas Tyzenhauzas (1733-1785) - LDK rūmų iždininkas, 
ekonomikos reformatorius, steigęs profesines mokyklas. 

** Turimas galvoje rašytojas Simonas Stanevičius, bet jis painiojamas su 
kitu Stanevičium, 1831 m. sukilimo dalyviu, Raseinių apskrities sukilėlių 
vadu Ezechieliu, vienu iš šios apskrities jų organizatorių Ignotu ar irgi 
su 1831 m. sukilėliu, žinomu lietuvių liaudies dainų skelbėju Emeriku. 

*“ Įsakas, draudžiantis priiminėti į gimnazijas baudžiauninkų vaikus, 
išėjo 1827 m. rugpjūčio 22 d. Mokytis jiems buvo leista tiktai žemesnio tipo, 
vad. apskritinėse, mokyklose. 


* Įreniejus Oginskis (1808-1863) — Rietavo ir kitų dvarų savinin- 
kas; 1859 m. įsteigė Rietave žemės ūkio mokyklą, davė lėšų leisti L. Ivins- 
kio kalendoriams. 

7 Jonas Tiškevičius - Biržų dvaro savininkas, antrojeje XIX a. 
pusėje išlaikęs čionykštę mokyklą. 

8 „Znajate li, Vaše Preosvianščenstvo...“ (rus.) - ar žinote, Jū- 
sų Šventenybe, kad daug katalikų priima pravoslaviją? 

> Konstantinas Kaufmanas - 1865-1866 m. Vilniaus generalgu- 
bernatorius ir Vilniaus apygardos kariuomenės viršininkas. 

30 „Tiem lučše...“ (rus.) - tuo geriau, Jūsų Prakilnybe! 

3 Stanislovas Chominskis (1804-1886) - Kauno gubernatorius 
1857-1861 m.; buvo baigęs Vilniaus universitetą, vykdė liberalią politiką; 
bręstant sukilimui, paties prašymu perkeltas gubernatoriumi į Vologdą. 

32 džakonas - djakonas, žemesnysis pravoslavų dvasininkijos laipsnis, 
dvasininko padėjėjas; dijačiokas, psaltyrninkas — žemieji cerkvės liturgijos 
patarnautojai. 

3 rs. — rublių sidabru. 

3* Valstybės turtų ministro P. Kiseliovo vardu 1840 m. paskelbtas 
valstybinių dvarų valstiečių reformos įstatymas. 

* Nevaldinės parapinės mokyklos Lietuvoje buvo uždraustos Vilniaus 
generalgubernatorių 1862 12 23 ir 1863 12 03 įsakais. 

3 Stanislovas Mikuckis (1814-1890) - filologas, Varšuvos univer- 
siteto dėstytojas, talkinęs rusų valdžiai bandant primesti lietuviams 
rusišką alfabetą. 

37 „Pčela“ (<Muena>; „Bitė“) - savaitinis meno, literatūros, politikos 
žurnalas, leistas Peterburge 1875-1878 m. 

* „Polskaja krivda i Russkaja pravda“ (rus.) - „Lenkų skriauda 
ir rusų tiesa“. 

* žydų kahalai (hebr. kahal - susirinkimas) - žydų bendruomenės. 

*“ „opolčenijos“ (rus.) - pašauktinių. 


KAIP REIKIA RAŠYTI LIETUVIŠKUS VARDUS? Publikuota: TS. - 
1896. — Nr. 3. — P. 1-16. Parašas: Vaišgantas. Perspausdinta: ŽLA. - 1896. — 
Nr. 6. - P. 43-45; Nr. 7. - P. 51-52. 

1! „Po imennomu poveleniju...“ (rus.) - Jo Imperatoriškosios Di- 
denybės vardu Telšių RK konsistorijos įsakymas. 

2 „nebrežno...“ (rus.) - nerūpestingai, t. y. neteisingai. 

3 Igotas (rus.) - lengvatas. 

* sukcesijos (lot.) - paveldėjimo. 

5 „proizvolno novovvedenija“ (rus.) - savavališkai naujadarų. 

“ Non multum, sed multa (Iot.) - ne daug, bet gerai. 

'. par excellence (pranc.) - tikrai, tikra žodžio prasme. 

Š „nepravilnostej“ (rus.) - netaisyklingumų. 

?risum teneatis! (lot.) — nesijuokite! 

V Rusijoje 1785 m. priimta bajorų privilegija įvestos bajorystę pagrin- 
džiančios knygos, saugotos Heraldikos departamente. 

! „sine patre...“ (lot.) - be tėvo, be motinos, be giminės. 
12 Matyt, turima galvoje žinomi Lietuvoje botanikai Stanislovas (1761- 
1847) ir Juozapas (1794-1877) Jundzilai. 
5 Dvasininkų maldų ir šventųjų kankinių knygos. 
S Fiat, fiat! (lot) - tebūna! 
* voobšče (rus.) - apskritai. 
6 Eureka! (gr.) - radau! 
V Tertium non datur (lot.) = trečio neduodama. 
š modus vivendi (lot.) - sugyvenimo būdas. 
9 tempora mutantur... (lot.) - laikai keičiasi, ir lietuviai su jais. 


REGĖJIMO PAJAUTIMAS, JO LAVINIMAS IR VERTĖ DĖL ŽMOGAUS. 
Publikuota: TS. - 1396. —- Nr. 4. - P. 31-36; Nr. 5. — P. 37-40. Parašas: 
Vaišgantas. 

"Emilis Du Bois-Reymond (1818-1896) - vokiečių fiziologas, 
nustatęs elektros sroves Žmogaus nervuose ir raumenyse. 

? Hellen Keller (1880-1968) - amerikiečių rašytoja, visuomenininkė; 
akla ir kurčia nuo vaikystės. 


REIKIA ATGAIVINTI VYSKUPO VALANČAUSKO „BLAIVYSTĘ“. 
Publikuota: TS. - 1896. — Nr. 5. - P. 24-33. Parašas: Vaišgantas. 

* Popiežiaus Leono XIII 1895 m. gegužės 5 d. enciklika ir Žemaičių 
vyskupo M. Paliulionio 1896 m. kovo 27 d. laiškas, kviečiantys krikščionis 
į vienybę ir tikėjimą, paskelbti tame pat 1896 m. TS 5-jame numeryje. 

„Varpe“ paskelbta S. Matulaičio recenzija, kurioje už krikščioniško 
tautos ugdymo idėją nepalankiai vertinama Maironio poema „Tarp skaus- 
mų į garbę“. 

3 vyskupas Mečislovas - Mečislovas Leonardas Paliulionis (1834— 
1908), Žemaičių vyskupas nuo 1883 m. 

* novenos laikas (lot. novenus - po devynis) - devynių dienų indi- 
vidualus meldimasis kokiai nors šventei pasirengti ar malonei išprašyti. 

5 „su burkankomis“ - plg. vok. Burkan, lat. Burkans - morka, sen. 
rus. 6+pkaub — pastarnokas. 

* „Vestnik Trezvosti“ («BecThuk TpezsocTH>; „Blaivybės skelbėjas“) — 
nuo 1894 m. Peterburge ėjęs mėnesinis blaivybės laikraštis. 


APSISERGĖJIMAS NUO GAISRŲ. Publikuota: TS. - 1896. - Nr. 5. — 
P. 33-37. Rubrikoje „Ką gera gali padaryti valsčius“. Parašas: Vaišgantas. 
! Žr. str. „Ką gera gali padaryti valsčiaus sūdas“. 


KAIP ALSĖDIŠKIAI RŪPINAS APIE VALSČIAUS MOKYKLĄ... Pub- 
likuota: TS. - 1896. —- Nr. 6. - P. 10-15; Nr. 7. - P. 17-21; Nr. 8. - P. 9-12. 
Rubrikoje „Ką gera gali padaryti valsčius“. Parašas: Vaišgantas. Perspaus- 
dinta: ŽLA. - 1896. - Nr. 10. -— P. 77-80. 

"kaip nepraėjo nežymiai Kražių istorija - kalbama apie plataus 
smerkiančio atgarsio susilaukusią brutalią rusų kariuomenės akciją 
1893 m. užimant Kražių bažnyčią. 

* Primenama 1896 m. TS 2 nr. išspausdinta L. Aukupaičio slapyvardžiu 
pasirašyta korespondencija, kurioje pasakojama, kaip alsėdiškiai pasiekė, 
kad valsčiaus mokykloje kabotų katalikiškas kryžius. 

L. Aukupaičiu pasirašinėjo TS bendradarbis kun. Kazimieras Kazlauskis 
(1865 - po 1940), vikaravęs ir klebonavęs Rumšiškėse, Rozalime, Kreke- 
navoje, Lapėse ir kitur. 

3 „na obščestvennyja zadanija smotritelej“ (rus.) - visuome- 

* A. Dailidės slapyvardžiu straipsnius TS spausdino kunigas Dominykas 
Tumėnas. 

5 „na priobretenije kresta...“ (rus.) - kryžiui liaudies mokyklai 
įsigyti. 

“ „raznosnaja“ (rus.) - išnešiojamoji, įteikimų. 

7 „Nu fak beile!“ (rus.) - na, tai kalkite! 

Š„pribivaite“, „snimite kartinki“ (rus.) - prikalkite, nukabinkite 
paveikslus. 

? poniatųjų (rus. nonaroH) - kviestinių. 

0 „preprovoditelnuju bumagu“ (rus.) - lydraštį. 

U„cirkuliarno“ (rus.) — aplinkraščiu. 

12 „sjezda mirovych posrednikov“ (rus.) - taikos tarpininkų su- 
važiavimą. 

Blig pat karūnacijai - rusų caro Nikolajaus II (1868-1918) karū- 
nacija įvyko Maskvoje 1896 m. gegužės 14 d. 

G Aštriųjų vartų —- Aušros vartų. 


UŽMOKESNIS UŽ ŠUNIŠKĄ TARNYSTĘ. Publikuota: TS. - 1896. — 
Nr. 9. — P. 6-11. Parašas: Vaišgantas. 

! „nedoimkas“ (rus.) - nepriemokas. 

2 „podlost beskonečnaja“ (rus.) - begalinė niekšybė. 

3 Kauno gubernatorius N. Klingenbergis, 1893 m. lapkričio 22 d. su 
žandarais atvažiavęs uždaryti Kražių bažnyčios, buvo priverstas slėptis 
nuo žmonių ant jos aukšto, kol atvyko būrys kazokų. 

* Mažosios Azijos senovės graikų miesto Efeso šventyklą, norėdamas 
pagarsėti, 356 m. p. Kr. sudegino to miesto kurpius Herostratas. 


TUDOŠYSTĖ LIETUVOJE. Publikuota: TS. — 1896. - Nr. 9. - P. 11-19. 
Rubrikoje „Mūsų ydos“. Parašas: Vaišgantas. 

' M. Saltykovo-Ščedrino (1826-1889) kūrinio laisvą vertimą, kuriuo 
pradedamas straipsnis „Judošystė Lietuvoje“, Vaižgantas perredagavo ir 
įdėjo į 1902 m. išėjusį savo „Vaizdelių“ rinkinį. 

2 „Proščai“ <...> „Podlec! christoprodavec!“ (rus.) - lik svei- 
kas. Niekšas! Kristaus pardavėjas! 


PAGERINIMAS ŪKĖS PER IŠSISKIRSTYMĄ SODŲ. Publikuota: TS. — 
1896. — Nr. 9. — P. 35-40. Rubrikoje „Ką gera gali padaryti valsčius“. 
Parašas: Vaišgantas. 

! Žr. str. „Miesto išsidalijimas“. 

KAS KALTAS, KAD LIETUVIAI SU MASKOLIAIS NESIBIČIUOLIUO- 
JA? <...>. Publikuota: TS. — 1896. - Nr. 10. - P. 18-26. Rubrikoje „Ant 
sargybos“. Parašas: Vaišgantas. 

' Aleksandras Hilferdingas (1831-1872) - rusų slavistas, lietuviš- 
kos spaudos draudimo talkininkas. 

* Silvestras Baltramaitis (1841-1918) - bibliografas, lietuviškų 
knygų bibliografijos (1891) sudarytojas. 

*1895 m. Peterburge vykstant I rusų spaudos darbuotojų suvažiavimui, 
buvo surengta spaudos paroda. Jos komitetui priklausę E. Volteris ir S. 
Baltramaitis įrengė lietuviškos spaudos skyrių, kur, šalia legalių, buvo 
rodomi ir draudžiami leidiniai. 

* Antanas Smilga (1865-1920) - visuomenės veikėjas; 1895 m. I rusų 
spaudos darbuotojų suvažiavime skaitė paskaitą apie lotyniškas raides 
lietuvių raštijoje ir įrodinėjo, jog reikia atšaukti jų draudimą. 

3 „Novoje Vremia“ («Hosoe Bpema>; „Naujasis laikas“) - 1868-1917 
m. Peterburge ėjęs didžiarusiškos nuostatos laikraštis. 

* Greičiausiai tai teisininkas M. Lozoraitis ir gydytojas bei literatas A. 
Sketeris, 1895 m. prašę Vyriausiąją spaudos reikalų valdybą leisti įsteigti 
Jelgavoje savaitraštį „Artojas“. 

7 „po priniatiju prošenij...“ (rus.) - priėmus prašymus Jo Dide- 
nybei. 

* Turima galvoje amerikiečių spauda, smerkusi rusų valdžią už 
1893 m. Kražiuose įvykdytas skerdynes ir lietuvių spaudos persekiojimą. 

* Vladimiras Lamanskis (1833-1914) - slavistas, Peterburgo un-to 
profesorius, Rusijos Geografijos draugijos narys, jos žurnalo „Živaja starina“ 
ISKIEĖJAS ir redaktorius. Nepritarė lietuvių spaudos draudimui. 

V „Živaja Starina“ (Kumas crapnnas; „Gyvoji senovė“) - Rusijos 
Geografijos draugijos 1890-1916 m. leistas trimėnesinis žurnalas, išspaus- 
dinęs darbų iš lietuvių kultūros. 

"Motiejus Lozoraitis (1866-1907) - varpininkas, advokatas, parašė 
straipsnį prieš lietuviškos spaudos draudimą, jį perskaitė Rusijos Geo- 
grafijos draugijos 1895 m. susirinkime. Tais pat metais Jonaičio slapyvar- 
džiu straipsnis buvo išspausdintas „Varpe“ (Nr. 7). 

B „Peterburgskije Vedomosti“ («<CamkT-[erep6yprckue BexomocTH>; 
„Sankt-Peterburgo žinios“) - 1728-1917 m. Peterburge leistas liberalios 
krypties dienraštis. 

5 „znamenatelnymi“ (rus.) - puikiais. 

6 Georgijus Ginkenas (1869-1918) - rusų kalbininkas, etnografas; 
pritarė lietuvių pastangoms atgauti spaudą; žurnale „Živaja Starina“ 1894 
m. paskelbė suvalkiečių šnektos bei tautosakos tekstų ir papročių 
aprašymų. 

5 Esperas Uchtomskis (1861-1921) - rusų rašytojas ir publicistas, 
1890-1891 m. važinėjęs su Rusijos sosto įpėdiniu, būsimuoju caru Niko- 
lajumi II, į Tolimuosius Rytus. 

6 Vladimiras Meščerskis (1839-1914) - publicistas, įsteigęs ir 
redagavęs laikraštį <Upaxnannno. 

" „Graždanin“ («<Upaxnanna>; „Pilietis“) — politikos ir literatūros 
monarchistinis laikraštis, leistas Peterburge 1872-1914 m. 

8 „Birževyje Vedomosti“ («bupxeBne BexomocTH>; „Biržos žinios“) 
- liberalios krypties laikraštis, ėjęs Peterburge 1880-1917 m. 

5 Gosudarstvennyj sovet (rus.) - Valstybės taryba. 

2 „Mitausche Zeitung“ („Mintaujos laikraštis“) — nuo 1875 m. 
Mintaujoje (Jelgavoje) du kartus per savaitę ėjęs visuomenės gyvenimo ir 
politikos laikraštis. 

A „s predloženijem“ (rus.) - su pasiūlymu. 

2 Žr. str. „Užmokesnis už šunišką tarnystę“. 

3,„Ždat otveta“ (rus.) - laukti atsakymo. 

4 „Vpred do osobogo rosporiaženija“ (rus.) - iki ypatingo nu- 
rodymo. į 

5 Juozas Didinskas - JAV lietuvių spaudos bendradarbis, rašęs 
„Ryte“, „Vienybėje lietuvninkų“, „Darbininkų viltyje“. 

8 J. Š-s- Juozas Bagdonas (1866-1956), gydytojas, publicistas, varpi- 
ninkas. 

7 „Otkaz, priznaju nevozmožnym“ (rus.) — atmesti, tai neįma- 
noma. 


KAS LIEKA MUMS DARYTI JAU GAVUS IR DA NEGAVUS SPAUDOS? 
Publikuota: TS. - 1896. - Nr. 11. - P. 1-7. 

* Spaudos draudimo metais rusų administracija Lietuvoje kirilica išleido 
keliolika religinių lietuviškų knygų, tarp kurių buvo ir maldaknygė 
„Aukso altorius“. 

2 Žr. str. „Ar vertos šelpimo mūsų iškalos?“ 2 paaiškinimą. 

3 „talamočius“ (lenk. Humacz) - vertėjas. 

* Aliuzija į V. Lamanskį; žr. str. „Kas kaltas, kad lietuviai su maskoliais 
nesibičiuoliuoja?“ 

3 Upravlenije po delam pečati (rus.) - Spaudos reikalų valdybą. 

* Kriptonimais K.L. pasirašytą straipsnį „Dar apie išgavimą nuo rusų 
valdžios lietuviškos spaudos“ 1896 m. „Varpo“ 5 nr. paskelbė Kazys 
Grinius (1866-1950), varpininkas, publicistas, būsimasis Lietuvos Respub- 
likos prezidentas. 

? Glavunoje upr. po d. pečati (rus.) - Vyriausiąją spaudos reikalų 
valdybą. 

š 1896 m. „Varpo“ 7 nr. paskelbtas Juozo Bagdono straipsnis „Bergž- 
džias darbas“. 

? Triška - I. Krylovo pasakėčios „Triškos kaptonas“ («<Tpumkun kag- 
TaH>) veikėjas. 


MEILU MUMS GIRDĖTI... Publikuota: TS. - 1896. — Nr. 11. - P. 24-25, 
Rubrikoje „Kas girdėties?“ Parašas: Rėdystė. 

Redakcijos vardu rašytas Vaižganto atsakymas toje pat rubrikoje (p. 22— 
24) išspausdinto laiško autoriui A. Dambrauskui-Adomui Jakštui, pasira- 
šiusiam kriptonimais A.J. 


PADAVIMAS PRAŠYMŲ SPAUDOS DALYKUOSE. Publikuota: TS. — 
1896. - Nr. 11. - P. 28-33. Rubrikoje „Kas girdėties?“. Parašas: Vaišgantas. 

1! „izmenniki“ (rus.) - išdavikai. 

2 Vaše Vysoko Prevoschoditelstvo! (rus.) - Jūsų Kilnybe! 

3 Rusijos Geografijos draugija, įkurta Peterburge 1845 m.; turėjo skyrių 
Vilniuje, veikusį 1867-1876 ir 1910-1914 m. 

* Nikolajaus II senelis - Aleksandras II; jam valdant, Rusijos imperijoje 
buvo panaikinta baudžiava, įvykdyta valstybės valdymo reformų. 


ŽODIS LIETUVIAMS. Publikuota: TS. - 1896. — Nr. 12 (priedas). - 
P. 2-7. 

! Žničiu (lenk. znicz) - šventa ugnimi, aukuru. 

2 Tilsit, Ostpr. An Herrn Saunus, Wasserstr. (vok.) - Tilžė, 
Rytų Prūsija, p. Zauniui, Wasser gt. 

Dovas Zaunius (1845-1921) — Mažosios Lietuvos veikėjas, su per- 
traukomis ilgą laiką buvo „Birutės“ draugijos pirmininkas ir biblioteki- 
ninkas. 


KOKIU REIKIA BŪTI PREKĖJUI, KAD ŽYDAI VIRŠAUS NEGAUTŲ? 
Publikuota: TS. - 1897. - Nr. 1. - P. 39-44. Parašas: Vaišgantas. 
"cvei a cvei kopekes... (žyd.) - dvi ir dvi kapeikos, rublis ir rublis. 


RUGPjŪTIS BE PABAIGOS. Publikuota: TS. - 1897. - Nr. 2. - P. 21-23. 
Rubrikoje „Ant sargybos“. 

! padarėme, ką galėjome... — lotyniškos sentencijos „Feci, guod 
potui, faciant meliora potentes“ laisvas vertimas; sentencija laikoma 
Cicerono pasakymo „Ego plus guam feci facere non possum“ (daugiau, ką 
padariau, padaryti negaliu; „Laiškai saviesiems“, 11-14) parafraze. 

2 Matyt, korektūros klaida; greičiausiai turėtų būti ima. 


TYRĖJAI MŪSŲ - SKRIAUDIKAI MŪSŲ. Publikuota: TS. - 1897. - 
Nr. 2. — P. 23-26. Rubrikoje „Ant sargybos“. Parašas: Vaišgantas. 

1 „Russkoje Slovo“ («Pycckoe CnoBo>; „Rusų žodis“) — liberalinės 
pakraipos laikraštis, leistas Maskvoje 1894-1917 m. 

2 „Russkoje Obozrenije“ («Pycckoe O0603penne>; „Rusų apžvalga“) — 
1890-1898 ir 1901-1903 m. Maskvoje leistas literatūros ir politikos žurnalas, 
skelbęs konservatyvias, imperines pažiūras. 

3 Eduardas Volteris (1856-1941) - filologas, etnografas, tautosaki- 
ninkas, nuo 1885 m. Peterburgo un-to privaidocentas, 1922-1933 m. Kauno 
un-to profesorius; 1884-1889 m. važinėjo po Žemaitiją rinkdamas etno- 
grafinę medžiagą, duomenis apie archeologinius paminklus. 

* Minimas greičiausia Aleksandras Pogodinas (1872-1947), rusų filolo- 
gas ir istorikas; E. Volterio mokinys; studijuodamas Peterburgo un-te, 
1893 m. keliavo po Žemaitiją, tyrė lietuvių kalbos tarmes, vėliau paskelbė 
jų tekstų. 

3 Konstantinas Gukovskis (1857-1908) - informacinio leidinio 
«NamaTHan kunxka KoBenckoū ryGepuun» rengėjas. 

* Minima: Pilypas Ruigys (1675-1749), lietuvių kalbos tyrinėtojas, 
leksikografas, tautosakos skelbėjas, Biblijos vertėjas; Georgas Henrikas 
Neselmanas (1811-1881), lietuvių liaudies dainų ir K. Donelaičio kūrybos 
skelbėjas, žodynininkas; Fridrichas Kuršaitis (1806-1884), lietuvių kalbos 
žodyno ir gramatikos autorius, laikraščio „Keleivis“ redaktorius; Augustas 
Šleicheris (žr. str. „Lietuvių kalbos svarbumas mokslo žvilgsniu“). 

" Francas Oskaras Tetzneris (1863-1919) - vokiečių etnografas ir 
istorikas; ištyrė ir paskelbė Tolminkiemio bažnyčios archyvo dokumentus, 
susijusius su K. Donelaičiu, išspausdino darbų apie Prūsijos lietuvių 
kultūrą. 


Iš VISO PASAULIO. Publikuota: TS. - 1897. - Nr. 2. - P. 26-36. 
Rubrikoje „Kas girdėties?“ Parašas: Vaišgantas. 

! Menelikas (1844-1913) - Etiopijos imperatorius, 1895-1896 m. 
nugalėjęs italus, kurie buvo priversti pripažinti etiopų nepriklausomybę. 

2 Prancūzų kolonija Madagaskaras tapo 1896 m. 

3 govesai - hovesai, ankstesnis malagasių pavadinimas. 

*Osmanas I (a. 1258-1324) - turkų sultonas, Osmanų dinastijos, 
valdžiusios Turkiją iki 1922 m., pradininkas. 

3 zeibekai —- viena iš turkus sudarančių tiurkų genčių, išlaikiusių 
savitą patriarchalinį gyvenimo būdą. 

* Kristupas Kolumbas nebuvo paskelbtas šventuoju; tikriausiai Vaižgan- 
tas susiejo jo vardą su šv. Kristoforu, kuris laikomas laivininkų globėju. 

" K. Kolumbas buvo palaidotas Sevilijoje, 1542 m. jo palaikai perkelti į 
Haitį, 1796 m. - į Havaną, o 1899 m., Kubai išsilaisvinus iš ispanų 
valdžios, vėl grąžinti į Ispaniją (Seviliją). 

Šš James Monroe (1758-1831) - JAV prezidentas 1816-1824 m., sufor- 
mulavęs izoliocionistinę Amerikos politikos doktriną, kurios buvo laiko- 
masi iki I pasaulinio karo. 


UŽMIRŠTAS „VARPO“ FELJETONAS. Publikuota: TS. - 1897. - Nr. 3. - 
P. 6-14. Rubrikoje „Ant sargybos“. 

' Kalbama apie 1896 m. „Varpo“ 8 nr. (p. 118-122) „Tėvynės varpų“ 
rubrikoje paskelbtą V. Kudirkos poleminį straipsnį. 

2 1894 m. „Varpe“ (Nr. 9. —- P. 138-139) A. Jakšto „Dainų skrynelę“ 
recenzavo Sėbraičio slapyvardžiu pasirašęs S. Matulaitis. 

3 St. Garnio (Maironio) poemos recenziją „Varpas“ paskelbė 1895 m. 
(Nr. 8. — P. 133-136). Kriptonimu pasirašęs jos autorius — S. Matulaitis. 

* Matyt, turima galvoje 1896 m. TS paskelbti straipsniai: „Ir vėl - tėvynės 
meilė“ (Nr. 10. - P. 6-15; par. Dievmedis), „Ko geidžia mūsų inteligentai 
liberalai?“ (Nr. 12. - P. 18-24; par. Embė). 


AR TEISINGAS „VARPO“ SUDAS APIE „TĖVYNĖS SARGĄ“? Publi- 
kuota: TS. - 1897. - Nr. 3. - P. 7-11. Rubrikoje „Ant sargybos“. 

!Kuronėlis - Antanas Alekna (1872-1930), kunigas, istorikas, TS ir kt. 
laikraščių bendradarbis; parašė darbų iš Bažnyčios Lietuvoje ir Lietuvos 

istorijos, monografiją apie M. Valančių. Minimas jo straipsnis „Keli žodžiai 
broliams lietuviams“ (TS. - 1896. - Nr. 2. - P. 1-6). 

2 Kalbama apie 1896 m. „Varpo“ 1 nr. „Tėvynės varpų“ rubrikoje 
paskelbtą V. Kudirkos straipsnį, kuriame juokiamasi iš JAV, Bostone, 
1896 m. pradėjusio eiti savaitraščio „Rytas“ klerikalizmo. 

* „Varpe“ (žr. 1 paaiškinimą) polemizuojama su L. Aukupaičio straips- 
niu „Vilkas avies kailyje“ (TS. - 1896. - Nr. 4. - P. 1-14). 

L. Aukupaitis - žr. str. „Kaip alsėdiškiai rūpinas apie valsčiaus 
mokyklą“ 2 paaiškinimą. 


KĄ „T. SARGAS“ VADINA BEDIEVIAIS, NETIKIAIS? Publikuota: 
TS. - 1897. - Nr. 3. - P. 11-14. Rubrikoje „Ant sargybos“. Parašas: 
Vaišgantas. 

! Voltaire (1694-1778) - prancūzų rašytojas ir filosofas. 

2 „Ūkininkas“ - 1890-1905 m. varpininkų leistas mėnesinis žurnalas 
valstiečiams. 


AR ANT GERO IŠEIS LEIDIMAS SPAUDINTI VIENAS MALDA- 
KNINGES? Publikuota: TS. - 1897. - Nr. 4. - P. 1-9. Parašas: Vaišgantas. 

! Mikuckis — žr. str. „Pradinis mokinimas Žemaičiuose“ 36 paaiš- 
kinimą. 

* Žr. straipsnius: „Kas kaltas, kad lietuviai su maskoliais nesibičiuo- 
liuoja?“, „Kas lieka mums daryti jau gavus ir da negavus spaudos?“, 
„Padavimas prašymų spaudos dalykuose“. 

* K. Prialgauskio (a. 1801-1856) maldaknygė, antrašte „Naujas altorius“, 
pasirodė 1847 m. Išėjo daugiau kaip dvi dešimtys jos leidimų, paskutiny- 
sis - po 1879 m. - „Aukso altoriaus“ pavadinimu. 

* M. Valančiaus „Davatkų knyga“, tretininkams skirta maldaknygė, 
išleista 1864 m. ir pakartota a. 1867 m. 

3 „protivopravitelstuennyje“ (rus.) - antivyriausybiniai. 

* „Sama žurnalnaja forma govorit za sebia“ (rus.) - pati žur- 
nalo forma tai patvirtina. 

' Juozas Liaugminas, mažeikiškis, 1895-1897 m. cenzūrai įteikė lietu- 
viškus kalendorius, ketino išleisti lietuvių-vokiečių-rusų kalbų žodyną. 


KAREIVIAI IR ATSKALŪNAI. KAS KALTAS? Publikuota: TS. - 1897. - 
Nr. 4. - P. 9-12. Rubrikoje „Ant sargybos“. Parašas: Vaišgantas. 

' Palanga Rusijos valdymo laikais priklausė Kuršo gubernijai. 

? Jurgis Šlapelis (1876-1941) - kultūrininkas, parengęs K. Donelaičio 
Raštus (1914), lietuvių kalbos žodynų, rašęs spaudoje; buvo iniciatorius 
Mintaujos gimnazijos mokiniams katalikams 1896 m. atsisakant prieš 
pamokas kalbėti maldą rusiškai. 

* Slapyvardžiu Taratuta-Gintautis pasirašytas straipsnis Vaižganto 
kalbama tema („Concordia parvae res crescunt, discordia maximae dilabun- 
tur“ - sutariant — iš mažų dalykų išauga dideli, nesutariant — sunyksta 
didžiausi). Šiuo slapyvardžiu, pagal Vaižgantą, pasirašinėjo kun. Pr. Ur- 
bonavičius (žr. AA. — P. 38). 

* „wytrawny umyst“ (lenk.) — patyręs protas. 
5 „gatunkowe wytrawne“ (lenk) - rinktinės, prityrusios. 
“ Iš tikrųjų cituojama iš: 1 Jn 4, 1. 


BLAIVYSTĖ PREZIDENTO. Publikuota: TS. - 1897. — Nr. 5. - P. 20. 
Rubrikoje „Kas girdėties plačiame pasaulyje?“ 


DRĄSUS BLAIVININKAS. Publikuota: TS. - 1897. - Nr. 5. - P. 21. 
Rubrikoje „Kas girdėties piačiame pasaulyje?“ 


AR VERTOS ŠELPIMO MŪSŲ IŠKALOS? Publikuota: TS. - 1897. - 
Nr. 5. - P. 27-31. Rubrikoje „Ant sargybos“. Parašas: Vaiszgantas. 

' Alfredas Fouilliė (1838-1912) — prancūzų filosofas, derinęs H. Spen- 
serio biologinį evoliucionizmą su Platono idealizmu ir determinizmą su 
valios laisvės pripažinimu. 

2 Malyševičius, Senčikauskis — Minsko vyskupijos kunigai, 
talkinę caro valdžiai, jai bandant įvesti rusų kalbą į pamaldas katalikų 
bažnyčiose; abu rusiškai parengė religinių leidinių (Manuuesnų H. 
Kparkaa ncTopua Berxoro 4 Hosoro 3asera. - B. - 1887; Ceuunkosckuū. 
Pumcko-KaTON1KMUeCKWA kaTexe3KC... B. - 1871). 

3 Vilniuje ne kartą leista (1898 m. išėjo V leid.) skaitinių chrestomatija, 
specialiai skirta vadinamojo Šiaurės vakarų krašto pradinėms mokykloms. 
Ją sudarę V. Bogojavlenskis ir N. Odincovas buvo Vilniaus mokslo 
apygardos inspektoriai. 

* Konstantinas Ušinskis (1824-1871), Nikolajus Bunakovas (1836-1904) — 
rusų pedagogai, pedagoginės minties teoretikai, vadovėlių ir skaitinių 
mokyklai rengėjai. 

5 „nemilost“ (rus.) - nemalonę. 

* „malebnai“ (rus.) - pamaldos. 

" Knyga <INonoxenne nuToRCKOro Kapona B PycckoM rocyAapcTBe» pasirodė 
1896 m. JAV. Tais pat metais, išversta A. Kaupo, ji išėjo ir lietuviškai 
(„Padėjimas lietuvių tautos Rusų viešpatystėje“). Slapyvardžiu Grafas Le- 
liva pasirašęs knygos autorius - Eugenijus Motrosovas, kuris paskelbė 
keletą lietuviškos tematikos darbų (į lietuvių kalbą išverstos apybraižos 
„Gipsinis Jotis“, „Per kytrumą“, 1897). Biografiniai jo duomenys nežinomi. 

š Žr. korespondenciją „Maskolių talkininkai“. 


MOKINKIMĖS LIETUVIŠKAI RAŠYTI! Publikuota: TS. - 1897. - Nr. 5.- 
P. 31-34. Rubrikoje „Ant sargybos“. Parašas: Vaiszgantas. 

1! A iš B kriptonimais pasirašytas A. Kriščiukaičio-Aišbės (1864-1933) 
elementorius išėjo 1895 m. pavadinimu „Naujas elementorius“. 

? Rochas Filochowskis (1838-1896) - lenkų teologas. A. Vytarto (1863— 
1932) verstas jo „Trumpas katekizmas“ pasirodė 1889 m. ir susilaukė dar 
kelių leidimų. 

3 Antano Miluko (1871-1943) parengtas rašymo vadovėlis vadinosi 
„Lengvas būdas pačiam per save pramokti rašyti“ (1894). 

VARDAN KO LIETUVIŠKA DVASIŠKIJA KELIA BALSĄ? Publikuota: 
TS. - 1897. - Nr. 5. — P. 34-38. Rubrikoje „Ant sargybos“. Parašas: 
Vaiszgantas. 

* Vaižganto polemikos su „Varpu“ pretekstas buvo 1896 m. jame 
paskelbti V. Kudirkos straipsniai „Tėvynės varpų“ rubrikoje (Nr. 8) ir „Pro 
domo sua“ (Nr. 12). 

2 Žr. str. „Užmirštas „Varpo“ feljetonas“ 3 paaiškinimą. 

3 „unitis viribus“ (lot) - bendromis jėgomis. 


GNIEZNE (VOKIETIJOJE) ŠV. VAITIEKAUS ATLAIDAI. Publikuota: 
TS. - 1897. - Nr. 9. - P. 23-25. Rubrikoje „Kas girdėties Lietuvoje ir plačioje 
pasaulėje?“ Parašas: Vaiszgantas. 

" TS numeryje įdėtos dviejų raižinių įklijos. 

? Vaitiekus (Adalbertas, a. 956-997) - Prahos vyskupas, misionierius, 
atvykęs platinti krikščionybės tarp prūsų, jų nužudytas. Bažnyčios 
paskelbtas kankiniu ir šventuoju. 

3 Bruno — Brunonas (a. 970-1009), vokiečių misionierius, vienuolis 
benediktinas, 1002 m. paskirtas Prūsijos vyskupu: Prūsų nužudytas, 
atvykus jam skelbti krikščionybės. 

* Boleslovas Drąsusis (967-1025) - nuo 992 m. lenkų kunigaikštis, 
paskutiniais gyvenimo metais — karalius. 


NE TUO KELIU UŽĖJĘ. Publikuota: TS. - 1897. — Nr. 10. - P. 41-46. 
Parašas: Vaiszgantas. 

! Turimas galvoje 1892 m. ŽLA 3-me numeryje paskelbtas str. „Iš 
priežasties knygelės „Margumynai“ Bevardžio“. 

2 Vasilijus Tredjakovskis (1703-1768) — rusų eiliavimo teoretikas ir 
poetas, darbų apie silabinę eilėdarą autorius, N. Bualo traktato „Eiliavimo 
menas“ vertėjas į rusų kalbą. 

3 „o wzniostosšci patrijotyzmu, o jego rodzajach...“ (lenk) - 
apie patriotizmo taurumą, apie jo rūšis: instinktyvų, kylantį iš inteligen- 
cijos, iškreiptą. 

* „dobrze, dzieci!“ (lenk.) - gerai, vaikai! 

5 „žle poszto, tak dalej...“ (lenk.) - blogai daros, toliau taip būti 
negali! 

“ex maxime parte (lot.) - didžiausia dalimi. 

"ex magna (lot.) - didele. 

Šš Vengrų rašytojo Jokajaus (Mor Jokai, 1825-1904) romano „O žemė vis 
dėlto sukasi, veikėjai. Trumpindamas romaną iš lenkų kalbos išvertė 
A. Kriščiukaitis-“išbė, pavadinimu „Pajudinkime, vyrai, žemę!“ (1892). 


METŲ LAIKAI MAINOSI IR JŲ APDARAS. Publikuota: TS. - 1897. — 
Nr. 11. — P. 1-3. Parašas: Tasai. 

' Perfrazuoti ST Pat (31, 13-24) knygos posakiai apie dorovingą žmoną. 

2 S. Valiūno dainos „Birutė“ eilutės; turėtų būti: „Iš savo darbo 
marškiniais dėvėjo, / trumpą rainuotą sijoną turėjo“. 

JUBILIEJUS VIKTORIJOS. Publikuota: TS. — 1897. - Nr. 11. - P. 9-11. 
Rubrikoje „Kas girdėties Lietuvoje ir plačioje pasaulėje?“ 

! Viktorija (1819-1901) - Didžiosios Britanijos ir Airijos karalienė nuo 
1837 m. 

Ž Jurgis IV (1762-1830) - Didžiosios Britanijos ir Airijos karalius nuo 
1820 m. 


NORVEGIJA IR ŠVEDIJA. Pubiikuota: TS. - 1897. — Nr. 11. - P. 11-13. 
Rubrikoje „Kas girdėties Lietuvoje ir plačioje pasaulėje?“ Parašas: Vaisz- 
gantas. 

! Nansenas (Frithjof Nansen, 1861-1930) —- norvegų mokslininkas, 
keliautojas tyrinėtojas, diplomatas. 

2 Saliamonas Augustas Andrėe (1854-1897) - švedų inžinierius, žuvęs 
ekspedicijoje balionu į Šiaurės ašigalį. 

3 Gomery Adrien de Gerlache (1866-1934) — belgų jūrų karininkas, 
vadovavęs 1897-1899 m. ekspedicijai į Antarktidą. 


KRETIEČIAI. Publikuota: TS. - 1897. - Nr. 11. - P. 13-14. Rubrikoje 
„Kas girdėties Lietuvoje ir plačioje pasaulėje?“ Parašas: V. 

' TS pradžioje yra įklija — raižinys, vaizduojantis ginkluotus kretiečius. 

2 T. y. tokį vadą, kaip kunigaikščiai Ipsilančiai (broliai Ipsilanti, 
Aleksandras, 1792-1828, ir Demetrios, 1793-1832), žymūs graikų nepriklau- 
somybės kovų su turkais XIX a. 3-4-me dešimtmetyje vadai. 


LIŪDNA ISTORIJA RYTŲ LIETUVOS. Publikuota: TS. - 1897. - Nr. 12.— 
P. 14. Parašas: Vaiszgantas. 

! „Įžanga“ - pirmoji straipsnio dalis. Antrąją jo dalį („Minsko 
vyskupystė“) pasirašęs kitas autorius (slp. K. Strelankis), tolesnėse (II-VI) 
skelbiami dokumentai apie bandymus rusifikuoti katalikų bažnyčių 
liturgiją. 

2 Albinas Symonas (Albin Franciszek Symon, 1842-1918) - Peterbur- 
go dvasinės akademijos profesorius ir rektorius, 1897 m. ištremtas į Odesą, 
vėliau gyvenęs Romoje, Krokuvoje. A. Baranausko mokslo draugas, parašė 
apie jį atsiminimus. 

3 Petras Žilinskis (a. 1816-1887) — Vilniaus katedros prelatas, nuo XIX 
a. septintojo dešimtmečio faktiškasis vyskupijos valdytojas. 

* Vartoti rusų kalbą Rusijos imperijos katalikų bažnyčių liturgijoje 
popiežius Pijus IX uždraudė 1877 m. 

* Grineveckis — Karolis Hrynevieckis (1841-1929), Vilniaus vyskupas 
nuo 1884 m., 1885 m. ištremtas į Rusiją. 

* „Czy na Litwie, czy na Rusi...“ (lenk.) - ar Lietuvoj, ar Rusijoj 
Senčikovskis turi kyboti. 

“8 Žr. str. „Ar vertos šelpimo mūsų iškalos?“ 2 paaiškinimą. 


NEGALIME SKŲSTIES... Publikuota: TS. — 1897. — Nr. 12. - P. 17-18. 
Rubrikoje „Kas girdėties Lietuvoje ir plačioje pasaulėje?“ Parašas: Vaiszg. 


- 477 < 


' Toliau pateikiama neišaiškintu Šermukšnio slapyvardžiu pasirašyta 
korespondencija „Iš Viešintų“, kurioje pasakojama apie vis labiau tarp 
lietuvių beįsigalinčius žalingus įpročius: besaikį girtuokliavimą ir vis 
dažnesnį rusų kalbos vartojimą. Į korespondencijoje dėstomas mintis 
įsiterpęs Vaižganto komentaras: „Mes regime vieną tiktai vaistą: pristatyti 
viešintiečiams kuo daugiausiai lietuviškų laikraščių, iš kurių pasisems visai kitokią 
dvasią“. 


ANT DIDMARĖS.... Publikuota: TS. - 1897. - Nr. 12. — P. 24-25. 
Rubrikoje „Kas girdėties Lietuvoje ir plačioje pasaulėje?“ Parašas: Vaisz. 
! TS po straipsniu dvilypio laivo paveikslėlis - raižinys. 


„NAUJI LIETUVOS VYSKUPAI. Publikuota: TS. - 1898. - Nr. 1. - 
P. 1-8. 

! Šis skaičius reiškia naujojo kalendoriaus dieną - lapkričio 5-ją. 

22. b. - gyvenimo būdą. 

3 vu. Motiejaus su Daukantu — vysk. Motiejaus Valančiaus su 
Simonu Daukantu. 

* Lovanijuje - Liuvene (Olandija). 

3 Massing - Gotthilfas Leonhardas Massingas (1845-1936) - estų 
kalbininkas. 

* Turėtų būti: „Šventas mokslas Rymo katalikų Bažnyčios, trumpai 
išpasakytas“. 

" Žr. koresp. „Kaunas“ 1 paaiškinimą. 

Šš „O progresyi transcendentalnej...“ (lenk) - „Apie transcen- 
dentinę progresiją ir žmogaus proto skalę bei jėgas“. 

* Šio proginio eilėraščio autorius - Adomas Jakštas-Dambrauskas. 

V in part. inf. (in partibus infidelium, lot.) - netikinčiųjų srityse — 
tituliarinis vyskupas, vyskupas be vyskupystės. 

u Žemaičių vyskupu G. Cirtautas buvo iki mirties 1913 m. 

12 Žilinskį et cons. - Žilinskį ir kitus; žr. str. „Liūdna istorija Rytų 
Lietuvos“. 

B S. Zvierovičius Vilniaus vyskupu išbuvo iki mirties 1907 m. 

“ Boleslovas Klopotovskis (1848-1903) — nuo 1901 m. Mogiliovo arkivys- 
kupas metropolitas. Jo įsakymu 1901 m. Vilniaus vysk. S. Zvierovičius 
turėjo atiduoti lietuviams šv. Mikalojaus bažnyčią. 

15 Žr. str. „Liūdna istorija Rytų Lietuvos“ 2 paaiškinimą. 

'* Aleksandras III, Rusijos imperatorius 1881-1894 m. 


MŪSŲ IŠKALOS. Publikuota: TS. - 1898. — Nr. 1. - P. 8-11. 

! Žr. str. „Kaip alsėdiškiai rūpinas apie valsčiaus mokyklą...“ 

* Nurodoma nepasirašyta korespondencija „Palengvinimai tikėjimo 
dalykuose“ (TS. - 1897. —- Nr. 11. - P. 4-5). 


ŠIAULIŲ GIMNAZIJA. Publikuota: TS. — 1898. - Nr. 1. - P. 11-15. 
Rubrikoje „Mūsų iškalos“. 

!Sergijevskis - Nikolajus Sergijevskis, Maskvos dvasinės akademijos 
auklėtinis, Vilniaus mokslo apygardos globėjas 1869-1898 m. 

2 Žr. str. „Ar vertos šelpimo mūsų iškalos?“ 

3 Primenama 1897 m. TS (Nr. 11. - P. 6-8) paskelbta Tapalio (J. Gadeikio) 
korespondencija „Caro paliepimas — neišpildytas“ apie konfliktą tarp 
Šiaulių gimnazijos vadovybės ir mokinių katalikų, šiems atsisakius 
dalyvauti pravoslaviškose mokslo metų pradžios pamaldose. 

* Juozapas Rymeika - Juozas Remeikis (1866-po 1940); kunigavo 
Žemaitijoje; literatas, parašė pjesių mėgėjų scenai. 

5 aktovoje (rus. akTOBHA) — aktų. 


ŠIAULIŲ „PRICHODSKAJA“ IŠKALA. Publikuota: TS. - 1898. — 
Nr. 1. — P. 15-17. Rubrikoje „Mūsų iškalos“. 

! „prichodskaja“ (rus.) - parapinė. 

2 Pinetti - XIX a. garsėjęs italų iliuzionistas. 

3 Žr. str. „Kaip alsėdiškiai rūpinas apie valsčiaus mokyklą...“ 


KITOS ŠIAULIŲ MOKYKLOS. Publikuota: TS. - 1898. - Nr. 1. - P. 17- 
19. Rubrikoje „Mūsų iškalos“. Po tekstu: Pagal! Tapalį. 


GROMNYČIŲ ŠVENTĖ. Publikuota: TS. - 1898. - Nr. 2. - P. 1-2. 

|! Gromnyčios - Grabnyčios, Graudulinės; švč. Mergelės Marijos 
įvedybos (vasario 2 d.). 

2 Nurodoma į tame pat TS numeryje prie titulinio lapo pridėtą raižinį - 
Grabnyčių tematikos paveikslą. 


MASKOLIŠKAS ŠVIETIMAS ŠIAULYČIŲ. Publikuota: TS. - 1898. - 
Nr. 2. - P. 9-14. Rubrikoje „Mūsų iškalos“. Po tekstu: Pagal Tapalio pra- 
nešimą. 

! Žr. str. „Šiaulių gimnazija“, „Šiaulių „prichodskaja, iškala“, „Kitos 
Šiaulių mokyklos“. 

2+<O6mecTBO AAA G6O0pb6KH C KAaTOAHUH3MOM...» (rus.) — 
„Visuotinės kovos su katalikybe draugija“. 

3 „sjezdo“ (rus.) - suvažiavimo. 


KO REIKIA REIKALAUTI NUO NAUJŲ IŠKALŲ? Publikuota: TS. - 
1898. - Nr. 2. - P. 17. Rubrikoje „Mūsų iškalos“. 

! Turėtų būti Aleksandras III (1845-1894), Rusijos imperatorius nuo 
1881 m., aktyviai vykdęs rusinimo politiką. 


IŠ NAUJO ATŠILDYTAS KEPSNYS. Publikuota: TS. - 1898. - Nr. 2. - 
P. 18-19. Rubrikoje „Mūsų iškalos“. 

! Varšuvos mokslo apygarda, 1879-1897 m. vadovaujama uolaus 
rusifikatoriaus A. Apuchtino, XIX a. paskutiniajame dešimtmetyje bandė 
tęsti lietuviškų knygų rusiškais rašmenimis spausdinimą. Bet Vaižganto 
minimo „Aukso altoriaus“ ji neišleido. Iš jos spaustuvės 1892 m. ir 

pakartotinai 1896 m. išėjo „Trumpas katekizmas“ bei M. Valančiaus 
„Poteriai ir maldos“. 

2 Tai žinios iš straipsnio „Brukimas neužkenčiamų knygų“, paskelbto 
1897 m. „Ūkininko“ 5-me numeryje. 

3 Korespondencija iš Griškabūdžio apie graždankinių leidinių bruki- 
mą Žmonėms išspausdinta tame pat TS nr. (p. 27-28). 


SKAITYMAI VALSČIŲ MOKYKLOSE. Publikuota: TS. - 1898. - Nr. 
2. - P. 19-20. Rubrikoje „Mūsų iškalos“. 
! Žr. str. „Maskoliškas švietimas šiaulyčių“. 


PATARMĖS (RODOS) PRIDERANČIO ELGIMOS. Publikuota: TS. - 
1898. - Nr. 2. Priedas prie „Tėvynės sargo“. - P. 1-20. Parašas: Vaiszgantas. 

! Žr. koresp. „P. Montvilo staklės Šėtose“. 

2 Liaudos bajoraičių - Liaudos bajorai - palei dešinįjį Nevėžio 
intaką Liaudos upelį, Vadaktų ir Pociūnėlių parapijose, įsikūrusių 
akalicų smulkūs bajorai; XIX a. dažnai minimi kaip nuskurdusių bajorų 
simbolis. 


NEKEISKIME SENOVIŠKŲ VARDŲ VIETŲ. Publikuota: TS. - 1898. — 
Nr. 4. —- P. 1-3. Parašas: V. 


YLAKIŲ STARŠINA VAŠKYS PARDAVĖ MASKOLIAMS SAVO KU- 
NIGUS. Publikuota: TS. - 1898. - Nr. 7. — P. 2-6. Rubrikoje „Kas dedas 
mūsų mokslavietėse?“ 

' Turime priešus negero troškimo... — Silvestro Gimžausko ei- 
lėraščio, prasidedančio eilute „Turim kaimynus negero troškimo“, frag- 
mentas. Vaižgantas jį kiek parafrazavo — žodį „kaimynus“ pakeitė 
„priešais“, „kalbą“ — „viera“. 

* Žr. koresp. „Iš Ylakių“. 

* Apie tai rašoma tų pat metų TS 3 nr. (p. 12-14) paskelbtoje kores- 
pondencijoje „Naumiesčio iškala“. 

* Direkcija - Kaune veikusi Vilniaus švietimo apygardos institucija, 
tvarkiusi Kauno gubernijos pradinių ir žemesniųjų mokyklų reikalus; žr. 
taip pat str. „Naujas varžymas mūsų iškalų“. 


NAUJAS VARŽYMAS MŪSŲ IŠKALŲ. Publikuota: TS. - 1898. — 
Nr. 7. - P. 6-8. Rubrikoje „Kas dedas mūsų mokslavietėse?“ 

! „nadobnosti“ (rus.) - reikalingumo. 

" Žr. straipsnius „Šiaulių gimnazija“, „Šiaulių „prichodskaja“ iškala“. 

*Olechna - Antanas Alekna (1872-1930), istorikas, monografijos apie 
M. Valančių autorius; Šiaulių gimnazijos kapelionas 1897-1898 m. 


MŪSŲ DRUKO KLAUSIMAS. Publikuota: TS. - 1898. - Nr. 7. - P. 13- 
16. Rubrikoje „Įvairios žinios“. 

! Po antraštės įdėta tuo metu Peterburgo Dvasinėje akademijoje 
profesoriavusio A. Aleknos korespondencija, pasirašyta inicialais K.A.K. 
Žemiau pateikiamas jos tekstas. 

„Krajaus“ Nr. 23 praneša, kad Žemaičių vyskupas, būdamas Petrapilėj, 
pripažinęs už labai naudingą darbavimos Lietuvių labdaringos draugystės ir patsai 
paaukavęs jai 50 rublių. Ant visuotinio susirinkimo 25 balandžio draugystės 
sąnariai vienu balsu nusprendė prašyti vyskupo, kad teiktųs būti jų garbės sąnariu, 
ant ko vyskupas jau sutiko ir drauge atsiuntė draugystei savo palaiminimą. 

Šįmet Petrapilės dvasiškąją akademiją pabaigė dešimtis kunigų, visi gavo 
teologijos magistro laipsnį. Tarp jų yra keturi lietuviai: Januševičia, Žilevičia, 
Račkauskas ir Čižeuskas. 

Laikraščiai ir lietuviškos kningos kasmet labiaus platinasi po Lietuvą. 
Vyresnybė kaip įmanydama kaišioja kožną plyšelį, bet kur tu čia visus užkiši, kad 
ne čia, tai kitur vis atsiras skylė? Išmintingieji maskoliai patys pradeda suprasti, 
kad draudimu nieko nepadarysi, kaip nesuturėsi upės plūdimo, nors kaži kokius 
pylimus kask. Neseniai Kauno gubernatorius, siųsdamas ciecoriui raportą apie mūsų 
kraštą, parašė, kad, pagal jo nuomonės, labai klystanti vyresnybė neleisdama 
lietuviams turėti savo kningas, nes negalimas esąs daiktas neįleisti kningų iš Prūsų. 
Daug geriaus esą būtų, kad leistų lietuviams namie savo kningas spaudinti. Sako, 
būk ciecorius savo ranką ant to raporto pridėjęs, kad ir jisai esąs tos pačios 
nuomonės. Matyt, kad apie spaudą iš visur pradeda klebinti. Reikia tikėtis, kad 
lietuviai ant galo pagalios turės atgauti savo tiesas. Tegul visa tauta eina toliaus 
savo keliu, tegul visi, ne tiktai mažiukai, bet ir didžiūnai, ir apšviestieji būna tikrais 
lietuviais, kalba ir skaito lietuviškai, - prieš vėją nepapūs, visam kraštui neprimes 
svetimo apvalkalo, Lietuvai leis būti Lietuva. 

2 Solovjovas - Vyriausiosios spaudos reikalų valdybos viršininkas. 

3 „gramotnyje“ (rus.) - raštingieji. 

* „nepravilno“ (rus.) - neteisingai, netaisyklingai. 

3 Goremykinas - Ivanas Goremykinas, Rusijos vidaus reikalų minist- 
ras 1895-1899 m. 

5 „Moskovskija Vedomosti“ («Mockosckue BenomocTH>; „Maskvos 
žinios“) — imperinės orientacijos laikraštis, leistas Maskvoje 1756-1917 m. 


LIETUVIAI! Publikuota: TS. - 1898. - Nr. 8. - P. 39-40. Rubrikoje „Nuo 
redakcijos“. 
l Žr. str. „Mūsų druko klausimas“. 


GYDYMAS NUO PATRAKIMO IR NUO RAUPŲ ĮČIEPIJIMU. Publi- 
kuota: TS. - 1898. - Nr. 8. Priedas. - P. 1-12. Parašas: Vaiszgantas. 

Straipsnį pirma išvertė slapyvardžiu Ignotas pasirašęs D. Tumėnas, bet 
jo vertimas TS redakcijos nepatenkino (žr. TS. - 1898. — Nr. 8. — P. 40), ir 
tada darbo ėmėsi pats Vaižgantas. 

! Pasteras (Louis Pasteur, 1822-1895) - prancūzų chemikas, savo 
atradimais padėjęs moderniosios bakteriologijos pagrindus. 

2 Paveikslėlis „Čiepijimas limfos“ įdėtas ne straipsnio gale, o jo 
pradžioje. 

UŽ MAGARYČIAS Į STARŠINAS PAKELTAS. Publikuota: TS. — 
1898. — Nr. 9. — P. 10-14. 

| „vybornaisiais“ (rus.) - išrinktaisiais, atstovais. 

2 Zr. str. „Ylakių staršina Vaškys pardavė maskoliams savo kunigus“. 

AUSTRO-VENGRIJA. Publikuota: TS. - 1898. — Nr. 9. — P. 30-33. 
Rubrikoje „Įvairios žinios“. 

1! Pranciškus Juozapas (Franz Josef, 1830-1916) - Austrijos impera- 
torius nuo 1848 m., Vengrijos karalius nuo 1867 m. 

žsūlyginimą jų kalbos su vokiška — teisę būti vartojama vals- 
tybės gyvenime (įstaigose, teismuose ir t. t.) čekų kalba gavo 1890 m. 

3 molčat i ne rassuždat! (rus.) - tylėti ir nesamprotauti! 


SPAUDOS DALYKUOSE. Publikuota: TS. - 1898. - Nr. 9. - P. 34-36. 

1 Silvestras Gimžauskas (1845-1897) - poetas, kovotojas dėl lietu- 
vybės. Mirė Varšuvoje, kur buvo nuvykęs gydytis. 

2 Prašymą Mintaujoje leisti laikraštį „Artojas“ Vyriausiajai spaudos 
reikalų valdybai 1895 m. buvo įteikę M. Lozoraitis ir A. Sketeris. Žr. str. 
„Kas kaltas, kad lietuviai su maskoliais nesibičiuoliuoja?“ 

* Nuo XIX a. pabaigos iki II pasaulinio karo Zavadzkių spaustuvės 
Vilniuje savininkas buvo Feliksas Zavadzkis (1874-1940), kurio nuopelnai 
lietuviškų knygų leidybai nežymūs. Daugiausia šių knygų iš tos 
spaustuvės išėjo ją valdant Felikso proseneliui Juozapui (1778-1838) ir ypač 
seneliui Adomui (1814-1875) Zavadzkiams. 

* Starapolė - senasis Marijampolės pavadinimas. 


NUO REDAKCIJOS. Publikuota: TS. - 1898. - Nr. 10. - P. 38-39. 

* Dėdės Atanazo (K. Pakalniškio) apysaka „Kaip Vargaitis pavirto į 
vagį-razbaininką ir nukeliavo į Siberiją“ buvo paskelbta 1897 m. TS 2, 
4-12 nr. 

2 TS sistemingai spausdino straipsnius, teikiančius skaitytojams prak- 
tinių patarimų iš amatininkystės, agronomijos, medicinos, higienos ir kitų 
ekonominio bei buitinio gyvenimo sričių. Kaip matyti iš šio tomo, tokių 
straipsnių yra parengęs ir Vaižgantas. 

3 Savojo - Vinco Pietario. 

* Vinco Pietario apysaka „Keidošių Onutė“ buvo išspausdinta 1897 m. 
TS 3-4, 6-11 nr. 

* Kalbama apie kolektyvinius Lietuvos žmonių prašymus atšaukti 
lietuviškos spaudos draudimą. Adresuotų Rusijos vidaus reikalų bei 
švietimo ministrams ir carui, tokių prašymų 1898 m. buvo paduota 16 (iš 
viso 1881-1904 m. daugiau kaip 80) (žr. Merkys V. Nelegalioji lietuvių 
spauda... - V., 1978. —- P. 178-180). 


SPAUDOS DALYKUOSE. Publikuota: TS. - 1898. — Nr. 11. - P. 46—48. 
! „postanovlenije“ (rus.) — nutarimą, sprendimą. 
2 „začinščiko“ (rus.) - kurstytojo. 


IŠ PRIEŽASTIES DEŠIMTMETINIŲ SUKAKTUVIŲ „VARPO“. Publi- 
kuota: TS. - 1898. - Nr. 11. - P. 48-50. Rubrikoje „Nuo redakcijos“. Parašas: 
„Tėvynės Sargo“ redakcija. 

! Unitis viribus... (lot.) - sutariant iš mažų dalykų išauga dideli! 

* teka (lenk) - aplankas, portfelis. 


- 482 « 


3 Straipsnių, gautų savo dešimtmečiui iš TS, „Varpas“ neišspausdino. 
Jo redakcijos atsakymų skyrelyje pasakyta: „Tėvynės sargui“. Negalėdami 
sunaudoti prisiųstus sukaktuvinius straipsnius, grąžiname su padėkavo- 
jimu“ (Varpas. - 1899. - Nr. 1. - P. 20). 


Į DARBĄ, BROLIAI, IR PER 1899 METUS! Publikuota: TS. - 1898. — 
Nr. 12. - P. 1-5. Parašas: „Tėvynės sargo“ Redakcija. 

" Pagal XVI a. sukurtą legendą, ant balto žirgo pasirodęs šv. Kazi- 
mieras padėjo lietuvių kariuomenei persikelti per Dauguvą ir sumušti 
gausesnę rusų kariuomenę. 

2 Nuoroda į Šv. Rašte (S. Testamente) esantį pasakojimą, kaip izraelitų 
karalius Dovydas iš mėtyklės nukovė filistiečių karį milžiną Galijotą. 

3 A. Baranausko poemos „Kelionė Petaburkan“ fragmentas, šioje TS 
publikacijoje siūlomas lietuvių tautiniu himnu. 

* Maironio „Jaunimo giesmės“ posmelio parafrazė. 

3 Peterburge gyvenęs verslininkas ir visuomenininkas Antanas Smilga 
1398 m. kreipėsi į Vyriausiąją spaudos reikalų valdybą, prašydamas 
leidimo leisti savaitraštį „Ūkės reikalai“. Jo redaktorium siūlytas Viešosios 
imperatoriškosios bibliotekos lietuviškų knygų skyriaus vedėjas buvo 
žinomas bibliografas ir literatūros istorikas Silvestras Baltramaitis. 


NAUJOS MASKOLIŲ „GERADĖJYSTĖS“. Publikuota: TS. - 1898. - Nr. 
12. - P. 14-16. Rubrikoje „Mūsų iškalos“. 

! „školy gramoty“ (rus.) - rašto mokyklos. 

2 „upotrebit use usilija“ (rus.) - panaudoti visas pastangas. 

3 „Karašo“ (rus. xp) — gerai. 

* na žmudskom jazykie (rus.) - žemaičių kalba. 

* „Na tvojej žope budut pisant...“ (rus.) — ant tavo užpakalio 
rašys, o ne žemaitiškai! Jums vis žemaitiškai ir žemaitiškai! Seniai laikas 
visa tai išmušti iš galvos! 


ATVIRAS LAKŠTAS Į KUNIGĄ AMBROŽEVIČIŲ VILNIUJE. Publi- 
kuota: TS. —- 1898. — Nr. 12. - P. 39-47. Parašas: „Tėvynės Sargo“ Redakcija. 

'Ambroževičius - Juozas Ambrozevičius (1855-1915), nuo 1892 m. 
Vilniuje kunigavęs lietuvių kultūrinio gyvenimo organizatorius, švietėjas, 
spaudos darbuotojas, tikybinis rašytojas. 

? „Przegląd Wszechpolski“ („Visuotinė lenkų apžvalga“) —- poli- 
tikos ir visuomeninio gyvenimo laikraštis, nuo 1895 m. ėjęs Lvove, 1902- 
1905 m. - Krokuvoje. 

3 „zaslepeni panowie“, „na nowych i juž nikczemnyclh 
drogackh...“ (lenk) - „apakę ponai“, „naujais ir jau niekingais keliais“, 
„į galutinį suniekšėjimą“, „nusikaltę arba, duok Dieve, apmulkinti“, 
„Sutrūniję nariai“, „moraliai smukusios asmenybės“, „visišku dvasios 
menkumu, beribiu kvailumu ir begaline menkyste“, „po besaikių girtavimų 
ištikti kliedesio paroksizmo“, „turintys žūti nuo savo pačių nuodų, pačių 
seilėmis apspjauti“. 

* „Panowie, polacy“... „szlachta litewska!“ (Ienk.) - „ponai 
lenkai... lietuviška šlėkta!“ 

S „ojczyzną polską“ (lenk.) - lenkų tėvyne. 

* „Litwo, ojczyzno moja“ (lenk.) — „Lietuva, mano tėvyne“; A. 
Mickevičiaus poemos „Ponas Tadas“ („Pan Tadeusz“) pirmosios eilutės 
pradžia. 

" „iskonnyj russkij kraj“ (rus.) - nuo amžių rusiškas kraštas. 

8 „bezczelnosšcią“ (lenk) - įžūlumu. 

? „w znakomitej mierze...“ (lenk) - žymiu mastu atsiliepia jų 
atsparumui. 

B „spiritus contradictionis“ (lot.) - prieštaravimo dvasia. 

"U,„wyjažowieniem spotecznych ideažėw" (lenk.) - visuomeninių 
idealų smukimu. 


KĄ SAKO APIE BLAIVYSTĘ L.N. TOLSTOJUS IR VOKIEČIŲ PRO- 
FESORIAI? Publikuota: TS. — 1898. — Nr. 12 (priedas). - P. 1-10. 

' „Internationale Monatsschrift zur Bekūmpfung der 
Trunksucht“ (vok) - „Tarptautinis mėnesinis žurnalas prieš alkoho- 
lizmą“. 

? „Bėda tam, kurs suvedžioja vieną iš tų mažutėlių“ — 
mintis iš NT (Mt 18, 6, 10-14; 24, 11; Mk 9, 42; Lk 17, 1). 

3 Dievui tarnauti arba Mamonai - mintis iš NT (Mt 6, 24; Lk 16, 
9-13; Jok 5, 1-6). 


KORESPONDENCIJOS 


KAS GIRDĖTIES? Publikuota: TS. - 1896. — Nr. 5. — P. 21-24. Parašas: 
Vaišgantas. . 

! Tame pat TS numeryje išspausdintas Vaižganto straipsnis. 

Ž Jurgis Tiškevičius (1596-1656) - Žemaičių vyskupas 1633- 
1649 m., rūpinosi bažnyčių statyba, vienuolynų steigimu, religinių raštų 
rengimu. 

* „gorodovoju“ (rus. gorodovoj) - policininkais. 

* „bezzakonno“ (rus.) - neteisiškai. 

* smetą (rus.) - sąmatą. 


UŽ KĄ IR KAIP KUN. KATELĘ NUŠTRAPAVOJO? Publikuota: TS. - 
1896. - Nr. 8. — P. 17-20. Rubrikoje „Kas girdėties?“. 

! Jonas Katelė (1831-1908) - literatas, švietėjas; kunigaudamas Du- 
setose, Zarasuose, Panemunėlyje, organizavo slaptas mokyklas, platino 
spaudą; paskelbė A. Strazdo gyvenimo ir kūrybos aprašymą. 

2 Klingenbeutelis - Kauno gubernatoriaus Klingenbergio pavardės 
paniekinama parafrazė: skambanti piniginė (vok.). 

3 Juozapas Viksva (1861-1920) kunigavo Šateikiuose, platino drau- 
džiamas knygas, rašinėjo spaudai. 


484. 


*Stanislovas Stakelė (1862-1930) kunigavo Rageliuose, organizavo 
slaptas mokyklas ir lietuviškų knygų platinimą. 

3 „nauka poglądowa“ (lenk.) - vaizdinga pamoka. 

5 „sgrubijaniti“ (rus.) - pasakyti šiurkštybę. 


UŽMUŠIMAS ŽMOGAUS. Publikuota: TS. - 1896. - Nr. š. -- P. 20-23. 
Rubrikoje „Kas girdėties?“ 
' Palata - Teismo rūmai (Vilniuje). 


ŠITAI IR DAR VIENAS PANAŠUS ATSITIKIMAS... Publikuota: TS. — 
1896. - Nr. 8. —- P. 23-24. Rubrikoje „Kas girdėties?“ 


JAU TAI PRADEDA NEBEVYKTI MŪSŲ ČINAUNINKAMS! Publi- 
kuota: TS. - 1896. - Nr. 8. — P. 24-26. Rubrikoje „Kas girdėties?“ 
! kaznačeistva (rus.) - iždas, iždinė. 
"2 Sergejus Suchodolskis - Kauno gubernatorius 1896-1898 m. 


ŽYDS UŽ ŽYDĄ. Publikuota: TS. - 1896. - Nr. 8. - P. 24-26. Rubrikoje 
„Kas girdėties?“ 


SKURATAUSKIO BYLA. Publikuota: TS. — 1896. — Nr. 8. — P. 26-27. 
Rubrikoje „Kas girdėties?“ Parašas: Vaišgantas. 

V „podlecov“ (rus.) - niekšus. 

* „dejatel“ (rus.) - veikėjas. 


MIESTO IŠSIDALIJIMAS. Publikuota: TS. - 1896. - Nr. 9. — P. 19-21. 
Rubrikoje „Kas girdėties?“ Parašas: Vaišgantas. 

! Kleopas Kozmianas (a. 1840-1893) - ilgametis Kupiškio klebonas; 
rūpinosi parapijiečių švietimu, draudžiamos spaudos platinimu, šelpė į 
mokslus einančius jaunuolius, bendravo su A. Baranausku. 


DORAS STARAVIERIS. Publikuota: TS. — 1896. — Nr. 9. - P. 21-22. 
Rubrikoje „Kas girdėties?“ Parašas: Vaišgantas. 
! Žr. korespondenciją „Už ką ir kaip kun. Katelę nuštrapavojo?“. 


LIEPAVA. Publikuota: TS. - 1896. - Nr. 10. - P. 32-33. Rubrikoje „Kas 
girdėties?“ Parašas: Tasai. 
! Liepava - Liepoja. 


P. MONTVILO STAKLĖS ŠĖTOSE. Publikuota: TS. — 1896. - Nr. 11. — 
P. 16-18. Rubrikoje „Ant sargybos“. 

Ujuozapas Montvila (1850-1911) — Lietuvos lenkų verslininkas, 
visuomeninių ir labdaros organizacijų rėmėjas, 1896 m. Šėtoje įsteigęs 
audimo mokyklą. 


KRATOS. Publikuota: TS. - 1896. —- Nr. 11. - P. 25-26. Rubrikoje „Kas 
girdėties?“ Parašas: Tasai. 

* „otriado“ (rus.) - būrio. 
2 „tamožnia“ (rus.) - muitinė. 


TYRIMAS KUNIGO. Pubiikuota: TS. — 1897. — Nr. 3. — P. 25-36. 
Rubrikoje „Iš Lietuvos“. Parašas: Tasai. 

! Prokuroro draugas (rus. TOBApWA npoKkypopa) — prokuroro padėjėjas. 

* Žr. korespondenciją „Kraios“. 

* Nytauja - Mintauja, Jelgava. 

* „maičiška“ (rus.) - vaikėzas. 


NEIŠKLAUSYTAS PRAŠYMAS. Publikuota: TS. — 1897. - Nr. 4. - 
P. 20. Rubrikoje „Iš Lietuvos“. 


KAUNAS. Publikuota: TS. -1897. - Nr. 4. - P. 20-21. Rubrikoje „Iš 
Lietuvos“. 

! Tai A. Baranausko studija <3aMeTKM O JIHTOBCKOM A3HKE W CHOBApe> 
(„Pastabos apie lietuvių kalbą ir žodyną“), išleista Peterburge 1898 m. 


UČITELIUS ŠNIPUKAS. Publikuota: TS. - 1897. - Nr. 4. - P. 21-23. 
Rubrikoje „Iš Lietuvos“. Parašas: Vaišgantas. 

"Šis Rusijos imperijos gyventojų surašymas vyko 1897 m. 

2 „syščikom“ (rus.) - sekliu. 


ATSTATYMAS KUNIGO NUO MOKYKLOS. Publikuota: TS. — 1897. — 
Nr. 4. - P. 23. Rubrikoje „Iš Lietuvos“. 


PALANGA. Publikuota: TS. - 1897. - Nr. 4. — P. 23-24. Rubrikoje „Iš 
Lietuvos“. Parašas: Tasai. 


MASKOLIŲ TALKININKAI. Publikuota: TS. — 1897. - Nr. 5. - P. 6-9. 
Rubrikoje „Kas girdėties?“ Parašas: Tasai. 

"miravas (rus. MApoBOK nMocpenwkK) — tarpininkas konfliktams tarp 
valstiečių ir dvarininkų dėl žemės spręsti. 

2 „Bože, caria chrani“ (rus.) - Rusijos imperijos himnas („Dieve, 
saugok carą“). 

3 „Mužičiok s nogotok“ („Vyras pipiras“) - rusų poeto N. Nekra- 
sovo (1821-1878) poemos „Valstiečių vaikai“ epizodas. 

* „spločennych samych raznorodnych elementov“ (rus.) - 
susitelkusių pačių įvairiausių elementų. 

5 „za userdije“, „za balšija uslugi, okazannyja“ (rus) - už 
pastangas, už padarytas dideles paslaugas. 


ATITAISYMAS KLAIDOS. Publikuota: TS. — 1897. - Nr. 5. - P. 9. 
Rubrikoje „Kas girdėties?“ 


! Žr. korespondenciją „Tyrimas kunigo“. 


. 486 = 


NAUJA DRAUGYSTĖ. Publikuota: TS. - 1897. - Nr. 5. - P. 9. Rubrikoje 
„Kas girdėties?“ 

! „Procavojam, prakaituojam...“ — posmas iš A. Vienažindžio 
dainos „Karvelėli, paukštužėli“. 


ŽADA SUGRĄŽINTI UNIVERSITETĄ. Publikuota: TS. — 1897. — Nr. 
5, - P. 10-11. Rubrikoje „Kas girdėties?“ Parašas: V. 

! Vilniaus universitetas buvo uždarytas 1832 m. 

2 „Glasnost“ («UnacuocT»>; „Viešumas“) — politikos ir literatūros 
laikraštis, leistas Peterburge nuo 1881 m. 

3 Ksaveras Bogušas (1746-1820) — kultūros tyrinėtojas, publicistas, 
plataus rezonanso susilaukusios studijos „Apie lietuvių tautos ir kalbos 
pradžią“ (1808) autorius. 

*Tomas Zanas (1796-1855) - lenkų poetas, A. Mickevičiaus bičiulis, 
vienas filomatų-filaretų vadų; parašė baladžių, elegijų, satyrinių 
eilėraščių, prozos ir dramos kūrinių. 


SĖMENIJOS. Publikuota: TS. - 1897. - Nr. 5. - P. 13-14. Rubrikoje „Kas 
girdėties?“ 


JURBARKĖ. Publikuota: TS. - 1897. - Nr. 5. - P. 14. Rubrikoje „Kas 
girdėties?“ 


IR VĖL ŠTAI NUSŪDYTI UŽ KNINGAS. Publikuota: TS. - 1897. - 
Nr. 5. — P. 14-15. Rubrikoje „Kas girdėties?“ 

! „Svoda zakonov“ (rus.) - „Įstatymų sąvado“. Rusijos imperijos 
įstatymų sąvadas, pradėtas leisti 1833 m. 


SUTURĖJIMAS UBAGŲ. Publikuota: TS. - 1897. - Nr. 5. - P. 15. 
Rubrikoje „Kas girdėties?“ Parašas: Vaiszgantas. 

! f. Danius - Jurgis Daniusevičius (1870-po 1940), ilgametis Luokės 
klebonas, kanauninkas. 


SKUODE. Publikuota: TS. - 1897. - Nr. 5. — P. 15-16. Rubrikoje „Kas 
girdėties?“ Parašas: Vaiszgantas. 


ORŽEVSKIS MIRĖ! Publikuota: TS. - 1897. - Nr. 5. - P. 16. Rubrikoje 
„Kas girdėties?“ Parašas: V. 


LIEPAVA TURI DAUG MOKYKLŲ... Publikuota: TS. — 1897. — Nr. 6. — 
P. 11-12. Rubrikoje „Kas girdėties Lietuvoje ir plačioje pasaulėje?“ Parašas: 
Tasai. 


KRATYMAI. Publikuota: TS. - 1897. —- Nr. 7. — P. 5-9. Rubrikoje „Kas 
girdėties Lietuvoje ir plačioje pasaulėje?“ Parašas: Tapalis ir plepis, bet TS 
1897 m. turinyje — V. (TS. - 1898. — Nr. 1. - P. 29). 

!dozvoleno cenzuroju (rus.) — leista cenzūros. 

TARGOVICA. Publikuota: TS. - 1397. - Nr. 10. - P. 12. Rubrikoje „Kas 
girdėties Lietuvoje ir plačioje pasaulėje?“ 


TURKIJOJE. Publikuota: TS. - 1897. - Nr. 10. - P. 12-13. Rubrikoje „Kas 
girdėties Lietuvoje ir plačioje pasaulėje?“ Parašas: Vaiszg. 

! Turkų-graikų karas, pasibaigęs pastarųjų pralaimėjimu, vyko 
1897 m. 


PALOCIAUS INTRIGOS. Publikuota: TS. - 1897. - Nr. 11. - P. 8-9. 
Rubrikoje „Kas girdėties Lietuvoje ir plačioje pasaulėje?“ 

* Konstantinas Pabedonoscevas (1827-1907) — valstybininkas, Rusijos 
imperijos tarybos narys, stačiatikių bažnyčios šventojo sinodo vyriausiasis 
prokuroras. 

2 Ilarionas Voroncovas-Daškovas (1837-1916) - caro saugumo vir- 
šininkas, 1881-1897 m. rūmų ministras. 

3 Povilas I (1754-1801) ir Petras III (1728-1762) - Rusijos carai, nužudyti 
sąmokslininkų. 


KRAKAVAS. Publikuota: TS. - 1897. - Nr. 11. - P. 9. Rubrikoje „Kas 
girdėties Lietuvoje ir plačioje pasaulėje?“ 

' Adomas Asnykas (Adam Asnyk, 1838-1897) — lenkų poetas ir 
dramaturgas. 

2 V. Kapsas — V. Kudirka; jo išversta A. Asnyko tragedija „Kęstutis“ 
buvo paskelbta 1896 m. „Varpo“ 2, 3, 5, 7, 8, 9, 11, 12 numeriuose. 

3 „Kęstučio“ vertimą Vaižgantas minėjo 1896 m. TS (nr. 11, p. 42), 
recenzuodamas tų pat metų „Varpą“. 


ANT PAMINKLO A. MICKEVIČIUI. Publikuota: TS. - 1897. - Nr. 11. 
- P. 9. Rubrikoje „Kas girdėties Lietuvoje ir plačioje pasaulėje?“ 

! načelninką krašto Gurką - žr. str. „Neįvykusios viltys“ 2 pa- 
aiškinimą. 

* Aleksandras Apuchtinas (1823-1897) — 1879-1897 m. Varšuvos mokslo 
apygardos globėjas, vykdęs rusifikacinę politiką. 

3 Godebskis (Cypryan Godebski, 1835-1909) - Vakaruose, daugiausia 
Prancūzijoje, gyvenęs lenkų skulptorius. Jo paminklas A. Mickevičiui 
Varšuvoje buvo pastatytas 1898 m. 


KOKIE ČIA LIETUVIAI? Publikuota: TS. - 1897. - Nr. 12. - P. 27-28. 
Rubrikoje „Kas girdėties Lietuvoje ir plačioje pasaulėje?“ Parašas: V. 

! Toliau TS redakcijos prierašas: 

Užprašome ir kitur gyvenančius šviesius lietuvius, kad netingėtų prisiųsti 
mums žinių iš savo krašto, kokiame padėjime yra ten apšvietimas, tikėjimo ir 
lietuviška kalba, nes tie klausimai visuomet stovi priešakyje „Tėvynės sargui“. 
(Rėd.). 


VYŽUONŲ IŠKALA. Publikuota: TS. - 1898. - Nr. 2. - P. 14. Rubrikoje 
„Mūsų iškalos“. 

NAUJOS RENGIAMOS IŠKALOS TELŠIŲ APR. Publikuota: TS. - 
1898. — Nr. 2. - P. 15. Rubrikoje „Mūsų iškalos“. 

' Primenama korespondencija iš Skuodo (TS. - 1897. - Nr. 9. - 
P. 9-10). 


NAUJA IŠKALA KALVARIJOJE. Publikuota: TS. —- 1898. - Nr. 2. — 
P. 15-17. Rubrikoje „Mūsų iškalos“. 

' schodą (rus.) - sueigą, susirikimą. 

2obščestvą (rus.) - bendruomenę. 

3 Žr. str. „Kaip alsėdiškiai rūpinas apie valsčiaus mokyklą...“ 

*,„nostarninkais“ - greičiausiai turėtų būti nastavuninkais (rus.) 
- pamokslautojais. 

5 „pomniką“ (rus.) - paminklą. 


PANEVĖŽIO REALINĖ IŠKALA. Publikuota: TS. - 1898. — Nr. 2. - 
P. 19. Rubrikoje „Mūsų iškalos“. 

1 Žr. str. „Šiaulių „prichodskaja“ iškala“. 

2 Panevėžio gimnazijos kapelionas tuo metu buvo Jonas Valavičius (a. 
1868-po 1940), vėliau Mintaujos gimnazijos kapelionas, nuo 1903 m. Kauno 
kunigų seminarijos profesorius. 


KUPIŠKIO MOKYKLA. Publikuota: TS. - 1898. - Nr. 2. - P. 20-21. 
Rubrikoje „Mūsų iškalos“. Po tekstu: Pagal Paistr. 

t Žr. str. „Ar vertos šelpimo mūsų iškalos?“ 

2 „razduvat delo“ (rus.) - išpūsti reikalą. 


VYŽUONŲ VALSČIAUS MOKYKLA. Publikuota: TS. - 1898. - Nr. 2.- 
P. 22. Rubrikoje „Mūsų iškalos“. 


VIEŠINTOSE RENGIAMA IŠKALA. Publikuota: TS. - 1898. — Nr. 2. - 
P. 22-23. Rubrikoje „Mūsų iškalos“. Po tekstu: Pagal Szermuksznį. 


NAUJA KARTENOS IŠKALA. Publikuota: TS. - 1898. - Nr. 3. - P. 10- 
12. Rubrikoje „Mūsų iškalos“. 

! „Te Deum laudamus“ (lot) - „Tave, Dieve, garbinam“; iškilmin- 
gų pamaldų ir procesijų metu giedama giesmė. 


KRETINGOS IŠKALA. Publikuota: TS. - 1898. - Nr. 3. — P. 12. Rubrikoje 
„Mūsų iškalos“. 

1! „delo obrusenija“ (rus.) - rusinimo darbą. 

2 „durak, svoloč, negodiaį“ (rus.) - kvailys, niekšas, šunsnukis. 


NAUMIESČIO IŠKALA. Publikuota: TS. - 1898. - Nr. 3. - P. 12-14. 
Rubrikoje „Mūsų iškalos“. Parašas: Szapnagis. 

Šią ir dvi aukščiau esančias korespondencijas Vaižgantas nurodo savo 
darbų bibliografijoje. Slapyvardžio Šapnagis bibliografai nėra atskleidę. 


- 489 - 


' Žr. koresp. „Iš Zarasų“ 2 paaiškinimą. 

2 Jonas Kanapackis (Konopackis, 1867-1939) už raginimą neleisti 
mergaičių į rusišką mokyklą ištremtas į Rusiją; vėliau kunigavo Kaune, 
Kelmėje. 


KAS ĮTAISĖ LELIŪNUOSE CERKVINĘ IŠKALĄ? Publikuota: TS. — 
1898. - Nr. 4. - P. 3-8. Rubrikoje „Mūsų iškalos“. 

U krestjanin Telševskago ujezda (rus.) — Telšių apskrities vals- 
tietis. 

* Maižiešius - Mozė. 

3 NT, Mt 19, 6. 

* „predvoditel dvorianstva“ (rus.) - bajorų vadas. 


KAMAJŲ IŠKALA. Publikuota: TS. - 1898. - Nr. 4. - P. 8. Rubrikoje 
„Mūsų iškalos“. 

! Pranciškus Žadeikis (1869-1933); be vikarystės Kamajuose, kunigavo 
Kaune, Skuode; memuaristas, vienas iš „Iliados“ 1930 m. leidimo vertėjų. 


RUMŠIŠKIO IŠKALA. Publikuota: TS. - 1898. - Nr. 4. - P. 8-9. 
Rubrikoje „Mūsų iškalos“. 
'„Charašovo!“ (chorošo, rus.) - gerai. 


MOSĖDŽIO IŠKALA. Publikuota: TS. — 1898. - Nr. 4. - P. 9-10. 
Rubrikoje „Mūsų iškalos“. 

! Minima byla, kelta Mosėdyje vikaravusiam Vaižgantui, kai 1896 m. 
su lietuviška spauda Priekulės stotyje (Latvijoje) rusų policijai įkliuvo jo 
brolis Jonas Tumas (žr. koresp. „Kratos“). Dėl šios bylos nuo 1897 m. kovo 
mėn. jam buvo uždrausta mokyti tikybos Mosėdžio mokykloje. 

Kalbama greičiausiai apie maldaknygę vaikams. Ji vadinama „Šalti- 
nėliu“, matyt, perfrazuojant 1885 m. pasirodžiusios tokios maldaknygės 
pavadinimą — „Mažas šaltinis loskos Dievo“. 


IŠ ZARASŲ. Publikuota: TS. - 1898. - Nr. 4. - P. 10-12. Rubrikoje 
„Įvairios žinios“. 

! „buntovščikus“ (rus.) - maištininkus. 

2 „Vilenskij Vestnik“ (<Bnneuckua BecTuuk>; „Vilniaus žinynas“) — 
1841-1915 Vilniuje leistas rusų administracijos oficiozas, nuo 1872 m. 
dienraštis. 

3 „Pribaulenije k Kovenskim Gubernskim Vedomostiam“ 
(<[IpuGasnexne K KosenbckuM ryGepuckuM BexOMOCTAM>; „Kauno gubernijos 
žinių priedas“) — leidinys, pradėtas leisti nuo 1843 m. 

* „ruskomu delu“ (rus.) - rusų reikalui. 

5 „zaočno“ (rus.) - už akių. 


NUO PRŪSŲ RUBEŽIAUS. Publikuota: TS. - 1898. — Nr. 4. - P. 12. 
Rubrikoje „Įvairios žinios“. 

IŠ KRETINGOS. Publikuota: TS. - 1898. - Nr. 4. — P. 12-13. Rubrikoje 
„Įvairios žinios“. 


IŠ SARATOVO. Publikuota: TS. - 1898. - Nr. 4. - P. 13. Rubrikoje 
„Įvairios žinios“. 


IŠ YLAKIŲ. Publikuota: TS. - 1898. - Nr. 4. - P. 13-15. Rubrikoje 
„Įvairios žinios“. 

" Orževskis — Vilniaus generalgubernatorius 1653-1897 m. 

2 „strožaiše“ (rus.) - griežčiausiai. 


IŠ PAPILĖS. P4blikuota: TS. - 1898. - Nr. 7. - P. 22. Rubrikoje „Įvairios 
žinios“. 

' „volšebnyįj fonar“ (rus.) - stebuklingas žibintas. 

2 „kazionną“ (rus.) - valdišką. 


Iš TROŠKŪNŲ. Publikuota: TS. - 1898. - Nr. 7. - P. 22-24. Rubrikoje 
„Įvairios žinios“. 


IŠ VIEŠINTŲ. Publikuota: TS. - 1898. - Nr. 7. - P. 24-25. Rubrikoje 
„Įvairios žinios“. 


Iš ŠIAULĖNŲ. Publikuota: TS. - 1898. - Nr. 7. - P. 25-26. Rubrikoje 
„Įvairios žinios“. 


Iš RIETAVO. Publikuota: TS. - 1898. —- Nr. 7. - P. 26-27. Rubrikoje 
„Įvairios žinios“. 

' Pranciškus Gugis (1867-1917), TS bendradarbis, už lietuvišką veiklą 
kalintas Kretingos vienuolyne, ištremtas į Kuršą. 

2 Žr. koresp. „Maskolių talkininkai“. 

3N. - nomen (lot.) - vardas; žr. koresp. „Maskolių talkininkai“. 

* Donosas (rus.) - skundas, įdavimas. 

5 Žr. str. „Šiaulių gimnazija“ 1 paaiškinimą. 


IŠ TYTUVĖNŲ. Publikuota: TS. - 1898. — Nr. 7. - P. 27-28. Rubrikoje 
„Įvairios žinios“. 

! Feliksas Sereika (1844-1913), kunigavo Kaltinėnuose, Dusetose, Šiau- 
lėnuose, Tytuvėnuose, rėmė lietuvišką spaudą, išleido elementorių, parašė 
eilėraščių; iš Tytuvėnų buvo įkalintas Kretingos vienuolyne. 

2 Tai 1897 m. TS (Nr. 3 ir 9) išspausdintos korespondencijos „Sūdų 
teisybė“ ir „Tytuvėnai“, kuriose rašoma apie senųjų kapų ir šv. Jurgio 
koplyčios gynimą nuo rusų valdžios pasikėsinimo. 

3 „nagradą“ (rus.) - atlyginimą. 

* Matyt, turimas galvoje Eugenijus Rėmeris (1871-1943), tuometinis 
Tytuvėnų dvaro savininkas. 


IŠ KURSKO. Publikuota: TS. - 1898. - Nr. 7. - P. 29. Rubrikoje „Įvairios 
žinios“. 

Iš AMERIKOS. Publikuota: TS. - 1898. - Nr. 7. — P. 29. Rubrikoje 
„Įvairios žinios“. 

! Greičiausiai Juozas Ramanauskas (1870-1944), spaudos darbuotojas, 
literatas, rėmęs A. Burbos veiklą prieš JAV lietuvių lenkinimą. 

2 Aleksandras Burba mirė 1898 m. kovo 27 d. Plimute, Pensilvanijos 
valst. 

3 „Garsas Amerikos lietuvių“ - kun. A. Miluko įsteigtas laikraš- 
tis, ėjęs 1894-1899 m. 

* „Vienybė lietuvninkų“ - 1886 m. Plimute pradėtas leisti laikraš- 
tis, 1907 m. perkeltas į Brukliną; įsteigtas J. Paukščio, vėliau globojamas 
A. Burbos. 

* „Saulė“ - 1888-1959 m. Mahanoy City ėjęs savaitraštis, leistas ir 
redaguotas D.T. Bačkausko. 

* „Raštai ir raštininkai“ Šliūpo - Jono Šliūpo knyga „Lietuviš- 
kieji raštai ir raštininkai“, Lietuvos Mylėtojo slapyvardžiu išleista 1890 m. 


Iš VILNIAUS. Publikuota: TS. - 1898. - Nr. 7. — P. 29-31. Rubrikoje 
„Įvairios žinios“. 

! V. Trockis, pakeitęs 1897 m. mirusį P. Orževskį, Vilniaus generalgu- 
bernatoriumi buvo 1898-1902 m. 

* I. Kachanovas - Vilniaus generalgubernatorius 1883-1893 m. 

3 Caro Aleksandro III brolis Sergejus Aleksandrovičius Romanovas, 
1891-1905 m. Maskvos generalgubernatorius. 

* popečitelium (rus.) - kuratorium. 


IŠ VILNIAUS. Publikuota: TS. - 1898. - Nr. 7. — P. 31. Rubrikoje 
„Įvairios žinios“. 

' „Zdravstvuite, Vaše Vysoko Prevoschoditelstvo!!“ 
(rus.) - sveiki, Jūsų Prakilnybe !! 


VISKAS NE TAIP, KAIP IŠPUOLA. Publikuota: TS. - 1898. - Nr. 9. - 
P. 20-23. Rubrikoje „Mūsų mokslavietės“. 

!' doklade (rus.) - pranešime, reliacijoje. 

2 Nurodoma Kauno gubernatoriaus S. Suchodolskio 1896 m. ataskaita. 
Apie ją žr.: Merkys V. Nelegalioji lietuvių spauda kapitalizmo laikotarpiu 
(ligi 1904 .). - V., 1978. —- P. 216-217. 

3 „ukatijimas“: rus. yKaTHTS —- nuritinti, nustumti. 


ŽODYNĖLIS 


abelnas, -a (sl.) bendras, 
visuotinis; abelnai apskritai 

abrozdas (sl.) paveikslas 

abrūsas (si) rankšluotis 

adyna (sl.) valanda 

aistetiškas, -a estetiškas 

aiškinys reiškinys 

akilioriai (sl.) akiniai 

akuratniai (sl.) teisingai, 
patikimai 

alasas (sl.) triukšmas 

ale (sl) bet 

alužna (sl) išmalda 


amatorystė (hibr.) mėgėjiškumas 


ambona (sl.) sakykla 


ančtikti, -tinka, -tiko užtikti, 


atrasti; sutikti; numanyti, 
nuspėti 


andlius, anglius (sl) prekyba 
ankristi (antkristi), ankren- 


ta, -krito užkristi, kristi 
anta vanta 
antdėti, antdeda, -dėjo 
uždėti, paskirti 
antmetėjas primetėjas 
apart (sl) be, išskyrus 


apgrėbojimas apčiupinėjimas, 


lytėjimas 


apiciėrius (sl) karininkas 
apieka (sl) globa 
apiera (sl) auka 
apylinkinis, -ė aplinkinis, 
artimas 
apytaisas knygos aptaisymas, 
įrišimas 
apjakėlis apakėlis 
aplinkinis, -ė apygardinis 
apreiškimas pareiškimas 
aprinkis (lat.) apygarda 
aprokuoti, -uoja, -avo (sl) 
aptarti, apskaičiuoti 
apsakymas pranešimas 
apskritas, -a visas, ištisas 
apskritinti, -ina, -ino daryti 
ryškesnes ribas, apvalinti 
apskritis sritis, stera 
apsūdyti, -ija, -ijo (SL) 
nuteisti 
apšvietimas švietimas 
aptarti, aptaria, aptarė 
apkaltinti 
aptieka (sl.) vaistinė 
aptiekorius (sl) vaistininkas 
apveizėti, -veizi, -ėj0 
aprūpinti 


- 493 - 


arbatinyčia (sl.) arbatinė 

armiakas (sl.) rudinė, sermėga 

asaba (sl.) asmuo, asmenybė 

asabiškas, -a (hibr.) asmeniškas 

asekuravoti, -oja, -ojo (sl) 
apdrausti 

asesorius antstolis 

atentis, -i ateisiantis, būsimas 

ateušas (sl.) ateistas, bedievis 

atidengti, -ia, -ė atidaryti, 
įsteigti 

atmonyti, -ija, -ijo atkeršyti 

atprovinėti, -ėja, -ėjo (sl) 
atlikinėti 

atramentas (sl.) rašalas 

atrokuoti, -uoja, -avo (sl) 
atskaičiuoti 

atsakantis, -i atitinkamas, 
reikiamas 

atsijokėjimas susipratimas 

atsijokti, -ia, atsijokė 
suvokti, suprasti, atsitokti 

atsipečėtyti, -ija, -ijo (hibr.) 
atsispausti 

atskaita ataskaita 

atskyra skirtumas 

atstanka (sl.) atsarga, sankaupa 

auda audinys 

avinyčia (hibr.) avidė, prk. 
Bažnyčia 


bagamazninkas (hibr.) smulkių 
prekių pardavinėtojas ne 
krautuvėje 

bagočius (sl.) turtuolis 

bakabarzda (hibr.) bakenbardai 

bakis (germ.) nešulys, pakas 

bakūnas (sl) prastos rūšies 
tabakas 

balamūtyti, -ija, -ijo (sl) 
apgaudinėti, klaidinti 

bankietas (sl.) pokylis, balius, 
vaišės 

baudas ketinimas, noras 

biednas, -a (sl.) neturtingas, 


vargingas 

biednystė (hibr.) neturtas 

bile (sl.) kad, kad ir 

birkavas (sl) 163,8 kg svorio 
matas 

biškis (germ.) truputis 

bizas (germ.) kasa 

blazgana nepadori, nešvanki 
kalba 

blėdė, blėdis (sl) žala 

blėdingas, -a (hibr.) žalingas 

biėka (sl) skarda 

blėkinė (hibr.) skardinė 

bliūdas (sL) dubuo 

bliužnyti, -ija, -ijo (sl) 
blevyzgoti, burnoti 

bo (sl) nes, kadangi 

bobilis (sL) trobelninkas, 
kampininkas 

bobinčius (sl.) bažnyčios 
prieangis, vieta prie durų 

bovyties, -ijasi, -ijosi (sl) 
žaisti 

brendulas branduolys, esmė 

brylius (sl) skrybėlė 

brokuoti, -uoja, -avo (SL) 
niekinti, peikti 

bromas (sl.) iškilmingi vartai 

brostva (sl) škaplieriai 

būdiškas, -a dorovinis, morali- 
nis 

būdiškumas dorovingumas 

buntas (sl) maištas, sukilimas 

buntelis (hibr.) ryšulėlis 

burgėti, burga, -ėjo niurnėti, 
murmėti 

burliokas (sl) rusas 

buvynė dažnai lankoma vieta 


cibukas (sl.) kandiklis 

ciecorius (sl) monarchas, 
imperatorius 

cielas, a (sl) sveikas, nesuply- 
šes; ištisas 

cielybė (hibr.) visuma, visybė 

cienia (sl) kaina 
cigarnyčia (sl.) kandiklis 
cukerka (sl) saldainis 


čebatlaižis (hibr.) pataikūnas, 
pakalikas 

čėdyti, -ija, -ijo (sl) taupyti, 
tausoti 

čėdlyvumas (hibr.) taupumas 

čeveryka (sl) šlepetė, šliurė 

čielas, -a (sl.) ištisas, visas 

čielybė (hibr.) visuma 

čienia (sl.) žr. cienia 

čiepas (sl) skiepas, skiepūglis 

čiepyti, -ija, -ijo (sl) skiepyti 

činauninkas (sl.) valdininkas 

čysčius (sL) skaistykla 

čystas, -a (sl) švarus 


daboti, -oja, -ojo (sl.) saugoti, 
sergėti 

dasilytėjimas (hibr.) prisilieti- 
mas 

datai aktai, raštai, dokumentai 

datirti, datiria, -tyrė (hibr.) 
patirti 

daugesnis, -ė didesnis 

daugskaitlis daugiskaita 

„dažyvė dažai 

dažviniai spalva 

dengtuvas priedanga 

desetina (sl) dešimtinė, 1,09 ha 

dėsnė destis, priežastis 

dievmeldystė pamaldos 

dykinis, -ė (hibr.) laukinis, 
žiaurus 

dirmavoti, -oja, -ojo (5l.) 
teikti sutvirtinimo sakramentą 

ditka (sl.) senovinis šešių 
skatikų pinigas 

donosčikas (sl) skundikas 

drąsmė drąsa 

drukas (sl.) spauda 

dunderiuoti, -iuoja, -iavo 
kalbėti, šnekėti 


dūšia (sl) siela 

dvasiškas dvasininkas, kunigas 

dvasiškija dvasininkija 

dviberlinkis (hibr.) dviejų 
berlinkų vertės pinigas 

dzyda (sl) ietis, durtuvas 

dziegorius (sl) laikrodis 

džekonas, džiakonas (sl) 
dekanas 

džiuma (sl.) maras, epidemija 


eržinti, -ina, -ino erzinti 


fanaberavimas (hibr.) didžiavi- 
masis, puikavimasis 

furmanas (sl.) vežikas 

furmanka (sl.) pakinkytas 
vežimas, kinkinys 


galešai (sl) kaliošai 

gaspada (sl.) apsistojimo namai 

gaspadinė (sl) šeimininkė 

gaspadorystė (hibr.) ūkis 

gaspadorius (sl.) šeimininkas 

gastinčius (sl) dovana 

gatunkas (sl) rūšis 

gaudešis gaudytojas 

gazeta (sl) laikraštis 

gembinyčia (hibr.) kabykla 

geradėjas (hibr.) geradarys 

geradėjystė (hibr.) geradarystė 

gėsuoti, -uoja, -avo labai 
norėti, trokšti 

gešeftas (germ.) verslas, biznis 

gydyklas vaistas 

gymė giminė 

gimlinis kilmininkas 

glušumas (hibr.) kvailumas, 
paikumas 

zmina (sl.) valsčius 

grabas (sl) kapas; karstas 

gradusas (sl) pakopa 

grajyti, -ija, -ijo (s1.) lošti; 
griežti 

gražojimas grasinimas 

griekas (sl) nuodėmė 

griešyti, -ija, -ijo (SL) 
nusidėti 

griešnas, -a (sl) nuodėmingas 

griešninkas (sl.) nusidėjėlis 

gromata (sl) raštas, dokumentas, 
laiškas 

gronyčia (sl) valstybės siena 

grūšia (sl.) kriaušė 

guodonė pagarba 

guodoti, -oja, -ojo gerbti 

gurdyti, gurdo, gurdė 
gaišinti 

guzikas (sl.) saga 

guzikuotas, -a (hibr.) sagotas 

gvardijonas vienuolyno 
viršininkas 

gvoltas (sl.) prievarta 


įdėmė pastaba 

įėmimas pajamos 

įgražoti, -oja, -ojo įgrasinti 

inteligencija inteligentija 

ypata asmuo 

įrėdnė (hibr.) įstaiga 

įsitikėjimas pasitikėjimas 

įstatyti, -stato, -statė 
nustatyti, įsakyti 

išbrėžti, -ia, -ė išbraukti 

išbrukti, išbruka, išbrukė 
išleisti 

išduotojas leidėjas 

išgalis smulkmena 

išgrajyti, -ija, -ijo (hibr.) 
išlošti, laimėti 

išguldinėjimas (vert.) išdėsty- 
mas, išaiškinimas 

išguldyti, -guldo, -guldė 
(vert.) išaiškinti 

iškada (sl) nuostolis, žala 

iškala (sl.) mokykla 

iškaštis (hibr.) išlaidos 

išlėbavimas išnaudojimas, 
išviliojimas 

išleidžios išlaidos, lėšos 


išlėmavoti, -oja, -ojo (hibr.) 
apsiūti, apsiuvinėti 

išliuosuoti, -uoja, -avo (hibr.) 
išlaisvinti 

išmislas (sl) išmonė, prasimany- 
mas 

išmisločius (sl.) galvočius, 
išradėjas 

išnevožyti, -ija, -ijo (sl) 
išniekinti, paniekinti 

išparodyti, -ija, -ijo įrodyti 

išpulti, -puola, -puolė (vert.) 
priderėti, reikėti 

išrodymas atskleidimas 

išrodyti, -0, -ė įrodyti 

išrokavimas (hibr.) numatymas, 
apgalvojimas 

išrokuoti, -uoja, -avo (hibr.) 
suminėti, išskaičiuoti 

išsibodėti, -bodi, -ėjo 
nusikratyti, atsikratyti 

išvilimas išviliojimas 

įtaisas įstaiga 

įtalpa turinys 

įtapas dėmė 

įtikėjimas pasitikėjimas 

įvaisyti, -vaiso, -vaisė 
įdiegti, įtvirtinti 


jadra (sl) tymai 
jegamastis (sl) ponas 
jeibė nuostolis, žala 
juodvyžis jotvingis 
jupa (sl) suknelė 


kalbamokslis gramatika 
kalėtojas kalinys 

kalinys kalėjimas 

kalnierius (sl) apykaklė 
kalvartas (sl) verpiamasis ratelis 
kaminas (sl) rūkykla; židinys 
kamizelka (sl) liemenė 
kankalas (sl.) varpelis, skambutis 
kantantas, -a (sl) patenkintas 
kantantumas (hibr.) pasitenki- 

nimas 
kantička (sl) giesmių knyga, 
giesmynas 
kapelušis (sl.) skrybėlė 
kapinis kapas 
kapota (sl) liemenė, palaidinė 
karaliaučinis Karaliaučiaus 
audimo medžiaga 
kareivija kariuomenė 
karionė žr. koronė 
kaseitiškas (hibr.) kasos, 
piniginis 
kasierius (sl) kasininkas 
kaštavoti, -oja, -ojo (sl) 


kainuoti 

keravojimas (hibr.) nukreipimas, 
valdymas 

ketvirtotas, -a keturkampis, 
kvadratinis 


kiltis kilmė 

kytras, -a, kytrus, -i (sl.) 
gudrus 

klioštorius (sl) vienuolynas 

klapatytis, -ijasi, -ijosi (SL) 
rūpintis 

kloniotis, -iojasi, -iojosi (sl.) 
lenktis 

koklė (sl.) uždara krosnies niša 
šiltam maistui laikyti ar 
smulkiems daiktams susidėti 

koleik kol, pakol 

koliekas, -a (sl) luošas 

kolioris (sl.) spalva 

komisorius (sl) žr. tarpininkas 

kontonininkas (hibr.) kareivis 

kontungas (germ.) kariuomenė, 
karinė prievolė 

konvertas (sl.) laiško vokas 

koronė (sl) bausmė 

koroti, -oja, -ojo (sl.) bausti 

kortinis, -ė (hibr.) korto (kortas 
- medvilninis audinys viršuti- 
niams drabužiams) 

kozonius (sl.) pamokslas 

kožnas, -a (sl.) kiekvienas 


kralikas (sl) triušis 

kriaučius (sl.) siuvėjas 

krivida (sl) skriauda 

krividyti, -ija, -ijo (SL) 
skriausti 

kryžiavinis, -ė (hibr.) kvadra- 
tinis 

kromas (sl.) parduotuvė; prekė 

krominis, -ė (hibr.) pirktinis, 
krautuvinis 

kromninkas (sl) krautuvininkas, 
prekiautojas 

krosti, krodžia, krodė skrosti 

kuknis (sl) viryklė 

kūlvarta kas dažnai keičia savo 
pažiūras 

kuopnumas švarumas 

kupčius (sl) pirklys 

kurmonas (sl) vežikas 

kutavoti, -oja, -ojo (SL) 
kankinti 

kvakiežiai (lenk. kwakrzy) 
kvakeriai 

kvarantanas (sl.) karantinas 

kvartukas (sl.) prijuostė, 
prikyštė 

kvatera (sl) nuomojamas butas 
ar kambarys 

kvietkas (sl.) gėlė 

kvoldas (sl) klostė 


langenyčia (hibr.) langinė 

latas (sl) V,, svaro dalis 

latras (sl.) valkata, girtuoklis, 
pasileidėlis 

launinkas (sl) seniūno padėjėjas 

lekcija pamoka 

lemti, lemia, lėmė manyti, 
spėti 

lenkti, -ia, -ė gerbti 

lentas, -a (sl.) lėtas, ramus, 
nuolaidus 

liaudegiai priekabės, kliautys 

licijavoti, -oja, -ojo (SL) 
parduoti iš varžytinių 

liekarsta, liekarstva (sl) 
vaistas 

liemavonė (sl) apsiuvas, 
apvadas 

liežuvis kalba 

liktarna (sl) projektorius 

liktorius (sl.) projektorius 

litara, litera (lot.) raidė 

liuosas, -a (germ.) laisvas 

liuosybė (hibr.) laisvė 

locnas, -a (sl.) savas, nuosavas 

lojoti, -oja, -ojo (sl.) plūsti, 
koneveikti 

lustas pluoštas, krūva 


mačyti, -ija, -ijo (sl) padėti, 
pagelbėti 

mainavas, -a (hibr.) keičiąs 
spalvas, pereinantis į įvairius 
atspalvius 

maknelka (hibr.) piniginė 

maliava (sl) dažai 

maliavoti, -oja, -ojo (sl) 
dažyti 

malpuoti, -uoja, -avo (hibr.) 
bezdžionauti, pamėgdžioti 

mandrauti, -auja, -avo būti 
išdidžiam, puikuotis 

marininkas jūrininkas 

mėbliai (sl) baldai 

meška svarstyklių svaras 

miera (sl.) matas; saikas 

mieruoti, -uoja, -avo (sl.) 
matuoti 

mylista (sl) malonė 

minavoti, -oja, -ojo (51) 
minėti, paminėti 

miravasis (sl) taikos teisėjas 

mislė, mislis (sl) mintis 

mislyti, -ija, -ijo (sl) galvoti, 
manyti 

mojinis, -ė (hibr.) gegužinis 

mojus (sl.) gegužės mėnuo 

mokslainė mokykla 

mokslavietė mokykla 


mokslinyčia (hibr.) mokykla 

molinė čerpė 

monas (sl.) apgaulė; vilionė 

mūčelninkas (sl) kankinys 

mūčelninkystė (hibr.) kankin- 
ystė 

mūka (sl.) kančia, kryžius 

mundierius (sl) uniforminis 
švarkas 

muštras (sl) karinių pratimų 
mokymas 


nabagas (sl.) vargšas 

nabašninkas (sl.) velionis 

načialninkas (sl) viršininkas 

nagaika (sl.) bizūnas, rimbas 

nagrada (sl) apdovanojimas 

nažutka (sl) moteriška palaidinė 

neapvežėti, -apveža, -ėjo 
neapkęsti 

nečystata (sl.) ištvirkavimas, 
gašlumas 

nedėldieninis, -ė (hibr.) 
sekmadieninis 

nedėlia (sl) sekmadienis; savaitė 

nedyvai (sl) nenuostabu 

nemieruotas, -a (sl) neapsako- 
mas 

neparėdkas (sl) netvarka 

neprietelis (sl.) nedraugas, 
priešas 

neprigulmystė (hibr.) nepriklau- 
somybė 

neprivingėjimas nedrąsumas 

nešysta nešiosena 

nevalia (sl.) prievarta, jėga 

nevalna (sl) negalima 

nevalninkė (sl) vergė 

nobažnumas (hibr.) pamaldumas 

notūras (sl) būdas 

nualioti, -ioja, -iojo su 
triukšmu išvyti 

nukelti, nukelia, nukėlė 
pašalinti, panaikinti 

nuleisti, nuleidžia, nuleido 
išleisti 

nusidyvyti, -ija, -ijo (hibr.) 
nustebti 

nusmailti, -sta, -o sumenkin- 
ti, suprastėti 

nusūdyti, -ija, -ijo (hibr.) 
nuteisti, pasmerkti 

nutaisymas nukreipimas 

nuvaluoti, -uoja, -avo 
nuvalyti 

nuvergti, -ia, -ė pavergti 

obyvatelis (sl) dvarininkas, 
bajoras 

oficierius (sl) karininkas 

okrugas, (sl.) apygarda 


pabūdas pobūdis, charakteris 

pačtas (sl) paštas 

pačtorius (sl.) paštininkas 

padėkavonė (hibr.) padėka, 
dėkojimas 

padonasis (sl.) pavaldinys, 
tarnas 

padotkas (sl) mokestis 

paduotasis valdinys 

pagada (sl.) oras 

paikinti, -ina, -ino gadinti, 
mulkinti 

painija painiava 

paistyties, -osi, -ėsi susivok- 
ti, orientuotis 

pajemblus, -i imlus 

pakajava (sl) kambarinė 

pakajingas, -a (hibr.) ramus, 
taikus 

pakajinis, -ė (hibr.) kambarinis 

pakajus (sl.) ramybė, taika, 
santarvė 

pakalenija (sl.) karta 

pakara (sl) nuolankumas, 
nusižeminimas 

pakurstėjimas raginimas 

pakūta (sl) bausmė 


pakūtavoti, -oja, -ojo (sl) 
atgailauti 

palaga (si) kepurės snapelis 

palaikai senienos, senovės 
paminklai 

palankumas palinkimas 

paliūdžia (sl) pagarba, priežiūra 

palocius (51) rūmai 

panaberija (sl) išdidumas, 
pūtimasis 

pančeka (sl) kojinė 

papečys (hibr.) pakrosnis 

papėdė pagrindas 

paprekas, paprikas papirkimas, 
kyšis 

paprova (sl) pasitaisymas 

papuoša papuošimas, puošmena 

paramtis atrama 

parasodninkas (hibr.) skėtis 

parėdymas (hibr.) paliepimas, 
potvarkis 

parėdkas (sl) tvarka 

parubežė (hibr.) pasienis 

parversti, -verčia, -vertė 
paversti, padaryti 

paselenčikas (sl.) kolonistas 

pasergėjimas pastebėjimas, 
pastaba 

pasergėti, -i, -ėjo pamatyti, 
pastebėti 

pasiklonioti, -ioja, -iojo 
(hibr.) nusilenkti 

pasilenkti, -ia, -ė pasisekti, 
pavykti 

pasiprovyti, -ija, -ijo (hibr.) 
pasitaisyti 

pasirokuoti, -uoja, -avo 
(hibr.) pasikalbėti, pasitarti 

pasivesti, pasiveda, pasivedė 
pasisekti 

paskalba gandas, apkalba 

pastanauyti, -ija, -ijo (SL) 
nuspręsti, nutarti 

pastatymas parengimas 

pasūdijimas (hibr.) pasmerkimas 

pašenavojimas (hibr.) gerbimas 

pašiundyti, -o, -ė pakurstyti, 
pasiundyti 

paštorius žr. pačtorius 

patarmė patarimas 

patėmyii, -ija, -ijo (sl) 
pastebėti 

patieka (sl) paguoda, džiaugs- 
mas 

paturėjimas išlaikymas 

patvaldystė savivalda 

paveikslas reginys, vaizdas; 
pavyzdys 

paveikslingas, -a pavyzdingas 

pavelijimas (hibr.) leidimas 

pavietas (sl) apskritis, apylinkė 

pavietavas, -a (sl) apskrities 

pavietrė (sl.) maras, epidemija 

pavynastė (sl.) pareiga 

pažiūra žvilgsnis 

pečionė (sl) niša krosnies šone 
ar kaktoje smulkiems daiktams 
pasidėti 

pečius (sl.) krosnis 

perdėti, -deda, -dėjo (vert.) 
paskirti 

perdėtinis, -ė (vert.) viršinin- 
kas, vyresnysis 

perdėtinystė (hibr.) viršininkys- 

periškada (sL) kliūtis, trukdymas 

periškadyti, -ija, -ijo (SL) 
kliudyti, trukdyti 

periškasa properša 

persarga, perserga perspėjimas 

persergėti, -i, -ėjo perspėti 

persiliudyti, -ija, -ijo 
įsitikinti 

persinešti, -a, -ė kilnotis 

persitikrinimas įsitikinimas, 
pasitikslinimas 

persitikrinti, -ina, -ino 
įsitikinti, patirti 

perstatyti, -0, -ė pristatyti, 
supažindinti; pasakyti 


pertikrinti, -ina, -ino įtikinti 

pėtnyčia (sl) penktadienis 

pieniai nugarkaulio smegenys 

piernykas (sl.) sausainis 

piktadėjas (hibr.) piktadarys 

pylys piliakalnis 

pirmsėdis pirmininkas 

pisorius, pišorius (sl) 
raštininkas 

pliovonė niekų kalba, tauzijimas 

pliudyti, pliudo, pliudė 
pjudyti, siundyti 

ploščius (sl) apsiaustas 

poniatasis (sl.) kviestinis 
liudininkas 

poselencas (sl) Zr. paselenčikas 

pošlyna (sl) muitas 

prabagotėti, -ėja, -ėjo (sl) 
praturtėti, pralobti 

prabaščius (sl) klebonas 

prabavojimas (hibr.) mėginimas, 
bandymas 

prabočius (sl) protėvis 

praeiga praeitis, istorija 

praganas, pragonas (sl) 
pastotė 

prajovas (sl) keistas dalykas, 
reiškinys 

prakė proga, dingstis 

prasikreipimas iškreipimas 

prastoti, -ja, -jo prarasti, 
netekti 

pravoslaunas, -a (sl) pravosla- 
vas 

prekė kaina, vertė 

prekystė prekyba, prekiavimas 

pridėčkas (sl.) turtas, priedas 

priderystė pareiga, priedermė 

prieglobsta globa 

prieiga patalpa, būstas 

priemoningas, -a rūpestingas, 
stropus, išmoningas 

priepuolis atsitikimas, nelaimė 

priešininkas žemaičių trobos 
galas, kur paprastai gyvena 
karšinčiai, pryšininkė 

prieteliautis, -iaujasi, -iavosi 
(hibr.) bičiuliautis, draugauti 

prietelis, prietelius (sl) 
draugas, bičiulis 

prietelystė (hibr.) draugystė, 
bičiulystė 

prieteliškas, -a (hibr.) draugiš- 
kas, bičiuliškas 

prieteliškumas (hibr.) draugiš- 
kumas, bičiuliškumas 

prigatavoti, -oja, -ojo (SL) 
parengti, paruošti 

prigavaras (sl) sprendimas, 
nutarimas 

prigavimas pasiekimas, gavimas, 
įgijimas 

prigavoras, prigovoras (sl) 
Žr. prigavaras 

prigulėti, priguli, -ėjo (vert.) 
priklausyti 

prikaištis prikyštė, prijuostė 

pripažintis pripažinimas, 
patvirtinimas 

pripečkis (sl) priekrosnis 

prisakas paliepimas, įsakymas, 
priesakas 

prisiturėjimas prisilaikymas 

prisūdyti, -ija, -ijo (sl) 
nuteisti, priteisti 

priveiza priežiūra, globa 

prižiūra priežiūra 

proba (sl) pavyzdys; bandymas 

procavoti, -oja, -ojo (sl) 
sunkiai dirbti, triūsti 

procė (sl.) darbas, triūsas 

promotorius (lot.) iniciatorius 

prova (sl.) teisė; byla 

publiškas, -a viešas 

pusė puslapis 


rankvedis (vert.) vadovėlis 

rašytojas raštininkas 

raškažius (sl.) lengvas, praban- 
gus gyvenimas 

raštinyčia (hibr.) raštinė 


razbaininkas (sl) plėšikas, 
žmogžudys 

redagojimas redagavimas 

rėdas (s!) valdžia; twarka; 
administracija; vyresnybė 

rėdyba (hibr.) gubernija 

rėdymas (hibr.) valdymas 

rėdystė (hibr.) redakcija 

rėdytis, rėdosi, rėdėsi (sl) 
vilktis, rengtis 

rėdytojas (hibr.) valdytojas 

reklamacija skundas, protestas 

rendorius (sl) nuomininkas 

resoras (sl.) lingė 

rinka (sl.) turgavietė, prekyvietė 

ryzas (sl) skuduras 

roda (sl) patarimas; pasitarimas 

rodas, -a (sl.) linkęs, turintis 
noro 

rodyti, -ija, -ijo (sl) patarti 

rodus, -i (sl.) paslaugus, norus 

rokundas (sl) apyskaita, 
sąskaita; kalba 

rokuoties, -uojasi, -avosi 
(s1.) tartis, derėtis 

romansas romanas 

romtis (germ.) rėmas 

rona (sl.) žaizda 

rubežius (sl.) riba; siena 

rūbius siuvėjas 

rumtumas rimtumas 

rūta, rūtis (germ.) lango stiklas 

rūžytis, -ijasi, -ijosi būti 
nepatenkintam, pykti, bartis 


sėbrauti, -auja, -avo bendrau- 
ti, draugauti 

sėdenė kėdė 

sąjama skiemuo 

saldatiškas, -a (hibr.) kareiviš- 
kas 

samavoras (sl.) virdulys 

sanbrolis bendras, draugas 

sandarbininkas bendradarbis 

sandarbininkysta bendradar- 
biavimas 

sankalba sąlyga 

sankeieivis bendrakeleivis 

sanpylis supilama grūdų atsarga 

sasiedas (sl) kaimynas 

sąsiuvas sąsiuvinis 

sekrelnai (sl) slaptai 

selska (sl) susirinkimas 

sėmenija laikas tinkamas sėti 

sėtryti, -ija, -ijo (sL) aitrinti, 
erzinti 

sierinis degtukas 

syla (sl) jėga 

skaitlius skaičius 

skarbavas, -a (sl) valdiškas 

skiba gabaliukas, rėželis 

skyrimas, -a atskiras 

skramnas, -a (sl) kuklus 

skūra (sl) oda 

slapikas slapukas 

slūžyti, -ija, -ijo (51) tarnauti 

smagenys dantenos 

smakas (sl) slibinas 

smertis (sl) mirtis 

soda sodžius 

sodželka (sl) kūdra 

spacierius (sl) pasivaikš- 
čiojimas 

spakainas, -a (sl.) ramus 

spasabas (sl) būdas, priemonė 

spąsla spąstai 

spaviednė (sl) išpažintis 

spaviednyčia (sl) klausykla 

spaviedoties, -ojasi, -ojosi 
(s1.) išpažinti nuodėmes 

spėka jėga 

spelčius (sl) rėmas 

sprauninkas (sl.) apskrities 
policijos viršininkas 

srioguotas, -a žvynuotas 

stainia (st.) arklidė 

stalioriškas, -a (hibr.) staliaus, 
staliui tinkantis 

stancija (Sl.) stotis; seklyčia 

starasta, starosta Žr. storasta 

staravieris (sl.) sentikis 


starostauti, -auja, -avo 
(hibr.) seniūnauti 

starostystė (hibr.) seniūnavimas 

staršina (sl) valsčiaus viršaitis 

staršinauti, -auja, -AV0 
(hibr.) būti viršaičiu 

statrašas rašyba, ortografija 

steigties, -iasi, -ėsi stengtis, 
norėti, siekti 

stonas (sl) luomas 

storasta (sl) seniūnas 

storastystė (hibr.) seniūnija 

storonė (sl) rūpestis, pastangos 

storotis, -ojasi, -ojosi (sl.) 
rūpintis, stengtis 

sublūsti, -ta, -blūdo (sl) 
pakvaišti, sukvailioti 

sūdas (sl.) teismas 

sūdyti, -ija, -ijo (sl) spręsti, 
manyti 

sūdžia (sl.) teisėjas 

sugriaužti, -ia, -ė sugriežti 

sugrūsti, -grūda, -grūdo 
sugaišti 

sukamandavoti, -oja, -ojo 
(s1.) liepti, įsakyti 

sulekeriavoti, -oja, -ojo (sl) 
išblizginti, nublizginti 

sumenija (sl.) sąžinė 

sumnenė (sl) sąžinė 

surėdymas (hibr.) sutvarkymas 

surokuoti, -uoja, -av0 (hibr.) 
suskaičiuoti 

susiedija (hibr.) kaimynystė 

susinešimas susisiekimas, 


susižinojimas 

susiženyti, -ija, -ijo (hibr.) 
susituokti 

sustirpti, -sla, -o subręsti, 
suaugti 

sustrūnyti, -ija, -ijo (hibr.) 
sukelti 


sutka (sl) para 
svietas (sl.) pasaulis, žmonės 

svietiškas, -a (hibr.) pasaulie- 
tinis 
svietkas (sl) liudininkas 


šabasinis, -ė susijęs su šabu, 
žydų šeštadienio švente 

šablė (sl.) kardas 

šaika (sl.) būrys, grupė, gauja 

šalbierka (sl.) liemenė 

šarončius (sl.) skėrys 

ščyras, -a (sl.) teisingas, 


sąžiningas 

ščyrumas (hibr.) sąžiningumas, 
teisingumas 

šenavoti, -oja, -ojo (sl.) gerbti, 
vertinti 


šėpa (sl) spinta 

šidytis, -ijasi, -ijosi (sl.) 
juoktis, tyčiotis 

šykanuoti, -uoja, -avo (hibr.) 
erzinti 

šinielius (sl) milinė 

šiundyti, -o, -ė kurstyti 

šiundytojas kurstytojas, 
gundytojas 

šiusti kurstyti 

šižintojas pykdintojas, erzintojas 

škada žr. iškada 

šliūbas (sl) jungtuvės, sutuoktu- 
vės 

šmotas (sl.) gabalas 

šniūravonė (sl.) moteriška 
liemenė 

štatas (sl.) etatas 

štybelis (germ.) nemalonumas, 
pokštas 

štrapas (sl) bauda 

štrapuoti, -uoja, -avo, 

štriopuoti, -uoja, -avo (hibr.) 
bausti 

šufliada (sl.) stalčius 

švogrius (sl.) svainis 


tabokerka (sl) tabakinė 
Harmasas (sl) derybos, ginčas 


tarnava tarnyba, tarnystė 

tarpininkas valdininkas, 
sprendęs valstiečių ir 
dvarininkų ginčus dėl žemės 

tavoras (sl) prekės 

titūnis (sl.) tabakas 

torielka (sl) lėkštė 

traicė (sl) trejybė 

traktamentas (sl.) vaišės, 
užmokestis, atlyginimas 

tramdus, -i silpnas, menkas 

trejenė trejų metų laikas 

tronas (sl.) sostas 

trukis sykis, kartas 

turma (sl.) kalėjimas 

tvirtinė tvirtovė 


ubagas (sl) elgeta 

ubagystė (hibr.) skurdas, 
elgetystė 

učitelius (sl.) mokytojas 

uksusas (sl) actas 

ūlyčia (sl) gatvė 

upara (sl.) užsispyrimas 

urėdas (sl) apranga, apdaras 

urėdnikas, urėdninkas,: 
uriadnikas (sl) žemesniojo 
rango policininkas 

uvoga (sl) įspėjimas, dėmesys 

uzbonas (sl.) ąsotis 

užasekuravoti, -oja, -ojo (sl) 
apdrausti 

užbovyti, -ija, -ijo (hibr.) 
pramanyti kokio darbo, 
žaidimo 

uždėti, uždeda, uždėjo (vert.) 
įkurti, įsteigti 

uždėtojas (hibr.) įsteigėjas, 
įkūrėjas 

užeiti, -eina, -ėjo įveikti, 
nugalėti 

užgrėsti, užgresia, užgrėsė 
uždrausti, užginti 

užkabavoti, -oja, -ojo (hibr.) 
užkabinėti 

užlangės langinės 

užpečkis (hibr.) užkrosnis 

užrubežinis, -ė (hibr.) užsieni- 
nis 

užrubežis (sl.) užsienis 

užrubežiškis (hibr.) užsienietis 

užsitraukti, -ia, -ė užsimegzti 

užsiturėti, užsituri, -ėjo 
laikytis, gyvuoti, likti 

užsivilti, užsivilia, -vylė 
nusivilti 

užstovinėti, -ėja, -ėjo 
užstoti, užstodinėti 

užstrakavojimas (hibr.) 
apdraudimas 

užtėmyti, -ija, -ijo (hibr.) 
pastebėti 

užtylėti, -tyli, -ėjo nutylėjo 

užvydėjimas pavydas 

užvydėti, užvydi, -ėjo 
pavydėti 

užvilti, užvilia, -vylė nuvilti 


vagzalas (sl) geležinkelio stotis 

vailokinis, -ė (hibr.) veltinis 

vaiskas (sl) kariuomenė 

vakacijos atostogos 

vakzalas žr. vagzalas 

valdimieras (sl.) valdovas, 
imperatorius 

valnamonis (hibr.) laisvamanis 

valnia (sl.) galima 

valsčionis valstietis, valsčiaus 
bendruomenės narys 

valstinis, -ė valsčiaus 

vardinis vardininkas 

varpinyčia (hibr.) varpinė 

varsininkas (hibr.) dailininkas 

veidaveikslis portretas, 
paveikslas 

veislė pasekmė, veikimas 

vėka jėga 

velėnos durpės 


verščiukiškas, -a kreivas, 
iškreiptas 

veselia, veselija (sl) vestuvės 

vienskaitlis vienaskaita 

viernas, -a (sl) ištikimas 

viežlybas, -a (sl) padorus, 
mandagus 

viežlybumas (hibr.) mandagu- 
mas 

viežlyvas, -a Žr. viežlybas 

vilstyties, -osi, -ėsi gaišti 

vingalys baimė 

vingėti, vingi, -ėjo bijoti, 
privengti 

viorstas (sl) varstas 

vistorija istorija 

visuotinyčia (hibr.) universite- 


tas 

vodingas, -a (hibr.) kenksmin- 
gas 

vodingumas (hibr.) kenksmingu- 
mas 


vodyti, -ija, -ijo (sl) kenkti 


zabova (sl.) pramoga, žaidimas 

zalaga (sl) užstatas 

zdraica (sl) išdavikas 

zemstva žemietija 

zlastis (sl) pyktis 

zobova žr. zabova 

zokonas (sl) vienuolių ordinas; 
įstatymas 

zokonininkas, -ė (sl) vienuolis 


žalnierius (sl) kareivis 

žekė (germ.) kojinė 

ženyba (hibr.) vedybos 

ženytis, -ijasi, -ijosi (sl) 
vesti, tuoktis 

žyčlyvai (sl) nuoširdžiai, 
geranoriškai 

žinyčia (hibr.) židinys 

žiponas (51) švarkas 

žulikas (sl.) sukčius 

